
॥ नमो तस्स भगवतो अरहतो सम्मासम्बुद्धस्स ॥ 
खुहकनिकाये 
चूळनिद्देसपाळि 


पारायनवग्गो 
वत्थृगाथा 


१. कोसलानं पुरा रम्मा, अगमा दक्खिणापथं । 
आकिञ्चञ्जं पत्थयानो, ब्राह्मणो मन्तपारगू॥ 


२. सो अस्सकस्स विसये, मळकस्स [अळकस्स (सु० नि० ९८३) मुळकस्स (स्या०), मूळहकस्स (क०)] 
समासने [समासन्ने (क०)]। 
वसि गोधावरीकूले, उञ्छेन च फलेन च॥ 


३. तस्सेव [तंयेब (क०) अट्टुकथा ओलोकेतब्बा] उपनिस्साय, गामो च विपुलो अहु। 
ततो जातेन आयेन, महायञ्ञमकप्पयि ॥ 


४. महायञ्ञं यजित्वान, पुन पाविसि अस्समं । 
तस्मिं पटिपविट्टम्हि, अञ्जो आगञ्छि ब्राह्मणो॥ 


५. उग्घट्टपादो तसितो [तस्सितो (क०)], पङ्कदन्तो रजस्सिरो। 
सो च नं उपसङ्कम्म, सतानि पञ्च याचति॥ 


६. तमेनं बावरी दिस्वा, आसनेन निमन्तयि। 
सुखञ्च कुसलं पुच्छि, इदं वचनमब्रवि [वचनमबुवि (सी०)]॥ 


७. “यं खो मम देय्यधम्मं, सब्बं विसज्जितं मया | 
अनुजानाहि मे ब्रह्मे, नत्थि पञ्चसतानि मे" ॥ 


८. “सचे मे याचमानस्स, भवं नानुपदस्सति [पदेस्सति (क०)]। 
सत्तमे दिवसे तुस्हं, मुद्धा फलतु सत्तधा ॥ 


९. अभिसङ्घरित्वा कुहको, भेरवं सो अकित्तयि। 
तस्स तं वचनं सुत्वा, बावरी दुक्खितो अहु॥ 

. उस्सुस्सति अनाहारो, सोकसल्लसमप्पितो। 


अथोपि एवं चित्तस्स, झाने न रमती मनो॥ 


उत्रस्तं दुक्खितं दिस्वा, देवता अत्थकामिनी। 
बावरिं उपसङ्कम्म, इदं वचनमत्रवि॥ 


“न सो मुद्धं पजानाति, कुहको सो धनत्थिको । 
मुद्धनि मुद्भपाते [मुद्भनिम्मुद्भपाते (क०)] वा, जाणं तस्स न विज्जति*॥ 


“भोती [भोति (क०)] चरहि जानाति, तं मे अक्खाहि पृच्छिता । 
मुद्धं मुद्धाधिपातञ्च [मुद्धातिपातञ्च (क०)], तं सुणोम वचो तव” ॥ 


““अहम्पेतं न जानामि, जाणं मेत्थ न विज्जति। 
मुद्धनि मुद्धाधिपाते च, जिनानञ्हेत्थ [जनानञ्हेत्थ (क०)] दस्सनं ॥ 


“अथ को चरहि [यो चरति (क०)] जानाति, अस्मिं पथविमण्डले [पुथविमण्डले (सी०)]। 
मुद्धं मुद्धाधिपातञ्च, तं मे अक्खाहि देवते ॥ 


“पुरा कपिलवत्थुम्हा, निक्खन्तो लोकनायको । 
अपच्चो ओक्काकराजस्स, सक्यपृत्तो पभङ्करो॥ 


“सो हि ब्राह्मण सम्बुद्धो, सब्बधम्मान पारगू । 
सब्बाभिञ्जाबलप्पत्तो [फलप्पत्तो (क०)], सब्बधम्मेसु चक्खुमा । 
सब्बकम्मक्खयं पत्तो, विमृत्तो उपधिक्खये॥ 


“बुद्धो सो भगवा लोके, धम्मं देसेति चक्खुमा । 
तं त्वं गन्त्वान पुच्छस्सु, सो ते तं ब्याकरिस्सति'॥ 


सम्बुद्धोति वचो सुत्वा, उदग्गो बाबरी अहु। 
सोकस्स तनुको आसि, पीतिञ्च विपुलं लभि॥ 


सो बावरी अत्तमनो उदग्गो, तं देवतं पुच्छति वेदजातो । 
“कतमम्हि गामे निगमम्हि वा पन, कतमम्हि वा जनपदे लोकनाथो। 
यत्थ गन्त्वान पस्सेमु, सम्बुद्धं द्विपदुत्तमंˆ॥ 


“सावत्थियं कोसलमन्दिरे जिनो, पहूतपञ्ञो वरभूरिमेधसो । 
सो सक्यपुत्तो विधुरो अनासवो, मुद्धाधिपातस्स विदू नरासभो"॥ 

ततो आमन्तयी सिस्से, ब्राह्मणे मन्तपारगू [पारगे (स्या०)]। 
“एथ माणवा अक्खिस्सं, सुणाथ वचनं मम॥ 


“यस्सेसो दुल्लभो लोके, पातुभावो अभिण्हसो। 
स्वाज्ज लोकम्हि उप्पन्नो, सम्बुद्धो इति विस्सुतो। 
खिप्पं गन्त्वान सावत्थिं, पस्सव्हो द्विपदुत्तम” ॥ 


“कथं चरहि जानेमु, दिस्वा बुद्धोति ब्राह्मण । 
अजानतं नो पबूहि, यथा जानेमु तं मय ॥ 


“आगतानि हि मन्तेसु, महापुरिसलक्खणा । 
दरत्तिसानि च ब्याक्खाता, समत्ता अनुपुब्बसो॥ 


“यस्सेते होन्ति गत्तेसु, महापुरिसलक्खणा | 
द्रेयेव तस्स गतियो, ततिया हि न विज्जति॥ 


“सचे अगारं आवसति, विजेय्य पथविं इमं । 
अदण्डेन असत्थेन, धम्मेन अनुसासति॥ 


“सचे च सो पब्बजति, अगारा अनगारियं। 
विबट्टच्छदो [विवत्तच्छद्दो (सी०)] सम्बुद्धो, अरहा भवति अनुत्तरो॥ 


“जाति गोत्तञ्च लक्खणं, मन्ते सिस्से पुनापरे । 
मुद्धं मुद्धाधिपातञ्च, मनसायेव पुच्छथ॥ 


. “अनावरणदस्सावी, यदि बुद्धो भविस्सति। 


मनसा पुच्छिते पञ्हे, वाचाय विसज्जिस्सति” [विस्सजिस्सति (क०)]॥ 


बावरिस्स वचो सुत्वा, सिस्सा सोळस ब्राह्मणा । 
अजितो तिस्समेत्तेय्यो, पुण्णको अथ मेत्तगू॥ 


धोतको उपसीवो च, नन्दो च अथ हेमको। 
तोदेय्य-कण्पा दुभयो, जतुकण्णी च पण्डितो॥ 


भद्राबुधो उदयो च, पोसालो चापि ब्राह्मणो । 
मोघराजा च मेधावी, पिङ्गियो च महाइसि॥ 
पच्चेकगणिनो सब्बे, सब्बलोकस्स विस्सुता। 


www.tipitaka.org 


Page 3 sur 192 


Vipassana Research Institute 


झायी झानरता धीरा, पुब्बवासनवासिता॥ 
३५. बावरिं अभिवादेत्वा, कत्वा च नं पदक्खिणं । 
जटाजिनधरा सब्बे, पक्कामुं उत्तरामुखा॥ 


३६. मळकस्स पतिद्ठानं, पुरमाहिस्सतिं [पुरमाहियति (क०)] तदा [सदा (क०)]। 


उज्जेनिञ्चापि गोनद्धं, वेदिसं वनसव्हयं॥ 


३७. कोसम्बिञ्चापि साकेतं, सावत्थिञ्च पुरुत्तमं | 
सेतब्यं कपिलवत्थुं, कुसिनारञ्च मन्दिरं॥ 


३८. पावञ्च भोगनगरं, वेसालि मागधं पुरं । 
पासाणकं चेतियञ्च, रमणीयं मनोरमं ॥ 


३९. तसितोवुदकं सीतं, महालाभंव वाणिजो | 
छायं घम्माभितत्तोव तुरिता पब्बतमारुहुं ॥ 


४०. भगवा तम्हि समये, भिक्खुसङ्घगपुरक्खतो । 
भिकखूनं धम्मं देसेति, सीहोब नदती वने॥ 

४९. अजितो अद्दस बुद्धं, पीतरंसिंव [जितरंसिं सीतरंसिं (क०), वीतरंसिं (सी० स्या०)] भाणुमं । 


चन्दं यथा पन्नरसे, परिपूरं [पारिपूरिं (सी० स्या०)] उपागतं॥ 


४२. अथस्स गत्ते दिस्वान, परिपूरञ्च ब्यञ्जनं । 
एकमन्तं ठितो हट्टो, मनोपञ्हे अपुच्छथ॥ 


४३. “आदिस्स जम्मनं बृहि, गोत्तं बृहि सलक्खणं । 
मन्तेसु पारमिं बूहि, कति वाचेति ब्राह्मणो" ॥ 


४४. “वीसं वस्ससतं आयु, सो च गोत्तेन बाबरी | 
तीणिस्स लक्खणा गत्ते, तिण्णं वेदान पारगू॥ 


४५. “लक्खणे इतिहासे च, सनिघण्डुसकेट्भे । 
पञ्चसतानि वाचेति, सधम्मे पारमि गतो” ॥ 


४६. “लक्खणानं पविचयं, बावरिस्स नरुत्तम। 
तण्हच्छिद [कह्कच्छिद (क०)] पकासेहि, मा नो कङ्कायितं अहु”॥ 


४७. “मुखं जिव्हाय छादेति, उण्णस्स भमुकन्तरे । 

कोसोहितं वत्थगुय्हं, एवं जानाहि माणव" ॥ 


४८. पुच्छञ्हि किञ्चि असुणन्तो, सुत्वा पञ्हे वियाकते। 
विचिन्तेति जनो सब्बो, वेदजातो कतञ्जली॥ 


४९. “कोनु देवो वा ब्रह्मा वा, इन्दो वापि सुजम्पति। 
मनसा पुच्छिते पञ्हे, कमेतं पटिभासति॥ 


५०. “मुद्धं मुद्धाधिपातञ्च, बावरी परिपुच्छति। 
तं ब्याकरोहि भगवा, कङ्कं विनय नो इसे ॥ 


५१. “अविज्जा मुद्धाति जानाहि, विज्जा मुद्धाधिपातिनी। 
सद्धासतिसमाधीहि, छन्दवीरियेन संयुता” ॥ 


५२. ततो वेदेन महता, सन्थम्भेत्वान माणवो। 
एकंसं अजिनं कत्वा, पादेसु सिरसा पति॥ 


५३. “बावरी ब्राह्मणो भोतो, सह सिस्सेहि मारिस। 
उदग्गचित्तो सुमनो, पादे वन्दति चक्खुम” ॥ 


५४. “सुखितो बावरी होतु, सह सिस्सेहि ब्राह्मणो । 
त्वञ्चापि सुखितो होहि, चिरं जीवाहि माणव॥ 


५५. ““बावरिस्स च तुय्हं वा, सब्बेसं सब्बसंसयं। 
कतावकासा पुच्छव्हो, यं किञ्चि मनसिच्छथ”॥ 


५६. सम्बुद्धेन कतोकासो, निसीदित्वान पञ्जली। 
अजितो पठमं पञ्हं, तत्थ पुच्छि तथागतं॥ 


वत्थुगाथा निड्टिता। 
९. अजितमाणवपुच्छा 


५७. “केनस्सु निवुतो लोको, [इच्चायस्मा अजितो] 
केनस्सु नप्पकासति। 
किस्साभिलेपनं बूसि, किंसु तस्स महब्मयं'"॥ 


५८. “अविज्जाय निवुतो लोको, [अजिताति भगवा] 

बेविच्छा पमादा नप्पकासति। 
जप्पाभिलेपनं बूमि, दुक्खमस्स महब्भयं॥ 


५९. “सवन्ति सब्बधि सोता, [इच्चायस्मा अजितो] 
सोतानं कि निवारणं । 
सोतानं संवरं बृहि, केन सोता पिथिय्यरे”॥ 


६०. “यानि सोतानि लोकस्मिं, [अजिताति भगवा] 
सति तेसं निवारणं । 
सोतानं संवरं बूमि, पञ्ञायेते पिधिय्यरे” ॥ 


६९. “पञ्जा चेव सति चापि [सती चेव (सी०)], [इच्चायस्मा अजितो] 
नामरूपञ्च मारिस। 


एतं मे पुट्ठो पबूहि, कत्थेतं उपरुज्झति*॥ 
६२. “यमेतं पञ्हं अपुच्छि, अजित तं वदामि ते। 

यत्थ नामञ्च रूपञ्च, असेसं उपरुज्झति । 

विञ्ञाणस्स निरोधेन, एत्थेतं उपरुज्झति” ॥ 


६३. “ये च सङ्घातध्म्मासे, ये च सेखा [सेक्खा (क०)] पुथू इध । 
तेसं मे निपको इरियं, पुठी पबुहि मारिस*॥ 


६४. “कामेसु नाभिगिज्झेय्य, मनसानाविलो सिया। 
कुसलो सब्बधम्मानं, सतो भिक्खु परिब्बजे*ति॥ 


अजितमाणवपुच्छा पठमा। 
२. तिस्समेत्तेय्यमाणवपुच्छा 


६५. “कोध सन्तुसितो लोके, [इच्चायस्मा तिस्समत्तेय्यो] 
कस्स नो सन्ति इञ्जिता। 
को उभन्तमभिञ्ञाय, मज्झे मन्ता न लिप्पति [न पिम्पति (बहूसु)] । 
क॑ बूसि महापुरिसोति, को इध सिब्बिनिमच्चगा”ति [सिब्बनिमच्चगा (सी? स्या०)]॥ 


६६. “कामेसु ब्रह्मचरियवा, [मेत्तेय्याति भगवा] 


वीततण्हो सदा सतो। 
सङ्काय निब्बुतो भिक्खु, तस्स नो सन्ति इञ्जिता॥ 

“सो उभन्तमभिञ्ञाय, मज्झे मन्ता न लिप्पति। 
तं बूमि महापुरिसोति, सो इध सिब्बिनिमच्चगा"ति॥ 


तिस्समेत्तेय्यमाणवपुच्छा दुतिया । 
३. पुण्णकमाणवपुच्छा 


““अनेजँ मूलदस्सावि, [इच्चायस्मा पुण्णको] 

अत्थि पञ्हेन आगमं । 

कि निस्सिता इसयो मनुजा, खत्तिया ब्राह्मणा देवतानं । 
यञ्जमकप्पयिसु पुथूध लोके, पुच्छामि तं भगवा बूहि मेतँ”॥ 


“ये केचिमे इसयो मनुजा, [पुण्णकाति भगवा] 

खत्तिया ब्राह्मणा देवतानं । 

यञ्ञमकप्पयिंसु पुथूध लोके, आसीसमाना पुण्णक इत्थत्तं । 
जरं सिता यञ्ञमकप्पयिसु” ॥ 


. “ये केचिमे इसयो मनुजा, [इच्चायस्मा पुण्णको] 


खत्तिया ब्राह्मणा देवतानं । 
यञ्ञमकप्पयिंसु पुथूध लोके, कच्चिसु ते भगवा यञ्ञपथे अप्पमत्ता। 
अतारुं जातिञ्च जरञ्च मारिस, पुच्छामि तं भगवा बृहि मेतं ॥ 


“आसीसन्ति थोमयन्ति, अभिजप्पन्ति जुहन्ति । [पुण्णकाति भगवा] 
कामाभिजप्पन्ति पटिच्च लाभं, ते याजयोगा भवरागरत्ता। 
नातरिंसु जातिजरन्ति बुमि”॥ 


“ते चे नातरिंसु याजयोगा, [इच्चायस्मा पुण्णको] 

यञ्ञेहि जातिञ्च जरञ्च मारिस। 

अथ को चरहि देवमनुस्सलोके, अतारि जातिञ्च जरञ्च मारिस। 
पुच्छामि तं भगवा बूहि मेतं ॥ 


““सङ्घाय लोकस्मि परोपरानि, [पुण्णकाति भगवा] 
यस्सिञ्जितं नत्थि कुहिञ्चि लोके । 
सन्तो विधूमो अनीघो निरासो, अतारि सो जातिजरन्ति बुमीति॥ 


पुण्णकमाणवपुच्छा ततिया। 


४. मेत्तगूमाणवपुच्छा 

७४. “पृच्छामि तं भगवा बूहि मेतं, [इच्चायस्मा मेत्तगू] 
मञ्ञामि तं वेदगुं भावितत्तं । 
कुतो नु दुक्खा समुदागता इमे, ये केचि लोकस्मिमनेकरूपा''॥ 


७५. “दुक्खस्स वे मं पभवं अपुच्छसि, [मेत्तगूति भगवा] 
तं ते पवक्खामि यथा पजानं । 
उपधिनिदाना पभवन्ति दुक्खा, ये केचि लोकस्मिमनेकरूपा॥ 


७६. “यो वे अविद्वा उपधि करोति, पुनप्पुनं दुक्खमुपेति मन्दो । 
तस्मा पजानं उपधिं न कयिरा, दुक्खस्स जातिप्पभवानुपस्सी॥ 


७७. “यं तं अपुच्छिम्ह अकित्तयी नो, अञ्ञं तं पुच्छाम तदिङ्घ बूहि । 
"कथं नु धीरा वितरन्ति ओघं, जातिं जरं सोकपरिद्दवञ्च' । 
तं मे मुनि साधु वियाकरोहि, तथा हि ते विदितो एस धम्मो" ॥ 


७८. “कित्तयिस्सामि ते धम्मं, [मेत्तगृति भगवा] 
दिड्े धम्मे अनीतिहं । 
यं विदित्वा सतो चरं, तरे लोके विसत्तिकं”॥ 


७९. “तञ्चाहं अभिनन्दामि, महेसि धम्ममुत्तमं । 
यं विदित्वा सतो चरं, तरे लोके विसत्तिकं*॥ 


८०. “यं किञ्चि सम्पजानासि, [मेत्तगूति भगवा] 
उद्धं अधो तिरियञ्चापि मज्झे । 
एतेसु नन्दिञ्च निवेसनञ्च, पनुज्ज विञ्ञाणं भवे न तिट्टे॥ 


८१. “एवंविहारी सतो अप्पमत्तो, भिक्खु चरं हित्वा ममायितानि। 
जाति जरं सोकपरिहवञ्च, इधेव विद्वा पजहेय्य दुक्खं" ॥ 


८२. “एताभिनन्दामि बचो महेसिनो, सुकित्तितं गोतमनूपधीकं । 
अद्धा हि भगवा पहासि दुक्खं, तथा हि ते विदितो एस धम्मो॥ 


८३. “ते चापि नूनप्पजहेय्यु दुक्खं, ये त्वं मुनि अद्डितं ओवदेय्य । 
तं तं नमस्सामि समेच्च नाग, अप्पेव मं भगवा अद्ठितं ओवदेय्य'॥ 


८४. “यं ब्राह्मणं वेदगुमाभिजञ्ञा, अकिञ्चनं कामभवे असत्तं। 
अद्धा हि सो ओघमिमं अतारि, तिण्णो च पारं अखिलो अकङ्घो॥ 

८५. “विद्वा च यो वेदगू नरो इध, भवाभवे सङ्गमिमं विसज्ज। 
सो वीततण्हो अनीघो निरासो, अतारि सो जातिजरन्ति बूमी"ति॥ 


मेत्तगूमाणवपुच्छा चतुत्थी। 
५. धोतकमाणवपुच्छा 


८६. “पुच्छामि तं भगवा बूहि मेतं, [इच्चायस्मा धोतको] 
वाचाभिकङ्कामि महेसि तुय्हं । 
तव सुत्वान निग्घोसं, सिक्खे निब्बानमत्तनो*॥ 


८७. “'तेनहातप्पं करोहि, [धोतकाति भगवा] 
इधेव निपको सतो। 
इतो सुत्वान निग्घोसं, सिक्खे निब्बानमत्तनो”॥ 


८८. ““पस्सामहं देवमनुस्सलोके, अकिञ्चनं ब्राह्मणमिरियमानं । 
तं तं नमस्सामि समन्तचकखु, पमुञ्च मं सक्क कथंकथाहि*॥ 


८९. “नाहं सहिस्सामि पमोचनाय, कथंकथि धोतक कञ्चि लोके । 
धम्मञ्च सेट्ठ अभिजानमानो [आजानमानो (सी० स्या० पी०)], एवं तुबं ओघमिमं तरेसि” ॥ 


९०. “अनुसास ब्रह्मे करुणायमानो, विवेकधम्मं यमहं विजञ्ञं । 
यथाहं आकासोव अब्यापज्जमानो, इधेव सन्तो असितो चरेय्यं”॥ 


९१. 'कित्तयिस्सामि ते सन्तिं, [धोतकाति भगवा] 
दिट्ठे धम्मे अनीतिहं । 
यं विदित्वा सतो चरं, तरे लोके विसत्तिकं”॥ 


९२. “तञ्चाहं अभिनन्दामि, महेसि सन्तिमुत्तमं । 
यं विदित्वा सतो चरं, तरे लोके विसत्तिकं”॥ 


९३. “यं किञ्चि सम्पजानासि, [धोतकाति भगवा] 
उद्भं अधो तिरियञ्चापि मज्झे । 
एतं विदित्वा सङ्गोति लोके, भवाभवाय माकासि तण्ह"न्ति॥ 


धोतकमाणवपुच्छा पञ्चमी। 


६. उपसीवमाणवपुच्छा 

९४. “एको अहं सक्क महन्तमोघं, [इच्चायस्मा उपसीवो] 
अनिस्सितो नो विसहामि तारितुं 
आरम्मणं बृहि समन्तचकखु, यं निस्सितो ओघमिमं तरेय्यं'"॥ 


९५. ` आकिञ्चञ्ञं पेक्खमानो सतिमा, [उपसीवाति भगवा] 
नत्थीति निस्साय तरस्सु ओघं । 
कामे पहाय विरतो कथाहि, तण्हक्खयं नत्तमहाभिपस्स''॥ 


९६. “सब्बेसु कामेसु यो वीतरागो, [इच्चायस्मा उपसीवो] 
आकिञ्चञ्जं निस्सितो हित्वा मञ्जं । 
सञ्जाविमोक्खे परमे विमुत्तो [धिमुत्तो (क०)], तिट्ठे नु सो तत्थ अनानुयायी” [अनानुवायी (स्या० क०)]॥ 


९७. “सब्बेसु कामेसु यो वीतरागो, [उपसीवाति भगवा] 
आकिञ्चञ्जं निस्सितो हित्वा मज्जं। 
सञ्जाविमोक्खे परमे विमुत्तो, तिठ्ठेय्य सो तत्थ अनानुयायी*॥ 


९८. “तिठ्ठे चे सो तत्थ अनानुयायी, पूगम्पि वस्सानं समन्तचकखु । 
तत्थेव सो सीतिसिया विमृत्तो, चवेथ विज्ञाणं तथाविधस्स” ॥ 


९९. “अच्चि यथा वातवेगेन खित्ता, [उपसीवाति भगवा] 
अत्थं पलेति न उपेति सङ्घं । 
एवं मुनी नामकाया विमुत्तो, अत्थं पलेति न उपेति सङ्घं `॥ 


१००.“अत्थङ्गतो सो उद वा सो नत्थि, उदाहु वे सस्सतिया अरोगो। 
तं मे मुनी साधु वियाकरोहि, तथा हि ते विदितो एस धम्मो”॥ 


१०१. अत्थङ्गतस्स न पमाणमत्थि, [उपसीवाति भगवा] 
येन नं वज्जुं तं तस्स नत्थि । 
सब्बेसु धम्मेसु समूहतेसु, समूहता वादपथापि सब्बे ति॥ 
उपसीवमाणवपुच्छा छट्टी। 


७. नन्दमाणवपुच्छा 


१०२.“सन्ति लोके मुनयो, [इच्चायस्मा नन्दो] 
जना वदन्ति तयिदं कथंसु। 
जाणूपपन्नं मुनि नो वदन्ति, उदाहु वे जीवितेनूपपन्नंˆ॥ 

१०३.“न दिट्टिया न सुतिया न आणेन, मुनीध नन्द कुसला वदन्ति। 
विसेनिकत्वा अनीघा निरासा, चरन्ति ये ते मुनयोति बूमि*॥ 


१०४८'ये केचिमे समणब्राह्मणासे, [इच्चायस्मा नन्दो] 
दिट्ठुस्सुतेनापि वदन्ति सुद्धि । 
सीलब्बतेनापि वदन्ति सुद्धि, 
अनेकरूपेन वदन्ति सुद्धि। 
कच्चिस्सु ते भगवा तत्थ यता चरन्ता, 
अतारु जातिञ्च जरञ्च मारिस। 
पुच्छामि तं भगवा बूहि मेतं*॥ 


१०५.ये केचिमे समणब्राह्मणासे, [नन्दाति भगवा] 
दिट्ठुस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि । 
किञ्चापि ते तत्थ यता चरन्ति, नातरिंसु जातिजरन्ति बूमि” ॥ 


१०६.““ये केचिमे समणब्राह्मणासे, [इच्चायस्मा नन्दो] 
दिट्ठुस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि । 
ते चे मुनि बूसि अनोघतिण्णे, अथ को चरहि देवमनुस्सलोके । 
अतारि जातिञ्च जरञ्च मारिस, पुच्छामि तं भगवा बृहि मेतं ॥ 


१०७.नाहं सब्बे समणब्राह्मणासे, [नन्दाति भगवा] 
जातिजराय निवुताति बूमि । 
ये सीध दिटुं व सुतं मुतं वा, सीलब्बतं वापि पहाय सब्बं । 
अनेकरूपम्पि पहाय सब्बं, तण्हं परिञ्जाय अनासवासे। 
ते वे नरा ओघतिण्णाति बूमि*॥ 


१०८.“ एताभिनन्दामि वचो महेसिनो, सुकित्तितं गोतमनूपधीकं । 
ये सीध दिटुं व सुतं मुतं वा, सीलब्बतं वापि पहाय सब्बं । 
अनेकरूपम्पि पहाय सब्बं, तण्हं परिञ्ञाय अनासवासे। 
अहम्पि ते ओघतिण्णाति बूमौ"ति॥ 


नन्दमाणवपुच्छा सत्तमा। 


८. हेमकमाणवपुच्छा 

१०९.“ये मे पुब्बे वियाकंसु, [इच्चायस्मा हेमको] 
हरं गोतमसासना। 
इच्चासि इति भविस्सति, सब्बं तं इतिहीतिहं । 
सब्बं तं तक्कवड़नं, नाहं तत्थ अभिरमि॥ 


११०.“त्वञ्च मे धम्ममक्खाहि, तण्हानिग्धातनं मुनि । 
यं विदित्वा सतो चरं, तरे लोके विसत्तिकं”॥ 


१११. “इध दिटुसुतमुतविञ्ञातेसु, पियरूपेसु हेमक । 
छन्दरागविनोदनं, निब्बानपदमच्चुतं ॥ 


११२. “एतदज्ञाय ये सता, दिट्टुधम्माभिनिब्बुता । 
उपसन्ता च ते सदा, तिण्णा लोके विसत्तिक''न्ति॥ 


हेमकमाणवपुच्छा अट्टुमा । 
९. तोदेय्यमाणवपुच्छा 


११३. “यस्मिं कामा न वसन्ति, [इच्चायस्मा तोदेय्यो] 
तण्हा यस्स न विज्जति। 
कथंकथा च यो तिण्णो, विमोक्खो तस्स कोदिसो*॥ 
११४.“यस्मि कामा न वसन्ति, [तोदेय्याति भगवा] 
तण्हा यस्स न विज्जति। 
कथंकथा च यो तिण्णो, विमोक्खो तस्स नापरो ॥ 


११५.'निराससो सो उद आससानो [आसयानो (क०)], पञ्जाणवा सो उद पञ्ञकप्पी । 
मुनि अहं सक्क यथा विजज्जं, तं मे वियाचिक्ख समन्तचक्खु”॥ 


११६. ““निराससो सो न च आससानो, पञ्ञाणवा सोन च पञ्जकप्पी। 
एवम्पि तोदेय्य मुनि विजान, अकिञ्चनं कामभवे असत्त*न्ति॥ 


तोदेय्यमाणवपुच्छा नवमा । 
१०. कप्पमाणवपुच्छा 


११७."“मज्झे सरस्मि तिटुतं, [इच्चायस्मा कप्पो] 
ओघे जाते महब्भये। 
जरामच्चुपरेतानं, दीपं पबूहि मारिस । 

त्वञ्च मे दीपमक्खाहि, यथायिदं नापरं सिया” ॥ 


११८."“मज्झे सरस्मि तिट्ठुतं, [कप्पाति भगवा] 
ओघे जाते महब्भये | 
जरामच्चुपरेतानं, दीपं पबूमि कप्प ते॥ 


११९. अकिञ्चनं अनादानं, एतं दीपं अनापरं । 
निब्बान इति नं बूमि, जरामच्चुपरिक्खयं॥ 


१२०.“एतदज्ञाय ये सता, दिट्ठधम्माभिनिब्बुता। 
न ते मारवसानुगा, न ते मारस्स पट्टगू”ति [पद्धगू (सी०)]॥ 


कप्पमाणवपुच्छा दसमा। 
११. जतुकण्णिमाणवपुच्छा 


१२१. “सुत्वानहं वीरमकामकामि, [इच्चायस्मा जतुकण्णि] 
ओघातिगं पुटुमकाममागमं । 
सन्तिपदं बृहि सहजनेत्त, यथातच्छं भगवा बूहि मेतं॥ 


१२२.“भगवा हि कामे अभिभुय्य इरियति, आदिच्चोव पथवि तेजी तेजसा । 
परित्तपञ्ञस्स मे भूरिपञ्ञ, आचिक्ख धम्मं यमहं विजञ्ञं । 
जातिजराय इध विप्पहानं'॥ 


१२३.“कामेसु विनय गेधं, [जतुकण्णीति भगवा] 
नेक्खम्मं दठु खेमतो । 
उग्गहितं निरत्तं वा, मा ते विज्जित्थ किञ्चनं॥ 


१२४:“यं पुब्बे तं विसोसेहि, पच्छा ते माहु किञ्चनं । 
मज्झे चे नो गहेस्ससि, उपसन्तो चरिस्ससि॥ 


१२५. सब्बसो नामरूपस्मिं, वीतगेधस्स ब्राह्मण । 
आसवास्स न विज्जन्ति, येहि मच्चुवसं वजे ति॥ 


जतुकण्णिमाणवपुच्छा एकादसमा। 


१२. भद्रावुधमाणवपुच्छा 

१२६. ओकञ्जहं तण्हच्छिदं अनेजं, [इच्चायस्मा भद्रावुधो] 
नन्दिञ्जहं ओघतिण्णं विमुत्तं । 
कप्पञ्जहं अभियाचे सुमेधं, सुत्वान नागस्स अपनमिस्सन्ति इतो॥ 


१२७.नानाजना जनपदेहि सङ्गता, 
तव वीर वाक्यं अभिकङ्कमाना। 
तेसं तुवं साधु वियाकरोहि, तथा हि ते विदितो एस धम्मो ॥ 


१२८." आदानतण्हं विनयेथ सब्बं, [भद्रावुधाति भगवा] 
उद्धं अधो तिरियञ्चापि मज्झे । 
यं यञ्हि लोकस्मिमुपादियन्ति, तेनेव मारो अन्वेति जन्तुं॥ 


१२९.“तस्मा पजानं न उपादियेथ, भिक्खु सतो किञ्चनं सब्बलोके । 
आदानसत्ते इति पेक्खमानो, पजं इमं मच्चुधेय्ये विसत्त न्ति॥ 


भद्राुधमाणवपुच्छा द्वादसमा | 
१३. उदयमाणवपुच्छा 


१३०.“झायि विरजमासीनं, [इच्चायस्मा उदयो] 
कतकिच्चं अनासवं । 
पारगुं सब्बधम्मानं, अत्थि पञ्हेन आगमं । 
अञ्जाविमोवखं पबूहि, अविज्जाय पभेदनं ˆ ॥ 


१३१. “पहानं कामच्छन्दानं, [उदयाति भगवा] 
दोमनस्सान चूभयं। 
थिनस्स च पनूदनं, कुक्कुच्चानं निवारणं॥ 


१३२.'उपेक्खासतिसंसुद्धं, धम्मतक्कपुरेजवं । 
अञ्ञाविमोक्खं पबूमि, अविज्जाय पभेदनं ` ॥ 

१३३.“किसु संयोजनो लोको, किंसु तस्स विचारणं । 
किस्सस्स विप्पहानेन, निब्बानं इति वुच्चति" ॥ 


१३४ :'नन्दिसंयोजनो लोको, वितक्कस्स विचारणं । 
तण्हाय विप्पहानेन, निब्बानं इति वुच्चति" ॥ 


१३५.“कथं सतस्स चरतो, विञ्ञाणं उपरुज्झति । 

भगवन्तं पुहुमागम्म, तं सुणोम वचो तव ॥ 


१३६.“ अज्झत्तञ्च बहिद्धा च, वेदनं नाभिनन्दतो। 
एवं सतस्स चरतो, विञ्जाणं उपरुज्झती”ति ॥ 


उदयमाणवपुच्छा तेरसमा। 
१४. पोसालमाणवपुच्छा 


१३७."यो अतीतं आदिसति, [इच्चायस्मा पोसालो] 
अनेजो छिन्नसंसयो। 


पारगुं सब्बधम्मानं, अत्थि पञ्हेन आगमं ॥ 


९३८.विभूतरूपसञ्जिस्स, सब्बकायप्पहायिनो । 
अज्झत्तञ्च बहिद्धा च, नत्थि किञ्चीति पस्सतो। 
जाणं सक्कानुपुच्छामि, कथं नेय्यो तथाविधो” ॥ 


१३९.“विञ्जाणद्वितियो सब्बा, [पोसालाति भगवा] 
अभिजानं तथागतो । 
तिटुन्तमेनं जानाति, विमृत्तं तप्परायणं॥ 


९४०:-आकिञ्चञ्ञसम्भवं जत्वा, नन्दी संयोजनं इति । 
एवमेतं अभिञ्ञाय, ततो तत्थ विपस्सति। 


एतं [एवं (स्या० क०)] जाणं तथं तस्स, ब्राह्मणस्स वुसीमतो 'ति॥ 


पोसालमाणवपुच्छा चुहसमा । 
१५. मोघराजमाणवपुच्छा 


१४१.“द्वाहं सक्कं अपुच्छिस्सं, [इच्चायस्मा मोघराजा] 
न मे ब्याकासि चक्खुमा । 
यावततियञ्च देवीसि, व्याकरोतीति मे सुतं॥ 


१४२:“अयं लोको परो लोको, ब्रह्मलोको सदेवको । 
दिट्टि ते नाभिजानाति, गोतमस्स यसस्सिनो॥ 


९४३:'एवं अभिक्कन्तदस्सावि, अत्थि पञ्हेन आगमं । 
कथं लोकं अवेक्खन्तं, मच्चुराजा न पस्सति*॥ 


www.tipitaka.org 


Page 15 sur 192 


Vipassana Research Institute 


Page 16 sur 192 


१४ ४:"सुञ्जतो लोकं अवेक्खस्सु, मोघराज सदा सतो। 
अत्तानुदिड्टिं ऊहच्च, एवं मच्चुतरो सिया। 
एवं लोकं अवेकखन्तं, मच्चुराजा न पस्सती”ति॥ 


मोघराजमाणवपुच्छा पन्नरसमा । 
९६. पिङ्गियमाणवपुच्छा 


९४५:जिण्णोहमस्मि अबलो वीतवण्णो, [इच्चायस्मा पिङ्गियो] 
नेत्ता न सुद्धा सवनं न फासु। 
माहं नस्सं मोमुहो अन्तराव, आचिक्ख धम्मं यमहं विजज्जं। 
जातिजराय इध विप्पहानं*॥ 


१४६:“दिस्वान रूपेसु विहञ्जमाने, [पिङ्गियाति भगवा] 
रुष्पन्ति रूपेसु जना पमत्ता। 
तस्मा तुवं पिङ्गिय अप्पमत्तो, जहस्सु रूपं अपुनब्भवाय” ॥ 


१४७:“दिसा चतस्सो विदिसा चतस्सो, उद्धं अधो दस दिसा इमायो। 
न तुय्हं अदिटुं असुतं अमुतं [असुतं अमृतं वा (सी०), असुतामुतं वा (स्या०), असुतं मुतं वा (पी०)], अथो 
अविञ्ञातं किञ्चनमत्थि [कञ्चि मत्थि (स्या), किञ्चि नत्थि (पी०), किञ्चिनमत्थि (क०)] लोके । 
आचिकख धम्मं यमहं विजञ्ञं, जातिजराय इध विप्पहानं ˆ ॥ 


१४८:“तण्हाधिपन्ने मनुजे पेक्खमानो, [पिङ्गियाति भगवा] 
सन्तापजाते जरसा परेते। 
तस्मा तुवं पिङ्गिय अप्पमत्तो, जहस्सु तण्हं अपुनब्भवाया'ति॥ 


पिङ्गियमाणवपुच्छा सोळसमा। 
१७. पारायनत्थृतिगाथा 


इदमवोच भगवा मगधेसु विहरन्तो पासाणके चेतिये, परिचारकसोळसानं [परिचारकसोळसन्नं (स्या० क०)] 
ब्राह्मणानं अज्झिट्टो पुट्टो पुट्ठो पञ्हं [पञ्हे (सी० पी०)] ब्याकासि। एकमेकस्स चेपि पञ्हस्स अत्थमञ्ञाय धम्ममञ्ञाय 
धम्मानुधम्मं पटिपज्जेय्य, गच्छेय्येव जरामरणस्स पारं । “पारङ्गमनीया इमे धम्मा”ति - तस्मा इमस्स धम्मपरियायस्स 
पारायनन्तेव [पारायणंत्वेब (सी० अट्टु)] अधिवचनं । 


१४ ९.अजितो तिस्समेत्तेय्यो, पुण्णको अथ मेत्तगू। 
धोतको उपसीवो च, नन्दो च अथ हेमको॥ 

१५०तोदेय्यकप्पा दुभयो, जतुकण्णी च पण्डितो। 
भद्राबुधो उदयो च, पोसालो चापि ब्राह्मणो । 
मोघराजा च मेधावी, पिङ्गियो च महाइसि॥ 


१७९.एते बुद्धं उपागच्छुं, सम्पन्नचरणं इसि । 
पुच्छन्ता निपुणे पञ्हे, बुद्धसेटुँ उपागमुं॥ 


९५२तेसं बुद्धो पब्याकासि, पज्हे पुड्डो यथातथं । 
पज्हानं वेय्याकरणेन, तोसेसि ब्राह्मणे मुनि॥ 


१५३ते तोसिता चकखुमता, बुद्धेनादिच्चबन्धुना । 
ब्रह्मचरियमचरिंसु, वरपञ्ञस्स सन्तिके ॥ 


१५ ४एकमेकस्स पञ्हस्स, यथा बुद्धेन देसितं । 
तथा यो पटिपज्जेय्य, गच्छे पारं अपारतो॥ 


१७५ अपार पारं गच्छेय्य, भावेन्तो मग्गमुत्तमं । 
मग्गो सो पारं गमनाय, तस्मा पारायनं इति॥ 


१८. पारायनानुगीतिगाथा 


९१५६. 'पारायनमनुगायिस्सं, [इच्चायस्मा पिङ्गियो] 
यथाहक्खि तथाक्खासि, विमलो भूरिमेधसो। 
निक्कामो निब्बनो [निब्बुतो (स्या०)] नागो, किस्स हेतु मुसा भणे॥ 


१५७: 'पहीनमलमोहस्स, मानमकखप्पहायिनो । 
हन्दाहं कित्तयिस्सामि, गिरं वण्णूपसञ्हितं॥ 


१५८:तमोनुदो बुद्धो समन्तचकखु, लोकन्तगू सब्बभवातिवत्तो। 
अनासवो सब्बदुक्खप्पहीनो, सच्चव्हयो ब्रह्मे उपासितो मे॥ 


९५९.“दिजो यथा कुब्बनकं पहाय, बहुप्फलं काननमावसेय्य । 
एवम्पहं अप्पदस्से पहाय, महोदधि हंसोरिव अज्झपत्तो॥ 


१६०.“'येमे पुब्बे वियाकंसु, हरं गोतमसासना । 
इच्चासि इति भविस्सति। 
सब्बं तं इतिहीतिहं, सब्बं तं तक्कवडनं॥ 

१६९१. एको तमनुदासिनो, जुतिमा सो पभङ्करो। 
गोतमो भूरिपञ्ञाणो, गोतमो भूरिमेधसो॥ 


१६२.“यो मे धम्ममदेसेसि, सन्दिड्िकिमकालिकं । 
तण्हक्खयमनीतिकं, यस्स नत्थि उपमा क्वचि” ॥ 


९६३.“कि नु तम्हा विप्पबससि, मुहुत्तमपि पिङ्गिय । 
गोतमा भूरिपञ्जाणा, गोतमा भूरिमेधसा॥ 


९६४:°यो ते धम्ममदेसेसि, सन्दिड्िकमकालिकं । 
तण्हक्खयमनीतिकं, यस्स नत्थि उपमा क्वचि ॥ 


१६५. “नाहं तम्हा विप्पवसामि, मुहुत्तमपि ब्राह्मण । 
गोतमा भूरिपञ्ञाणा, गोतमा भूरिमेधसा॥ 


९६६.“यो मे धम्ममदेसेसि, सन्दिड्िकिमकालिकं । 
तण्हक्खयमनीतिकं, यस्स नत्थि उपमा क्वचि॥ 


श्वेख्सामि नं मनसा चकखुनाव, रत्तिन्दिवं ब्राह्मण अप्पमत्तो। 
नमस्समानो विवसेमि रत्ति, तेनेव मञ्ञामि अविप्पवासं॥ 


१६८.“सद्धा च पीति च मनो सति च, 
नापेन्तिमे गोतमसासनम्हा । 
यं यं दिसं बजति भूरिपञ्ञो, स तेन तेनेव नतोहमस्मि॥ 


१६९.'“जिण्णस्स मे दुब्बलथामकस्स, तेनेव कायो न पलेति तत्थ। 
सङ्कप्पयन्ताय [संकप्पयत्ताय (सी०)] बजामि निच्चं, मनो हि मे ब्राह्मण तेन युत्तो॥ 


१७०.“पङ्के सयानो परिफन्दमानो, दीपा दीपं उपल्लविं। 
अथह्दसासिं सम्बुद्धं, ओघतिण्णमनासवं॥ 


१७१.“यथा अहू वक्कलि मुत्तसद्धो, भद्रावुधो आळविगोतमो च | 
एवमेव त्वम्पि पमुञ्चस्सु सद्धं, गमिस्ससि त्वं पिङ्गिय मच्चुधेय्यस्स पारं” [मच्चुधेय्यपारं (सी०)]॥ 


१७२. एस भिय्यो पसीदामि, सुत्वान मुनिनो वचो। 
विवट्टच्छदो सम्बुद्धो, अखिलो पटिभानवा॥ 

१७३.अधिदेवे अभिज्ञाय, सब्बं वेदि परोपरं। 
पञ्हानन्तकरो सत्था, कङ्घीनं पटिजानतं॥ 


१७४: असंहीरं असंकुप्पं, यस्स नत्थि उपमा क्वचि। 
अद्धा गमिस्सामि न मेत्थ कङ्का, एवं मं धारेहि अधिमृत्तचित्त न्ति [अजितमाणवपुच्छाय पट्टाय 
यावपारायनानुगीतिगातापरियोसाना स्या० ... पोत्थके नत्थि]॥ 


पारायनानुगीतिगाथा निट्टिता। 


पारायनवग्गनिद्देसो 
१. अजितमाणवपुच्छानिद्देसो 


१. केनस्सु निवुतो लोको, [इच्चायस्मा अजितो] 
केनस्सु नप्पकासति। 
किस्साभिलेपनं बूसि [बृहि (स्या०)], किंसु तस्स महब्भयं॥ 


केनस्सु निबुतो लोकोति। लोकोति निरयलोको तिरच्छानलोको पेत्तिविसयलोको मनुस्सलोको देवलोको 
खन्धलोको धातुलोको आयतनलोको अयं लोको परो लोको ब्रह्मलोको देवलोको -- अयं वुच्चति लोको। अयं लोको 
केन आवुतो निवुतो ओबुतो [ओफुतो (स्या०)] पिहितो पटिच्छन्नो पटिकुज्जितोति - केनस्सु निवुतो लोको? 


इच्चायस्मा अजितोति। इच्चाति पदसन्धि पदसंसग्गो पदपारिपूरी अकखरसमवायो ब्यञ्जनसिलिट्ठता 
पदानुपुब्बतापेतं [पदानुपुब्बतामेतं (बहूसु)] इच्चाति। आयस्माति पियवचनं गरुवचनं सगारवसप्पतिस्साधिवचनमेतं 
आयस्माति। अजितोति तस्स ब्राह्मणस्स नामं सङ्घा समञ्जा पञ्ञत्ति वोहारो नामं नामकम्मं नामधेय्यं निरुत्ति ब्यञ्जनं 
अभिलापोति - इच्चायस्मा अजितो। 


केनस्सु नप्पकासतीति केन लोको नप्पकासति न भासति न तपति न विरोचति न जायति न पञ्जायतीति - 
केनस्सु नप्पकासति। 


किस्साभिलेपनं बूसीति कि लोकस्स लेपनं लग्गनं बन्धनं उपक्किलेसो। केन लोको लित्तो संलित्तो उपलित्तो 
किलिट्टो संकिलिट्ठो मक्खितो संसट्टो लग्गो लग्गितो पलिबुद्धो, बूसि आचिक्खसि देसेसि पञ्जपेसि [पञ्ञापेसि (क०)] 
पट्ठपेसि विवरसि विभजसि उत्तानीकरोसि [उत्तानि करोसि (क०)] पकासेसौति -- किस्साभिलेपनं बूसि । 


किंसु तस्स महब्भयन्ति कि लोकस्स भयं महब्भयं पीळनं घटनं उपद्दबो उपसग्गोति - किंसु तस्स महब्भयं । तेनाह 
सो ब्राह्मणो - 


“केनस्सु निवुतो लोको, [इच्चायस्मा अजितो] 
केनस्सु नप्पकासति। 

किस्साभिलेपनं बूसि, किसु तस्स महब्भय''न्ति॥ 


२. अविज्जाय निवुतो लोको, [अजिताति भगवा] 
वेविच्छा पमादा नप्पकासति। 
जप्पाभिलेपनं बूमि, दुक्खमस्स महब्भयं॥ 


अविज्जाय निवुतो लोकोति। अविज्जाति दुक्खे अञ्ञाणं दुक्खसमुदये अञ्ञाणं दुक्खनिरोधे अञ्ञाणं 
दुक्खनिरोधगामिनिया पटिपदाय अञ्जाणं, पुब्बन्ते अज्ञाणं अपरन्ते अञ्जाणं पुब्बन्तापरन्ते अञ्ञाणं, 
इदप्पच्चयतापटिच्चसमुप्पन्नेसु धम्मेसु अञ्ञाणं, यं एवरूपं अञ्ञाणं अदस्सनं अनभिसमयो अननुबोधो असम्बोधो 
अप्पटिवेधो असंगाहना अपरियोगाहना असमपेक्खना अपच्चवेक्खणा [अपच्चवेक्खना (स्या०)] अपच्चवेक्खणकम्मं 
दुम्मेज्झं बाल्यं असम्पजञ्ञं मोहो पमोहो सम्मोहो अविज्जा अविज्जोघो अविज्जायोगो अविज्जानुसयो अविज्जापरियुट्ठानं 
अविज्जालङ्गी मोहो अकुसलमूलं, अयं वुच्चति -- अविज्जा। 


लोकोति निरयलोको तिरच्छानलोको पेत्तिविसयलोको मनुस्सलोको देवलोको खन्धलोको धातुलोको आयतनलोको 
अयं लोको परो लोको ब्रह्मलोको देवलोको - अयं वुच्चति लोको। अयं लोको इमाय अविज्जाय आवुतो निबुतो ओवुतो 
पिहितो पटिच्छन्नो पटिकुज्जितोति - अविज्जाय निवुतो लोको । 


अजिताति भगवा तं ब्राह्मणं नामेन आलपति । भगवाति गारवाधिवचनं। अपि च, भग्गरागोति भगवा; भग्गदोसोति 
भगवा; भग्गमोहोति भगवा; भग्गमानोति भगवा; भग्गदिद्वीति भगवा; भग्गकण्टकोति भगवा; भग्गकिलेसोति भगवा; 
भजि विभजि पविभजि धम्मरतनन्ति भगवा; भवानं अन्तकरोति भगवा; भावितकायो भावितसीलो भावितचित्तो 
[भावितकायोति भगवा, भावितसीलोति भावितचित्तोति (स्या०)] भावितपञ्जोति भगवा; भजि वा भगवा 
अरञ्जवनपत्थानि पन्तानि सेनासनानि अप्पसद्दानि अप्पनिग्घोसानि विजनवातानि मनुस्सराहस्सेय्यकानि 
[मनुस्सराहसेय्यकानि (स्या०)] पटिसल्लानसारुप्पानीति भगवा; भागी वा भगवा 
चीवरपिण्डपातसेनासनगिलानपच्चयभेसज्जपरिक्खारानन्ति भगवा; भागी वा भगवा अत्थरसस्स धम्मरसस्स 
विमुत्तिरसस्स अधिसीलस्स अधिचित्तस्स अधिपञ्ञायाति भगवा; भागी वा भगवा चतुन्नं झानानं चतुन्नं अप्पमञ्ञानं 
चतुन्नं अरूपसमापत्तीनन्ति भगवा; भागी वा भगवा अडन्नं विमोकखानं अइन्नं अभिभायतनानं नवन्नं 
अनुपुब्बसमापत्तीनन्ति भगवा; भागी वा भगवा दसन्नं सञ्जाभावनानं कसिणसमापत्तीनं आनापानस्सतिसमाधिस्स 
असुभसमापत्तियाति भगवा; भागी वा भगवा चतुन्नं सतिपट्टानानं चतुन्नं सम्मप्पधानानं चतुन्नं इद्धिपादानं पञ्चन्नं 
इन्द्रियानं पञ्चन्नं बलानं सत्तन्नं बोज्झङ्गानं अरियस्स अदुङ्गिकस्स मग्गस्साति भगवा; भागी वा भगवा दसन्नं 
तथागतबलानं चतुन्नं वेसारज्जानं चतुन्नं पटिसम्भिदानं छन्नं अभिञ्ञानं छन्नं बुद्धधम्मानन्ति भगवा; भगवाति नेतं नामं 
मातरा कतं न पितरा कतं न भातरा कतं न भगिनिया कतं न मित्तामच्चेहि कतं न जातिसालोहितेहि कतं न समणब्राह्मणेहि 
कतं न देवताहि कतं । विमोकखन्तिकमेतं बुद्धानं भगवन्तानं बोधिया मूले सह सब्बञ्जुतजाणस्स पटिलाभा सच्छिका 
पञ्जत्ति, यदिदं भगवाति - अजिताति भगवा। 


वेविच्छा पमादा नप्पकासतीति। वेविच्छं वुच्चति पञ्च मच्छरियानि - आवासमच्छरियं, कुलमच्छरियं, 
लाभमच्छरियं, बण्णमच्छरियं, धम्ममच्छरियं । यं एवरूपं मच्छेरं मच्छरायना मच्छरायितत्तं वेविच्छं कदरियं कटुकञ्चुकता 
अग्गहितत्तं चित्तस्स इदं वुच्चति मच्छरियं। अपि च खन्धमच्छरियम्पि मच्छरियं, धातुमच्छरियम्पि मच्छरियं, 

आयतनमच्छरियम्पि मच्छरियं, गाहो वुच्चति मच्छरियं। पमादो वत्तब्बो - कायदुच्चरिते वा वचीदुच्चरिते वा 
मनोदुच्चरिते वा पञ्चसु कामगुणेसु वा चित्तस्स वोसग्गो [वोस्सग्गो (बहूसु)] बोसग्गानुप्पदानं कुसलानं धम्मानं भावनाय 
असक्कच्चकिरियता असातच्चकिरियता अनट्टितकिरियता [अनिट्टितकिरियता (क०) विभ० ८४६] ओलीनवुत्तिता 
निक्खित्तच्छन्दता निक्खित्तधुरता अनासेवना अभावना अबहुलीकम्मं अनधिट्टानं अननुयोगो पमादो। यो एवरूपो पमादो 
पमज्जना पमज्जितत्तं - अयं वुच्चति पमादो। वेविच्छा पमादा नप्पकासतीति इमिना च मच्छरियेन इमिना च पमादेन 
लोको नप्पकासति न भासति न तपति न विरोचति न जायति न पञ्जायतीति -- वेविच्छा पमादा नप्पकासति। 


जप्पाभिलेपनं बूमीति जप्पा वुच्चति तण्हा। यो रागो सारागो अनुनयो अनुरोधो नन्दी [नन्दि (स्या०)] नन्दिरागो 
चित्तस्स सारागो इच्छा मुच्छा अज्झोसानं गेधो पलिगेधो सङ्गो पङ्को एजा माया जनिका सञ्जननी सिब्बिनी जालिनी सरिता 
विसत्तिका सुत्तं विसटा [सोत्तं विसता (स्या०)] आयूहनी दुतिया दू्पणिधि भवनेत्ति वनं वनथो सन्थवो [सन्धवो (क०) 
विभ० ९०९] सिनेहो अपेक्खा पटिबन्धु आसा आसीसना [आसिंसना (स्या०)] आसीसितत्तं रूपासा सद्दासा गन्धासा 
रसासा फोडुब्बासा लाभासा धनासा पुत्तासा जीवितासा जप्पा पजप्पा अभिजप्पा जप्पना जप्पितत्तं लोलुप्पं लोलुप्पायना 
लोलुप्पायितत्तं पुच्छञ्जिकता साधुकम्यता अधम्मरागो विसमलोभो निकन्ति निकामना पत्थना पिहना सम्पत्थना 
कामतण्हा भवतण्हा विभवतण्हा रूपतण्हा अरूपतण्हा निरोधतण्हा रूपतण्हा सद्दतण्हा गन्धतण्हा रसतण्हा फोडुब्बतण्हा 
धम्मतण्हा ओघो योगो गन्थो उपादानं आवरणं नीवरणं छदनं बन्धनं उपक्किलेसो अनुसयो परियुट्ठानं लता वेविच्छं 
दुक्खमूलं दुक्खनिदानं दुक्खप्पभवो मारपासो मारबळिसं मारामिसं मारविसयो मारनिवासो मारगोचरो मारबन्धनं तण्हानदी 
तण्हाजालं तण्हागदुलं तण्हासमुद्दी अभिज्झा लोभो अकुसलमूलं -- अयं वुच्चति जप्पा। लोकस्स लेपनं लग्गनं बन्धनं 
उपक्किलेसो इमाय जप्पाय लोको लित्तो संलित्तो उपलित्तो किलिट्ठो संकिलिट्टो मक्खितो संसट्टो लग्गो लग्गितो 
पलिबुद्धोति बूमि आचिक्खामि देसेमि पञ्जपेमि पट्ठपेमि विवरामि विभजामि उत्तानीकरोमि पकासेमौति - जप्पाभिलेपनं 
बूमि। 


दुक्खमस्स महब्भयन्ति । दुक्खन्ति जातिदुक्खं जरादुक्खं ब्याधिदुक्खं मरणदुक्खं 
सोकपरिदेवदुक्खदोमनस्सुपायासदुक्खं नेरयिकं दुक्खं तिरच्छानयोनिकं दुक्खं पेत्तिविसयिकं दुक्खं मानुसिकं दुक्खं 
गब्भोक्कन्तिमूलकं दुक्खं गब्भट्वितिमूलक॑ [गन्भेठितिमूलकं (स्या० क०)] दुक्खं गब्भवुद्ठानमूलक॑ दुक्खं 
जातस्सूपनिबन्धकं दुक्खं जातस्स पराधेय्यकं दुक्खं अत्तूपक्कमदुक्खं परूपक्कमदुक्खं सङ्घारदुक्खं विपरिणामदुक्खं 
चक्खुरोगो सोतरोगो घानरोगो जिव्हारोगो कायरोगो सीसरोगो कण्णरोगो मुखरोगो दन्तरोगो कासो सासो पिनासो डाहो 
[डहो (स्या०)] जरो कुच्छिरोगो मुच्छा पकखन्दिका सूला विसूचिका कुटुं गण्डो किलासो सोसो अपमारो दहु कण्डु कच्छु 
रखसा [रक्खसा (क०)] वितच्छिका लोहितपित्तं [लोहितं पित्तं (बहूसु)] मधुमेहो अंसा पिळका भगन्दला पित्तसमुड्ाना 
आबाधा सेम्हसमुद्ाना आबाधा वातसमुट्ठाना आबाधा सन्निपातिका आबाधा उतुपरिणामजा आबाधा विसमपरिहारजा 
आबाधा ओपक्कमिका आबाधा कम्मविपाकजा आबाधा सीतं उण्हं जिघच्छा पिपासा उच्चारो पस्सावो 
डंसमकसवातातपसरीसपसम्फस्सं दुक्खं मातुमरणं दुक्खं पितुमरणं दुक्खं भातुमरणं दुक्खं भगिनिमरणं दुक्खं पृत्तमरणं 
दुक्खं धीतुमरणं दुक्खं जातिब्यसनं दुक्खं रोगब्यसनं दुक्खं भोगब्यसनं दुक्खं सीलब्यसनं दुक्खं दिट्टिब्यसनं दुक्खं येसं 
धम्मानं आदितो समुदागमनं पञ्जायति। अत्थङ्गमतो निरोधो पञ्जायति। कम्मसन्निस्सितो विपाको । विपाकसन्निस्सितं 
कम्मं, नामसन्निस्सितं रूपं रूपसन्निस्सितं नामं, जातिया अनुगतं जराय अनुसटं ब्याधिना अभिभूतं मरणेन अब्भाहतं 
दुक्खे पतिट्टितं अताणं अलेणं असरणं असरणीभूतं -- इदं वुच्चति दुक्खं । इदं दुक्खं लोकस्स भयं महाभयं पीळनं घट्टनं 
उपद्दवो उपसग्गोति -- दुक्खमस्स महब्भयं। तेनाह भगवा - 

““अविज्जाय निवुतो लोको, [अजिताति भगवा] 
वेविच्छा पमादा नप्पकासति। 
जप्पाभिलेपनं बुमि, दुक्खमस्स महब्भय न्ति॥ 


३. सवन्ति सब्बधि सोता, [इच्चायस्मा अजितो] 
सोतानं कि निवारणं। 
सोतानं संवरं बूहि, केन सोता पिधिय्यरे [पिथिय्यरे (स्या०), पिथीयरे (सौ? अट्टु०)] ॥ 


सवन्ति सब्बधि सोताति। सोताति तण्हासोतो दिट्टिसोतो किलेससोतो दुच्चरितसोतो अविज्जासोतो। सब्बधीति 
सब्बेसु आयतनेसु। सवन्तीति सवन्ति आसवन्ति सन्दन्ति पवत्तन्ति। चक्खुतो रूपे सवन्ति आसवन्ति सन्दन्ति पवत्तन्ति। 


आसवन्ति सन्दन्ति पवत्तन्ति। चक्खुतो रूपतण्हा सवन्ति आसवन्ति सन्दन्ति पवत्तन्ति। सोततो सहतण्हा सवन्ति 
आसवन्ति सन्दन्ति पवत्तन्ति । घानतो गन्धतण्हा सवन्ति... जिव्हातो रसतण्हा सवन्ति... कायतो फोडुब्बतण्हा सवन्ति... 
मनतो धम्मतण्हा सवन्ति आसवन्ति सन्दन्ति पवत्तन्तीति - सवन्ति सब्बधि सोता। 


सोतान कि निवारणन्ति सोतानं किं आवरणं नीवरणं संवरणं रक्खनं गोपनन्ति -- सोतानं कि निवारणं । 


सोतानं संवरं बूहीति सोतानं आवरणं नीवरणं संवरणं रक्खनं गोपनं बुहि आचिकख देसेहि पञ्ञपेहि पट्ठपेहि 
विवराहि विभजाहि उत्तानीकरोहि पकासेहीति - सोतानं संवरं बूहि । 


केन सोता पिधिय्यरेति केन सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्तीति - केन 
सोता पिधिय्यरे । तेनाह सो ब्राह्मणो - 


“सवन्ति सब्बधि सोता, [इच्चायस्मा अजितो] 
सोतानं कि निवारणं । 
सोतानं संवरं बूहि, केन सोता पिथिय्यरे”॥ 


४. यानि सोतानि लोकस्मि, [अजिताति भगवा] 
सति तेसं निवारणं। 
सोतानं संवरं बूमि, पञ्ञायेते पिधिय्यरे॥ 


यानि सोतानि लोकस्मिन्ति यानि एतानि सोतानि मया कित्तितानि पकित्तितानि आचिक्खितानि देसितानि 
पञ्ञपितानि पट्टुपितानि विवरितानि विभजितानि [विभत्तानि (क०)] उत्तानीकतानि पकासितानि, सेय्यथिदं [सेय्यथीदं 
(स्या०)] - तण्हासोतो दिड्टिसोतो किलेससोतो दुच्चरितसोतो अविज्जासोतो। लोकस्मिन्ति अपायलोके मनुस्सलोके 
देवलोके खन्धलोके धातुलोके आयतनलोकेति - यानि सोतानि लोकस्मिं। अजिताति भगवा तं ब्राह्मणं नामेन 
आलपति । 


www.tipitaka.org Vipassana Research Institute 


Page 23 sur 192 


सति तेसं निवारणन्ति। सतीति या सति अनुस्सति पटिस्सति सति सरणता धारणता अपिलापनता असम्मुस्सनता 
सति सतिन्द्रियं सतिबलं सम्मासति सतिसम्बोज्झङ्गो एकायनमग्गो -- अयं वुच्चति सति । निवारणन्ति आवरणं नीवरणं 
संवरणं रक्खनं गोपनन्ति - सति तेसं निवारणं । 


सोतानं संवरं बूमीति सोतानं आवरणं नीवरणं संवरणं रक्खनं गोपनं बुमि आचिक्खामि...पे०... उत्तानीकरोमि 
पकासेमीति - सोतानं संवरं बूमि । 


पञ्ञायेते पिधिय्यरेति । पञ्ञाति या पञ्जा पजानना...पे०... अमोहो धम्मविचयो सम्मादिट्टि। पञ्जायेते पिधिय्यरेति 
-- पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्ति। “सब्बे सङ्घारा अनिच्चा”ति 
जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्ति। सब्बे सङ्कारा 
दुक्खा”ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्ति। “सब्बे 
सङ्घारा अनत्ता”ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति 
नप्पवत्तन्ति। । “अविज्जापच्चया सङ्कारा”ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न 
आसवन्ति न सन्दन्ति नप्पवत्तन्ति। “सङ्घारपच्चया विञ्ञाण”न्ति...पे०... “विञ्ञाणपच्चया नामरूप, न्ति... 
“नामरूपपच्चया सळायतन "न्ति... “सळायतनपच्चया फस्सो ति... “फस्सपच्चया वेदना”ति... “वेदनापच्चया 
तण्हा”ति... “तण्हापच्चया उपादान न्ति... “उपादानपच्चया भवो”ति... “भवपच्चया जाती”ति... “जातिपच्चया 
जरामरण'न्ति जानतो पस्सतो पञ्जायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्ति। 
“अविज्जानिरोधा सङ्घारनिरोधो"ति... “सङ्घारनिरोधा विञ्ञाणनिरोधो "ति... “विञ्जाणनिरोधा नामरूपनिरोधो”ति 
“नामरूपनिरोधा सळायतननिरोधो”ति... “सव्ठायतननिरोधा फस्सनिरोधो ति... “फस्सनिरोधा वेदनानिरोधो "ति... 
“वेदनानिरोधा तण्हानिरोधो' “ति... “तण्हानिरोधा उपादाननिरोधो' 'ति... “उपादाननिरोधा भवनिरोधो"ति... “भवनिरोधा 
जातिनिरोधो”ति... “जातिनिरोधा जरामरणनिरोधो ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति 
न आसवन्ति न सन्दन्ति नप्पवत्तन्ति। “इदं दुक्ख”न्ति...पे०... “अयं दुक्खसमुदयो' ति... “अयं दुक्खनिरोधो'ति... “अयं 
दुक्खनिरोधगामिनी पटिपदा "ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न 
सन्दन्ति नप्पवत्तन्ति। “इमे धम्मा आसवा"ति...पे०... “अयं आसवसमुदयो "ति... “अयं आसवनिरोधो' “ति... “अयं 
आसवनिरोधगामिनी पटिपदा”ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न 
सन्दन्ति नप्पवत्तन्ति। “इमे धम्मा अभिञ्जेय्या”ति...पे०... “इमे धम्मा परिञ्ञेय्या”ति... “इमे धम्मा पहातब्बा*ति... “इमे 
धम्मा भावेतब्बा”ति... “इमे धम्मा सच्छिकातब्बा”ति जानतो पस्सतो पञ्जायेते सोता पिधीयन्ति पच्छिज्जन्ति न सवन्ति न 
आसवन्ति न सन्दन्ति नप्पवत्तन्ति। छन्नं फस्सायतनानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च 
जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्ति। पञ्चन्नं 
उपादानक्खन्धानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च जानतो पस्सतो... चतुन्नं महाभूतानं 
समृदयञ्च अत्थङ्गमञ्च अस्सादञ्च आदीनवञ्च निस्सरणञ्च जानतो पस्सतो... यं किञ्चि समुदयधम्मं सब्बं तं 
निरोधधम्मन्ति जानतो पस्सतो पञ्ञायेते सोता पिधीयन्ति पच्छिज्जन्ति न सवन्ति न आसवन्ति न सन्दन्ति नप्पवत्तन्तीति 
-- पञ्जायेते पिथिय्यरे। तेनाह भगवा - 


“यानि सोतानि लोकस्मिं, [अजिताति भगवा] 
सति तेसं निवारणं । 

सोतानं संवरं बूमि, पञ्जायेते पिधिय्यरे ति॥ 


५. पञ्ञा चेव सति चापि, [इच्चायस्मा अजितो] 
नामरूपञ्च मारिस। 
एतं मे पुट्टो पबूहि, कत्थेतं उपरुज्झति॥ 


पञ्ञा चेव सति चापीति | पञ्ञाति या पञ्जा पजानना विचयो पविचयो धम्मविचयो सल्लक्खणा उपलक्खणा 
पच्चुपलक्खणा पण्डिच्चं कोसल्लं नेपुञ्ञं वेभब्या चिन्ता उपपरिक्खा भूरी [भूरि (क०)] मेधा परिणायिका विपस्सना 
सम्पजञ्जं पतोदो पञ्जा पञ्जिन्द्रियं पञ्जाबलं पञ्जासत्थं पञ्ञापासादो पञ्जाआलोको पञ्जाओभासो पञ्जापज्जोतो 
पञ्ञजारतनं अमोहो धम्मविचयो सम्मादिट्टि। सतीति या सति अनुस्सति...पे०... सम्मासतीति - पञ्ञा चेव सतिचापि, 
इच्चायस्मा अजितो। 


नामरूपञ्च मारिसाति। नामन्ति चत्तारो अरूपिनो खन्धा। रूपन्ति चत्तारो च महाभूता चतुन्नञ्च महाभूतानं 
उपादायरूपं | मारिसाति पियवचनं गरुवचनं सगारवसप्पतिस्साधिवचनमेतं मारिसाति - नामरूपञ्च मारिस। 


एतं मे पुट्ठो पबूहीति । एतं मेति यं पुच्छामि यं याचामि यं अज्झेसामि यं पसादेमि । पुट्ठोति पुच्छितो याचितो 
अज्झेसितो पसादितो । पबूहीति बूहि आचिक्खाहि देसेहि पञ्ञपेहि पट्टपेहि विवराहि विभजाहि [विवरेहि विभजेहि (क०)] 
उत्तानीकरोहि पकासेहीति - एतं मे पुट्ठो पबूहि । 


कत्थेतं उपरुज्झतीति कत्थेतं निरुज्झति वृपसम्मति अत्थं गच्छति पटिप्पस्सम्भतीति। कत्थेतं उपरुज्झति। तेनाह 
सो ब्राह्मणो - 


“पञ्जा चेव सति चापि, [इच्चायस्मा अजितो] 
नामरूपञ्च मारिस। 
एवं मे पुट्ठो पबूहि, कत्थेतं उपरुज्झती ति॥ 

६. यमेतं पञ्हं अपुच्छि, अजित तं वदामि ते। 
यत्थ नामञ्च रूपञ्च, असेसं उपरुज्झति। 
विञ्ञाणस्स निरोधेन, एत्थेतं उपरुज्झति॥ 


यमेतं पञ्हं अपुच्छीति | यमेतन्ति पञ्ञजञ्च सतिञ्च नामरूपञ्च। अपुच्छीति अपुच्छसि याचसि अज्झेसति 
[अज्झेसि (क०)] पसादेसीति - यमेतं पञ्हं अपुच्छि। 


अजित तं वदामि तेति। अजिताति भगवा तं ब्राह्मणं नामेन आलपति । तन्ति पञ्ञञ्च सतिञ्च नामरूपञ्च। 
वदामीति वदामि आचिक्खामि देसेमि पञ्जपेमि पट्टुपेमि विवरामि विभजामि उत्तानीकरोमि पकासेमीति। अजित तं वदामि 
ते। 


यत्थ नामञ्च रूपञ्च, असेसं उपरुज्झतीति नामन्ति चत्तारो अरूपिनो खन्धा । रूपन्ति चत्तारो च महाभूता 

चतुन्नञ्च महाभूतानं उपादायरूपं । असेसन्ति सब्बेन सब्बं सब्बथा सब्बं असेसं निस्सेसं परियादियनवचनमेतं 
[परियादायबचनमेतं (स्या० क०)] असेसन्ति। उपरुज्झतीति निरुज्झति वूपसम्मति अत्थं गच्छति पटिप्पस्सम्भतीति। 
यत्थ नामञ्च रूपञ्च असेसं उपरुज्झति। 


विञ्ञाणस्स निरोधेन, एत्थेतं उपरुज्झतीति सोतापत्तिमग्गजाणेन अभिसङ्घारविञ्ञाणस्स निरोधेन सत्त भवे 
ठपेत्वा अनमतग्गे संसारे ये उप्पज्जेय्युं नामञ्च रूपञ्च, एत्थेते निरुज्झन्ति वूपसम्मन्ति अत्थं गच्छन्ति पटिप्पस्सम्भन्ति । 
सकदागामिमग्गजाणेन अभिसङ्घारविञ्ञाणस्स निरोधेन द्वे भवे ठपेत्वा पञ्चसु भवेसु ये उप्पज्जेय्युं नामञ्च रूपञ्च, एत्थेते 
निरुज्झन्ति वूपसम्मन्ति अत्थं गच्छन्ति पटिप्पस्सम्भन्ति। अनागामिमग्गजाणेन अभिसङ्घारविञ्जाणस्स निरोधेन एकं भवं 
ठपेत्वा रूपधातुया वा अरूपधातुया वा ये उप्पज्जेय्युं नामञ्च रूपञ्च, एत्थेते निरुज्झन्ति वूपसम्मन्ति अत्थं गच्छन्ति 
पटिप्पस्सम्भन्ति। अरहत्तमग्गजाणेन अभिसङ्कारविञ्ञाणस्स निरोधेन ये उप्पज्जेय्युं नामञ्च रूपञ्च, एत्थेते निरुज्झन्ति 
बूपसम्मन्ति अत्थं गच्छन्ति पटिप्पस्सम्भन्ति। अरहतो अनुपादिसेसाय निब्बानधातुया परिनिब्बायन्तस्स चरिमविञ्ञाणस्स 
निरोधेन पञ्जा च सति च नामञ्च रूपञ्च, एत्थेते निरुज्झन्ति वूपसम्मन्ति अत्थं गच्छन्ति पटिप्पस्सम्भन्तीति - 
विञ्जाणस्स निरोधेन एत्थेतं उपरुज्झति। तेनाह भगवा - 


““यमेतं पञ्हं अपुच्छि, अजित तं वदामि ते। 
यत्थ नामञ्च रूपञ्च, असेसं उपरुज्झति । 
विञ्जाणस्स निरोधेन, एत्थेतं उपरुज्ञती 'ति॥ 


७. ये च सङ्घातधम्मासे, ये च सेखा [सेक्खा (स्या? क०)] पुथ्‌ इध। 
तेसं मे निपको इरियं, पुट्टो पबृहि मारिस॥ 


ये च सङ्घातधम्मासेति सङ्घातधम्मा वुच्चन्ति अरहन्तो खीणासवा। किंकारणा सङ्घातधम्मा वुच्चन्ति अरहन्तो 
खीणासवा? ते सङ्घातधम्मा जातधम्मा तुलितधम्मा तीरितधम्मा विभूतधम्मा विभावितधम्मा। “सब्बे सङ्घारा अनिच्चा ति 
सङ्घातधम्मा जातधम्मा तुलितधम्मा तीरितधम्मा विभूतधम्मा विभावितधम्मा। “सब्बे सङ्घारा दुक्खा "ति सङ्घातधम्मा... 
पे०... “सब्बे धम्मा अनत्ता ति सङ्घातधम्मा... “अविज्जापच्चया सङ्घारा”ति सङ्घातधम्मा... “यं किञ्चि समुदयधम्मं सब्बं 
तं निरोधधम्म”न्ति सङ्घातधम्मा जातधम्मा तुलितधम्मा तीरितधम्मा विभूतधम्मा विभावितधम्मा। अथ वा तेसं खन्धा 
सङ्घाता धातुयो सङ्घाता आयतनानि सङ्घाता गतियो सङ्घाता उपपत्तियो सङ्घाता पटिसन्धि सङ्घाता भवा सङ्घाता संसारा 
सङ्घाता बट्टा सङ्घाता। अथ वा ते खन्धपरियन्ते ठिता धातुपरियन्ते ठिता आयतनपरियन्ते ठिता गतिपरियन्ते ठिता 
उपपत्तिपरियन्ते ठिता पटिसन्धिपरियन्ते ठिता भवपरियन्ते ठिता संसारपरियन्ते ठिता वट्टपरियन्ते ठिता अन्तिमे भवे ठिता 
अन्तिमे समुस्सये ठिता अन्तिमदेहधरा अरहन्तो। 


तेसं चायं [यायं (क०)] पच्छिमको, चरिमोयं समुस्सयो। 
जातिमरणसंसारो, नत्थि नेसं पुनब्भबोति॥ 


तंकारणा सङ्घातधम्मा वुच्चन्ति अरहन्तो खीणासवाति। ये च सङ्घातधम्मासे, ये च सेखा पुथ्‌ इधाति। सेखाति 
किकारणा बुच्चन्ति सेखा? सिक्खन्तीति सेखा । किञ्च सिकखन्ति? अधिसीलम्पि सिक्खन्ति, अधिचित्तम्पि सिक्खन्ति, 
अधिपञ्जम्पि सिक्खन्ति। कतमा अधिसीलसिकखा? इध भिक्खु सीलवा होति पातिमोक्खसंवरसंवुतो विहरति 

आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिक्खापदेसु । खुद्दको सीलक्खन्धो महन्तो 
सीलक्खन्धो सीलं पतिट्ठा आदि चरणं संयमो संवरो मुखं पमुखं कुसलानं धम्मानं समापत्तिया - अयं अधिसीलसिकखा | 


कतमा अधिचित्तसिक्खा? इध भिक्खु विविच्चेव कामेहि...पे०... पठमं झानं... दुतियं झानं... ततियं झानं... चतुत्थं झानं 
उपसम्पज्ज विहरति - अयं अधिचित्तसिक्खा। 


कतमा अधिपञ्जासिक्खा? इध भिक्खु पञ्जवा होति उदयत्थगामिनिया पञ्ञाय समन्नागतो अरियाय निब्बेधिकाय 
सम्मा दुक्खक्खयगामिनिया । सो “इदं दुकख''न्ति यथाभूतं पजानाति, “अयं दुक्खसमुदयो"ति...पे०... “अयं 
दुक्खनिरोधो”ति... “अयं दुक्खनिरोधगामिनी पटिपदा^ति यथाभूतं पजानाति। “इमे आसवा"ति...पे०... “अयं 
आसवसमुदयो”ति... “अयं आसवनिरोधो ति... “अयं आसवनिरोधगामिनी पटिपदा^ति यथाभूतं पजानाति। “अयं 
अधिपञ्जासिकखा”... इमा तिस्सो सिक्खायो आवज्जन्ता सिक्खन्ति जानन्ता सिक्खन्ति पस्सन्ता सिक्खन्ति चित्तं 
अधिट्टहन्ता सिक्खन्ति सद्भाय अधिमुच्चन्ता सिक्खन्ति वीरियं [विरियं (स्या०)] पग्गण्हन्ता सिक्खन्ति सतिं उपट्टुपेन्ता 
सिक्खन्ति चित्तं समादहन्ता सिकखन्ति पञ्ञाय पजानन्ता सिक्खन्ति अभिञ्जेय्यं अभिजानन्ता सिकखन्ति परिञ्जेय्यं 
परिजानन्ता सिक्खन्ति पहातब्बं पजहन्ता सिकखन्ति भावेतब्बं भावेन्ता सिक्खन्ति सच्छिकातब्बं सच्छिकरोन्ता सिक्खन्ति 
आचरन्ति समाचरन्ति समादाय वत्तन्ति। तंकारणा वुच्चन्ति - सेखा। पुथृति बहुका । एते सेखा सोतापन्ना च पटिपन्ना च 
सकदागामिनो च पटिपन्ना च अनागामिनो च पटिपन्ना च अरहन्तो च पटिपन्ना च। इधाति इमिस्सा दिद्टिया इमिस्सा 
खन्तिया इमिस्सा रुचिया इमस्मिं आदाये इमस्मिं धम्मे इमस्मिं विनये इमस्मिं धम्मविनये इमस्मिं पावचने इमस्मिं ब्रह्मचरिये 
इमस्मिं सत्थुसासने इमस्मिं अत्तभावे इमस्मिं मनुस्सलोकेति - ये च सेखा पुथू इध। 


तेसं मे निपको इरियं, पुट्टो पबूहि मारिसाति त्वम्पि निपको पण्डितो पञ्जवा बुद्धिमा जाणी मेधावी । तेसं 
सङ्घातधम्मानञ्च सेक्खानञ्च इरियं चरियं वृत्ति पवत्ति आचरं गोचरं विहारं पटिपदं | पुट्टोति पुच्छितो याचितो अज्झेसितो 
पसादितो | पबूहीति बृहि आचिक्खाहि देसेहि पञ्जपेहि पट्टपेहि विवराहि विभजाहि उत्तानीकरोहि पकासेहि | मारिसाति 
पियवचनं गरुवचनं सगारवसप्पतिस्साधिवचनमेतं मारिसाति - तेसं मे निपको इरियं, पुद्ठो पबूहि मारिस। तेनाह सो 
ब्राह्मणो - 


“ये च सङ्घातधम्मासे, ये च सेखा पृथू इध। 
तेसं मे निपको इरियं, पुद्ठो पबूहि मारिसा”ति॥ 


८. कामेसु नाभिगिज्झेय्य, मनसानाविलो सिया। 
कुसलो सब्बधम्मानं, सतो भिक्खु परिब्बजे॥ 


कामेसु नाभिगिज्झेय्याति। कामाति उद्दानतो द्वे कामा - वत्थुकामा च किलेसकामा च। कतमे वत्थुकामा? 
मनापिका रूपा मनापिका सहद मनापिका गन्धा मनापिका रसा मनापिका फोडुब्बा, अत्थरणा पावुरणा [पापुरणा (स्या०)] 
दासिदासा अजेळका कुक्कुटसूकरा हत्थिगवास्सवळवा खेत्तं वत्थु हिरञ्ञं सुवण्णं गामनिगमराजधानियो [राजठानियो 
(क०)] रडुञ्च जनपदो च कोसो च कोट्ठागारञ्च - यं किञ्चि रजनीयवत्थु वत्थुकामा । 


अपि च अतीता कामा अनागता कामा पच्चुप्पन्ना कामा अज्झत्ता कामा बहिद्भा कामा अज्झत्तबहिद्भा कामा, हीना 

कामा मज्झिमा कामा पणीता कामा, आपायिका कामा मानुसिका कामा दिब्बा कामा, पच्चुपट्ठिता कामा, निम्मिता 
कामा परनिम्मिता कामा, परिग्गहिता कामा अपरिग्गहिता कामा, ममायिता कामा अममायिता कामा, सब्बेपि कामावचरा 
धम्मा, सब्बेपि रूपावचरा धम्मा, सब्बेपि अरूपावचरा धम्मा, तण्हावत्थुका तण्हारम्मणा, कामनीयड्टेन रजनीयड्डेन 
मदनीयट्टेन रमणीयट्टेन [नत्थि स्या० पोत्थके महानि० १] कामा । इमे वुच्चन्ति वत्थुकामा । 


कतमे किलेसकामा? छन्दो कामो रागो कामो छन्दरागो कामो सङ्कप्पो कामो रागो कामो सङ्कप्परागो कामो, यो 
कामेसु कामच्छन्दो कामरागो कामनन्दी कामतण्हा कामसिनेहो कामपिपासा कामपरिळाहो कामगेधो काममुच्छा 
कामज्झोसानं कामोघो कामयोगो कामुपादानं कामच्छन्दनीवरणं - 


अहसं काम ते मूलं, सङ्कप्पा काम जायसि। 
न तं सङ्कप्पयिस्सामि, एवं काम न हेहिसीति॥ 


नाभिगिज्झेय्याति किलेसकामेन वत्थुकामेसु नाभिगिज्झेय्य न पलिबुन्धेय्य [पलिबुज्झेय्य (स्या०)] अगिद्धो अस्स 
अगधितो अमुच्छितो अनज्झापन्नो [अनज्झोपन्नो (स्या०)] वीतगेधो विगतगेधो चत्तगेधो वन्तगेधो मुत्तगेधो पहीनगेधो 
पटिनिस्सट्ठगेधो वीतरागो विगतरागो चत्तरागो वन्तरागो मुत्तरागो पहीनरागो पटिनिस्सड्टरागो निच्छातो निब्बुतो सीतिभूतो 
सुखप्पटिसंवेदी ब्रह्मभूतेन अत्तना विहरेय्याति - कामेसु नाभिगिज्झेय्य । 


मनसानाविलो सियाति। मनोति यं चित्तं मनो मानसं हदयं पण्डरं मनो मनायतनं मनिन्द्रियं विञ्ञाणं 
विञ्जाणक्खन्धो तज्जा मनोविज्ञाणधातु । कायदुच्चरितेन चित्तं आविलं होति लुळितं एरितं घट्टितं चलितं भन्तं 


इस्साय... मच्छरियेन... मायाय... साठेय्येन... थम्भेन... सारम्भेन... मानेन... अतिमानेन... मदेन... पमादेन... सब्बकिलेसेहि... 
सब्बदुच्चरितेहि... सब्बडाहेहि... सब्बपरिळाहेहि... सब्बसन्तापेहि... सब्बाकुसलाभिसङ्कारेहि चित्तं आविलं होति लुळितं 
एरितं घट्टितं चलितं भन्तं अवूपसन्तं | मनसानाविलो सियाति चित्तेन अनाविलो सिया - अलुळितो अनेरितो अघट्टितो 
अचलितो अभन्तो वूपसन्तो आविलकरे किलेसे जहेय्य पजहेय्य विनोदेय्य ब्यन्तीकरेय्य [ब्यन्तिं करेय्य (क०)] अनभावं 
गमेय्य, आविलकरेहि किलेसेहि च आरतो [आरतो अस्स (क०) महानि० १८ पस्स] विरतो पटिविरतो निकखन्तो निस्सटो 
विप्पमुत्तो विसञ्जुत्तो बिमरियादिकतेन चेतसा विहरेय्याति - मनसानाविलो सिया। 


कुसलो सब्बधम्मानन्ति “सब्बे सङ्घारा अनिच्चा”ति कुसलो सब्बधम्मानं, “सब्बे सङ्घारा दुक्खा"ति कुसलो 


पलोकतो... ईतितो... उपद्दवतो... भयतो... उपसग्गतो... चलतो... पभङ्गृतो... अद्धुवतो [अधुवतो (क०) महानि० १३] ... 
अताणतो... अलेणतो... असरणतो... असरणीभूततो... रित्ततो... तुच्छतो... सुञ्ञतो... अनत्ततो... आदीनवतो... 
विपरिणामधम्मतो... असारकतो... अघमूलतो... बधकतो... विभवतो... सासवतो... सङ्कततो... मारामिसतो... जातिधम्मतो... 
जराधम्मतो... ब्याधिधम्मतो... मरणधम्मतो... सोकपरिदेवदुक्खदोमनस्सुपायासधम्मतो ... संकिलेसिकधम्मतो... समुदयतो... 

अत्थङ्गमतो... अस्सादतो... आदीनवतो... निस्सरणतो कुसलो सब्बधम्मानं | एवम्पि कुसलो सब्बधम्मानं | 


अथ वा, खन्धकुसलो धातुकुसलो आयतनकुसलो पटिच्चसमुप्पादकुसलो सतिपड्ठानकुसलो सम्मप्पधानकुसलो 
इद्भधिपादकुसलो इन्द्रियकुसलो बलकुसलो बोज्झङ्गकुसलो मग्गकुसलो फलकुसलो निब्बानकुसलो। एवम्पि कुसलो 
सब्बधम्मानं । 


अथ वा, सब्बधम्मा वुच्चन्ति द्वादसायतनानि - चक्खु चेव [चक्खुञ्चेव (क०)] रूपा च, सोतञ्च सहा च, घानञ्च 
गन्धा च, जिव्हा च रसा च, कायो च फोट्ठब्बा च, मनो च धम्मा च। यतो च अज्झत्तिकबाहिरेसु आयतनेसु छन्दरागो पहीनो 
होति उच्छिन्नमूलो तालावत्थुकतो अनभावंकतो [अनभावङ्गतो (स्या०)] आयतिं अनुप्पादधम्मो, एत्तावतापि कुसलो 
सब्बधम्मानन्ति - कुसलो सब्बधम्मानं । 


सतो भिक्खु परिब्बजेति। सतोति चतूहि कारणेहि सतो - काये कायानुपस्सनासतिपट्ठानं भावेन्तो सतो, वेदनासु 
वेदनानुपस्सनासतिपड्ठानं भावेन्तो सतो, चित्ते चित्तानुपस्सनासतिपड्ठानं भावेन्तो सतो, धम्मेसु धम्मानुपस्सनासतिपट्ठानं 
भावेन्तो सतो। 


अपरेहिपि चतूहि कारणेहि सतो - असतिपरिवज्जनाय सतो, सतिकरणीयानं धम्मानं कतत्ता सतो, सतिपरिबन्धानं 
[सतिपटिपक्खानं (स्यार) महानि० ३] धम्मानं हतत्ता सतो, सतिनिमित्तानं धम्मानं असम्मुटुत्ता [अप्पमुदुत्ता (स्या०)] सतो। 


अपरेहिपि चतूहि कारणेहि सतो - सतिया समन्नागतत्ता सतो, सतिया वसितत्ता सतो, सतिया पागुञ्ञेन 
समन्नागतत्ता सतो, सतिया अपच्चोरोहणताय सतो। 


अपरेहिपि चतूहि कारणेहि सतो -- सतिया समन्नागतत्ता सतो, सन्तत्ता सतो, समितत्ता सतो, सन्तधम्मसमन्नागतत्ता 
सतो। बुद्धानुस्सतिया सतो, धम्मानुस्सतिया सतो, सङ्घानुस्सतिया सतो, सीलानुस्सतिया सतो, चागानुस्सतिया सतो, 
देवतानुस्सतिया सतो, आनापानस्सतिया सतो, मरणस्सतिया सतो, कायगतासतिया सतो, उपसमानुस्सतिया सतो। या 
सति अनुस्सति...पे०... सम्मासति सतिसम्बोज्झङ्गो एकायनमग्गो, अयं वुच्चति सति। इमाय सतिया उपेतो होति समुपेतो 
उपागतो समुपागतो उपपन्नो समुपपन्नो [सम्पन्नो (क०)] समन्नागतो, सो वुच्चति सतो। भिक्खृति सत्तन्नं धम्मानं 
भिन्नत्ता भिक्खु - सक्कायदिट्टि भिन्ना होति, विचिकिच्छा भिन्ना होति, सीलब्बतपरामासो भिन्नो होति, रागो भिन्नो 
होति, दोसो भिन्नो होति, मोहो भिन्नो होति, मानो भिन्नो होति। भिन्ना होन्ति पापका अकुसला धम्मा संकिलेसिका 
पोनोभविका [पोनोब्भविका (स्या० क०)] सदरा दुक्खविपाका आयतिं जातिजरामरणिया। 


पज्जेन कतेन [पज्जोतकतेन (क०) सु० नि० ५१९] अत्तना, [सभियाति भगवा] 
परिनिब्बानगतो वितिण्णकङ्को । 
विभवञ्च भवञ्च विप्पहाय, बुसितवा खीणपुनब्भवो स भिकखूति॥ 


सतो भिक्खु परिब्बजेति सतो भिक्खु परिब्बजे, सतो गच्छेय्य, सतो तिट्ठेय्य, सतो निसीदेय्य, सतो सेय्यं कप्पेय्य, 
सतो अभिक्कमेय्य, सतो पटिक्कमेय्य, सतो आलोकेस्य, सतो विलोकेय्य, सतो समिञ्जेय्य, सतो पसारेय्य, सतो 
सङ्घाटिपत्तचीवरं धारेय्य, सतो चरेय्य विहरेय्य इरियेय्य वत्तेय्य पालेय्य यपेय्य यापेय्याति - सतो भिक्खु परिब्बजे । तेनाह 

भगवा -- 


“कामेसु नाभिगिज्झेय्य, मनसानाविलो सिया। 
कुसलो सब्बधम्मानं, सतो भिक्खु परिब्बजे'ति॥ 


सह गाथापरियोसाना ये ते ब्राह्मणेन सद्भि एकच्छन्दा एकपयोगा एकाधिप्पाया एकवासनवासिता, तेसं 
अनेकपाणसहस्सानं विरजं वीतमलं धम्मचकखुं उदपादि - “यं किञ्चि समुदयधम्मं सब्बं तं निरोधधम्म' 'न्ति तस्स 
ब्राह्मणस्स अनुपादाय आसवेहि चित्तं विमुच्चि। सह अरहत्तप्पत्ता अजिनजटावाकचीरतिदण्डकमण्डलुकेसा च मस्सू च 
अन्तरहिता, भण्डुकासायवत्थवसनो सङ्घाटिपत्तचीवरधरो अन्वत्थपटिपत्तिया पञ्जलिको भगवन्तं नमस्समानो निसिन्नो 
होति - “सत्था मे भन्ते भगवा, सावकोहमस्मी”ति। 


अजितमाणवपुच्छानिद्देसो पठमो। 
२. तिस्समेत्ते्यमाणवपुच्छानिद्देसो 


९. कोध सन्तुसितो लोके, [इच्चायस्मा तिस्समेत्तेय्यो] 
कस्स नो सन्ति इज्जिता। 
को उभन्तमभिञ्ञाय, मज्झे मन्ता न लिप्पति। 
कं बूसि महापुरिसोति, को इध सिब्बिनिमच्चगा॥ 


कोध सन्तुसितो लोकेति को लोके तुड्ो सन्तुट्ठो अत्तमनो परिपुण्णसङ्कप्पोति - कोध सन्तुसितो लोके । 


इच्चायस्मा तिस्समेत्तेय्योति । इच्चाति पदसन्धि पदसंसग्गो पदपारिपूरी अकखरसमवायो ब्यञ्जनसिलिट्ठता 
पदानुपुब्बतापेतं - इच्चाति। आयस्माति पियवचनं गरुवचनं सगारवसप्पतिस्साधिवचनमेतं - आयस्माति | तिस्सोति 
तस्स ब्राह्मणस्स नामं सङ्घा समञ्ञा पञ्जत्ति वोहारो नामं नामकम्मं नामधेय्यं निरुत्ति ब्यञ्जनं अभिलापो । मेत्तेय्योति तस्स 
ब्राह्मणस्स गोत्तं सङ्घा समञ्ञा पञ्ञत्ति बोहारोति - इच्चायस्मा तिस्समेत्तेय्यो । 


कस्स नो सन्ति इञ्जिताति तण्हिञ्जितं दिट्विञ्जितं मानिञ्जितं किलेसिञ्जितं कामिञ्जितं । कस्सिमे इञ्जिता नत्थि 
न सन्ति न संविज्जन्ति नुपलब्भन्ति पहीना समुच्छिन्ना वूपसन्ता पटिपस्सद्भा अभन्बुप्पत्तिका जाणग्गिना दड्डाति - कस्स 
नो सन्ति इञ्जिता। 


को उभन्तमभिञ्ञायाति को उभो अन्ते अभिञ्ञाय जानित्वा तुलयित्वा तीरयित्वा विभावयित्वा विभूतं कत्वाति - 
को उभन्तमभिञ्ञाय। 


मज्झे मन्ता न लिप्पतीति मज्झे मन्ताय न लिप्पति, अलित्तो अनुपलित्तो निक्खन्तो निस्सटो विप्पमुत्तो विसञ्जुत्तो 
विमरियादिकतेन चेतसा विहरतीति - मज्झे मन्ता न लिप्पति। 


कं बूसि महापुरिसोति महापुरिसो अग्गपुरिसो सेट्टपुरिसो विसेट्ठपुरिसो पामोक्खपुरिसो उत्तमपुरिसो पधानपुरिसो 

पवरपुरिसोति । क॑ बूसि कं कथेसि क॑ मञ्जसि कं भणसि कं पस्सति कं वोहरसीति - कं बूसि महापुरिसोति । 


को इध सिब्बिनिमच्चगाति को इध सिब्बिनि तण्हं अज्झगा उपच्चगा अतिक्कन्तो समतिक्कन्तो वीतिवत्तोति - 
को इध सिब्बिनिमच्चगा। तेनाह सो ब्राह्मणो - 


““कोध सन्तुसितो लोके, [इच्चायस्मा तिस्समेत्तेय्यो] 
कस्स नो सन्ति इञ्जिता। 

को उभन्तमभिञ्ञाय, मज्झे मन्ता न लिप्पति। 

क॑ बूसि महापुरिसोति, को इध सिब्बिनिमच्चगा"ति॥ 


१०. कामेसु ब्रह्मचरियवा, [मेत्तेय्याति भगवा] 
वीततण्हो सदा सतो। 
सङ्काय निब्बुतो भिक्खु, तस्स नो सन्ति इञ्जिता॥ 


अकिरिया अकरणं अनज्झापत्ति वेलाअनतिक्कमो। अपि च, निप्परियायेन ब्रह्मचरियं वुच्चति अरियो अटुङ्गिको मग्गो, 
सेस्यथिदं - सम्मादिद्वि, सम्मासङ्कप्पो, सम्मावाचा, सम्माकम्मन्तो, सम्माआजीवो, सम्मावायामो, सम्मासति, 
सम्मासमाधि। यो इमिना अरियेन अडुङ्गिकेन मग्गेन उपेतो समुपेतो उपागतो समुपागतो उपपन्नो समुपपन्नो समन्नागतो, 
सो वुच्चति ब्रह्मचरियवा । यथा च धनेन धनवाति वुच्चति, भोगेन भोगवाति वुच्चति, यसेन यसवाति वुच्चति, सिप्पेन 
सिप्पवाति वुच्चति, सीलेन सीलवाति वुच्चति, वीरियेन बीरियवाति वुच्चति, पञ्जाय पञ्ञजवाति वुच्चति, विज्जाय 
विज्जवाति वुच्चति - एवमेव यो इमिना अरियेन अद्टङ्गिकेन मग्गेन उपेतो समुपेतो उपागतो समुपागतो उपपन्नो 
समुपपन्नो समन्नागतो, सो वुच्चति ब्रह्मचरियवाति - कामेसु ब्रह्मचरियवा। 


मेत्तेय्याति भगवा तं ब्राह्मणं गोत्तेन आलपति । भगवाति गारवाधिवचनमेतं...पे०... सच्छिका पञ्जत्ति, यदिदं भगवाति 
- मेत्तेय्याति भगवा। 


पटिपस्सद्भा अभनब्बुप्पत्तिका जाणग्गिना दड्ढा, सो वुच्चति वीततण्हो चत्ततण्हो वन्ततण्हो मुत्ततण्हो पहीनतण्हो 
पटिनिस्सट्ठ तण्हो वीतरागो चत्तरागो वन्तरागो मुत्तरागो पहीनरागो पटिनिस्सट्ट्रागो निच्छातो निब्बुतो सीतिभूतो 
सुखप्पटिसंवेदी ब्रह्मभूतेन अत्तना विहरति । सदाति सदा सब्बदा सब्बकालं निच्चकालं धुवकालं सततं समितं 
अब्बोकिण्णं पोह्कानुपोङ्कं [पोखानुपोखं (स्या०)] उदकूमिकजातं अवीचिसन्ततिसहितं [अवीचि समङ्हिसहितं (स्या०)] 
फस्सितं [फुसितं (स्या०)] पुरेभत्तं पच्छाभत्तं पुरिमयामं मज्झिमयामं पच्छिमयामं काळे जुण्हे वस्से हेमन्ते गिम्हे पुरिमे 
वयोखन्धे मज्झिमे वयोखन्धे पच्छिमे वयोखन्धे । सतोति चतूहि कारणेहि सतो -- काये कायानुपस्सनासतिपड्ठानं भावेन्तो 
सतो, वेदनासु वेदनानुपस्सनासतिपट्ठानं भावेन्तो सतो, चित्ते चित्तानुपस्सनासतिपट्ठानं भावेन्तो सतो, धम्मेसु 

सङ्काय निब्बुतो भिक्खूति सङ्घा वुच्चति आणं। या पञ्ञा पजानना विचयो पविचयो...पे०... अमोहो धम्मविचयो 
सम्मादि्टि। सङ्कायाति सङ्घाय जानित्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा अनिच्चा ति 
सङ्काय जानित्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा दुक्खा"ति...पे०... “सब्बे धम्मा 
अनत्ता”ति... “अविज्जापच्चया सङ्घारा ति... “यं किञ्चि समुदयधम्मं सब्बं तं निरोधधम्म'न्ति सङ्काय जानित्वा 
तुलयित्वा तीरयित्वा विभावयित्वा विभूतं कत्वा । 


अथ वा, अनिच्चतो सङ्काय जानित्वा...पे०... दुक्खतो... रोगतो... गण्डतो... सल्लतो...पे०... निस्सरणतो सङ्काय 
जानित्वा तुलयित्वा तीरयित्वा विभावयित्वा विभूतं कत्वा । निब्बुतोति रागस्स निब्बापितत्ता निब्बुतो, दोसस्स 
निब्बापितत्ता निब्बुतो, मोहस्स निब्बापितत्ता निब्बुतो, कोधस्स... उपनाहस्स... मक्खस्स... पळासस्स... इस्साय... 
मच्छरियस्स... मायाय... साठेय्यस्स... थम्भस्स... सारम्भस्स... मानस्स... अतिमानस्स... मदस्स... पमादस्स... 
सब्बकिलेसानं... सब्बदुच्चरितानं... सब्बदरथानं ... सब्बपरिळाहानं... सब्बसन्तापानं... सब्बाकुसलाभिसङ्कारानं 
निब्बापितत्ता निब्बुतो । भिक्खूति सत्तन्नं धम्मानं भिन्नत्ता भिक्खु...पे०... वुसितवा खीणपुनब्मवो स भिक्खूति - सङ्काय 
निब्बुतो भिक्खु । 


तस्स नो सन्ति इञ्जिताति। तस्साति अरहतो खीणासवस्स। इञ्जिताति तण्हिञ्जितं दिट्विञ्जितं मानिञ्जितं 
किलेसिञ्जितं कामिञ्जितं | तस्सिमे इञ्जिता नत्थि न सन्ति न संविज्जन्ति नुपलब्भन्ति पहीना समुच्छिन्ना वूपसन्ता 
पटिपस्सद्धा अभन्बुप्पत्तिका जाणग्गिना दड्डाति - तस्स नो सन्ति इञ्जिता। तेनाह भगवा - 


“कामेसु ब्रह्मचरियवा, [मेत्तेय्याति भगवा] 
वीततण्हो सदा सतो। 
सङ्काय निब्बुतो भिक्खु, तस्स नो सन्ति इञ्जिता"ति॥ 


११. सो उभन्तमभिञ्ञाय, मज्झे मन्ता न लिप्पति। 
तं बूमि महापुरिसोति, सो इध सिब्बिनिमच्चगा॥ 


सो उभन्तमभिञ्ञाय, मज्झे मन्ता न लिप्पतीति। अन्ताति फस्सो एको अन्तो, फस्ससमुदयो दुतियो अन्तो, 
फस्सनिरोधो मज्झे; अतीतं एको अन्तो, अनागतं दुतियो अन्तो, पच्चुप्पन्नं मज्झे; सुखा वेदना एको अन्तो, दुक्खा वेदना 
दुतियो अन्तो, अदुक्खमसुखा वेदना मज्झे; नामं एको अन्तो, रूपं दुतियो अन्तो, विञ्ञाणं मज्झे; छ अज्झत्तिकानि 
आयतनानि एको अन्तो, छ बाहिरानि आयतनानि दुतियो अन्तो, विञ्ञाणं मज्झे; सक्कायो एको अन्तो, सक्कायसमुदयो 
दुतियो अन्तो, सक्कायनिरोधो मज्झे। मन्ता वुच्चति पञ्ञा, या पञ्जा पजानना...पे०... अमोहो धम्मविचयो सम्मादिट्टि । 


लेपाति द्रे लेपा - तण्हालेपो च दिड्िलेपो च । कतमो तण्हालेपो? यावता तण्हासङ्कातेन सीमकतं ओधिकतं 
[मरियादिकतं ओधिकतं (स्या०)] परियन्तकतं परिग्गहितं ममायितं -- “इदं मम, एतं मम, एत्तकं मम, एत्तावता मम रूपा 
सहद गन्धा रसा फोट्टुब्बा अत्थरणा पावुरणा दासिदासा अजेळका कुक्कुटसूकरा हत्थिगवास्सबळवा खेत्तं वत्थु हिरञ्ञं 
सुवण्णं गामनिगमराजधानियो रटुञ्च जनपदो च कोसो च कोट्ठागारञ्च” | केबलम्पि महापथवि तण्हावसेन ममायति। 
यावता अट्टसततण्हाविचरितँ - अयं तण्हालेपो। 

कतमो दिट्टिलेपो? बीसतिवत्थुका सक्कायदिट्टि, दसवत्थुका मिच्छादिट्टि, दसवत्थुका अन्तग्गाहिका दिट्टि, या 
एवरूपा दिट्टि दिट्टिगतं दिड्टिगहनं दिट्टिकन्तारो दिद्विविसूकायिकं दिट्टिविप्फन्दितं दिट्टिसंयोजनं गाहो पटिग्गाहो अभिनिवेसो 
परामासो कुम्मग्गो मिच्छापथो मिच्छत्तं तित्थायतनं विपरियेसग्गाहो [विपरियेसग्गाहो (बहूसु)] विपरीतग्गाहो 
विपल्लासग्गाहो मिच्छागाहो अयाथावकस्मि याथावकन्ति गाहो, यावता द्वासङि दिट्ठिगतानि - अयं दिट्टिलेपो । 


सो उभन्तमभिञ्ञाय, मज्झे मन्ता न लिप्पतीति सो उभो च अन्ते मज्झञ्च मन्ताय अभिञ्ञाय जानित्वा 
तुलयित्वा तीरयित्वा विभावयित्वा विभूतं कत्वा न लिप्पति न पलिप्पति न उपलिप्पति, अलित्तो असंलित्तो अनुपलित्तो 
निक्खन्तो निस्सटो विप्पमृत्तो विसञ्जुत्तो विमरियादिकतेन चेतसा विहरतीति - सो उभन्तमभिञ्ञाय मज्झे मन्ता न 
लिप्पति। 


तं बूमि महापुरिसोति महापुरिसो अग्गपुरिसो सेट्ठपुरिसो विसेट्ठपुरिसो पामोक्खपुरिसो उत्तमपुरिसो पवरपुरिसो, तं 
बूमि तं कथेमि तं भणामि तं दीपेमि तं बोहरामि । 


आयस्मा सारिपुत्तो [पस्स सं० नि० ५.३७७] भगवन्तं एतदवोच - “महापुरिसो महापुरिसो'ति, भन्ते, वुच्चति। 
कित्तावता नु खो, भन्ते, महापुरिसो होतीति? “विमुत्तचित्तत्ता ख्वाहं, सारिपुत्त, महापुरिसोति वदामि, अविमुत्तचित्तत्ता नो 
महापुरिसोति बदामि। 


“कथञ्च, सारिपुत्त, विमुत्तचित्तो होति? इध, सारिपृत्त, भिक्खु अज्झत्तं काये कायानुपस्सी विहरति आतापी 
सम्पजानो सतिमा विनेय्य लोके अभिज्झादोमनस्सं। तस्स काये कायानुपस्सिनो विहरतो चित्तं विरज्जति विमुच्चति 


अभिज्झादोमनस्सं । तस्स धम्मेसु धम्मानुपस्सिनो विहरतो चित्तं विरज्जति विमुच्चति अनुपादाय आसवेहि। एवं खो, 
सारिपृत्त, भिक्खु विमुत्तचित्तो होत । विमुत्तचित्तत्ता ख्वाहं, सारिपुत्त, महापुरिसोति वदामि, अविमुत्तचित्तत्ता नो 
महापुरिसोति वदामीति - तं बूमि महापुरिसोति। 


यस्सेसा सिब्बिनी तण्हा पहीना समुच्छिन्ना वूपसन्ता पटिपस्सद्भा अभन्बुप्पत्तिका जाणग्गिना दडा । सो सिब्बिनि तण्हं 
अच्चगा उपच्चगा अतिक्कन्तो समतिक्कन्तो वीतिवत्तोति - सो इध सिब्बिनिमच्चगा । तेनाह भगवा - 


“सो उभन्तमभिञ्जाय, मज्झे मन्ता न लिप्पति। 
तं बूमि महापुरिसोति, सो इध सिब्बिनिमच्चगा"ति॥ 


सह गाथापरियोसाना ये ते ब्राह्मणेन सद्भि एकच्छन्दा एकपयोगा एकाधिप्पाया एकवासनवासिता, तेसं 
अनेकपाणसहस्सानं विरजं वीतमलं धम्मचक्खुं उदपादि - “यं किञ्चि समुदयधम्मं सब्बं तं निरोधधम्म''न्ति। तस्स 
ब्राह्मणस्स अनुपादाय आसवेहि चित्तं विमुच्चि। सह अरहत्तप्पत्ता अजिनजटावाकचीरतिदण्डकमण्डलुकेसा च मस्सू च 
अन्तरहिता। भण्ड्कासायवत्थवसनो सङ्घाटिपत्तचीवरधरो अन्वत्थपटिपत्तिया पञ्जलिको भगवन्तं नमस्समानो निसिन्नो 
होति - “सत्था मे भन्ते भगवा, सावकोहमस्मी”ति। 

तिस्समेत्तेय्यमाणवपुच्छानिद्देसो दुतियो । 
३. पुण्णकमाणवपुच्छानिद्देसो 


१२. अनेजं मूलदस्सावि, [इच्चायस्मा पुण्णको ] 
अत्थि पञ्हेन आगमं। 
किनिस्सिता इसयो मनुजा, खत्तिया ब्राह्मणा देवतानं। 
यञ्ञमकप्पयिंसु पुथूध लोके, पुच्छामि तं भगवा बूहि मेतं॥ 


SS 


बुद्भस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो अनेजो। एजाय 
पहीनत्ता अनेजो। भगवा लाभेपि न इञ्जति, अलाभेपि न इञ्जति, यसेपि न इञ्जति, अयसेपि न इञ्जति, पसंसायपि न 
इञ्जति, निन्दायपि न इञ्जति, सुखेपि न इञ्जति, दुक्खेपि न इञ्जति न चलति न वेधति नप्पवेधतीति - अनेजं । 
मूलदस्साविन्ति भगवा मूलदस्सावी हेतुदस्सावी निदानदस्सावी सम्भवदस्सावी पभवदस्सावी समुट्ठानदस्सावी 
आहारदस्सावी आरम्मणदस्सावी पच्चयदस्सावी समुदयदस्सावी। 


तीणि अकुसलमूलानि - लोभो अकुसलमूलं, दोसो अकुसलमूलं, मोहो अकुसलमूलं । 


वृत्तञ्हेतं भगवता -- [पस्स ० नि० ३.११२] “तीणिमानि, भिक्खवे, निदानानि कम्मानं समुदयाय। कतमानि तीणि? 
लोभो निदानं कम्मानं समुदयाय, दोसो निदानं कम्मानं समुदयाय, मोहो निदानं कम्मानं समुदयाय। न, भिक्खवे, लोभजेन 
कम्मेन दोसजेन कम्मेन मोहजेन कम्मेन देवा पञ्ञायन्ति, मनुस्सा पञ्ञायन्ति, या वा पनञ्ञापि काचि सुगतियो। अथ खो, 
भिक्खवे, लोभजेन कम्मेन दोसजेन कम्मेन मोहजेन कम्मेन निरयो पञ्जायति, तिरच्छानयोनि पञ्ञायति, पेत्तिविसयो 
पञ्जायति, या वा पनञ्ञापि काचि दुग्गतियो निरये तिरच्छानयोनिया पेत्तिविसये अत्तभावाभिनिब्बत्तिया'”'। इमानि तीणि 
अकुसलमूलानीति भगवा जानाति पस्सति। एवम्पि भगवा मूलदस्सावी...पे०... समुदयदस्सावी। तीणि कुसलमूलानि - 
अलोभो कुसलमूलं, अदोसो कुसलमूलं, अमोहो कुसलमूलं । 


वुत्तञ्हेतं भगवता -- “तीणिमानि...पे०... न, भिक्खवे, अलोभजेन कम्मेन अदोसजेन कम्मेन अमोहजेन कम्मेन 
निरयो पञ्ञायति, तिरच्छानयोनि पञ्ञायति, पेत्तिविसयो पञ्जायति, या वा पनञ्ञापि काचि दुग्गतियो। अथ खो, 
भिक्खवे, अलोभजेन कम्मेन अदोसजेन कम्मेन अमोहजेन कम्मेन देवा पञ्ञायन्ति, मनुस्सा पञ्जायन्ति, या वा पनञ्ञापि 
काचि सुगतियो देवे च मनुस्से च अत्तभावाभिनिब्बत्तिया”। इमानि तीणि कुसलमूलानीति भगवा जानाति पस्सति। एवम्पि 


वुत्तज्हेतं भगवता -- “ये केचि, भिक्खवे, धम्मा अकुसला अकुसलभागिया अकुसलपक्खिका सब्बे ते 
अविज्जामूलका अविज्जासमोसरणा अविज्जासमुग्घाता” । सब्बे ते समुग्घातं गच्छन्तीति भगवा जानाति पस्सति। एवम्पि 


वुत्तञ्हेतं भगवता -- “ये केचि, भिक्खवे, धम्मा कुसला कुसलभागिया कुसलपक्खिका, सब्बे ते अप्पमादमूलका 
अप्पमादसमोसरणा। अप्पमादो तेसं धम्मानं अग्गमक्खायती”ति भगवा जानाति पस्सति। एवम्पि भगवा मूलदस्सावी... 

पे०... समुदयदस्सावी । 


अथ वा, भगवा जानाति पस्सति । “अविज्जा मूलं सङ्कारानं, सङ्घारा मूलं विञ्ञाणस्स, विञ्ञाणं मूलं नामरूपस्स, 
नामरूपं मूलं सळायतनस्स, सळायतनं मूलं फस्सस्स, फस्सो मूलं वेदनाय, वेदना मूलं तण्हाय, तण्हा मूलं उपादानस्स, 
उपादानं मूलं भवस्स, भवो मूलं जातिया, जाति मूलं जरामरणस्सा”ति - भगवा जानाति पस्सति। एवम्पि भगवा 
मूलदस्सावी...पे०... समुदयदस्सावी। 


अथ वा, भगवा जानाति पस्सति। “चक्खु मूलं चक्खुरोगानं, सोतं मूलं सोतरोगानं, घानं मूलं घानरोगानं, जिव्हा मूलं 
जिव्हारोगानं, कायो मूलं कायरोगानं, मनो मूलं चेतसिकानं दुकखान'न्ति - भगवा जानाति पस्सति। एवम्पि भगवा 
मूलदस्सावी हेतुदस्सावी निदानदस्सावी सम्भवदस्सावी पभवदस्सावी समुद्ठानदस्सावी आहारदस्सावी आरम्मणदस्सावी 
पच्चयदस्सावी समुदयदस्साबीति - अनेजं मूलदस्सावी। 


इच्चायस्मा पुण्णकोति इच्चाति पदसन्धि...पे०... आयस्मा पुण्णको। 


अत्थि पञ्हेन आगमन्ति पञ्हेन अत्थिको आगतोम्हि, [पञ्हत्थिकाम्ह आगता (बहूस्‌) पस्स महानि० १९२] पञ्हं 
पुच्छितुकामो आगतोम्हि, पञ्हं सोतुकामो आगतोम्हीति -- एवम्पि अत्थि पञ्हेन आगमं । अथ वा, पञ्हत्थिकानं पञ्हं 
पुच्छितुकामानं पञ्हं सोतुकामानं आगमनं अभिक्कमनं उपसङ्कमनं पयिरुपासनं अत्थीति - एवम्पि अत्थि पञ्हेन आगमं । 
अथ वा, पज्हागमो तुय्हं अत्थि, त्वम्पि पह त्वमसि अलमत्तो। मया पुच्छितं कथेतुं विसज्जेतुं बहस्सेतं भारन्ति [विसज्जेतुं 
सन्दस्सेतुं भणितुन्ति (स्या०) वहस्सु + एतं] - एवम्पि अत्थि पञ्हेन आगमं । 


कि निस्सिता इसयो मनुजाति कि निस्सिता आसिता अल्लीना उपगता अज्झोसिता अधिमुत्ता। इसयोति 
इसिनामका ये केचि इसिपब्बज्जं पब्बजिता आजीवका निगण्ठा जटिला तापसा। मनुजाति मनुस्सा वुच्चन्तीति - कि 
निस्सिता इसयो मनुजा। 


खत्तिया ब्राह्मणा देवतानन्ति। खत्तियाति ये केचि खत्तियजातिका । ब्राह्मणाति ये केचि भोवादिका। देवतानन्ति 
आजीवकसावकानं आजीवका देवता, निगण्ठसावकानं निगण्ठा देवता, जटिलसावकानं जटिला देवता, 
परिब्बाजकसावकानं परिब्बाजका देवता, अविरुद्धकसावकानं अविरुद्धका [अवरुद्धकसावकानं अवरुद्भका (स्या०)] 
देवता, हत्थिवतिकानं हत्थी देवता, अस्सवतिकानं अस्सा देवता, गोवतिकानं गावो देवता, कुक्कुरवतिकानं कुक्कुरा 
देवता, काकवतिकानं काका देवता, वासुदेववतिकानं वासुदेवो देवता, बलदेववतिकानं बलदेवो देवता, पुण्णभद्दबतिकानं 
पुण्णभद्दो देवता, मणिभह्वतिकानं मणिभद्दो देवता, अग्गिवतिकानं अग्गि देवता, नागवतिकानं नागा देवता, 
सृपण्णवतिकानं सुपण्णा देवता, यक्खवतिकानं यक्खा देवता, असुरवतिकानं असुरा देवता, गन्धब्बवतिकानं गन्धब्बा 
देवता, महाराजवतिकानं महाराजानो देवता, चन्दवतिकानं चन्दो देवता, सूरियवतिकानं सूरियो देवता, इन्दवतिकानं इन्दो 
देवता, ब्रह्मवतिकानं ब्रह्मा देवता, देववतिकानं देवो देवता, दिसावतिकानं दिसा देवता, ये येसं दक्खिणेय्या ते तेसं देवताति 
- खत्तियब्राह्मणा देवतानं । 


यञ्ञमकप्पयिंसु पुथूध लोकेति यञ्ञं वुच्चति देय्यधम्मो चीवरपिण्डपातसेनासनगिलानपच्चयभेसज्जपरिक्खारं 
अन्नं पानं वत्थं यानं मालागन्धविलेपनं [मालागन्धं विलेपनं (स्या०) इतिवु० ७५] सेय्यावसथपदीपेय्यं । 

यञ्ञमकप्पयिसूति येपि यञ्जं एसन्ति गवेसन्ति परियेसन्ति चीवरपिण्डपातसेनासनगिलानपच्चयभेसज्जपरिक्खारं 
अन्नं पानं वत्थं यानं मालागन्धविलेपनं सेय्यावसथपदीपेय्यं, तेपि यज्ञ कप्पेन्ति येपि यञ्ञं अभिसङ्करोन्ति 
चीवरपिण्डपातसेनासनगिलानपच्चयभेसज्जपरिक्खारं अन्नं पानं..पे०... सेय्यावसथपदीपेय्यं, तेपि यञ्ञं कप्पेन्ति । येपि 
यञ्ञं देन्ति यजन्ति परिच्चजन्ति चीवरपिण्डपातसेनासनगिलानपच्चयभेसज्जपरिक्खारं अन्नं पानं...पे०... 
सेय्यावसथपदीपेय्यं, तेपि यञ्ञं कप्पेन्ति पुथृति यञ्ञा वा एते पृथू, यञ्जयाजका [यञ्जयजका (स्या०)] वा एते पुथू, 
दक्खिणेय्या वा एते पुथू । कथं यञ्ञा वा एते पृथू? बहुकानं एते यञ्ञा 
चीवरपिण्डपातसेनासनगिलानपच्चयभेसज्जपरिक्खारा अन्नं पानं वत्थं यानं मालं गन्धं विलेपनं सेय्यावसथपदीपेय्यं - 
एवं यञ्ञा वा एते पुथू। 


कथं यञ्जयाजका वा एते पुथू? बहुका एते यञ्जयाजका खत्तिया च ब्राह्मणा च वेस्सा च सुद्दा च गहट्ठा च पब्बजिता 
च देवा च मनुस्सा च - एवं यञ्जयाजका वा एते पुथू। 


कथं दक्खिणेय्या वा एते पुथू? बहुका एते दक्खिणेय्या पुथू समणब्राह्मणा कपर्णद्भिकवनिब्बकयाचका [... 
बणिब्बकसावका (स्या०) इतिवु० ७५] - एवं दक्खिणेय्या वा एते पुथू। इध लोकेति मनुस्सलोकेति यञ्ञमकप्पयिंसु - 
पुथूध लोके । 


पुच्छामि तं भगवा बूहि मेतन्ति। पुच्छाति तिस्सो पुच्छा -- अदिट्ठजोतना पुच्छा, दिट्ठसंसन्दना पुच्छा, 
विमतिच्छेदना पुच्छा। कतमा अदिट्ठजोतना पुच्छा? पकतिया लक्खणं अञ्जातं होति अदिटुं अतुलितं अतीरितं अविभूतं 
अविभावितं, तस्स जाणाय दस्सनाय तुलनाय तीरणाय विभूतत्थाय विभावनत्थाय पज्हं पुच्छति - अयं अदिटुजोतना 
पुच्छा । 


कतमा दिट्टसंसन्दना पुच्छा? पकतिया लक्खणं जातं होति दिट्टु तुलितं तीरितं विभूतं विभावितं | अञ्ञेहि पण्डितेहि 
सद्भि संसन्दनत्थाय पञ्हं पुच्छति -- अयं दिट्टुसंसन्दना पुच्छा । 


कतमा विमतिच्छेदना पुच्छा? पकतिया संसयपक्खन्दो [संसयपक्खन्नो (स्या०)] होति विमतिपक्खन्दो द्वेळहकजातो 
- “एवं नु खो, न नु खो, कि नु खो, कथं नु खो ति! सो विमतिच्छेदनत्थाय पञ्हं पुच्छति - अयं विमतिच्छेदना पुच्छा । 
इमा तिस्सो पुच्छा । 


अपरापि तिस्सो पुच्छा - मनुस्सपुच्छा, अमनुस्सपुच्छा, निम्मितपुच्छा। कतमा मनुस्सपुच्छा? मनुस्सा बुद्ध भगवन्तं 
उपसङ्कमित्वा पुच्छन्ति, भिक्खू पुच्छन्ति, भिकखुनियो पुच्छन्ति, उपासका पुच्छन्ति, उपासिकायो पुच्छन्ति, राजानो 
पुच्छन्ति, खत्तिया पुच्छन्ति, ब्राह्मणा पुच्छन्ति, वेस्सा पुच्छन्ति, सुद्दा पुच्छन्ति, गहट्ठा पुच्छन्ति, पब्बजिता पुच्छन्ति - अयं 
मनुस्सपुच्छा । 


कतमा अमनुस्सपुच्छा? अमनुस्सा बुद्धं भगवन्तं उपसङ्कमित्वा पञ्हं पुच्छन्ति, नागा पुच्छन्ति, सुपण्णा पुच्छन्ति, 
यक्खा पुच्छन्ति, असुरा पुच्छन्ति, गन्धब्बा पुच्छन्ति, महाराजानो पुच्छन्ति, इन्दा पुच्छन्ति, ब्रह्मानो पृच्छन्ति, देवतायो 
पुच्छन्ति - अयं अमनुस्सपुच्छा । 

कतमा निम्मितपुच्छा? यं भगवा रूपं अभिनिम्मिनाति मनोमयं सब्बङ्गपच्चङ्गं अहीनिन्द्रियं, सो निम्मितो बुद्धं 
भगवन्तं उपसङ्कमित्वा पञ्हं पुच्छति; भगवा विसज्जेति [विस्सज्जेति (क०)] ~ अयं निम्मितपुच्छा । इमा तिस्सो पुच्छा । 


अपरापि तिस्सो पुच्छा - अत्तत्थपुच्छा, परत्थपुच्छा, उभयत्थपुच्छा । अपरापि तिस्सो पुच्छा - दिट्टधम्मिकत्थपुच्छा, 
सम्परायिकत्थपुच्छा, परमत्थपुच्छा। अपरापि तिस्सो पुच्छा - अनवज्जत्थपुच्छा, निक्किलेसत्थपुच्छा, वोदानत्थपुच्छा । 
अपरापि तिस्सो पुच्छा - अतीतपुच्छा, अनागतपुच्छा, पच्चुप्पन्नपुच्छा। अपरापि तिस्सो पुच्छा - अज्झत्तपुच्छा, 
बहिद्धापुच्छा, अज्झत्तबहिद्धापुच्छा। अपरापि तिस्सो पुच्छा - कुसलपुच्छा, अकुसलपुच्छा, अब्याकतपुच्छा। अपरापि 
तिस्सो पुच्छा - खन्धपुच्छा, धातुपुच्छा, आयतनपुच्छा । अपरापि तिस्सो पुच्छा - सतिपड्ठानपुच्छा, सम्मप्पधानपुच्छा, 
इद्धिपादपुच्छा । अपरापि तिस्सो पुच्छा -- इन्द्रियपुच्छा, बलपुच्छा, बोज्झङ्गपुच्छा । अपरापि तिस्सो पुच्छा - मग्गपुच्छा, 
फलपुच्छा, निब्बानपुच्छा । 


पुच्छामि तन्ति पुच्छामि तं याचामि तं अज्झेसामि तं पसादेमि तं “कथयस्सु मेति पुच्छामि तं। भगवाति 
गारवाधिवचनमेतं... सच्छिका पञ्जत्ति - यदिदं भगवाति । बूहि मेतन्ति बूहि आचिक्खाहि देसेहि पञ्जपेहि पट्टपेहि 
विवराहि विभजाहि उत्तानीकरोहि पकासेहीति - पुच्छामि तं भगवा बूहि मेतं । तेनाह सो ब्राह्मणो - 


““अनेजं मूलदस्सावि, [इच्चायस्मा पुण्णको] 

अत्थि पञ्हेन आगमं । 

कि निस्सिता इसयो मनुजा, खत्तिया ब्राह्मणा देवतानं । 
यञ्जमकप्पयिसु पुथूध लोके, पुच्छामि तं भगवा बूहि मेत" न्ति॥ 


१३. ये केचिमे इसयो मनुजा, [पुण्णकाति भगवा] 
खत्तिया ब्राह्मणा देवतानं। 
यञ्ञमकप्पयिंसु पुध्ध लोके, आसीसमाना पुण्णक इत्थत्तं [इत्थतं (स्या०), इत्थभावं (क०)] । 


SS 


जरं सिता यञ्ञमकप्पयिंसु॥ 


ये केचिमे इसयो मनुजाति। ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। इसयोति इसिनामका ये केचि इसिपब्बज्जं पब्बजिता आजीवका निगण्ठा जटिला तापसा। मनुजाति मनुस्सा 
बुच्चन्तीति - ये केचिमे इसयो मनुजा पुण्णकाति भगवा। 


खत्तिया ब्राह्मणा देवतानन्ति । खत्तियाति ये केचि खत्तियजातिका । ब्राह्मणाति ये केचि भोवादिका। देवतानन्ति 
आजीवकसावकानं आजीवका देवता...पे०... दिसावतिकानं दिसा देवता । ये येसं दक्खिणेय्या, ते तेसं देवताति - खत्तिया 
ब्राह्मणा देवतानं । 


यञ्ञमकप्पयिंसु पुथूध लोकेति । यञ्ञं वुच्चति देव्यधम्मो चीवरपिण्डपातसेनासनगिलानपच्चयभेसज्जपरिक्खारं 


सेय्यावसथपदीपेय्यं, तेपि यञ्ञं कप्पेन्ति । पुथृति यञ्ञा वा एते पृथू, यञ्जयाजका वा एते पुथू, दक्खिणेय्या वा एते पुथू... 
पे०... एवं दक्खिणेय्या वा एते पुथू। इध लोकेति मनुस्सलोकेति यञ्ञमकप्पयिंसु - पुथूध लोके । 

आसीसमाना पुण्णक इत्थत्तन्ति। आसीसमानाति रूपपटिलाभं आसीसमाना, सहृपटिलाभं आसीसमाना, 
गन्धपटिलाभं आसीसमाना, रसपटिलाभं आसीसमाना, फोडब्बपटिलाभं आसीसमाना, पुत्तपटिलाभं आसीसमाना, 
दारपटिलाभं आसीसमाना, धनपटिलाभं आसीसमाना, यसपटिलाभं आसीसमाना, इस्सरियपटिलाभं आसीसमाना, 
खत्तियमहासालकुले अत्तभावपटिलाभं आसीसमाना, ब्राह्मणमहासालकुले अत्तभावपटिलाभं आसीसमाना, 
गहपतिमहासालकुले अत्तभावपटिलाभं आसीसमाना, चातुमहाराजिकेसु [चातुम्महाराजिकेसु (स्या०)] देवेसु 
अत्तभावपटिलाभं आसीसमाना, तावतिसेसु देवेसु यामेसु देवेसु तुसितेसु देवेसु निम्मानरतीसु देवेसु परनिम्मितवसवत्तीसु 
देवेसु ब्रह्मकायिकेसु देवेसु अत्तभावपटिलाभं आसीसमाना इच्छमाना सादियमाना पत्थयमाना पिहयमाना 
अभिजप्पमानाति आसीसमाना। 


पुण्णक इत्थत्तन्ति एत्थ अत्तभावाभिनिब्बत्ति आसीसमाना एत्थ खत्तियमहासालकुले अत्तभावाभिनिब्बत्ति 


पिहयमाना अभिजप्पमानाति आसीसमाना - पुण्णक इत्थत्तं । 


जरं सिता यञ्ञमकप्पयिसूति जरानिस्सिता ब्याधिनिस्सिता मरणनिस्सिता 
सोकपरिदेवदुक्खदोमनस्सुपायासनिस्सिता। यदेव ते जातिनिस्सिता तदेव ते जरानिस्सिता। यदेव ते जरानिस्सिता तदेव ते 
ब्याधिनिस्सिता। यदेव ते ब्याधिनिस्सिता तदेव ते मरणनिस्सिता। यदेव ते मरणनिस्सिता तदेव ते 
सोकपरिदेवदुक्खदोमनस्सृपायासनिस्सिता। यदेव ते सोकपरिदेवदुक्खदोमनस्सुपायासनिस्सिता तदेव ते गतिनिस्सिता । 
यदेव ते गतिनिस्सिता तदेव ते उपपत्तिनिस्सिता। यदेव ते उपपत्तिनिस्सिता तदेव ते पटिसन्धिनिस्सिता। यदेव ते 
पटिसन्धिनिस्सिता तदेव ते भवनिस्सिता। यदेव ते भवनिस्सिता तदेव ते संसारनिस्सिता। यदेव ते संसारनिस्सिता तदेव ते 
बइनिस्सिता अल्लीना उपगता अज्झोसिता अधिमुत्ताति - जरं सिता यञ्ञमकप्पयिंसु | तेनाह भगवा - 


“ये केचिमे इसयो मनुजा, [पुण्णकाति भगवा] 

खत्तिया ब्राह्मणा देवतानं । 

यञ्ञमकप्पयिंसु पुथूध लोके, आसीसमाना पुण्णक इत्थत्तं । 
जरं सिता यञ्ञमकप्पयिंसू"ति॥ 


१४. ये केचिमे इसयो मनुजा, [इच्चायस्मा पुण्णको] 
खत्तिया ब्राह्मणा देवतानं। 
यञ्ञमकणप्पयिसु पुथूध लोके, कच्चिसु ते भगवा यञ्ञपथे अप्पमत्ता। 
अतारुं [अतारुं (स्या० क०)] जातिञ्च जरञ्च मारिस, पुच्छामि तं भगवा बूहि मेतं॥ 


ये केचिमे इसयो मनुजाति। ये केचीति...पे०...। 


कच्चिसु ते भगवा यञ्ञपथे अप्पमत्ताति। कच्चिसूति संसयपुच्छा विमतिपुच्छा द्रेळहकपुच्छा अनेकंसपुच्छा - 
“एवं नु खो, न नु खो, कि नु खो, कथं नु खो ति - कच्चिसु । तेति यञ्जयाजका वुच्चन्ति। भगवाति गारवाधिवचनं... 
पे०... सच्छिका पञ्जत्ति, यदिदं भगवाति -- कच्चिसु ते भगवा | यञ्ञपथे अप्पमत्ताति यञ्जोयेव वुच्चति यञ्ञपथो। यथा 
अरियमग्गो अरियपथो देवमग्गो देवपथो ब्रह्ममग्गो ब्रह्मपथो, एवमेव यञ्जोयेव वुच्चति यञ्ञपथो। अप्पमत्ताति यञ्ञपथे 

अप्पमत्ता सक्कच्चकारिनो सातच्चकारिनो अट्टितकारिनो अनोलीनवुत्तिनो अनिक्खित्तच्छन्दा अनिक्खित्तधुरा 
तच्चरिता तब्बहुला तग्गरुका तन्निन्ना तप्पोणा तप्पब्भारा तदधिमुत्ता तदधिपतेय्याति - तेपि यञ्ञपथे अप्पमत्ता। येपि 
यञ्जं एसन्ति गवेसन्ति परियेसन्ति चीवरपिण्डपातसेनासनगिलानपच्चयभेसज्जपरिकखारं अन्नं पानं...पे०... 
सेय्यावसथपदीपेय्यं सक्कच्चकारिनो...पे०... तदधिपतेय्या, तेपि यञ्जपथे अप्पमत्ता। येपि यञ्ञं अभिसङ्करोन्ति 
चीवरपिण्डपातसेनासनगिलानपच्चयभेसज्जपरिकखारं अन्नं पानं...पे०... सेय्यावसथपदीपेय्यं सक्कच्चकारिनो...पे०... 


तदधिपतेय्या, तेपि यञ्ञपथे अप्पमत्ताति - कच्चिसु ते भगवा यञ्जपथे अप्पमत्ता। 


अतारुं जातिञ्च जरञ्च मारिसाति जरामरणं अतरिंसु उत्तरिंसु पतरिंसु समतिक्कमिसु वीतिवत्तिसु । मारिसाति 
पियवचनं गरुवचनं सगारवसप्पतिस्साधिवचनमेतं मारिसाति -- अतारु जातिञ्च जरञ्च मारिस। 


पुच्छामि तं भगवा बूहि मेतन्ति। पुच्छामि तन्ति पुच्छामि तं याचामि तं अज्झेसामि तं पसादेमि तं कथयस्सु मेति 


देसेहि पञ्ञपेहि पट्ठपेहि विवराहि विभजाहि उत्तानीकरोहि पकासेहीति - पुच्छामि तं भगवा बूहि मेतं । तेनाह सो ब्राह्मणो 


“ये केचिमे इसयो मनुजा, [इच्चायस्मा पुण्णको] 

खत्तिया ब्राह्मणा देवतानं । 

यञ्ञमकप्पयिंसु पृथूध लोके, कच्चिसु ते भगवा यञ्जपथे अप्पमत्ता। 
अतारु जातिञ्च जरञ्च मारिस, पुच्छामि तं भगवा बूहि मेत 'न्ति॥ 


१५. आसीसन्ति [आसिंसन्ति (स्या०)] थोमयन्ति, अभिजप्पन्ति जुहन्ति। [पुण्णकाति भगवा] 


कामाभिजप्पन्ति पटिच्च लाभ, ते याजयोगा भवरागरत्ता। 
नातरिंसु जातिजरन्ति बूमि॥ 


आसीसन्ति थोमयन्ति अभिजप्पन्ति जुहन्तीति। आसीसन्तीति रूपपटिलाभं आसीसन्ति, सद्दपटिलाभं 
आसीसन्ति, गन्धपटिलाभं आसीसन्ति, रसपटिलाभं आसीसन्ति, फोटुब्बपटिलाभं आसीसन्ति, पुत्तपटिलाभं आसीसन्ति, 
दारपटिलाभं आसीसन्ति, धनपटिलाभं आसीसन्ति, यसपटिलाभं आसीसन्ति, इस्सरियपटिलाभं आसीसन्ति, 
खत्तियमहासालकुले अत्तभावपटिलाभं आसीसन्ति, ब्राह्मणमहासालकुले...पे०... गहपतिमहासालकुले अत्तभावपटिलाभं 


पत्थयन्ति पिहयन्तीति - आसीसन्ति। 


थोमयन्तीति यञ्ञं वा थोमेन्ति फलं वा थोमेन्ति दक्खिणेय्ये वा थोमेन्ति। कथं यञ्जं थोमेन्ति? सुचि दिन्नं [वियं 
दिन्नं (स्या०)], मनापं दिन्नं, पणीतं दिन्नं, कालेन दिन्नं, कप्पियं दिन्नं, विचेय्य दिन्नं, अनवज्जं दिन्नं, अभिण्हं दिन्नं ददं 
चित्तं पसादितन्ति - थोमेन्ति कित्तेन्ति वण्णेन्ति पसंसन्ति। एवं यञ्जं थोमेन्ति। 


www.tipitaka.org Vipassana Research Institute 


Page 39 sur 192 


भविस्सतीति - थोमेन्ति कित्तेन्ति वण्णेन्ति पसंसन्ति। एवं फलं थोमेन्ति। 


कथं दक्खिणेय्ये थोमेन्ति? दक्खिणेय्या जातिसम्पन्ना गोत्तसम्पन्ना अज्झायका मन्तधरा तिण्णं वेदानं पारगू 
सनिघण्ड्केट्भानं साक्खरप्पभेदानं इतिहासपञ्चमानं पदका वेय्याकरणा लोकायतमहापुरिसलक्खणेसु अनवयाति, 
बीतरागा वा रागविनयाय वा पटिपन्ना, वीतदोसा वा दोसविनयाय वा पटिपन्ना, वीतमोहा वा मोहविनयाय वा पटिपन्ना, 


सद्भासम्पन्ना सीलसम्पन्ना समाधिसम्पन्ना पञ्ञजासम्पन्ना विमुत्तिसम्पन्ना विमुत्तिजाणदस्सनसम्पन्नाति - थोमेन्ति 
कित्तेन्ति वण्णेन्ति पसंसन्ति। एवं दक्खिणेय्ये थोमेन्तीति - आसीसन्ति थोमयन्ति। 


अभिजप्पन्तीति रूपपटिलाभं अभिजप्पन्ति, सहपटिलाभं अभिजप्पन्ति, गन्धपटिलाभं अभिजप्पन्ति, रसपटिलाभं 


जुहन्तीति जुहन्ति देन्ति यजन्ति परिच्चजन्ति चीवरपिण्डपातसेनासनगिलानपच्चयभेसज्जपरिक्खारं अन्नं पानं वत्थं यानं 
मालागन्धविलेपनं सेय्यावसथपदीपेय्यन्ति - आसीसन्ति थोमयन्ति अभिजप्पन्ति जुहन्ति पुण्णकाति भगवा। 


कामाभिजप्पन्ति पटिच्च लाभन्ति रूपपटिलाभं पटिच्च कामे अभिजप्पन्ति, सहृपटिलाभं पटिच्च कामे 


पटिच्च लाभं । 


ते याजयोगा भवरागरत्ता नातरिंसु जातिजरन्ति बूमीति तेति यञ्ञयाजका वुच्चन्ति, याजयोगाति याजयोगेसु 
युत्ता पयुत्ता आयुत्ता समायृत्ता तच्चरिता तब्बहुला तग्गरुका तन्निन्ना तप्पोणा तप्पब्भारा तदधिमृत्ता तदधिपतेय्याति - ते 
याजयोगा, भवरागरत्ताति भवरागो वुच्चति यो भवेसु भवच्छन्दो भवरागो भवनन्दी भवतण्हा भवसिनेहो भवपरिळाहो 
भवमुच्छा भवज्झोसानं । भवरागेन भवेसु रत्ता गिद्धा गधिता मुच्छिता अज्झोसन्ना लग्गा लग्गिता पलिबुद्धाति - ते 
याजयोगा भवरागरत्ता। 


नातरिंसु जातिजरन्ति बूमीति ते याजयोगा भवरागरत्ता जातिजरामरणं नातरिंसु न उत्तरिंसु न पतरिंसु न 
समतिक्कमिसु न वीतिवत्तिसु, जातिजरामरणा अनिक्खन्ता अनिस्सटा अनतिक्कन्ता असमतिक्कन्ता अबीतिवत्ता 
अन्तोजातिजरामरणे परिवत्तन्ति अन्तोसंसारपथे परिवत्तन्ति। जातिया अनुगता जराय अनुसटा व्याधिना अभिभूता मरणेन 
अब्माहता अताणा अलेणा असरणा असरणीभूताति; बुमि आचिक्खामि देसेमि पञ्जपेमि पट्ठपेमि विवरामि विभजामि 
उत्तानौकरोमि पकासेमीति -- ते याजयोगा भवरागरत्ता नातरिंसु जातिजरन्ति बूमि । तेनाह भगवा - 


“आसीसन्ति थोमयन्ति, अभिजप्पन्ति जुहन्ति । [पुण्णकाति भगवा] 
कामाभिजप्पन्ति पटिच्च लाभं, ते याजयोगा भवरागरत्ता। 
नातरिंसु जातिजरन्ति बूमी 'ति॥ 


१६. ते चे नातरिंसु याजयोगा, [इच्चायस्मा पुण्णको] 


यञ्ञेहि जातिञ्च जरञ्च मारिस। 
अथ को चरहि देवमनुस्सलोके, अतारि जातिञ्च जरञ्च मारिस। 

पुच्छामि तं भगवा बहि मेतं॥ 


ते चे नातरिंसु याजयोगाति ते यञ्जयाजका याजयोगा भवरागरत्ता जातिजरामरणं नातरिंसु न उत्तरिंसु न पतरिंसु न 
समतिक्कमिसु न वीतिवत्तिसु, जातिजरामरणा अनिक्खन्ता अनिस्सटा अनतिक्कन्ता असमतिक्कन्ता अवीतिवत्ता 
अन्तोजातिजरामरणे परिवत्तन्ति अन्तोसंसारपथे परिवत्तन्ति। जातिया अनुगता जराय अनुसटा ब्याधिना अभिभूता मरणेन 
अब्भाहता अताणा अलेणा असरणा असरणीभूताति - ते चे नातरिंसु याजयोगा। 


इच्चायस्मा पुण्णकोति । इच्चाति पदसन्धि...पे०... आयस्मा पुण्णको। 


यञ्ञेहि जातिञ्च जरञ्च मारिसाति। यञ्ञेहीति यञ्जेहि पहूतेहि यञ्ञेहि विविधेहि यञ्जेहि पुथूहि | मारिसाति 
पियवचनं गरुवचनं सगारवसप्पतिस्साधिवचनमेतं मारिसाति -- यञ्जेहि जातिञ्च जरञ्च मारिस। 


अथ को चरहि देवमनुस्सलोके, अतारि जातिञ्च जरञ्च मारिसाति अथ को एसो सदेवके लोके समारके 
सब्रह्मके सस्समणब्राह्मणिया पजाय सदेवमनुस्साय जातिजरामरणं अतरि उत्तरि पतरि समतिक्कमि वीतिवत्तयि [वीतिवत्ति 
(क०)] । मारिसाति पियवचनं गरुवचनं सगारवसप्पत्तिस्साधिवचनमेतं मारिसाति - अथ को चरहि देवमनुस्सलोके, 
अतारि जातिञ्च जरञ्च मारिस। 


पुच्छामि तं भगवा बूहि मेतन्ति। पुच्छामि तन्ति पुच्छामि तं याचामि तं अज्झेसामि तं पसादेमि तं कथयस्सु 


आचिक्खाहि देसेहि पञ्जपेहि पट्ठपेहि विवराहि विभजाहि उत्तानीकरोहि पकासेहीति - पुच्छामि तं भगवा बुहि मेतं । तेनाह 
सो ब्राह्मणो - 


“ते चे नातरिंसु याजयोगा, [इच्चायस्मा पुण्णको] 

यञ्जेहि जातिञ्च जरञ्च मारिस। 

अथ को चरहि देवमनुस्सलोके, अतारि जातिञ्च जरञ्च मारिस। 
पुच्छामि तं भगवा बूहि मेत" न्ति॥ 


९७. सङ्काय लोकस्मि [लोकस्मिं (स्या क०)] परोपरानि, [पुण्णकाति भगवा] 
यस्सिञ्जितं नत्थि कुहिञ्चि लोके। 
सन्तो विधूमो अनीघो निरासो, अतारि सो जातिजरन्ति बूमि॥ 


परोपरानीति ओरं वुच्चति सकत्तभावो, परं वुच्चति परत्तभावो ओरं वुच्चति सकरूपवेदनासञ्ञासङ्घारविञ्ञाणं, परं 
बुच्चति पररूपवेदनासञ्ञासङ्घारविञ्ञाणं; ओरं वुच्चति छ अज्झत्तिकानि आयतनानि, परं वुच्चति छ बाहिरानि 
आयतनानि। ओरं वुच्चति मनुस्सलोको, परं वुच्चति देवलोको; ओरं वुच्चति कामधातु, परं वुच्चति रूपधातु अरूपधातुः 
ओर वुच्चति कामधातु रूपधातु, परं वुच्चति अरूपधातु। सङ्काय लोकस्मि परोपरानीति परोपरानि अनिच्चतो सङ्काय 


लोकस्मि परोपरानि। पुण्णकाति भगवाति। पुण्णकाति भगवा तं ब्राह्मणं नामेन आलपति। भगवाति 

यस्सिज्जितं नत्थि कुहिञ्चि लोकेति | यस्साति अरहतो खीणासवस्स। इञ्जितन्ति तण्हिञ्जितं दिट्टिञ्जितं 
मानिञ्जितं किलेसिज्जितं कामिञ्जितं | यस्सिमे इञ्जिता नत्थि न सन्ति न संविज्जन्ति नुपलब्भन्ति, पहीना समुच्छिन्ना 
वूपसन्ता पटिपस्सद्धा अभब्बुप्पत्तिका ञाणग्गिना दड्ढा । कुहिञ्चीति कुहिज्चि किस्मिञ्चि कत्थचि अज्झत्तं वा बहिद्धा वा 


मोहस्स... कोधस्स... उपनाहस्स... मक्खस्स... सब्बाकुसलाभिसङ्घारानं सन्तत्ता समितत्ता वूपसमितत्ता विज्झातत्ता 
[निज्झातत्ता (क०) महानि० १८] निब्बुतत्ता विगतत्ता पटिपस्सद्धत्ता सन्तो उपसन्तो वूपसन्तो निब्बुतो पटिपस्सद्धोति 


मनोदुच्चरितं विधूमितं विधमितं सोसितं विसोसितं ब्यन्तीकतं, रागो... दोसो... मोहो विधूमितो विधमितो सोसितो विसोसितो 
ब्यन्तीकतो, कोधो... उपनाहो... मक्खो... पळासो... इस्सा... मच्छरियं... माया... साठेय्यं... थम्भो... सारम्भो... मानो... 
अतिमानो... मदो... पमादो... सब्बे किलेसा सब्बे दुच्चरिता सब्बे दरथा सब्बे परिळाहा सब्बे सन्तापा सब्बाकुसलाभिसङ्घारा 
विधूमिता विधमिता सोसिता विसोसिता ब्यन्तीकता। अथ वा, कोधो वुच्चति धूमो - 


मानो हि ते ब्राह्मण खारिभारो, कोधो धूमो भस्मनि [गम्मनि (स्या०)] मोसवज्जं । 
जिव्हा सुजा हदयं [तप्परस्स (स्या०)] जोतिड्टानं, अत्ता सुदन्तो पुरिसस्स जोति॥ 


अपि च, दसहाकारेहि कोधो जायति - अनत्थं मे अचरीति कोधो जायति, अनत्थं मे चरतीति कोधो जायति, अनत्थं 
मे चरिस्सतीति कोधो जायति, पियस्स मे मनापस्स अनत्थं अचरि, अनत्थं चरति, अनत्थं चरिस्सतीति कोधो जायति, 
अप्पियस्स मे अमनापस्स अत्थं अचरि, अत्थं चरति, अत्थं चरिस्सतीति कोधो जायति, अट्टाने वा पन कोधो जायति। यो 
एवरूपो चित्तस्स आघातो पटिघातो पटिघं पटिविरोधो कोपो पकोपो सम्पकोपो दोसो पदोसो सम्पदोसो चित्तस्स ब्यापत्ति 
मनोपदोसो कोधो कुज्झना कुज्झितत्तं दोसो दुस्सना दुस्सितत्तं ब्यापत्ति ब्यापज्जना ब्यापज्जितत्तं विरोधो पटिविरोधो 
चण्डिक्कं असुरोपो [अस्सुरोपो (स्या०)] अनत्तमनता चित्तस्स - अयं बुच्चति कोधो । 


अपि च, कोधस्स अधिमत्तपरित्तता वेदितब्बा। अत्थि कञ्चि [किञ्चि (क०) महानि० ८५] कालं कोधो 
चित्ताविलकरणमत्तो होति, न च ताव मुखकुलानविकुलानो होति । अत्थि कञ्चि कालं कोधो मुखकुलानविकुलानमत्तो 
होति, न च ताव हनुसञ्चोपनो होति। अत्थि कञ्चि कालं कोधो हनुसञ्चोपनमत्तो होति, न च ताव फरुसवाचं निच्छारणो 
[फरुसवाचनिच्छारणो (स्या०)] होति। अत्थि कञ्चि कालं कोधो फरुसवाचं निच्छारणमत्तो होति, न च ताव 
दिसाविदिसानुविलोकनो होति। अत्थि कञ्चि कालं कोधो दिसाविदिसानुविलोकनमत्तो होति, न च ताव 
दण्डसत्थपरामसनो होति। अत्थि कञ्चि कालं कोधो दण्डसत्थपरामसनमत्तो होति, न च ताव दण्डसत्थअब्भुक्किरणो 
होति। अत्थि कञ्चि कालं कोधो दण्डसत्थअब्भुक्किरणमत्तो होति, न च ताव दण्डसत्थअभिनिपातनो होति। अत्थि 
कञ्चि कालं कोधो दण्डसत्थअभिनिपातनमत्तो होति, न च ताव छिन्नविच्छिन्नकरणो होति। अत्थि कञ्चि कालं कोधो 
छिन्नविच्छिन्नकरणमत्तो होति, न च ताव सम्भञ्जनपलिभञ्जनो होति। अत्थि कञ्चि कालं कोधो 
सम्भञ्जनपलिभञ्जनमत्तो होति, न च ताव अङ्गमङ्गअपकड्नो होति। अत्थि कञ्चि कालं कोधो अङ्गमङ्गअपकडनमत्तो 
होति, न च ताव जीवितावोरोपनो [जीवितपनासनो (स्या०) महानि० ८५] होति। अत्थि कञ्चि कालं कोधो 

जीवितावोरोपनमत्तो होति, न च ताव सब्बचागपरिच्चागाय सण्ठितो होति । यतो कोधो परं पुग्गलं घातेत्वा अत्तानं 
घातेति, एत्तावता कोधो परमुस्सदगतो परमवेपुल्लपत्तो होति । यस्स सो होति कोधो पहीनो समुच्छिन्नो वूपसन्तो 
पटिपस्सद्धो अभब्बुप्पत्तिको जाणग्गिना दड्टो, सो वुच्चति - विधूमो। 


कोधस्स पहीनत्ता विधूमो, कोधवत्थुस्स परिञ्ञातत्ता विधूमो, कोधहेतुस्स परिञ्ञातत्ता विधूमो, कोधहेतुस्स 


सब्बाकुसलाभिसङ्कारा नीघा । यस्सेते नीघा पहीना समुच्छिन्ना वूपसन्ता पटिपस्सद्धा अभब्बुप्पत्तिका आणग्गिना दड्टा, सो 
वुच्चति अनीघो। 


समुच्छिन्ना वूपसन्ता पटिपस्सद्धा अभब्बुप्पत्तिका जाणग्गिना दड्ठा, सो वुच्चति निरासो । जातीति या तेसं तेसं सत्तानं तम्हि 
तम्हि सत्तनिकाये जाति सञ्जाति ओक्कन्ति अभिनिब्बत्ति खन्धानं पातुभावो आयतनानं पटिलाभो । जराति या तेसं तेसं 
सत्तानं तम्हि तम्हि सत्तनिकाये जरा जीरणता खण्डिच्चं पालिच्चं वलित्तचता आयुनो संहानि इन्द्रियानं परिपाको | सन्तो 
विधूमो अनीघो निरासो, अतारि सो जातिजरन्ति बूमीति यो सन्तो च विधूमो च अनीघो च निरासो च, सो 
जातिजरामरणं अतरि उत्तरि पतरि समतिक्कमि वीतिवत्तयीति बूमि आचिक्खामि देसेमि पञ्ञपेमि पट्ठपेमि विवरामि 
विभजामि उत्तानीकरोमि पकासेमीति -- सन्तो विधूमो अनीघो निरासो, अतारि सो जातिजरन्ति बूमि । तेनाह भगवा - 


““सङ्घाय लोकस्मि परोपरानि, [पुण्णकाति भगवा] 
यस्सिञ्जितं नत्थि कुहिञ्चि लोके । 
सन्तो विधूमो अनीघो निरासो, अतारि सो जातिजरन्ति बुमी"ति॥ 


सहगाथापरियोसाना...पे०... पञ्जलिको भगवन्तं नमस्समानो निसिन्नो होति - “सत्था मे भन्ते भगवा, 
सावकोहमस्मीति। 


पुण्णकमाणवपुच्छानिद्देसो ततियो। 
४. मेत्तगूमाणवपुच्छानिद्देसो 
१८. पृच्छामि तं भगवा बूहि मेतं, [इच्चायस्मा मेत्तगू] 
मञ्ञामि तं वेदगू भावितत्तं। 


कुतो नु दुक्खा समुदागता इमे, ये केचि लोकस्मिमनेकरूपा॥ 


पुच्छामि तं भगवा बरूहि मेतन्ति। पुच्छामीति तिस्सो पुच्छा - अदिट्टजोतना पुच्छा, दिट्टसंसन्दना पुच्छा, 
विमतिच्छेदना पुच्छा। कतमा अदिट्टजोतना पुच्छा? पकतिया लक्खणं अञ्जातं होति अदिटुं अतुलितं अतीरितं अविभूतं 
अविभावितं । तस्स जाणाय दस्सनाय तुलनाय तीरणाय विभूतत्थाय विभावनत्थाय पञ्हं पुच्छति - अयं अदिट्टुजोतना 
पुच्छा । 


कतमा दिटटसंसन्दना पुच्छा? पकतिया लक्खणं जातं होति दिड तुलितं तीरितं विभूतं विभावितं | अञ्ञेहि पण्डितेहि 

सद्धिं संसन्दनत्थाय पञ्हं पुच्छति -- अयं दिट्टुसंसन्दना पुच्छा । 


कतमा विमतिच्छेदना पुच्छा? पकतिया संसयपकखन्दो होति विमतिपक्खन्दो द्रेळहकजातो - “एवं नु खो, न नु खो, 
कि नु खो, कथं नु खो”ति? सो विमतिच्छेदनत्थाय पञ्हं पुच्छति -- अयं विमतिच्छेदना पुच्छा । इमा तिस्सो पुच्छा । 


अपरापि तिस्सो पुच्छा - मनुस्सपुच्छा, अमनुस्सपुच्छा, निम्मितपुच्छा। कतमा मनुस्सपुच्छा? मनुस्सा बुद्ध भगवन्तं 
उपसङ्कमित्वा पञ्हं पुच्छन्ति, भिक्खू पृच्छन्ति, भिक्खुनियो पुच्छन्ति, उपासका पृच्छन्ति, उपासिकायो पुच्छन्ति, राजानो 
पुच्छन्ति खत्तिया पुच्छन्ति, ब्राह्मणा पुच्छन्ति, वेस्सा पृच्छन्ति, सुद्दा पुच्छन्ति, गहट्ठा पुच्छन्ति, पब्बजिता पुच्छन्ति - अयं 
मनुस्सपुच्छा । 


कतमा अमनुस्सपृच्छा? अमनुस्सा बुद्धं भगवन्तं उपसङ्कमित्वा पञ्हं पुच्छन्ति, नागा पृच्छन्ति, सुपण्णा पुच्छन्ति, 
यकखा पृच्छन्ति, असुरा पुच्छन्ति, गन्धब्बा पुच्छन्ति, महाराजानो पुच्छन्ति, इन्दा पुच्छन्ति, ब्रह्मा पुच्छन्ति, देवा पृच्छन्ति - 
अयं अमनुस्सपुच्छा । 


कतमा निम्मितपुच्छा? भगवा रूपं अभिनिम्मिनाति मनोमयं सन्बङ्गपच्चङ्गं अहीनिन्द्रियं । सो निम्मितो बुद्धं भगवन्तं 
उपसङ्कमित्वा पञ्हं पुच्छति। भगवा विसज्जेति। अयं निम्मितपुच्छा। इमा तिस्सो पुच्छा । 


अपरापि तिस्सो पुच्छा -- अत्तत्थपुच्छा, परत्थपुच्छा, उभयत्थपुच्छा...पे०... अपरापि तिस्सो पुच्छा - 
दिटुधम्मिकत्थपुच्छा, सम्परायिकत्थपुच्छा, परमत्थपुच्छा... अपरापि तिस्सो पुच्छा - अनवज्जत्थपुच्छा, 
निक्किलेसत्थपुच्छा, बोदानत्थपुच्छा... अपरापि तिस्सो पुच्छा - अतीतपुच्छा, अनागतपुच्छा, पच्चुप्पन्नपुच्छा... अपरापि 
तिस्सो पुच्छा - अज्झत्तपुच्छा, बहिद्धापुच्छा, अज्झत्तबहिद्धापुच्छा... अपरापि तिस्सो पुच्छा - कुसलपुच्छा, 
अकुसलपुच्छा, अब्याकतपुच्छा... अपरापि तिस्सो पुच्छा - खन्धपुच्छा, धातुपुच्छा आयतनपुच्छा... अपरापि तिस्सो पुच्छा 
-- सतिपट्टानपुच्छा, सम्मप्पधानपुच्छा, इङद्भिपादपुच्छा... अपरापि तिस्सो पुच्छा - इन्द्रियपुच्छा, बलपुच्छा, बोज्झङ्गपुच्छा... 
अपरापि तिस्सो पुच्छा - मग्गपुच्छा, फलपुच्छा, निब्बानपुच्छा... । 


पुच्छामि तन्ति पुच्छामि तं याचामि तं अज्झेसामि तं पसादेमि तं “कथयस्सु मेति पुच्छामि तं। भगवाति 


मञ्ञामि तं वेदगू भावितत्तन्ति। वेदगूति तं मञ्जामि, भावितत्तोति तं मज्ञामि, एवं जानामि, एवं आजानामि एवं 
पटिजानामि एवं पटिविज्झामि । वेदगू भावितत्तोति कथञ्च भगवा वेदगू? वेदा वुच्चन्ति चतूसु मग्गेसु जाणं पञ्जा 


अन्तगतो अन्तप्पत्तो कोटिगतो कोटिप्पत्तो परियन्तगतो परियन्तप्पत्तो वोसानगतो वोसानप्पत्तो ताणगतो ताणप्पत्तो 


लेणगतो लेणप्पत्तो सरणगतो सरणप्पत्तो अभयगतो अभयप्पत्तो अच्चुतगतो अच्चुतप्पत्तो अमतगतो अमतप्पत्तो 
निब्बानगतो निब्बानप्पत्तो। वेदानं वा अन्तगतोति वेदगू; वेदेहि वा अन्तगतोति वेदगू; सत्तन्नं वा धम्मानं विदितत्ता वेदगू; 

सक्कायदिट्टि विदिता होति, विचिकिच्छा विदिता होति, सीलब्बतपरामासो विदितो होति, रागो दोसो मोहो मानो 
विदितो होति, विदितास्स होन्ति पापका अकुसला धम्मा संकिलेसिका पोनोभविका सदरा दुक्खविपाका आयतिं 
जातिजरामरणिया। 


वेदानि विचेय्य केवलानि, [सभियाति भगवा] 

समणानं यानीधत्थि [यानि पत्थि (स्या०), यानि अत्थि (क०) सु० नि० ५३४] ब्राह्मणानं । 
सब्बवेदनासु वीतरागो। 

सब्बं वेदमतिच्च वेदगू सोति॥ 


एवं भगवा वेदगू। 


कथं भगवा भावितत्तो? भगवा भावितकायो भावितसीलो भावितचित्तो भावितपञ्ञजो भावितसतिपट्ठानो 
भावितसम्मप्पधानो भावितइद्धिपादो भावितइन्द्रियो भावितबलो भावितबोज्झङ्गो भावितमग्गो, पहीनकिलेसो 
पटिविद्धाकुप्पो सच्छिकतनिरोधो। दुक्खं तस्स परिज्ञातं, समुदयो पहीनो, मग्गो भावितो, निरोधो सच्छिकतो, अभिज्ञेय्यं 
अभिज्ञातं, परिञ्जेय्यं परिञ्ञातं, पहातब्बं पहीनं, भावेतब्बं भावितं, सच्छिकातब्बं सच्छिकतं, अपरित्तो महन्तो गम्भीरो 
अप्पमेय्यो दुप्परियोगाळहो बहुरतनो सागरूपमो [सागरसमो (क०)] छळङ्गृपेक्खाय समन्नागतो होति | 


चकखुना रूपं दिस्वा नेव सुमनो होति न दुम्मनो; उपेक्खको विहरति सतो सम्पजानो। सोतेन सहं सुत्वा, घानेन गन्धं 
घायित्वा, जिव्हाय रसं सायित्वा, कायेन फोढुब्बं फुसित्वा, मनसा धम्मं विञ्जाय नेव सुमनो होति न दुम्मनो; उपेक्खको 
विहरति सतो सम्पजानो। 


चकखुना रूपं दिस्वा मनापं रूपं नाभिगिज्झति नाभिहंसति [नाभिपिहयति (स्या०) महानि० ९०] न रागं जनेति। तस्स 
ठितोव कायो होति, ठितं चित्तं अज्झत्तं सुसण्ठितं सुविमृत्तं । चक्खुना खो पनेव रूपं दिस्वा अमनापं न मङ्क होति 
अप्पतिड्टितचित्तो [अप्पतिट्टीनचित्तो (स्या०)] अलीनमनसो [आदिनमनसो (स्या०) महानि० ९०] अब्यापन्नचेतसो। तस्स 


सायित्वा... कायेन फोडुब्बं फुसित्वा... मनसा धम्मं विञ्जाय मनापं नाभिगिज्झति नाभिहंसति न रागं जनेति। तस्स ठितोब 


कायो होति ठितं चित्तं अज्झत्तं सुसण्ठितं सुविमुत्तं। मनसायेव खो पन धम्मं विञ्ञाय अमनापं न मङ्कु होति । 
अप्पतिड्टितचित्तो अलीनमनसो अब्यापन्नचेतसो तस्स ठितोव कायो होति ठितं चित्तं अज्झत्तं सुसण्ठितं सुविमृत्तं । 


चकखुना रूपं दिस्वा मनापामनापेसु रूपेसु ठितोव कायो होति ठितं चित्तं अज्झत्तं सुसण्ठितं सुविमृत्तं । सोतेन सहं 


विञ्ञाय रजनीये न रज्जति, दुस्सनीये न दुस्सति, मोहनीये न मुय्हति, कोपनीये न कुप्पति, मदनीये न मज्जति, किलेसनीये 
न किलिस्सति। 

दिट्ठे दिट्ठमत्तो, सुते सुतमत्तो, मुते मुतमत्तो, विञ्ञाते विञ्ञातमत्तो। दिट्ठे न लिम्पति, सुते न लिम्पति, मुते न लिम्पति, 
विज्ञाते न लिम्पति । दिट्ठे अनूपयो [अनुपयो (स्या०), अनुसयो (क०) महानि० ९०] अनपायो अनिस्सितो अप्पटिबद्धो 


(क०) महानि० ९०] अनपायो अनिस्सितो अप्पटिबद्धो विप्पमृत्तो विसञ्जुत्तो विमरियादिकतेन चेतसा विहरति। 


संविज्जति भगवतो चक्खु, पस्सति भगवा चकखुना रूपं, छन्दरागो भगवतो नत्थि, सुविमुत्तचित्तो भगवा । संविज्जति 
भगवतो सोतं, सुणाति भगवा सोतेन सहं, छन्दरागो भगवतो नत्थि, सुविमुत्तचित्तो भगवा | संविज्जति भगवतो घानं, 
घायति भगवा घानेन गन्धं, छन्दरागो भगवतो नत्थि, सुविमुत्तचित्तो भगवा । संविज्जति भगवतो जिव्हा, सायति भगवा 
जिव्हाय रसं, छन्दरागो भगवतो नत्थि, सुविमुत्तचित्तो भगवा। संविज्जति भगवतो कायो, फुसति भगवा कायेन फोडुब्बं, 
छन्दरागो भगवतो नत्थि, सुविमृत्तचित्तो भगवा । संविज्जति भगवतो मनो, विजानाति भगवा मनसा धम्मं, छन्दरागो 
भगवतो नत्थि, सुविमृत्तचित्तो भगवा। 


चक्खु रूपारामं रूपरतं रूपसम्मुदितं, तं भगवतो [भगवता (स्या०) महानि० ९०] दन्तं गुत्तं रक्खितं संवुतं; तस्स च 


भगवतो दन्ता गुत्ता रक्खिता संबुता; तस्स च संवराय धम्मं देसेति। कायो फोडुब्बारामो फोडुब्बरतो फोदुब्बसम्मृदितो... 
मनो धम्मारामो धम्मरतो धम्मसम्मुदितो, सो भगवतो दन्तो गुत्तो रक्खितो संबुतो; तस्स च संवराय धम्मं देसेति - 


“दन्तं नयन्ति समिति, दन्तं राजाभिरूहति। 
दन्तो सेट्टो मनुस्सेसु, योतिवाक्यं तितिकखति॥ 


“वरमस्सतरा दन्ता, आजानीया च [आजानियाव (स्या०) ध० प० ३२२] सिन्धवा। 
कुञ्जरा च [कुञ्जराव (स्या०)] महानागा, अत्तदन्तो ततो बरं॥ 


“न हि एतेहि यानेहि, गच्छेय्य अगतं दिसं । 
यथात्तना सुदन्तेन, दन्तो दन्तेन गच्छति॥ 


“विधासु न विकम्पन्ति, विप्पमुत्ता पुनब्भवा । 
दन्तभूमि अनुप्पत्ता, ते लोके विजिताविनो॥ 


“यस्सिन्द्रियानि भावितानि, अज्झत्तज्च बहिद्भा च सब्बलोके । 
निब्बिज्झ इमं परञ्च लोकं, कालं कङ्घति भावितो स दन्तो”ति [सुदन्तोति (स्या०) सु० नि० ५२१; महानि० 
९०]॥ 


एवं भगवा भावितत्तोति। 
मञ्ञामि तं वेदगू भावितत्तं, कुतो नु दुक्खा समुदागता इमेति। कुतो नूति संसयपुच्छा विमतिपुच्छा 


द्वेळहकपुच्छा अनेकंसपुच्छा - “एवं नु खो, न नु खो, कि नु खो, कथं नु खो”ति - कुतो नु। दुक्खाति जातिदुकखं, 
जरादुक्खं, ब्याधिदुक्खं, मरणदुक्खं, सोकपरिदेवदुक्खदोमनस्सुपायासदुक्खं, ब्यसनं दुक्खं, नेरयिकं दुक्खं, 

तिरच्छानयोनिकं दुक्खं, पेत्तिविसयिकं दुक्खं, मानुसिकं दुक्खं, गब्भोक्कन्तिमूलकं दुक्खं, गब्भद्वितिमूलकं दुक्खं, 
गब्भवुड्ठानमूलकं दुक्खं, जातस्सूपनिबन्धकं दुक्खं, जातस्स पराधेय्यकं दुक्खं, अत्तूपक्कमं दुक्खं, परूपक्कमं दुक्खं, 
दुक्खदुक्खं, सङ्घारदुकखं, विपरिणामदुकखं, चकखुरोगो सोतरोगो घानरोगो जिव्हारोगो कायरोगो सीसरोगो कण्णरोगो 
मुखरोगो दन्तरोगो कासो सासो पिनासो डाहो जरो कुच्छिरोगो मुच्छा पक्खन्दिका सूला विसूचिका कुटुं गण्डो किलासो 
सोसो अपमारो दहु कण्डु कच्छु रखसा वितच्छिका लोहितपित्तं मधुमेहो अंसा पिळका भगन्दला पित्तसमुड्ाना आबाधा 
सेम्हसमुड्ाना आबाधा वातसमुड्ाना आबाधा सन्निपातिका आबाधा उतुपरिणामजा आबाधा विसमपरिहारजा आबाधा 
ओपक्कमिका आबाधा कम्मविपाकजा आबाधा सीतं उण्हं जिघच्छा पिपासा उच्चारो पस्सावो 
डंसमकसवातातपसरीसपसम्फस्सं दुक्खं, मातुमरणं दुक्खं, पितुमरणं दुक्खं, भातुमरणं दुक्खं, भगिनिमरणं दुक्खं, 
पुत्तमरणं दुक्खं, धीतुमरणं दुक्खं, जातिब्यसनं दुक्खं, रोगब्यसनं दुक्खं, भोगब्यसनं दुक्खं, सीलब्यसनं दुक्खं, दिट्टिब्यसनं 
दुक्खं; येसं धम्मानं आदितो समुदागमनं पञ्जायति, अत्थङ्गमतो निरोधो पञ्जायति, कम्मसन्निस्सितो विपाको, 
विपाकसन्निस्सितं कम्मं, नामसन्निस्सितं रूपं, रूपसन्निस्सितं नामं, जातिया अनुगतं, जराय अनुसटं, ब्याधिना अभिभूतं, 
मरणेन अब्माहतं, दुक्खे पतिट्वितं, अताणं अलेणं असरणं असरणीभूतं - इमे वुच्चन्ति दुक्खा। इमे दुक्खा कुतो 
समुदागता कुतो जाता कुतो सञ्जाता कुतो निब्बत्ता कुतो अभिनिब्बत्ता कुतो पातुभूता किनिदाना किसमुदया किंजातिका 
किपभवाति, इमेसं दुक्खानं मूलं पुच्छति हेतुं पुच्छति निदानं पुच्छति सम्भवं पुच्छति पभवं पुच्छति समुट्ठानं पुच्छति आहारं 
पुच्छति आरम्मणं पुच्छति पच्चयं पुच्छति समुदयं पुच्छति पपुच्छति याचति अज्झेसति पसादेतीति - कुतो नु दुक्खा 
समुदागता इमे । 


ये केचि लोकस्मिमनेकरूपाति । ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। लोकस्मिन्ति अपायलोके मनुस्सलोके देवलोके खन्धलोके धातुलोके आयतनलोके । अनेकरूपाति अनेकविधा 
नानाप्पकारा दुक्खाति - ये केचि लोकस्मिमनेकरूपा । तेनाह सो ब्राह्मणो - 


“पुच्छामि तं भगवा बृहि मेतं, [इच्चायस्मा मेत्तगू] 
मञ्ञामि तं वेदगू भावितत्तं । 
कुतो नु दुक्खा समुदागता इमे, ये केचि लोकस्मिमनेकरूपा”ति॥ 


१९. दुक्खस्स वे मं पभवं अपुच्छसि, [मेत्तगूति भगवा] 
तं ते पवक्खामि यथा पजानं। 
उपधिनिदाना पभवन्ति दुक्खा, ये केचि लोकस्मिमनेकरूपा॥ 


दुक्खस्स वे मं पभवं अपुच्छसीति। दुक्खस्साति जातिदुक्खस्स जरादुक्खस्स ब्याधिदुक्खस्स मरणदुकखस्स 
सोकपरिदेवदुक्खदोमनस्सृपायासदुक्खस्स। पभवं अपुच्छसीति दुक्खस्स मूलं पुच्छसि हेतुं पुच्छसि निदानं पुच्छसि 
सम्भवं पुच्छसि पभवं पुच्छसि समुड्ानं पुच्छसि आहारं पुच्छसि आरम्मणं पुच्छसि पच्चयं पुच्छसि समुदयं पुच्छसि याचसि 
अज्झेससि पसादेसीति -- दुक्खस्स वे मं पभवं अपुच्छसि । मेत्तगूति भगवा तं ब्राह्मणं नामेन आलपति । भगवाति 


तं ते पवक्खामि यथा पजानन्ति। तन्ति दुक्खस्स मूलं पवक्खामि हेतुं पवक्खामि निदानं पवक्खामि सम्भवं 
पवक्खामि पभवं पवक्खामि समुद्ठानं पवक्खामि आहारं पवक्खामि आरम्मणं पवक्खामि पच्चयं पवक्खामि समुदयं 

पवक्खामि आचिक्खिस्सामि देसेस्सामि पञ्जपेस्सामि पट्टुपेस्सामि विवरिस्सामि विभजिस्सामि उत्तानीकरिस्सामि 
पकासेस्सामीति - तं ते पवक्खामि। यथा पजानन्ति यथा पजानन्तो आजानन्तो विजानन्तो पटिविजानन्तो पटिविज्झन्तो । 
न इतिहीतिहं न इतिकिराय न परम्पराय न पिटकसम्पदाय [न पिटकसम्पदानेन (क०) महानि० १५६] न तक्कहेतु न नयहेतु 
न आकारपरिवितक्केन न दिद्विनिज्ञानक्खन्तिया सामं सयमभिञ्ञातं अत्तपच्चक्खधम्मं तं कथयिस्सामीति - तं ते 
पवक्खामि यथा पजानं। 


उपधिनिदाना पभवन्ति दुक्खाति। उपधीति दस उपधौ - तण्हूपधि, दिट्टूपधि, किलेसूपधि, कम्मृपधि, 
दुच्चरितृपधि, आहारूपधि, पटिघूपधि, चतस्सो उपादिन्नधातुयो उपधी, छ अज्झत्तिकानि आयतनानि उपधी, छ 
विञ्जाणकाया उपधी, सब्बम्पि दुक्खं दुकखमनट्ठेन [दुकखट्टेन (स्या०)] उपधि । इमे वुच्चन्ति दस उपधी। दुक्खाति 


दुक्खं । येसं धम्मानं आदितो समुदागमनं पञ्जायति, अत्थङ्गमतो निरोधो पञ्ञायति, कम्मसन्निस्सितो विपाको, 
विपाकसन्निस्सितं कम्मं, नामसन्निस्सितं रूपं, रूपसन्निस्सितं नामं, जातिया अनुगतं, जराय अनुसटं, व्याधिना अभिभूतं, 
मरणेन अब्भाहतं, दुक्खे पतिठ्ठितं, अताणं अलेणं असरणं असरणीभूतं -- इमे वुच्चन्ति दुक्खा । इमे दुक्खा उपधिनिदाना 
उपधिहेतुका उपधिपच्चया उपधिकारणा होन्ति पभवन्ति सम्भवन्ति जायन्ति सञ्जायन्ति निब्बत्तन्ति पातुभवन्तीति - 
उपधिनिदाना पभवन्ति दुक्खा । 


ये केचि लोकस्मिमनेकरूपाति । ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। लोकस्मिन्ति अपायलोके मनुस्सलोके देवलोके खन्धलोके धातुलोके आयतनलोके । अनेकरूपाति अनेकविधा 
नानप्पकारा दुक्खाति - ये केचि लोकस्मिमनेकरूपा । तेनाह भगवा - 


““दुक्खस्स वे मं पभवं अपुच्छसि, [मेत्तगूति भगवा] 
तं ते पवक्खामि यथा पजानं । 
उपधिनिदाना पभवन्ति दुक्खा, ये केचि लोकस्मिमनेकरूपा"ति॥ 


२०. यो वे अविद्वा उपधिं करोति, पुनप्पुनं दुक्खमुपेति मन्दो। 
तस्मा पजानं उपधिं न कयिरा, दुक्खस्स जातिप्पभवानुपस्सी॥ 


यो वे अविद्वा उपधि करोतीति। योति यो यादिसो यथायुत्तो यथाविहितो यथापकारो यंठानप्पत्तो यंधम्मसमन्नागतो 
खत्तियो वा ब्राह्मणो वा वेस्सो वा सुद्दो वा गहट्टो वा पब्बजितो वा देवो वा मनुस्सो वा। अविद्वाति अविज्जागतो अञ्ञाणी 
अविभावी दुप्पञ्जो। उपधिं करोतीति तण्हूपथिं करोति, दिट्टूपधि करोति, किलेसूपधि करोति, कम्मूपधि करोति, 
दुच्चरितृपधि करोति, आहारूपधिं करोति, पटिघृपधि करोति, चतस्सो उपादिन्नधातुयो उपधी करोति, छ अज्झत्तिकानि 
आयतनानि उपधी करोति, छ विञ्जाणकाये उपधी करोति जनेति सञ्जनेति निब्बत्तेति अभिनिब्बत्तेतीति - अविद्वा उपधि 
करोति। 


पुनप्पुनं दुक्खमुपेति मन्दोति पुनप्पुनं जातिदुक्खं जरादुक्खं ब्याधिदुक्खं मरणदुक्खं 


सोकपरिदेवदुक्खदोमनस्सुपायासदुक्खं एति समुपेति उपगच्छति गण्हाति परामसति अभिनिविसतीति - पुनप्पुनं 
दुक्खमुपेति । मन्दोति मन्दो मोमुहो अविद्वा अविज्जागतो अञ्ञाणी अविभावी दुष्पञ्जोति - पुनप्पुनं दुकखमुपेति मन्दो । 

तस्मा पजानं उपधि न कयिराति। तस्माति तंकारणा तंहेतु तप्पच्चया तंनिदाना एतं आदीनवं सम्पस्समानो 
उपधीसूति तस्मा । पजानन्ति पजानन्तो आजानन्तो विजानन्तो पटिविजानन्तो पटिविज्झन्तो, “सब्बे सङ्घारा अनिच्चा"ति 


पे०... “यं किञ्चि समुदयधम्मं सब्बं तं निरोधधम्म''न्ति पजानन्तो आजानन्तो विजानन्तो पटिविजानन्तो पटिविज्झन्तो । 

उपधि न कयिराति तण्हूपधि न करेय्य, दिठठूपधिं न करेय्य, किलेसूपधि न करेय्य, दुच्चरितूपथि न करेय्य, आहारूपधि न 
करेय्य, पटिघूपधिं न करेय्य, चतस्सो उपादिन्नधातुयो उपधी न करेय्य, छ अज्झत्तिकानि आयतनानि उपधी न करेय्य, छ 
विञ्जाणकाये उपधी न करेय्य, न जनेय्य न सञ्जनेय्य न निब्बत्तेय्य नाभिनिब्बत्तेय्याति - तस्मा पजानं उपधि न कयिरा। 


दुक्खस्साति जातिदुक्खस्स जरादुक्खस्स ब्याधिदुक्खस्स मरणदुक्खस्स सोकपरिदेवदुक्खदोमनस्सुपायासदुक्खस्स। 
पभवानुपस्सीति दुक्खस्स मूलानुपस्सी हेतानुपस्सी निदानानुपस्सी सम्भवानुपस्सी पभवानुपस्सी समुद्ठानानुपस्सी 
आहारानुपस्सी आरम्मणानुपस्सी पच्चयानुपस्सी समुदयानुपस्सी। अनुपस्सना वुच्चति जाणं । या पञ्जा पजानना...पे०... 
अमोहो धम्मविचयो सम्मादिट्टि। इमाय अनुपस्सनाय पञ्ञाय उपेतो होति समुपेतो उपागतो समुपागतो उपपन्नो समुपपन्नो 
समन्नागतो। सो वुच्चति अनुपस्सीति - दुक्खस्स जातिप्पभवानुपस्सी। तेनाह भगवा - 


“यो वे अविद्वा उपधिं करोति, पुनप्पुनं दुक्खमुपेति मन्दो । 
तस्मा पजानं उपधि न कयिरा, दुक्खस्स जातिप्पभवानुपस्सी”ति॥ 


२१. यं तं अपुच्छिम्ह अकित्तयी नो, अञ्ञं तं पुच्छाम तदिङ्ग बूहि। 
कथं नु धीरा वितरन्ति ओघं, जाति जरं सोकपरिहवञ्च। 


तं मे मुनी साधु वियाकरोहि, तथा हि ते विदितो एस धम्मो॥ 


यं तं अपुच्छिम्ह अकित्तयी नोति यं तं अपुच्छिम्ह अयाचिम्ह अज्झेसिम्ह पसादयिम्ह। अकित्तयी नोति कित्तितं 
[अकित्ति तं (स्या०) एवमीदिसेसु पदेसु अतीतविभत्तिवसेन महानि० ११०] पकित्तितं आचिक्खितं देसितं पञ्जपितं 
[पञ्ञापितं (क०)] पट्टपितं विवरितं विभत्तं उत्तानीकतं पकासितन्ति - यं तं अपुच्छिम्ह अकित्तयी नो। 


अञ्ञं तं पुच्छाम तदिङ्ग बूहीति अञ्ञं तं पुच्छाम, अञ्ज तं याचाम, अज्जं तं अज्झेसाम, अञ्ञं तं पसादेम, उत्तरि 
तं पुच्छाम। तदिङ्गः बूहीति इङ्ग बृहि आचिक्खाहि देसेहि पञ्जपेहि पट्टुपेहि विवराहि विभजाहि उत्तानीकरोहि पकासेहीति - 
अञ्ञं तं पुच्छाम तदिङ्घ बृहि । 


कथं नु धीरा वितरन्ति ओघं, जाति जरं सोकपरिइवञ्चाति। कथं नूति संसयपुच्छा विमतिपुच्छा द्रेळहकपुच्छा 
अनेकंसपुच्छा - “एवं नु खो, ननु खो, किं नु खो, कथं नु खो ति - कथं नु। धीराति धीरा पण्डिता पञ्ञवन्तो बुद्धिमन्तो 
जाणिनो विभाविनो मेधाविनो । ओघन्ति कामोघं भवोघं दिट्टोघं अविज्जोघं | जातीति या तेसं तेसं सत्तानं तम्हि तम्हि 
सत्तनिकाये जाति सञ्जाति ओक्कन्ति निब्बत्ति अभिनिब्बत्ति खन्धानं पातुभावो आयतनानं पटिलाभो। जराति या तेसं तेसं 
सत्तानं तम्हि तम्हि सत्तनिकाये जरा जीरणता खण्डिच्चं पालिच्चं वलित्तचता आयुनो संहानि इन्द्रियानं परिपाको। सोकोति 
जातिब्यसनेन वा फुड्टस्स भोगब्यसनेन वा फुट्टुस्स रोगब्यसनेन वा फुट्टस्स सीलब्यसनेन वा फुट्टस्स दिट्टिब्यसनेन वा 
फुट्टस्स अञ्ञतरञ्जतरेन ब्यसनेन वा समन्नागतस्स अञ्ञतरञ्ञतरेन दुक्खधम्मेन वा फुट्टस्स सोको सोचना सोचितत्तं 

अन्तोसोको अन्तोपरिसोको अन्तोडाहो अन्तोपरिडाहो चेतसो परिज्झायना दोमनस्सं सोकसल्लं। परिदेवोति 
जातिब्यसनेन वा फुड्टस्स भोगब्यसनेन वा फुट्टुस्स रोगब्यसनेन वा फुट्टस्स सीलब्यसनेन वा फुट्टस्स दिट्टिब्यसनेन वा 
फुट्टस्स अञ्ञतरञ्ञतरेन ब्यसनेन वा समन्नागतस्स अञ्ञतरञ्ञतरेन दुक्खधम्मेन वा फुट्टस्स आदेवो परिदेवो आदेवना 
परिदेवना आदेवितत्तं परिदेवितत्तं बाचा पलापो [लापो पलापो (स्या०) धम्मसङ्गणिये] विप्पलापो लालप्पो लालप्पना 
लालप्पितत्तं [लालप्पायना लालप्पायितत्तं (बहुसु) जरासुत्तनिद्देसटुकथा ओलोकेतब्बा] । 


कथं नु धीरा वितरन्ति ओघं, जातिं जरं सोकपरिद्ववञ्चाति धीरा कथं ओघञ्च जातिञ्च जरञ्च सोकञ्च 
परिदेवञ्च तरन्ति उत्तरन्ति पतरन्ति समतिक्कमन्ति वीतिवत्तन्तीति - कथं नु धीरा वितरन्ति ओघं, जातिं जरं 
सोकपरिद्दवञ्च | 


तं मे मुनी साधु वियाकरोहीति । तन्ति यं पुच्छामि यं याचामि यं अज्झेसामि यं पसादेमि । मुनीति मोनं वुच्चति 


मोनेय्यानि - कायमोनेय्यं वचीमोनेय्यं मनोमोनेय्यं । 


कतमं कायमोनेय्यं? तिविधानं कायदुच्चरितानं पहानं कायमोनेय्यं | तिविधं कायसुचरितं कायमोनेय्यं । कायारम्मणे 
जाणं कायमोनेय्यं | कायपरिञ्ञा कायमोनेय्यं । परिञ्ञासहगतो मग्गो कायमोनेय्यं । काये छन्दरागस्स पहानं कायमोनेय्यं । 
कायसङ्घारनिरोधो चतुत्थज्झानसमापत्ति कायमोनेय्यं । इदं कायमोनेय्यं । 


कतमं वचीमोनेय्यं? चतुब्बिधानं वचीदुच्चरितानं पहानं वचीमोनेय्यं । चतुब्बिधं वचीसुचरितं वचीमोनेय्यं । 
वाचारम्मणे जाणं वचीमोनेय्यं। वाचापरिञ्ञा वचीमोनेय्यं । परिञ्जासहगतो मग्गो वचीमोनेय्यं। वाचाय छन्दरागस्स पहानं 
वचीमोनेय्यं । वचीसङ्कारनिरोधो दुतियज्झानसमापत्ति वचीमोनेय्यं । इदं बचीमोनेय्यं । 


कतमं मनोमोनेय्यं? तिविधानं मनोदुच्चरितानं पहानं मनोमोनेय्यं । तिविधं मनोसुचरितं मनोमोनेय्यं । चित्तारम्मणे 
जाणं मनोमोनेय्यं । चित्तपरिञ्ञा मनोमोनेय्यं । परिञ्जासहगतो मग्गो मनोमोनेय्यं । चित्ते छन्दरागस्स पहानं मनोमोनेय्यं । 
चित्तसङ्कारनिरोधो सञ्जावेदयितनिरोधसमापत्ति मनोमोनेय्यं । इदं मनोमोनेय्यं । 


कायमुनि वचीमुनि [वाचामुनिं (बहूसृ) इतिवु० ६७], मनोमुनिमनासवं । 
मुनि मोनेय्यसम्पन्नं, आहु सब्बप्पहायिनं॥ 


कायमुनि वचीमुनि, मनोमुनिमनासवं । 
मुनि मोनेय्यसम्पन्नं, आहु निन्हातपापकन्ति॥ 


इमेहि तीहि मोनेय्येहि धम्मेहि समन्नागता। छ मुनिनो [मुनयो (स्या०) महानि० १४] -- अगारमुनिनो, अनगारमुनिनो, 
सेखमुनिनो [सेक्खमुनिनो (स्या० क०)], असेखमुनिनो, पच्चेकमुनिनो मुनिमुनिनोति । कतमे अगारमुनिनो? ये ते 
अगारिका दिडुपदा विञ्ञातसासना - इमे अगारमुनिनो। कतमे अनगारमुनिनो? ये ते पब्बजिता दिट्ठपदा विञ्जातसासना 
- इमे अनगारमुनिनो। सत्त सेखा सेखमुनिनो। अरहन्तो असेखमुनिनो । पच्चेकसम्बुद्धा पच्चेकमुनिनो । तथागता 
अरहन्तो सम्मासम्बुद्धा मुनिमुनिनो। 

न मोनेन मुनी [मुनि (स्या० क०) ध० प० २६८] होति, मूळहरूपो अविद्दसु । 
यो च तुलंव पग्गस्ह, वरमादाय पण्डितो॥ 


पापानि परिवज्जेति, स मुनी तेन सो मुनि। 
यो मुनाति उभो लोके, मुनि तेन पबुच्चति॥ 


असतञ्च सतञ्च जत्वा धम्मं, अज्झत्तं बहिद्धा च सब्बलोके । 
देवमनुस्सेहि पूजनीयो [पूजितो (स्या० क०) महानि० १४], सङ्गजालमतिच्च [सङ्ग जालमतिच्च, सु० नि० 
५३२] सो मुनीति॥ 


साधु वियाकरोहीति तं साधु आचिवखाहि देसेहि पञ्जपेहि पट्पेहि विवराहि विभजाहि उत्तानीकरोहि पकासेहीति - 
तं मे मुनी साधु वियाकरोहि । तथा हि ते विदितो एस धम्मोति तथा हि ते विदितो तुलितो तीरितो विभूतो विभावितो एस 
धम्मोति - तथा हि ते विदितो एस धम्मो। तेनाह सो ब्राह्मणो - 


“यं तं अपुच्छिम्ह अकित्तयी नो, अञ्ञं तं पुच्छाम तदिङ्घ बृहि । 
कथं नु धीरा वितरन्ति ओघं, जाति जरं सोकपरिद्दवञ्च । 
तं मे मुनी साधु वियाकरोहि, तथा हि ते विदितो एस धम्मो'ति॥ 


२२. कित्तयिस्सामि ते धम्मं, [मेत्तगृति भगवा] 
दिट्ठे धम्मे अनीतिहं। 
यं विदित्वा सतो चरं, तरे लोके विसत्तिकं॥ 


कित्तयिस्सामि ते धम्मन्ति। धम्मन्ति आदिकल्याणं मज्झेकल्याणं परियोसानकल्याणं सात्थं सब्यञ्जनं 
केवलपरिपुण्णं परिसुद्धंब्रह्मचरियं, चत्तारो सतिपट्टाने, चत्तारो सम्मप्पधाने, चत्तारो इद्धिपादे, पञ्चिन्द्रियानि, पञ्च बलानि, 
सत्त बोज्झङ्गे, अरियं अद्टङ्गिकं मग्गं, निब्बानञ्च, निब्बानगामिनिञ्च पटिपदं कित्तयिस्सामि आचिक्खिस्सामि देसेस्सामि 
पञ्जपेस्सामि पट्टपेस्सामि विवरिस्सामि विभजिस्सामि उत्तानीकरिस्सामि पकासिस्सामीति - कित्तयिस्सामि ते धम्मं । 
मेत्तगूति भगवा तं ब्राह्मणं नामेन आलपति। 


दिट्ठे धम्मे अनीतिहन्ति । दिट्ठे धम्मेति दिट्ठे धम्मे जाते धम्मे तुलिते धम्मे तीरिते धम्मे विभूते धम्मे विभाविते धम्मे 


धम्मे विभूते धम्मे विभाविते धम्मेति - एवम्मि दिट्ठे धम्मे कथयिस्सामि। अथ वा, दुक्खे दिट्ठे दुकखं कथयिस्सामि, समुदये 
दिट्ठे समुदयं कथयिस्सामि, मग्गे दिट्ठे मग्गं कथयिस्सामि, निरोधे दिट्ठे निरोधं कथयिस्सामीति ~ एवम्पि दिट्ठे धम्मे 
कथयिस्सामि। अथ वा, दिद्ठे धम्मे सन्दिट्ठिक अकालिकं एहिपस्सिकं ओपनेय्यिकं पच्चत्तं वेदितब्बं विज्जूहीति - एवम्पि 
दिट्ठे धम्मे कथयिस्सामीति दिट्ठे धम्मे। अनीतिहन्ति न इतिहीतिहं न इतिकिराय न परम्पराय न पिटकसम्पदाय न तक्कहेतु 
न नयहेतु न आकारपरिवितक्केन न दिट्टिनिज्झानक्खन्तिया, सामं सयमभिञ्ञातं अत्तपच्चक्खधम्मं, तं कथयिस्सामीति - 
दिट्ठे धम्मे अनीतिहं । 


यं विदित्वा सतो चरन्ति यं विदितं कत्वा तुलयित्वा तीरयित्वा विभावयित्वा विभूतं कत्वा, “सब्बे सङ्कारा 

अनिच्चा''ति विदितं कत्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा दुक्खा' 'ति... “सब्बे 


विसत्तिकाति केनड्डेन विसत्तिका? विसताति विसत्तिका, विसालाति विसत्तिका, विसटाति विसत्तिका, विसमाति 
विसत्तिका, विसक्कतीति विसत्तिका, विसंहरतीति विसत्तिका, विसंवादिकाति विसत्तिका, विसमूलाति विसत्तिका, 
विसफलाति विसत्तिका, विसपरिभोगाति विसत्तिका, विसाला वा पन सा तण्हा रूपे सद्दे गन्धे रसे फोडुब्बे कुले गणे 
आवासे लाभे यसे पसंसाय सुखे चीवरे पिण्डपाते सेनासने गिलानपच्चयभेसज्जपरिक्खारे कामधातुया रूपधातुया 
अरूपधातुया कामभवे रूपभवे अरूपभवे सञ्जाभवे असञ्जाभवे नेबसञ्जानासञ्ञाभवे एकवोकारभवे चतुबोकारभवे 
पञ्चवोकारभवे अतीते अनागते पच्चुप्पन्ने दिटुसुतमुतविञ्ञातब्बेसु धम्मेसु विसटा वित्थताति विसत्तिका। लोकेति 
अपायलोके मनुस्सलोके देवलोके खन्धलोके धातुलोके आयतनलोके । तरे लोके विसत्तिकन्ति लोके वेसा विसत्तिका 
[या सा लोके विसत्तिका (स्या०) कामसुत्तनिद्देसटुकथा ओलोकेतब्बा], लोके वेतं विसत्तिकं सतो तरेय्य उत्तरेय्य पतरेय्य 
समतिक्कमेय्य बीतिवत्तेय्याति - तरे लोके विसत्तिकं । तेनाह भगवा - 


“कित्तयिस्सामि ते धम्मं, [मेत्तगूति भगवा] 
दिड्े धम्मे अनीतिहं । 
यं विदित्वा सतो चरं, तरे लोके विसत्तिक”न्ति॥ 


२३. तञ्चाहं अभिनन्दामि, महेसि धम्ममुत्तमं। 
यं विदित्वा सतो चरं, तरे लोके विसत्तिकं॥ 
तञ्चाहं अभिनन्दामीति । तन्ति तुय्हं वचनं ब्यप्पथं [ब्यपथं (स्या? क०)] देसनं अनुसासनं अनुसिट्टं [देसनं 
अनुसन्धि (स्या०)]। नन्दामीति अभिनन्दामि मोदामि अनुमोदामि इच्छामि सादियामि याचामि पत्थयामि पिहयामि 
अभिजप्पामीति - तञ्चाहं अभिनन्दामि । 


महेसि धम्ममृत्तमन्ति। महेसीति कि महेसि भगवा, महन्तं सीलक्खन्धं एसी गवेसी [एसि गवेसि (स्या०) महानि० 


विमुत्तिजाणदस्सनक्खन्धं एसी गवेसी परियेसीति महेसि, महतो तमोकायस्स पदालनं एसी गवेसी परियेसीति महेसि, महतो 
विपल्लासस्स पभेदनं एसी गवेसी परियेसीति महेसि, महतो तण्हासल्लस्स अब्बहनं [अब्बूहनं (बहूसु), अब्बूहं (सी० 
अट्ट०)] एसी गवेसी परियेसीति महेसि, महतो दिट्टिसङ्घातस्स विनिवेठनं एसी गवेसी परियेसीति महेसि, महतो मानधजस्स 
पपातनं एसी गवेसी परियेसीति महेसि, महतो अभिसङ्घारस्स वूपसमं एसी गवेसी परियेसीति महेसि, महतो ओघस्स 
नित्थरणं एसी गवेसी परियेसीति महेसि, महतो भारस्स निक्खेपनं एसी गवेसी परियेसीति महेसि, महतो संसारबट्टस्स 
उपच्छेदं एसी गवेसी परियेसीति महेसि, महतो सन्तापस्स निब्बापनं एसी गवेसी परियेसीति महेसि, महतो परिळाहस्स 
पटिप्पस्सद्धि एसी गवेसी परियेसीति महेसि, महतो धम्मधजस्स उस्सापनं एसी गवेसी परियेसीति महेसि, महन्ते 


अरियं अद्टुङ्गिकं मग्गं... महन्तं परमत्थं अमतं निब्बानं एसी गवेसी परियेसीति महेसि, महेसक्खेहि सत्तेहि एसितो गवेसितो 

परियेसितो -- “कहं बुद्धो, कहं भगवा, कहं देवदेवो, कहं नरासभो"ति महेसि। धम्ममुत्तमन्ति धम्ममुत्तंमं वुच्चति 
अमतं निब्बानं । यो सो सब्बसङ्घारसमथो सब्बूपधिपटिनिस्सग्गो तण्हक्खयो विरागो निरोधो निब्बानं । उत्तमन्ति अग्गं सेट 
विसेटुं पामोक्खं उत्तमं पवरं धम्मन्ति - महेसि धम्ममुत्तमं । 


यं विदित्वा सतो चरन्ति विदितं कत्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा 
अनिच्चा”ति विदितं कत्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा दुकखा"ति... “सब्बे धम्मा 


धम्मेसु... धम्मानुपस्सनासतिपट्ठानं भावेन्तो सतो... सो वुच्चति सतो। चरन्ति चरन्तो विहरन्तो इरियन्तो वत्तेन्तो पालेन्तो 
यपेन्तो यापेन्तोति - यं विदित्वा सतो चरं । 


लोके विसत्तिकन्ति लोके वेसा विसत्तिका, लोके वेतं विसत्तिकं सतो तरेय्य उत्तरेय्य पतरेय्य समतिक्कमेय्य 
वीतिवत्तेय्याति - तरे लोके विसत्तिकं । तेनाह सो ब्राह्मणो - 


“तज्चाहं अभिनन्दामि, महेसि धम्ममृत्तमं । 
यं विदित्वा सतो चरं, तरे लोके विसत्तिक 'न्ति॥ 


२४. यं किञ्चि सम्पजानासि, [मेत्तगूति भगवा] 
उद्ध अधो तिरियञ्चापि मज्झे। 
एतेसु नन्दिञ्च निवेसनञ्च, पनुज्ज विञ्ञाणं भवे न तिट्टे॥ 


यं किञ्चि सम्पजानासीति यं किञ्चि पजानासि आजानासि विजानासि पटिविजानासि पटिविज्झसीति - यं 


यदिदं भगवाति - मेत्तगूति भगवा | 


उद्धं अधो तिरियञ्चापि मज्झेति। उद्धन्ति अनागतं [उद्भं वुच्चति अनागतं (स्या० क०)]; अधोति अतीतं; 
तिरियञ्चापि मज्झेति पच्चुप्पन्नं । उद्धन्ति देवलोको; अधोति निरयलोको; तिरियञ्चापि मज्झेति मनुस्सलोको। अथ 
वा, उद्धन्ति कुसला धम्मा; अधोति अकुसला धम्मा; तिरियञ्चापि मज्झेति अब्याकता धम्मा। उद्धन्ति अरूपधातुः 
अधोति कामधातु; तिरियञ्चापि मज्झेति रूपधातु | उद्धन्ति सुखा वेदना; अधोति दुक्खा वेदना; तिरियञ्चापि मज्झेति 
अदुक्खमसुखा वेदना | उद्धन्ति उद्धं पादतला; अधोति अधो केसमत्थका; तिरियञ्चापि मज्झेति वेमज्झेति - उद्धं अधो 
तिरियञ्चापि मज्झे। 


एतेसु नन्दिञ्च निवेसनञ्च, पनुज्ज विञ्ञाणं भवे न तिट्टेति एतेसूति आचिक्खितेसु देसितेसु पञ्ञपितेसु 


अकुसलमूलं । निवेसनन्ति द्वे निवेसना - तण्हानिवेसना च दिड्विनिवेसना च। कतमा तण्हा निवेसना? यावता 


www.tipitaka.org Vipassana Research Institute 


Page 53 sur 192 


तण्हासङ्कातेन ...पे०... अयं तण्हानिवेसना । कतमा दिट्टिनिवेसना? वीसतिवत्थुका सक्कायदिड्टि ...पे०... अयं 
दिट्टिनिवेसना । 


पनुज्ज विञ्ञाणन्ति पुञ्जाभिसङ्घारसहगतं विञ्जाणं, अपुञ्ञाभिसङ्घारसहगतं विञ्ञाणं, आनेञ्जाभिसङ्घारसहगतं 
विज्ञाणं। एतेसु नन्दिञ्च निवेसनञ्च अभिसङ्घारसहगतञ्च विञ्ञाणं नुज्ज पनुज्ज नुद पनुद जह पजह विनोदेहि 
ब्यन्तीकरोहि अनभावं गमेहीति - एतेसु नन्दिञ्च निवेसनञ्च पनुज्ज विञ्ञाणं । 


भवे न तिड्रेति। भवाति द्रे भवा - कम्मभवो च पटिसन्धिको च पुनब्भवो कतमो कम्मभवो? पुञ्जाभिसङ्कारो 
अपुञ्जाभिसङ्घारो आनेञ्जाभिसङ्घारो - अयं कम्मभवो। कतमो पटिसन्धिको पुनब्मवो? पटिसन्धिका रूपं वेदना सञ्ञा 
सङ्कारा विञ्ञाणं - अयं पटिसन्धिको पुनब्भवो। भवे न तिट्टेति नन्दिञ्च निवेसनञ्च अभिसङ्घारसहगतं विञ्ञाणञ्च 
कम्मभवञ्च पटिसन्धिकञ्च पुनब्भवं पजहन्तो विनोदेन्तो ब्यन्तीकरोन्तो अनभावं गमेन्तो कम्मभवे न तिट्टे्य पटिसन्धिके 
पुनब्भवे न तिड्टेय्य न सन्तिठ्ठेय्याति - पनुज्ज विञ्ञाणं भवे न तिट्ठे। तेनाह भगवा - 


““यं किञ्चि सम्पजानासि, [मेत्तगूति भगवा] 
उद्धं अधो तिरियञ्चापि मज्झे । 
एतेसु नन्दिञ्च निवेसनञ्च, पनुज्ज विञ्ञाणं भवे न तिट्टे'ति॥ 


२५. एवंविहारी सतो अप्पमत्तो, 
भिक्खु चरं हित्वा ममायितानि। 
जातिं जरं सोकपरिद्ववञ्च, इधेव विद्वा पजहेय्य दुक्खं॥ 


एवंविहारी सतो अप्पमत्तोति। एवंबिहारीति नन्दिञ्च निवेसनञ्च अभिसङ्घारसहगतविञ्ञाणञ्च कम्मभवञ्च 
पटिसन्धिकञ्च पुनब्भवं पजहन्तो विनोदेन्तो ब्यन्तीकरोन्तो अनभावं गमेन्तोति -- एवंविहारी। सतोति चतृहि कारणेहि 


अट्टितकारी अनोलीनवुत्ती [अनोलीनवुत्तिको (क०) महानि० १४] अनिक्खित्तच्छन्दो अनिक्खित्तधुरो अप्पमत्तो कुसलेसु 
धम्मेसु - “कथाहं [कदाहं (स्या०)] अपरिपूरं वा सीलकखन्धं परिपूरेय्यं, परिपूरं वा सीलकखन्धं तत्थ तत्थ पञ्ञाय 
अनुग्गण्हेय्यन्ति यो तत्थ छन्दो च वायामो च उस्साहो च उस्सोळही च अप्पटिवानी [अप्पटिबानि (क०) महानि० १४] च 
सति च सम्पजञ्ञञ्च आतप्पं पधानं अधिट्टानं अनुयोगो अप्पमत्तो अप्पमादो कुसलेसु धम्मेसु। “कथाहं अपरिपूरं वा 
समाधिकखन्धं...पे०... पञ्जाक्खन्धं... विमुत्तिक्खन्धं... विमुत्तिजाणदस्सनकखन्धं परिपूरेय्यं परिपूरं वा 
विमुत्तिजाणदस्सनक्खन्धं तत्थ तत्थ पञ्ञाय अनुग्गण्हेय्यन्ति यो तत्थ छन्दो च वायामो च उस्साहो च उस्सोळही च 
अप्पटिवानी च सति च सम्पजञ्ञञ्च आतप्पं पधानं अधिट्ठानं अनुयोगो अप्पमत्तो अप्पमादो कुसलेसु धम्मेसु। “कथाहं 
अपरिञ्ञातं वा दुक्खं परिजानेय्यं, अप्पहीने वा किलेसे पजहेय्यं, अभावितं वा मग्गं भावेय्यं, असच्छिकतं वा निरोधं 
सच्छिकरेय्य”न्ति यो तत्थ छन्दो च वायामो च उस्साहो च उस्सोळही च अप्पटिबानी च सति च सम्पजञ्ञञ्च आतप्पं 
पधानं अधिट्ठानं अनुयोगो अप्पमत्तो अप्पमादो कुसलेसु धम्मेसूति - एवंविहारी सतो अप्पमत्तो। 


भिक्खु चरं हित्वा ममायितानीति। भिक्खूति पृथुज्जनकल्याणको [कल्याणपृथुज्जनो (स्या०), एवमीदिसेसु 
ठानेसु] वा भिक्खु सेक्खो वा भिक्खु । चरन्ति चरन्तो विहरन्तो इरियन्तो वत्तेन्तो पालेन्तो यपेन्तो यापेन्तो । ममत्ताति द्वे 

ममत्ता - तण्हाममत्तञ्च दिट्टिममत्तञ्च...पे०... इदं तण्हाममत्तं...पे०... इदं दिट्टिममत्तं... तण्हाममत्तं पहाय दिट्टिममत्तं 
पटिनिस्सज्जित्वा मत्ते जहित्वा चजित्वा पजहित्वा विनोदेत्वा ब्यन्तीकरित्वा अनभावं गमेत्वाति - भिक्खु चरं हित्वा 
ममायितानि। 


दोमनस्सुपायासदुक्खं। जाति जरं सोकपरिहवञ्च, इधेव विद्वा पजहेय्य दुक्खन्ति विज्जागतो जाणी विभावी मेधावी 
इधेव जातिञ्च जरञ्च सोकपरिद्दवञ्च दुक्खञ्च पजहेय्य विनोदेय्य ब्यन्तीकरेय्य अनभावं गमेय्याति - जाति जरं 
सोकपरिद्दवञ्च, इधेव विद्वा पजहेय्य दुक्खं | तेनाह भगवा -- 


“एवंविहारी सतो अप्पमत्तो, भिक्खु चरं हित्वा ममायितानि। 
जाति जरं सोकपरिहवञ्च, इधेव विद्वा पजहेय्य दुक्ख''न्ति॥ 


२६. एताभिनन्दामि वचो महेसिनो, सुकित्तितं गोतमनूपधीकं। 
अद्धा हि भगवा पहासि दुक्खं, तथा हि ते विदितो एस धम्मो॥ 


एताभिनन्दामि वचो महेसिनोति। एतन्ति तुय्हं वचनं ब्यप्पथं देसनं अनुसासनं अनुसिट्टं नन्दामि अभिनन्दामि 
मोदामि अनुमोदामि इच्छामि सादियामि पत्थयामि पिहयामि अभिजप्पामि | महेसिनोति कि महेसि भगवा? महन्तं 
सीलक्खन्धं एसी गवेसी परियेसीति महेसि...पे०... कहं नरासभोति महेसीति -- एताभिनन्दामि वचो महेसिनो। 


सुकित्तितं गोतमनूपधीकन्ति । सुकित्तितन्ति सुकित्तितं सुआचिक्खितं सुदेसितं सुपञ्ञपितं सुपट्टपितं सुविवरितं 
सुविभजितं सुउत्तानीकतं सुपकासितन्ति - सुकित्तितं। गोतमनूपधीकन्ति उपधी वुच्चन्ति किलेसा च खन्धा च 
अभिसङ्घारा च। उपधिप्पहानं उपधिवूपसमं उपधिपटिनिस्सग्गं उपधिपटिपस्सद्धं अमतं निब्बानन्ति - सुकित्तितं 
गोतमनूपधीकं । 


अद्धा हि भगवा पहासि दुक्खन्ति । अद्धाति एकंसवचनं निस्संसयवचनं निक्कङ्घावचनं अद्वेज्झबचनं 
अद्वेळहकवचनं निरोधवचनं अप्पणकवचनं अवत्थापनवचनमेतं ~ अद्धाति। भगवाति गारवाधिवचनमेतं...पे०... 
सच्छिका पञ्ञत्ति, यदिदं भगवाति। पहासि दुक्खन्ति जातिदुक्खं जरादुक्खं ब्याधिदुक्खं मरणदुक्खं 
सोकपरिदेवदुक्खदोमनस्सृपायासदुक्खं पहासि पजहि विनोदेसि व्यन्तीकरोसि अनभावं गमेसीति -- अद्भा हि भगवा 
पहासि दुक्खं । 


तथा हि ते विदितो एस धम्मोति तथा हि ते विदितो तुलितो तीरितो विभूतो विभावितो एस धम्मोति - तथा हि ते 
विदितो एस धम्मो। तेनाह सो ब्राह्मणो - 


“एताभिनन्दामि वचो महेसिनो, सुकित्तितं गोतमनूपधीकं । 
अद्धा हि भगवा पहासि दुक्खं, तथा हि ते विदितो एस धम्मो"ति॥ 

२७. ते चापि नूनप्पजहेय्यु दुक्खं, ये त्वं मुनी अट्टितं ओवदेय्य। 
तं तं नमस्सामि समेच्च नाग, अप्पेव मं भगवा अट्टितं ओवदेय्य॥ 


ते चापि नूनप्पजहेय्यु दुक्खन्ति। ते चापीति खत्तिया च ब्राह्मणा च वेस्सा च सुद्दा च गहट्ठा च पब्बजिता च देवा च 
मनुस्सा च। पजहेय्यु दुक्खन्ति जातिदुक्खं जरादुक्खं ब्याधिदुक्खं मरणदुक्खं सोकपरिदेवदुक्खदोमनस्सुपायासदुक्खं 
पजहेय्युं विनोदेय्युं ब्यन्तीकरेय्युं अनभावं गमेय्युन्ति - ते चापि नूनप्पजहेय्यु दुक्खं । 


ये त्वं मुनी अद्वितं ओवदेय्याति। येति खत्तिये च ब्राह्मणे च वेस्से च सुद्दे च गहट्टे च पब्बजिते च देवे च मनुस्से च। 


ओवदेय्य सक्कच्चं ओवदेय्य अभिण्हं ओवदेय्य पुनप्पुनं ओवदेय्य अनुसासेय्याति - ये त्वं मुनी अट्टितं ओवदेय्य । 


तं तं नमस्सामि समेच्च नागाति। तन्ति भगवन्तं भणति । नमस्सामीति कायेन वा नमस्सामि, वाचाय वा 
नमस्सामि, चित्तेन वा नमस्सामि, अन्वत्थपटिपत्तिया वा नमस्सामि, धम्मानुधम्मपटिपत्तिया वा नमस्सामि, सक्करोमि गरु 
करोमि [गरुकरोमि (स्या०)] मानेमि पूजेमि । समेच्चाति समेच्च अभिसमेच्च समागन्त्वा अभिसमागन्त्वा सम्मुखा तं 
नमस्सामि। नागाति नागो च भगवा आगुं न करोतीति - नागो, न गच्छतीति ~ नागो, न आगच्छतीति - नागो। कथं 
भगवा आगुं न करोतीति - नागो? आगु वुच्चति पापका अकुसला धम्मा संकिलेसिका पोनोभविका सदरा दुक्खविपाका 
आयतिं जातिजरामरणिया। 


आगुं न करोति किञ्चि लोके, [सभियाति भगवा] 
सब्बसंयोगे [सब्बयोगे (क०), सु० नि० ५२७] विसज्ज बन्धनानि। 
सब्बत्थ न सज्जती विमुत्तो, नागो तादि पवुच्चते तथत्ताति॥ 


एवं भगवा आगुं न करोतीति - नागो। 


कथं भगवा न गच्छतीति - नागो। भगवा न छन्दागतिं गच्छति, न दोसागतिं गच्छति, न मोहागतिं गच्छति, न 
भयागति गच्छति, न रागवसेन गच्छति, न दोसवसेन गच्छति, न मोहवसेन गच्छति, न मानवसेन गच्छति, न दिट्विवसेन 
गच्छति, न उद्भच्चवसेन गच्छति, न विचिकिच्छावसेन गच्छति, न अनुसयवसेन गच्छति, न वग्गेहि धम्मेहि यायति नीयति 
[निय्यति (स्या० क०)] बुय्हति संहरीयति। एवं भगवा न गच्छतीति -- नागो। 


कथं भगवा न आगच्छतीति - नागो। सोतापत्तिमग्गेन ये किलेसा पहीना ते किलेसे न पुनेति न पच्चेति न 


न पच्चागच्छति। एवं भगवा न आगच्छतीति नागोति - तं तं नमस्सामि समेच्च नाग। 


अप्पेव मं भगवा अट्टितं ओवदेय्याति अप्पेव मं भगवा अट्टितं ओवदेय्य सक्कच्चं ओवदेय्य अभिण्हं ओवदेय्य 
पुनप्पुनं ओवदेय्य अनुसासेय्याति -- अप्पेव मं भगवा अट्टितं ओवदेय्य। तेनाह सो ब्राह्मणो - 


“ते चापि नूनप्पजहेय्यु दुक्खं, ये त्वं मुनी अद्डितं ओवदेय्य। 
तं तं नमस्सामि समेच्च नाग, अप्पेव मं भगवा अद्डितं ओवदेय्या”ति॥ 

२८. यं ब्राह्मणं वेदगुमाभिजञ्ञा, अकिञ्चनं कामभवे असत्तं। 
अद्धा हि सो ओघमिमं अतारि, तिण्णो च पारं अखिलो अकङ्को॥ 


यं ब्राह्मणं वेदगुमाभिजञ्ञाति । ब्राह्मणोति सत्तन्नं धम्मानं बाहितत्ता ब्राह्मणो। सक्कायदिट्ठि बाहिता होति, 
विचिकिच्छा बाहिता होति, सीलब्बतपरामासो बाहितो होति, रागो बाहितो होति, दोसो बाहितो होति, मोहो बाहितो होति, 
मानो बाहितो होति। बाहितास्स होन्ति पापका अकुसला धम्मा संकिलेसिका पोनोभविका सदरा दुक्खविपाका आयतिं 
जातिजरामरणिया। 


बाहित्वा सब्बपापकानि, [सभियाति भगवा] 
विमलो साधुसमाहितो ठितत्तो। 
संसारमतिच्च केवली सो, असितो [अनिस्सितो (स्या०) सु० नि० ५२४] तादि पवुच्चते स ब्रह्मा॥ 


आजानेय्य विजानेय्य पटिविजानेय्य पटिविज्झेय्याति - यं ब्राह्मणं वेदगुमाभिजञ्ञा। 


अकिञ्चनं कामभवे असत्तन्ति। अकिञ्चनन्ति रागकिञ्चनं दोसकिञ्चनं मोहकिञ्चनं मानकिञ्चनं दिट्टिकिञ्चनं 
किलेसकिञ्चनं दुच्चरितकिञ्चनं, यस्सेते किञ्चना पहीना समुच्छिन्ना वृपसन्ता पटिपस्सद्भा अभन्बुप्पत्तिका आणग्गिना 


वत्थुकामा...पे०... इमे बुच्चन्ति किलेसकामा। भवाति द्वे भवा - कम्मभवो च पटिसन्धिको च पुनब्भवो ...पे०... अयं 
पटिसन्धिको पुनब्भवो। अकिञ्चनं कामभवे असत्तन्ति अकिञ्चनं पुग्गलं कामभवे च असत्तं अलग्गं अलग्गितं 
अपलिबुद्धं निक्खन्तं निस्सटं विप्पमृत्तं विसञ्चुत्तं विमरियादिकतेन चेतसा विहरन्तन्ति - अकिञ्चनं कामभवे असत्तं। 


अद्धा हि सो ओघमिमं अतारीति। अद्धाति एकंसवचनं...पे०... अवत्थापनवचनमेतं - अद्भाति। ओघन्ति कामोघं 
भवोघं दिड्ठोघं अविज्जोघं । अतारीति उत्तरि पतरि समतिक्कमि वीतिवत्तयीति - अद्धा हि सो ओघमिमं अतारि। 


तिण्णो च पारं अखिलो अकङ्कोति। तिण्णोति कामोघं तिण्णो, भवोघं तिण्णो, दिट्टोघं तिण्णो, अविज्जोघं तिण्णो, 
संसारपथं तिण्णो उत्तिण्णो नित्थिण्णो [नित्तिण्णो (स्या०)] अतिक्कन्तो समतिक्कन्तो वीतिवत्तो | सो वुत्थवासो [वुटुवासो 
(स्या०) महानि० ६] चिण्णचरणो गतद्धो गतदिसो गतकोटिको पालितब्रह्मचरियो उत्तमदिट्टिप्पत्तो भावितमग्गो, 
पहीनकिलेसो पटिविद्धाकुप्पो सच्छिकतनिरोधो। दुक्खं तस्स परिञ्ञातं, समुदयो पहीनो, मग्गो भावितो, निरोधो 
सच्छिकतो, अभिञ्ञेय्यं अभिञ्ञातं, परिञ्जेय्यं परिञ्ञातं, पहातब्बं पहीनं, भावेतब्बं भावितं, सच्छिकातब्बं सच्छिकतं । 
सो उक्खित्तपलिघो संकिण्णपरिक्खो अब्बुळहेसिको निरग्गळो अरियो पन्नद्भजो पन्नभारो विसञ्जुत्तो पञ्चङ्गविप्पहीनो 
छळङ्गसमन्नागतो एकारक्खो चतुरापस्सेनो पनुण्णपच्चेकसच्चो [पणुन्नपच्चेकसच्चो (क०)] समवयसट्टेसनो 
अनाविलसङ्कप्पो पस्सद्धकायसङ्घारो सुविमुत्तचित्तो सुविमुत्तपञ्जो केवली बुसितवा उत्तमपुरिसो परमपुरिसो 
परमपत्तिप्पत्तो। सो नेव आचिनाति न अपचिनाति, अपचिनित्वा ठितो। नेव पजहति न उपादियति, पजहित्वा ठितो। नेव 
विसिनेति न उस्सिनेति, विसिनेत्वा ठितो। नेव विधूपेति न सन्धूपेति, विधूपेत्वा ठितो। असेक्खेन सीलक्खन्धेन 


समन्नागतत्ता ठितो। सच्चं सम्पटिपादयित्वा [पटिपादयित्वा (स्या०)] ठितो । एजं समतिक्कमित्वा ठितो। किलेसग्गिं 

परियादियित्वा ठितो। अपरिगमनताय ठितो। कथं [कटं (स्या०) कामसुत्तनिद्देसइकथा ओलोकेतब्बा] समादाय 
ठितो? विमृत्तिपटिसेबनताय ठितो। मेत्ताय पारिसुद्धिया ठितो। करुणाय ...पे०... मुदिताय... उपेक्खाय पारिसुद्धिया ठितो। 
अच्चन्तपारिसुद्भिया ठितो। अतम्मयताय [अकम्मञ्जताय (स्या०)] पारिसुद्भिया ठितो । विमृत्तत्ता ठितो। सन्तुस्सितत्ता 
ठितो। खन्धपरियन्ते ठितो। धातुपरियन्ते ठितो। आयतनपरियन्ते ठितो। गतिपरियन्ते ठितो। उपपत्तिपरियन्ते ठितो । 
पटिसन्धिपरियन्ते ठितो। भवपरियन्ते ठितो। संसारपरियन्ते ठितो। वट्टपरियन्ते ठितो। अन्तिमभवे ठितो। अन्तिमे समुस्सये 
ठितो। अन्तिमदेहधरो अरहा। 


तस्सायं पच्छिमको भवो, चरिमोयं समुस्सयो। 
जातिमरणसंसारो, नत्थि तस्स पुनब्भवोति॥ 


तिण्णो च पारन्ति पारं वुच्चति अमतं निब्बानं । यो सो सब्बसङ्कारसमथो सब्बृपधिपटिनिस्सग्गो तण्हक्खयो विरागो 
निरोधो निब्बानं। सो पारगतो पारप्पत्तो अन्तगतो अन्तप्पत्तो कोटिगतो कोटिप्पत्तो परियन्तगतो परियन्तप्पत्तो वोसानगतो 
बोसानप्पत्तो ताणगतो ताणप्पत्तो लेणगतो लेणप्पत्तो सरणगतो सरणप्पत्तो अभयगतो अभयप्पत्तो अच्चुतगतो अच्चुतप्पत्तो 


खिला । यस्सेते खिला पहीना समुच्छिन्ना वूपसन्ता पटिपस्सद्भा अभन्बुप्पत्तिका जाणग्गिना दड्डा सो वुच्चति अखिलो । 
अकङ्कोति दुकखे कङ्का, दुकखसमुदये कङ्का, दुक्खनिरोधे कङ्का, दुक्खनिरोधगामिनिया पटिपदाय कङ्का, पुब्बन्ते कङ्का, 
अपरन्ते कङ्का, पुब्बन्तापरन्ते कङ्का, इदप्पच्चयतापटिच्चसमुप्पन्नेसु धम्मेसु कङ्का, या एवरूपा कङ्का कङ्घायना कङ्घायितत्तं 
विमति विचिकिच्छा द्रेळहकं द्रेधापथो संसयो अनेकंसग्गाहो आसप्पना परिसप्पना अपरियोगाहना छम्मितत्तं चित्तस्स 
मनोविलेखो। यस्सेते कङ्का पहीना समुच्छिन्ना वूपसन्ता पटिपस्सद्धा अभन्बुप्पत्तिका जाणग्गिना दड्डा सो वुच्चति 
अकङ्खोति - तिण्णो च पारं अखिलो अकङ्को। तेनाह भगवा - 


““यं ब्राह्मणं वेदगुमाभिजञ्जा, अकिञ्चनं कामभवे असत्तं। 
अद्धा हि सो ओघमिमं अतारि, तिण्णो च पारं अखिलो अकङ्घो”ति॥ 


२९. विद्वा च यो वेदगू नरो इध, भवाभवे सङ्गमिमं विसज्ज। 
सो वीततण्हो अनीघो निरासो, अतारि सो जातिजरन्ति बूमि॥ 


अन्तप्पत्तो कोटिगतो कोटिप्पत्तो परियन्तगतो परियन्तप्पत्तो वोसानगतो वोसानप्पत्तो ताणगतो ताणप्पत्तो लेणगतो 
लेणप्पत्तो सरणगतो सरणप्पत्तो अभयगतो अभयप्पत्तो अच्चुतगतो अच्चुतप्पत्तो अमतगतो अमतप्पत्तो निब्बानगतो 
निब्बानप्पत्तो। वेदानं वा अन्तगतोति वेदगू, वेदेहि वा अन्तगतोति वेदगू, सत्तन्नं वा धम्मानं विदितत्ता वेदगू। सक्कायदिट्टि 
विदिता होति, विचिकिच्छा...पे०... सीलब्बतपरामासो... रागो... दोसो... मोहो... मानो विदितो होति। विदितास्स होन्ति पापका 

अकुसला धम्मा संकिलेसिका पोनोभविका सदरा दुक्खविपाका आयतिं जातिजरामरणिया। 


वेदानि विचेय्य केवलानि, [सभियाति भगवा] 
समणानं यानीधत्थि ब्राह्मणानं । 
सब्बवेदनासु वीतरागो, सब्बं वेदमतिच्च वेदगू सो॥ 


नरोति सत्तो नरो मानवो पोसो पुग्गलो जीवो जागु [जातु (स्या०)] जन्तु इन्दगु [इन्दगू (स्या०)] मनुजो। इधाति 


भवाभवे सङ्गमिमं विसज्जाति। भवाभवेति भवाभवे कम्मभवे पुनब्भवे कामभवे, कम्मभवे कामभवे पुनब्भवे 
रूपभवे, कम्मभवे रूपभवे पुनब्भवे अरूपभवे, कम्मभवे अरूपभवे पुनब्भवे पुनप्पुनभवे, पुनप्पुनगतिया 
पुनप्पुनउपपत्तिया पुनप्पुनपटिसन्धिया पुनप्पुनअत्तभावाभिनिब्बत्तिया। सङ्गाति सत्त सङ्गा - रागसङ्गो, दोससङ्गो, 
मोहसङ्गो, मानसङ्गो, दिड्सङ्गो, किलेससङ्गो, दुच्चरितसङ्गो। विसज्जाति सङ्गे वोसज्जेत्वा वा विसज्ज। अथ वा, सङ्गे 
बन्धे विबन्धे आबन्धे लग्गे लग्गिते पलिबुद्धे बन्धने फोटयित्वा [मोचयित्वा (स्या०)] वा विसज्ज | यथा यानं वा वस्हं वा 
रथं वा सकटं वा सन्दमानिकं वा सज्जं विसज्जं करोन्ति विकोपेन्ति - एवमेव ते सङ्गे वोसज्जेत्वा वा विसज्ज। अथ वा, 
सङ्गे बन्धे विबन्धे आबन्धे लग्गे लग्गिते पलिबुद्भे बन्धने फोटयित्वा वा विसज्जाति - भवाभवे सङ्गमिमं विसज्ज | 


तण्हा पहीना समुच्छिन्ना वूपसन्ता पटिपस्सद्भा अभन्बुप्पत्तिका जाणग्गिना दडा, सो वुच्चति वीततण्हो विगततण्हो 
चत्ततण्हो वन्ततण्हो मुत्ततण्हो पहीनतण्हो पटिनिस्सट्टुतण्हो वीतरागो चत्तरागो पहीनरागो पटिनिस्सट्ट्रागो निच्छातो 
निब्बुतो सीतिभूतो सुखप्पटिसंवेदी ब्रह्मभूतेन अत्तना विहरतीति - सो वीततण्हो। अनीघोति रागो नीघो, दोसो नीघो, मोहो 


पटिपस्सद्भा अभन्बुप्पत्तिका जाणग्गिना दडा, सो वुच्चति अनीघो। निरासोति आसा वुच्चति तण्हा। यो रागो सारागो... 
पे०... अभिज्झा लोभो अकुसलमूलं। यस्सेसा आसा तण्हा पहीना समुच्छिन्ना वूपसन्ता पटिपस्सद्धा अभनब्बुप्पत्तिका 


बूमीति यो सो वीततण्हो अनीघो च निरासो च, सो खो जातिजरामरणं अतरि उत्तरे पतरि समतिक्कमि वीतिवत्तयीति बूमि 
आचिक्खामि देसेमि पञ्जपेमि पडुपेमि विवरामि विभजामि उत्तानीकरोमि पकासेमीति - सो वीततण्हो अनीघो निरासो, 
अतारि सो जातिजरन्ति बूमि । तेनाह भगवा - 


“विद्वा च यो वेदगू नरो इध, भवाभवे सङ्गमिमं विसज्ज। 
सो वीततण्हो अनीघो निरासो, अतारि सो जातिजरन्ति बूमी ति॥ 


सह गाथापरियोसाना...पे०... सत्था मे, भन्ते भगवा, सावकोहमस्मीति। 
मेत्तगूमाणवपुच्छानिद्देसो चतुत्थो। 


५. धोतकमाणवपुच्छानिद्देसो 


www.tipitaka.org Vipassana Research Institute 


Page 59 sur 192 


३०. पुच्छामि तं भगवा बरहि मेतं, [इच्चायस्मा धोतको] 
वाचाभिकङ्कामि महेसि तुय्हं। 
तव सुत्वान निग्घोसं, सिक्खे निब्बानमत्तनो॥ 


पुच्छामि तं भगवा बहि मेतन्ति। पुच्छामीति तिस्सो पुच्छा -- अदिट्ठजोतना पुच्छा, दिट्ठुसंसन्दना पुच्छा, 


मेतन्ति बृहि आचिक्खाहि देसेहि पञ्जपेहि पट्टपेहि विवराहि विभजाहि उत्तानीकरोहि पकासेहीति ¬ पुच्छामि तं भगवा बूहि 
मेतं । 


आयस्माति। धोतकोति तस्स ब्राह्मणस्स नामं सङ्घा समञ्जा पञ्जत्ति वोहारो नामं नामकम्मं नामधेय्यं निरुत्ति ब्यञ्जनं 
अभिलापोति -- इच्चायस्मा धोतको। 


वाचाभिकङ्कामि महेसि तुय्हन्ति तुय्ह वचनं व्यप्पथं देसनं अनुसासनं अनुसिटुं कङ्लामि अभिकङ्वामि इच्छामि 
सादियामि पत्थयामि पिहयामि अभिजप्पामि। महेसीति कि महेसि भगवा? महन्तं सीलक्खन्धं एसी गवेसी परियेसीति 


तव सुत्वान निग्घोसन्ति तुय्हं वचनं ब्यप्पथं देसनं अनुसासनं अनुसिट्टं सुत्वा सुणित्वा उग्गहेत्वा उपधारयित्वा 
उपलक्खयित्चाति - तव सुत्वान निग्घोसं । 


सिक्खे निब्बानमत्तनोति। सिक्खाति तिस्सो सिक्खा - अधिसीलसिक्खा, अधिचित्तसिक्खा, अधिपञ्ञजासिक्खा... 
पे०... अयं अधिपञ्ञासिक्खा । निब्बानमत्तनोति अत्तनो रागस्स निब्बापनाय, दोसस्स निब्बापनाय, मोहस्स निब्बापनाय, 


पटिनिस्सग्गाय पटिपस्सद्धिया अधिसीलम्पि सिक्खेय्य, अधिचित्तम्पि सिकखेय्य, अधिपञ्ञम्पि सिकखेय्य । इमा तिस्सो 
सिक्खायो आवज्जन्तो सिक्खेय्य, जानन्तो सिकखेय्य, पस्सन्तो सिकखेय्य, पच्चवेक्खन्तो सिकखेय्य, चित्तं पदहन्तो 
सिक्खेय्य, सद्भाय अधिमुच्चन्तो सिक्खेय्य, वीरियं पग्गण्हन्तो सिक्खेय्य, सति उपट्टुपेन्तो सिक्खेय्य, चित्तं समादहन्तो 
सिक्खेय्य, पञ्ञाय पजानन्तो सिकखेय्य, अभिञ्जेय्यं अभिजानन्तो सिक्खेय्य, परिञ्ञेय्यं परिजानन्तो सिक्खेय्य, पहातब्बं 
पजहन्तो सिक्खेय्य, भावेतब्बं भावेन्तो सिक्खेय्य, सच्छिकातब्बं सच्छिकरोन्तो सिकखेय्य, आचरेय्य समाचरेय्य समादाय 
वत्तेय्याति - सिक्खे निब्बानमत्तनो। तेनाह सो ब्राह्मणो - 


““पुच्छामि तं भगवा बहि मेतं, [इच्चायस्मा धोतको] 
वाचाभिकङ्घामि महेसि तुय्हं । 
तव सुत्वान निग्घोसं, सिक्खे निब्बानमत्तनो”ति॥ 


३१. तेनहातप्पं करोहि, [धोतकाति भगवा] 
इधेव निपको सतो। 

इतो सुत्वान निग्घोसं, सिक्खे निब्बानमत्तनो॥ 


तेनहातप्पं करोहीति आतप्पं करोहि, उस्साहं करोहि, उस्सोळिह करोहि, थामं करोहि, धिति करोहि, वीरियं करोहि, 
छन्दं जनेहि सञ्जनेहि उपट्ठपेहि समुटुपेहि निब्बत्तेहि अभिनिब्बत्तेहीति -- तेनहातप्पं करोहि । 


धोतकाति भगवा तं ब्राह्मणं नामेन आलपति । भगवाति गारवाधिवचनमेतं...पे०... सच्छिका पञ्ञत्ति, यदिदं भगवाति 
-- धोतकाति भगवा। 


इधेव निपको सतोति। इधाति इमिस्सा दिड्टिया इमिस्सा खन्तिया इमिस्सा रुचिया इमस्मिं आदाये इमस्मिं धम्मे 
इमस्मिं विनये इमस्मिं धम्मविनये इमस्मिं पावचने इमस्मिं ब्रह्मचरिये इमस्मिं सत्थुसासने इमस्मिं अत्तभावे इमस्मिं 
मनुस्सलोके । निपकोति निपको पण्डितो पञ्जवा बुद्धिमा जाणी विभावी मेधावी । सतोति चतूहि कारणेहि सतो - काये 


इतो सृत्वान निग्घोसन्ति इतो मय्हं वचनं ब्यप्पथं देसनं अनुसासनं अनुसिटटं सुत्वा सुणित्वा उग्गण्हित्वा 
उपधारयित्वा उपलक्खयित्वाति -- इतो सुत्वान निग्घोसं । 


सिक्खे निब्बानमत्तनोति। सिक्खाति तिस्सो सिक्खा - अधिसीलसिक्खा, अधिचित्तसिक्खा, अधिपञ्ञजासिक्खा... 
पे०... अयं अधिपञ्ञासिक्खा । निब्बानमत्तनोति अत्तनो रागस्स निब्बापनाय, दोसस्स निब्बापनाय, मोहस्स निब्बापनाय, 


समादाय वत्तेय्याति - सिक्खे निब्बानमत्तनो। तेनाह भगवा - 


“तेनहातप्पं करोहि, [धोतकाति भगवा] 
इधेव निपको सतो। 
इतो सुत्वान निग्घोसं, सिक्खे निब्बानमत्तनो”ति॥ 


३२. पस्सामहं देवमनुस्सलोके, अकिञ्चनं ब्राह्मणमिरियमानं। 
तं तं नमस्सामि समन्तचक्खु, पमुञ्च मं सक्क कथंकथाहि॥ 


पस्सामहं देवमनुस्सलोकेति। देवाति तयो देवा -- सम्मुतिदेवा, उपपत्तिदेवा, विसुद्धिदेवा । कतमे सम्मुतिदेवा? 
सम्मृतिदेवा वुच्चन्ति राजानो च राजकुमारा च देवियो च। इमे वुच्चन्ति सम्मुतिदेवा। कतमे उपपत्तिदेबा? उपपत्तिदेवा 
बुच्चन्ति चातुमहाराजिका देवा तावतिंसा देवा यामा देवा तुसिता देवा निम्मानरती देवा परनिम्मितबसवत्ती देवा 
ब्रह्मकायिका देवा ये च देवा तदुत्तरि [ततुपरि (स्या०)] । इमे वुच्चन्ति उपपत्तिदेवा । कतमे विसुद्धिदेवा? विसुद्धिदेवा 
बुच्चन्ति तथागतसावका अरहन्तो खीणासवा ये च पच्चेकबुद्धा। इमे बुच्चन्ति विसुद्धिदेवा । भगवा सम्मृतिदेवानञ्च 
उपपत्तिदेवानञ्च विसुद्भिदेवानञ्च देवो च अतिदेवो च देवातिदेवो च सीहसीहो नागनागो गणिगणी मुनिमुनी राजराजा। 
पस्सामहं देवमनुस्सलोकेति मनुस्सलोके देवं पस्सामि अतिदेवं पस्सामि देवातिदेवं पस्सामि दक्खामि ओलोकेमि 
निज्झायामि उपपरिक्खामीति -- पस्सामहं देवमनुस्सलोके । 


www.tipitaka.org Vipassana Research Institute 


Page 61 sur 192 


आकिञ्चनं ब्राह्मणमिरियमानन्ति । अकिञ्चनन्ति रागकिज्चनं दोसकिज्चनं मोहकिञ्चनं मानकिञ्चनं 
दिट्टिकिञ्चनं किलेसकिञ्चनं दुच्चरितकिज्चनं, ते किञ्चना बुद्धस्स भगवतो पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा, तस्मा बुद्धो अकिञ्चनो । ब्राह्मणोति भगवा सत्तन्नं धम्मानं बाहितत्ता ब्राह्मणो - 
सक्कायदिट्टि बाहिता होति, विचिकिच्छा बाहिता होति, सीलब्बतपरामासो बाहितो होति, रागो बाहितो होति, दोसो बाहितो 
होति, मोहो बाहितो होति, मानो बाहितो होति, बाहितास्स होन्ति पापका अकुसला धम्मा संकिलेसिका पोनोभविका सदरा 
दुक्खविपाका आयतिं जातिजरामरणिया। 


बाहित्वा सब्बपापकानि, [सभियाति भगवा] 
विमलो साधुसमाहितो ठितत्तो। 
संसारमतिच्च केवली सो, असितो तादि पबुच्चते स ब्रह्माति॥ 


इरियमानन्ति चरन्तं विहरन्तं इरियन्तं वत्तेन्तं पालेन्तं यपेन्तं यापेन्तन्ति - अकिञ्चनं ब्राह्मणमिरियमानं । 


तं तं नमस्सामि समन्तचक्खूति। तन्ति भगवन्तं भणति। नमस्सामीति कायेन वा नमस्सामि, वाचाय वा 
नमस्सामि, चित्तेन वा नमस्सामि, अन्वत्थपटिपत्तिया वा नमस्सामि, धम्मानुधम्मपटिपत्तिया वा नमस्सामि सक्करोमि गरुँ 
करोमि मानेमि पूजेमि । समन्तचक्खूति समन्तचकखु वुच्चति सब्बञ्जुतजाणं। भगवा सब्बञ्जुतञाणेन उपेतो समुपेतो 
उपागतो समुपागतो उपपन्नो समुपपन्नो समन्नागतो। 


“न तस्स अह्विटुमिधत्थि [अदिद्ुमिधत्थि (स्या क०) महानि० १५६] किञ्चि, अथो अविञ्जातमजानितब्बं । 
सब्बं अभिज्ञासि यदत्थि नेय्यं, तथागतो तेन समन्तचक्खू'ति॥ 


तं तं नमस्सामि समन्तचकखु । 


पमुञ्च मं सक्क कर्थंकथाहीति। सक्काति सक्को भगवा सक्यकुला पब्बजितोतिपि सक्को। अथ वा, अड्डो [अद्धो 
(स्या० क०)] महद्धनो धनवातिपि सक्को। तस्सिमानि धनानि, सेय्यथिदं - सद्धाधनं सीलधनं हिरिधनं ओत्तप्पधनं सुतधनं 
चागधनं पञ्जाधनं सतिपद्ठानधनं सम्मप्पधानधनं इद्धिपादधनं इन्द्रियधनं बलधनं बोज्झङ्गधनं मग्गधनं फलधनं 
निब्बानधनं । इमेहि अनेकविधेहि धनरतनेहि अड्डो महद्धनो धनवातिपि सक्को । अथ वा, सक्को पहु विसवी अलमत्तो सूरो 
वीरो विक्कन्तो अभीरू अच्छम्भी अनुत्रासी अपलायी पहीनभयभेरवो विगतलोमहंसोतिपि सक्को । कथंकथा वुच्चति 
विचिकिच्छा। दुक्खे क्का, दुकखसमुदये कङ्का, दुक्खनिरोधे कङ्का, दुक्खनिरोधगामिनिया पटिपदाय कङ्का, पुब्बन्ते कङ्का, 
अपरन्ते कङ्का, पुब्बन्तापरन्ते कङ्का, इदप्पच्चयतापटिच्चसमुप्पन्नेसु धम्मेसु कङ्खा । या एबरूपा कङ्का कङ्लायना कङ्कायितत्तं 
विमति विचिकिच्छा द्वेळहकं द्वेधापथो संसयो अनेकंसग्गाहो आसप्पना परिसप्पना अपरियोगाहना छम्मितत्तं चित्तस्स 
मनोविलेखो। पमुञ्च मं सक्क कथंकथाहीति मुञ्च मं पमुञ्च मं मोचेहि मं पमोचेहि मं उद्भर मं समुद्धर मं बुड्डापेहि मं 
कथंकथासल्लतोति - पमुञ्च मं सक्क कथंकथाहि। तेनाह सो ब्राह्मणो - 


““पस्सामहं देवमनुस्सलोके, अकिञ्चनं ब्राह्मणमिरियमानं । 
तं तं नमस्सामि समन्तचकखु, पमुञ्च मं सक्क कथंकथाही 'ति॥ 


www.tipitaka.org Vipassana Research Institute 


Page 62 sur 192 


३३. नाहं सहिस्सामि पमोचनाय, करथकथि धोतक कञ्चि लोके। 
धम्मञ्च सेट आजानमानो, एवं तुवं ओघमिमं तरेसि॥ 


नाहं सहिस्सामि [समीहामि (क०)] पमोचनायाति नाहं तं सक्कोमि मुञ्चितुं पमुञ्चितुं मोचेतुं पमोचेतुं उद्भरितुं 
समुद्धरितुं उट्ठापेतुँ समुद्ापेतुं कथंकथासल्लतोति। एवम्पि नाहं सहिस्सामि पमोचनाय। अथ वा, न ईहामि न समीहामि न 
उस्सहामि न वायमामि न उस्साहं करोमि न उस्सोळिह करोमि न थामं करोमि न धिति करोमि न वीरियं करोमि न छन्दं 
जनेमि न सञ्जनेमि न निब्बत्तेमि न अभिनिब्बत्तेमि अस्सद्धे पुग्गले अच्छन्दिके कुसीते हीनवीरिये अप्पटिपज्जमाने 
धम्मदेसनायाति। एवम्पि नाहं सहिस्सामि पमोचनाय। अथ वा, नत्थञ्ञो कोचि मोचेता। ते यदि मोचेय्युं सकेन थामेन 
सकेन बलेन सकेन वीरियेन सकेन परक्कमेन सकेन पुरिसथामेन सकेन पुरिसबलेन सकेन पुरिसवीरियेन सकेन 
पुरिसपरक्कमेन अत्तना सम्मापटिपदं अनुलोमपटिपदं अपच्चनीकपटिपदं अन्वत्थपटिपदं धम्मानुधम्मपटिपदं 
पटिपज्जमाना मोचेय्युन्ति। एवम्पि नाहं सहिस्सामि पमोचनाय। 


वृत्तञ्हेतं भगवता -- “सो वत, चुन्द, अत्तना पलिपपलिपन्नो परं पलिपपलिपन्नं उद्भरिस्सतीति नेतं ठानं विज्जति। 
सो वत, चुन्द, अत्तना अदन्तो अविनीतो अपरिनिब्बुतो परं दमेस्सति विनेस्सति परिनिब्बापेस्सतीति नेतं ठानं विज्जतीति । 
एवम्पि नाहं सहिस्सामि पमोचनाय । 


वृत्तञ्हेतं भगवता - 


“अत्तना हि [अत्तनाव (बहुसु) ध० प° १६५] कतं पापं, अत्तना संकिलिस्सति। 
अत्तना अकतं पापं, अत्तनाव विसुज्झति। 
सुद्धि असुद्धि पच्चत्तं, नाञ्ञो अञ्जं विसोधये"ति॥ 


एवम्पि नाहं सहिस्सामि पमोचनाय। 


वृत्तञ्हेतं भगवता - “एवमेव खो, ब्राह्मण, तिट्ठतेव निब्बानं तिट्ठति निब्बानगामिमग्गो तिट्ठामहं समादपेता, अथ च 
पन मम सावका मया एवं ओवदियमाना एवं अनुसासियमाना अप्पेकच्चे अच्चन्तनिटुँ निब्बानं आराधेन्ति एकच्चे 
नाराधेन्तीति। एत्थ क्याहं, ब्राह्मण करोमि? मग्गक्खायी, ब्राह्मण, तथागतो । मग्गं बुद्धो आचिक्खति। अत्तना पटिपज्जमाना 
मुच्चेय्युन्ति [मुञ्चेय्युन्ति (स्या०)]। एवम्पि नाहं सहिस्सामि पमोचनाय” । 


कर्थकथि धोतक कञ्चि लोकेति कथंकथिं पुग्गलं सकङ्कं सखिलं सद्रेळहकं सविचिकिच्छं। कञ्चीति कञ्चि 


आयतनलोकेति - कथंकर्थि धोतक कञ्चि लोके । 


धम्मञ्च सेटुं आजानमानोति धम्मं सेटुं वुच्चति अमतं निब्बानं। यो सो सब्बसङ्घारसमथो सब्बूपधिपटिनिस्सग्गो 
तण्हक्खयो विरागो निरोधो निब्बानं। सेटुन्ति अग्गं सेटु विसेटुं पामोक्खं उत्तमं पवरं धम्मं आजानमानो विजानमानो 
पटिविजानमानो पटिविज्झमानोति - धम्मञ्च सेटुं आजानमानो। 


एवं तुवं ओघमिमं तरेसीति एवं कामोघं भवोघं दिट्टोघं अविज्जोघं तरेय्यासि उत्तरेय्यासि पतरेय्यासि 

समतिक्कमेय्यासि वीतिवत्तेय्यासीति - एवं तुवं ओघमिमं तरेसि | तेनाह भगवा - 


““नाहं सहिस्सामि पमोचनाय, कथंकर्थि धोतक कञ्चि लोके । 
धम्मञ्च सेटुं आजानमानो, एवं तुवं ओघमिमं तरेसी 'ति॥ 


३४. अनुसास ब्रह्मो करुणायमानो, विवेकधम्मं यमहं विजञ्ञं। 
यथाहं आकासोव [आकासो च (स्या०)] अब्यापज्जमानो [अब्यापज्झमानो (स्या०)], इधेव सन्तो असितो 
चरेख्यं॥ 


अनुसास ब्रह्मे करुणायमानोति अनुसास ब्रह्मे अनुग्गण्ह ब्रह्मे अनुकम्प ब्रह्मेति - अनुसास ब्रह्मे । 
करुणायमानोति करुणायमानो अनुदयमानो [अनुद्दयमानो (बहूस्‌)] अनुरक्खमानो अनुग्गण्हमानो अनुकम्पमानोति - 
अनुसास ब्रह्मे करुणायमानो। 


विवेकधम्मं यमहं विजञ्ञन्ति विवेकधम्मं वुच्चति अमतं निब्बानं । यो सो सब्बसङ्घारसमथो सब्बूपधिपटिनिस्सग्गो 
तण्हक्खयो विरागो निरोधो निब्बानं | यमहं विजञ्ञन्ति यमहं जानेय्यं आजानेय्यं विजानेय्यं पटिविजानेय्यं पटिविज्झेय्यं 
अधिगच्छेय्यं फस्सेय्यं सच्छिकरेय्यन्ति - विवेकधम्मं यमहं विजञ्ञं । 


यथाहं आकासोव अब्यापज्जमानोति यथा आकासो न पज्जति न गण्हति [नत्थि... स्या० ... पोत्थके] न बज्झति न 
पलिबज्झति, एवं अपज्जमानो अगण्हमानो अबज्झमानो अपलिबज्झमानोति - एवम्पि आकासोव अब्यापज्जमानो। यथा 
आकासो न रज्जति लाखाय वा हलिद्दिया [हलिद्देन (स्या०)] वा नीलिया [नीलेन (स्या०)] वा मज्जेट्टाय वा एवं 
अरज्जमानो अदुस्समानो अमुय्हमानो अकिलिस्समानोति [अकिलियमानो (स्या०)] - एवम्पि आकासोव 
अब्यापज्जमानो। यथा आकासो न कुप्पति न ब्यापज्जति न पतिलीयति [पतिट्टियति (क०)] न पटिहञ्ञति, एवं 
अकुप्पमानो अब्यापज्जमानो अप्पतिलीयमानो अप्पटिहञ्जमानो अप्पटिहतमानोति - एवम्पि आकासोव 
अब्यापज्जमानो। 


इधेव सन्तो असितो चरेव्यन्ति। इधेव सन्तोति इधेव सन्तो इधेव समानो इधेव निसिन्नो समानो इमस्मियेव आसने 
निसिन्नो समानो इमिस्सायेव परिसाय निसिन्नो समानोति, एवम्पि - इधेव सन्तो। अथ वा, इधेव सन्तो उपसन्तो वूपसन्तो 


तण्हानिस्सयो...पे०... अयं दिड्टिनिस्सयो... तण्हानिस्सयं पहाय दिड्टिनिस्सयं पटिनिस्सज्जित्वा चकखुं अनिस्सितो, सोतं 
अनिस्सितो, घानं अनिस्सितो, जिव्हं अनिस्सितो, कायं अनिस्सितो, मनं अनिस्सितो, रूपे... सहे... गन्धे ... रसे... फोडुब्बे... 
धम्मे... कुलं... गणं... आवासं... लाभं... यसं... पसंसं... सुखं... चीवरं... पिण्डपातं... सेनासनं... 
गिलानपच्चयभेसज्जपरिक्खारं... कामधातुं... रूपधातुं.. अरूपधातुं.. कामभवं... रूपभवं... अरूपभवं... सञ्ञाभवं... 
असञ्जाभवं... नेवसञ्ञानासञ्जाभवं... एकवोकारभवं... चतुबोकारभवं... पञ्चबोकारभवं... अतीतं... अनागतं... 
पच्चुप्पन्नं... दिटुसुतमुतविञ्ञातब्बे [दिटुं, सुतं, मुतं, विञ्जातं, सब्बे महानि? ४६ पस्सितब्बं| धम्मे असितो अनिस्सितो 
अनल्लीनो अनुपगतो अनज्झोसितो अनधिमुत्तो निक्खन्तो निस्सटो [निस्सट्टो (स्या०)] विप्पमुत्तो विसंयृत्तो 
विमरियादिकतेन चेतसा। चरेय्यन्ति चरेय्यं विहरेय्यं इरियेय्यं वत्तेस्यं यपेय्यं यापेय्यन्ति - इधेव सन्तो असितो चरेय्यं । 
तेनाह सो ब्राह्मणो - 

“अनुसास ब्रह्मे करुणायमानो, विवेकधम्मं यमहं विजञ्जं । 
यथाहं आकासोव अब्यापज्जमानो, इधेव सन्तो असितो चरेय्य''न्ति॥ 


३५. कित्तयिस्सामि ते सन्ति, [धोतकाति भगवा] 
दिट्ठे धम्मे अनीतिहं। 
यं विदित्वा सतो चरं, तरे लोके विसत्तिकं॥ 


मकखस्स... पळासस्स... इस्साय... मच्छरियस्स... मायाय... साठेय्यस्स... थम्भस्स... सारम्भस्स... मानस्स... अतिमानस्स... 
मदस्स... पमादस्स... सब्बकिलेसानं... सब्बदुच्चरितानं... सब्बदरथानं... सब्बपरिळाहानं... सब्बसन्तापानं... 
सब्बाकुसलाभिसङ्घारानं सन्तिं उपसन्तिं बूपसन्तिं निब्बुतिं पटिप्पस्सद्धि कित्तयिस्सामि पकित्तयिस्सामि आचिक्खिस्सामि 
देसेस्सामि पञ्ञपेस्सामि पद्ठपेस्सामि विवरिस्सामि विभजिस्सामि उत्तानीकरिस्सामि पकासिस्सामीति - कित्तयिस्सामि ते 
सन्तिं । 

धोतकाति भगवाति। धोतकाति भगवा तं ब्राह्मणं नामेन आलपति। भगवाति गारवाधिवचनमेतं...पे०... सच्छिका 


पञ्ञत्ति, यदिदं भगवाति -- धोतकाति भगवा। 


दिट्ठे धम्मे अनीतिहन्ति । दिट्ठे धम्मेति दिट्ठे धम्मे जाते धम्मे तुलिते धम्मे तीरिते धम्मे विभूते धम्मे विभाविते धम्मे 


समुदयं कथयिस्सामि, मग्गे दिट्ठे मग्गं कथयिस्सामि, निरोधे दिड्ठे निरोधं कथयिस्सामीति, एवम्पि - दिट्ठे धम्मे...पे०... । अथ 
वा, सन्दिट्ठिक अकालिकं एहिपस्सिकं ओपनेय्यिकं [ओपनयिकं (स्या० क०)] पच्चत्तं वेदितब्बं विञ्जूहीति, एवम्पि - 
दिट्ठे धम्मे। अनीतिहन्ति न इतिहीतिहं न इतिकिराय न परम्पराय न पिटकसम्पदाय न तक्कहेतु न नयहेतु न 
आकारपरिवितक्केन न दिट्रिनिज्झानक्खन्तिया सामं सयमभिञ्ञातं अत्तपच्चकखधम्मं, तं कथयिस्सामीति - दिट्ठे धम्मे 
अनीतिहं। 


यं विदित्वा सतो चरन्ति यं विदितं कत्वा तुलयित्वा तीरयित्वा विभावयित्वा विभूतं कत्वा; “सब्बे सङ्कारा 


लोके विसत्तिकन्ति लोके वेसा विसत्तिका, लोके वेतं विसत्तिकं सतो तरेय्य उत्तरेय्य पतरेय्य समतिक्कमेय्य 
वीतिवत्तेय्याति - तरे लोके विसत्तिकं | तेनाह भगवा - 

“कित्तयिस्सामि ते सन्तिं, [धोतकाति भगवा] 
दिट्ठे धम्मे अनीतिहं । 
यं विदित्वा सतो चरं, तरे लोके विसत्तिक न्ति॥ 


३६. तञ्चाहं अभिनन्दामि, महेसि सन्तिमृत्तमं। 
यं विदित्वा सतो चरं, तरे लोके विसत्तिकं॥ 


तञ्चाहं अभिनन्दामीति । तन्ति तुय्हं वचनं ब्यप्पथं देसनं अनुसासनं अनुसिट्ठु नन्दामि अभिनन्दामि मोदामि 
अनुमोदामि इच्छामि सादियामि पत्थयामि पिहयामि अभिजप्पामीति -- तञ्चाहं अभिनन्दामि । 


महेसिसन्तिमुत्तमन्ति । महेसीति कि महेसि भगवा? महन्तं सीलक्खन्धं एसी गवेसी परियेसीति महेसि, महन्तं 


सब्बृपधिपटिनिस्सग्गो तण्हक्खयो विरागो निरोधो निब्बानं। उत्तमन्ति अग्गं सेटुं विसेटुं पामोक्खं उत्तमं पवरन्ति - महेसि 
सन्तिमृत्तमं । 


विसत्तिकं । तेनाह सो ब्राह्मणो - 


“तज्चाहं अभिनन्दामि, महेसि सन्तिमुत्तमं । 
यं विदित्वा सतो चरं, तरे लोके विसत्तिक "न्ति॥ 


३७. यं किञ्चि सम्पजानासि, [धोतकाति भगवा] 
उद्ध अधो तिरियञ्चापि मज्झे। 
एतं विदित्वा सङ्गोति लोके, भवाभवाय माकासि तण्हं॥ 


यं किञ्चि सम्पजानासीति यं किञ्चि सम्पजानासि आजानासि पटिविजानासि पटिविज्झसीति - यं किञ्चि 
सम्पजानासि। धोतकाति भगवाति। धोतकाति भगवा तं ब्राह्मणं नामेन आलपति । भगवाति गारवाधिवचनमेतं...पे०... 
सच्छिका पञ्जत्ति, यदिदं भगवाति - धोतकाति भगवा | 


उद्ध अधो तिरियञ्चापि मज्झेति। उद्धन्ति अनागतं; अधोति अतीतं; तिरियञ्चापि मज्झेति पच्चुप्पन्नं । उद्धन्ति 
देवलोको; अधोति अपायलोको; तिरियञ्चापि मज्झेति मनुस्सलोको। अथ वा, उद्धन्ति कुसला धम्मा; अधोति 

अकुसला धम्मा; तिरियञ्चापि मज्झेति अब्याकता धम्मा। उद्धन्ति अरूपधातु; अधोति कामधातु; तिरियञ्चापि 
मज्झेति रूपधातु। उद्धन्ति सुखा वेदना; अधोति दुक्खा वेदना; तिरियञ्चापि मज्झेति अदुक्खमसुखा वेदना । उद्धन्ति उद्धं 
पादतला; अधोति अधो केसमत्थका; तिरियञ्चापि मज्झेति वेमज्झेति - उद्धं अधो तिरियञ्चापि मज्झे । 


एतं विदित्वा सङ्गोति लोकेति सङ्गो एसो लग्गनं एतं बन्धनं एतं पलिबोधो एसोति जत्वा जानित्वा तुलयित्वा 
तीरयित्वा विभावयित्वा विभूतं कत्वाति - एतं विदित्वा सङ्गोति लोके । 


भवाभवाय माकासि तण्हन्ति। तण्हाति रूपतण्हा सद्दतण्हा...पे०... धम्मतण्हा। भवाभवायाति भवाभवाय 
कम्मभवाय पुनब्भवाय कामभवाय, कम्मभवाय कामभवाय पुनब्मवाय रूपभवाय, कम्मभवाय रूपभवाय पुनब्भवाय 
अरूपभवाय, कम्मभवाय अरूपभवाय पुनब्भवाय पुनप्पुनब्भवाय, पुनप्पुनगतिया पुनप्पुनउपपत्तिया पुनप्पुनपटिसन्धिया 
पुनप्पुनअत्तभावाभिनिब्बत्तिया तण्हं माकासि मा जनेसि मा सञ्जनेसि मा निब्बत्तेसि माभिनिब्बत्तेसि, पजह विनोदेहि 
ब्यन्तीकरोहि अनभावं गमेहीति -- भवाभवाय माकासि तण्हन्ति। तेनाह भगवा - 


“यं किञ्चि सम्पजानासि, [धोतकाति भगवा] 
उद्भं अधो तिरियञ्चापि मञ्झे। 
एतं विदित्वा सङ्गोति लोके, भवाभवाय माकासि तण्ह''न्ति॥ 


सह गाथापरियोसाना...पे०... सत्था मे, भन्ते भगवा, सावकोहमस्मीति। 
धोतकमाणवपुच्छानिद्देसो पञ्चमो । 
६. उपसीवमाणवपुच्छानिद्वेसो 


३८. एको अहं सक्क महन्तमोघं, [इच्चायस्मा उपसीवो] 
अनिस्सितो नो विसहामि तारितुं। 
आरम्मणं [आरमणं (क°)] बूहि समन्तचक्खु, यं निस्सितो ओघमिमं तरेय्यं॥ 


एको अहं सक्क महन्तमोघन्ति। एकोति पुग्गलो वा मे दुतियो नत्थि, धम्मो वा मे दुतियो नत्थि, यं वा पुग्गलं 
निस्साय धम्मं वा निस्साय महन्तं कामोघं भवोघं दिट्टोघं अविज्जोघं तरेय्यं उत्तरेय्यं पतरेय्यं समतिक्कमेय्यं 
बीतिवत्तेय्यन्ति। सक्काति सक्को । भगवा सक्यकुला पब्बजितोतिपि सक्को। अथ वा, अड्डे महद्धनो धनवातिपि सक्को | 
तस्सिमानि धनानि, सेय्यथिदं - सद्भाधनं सीलधनं हिरिधनं ओत्तप्पधनं सुतधनं चागधनं पञ्जाधनं सतिपट्ठानधनं...पे०... 
निब्बानधनं । इमेहि अनेकेहि धनरतनेहि अड्ठो महद्धनो धनवातिपि सक्को। अथ वा, सक्को पहु विसवी अलमत्तो सूरो वीरो 
विक्कन्तो अभीरू अछम्भी अनुत्रासी अपलायी पहीनभयभेरवो विगतलोमहंसोतिपि सक्कोति - एको अहं सक्क 
महन्तमोघं । 


इच्चायस्मा उपसीवोति | इच्चाति पदसन्धि...पे०...। आयस्माति पियवचनं...पे०... । उपसीबोति तस्स ब्राह्मणस्स 
नामं...पे०... अभिलापोति - इच्चायस्मा उपसीवो। 

अनिस्सितो नो विसहामि तारितुन्ति। अनिस्सितोति पुग्गलं वा अनिस्सितो धम्मं वा अनिस्सितो नो विसहामि न 
उस्सहामि न सक्कोमि न पटिबलो महन्तं कामोघं भवोघं दिट्टोघं अविज्जोघं तरितुं उत्तरितुं पतरितुं समतिक्कमितुं 
बीतिवत्तितुन्ति - अनिस्सितो नो विसहामि तारितुं । 


आरम्मणं बूहि समन्तचक्खूति आरम्मणं आलम्बणं निस्सयं उपनिस्सयं बृहि आचिक्खाहि देसेहि पञ्जपेहि पट्ठुपेहि 
विवराहि विभजाहि उत्तानीकरोहि पकासेहि । समन्तचक्खूति समन्तचक्खु वुच्चति सब्बञ्जुतञाणं । भगवा तेन 
सब्बञ्ञुतजाणेन उपेतो समुपेतो उपागतो समुपागतो उपपन्नो समुपपन्नो समन्नागतो । 


न तस्स अदिट्टुमिधत्थि किञ्चि, अथो अविञ्जातमजानितब्बं । 
सब्बं अभिज्ञासि यदत्थि नेय्यं, तथागतो तेन समन्तचक्खूति॥ 


आरम्मणं बृहि समन्तचकखु । 


यं निस्सितो ओघमिमं तरेय्यन्ति। यं निस्सितोति यं पुग्गलं वा निस्सितो धम्मं वा निस्सितो महन्तं कामोघं भवोघं 
दि्ठोघं अविज्जोघं तरेय्यं उत्तरेय्यं पतरेय्यं समतिक्कमेय्यं वीतिवत्तेय्यन्ति - यं निस्सितो ओघमिमं तरेय्यं । तेनाह सो 
ब्राह्मणो - 


“एको अहं सक्क महन्तमोघं, [इच्चायस्मा उपसीवो] 
अनिस्सितो नो विसहामि तारितुं। 
आरम्मणं बृहि समन्तचकखु, यं निस्सितो ओघमिमं तरेय्य न्ति॥ 


३९. आकिञ्चञ्ञं पेक्खमानो सतिमा, [उपसीवाति भगवा] 
नत्थीति निस्साय तरस्सु ओघं। 
कामे पहाय विरतो कथाहि, तण्हक्खय नत्तमहाभिपस्स [रत्तमहाभिपस्स (स्या०) पस्स अभिधानगन्थे 


अब्ययवग्गे] ॥ 


आकिञ्चञ्ञं पेक्खमानो सतिमाति सो ब्राह्मणो पकतिया आकिञ्चञ्जायतनसमापत्ति लाभीयेव निस्सयं न 
जानाति - “अयं मे निस्सयो"ति। तस्स भगवा निस्सयञ्च आचिक्खति उत्तरिञ्च निय्यानपथं । 
आकिञ्चञ्ञजायतनसमापत्ति सतो समापज्जित्वा ततो बुद्ठहित्वा तत्थ जाते चित्तचेतसिके धम्मे अनिच्चतो पेक्खमानो, 
उपसग्गतो... चलतो... पभङ्गुतो... अद्भुवतो... अताणतो... अलेणतो... असरणतो... असरणीभूततो... रित्तो... तुच्छतो... 
सुञ्ञतो... अनत्ततो... आदीनवतो... विपरिणामधम्मतो... असारकतो... अघमूलतो... भवतो... विभवतो... सासवतो.. 
सङ्कततो... मारामिसतो... जातिधम्मतो... जराधम्मतो... ब्याधिधम्मतो... मरणधम्मतो... 
सोकपरिदेवदुक्खदोमनस्सुपायासधम्मतो ... समुदयधम्मतो... अत्थङ्गमतो... अस्सादतो... आदीनवतो... निस्सरणतो 
पेक्खमानो दक्खमानो ओलोकयमानो निज्झायमानो उपपरिक्खमानो । 


समन्नागतो, सो वुच्चति सतिमाति - आकिञ्चञ्ञं पेकखमानो सतिमा | 

उपसीवाति भगवाति। उपसीवाति भगवा तं ब्राह्मणं नामेन आलपति । भगवाति गारवाधिवचनमेतं...पे०... सच्छिका 
पञ्ञत्ति, यदिदं भगवाति - उपसीवाति भगवा । 


नत्थीति निस्साय तरस्सु ओघन्ति नत्थि किञ्चीति आकिञ्चञ्ञजायतनसमापत्ति। किंकारणा नत्थि किञ्चीति 
आकिञ्चञ्ञजायतनसमापत्ति? विञ्जाणञ्चायतनसमापत्ति सतो समापज्जित्वा ततो बुटुहित्वा तञ्जेव विज्ञाणं अभावेति, 
विभावेति, अन्तरधापेति, नत्थि किञ्चीति पस्सति। तंकारणा नत्थि किञ्चीति आकिञ्चञ्जायतनसमापत्ति निस्साय 
उपनिस्साय आलम्बणं करित्वा कामोघं भवोघं दिट्टोघं अविज्जोघं तरस्सु उत्तरस्सु पतरस्सु समतिक्कमस्सु वीतिवत्तस्सूति 
-- नत्थीति निस्साय तरस्सु ओघं । 


पटिविरतो निक्खन्तो निस्सटो विप्ममुत्तो विसञ्जुत्तो विमरियादिकतेन चेतसा विहरतीति एवम्पि विरतो कथाहीति - कामे 
पहाय विरतो कथाहि । 


दिवा च तण्हक्खयं रागक्खयं दोसक्खयं मोहक्खयं गतिक्खयं उपपत्तिक्खयं पटिसन्धिक्खयं भवक्खयं संसारक्खयं 
वट्टक्खयं पस्स अभिपस्स दक्ख ओलोकय निज्झाय उपपरिक्खाति - तण्हक्खयं नत्तमहाभिपस्स। तेनाह भगवा - 


““आकिज्चञ्ञं पेक्खमानो सतिमा, [उपसीवाति भगवा] 
नत्थीति निस्साय तरस्सु ओघं । 
कामे पहाय विरतो कथाहि, तण्हक्खयं नत्तमहाभिपस्साति॥ 


४०. सब्बेसु कामेसु यो वीतरागो, [इच्चायस्मा उपसीवो] 
आकिञ्चञ्ञं निस्सितो हित्वा मञ्ञं। 
सञ्जाविमोक्खे परमेधिमृत्तो, तिट्टे नु सो तत्थ अनानुयायी॥ 


सब्बेसु कामेसु यो वीतरागोति | सब्बेसूति सब्बेन सब्बं सब्बथा सब्बं असेसं निस्सेसं परियादियनवचनमेतं 


इमे बुच्चन्ति किलेसकामा। सब्बेसु कामेसु यो वीतरागोति। सब्बेसु कामेसु यो वीतरागो विगतरागो चत्तरागो वन्तरागो 
मुत्तरागो पहीनरागो पटिनिस्सड्टरागो विक्खम्भनतोति ~ सब्बेसु कामेसु यो वीतरागो। 


इच्चायस्मा उपसीवोति । इच्चाति पदसन्धि...पे०... । आयस्माति पियवचनं...पे०... । उपसीवोति तस्स ब्राह्मणस्स 
नामं...पे०... अभिलापोति - इच्चायस्मा उपसीवो। 


आकिञ्चञ्ञं निस्सितो हित्वा मञ्ञन्ति। हेड्रिमा छ समापत्तियो हित्वा चजित्वा परिच्चजित्वा अतिक्कमित्वा 

समतिक्कमित्वा वीतिवत्तित्वा आकिञ्चञ्जायतनसमापत्ति निस्सितो अल्लीनो उपगतो समुपगतो अज्झोसितो 
अधिमुत्तोति - आकिञ्चञ्जं निस्सितो हित्वा मञ्ञं । 


सञ्जाविमोक्खे परमेधिमृत्तोति सञ्जाविमोक्खा वुच्चन्ति सत्त सञ्ञासमापत्तियो। तासं सञ्जासमापत्तीनं 
आकिञ्चञ्ञजायतनसमापत्तिविमोक्खो [विमोक्खा (क०) एवमञ्जेसु पदेसु बहुवचनेन] अग्गो च सेट्ठो च विसेट्टी च 
पामोक्खो च उत्तमो च पवरो च, परमे अग्गे सेट्ठे विसेड्ठे पामोक्खे उत्तमे पवरे अधिमुत्तिविमोक्खेन अधिमुत्तो तत्राधिमुत्तो 
तदधिमृत्तो तच्चरितो तब्बहुलो तग्गरुको तन्निन्नो तप्पोणो तप्पब्भारो तदधिमुत्तो तदधिपतेय्योति - सञ्जाविमोक्खे 
परमेधिमुत्तो। 


तिड्टे नु सो तत्थ अनानुयायीति। तिट्ठे नृति संसयपुच्छा विमतिपुच्छा द्रेळहकपुच्छा अनेकंसपुच्छा, “एवं नु खो, 
ननु खो, कि नु खो, कथं नु खो "ति - तिठ्ठे नु। तत्थाति आकिञ्चञ्ञजायतने। अनानुयायीति अनानुयायी अविच्चमानो 
[अवेधमानो (स्या०)] अविगच्छमानो अनन्तरधायमानो अपरिहायमानो...पे०... । अथ वा, अरज्जमानो अदुस्समानो 
अमुय्हमानो अकिलिस्समानोति - तिट्ठे नु सो तत्थ अनानुयायी। तेनाह सो ब्राह्मणो - 


“सब्बेसु कामेसु यो वीतरागो, [इच्चायस्मा उपसीवो] 
आकिञ्चञ्जं निस्सितो हित्वा मञ्ञं । 
सञ्जाविमोक्खे परमेधिमुत्तो, तिट्ठे नु सो तत्थ अनानुयायी”ति॥ 


४१. सब्बेसु कामेसु यो वीतरागो, [उपसीवाति भगवा] 
आकिञ्चञ्ञं निस्सितो हित्वा मञ्ञं। 
सञ्जाविमोक्खे परमेधिमृत्तो, तिट्रेय्य सो तत्थ अनानुयायी॥ 


सब्बेसु कामेसु यो वीतरागोति | सब्बेसूति सब्बेन सब्बं सब्बथा सब्बं असेसं निस्सेसं परियादियनवचनमेतं 


विक्खम्भनतोति - सब्बेसु कामेसु यो वीतरागो । 


उपसीवाति भगवाति। उपसीवाति भगवा तं ब्राह्मणं नामेन आलपति । भगवाति गारवाधिवचनमेतं...पे०... सच्छिका 
पञ्ञत्ति, यदिदं भगवाति - उपसीवाति भगवा | 


आकिञ्चञ्ञं निस्सितो हित्वा मञ्जन्ति | हेट्टिमा छ समापत्तियो हित्वा चजित्वा परिच्चजित्वा अतिक्कमित्वा 
समतिक्कमित्वा वीतिवत्तित्वा आकिञ्चञ्ञजायतनसमापत्ति निस्सितो अल्लीनो उपगतो समुपगतो अज्झोसितो 
अधिमृत्तोति - आकिञ्चञ्जं निस्सितो हित्वा मञ्ञं । 


सञ्जाविमोक्खे परमेधिमृत्तोति सञ्ञाविमोक्खा वुच्चन्ति सत्त सञ्जासमापत्तियो। तासं सञ्जासमापत्तीनं 
आकिञ्चञ्जायतनसमापत्तिविमोक्खो अग्गो च सेट्ठो च विसेट्रो च पामोक्खो च उत्तमो च पवरो च, परमे अग्गे सेट्ठे विसेद्रे 


परमेधिमृत्तो । 

तिट्टेय्य सो तत्थ अनानुयायीति । तिट्रेय्याति तिट्ेय्य सट्टिकप्पसहस्सानि । तत्थाति आकिञ्चञ्ञायतने । 
अनानुयायीति अनानुयायी अविच्चमानो अविगच्छमानो अनन्तरधायमानो अपरिहायमानो। अथ वा, अरज्जमानो 
अदुस्समानो अमुय्हमानो अकिलिस्समानोति - तिट्टेय्य सो तत्थ अनानुयायी। तेनाह भगवा - 


“सब्बेसु कामेसु यो वीतरागो, [उपसीवाति भगवा] 
आकिञ्चञ्ञं निस्सितो हित्वा मञ्ञं । 
सञ्जाविमोक्खे परमेधिमुत्तो, तिड्टेय्य सो तत्थ अनानुयायी 'ति॥ 


४२. तिट्दे चे सो तत्थ अनानुयायी, पूगम्पि वस्सानि [वस्सानं (स्या० क०)] समन्तचक्खु। 
तत्थेव सो सीतिसिया विमृत्तो, चवेथ विञ्जाणं तथाविधस्स॥ 


तिट्टे चे सो तत्थ अनानुयायीति सचे सो तिट्ठेय्य सड्िकप्पसहस्सानि । तत्थाति आकिञ्चञ्ञायतने । 
अनानुयायीति अनानुयायी अविच्चमानो अविगच्छमानो अनन्तरधायमानो अपरिहायमानो। अथ वा, अरज्जमानो 
अदुस्समानो अमुय्हमानो अकिलिस्समानोति - तिठ्ठे चे सो तत्थ अनानुयायी। 


पूगम्पि वस्सानि समन्तचक्खूति | पूगम्पि वस्सानीति पूगम्पि वस्सानि बहूनि वस्सानि [बहुन्नं वस्सानं (स्या०)] 
बहूनि वस्ससतानि बहूनि वस्ससहस्सानि बहूनि वस्ससतसहस्सानि बहूनि कप्पानि बहूनि कप्पसतानि बहूनि 
कप्पसहस्सानि बहूनि कप्पसतसहस्सानि । समन्तचक्खूति समन्तचकखु वुच्चति सब्बञ्जुतञाणं...पे०... तथागतो तेन 
समन्तचकखूति -- पूगम्पि वस्सानि समन्तचक्खु । 


तत्थेव सो सीतिसिया विमृत्तो, चवेथ विञ्ञाणं तथाविधस्साति तत्थेव सो सीतिभावमनुप्पत्तो निच्चो धुवो 
सस्सतो अविपरिणामधम्मो सस्सतिसमं तथेव तिट्टेय्य। अथ वा, तस्स विञ्ञाणं चवेय्य उच्छिज्जेय्य नस्सेय्य विनस्सेय्य न 
भवेय्याति पुनब्भवपटिसन्धिविञ्जाणं निब्बत्तेय्य कामधातुया वा रूपधातुया वा अरूपधातुया वाति आकिञ्चञ्जायतनं 
समापन्नस्स सस्सतञ्च उच्छेदञ्च पुच्छति। उदाहु तत्थेव अनुपादिसेसाय निब्बानधातुया परिनिब्बायेय्य। अथ वा, तस्स 
विज्ञाणं चवेय्य पुन पटिसन्धिविञ्ञाणं निब्बत्तेय्य कामधातुया वा रूपधातुया वा अरूपधातुया वाति, आकिञ्चञ्जायतनं 
उपपन्नस्स परिनिब्बानञ्च पटिसन्धिञ्च पुच्छति । तथाविधस्साति तथाविधस्स तादिसस्स तस्सण्ठितस्स तप्पकारस्स 
तप्पटिभागस्स आकिञ्चञ्जायतनं उपपन्नस्साति - तत्थेव सो सीतिसिया विमुत्तो, चवेथ विञ्ञाणं तथाविधस्स। तेनाह 
सो ब्राह्मणो - 


“तिट्ठे चे सो तत्थ अनानुयायी, पूगम्पि वस्सानि समन्तचकखु । 
तत्थेव सो सीतिसिया विमृत्तो, चवेथ विञ्ञाणं तथाविधस्सा'ति॥ 


४३. अच्चि यथा वातवेगेन खित्ता, [उपसीवाति भगवा] 
अत्थं पलेति न उपेति सङ्घ। 
एवं मुनी नामकाया विमृत्तो, अत्थं पलेति न उपेति सङ्घ॥ 


अच्चि यथा वातवेगेन खित्ताति अच्चि वुच्चति जालसिखा । वाताति पुरत्थिमा वाता पच्छिमा वाता उत्तरा वाता 
दक्खिणा वाता सरजा वाता अरजा वाता सीता वाता उण्हा वाता परित्ता वाता अधिमत्ता वाता [काळवाता (क०)] 

वेरम्भवाता पक्खवाता सुपण्णवाता तालपण्णवाता विधूपनवाता । वातवेगेन खित्ताति वातवेगेन खित्ता [खित्तं 
(स्या०) एवमञ्ञेसु पदेसु निग्गहीतन्तवसेन] उक्खित्ता नुन्ना पणुन्ना खम्भिता विक्खम्भिताति -- अच्चि यथा वातवेगेन 
खित्ता। उपसीवाति भगवाति | उपसीवाति भगवा तं ब्राह्मणं नामेन आलपति। भगवाति गारवाधिवचनमेतँ...पे०... 
सच्छिका पञ्जत्ति, यदिदं भगवाति - उपसीवाति भगवा | 


अत्थं पलेति न उपेति सङ्कन्ति। अत्थं पलेतीति अत्थं पलेति, अत्थं गमेति, अत्थं गच्छति निरुज्झति वूपसमति 
पटिप्पस्सम्भति। न उपेति सङ्कन्ति सङ्घ [अमुकं नाम दिसं गतोति सङ्घं (स्या०)] न उपेति, उद्देसं न उपेति, गणनं न उपेति, 
पण्णत्ति न उपेति, “पुरत्थिमं वा दिसं गता, पच्छिमं वा दिसं गता, उत्तरं वा दिसं गता, दक्खिणं वा दिसं गता उद्ध वा गता, 
अधो वा गता, तिरियं वा गता, विदिसं वा गता”ति, सो हेतु नत्थि, पच्चयो नत्थि, कारणं नत्थि, येन सङ्घं गच्छेय्याति - 
अत्थं पलेति न उपेति सङ्घं । 


एवं मुनी नामकाया विमृत्तोति। एवन्ति ओपम्मसम्पटिपादनं। मुनीति मोनं वुच्चति जाणं ...पे०... सङ्गजालमतिच्च 
सो मुनि। नामकाया विमृत्तोति सो मुनि पकतिया पुब्बेव रूपकाया विमृत्तो। तदङ्गं समतिक्कमा [तदङ्गं समतिक्कम्म 
(क०)] विक्खम्भनप्पहानेन पहीनो | तस्स मुनिनो भवन्तं आगम्म चत्तारो अरियमग्गा पटिलद्भा होन्ति। चतुन्नं 
अरियमग्गानं पटिलद्धत्ता नामकायो च रूपकायो च परिञ्जाता होन्ति। नामकायस्स च रूपकायस्स च परिञ्जातत्ता 
नामकाया च रूपकाया च मुत्तो विमुत्तो सुविमुत्तो अच्चन्तअनुपादाविमोक्खेनाति - एवं मुनी नामकाया विमुत्तो। 


अत्थं पलेति न उपेति सङ्कन्ति। अत्थं पलेतीति अनुपादिसेसाय निब्बानधातुया परिनिब्बायति। न उपेति सङ्घन्ति 
अनुपादिसेसाय निब्बानधातुया परिनिब्बुतो सङ्घं न उपेति, उद्देसं न उपेति, गणनं न उपेति, पण्णत्ति न उपेति - खत्तियोति 
वा ब्राह्मणोति वा वेस्सोति वा सुद्दोति वा गहट्टोति वा पब्बजितोति वा देवोति वा मनुस्सोति वा रूपीति वा अरूपीति वा 
सञ्जीति वा असञ्ञीति वा नेवसञ्जीनासञ्जीति वा। सो हेतु नत्थि पच्चयो नत्थि कारणं नत्थि येन सङ्घं गच्छेय्याति - 
अत्थं पलेति न उपेति सङ्घं । तेनाह भगवा -- 


“अच्चि यथा वातवेगेन खित्ता, [उपसीवाति भगवा] 
अत्थं पलेति न उपेति सङ्घं । 
एवं मुनी नामकाया विमुत्तो, अत्थं पलेति न उपेति सङ्क न्ति॥ 


४४. अत्थङ्गतो सो उद वा सो नत्थि, उदाहु वे सस्सतिया अरोगो। 
तं मे मुनी साधु वियाकरोहि, तथा हि ते विदितो एस धम्मो॥ 


अत्थङ्गतो सो उद वा सो नत्थीति सो अत्थङ्गतो उदाहु नत्थि सो निरुद्धो उच्छिन्नो विनट्ठोति - अत्थङ्गतो सो उद 
वा सो नत्थि। 


उदाह वे सस्सतिया अरोगोति उदाहु निच्चो धुवो सस्सतो अविपरिणामधम्मो सस्सतिसमं तथेव तिड्टे्याति - 
उदाहु वे सस्सतिया अरोगो। 


तं मे मुनी साधु वियाकरोहीति | तन्ति यं पुच्छामि यं याचामि यं अज्झेसामि यं पसादेमि। मुनीति मोनं वुच्चति 

विभजाहि उत्तानीकरोहि पकासेहीति - तं मे मुनी साधु वियाकरोहि। 


तथा हि ते विदितो एस धम्मोति तथा हि ते विदितो तुलितो तीरितो विभूतो विभावितो एस धम्मोति - तथा हि ते 
विदितो एस धम्मो । तेनाह सो ब्राह्मणो - 


“अत्थङ्गतो सो उद वा सो नत्थि, उदाहु वे सस्सतिया अरोगो। 
तं मे मुनी साधु वियाकरोहि, तथा हि ते विदितो एस धम्मो"ति॥ 


४५. अत्थङ्गतस्स न पमाणमत्थि, [उपसीवाति भगवा] 
येन नं वज्जुं तं तस्स नत्थि। 
सब्बेसु धम्मेसु समूहतेसृ, समूहता वादपथापि सब्बे॥ 


अत्थङ्गतस्स न पमाणमत्थीति अत्थङ्गतस्स अनुपादिसेसाय निब्बानधातुया परिनिब्बुतस्स रूपपमाणं नत्थि, 
वेदनापमाणं नत्थि, सञ्जापमाणं नत्थि, सङ्घारपमाणं नत्थि, विञ्जाणपमाणं नत्थि, न अत्थि न संविज्जति नुपलब्भति पहीनं 
समुच्छिन्नं वूपसन्तं पटिप्पस्सद्धं अभब्बुप्पत्तिकं जाणग्गिना दडुन्ति - अत्थङ्गतस्स न पमाणमत्थि। उपसीवाति भगवाति 
उपसीवाति भगवा तं ब्राह्मणं नामेन आलपति । भगवाति गारवाधिवचनमेतं...पे०... सच्छिका पञ्ञत्ति, यदिदं भगवाति - 
उपसीवाति भगवा। 


येन नं वज्जुं तं तस्स नत्थीति येन तं रागेन [येन रागेन (स्या क०) महानि० ९४] वदेय्युं, येन दोसेन वदेय्युं, येन 
मोहेन वदेय्युं, येन मानेन वदेय्युं, याय दिट्टिया वदेय्युं, येन उद्भच्चेन वदेय्युं, याय विचिकिच्छाय वदेय्युं, येहि अनुसयेहि 
बदेय्युं - रत्तोति वा दुट्ठीति वा मूळहोति वा विनिबद्धोति वा परामट्टोति वा विक्खेपगतोति वा अनिट्टकुतोति [अनिड्ठागतोति 
(क०)] वा थामगतोति वा, ते अभिसङ्घारा पहीना। अभिसङ्कारानं पहीनत्ता गतिया येन तं वदेय्युं - नेरयिकोति वा 
तिरच्छानयोनिकोति वा पेत्तिविसयिकोति वा मनुस्सोति वा देवोति वा रूपीति वा अरूपीति वा सञ्जीति वा असञ्ञजीति वा 
नेवसञ्जीनासञ्जीति वा, सो हेतु नत्थि पच्चयो नत्थि कारणं नत्थि येन वदेय्युं कथेय्युं भणेय्युं दीपेय्युं वोहरेय्युन्ति - येन नं 
बज्जुं तं तस्स नत्थि। 


सब्बेसु धम्मेसु समूहतेसूति सब्बेसु धम्मेसु सब्बेसु खन्धेसु सब्बेसु आयतनेसु सब्बासु धातूसु सब्बासु गतीसु सब्बासु 
उपपत्तीसु सब्बासु पटिसन्धीसु सब्बेसु भवेसु सब्बेसु संसारेसु सब्बेसु वट्टेसु ऊहतेसु समूहतेसु उद्धतेसु समुद्भतेसु 
उप्पाटितेसु समुप्पाटितेसु पहीनेसु समुच्छिन्नेसु वूपसन्तेसु पटिप्पस्सद्भेसु अभब्बुप्पत्तिकेसु जाणग्गिना दड्टेसृति - सब्बेसु 
धम्मेसु समूहतेसु। 


समूहता वादपथापि सब्बेति वादपथा वुच्चन्ति किलेसा च खन्धा च अभिसङ्घारा च। तस्स वादा च वादपथा च 
अधिवचनानि च अधिवचनपथा च निरुत्ति च निरुत्तिपथा च पञ्ञत्ति च पञ्जत्तिपथा च ऊहता समूहता उद्धता समुद्धता 
उप्पाटिता समुप्पाटिता पहीना समुच्छिन्ना वूपसन्ता पटिप्पस्सद्भा अभन्बुप्पत्तिका जाणग्गिना दड्डाति - समूहता वादपथापि 
सब्बे। तेनाह भगवा - 


“अत्थङ्गतस्स न पमाणमत्थि, [उपसीवाति भगवा] 
येन नं वज्जुं तं तस्स नत्थि। 

सब्बेसु धम्मेसु समूहतेसु, समूहता वादपथापि सब्बे "ति॥ 


सह गाथापरियोसाना ये ते ब्राह्मणेन सद्धि...पे०... पञ्जलिको नमस्समानो निसिन्नो होति - सत्था मे, भन्ते भगवा, 
सावकोहमस्मीति। 


उपसीवमाणवपुच्छानिद्देसो छट्टो। 
७. नन्दमाणवपुच्छानिद्देसो 


४६. सन्ति लोके मुनयो, [इच्चायस्मा नन्दो] 
जना वदन्ति तयिदं कथंसु। 
जाणूपपन्नं मुनि नो वदन्ति, उदाह वे जीवितेनूपपन्नं [जीविकेनूपपन्नं (स्या०)] ॥ 


मुनयोति मुनिनामका आजीवका निगण्ठा जटिला तापसा। (देवा लोके मुनयोति सञ्जानन्ति, न च ते मुनयो) [( ) एत्थन्तरे 
पाठो नत्थि स्या० पोत्थके] ति। सन्ति लोके मुनयो। इच्चायस्मा नन्दोति। इच्चाति पदसन्धि...पे०... । आयस्माति 
पियवचनं...पे०... । नन्दोति तस्स ब्राह्मणस्स नामं...पे०.. अभिलापोति - इच्चायस्मा नन्दो । 


जना वदन्ति तयिदं कर्थसूति | जनाति खत्तिया च ब्राह्मणा च वेस्सा च सुद्दा च गहट्ठा च पब्बजिता च देवा च 
मनुस्सा च। वदन्तीति कथेन्ति भणन्ति दीपयन्ति वोहरन्ति। तयिदं कथंसूति संसयपुच्छा विमतिपुच्छा द्रेळहकपुच्छा 
अनेकंसपुच्छा “एवं नु खो, न नु खो, कि नु खो, कथं नु खो”ति - जना वदन्ति तयिदं कथंसु । 


जाणूपपन्नं मुनि नो वदन्तीति। अट्ठ समापत्तिजाणेन वा पञ्चाभिञ्ञाजाणेन वा उपेतं समुपेतं उपागतं समुपागतं 
उपपन्नं समुपपन्नं समन्नागतं मुनिं वदन्ति कथेन्ति भणन्ति दीपयन्ति बोहरन्तीति -- जाणूपपन्नं मुनि नो वदन्ति। 


उदाहृ वे जीवितेनूपपन्नन्ति उदाहु अनेकविविधअतिपरमदुक्करकारिकलूखजीवितानुयोगेन उपेतं समुपेतं उपागतं 
समुपागतं उपपन्नं समुपपन्नं समन्नागतं मुनिं वदन्ति कथेन्ति भणन्ति दीपयन्ति वोहरन्तीति -- उदाह वे जीवितेनूपपन्नं । 
तेनाह सो ब्राह्मणो - 


“सन्ति लोके मुनयो, [इच्चायस्मा नन्दो] 
जना वदन्ति तयिदं कथंसु। 
जाणूपपन्नं मुनि नो वदन्ति, उदाह वे जीवितेनूपपन्न' न्ति॥ 


४७. न दिट्रिया न सृतिया न जाणेन, 
मुनीध नन्द कुसला वदन्ति। 
विसेनिकत्वा [विसेनिकत्वा (क०) महानि० ६८] अनीघा निरासा, चरन्ति ये ते मुनयोति बूमि॥ 


न दिट्टिया न सुतिया न जाणेनाति। न दिट्टियाति न दिट्ठुसुद्धिया। न सुतियाति न सुतसुद्धिया। न जाणेनाति 

नपि अट्टसमापत्तिजाणेन नपि पञ्चाभिञ्जाजाणेन नपि मिच्छाजाणेनाति - न दिट्टिया न सुतिया न जाणेन। 


मुनीध नन्द कुसला वदन्तीति। कुसलाति ये ते खन्धकुसला धातुकुसला आयतनकुसला पटिच्चसमुप्पादकुसला 
सतिपड्ठानकुसला सम्मप्पधानकुसला इद्भिपादकुसला इन्द्रियकुसला बलकुसला बोज्झङ्गकुसला मग्गकुसला फलकुसला 
निब्बानकुसला दिट्ठुसुद्धिया वा सुतसुद्भिया वा अट्टुसमापत्तिञाणेन वा पञ्चाभिञ्जाजाणेन वा मिच्छाजाणेन वा दिड्रेन वा 
सृतेन वा उपेतं समुपेतं उपागतं समुपागतं उपपन्नं समुपपन्नं समन्नागतं मुनिं न वदन्ति न कथेन्ति न भणन्ति न दीपयन्ति न 
बोहरन्तीति - मुनीध नन्द कुसला वदन्ति। 


विसेनिकत्वा अनीघा निरासा, चरन्ति ये ते मुनयोति बूमीति सेना वुच्चति मारसेना, कायदुच्चरितं मारसेना, 


मक्खो... पळासो... इस्सा... मच्छरियं... माया... साठेय्यं... थम्भो... सारम्भो... मानो... अतिमानो... मदो... पमादो... सब्बे 
किलेसा सब्बे दुच्चरिता सब्बे दरथा सब्बे परिळाहा सब्बे सन्तापा सब्बाकुसलाभिसङ्घारा मारसेना । वुत्तञ्हेतं भगवता - 


“कामा ते पठमा सेना, दुतिया अरति वुच्चति । 
ततिया खुप्पिपासा ते, चतुत्थी तण्हा पवुच्चति॥ 


“पञ्चमं थिनमिद्धं ते, छट्टा भीरू पवुच्चति। 
सत्तमी विचिकिच्छा ते, मक्खो थम्भो ते अद्टुमो। 
लाभो सिलोको सक्कारो, मिच्छालद्भो च यो यसो॥ 


“यो चत्तानं समुक्कंसे, परे च अवजानाति । 
एसा नमुचि ते सेना [एसा ते नमुचि सेना (स्या० क०) सु० नि० ४४१], कण्हस्साभिप्पहारिनी। 
न नं असूरो जिनाति, जेत्वा च लभते सुख 'न्ति॥ 


यतो चतूहि अरियमग्गेहि सब्बा च मारसेना सब्बे च पटिसेनिकरा [विसेनिंकत्वा (क०) महानि० ६८] किलेसा जिता 
च पराजिता च भग्गा विप्पलुग्गा [विप्पलुग्गता (स्या०) पस्स महानि० २८] परम्मुखा, तेन वुच्चन्ति विसेनिकत्वा। 
अनीघाति रागो नीघो, दोसो नीघो, मोहो नीघो, कोधो नीघो, उपनाहो नीघो...पे०... सब्बाकुसलाभिसङ्घारा नीघा। येसं एते 
नीघा पहीना समुच्छिन्ना वूपसन्ता पटिप्पस्सद्भा अभन्बुप्पत्तिका जाणग्गिना दडा ते बुच्चन्ति अनीघा। निरासाति आसा 


पटिप्पस्सद्भा अभब्बुप्पत्तिका जाणग्गिना दड्ढा, ते वुच्चन्ति निरासा अरहन्तो खीणासवा। विसेनिकत्वा अनीघा निरासा, 
चरन्ति ये ते मुनयोति बूमीति ये ते विसेनिकत्वाव अनीघा च निरासा च चरन्ति विहरन्ति इरियन्ति वत्तेन्ति पालेन्ति 
यपेन्ति यापेन्ति, ते लोके मुनयोति बूमि आचिक्खामि देसेमि पञ्ञपेमि पट्टपेमि विवरामि विभजामि उत्तानीकरोमि 
पकासेमीति = विसेनिकत्वा अनीघा निरासा, चरन्ति ये ते मुनयोति बूमि । तेनाह भगवा - 


“न दिट्विया न सृतिया न जाणेन, मुनीध नन्द कुसला वदन्ति। 
विसेनिकत्वा अनीघा निरासा, चरन्ति ये ते मुनयोति बूमी”ति॥ 

४८. ये केचिमे समणब्राह्मणासे, [इच्चायस्मा नन्दो] 
दिट्टस्सुतेनापि वदन्ति सुद्धि। 
सीलब्बतेनापि वदन्ति सुद्धि, अनेकरूपेन वदन्ति सुद्धि॥ 


कच्चिस्सु ते भगवा तत्थ यता चरन्ता, अतारु जातिञ्च जरञ्च मारिस। 
पुच्छामि तं भगवा बरहि मेतं॥ 


ये केचिमे समणब्राह्मणासेति। ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। समणाति ये केचि इतो बहिद्धा पब्बज्जूपगता परिब्बाजकसमापन्ना । ब्राह्मणाति ये केचि भोवादिकाति - ये 
केचिमे समणब्राह्मणासे | इच्चायस्मा नन्दोति। इच्चाति पदसन्धि...पे०...। आयस्माति पियवचनं...पे०... । नन्दोति । तस्स 
ब्राह्मणस्स नामं...पे०.. अभिलापोति - इच्चायस्मा नन्दो । 


दिट्टुस्सुतेनापि वदन्ति सुद्धिन्ति दिट्टेनपि सुद्धि विसुद्धि परिसुद्धि मृत्ति विमुत्ति परिमृत्ति वदन्ति कथेन्ति भणन्ति 
दीपयन्ति वोहरन्ति; सुतेनपि सुद्धि विसुद्धि परिसुद्धि मृत्ति विमृत्ति परिमुत्ति बदन्ति कथेन्ति भणन्ति दीपयन्ति वोहरन्ति; 
दिट्ठस्सुतेनपि सुद्धि विसुद्धि परिसुद्धि मुत्ति विमुत्ति परिमुत्ति वदन्ति कथेन्ति भणन्ति दीपयन्ति वोहरन्तीति - दिट्टस्सुतेनापि 
वदन्ति सुद्धि । 


सीलब्बतेनापि वदन्ति सुद्धिन्ति सीलेनपि सुद्धि विसुद्धि परिसुद्धि मृत्ति विमृत्ति परिमुत्ति वदन्ति कथेन्ति भणन्ति 
दीपयन्ति बोहरन्ति; वतेनपि सुद्धि विसुद्धि परिसुद्धि मुत्ति विमृत्ति परिमुत्ति वदन्ति कथेन्ति भणन्ति दीपयन्ति बोहरन्ति; 
सीलब्बतेनापि सुद्धि विसुद्धि परिसुद्धि मुत्ति विमुत्ति परिमृत्ति वदन्ति कथेन्ति भणन्ति दीपयन्ति वोहरन्तीति - 
सीलब्बतेनापि वदन्ति सुद्धि । 


अनेकरूपेन वदन्ति सुद्धिन्ति अनेकविधकोतूहलमङ्गलेन [अनेकविधवत्त कुतूहलमङ्गलेन (स्या०)] सुद्धि विसुद्धि 
परिसुद्धि मृत्ति विमृत्ति परिमुत्ति वदन्ति कथेन्ति भणन्ति दीपयन्ति वोहरन्तीति - अनेकरूपेन वदन्ति सुद्धि । 


कच्चिसु ते भगवा तत्थ यता चरन्ताति। कच्चिस्सूति संसयपुच्छा विमतिपुच्छा द्रेळहकपुच्छा अनेकंसपुच्छा, 


सच्छिका पञ्जत्ति, यदिदं भगवाति - कच्चिस्सु ते भगवा। तत्थ यता चरन्ताति। तत्थाति सकाय दिट्टिया सकाय 
खन्तिया सकाय रुचिया सकाय लद्भिया । यताति यत्ता पटियत्ता [यता पटियता (स्या०)] गुत्ता गोपिता रक्खिता संबुता । 
चरन्ताति चरन्ता विहरन्ता इरियन्ता वत्तेन्ता पालेन्ता यपेन्ता यापेन्ताति - कच्चिस्सु ते भगवा तत्थ यता चरन्ता । 


अतारु जातिञ्च जरञ्च मारिसाति जातिजरामरणं अतरिंसु उत्तरिंसु पतरिंसु समतिक्कमिसु वीतिवत्तिसु । 
मारिसाति पियवचनं गरुवचनं सगारवसप्पतिस्साधिवचनमेतं - मारिसाति -- अतारु जातिञ्च जरञ्च मारिस। 


पुच्छामि तं भगवा बूहि मेतन्ति। पुच्छामि तन्ति पुच्छामि तं याचामि तं अज्झेसामि तं, कथयस्सु मेति पुच्छामि तं । 


विभजाहि उत्तानीकरोहि पकासेहीति - पुच्छामि तं भगवा बूहि मेतं । तेनाह सो ब्राह्मणो - 

“ये केचिमे समणब्राह्मणासे, [इच्चायस्मा नन्दो] 
दिट्ठुस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि ॥ 


““कच्चिस्सु ते भगवा तत्थ यता चरन्ता, 
अतारु जातिञ्च जरञ्च मारिस। 
पुच्छामि तं भगवा बूहि मेत" न्ति॥ 


४९. ये केचिमे समणब्राह्मणासे, [नन्दाति भगवा] 
दिट्टुस्सुतेनापि वदन्ति सुद्धि। 
सीलब्बतेनापि वदन्ति सुद्धि, अनेकरूपेन वदन्ति सुद्धि। 
किञ्चापि ते तत्थ यता चरन्ति, नातरिंसु जातिजरन्ति बूमि॥ 


ये केचिमे समणब्राह्मणासेति। ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। समणाति ये केचि इतो बहिद्धा पब्बज्जूपगता परिब्बाजकसमापन्ना । ब्राह्मणाति ये केचि भोवादिकाति - ये 
केचिमे समणब्राह्मणासे । नन्दाति भगवाति। नन्दाति भगवा तं ब्राह्मणं नामेन आलपति। भगवाति गारवाधिवचनमेतं... 
पे०... सच्छिका पञ्जत्ति, यदिदं भगवाति - नन्दाति भगवा। 


दिट्ठस्सुतेनापि वदन्ति सुद्धिन्ति दिट्ेनपि सुद्धि विसुद्धि परिसुद्धि मुत्ति विमुत्ति परिमुत्ति वदन्ति कथेन्ति भणन्ति 
भणन्ति दीपयन्ति बोहरन्तीति -- दिट्ठुस्सुतेनापि वदन्ति सुद्धि । 

सीलब्बतेनापि वदन्ति सुद्धिन्ति सीलेनपि सुद्धि विसुद्धि परिसुद्धि मुत्ति विमुत्ति परिमुत्ति वदन्ति कथन्ति भणन्ति 
कथेन्ति भणन्ति दीपयन्ति बोहरन्तीति _ सीलब्बतेनापि वदन्ति सुद्धि । 


अनेकरूपेन वदन्ति सुद्धिन्ति अनेकविधकोतूहलमङ्गलेन सुद्धि विसुद्धि परिसुद्धि मृत्ति विमृत्ति परिमृत्तिं वदन्ति 
कथेन्ति भणन्ति दीपयन्ति वोहरन्तीति - अनेकरूपेन वदन्ति सुद्धि । 


किञ्चापि ते तत्थ यता चरन्तीति। किञ्चापीति पदसन्धि पदसंसग्गो पदपारिपूरी अक्खरसमवायो 
ब्यञ्जनसिलिट्ठता पदानुपुब्बतापेतं - किञ्चापीति । तेति दिड्टिगतिका । तत्थाति सकाय दिट्टिया सकाय खन्तिया सकाय 
रुचिया सकाय लद्भिया । यताति यत्ता पटियत्ता गुत्ता गोपिता रक्खिता संवुता | चरन्तीति चरन्ति विहरन्ति इरियन्ति वत्तेन्ति 
पालेन्ति यपेन्ति यापेन्तीति - किञ्चापि ते तत्थ यता चरन्ति। 


नातरिंसु जातिजरन्ति बूमीति जातिजरामरणं न तरिंसु न उत्तरिंसु न पतरिंसु न समतिक्कमिंसु न वीतिवत्तिसु, 
जातिजरामरणा अनिक्खन्ता अनिस्सटा अनतिक्कन्ता असमतिक्कन्ता अवीतिवत्ता, अन्तोजातिजरामरणे परिवत्तेन्ति, 
अन्तोसंसारपथे परिवत्तेन्ति, जातिया अनुगता, जराय अनुसटा, ब्याधिना अभिभूता, मरणेन अब्भाहता अताणा अलेणा 
असरणा असरणीभूताति बूमि आचिक्खामि देसेमि पञ्ञपेमि पट्ठपेमि विवरामि विभजामि उत्तानीकरोमि पकासेमौति - 

नातरिंसु जातिजरन्ति बुमि । तेनाह भगवा -- 


“ये केचिमे समणब्राह्मणासे, [नन्दाति भगवा] 
दिट्ठुस्सुतेनापि वदन्ति सुद्धि । 


सीलब्बतेनापि वदन्ति सुद्धि, अनेकरूपेन वदन्ति सुद्धि । 
किञ्चापि ते तत्थ यता चरन्ति, नातरिंसु जातिजरन्ति बूमी"ति॥ 


५०. ये केचिमे समणब्राह्मणासे, [इच्चायस्मा नन्दो] 
दिट्ठस्सुतेनापि वदन्ति सुद्धि। 
सीलब्बतेनापि वदन्ति सुद्धि, अनेकरूपेन वदन्ति सुद्धि॥ 


ते चे मुनी बूसि अनोघतिण्णे, अथ को चरहि देवमनुस्सलोके। 
अतारि जातिञ्च जरञ्च मारिस, पुच्छामि तं भगवा बूहि मेतं 


ये केचिमे समणब्राह्मणासेति। ये केचीति सब्बेन सब्बं सब्बथा सब्बं असेसं निस्सेसं परियादियनवचनमेतं - ये 
केचीति। समणाति ये केचि इतो बहिद्धा पब्बज्जुपगता परिब्बाजकसमापन्ना । ब्राह्मणाति ये केचि भोवादिकाति - ये 
केचिमे समणब्राह्मणासे । इच्चायस्मा नन्दोति। इच्चाति पदसन्धि...पे०... इच्चायस्मा नन्दो। 


दिट्टस्सुतेनापि वदन्ति सुद्धिन्ति दिट्ठेनपि सुद्धि विसुद्धि परिसुद्धि मुत्ति विमृत्ति परिमुत्ति वदन्ति कथेन्ति भणन्ति 
भणन्ति दीपयन्ति बोहरन्तीति -- दिट्ठुस्सुतेनापि वदन्ति सुद्धि । 

सीलब्बतेनापि वदन्ति सुद्धिन्ति सीलेनापि सुद्धि विसुद्धि परिसुद्धि मुत्ति विमुत्ति परिमुत्ति वदन्ति कथेन्ति भणन्ति 
कथेन्ति भणन्ति दीपयन्ति बोहरन्तीति -- सीलब्बतेनापि वदन्ति सुद्धि । 


अनेकरूपेन वदन्ति सुद्धिन्ति अनेकविधकोतूहलमङ्गलेन सुद्धि विसुद्धि परिसुद्धि मुत्ति विमुत्ति परिमृत्ति वदन्ति 
कथेन्ति भणन्ति दीपयन्ति वोहरन्तीति - अनेकरूपेन वदन्ति सुद्धि । 


मुनि। बूसि अनोघतिण्णेति कामोघं भवोघं दिट्टोघं अविज्जोघं अतिण्णे अनतिक्कन्ते असमतिक्कन्ते अवीतिवत्ते 
अन्तोजातिजरामरणे परिवत्तेन्ते अन्तोसंसारपथे परिवत्तेन्ते जातिया अनुगते जराय अनुसटे ब्याधिना अभिभूते मरणेन 
अब्माहते अताणे अलेणे असरणे असरणीभूते । बूसीति बूसि आचिक्खसि देसेसि पञ्जपेसि पट्ठपेसि विवरसि विभजसि 
उत्तानीकरोसि पकासेसीति - ते चे मुनी बूसि अनोघतिण्णे। 


अथ को चरहि देवमनुस्सलोके, अतारि जातिञ्च जरञ्च मारिसाति अथ को एसो सदेवके लोके समारके 
सब्रह्मके सस्समणब्राह्मणिया पजाय सदेवमनुस्साय जातिजरामरणं अतरि उत्तरि पतरि समतिक्कमि वीतिवत्तयि । 

मारिसाति पियवचनं गरुवचनं सगारवसप्पतिस्साधिवचनमेतं मारिसाति - अथ को चरहि देवमनुस्सलोके, अतारि 
जातिञ्च जरञ्च मारिस। 


पुच्छामि तं भगवा बूहि मेतन्ति। पुच्छामि तन्ति पुच्छामि तं याचामि तं अज्झेसामि तं पसादेमि तं । भगवाति 


विवराहि विभजाहि उत्तानीकरोहि पकासेहीति - पुच्छामि तं भगवा बूहि मेतं । तेनाह सो ब्राह्मणो - 


“ये केचिमे समणब्राह्मणासे, [इच्चायस्मा नन्दो] 
दिड्टस्सुतेनापि वदन्ति सुद्धि । 
सीलब्बतेनापि वदन्ति सुद्धि, अनेकरूपेन वदन्ति सुद्धि॥ 


ते चे मुनी बूसि अनोघतिण्णे, अथ को चरहि देवमनुस्सलोके । 
अतारि जातिञ्च जरञ्च मारिस, पुच्छामि तं भगवा बृहि मेत न्ति॥ 


५१. नाहं सब्बे समणब्राह्मणासे, [नन्दाति भगवा] 
जातिजराय निवुताति बूमि। 
ये सीध दिदं व सुतं मुत वा, सीलब्बतं वापि पहाय सब्बं॥ 


अनेकरूपम्पि पहाय सब्बं, तण्हं परिञ्ञाय अनासवासे [अनासवा ये (स्या० क०)] । 
ते वे नरा ओघतिण्णाति बूमि॥ 


नाहं सब्बे समणब्राह्मणासे, नन्दाति भगवा जातिजराय निवुताति बूमीति नाहं, नन्द, सब्बे समणब्राह्मणा 
जातिजराय आवृता निवुता ओवुता पिहिता पटिच्छन्ना पटिकुज्जिताति बदामि। अत्थि ते समणब्राह्मणा येसं जाति च 
जरामरणञ्च पहीना उच्छिन्नमूला तालावत्थुकता अनभावंकता आयतिं अनुप्पादधम्माति बुमि आचिक्खामि देसेमि 
पञ्जपेमि पट्टपेमि विवरामि विभजामि उत्तानीकरोमि पकासेमीति - नाहं सब्बे समणब्राह्मणासे नन्दाति भगवा जातिजराय 
निवुताति बूमि । 


ये सीध दिं व सुतं मृतं वा, सीलब्बतं वापि पहाय सब्बन्ति ये सब्बा दिट्टसुद्धियो पहाय जहित्वा पजहित्वा 
विनोदेत्वा ब्यन्तीकरित्वा अनभावं गमेत्वा। ये सब्बा सुतसुद्धियो पहाय...पे०... ये सब्बा मुतसुद्भधियो पहाय, ये सब्बा 
दिट्टुसुतमुतसुद्धियो पहाय ये सब्बा सीलसुद्भियो पहाय, ये सब्बा वतसुद्धियो पहाय, ये सब्बा सीलब्बतसुद्धियो पहाय 
जहित्वा पजहित्वा विनोदेत्वा ब्यन्तीकरित्वा अनभावं गमेत्वाति - ये सीध दिट्ठंव सुतं मृतं वा, सीलब्बतं वापि पहाय 
सब्बं। 


अनेकरूपम्पि पहाय सब्बन्ति अनेकविधकोतूहलमङ्गलेन सुद्धि विसुद्धि परिसुद्धि मुत्ति विमुत्ति परिमुत्ति पहाय 
जहित्वा पजहित्वा विनोदेत्वा ब्यन्तीकरित्वा अनभावं गमेत्वाति - अनेकरूपम्पि पहाय सब्बं । 


तण्हं परिञ्ञाय अनासवा से, ते वे नरा ओघतिण्णाति बूमीति | तण्हाति रूपतण्हा सद्दतण्हा गन्धतण्हा 
रसतण्हा फोदुब्बतण्हा धम्मतण्हा | तण्हं परिञ्ञायाति तण्हं तीहि परिञ्ञाहि परिजानित्वा - जातपरिज्ञाय, 

तीरणपरिञ्ञाय, पहानपरिञ्ञाय। कतमा जातपरिञ्ञा? तण्हं जानाति [पजानाति (स्या०) परिजानाति (क०) महानि० 
१३] “अयं रूपतण्हा, अयं सद्दतण्हा, अयं गन्धतण्हा, अयं रसतण्हा, अयं फोदुब्बतण्हा, अयं धम्मतण्हा”ति जानाति 
पस्सति - अयं जातपरिञ्ञा। 


कतमा तीरणपरिञ्ञा? एवं जातं कत्वा तण्हं तीरेति अनिच्चतो दुक्खतो रोगतो गण्डतो...पे०... निस्सरणतो तीरेति - 
अयं तीरणपरिञ्ञा। 


कतमा पहानपरिञ्ञा? एवं तीरयित्वा तण्हं पजहति विनोदेति ब्यन्तीकरोति अनभावं गमेति । वुत्तञ्हेतं भगवता - 
“यो, भिक्खवे, तण्हाय छन्दरागो तं पजहथ। एवं सा तण्हा पहीना भविस्सति उच्छिन्नमूला तालावत्थुकता अनभावंकता 
आयतिं अनुप्पादधम्मा”। अयं पहानपरिञ्ञा। तण्हं परिञ्ञायाति तण्हं इमाहि तीहि परिञ्जाहि परिजानित्वा । 
अनासवाति चत्तारो आसवा - कामासवो, भवासवो, दिट्ठासवो, अविज्जासवो। येसं इमे आसवा पहीना उच्छिन्नमूला 
तालावत्थुकता अनभावंकता आयति अनुप्पादधम्मा, ते बुच्चन्ति अनासवा अरहन्तो खीणासवा - तण्हं परिञ्ञाय 
अनासवा। 


ते वे नरा ओघतिण्णाति बूमीति ये तण्हं परिञ्ञाय अनासवा, ते कामोघं तिण्णा भवोघं तिण्णा दिट्टोघं तिण्णा 
अविज्जोघं तिण्णा सब्बसंसारपथं तिण्णा उत्तिण्णा नित्तिण्णा अतिक्कन्ता समतिक्कन्ता वीतिवत्ताति बुमि आचिक्खामि 
देसेमि पञ्जपेमि पटुपेमि विवरामि विभजामि उत्तानीकरोमि पकासेमीति - तण्हं परिञ्ञाय अनासवासे ते वे नरा 
ओधघतिण्णाति बृमि। तेनाह भगवा - 


““नाहं सब्बे समणब्राह्मणासे, [नन्दाति भगवा] 
जातिजराय निवुताति बुमि। 
ये सीध दिट्टु व सुतं मृतं वा, सीलब्बतं वापि पहाय सब्बं॥ 


अनेकरूपम्पि पहाय सब्बं, तण्हं परिञ्ञाय अनासवासे। 
ते वे नरा ओघतिण्णाति बूमी”ति॥ 


५२. एताभिनन्दामि वचो महेसिनो, सुकित्तितं गोतमनूपधीकं। 
ये सीध दिटुं व सुतं मृतं वा, सीलब्बतं वापि पहाय सब्बं॥ 


अनेकरूपम्पि पहाय सब्ब, तण्हं परिञ्ञाय अनासवासे। 
अहम्पि ते ओघतिण्णाति बूमि॥ 


एताभिनन्दामि वचो महेसिनोति। एतन्ति तुय्हं वचनं ब्यप्पथं देसनं अनुसासनं अनुसिद्टं नन्दामि अभिनन्दामि 
मोदामि अनुमोदामि इच्छामि सादियामि पत्थयामि पिहयामि अभिजप्पामि | महेसिनोति कि महेसि भगवा? महन्तं 
सीलक्खन्धं एसी गवेसी परियेसीति महेसि...पे०... कहं नरासभोति महेसीति -- एताभिनन्दामि वचो महेसिनो। 


सुकित्तितं गोतमनूपधीकन्ति | सुकित्तितन्ति सुकित्तितं सुआचिक्खितं [स्वाचिक्खितं (क०)] सुदेसितं सुपञ्जपितं 
सुपट्टपितं सुविवटं सुविभत्तं सुउत्तानीकतं सुपकासितं । गोतमनूपधीकन्ति उपधी वुच्चन्ति किलेसा च खन्धा च 

अभिसङ्घारा च। उपधिप्पहानं उपधिवूपसमं उपधिनिस्सग्गं उपधिपटिप्पस्सद्धं अमतं निब्बानन्ति - सुकित्तितं 
गोतमनूपधीकं । 


ये सीध दिट्ठ व सुतं मृतं वा, सीलब्बतं वापि पहाय सब्बन्ति ये सब्बा दिट्टसुद्धियो पहाय जहित्वा पजहित्वा 
विनोदेत्वा ब्यन्तीकरित्वा अनभावं गमेत्वा। ये सब्बा सुतसुद्भियो...पे०... ये सब्बा मुतसुद्धियो... ये सब्बा 
दिट्ठसुतमुतसुद्धियो... ये सब्बा सीलसुद्धियो... ये सब्बा वतसुद्धियो... ये सब्बा सीलब्बतसुद्धियो पहाय जहित्वा पजहित्वा 
विनोदेत्वा ब्यन्तीकरित्वा अनभावं गमेत्वाति - ये सीध दिट्ठं व सुतं मुतं वा, सीलब्बतं वापि पहाय सब्बं । 


अनेकरूपम्पि पहाय सब्बन्ति अनेकविधकोतूहलमङ्गलेन सुद्धि विसुद्धि परिसुद्धि मुत्ति विमुत्ति परिमुत्ति पहाय 
जहित्वा पजहित्वा विनोदेत्वा ब्यन्तीकरित्वा अनभावं गमेत्वाति - अनेकरूपम्पि पहाय सब्बं । 


तण्हं परिञ्ञाय अनासवासे, अहम्पि ते ओघतिण्णाति बूमीति | तण्हाति रूपतण्हा सद्दतण्हा गन्धतण्हा 
रसतण्हा फोदुब्बतण्हा धम्मतण्हा। तण्हं परिञ्ञायाति तण्हं तीहि परिञ्ञाहि परिजानित्वा - जातपरिञ्ञाय, 
तीरणपरिञ्ञाय [तिरणपरिञ्ञाय (स्या०)], पहानपरिञ्ञाय। कतमा जातपरिज्ञा? तण्हं जानाति -- अयं रूपतण्हा, अयं 
सद्दतण्हा, अयं गन्धतण्हा, अयं रसतण्हा, अयं फोदुब्बतण्हा, अयं धम्मतण्हाति जानाति पस्सति - अयं जातपरिज्ञा। 


कतमा तीरणपरिज्ञा? एवं जातं कत्वा तण्हं तीरेति [तिरेति (स्या०)] अनिच्चतो दुक्खतो रोगतो गण्डतो सल्लतो 
अघतो आबाधतो परतो पलोकतो ईतितो उपद्दवतो भयतो उपसग्गतो चलतो पभङ्गृतो अद्भुवतो अताणतो अलेणतो 
असरणतो असरणीभूततो रित्ततो तुच्छतो सुञ्ञतो अनत्ततो आदीनवतो विपरिणामधम्मतो असारकतो अघमूलतो 
वधकतो विभवतो सासवतो सङ्घततो मारामिसतो जातिधम्मतो जराधम्मतो ब्याधिधम्मतो मरणधम्मतो 
सोकपरिदेवदुक्खदोमनस्सृपायासधम्मतो संकिलेसधम्मतो समुदयतो अत्थङ्गमतो अस्सादतो आदीनवतो निस्सरणतो 
तीरेति - अयं तीरणपरिञ्जा। 


कतमा पहानपरिञ्ञा? एवं तीरयित्वा तण्हं पजहति विनोदेति ब्यन्तीकरोति अनभावं गमेति -- अयं पहानपरिञ्ञा। 


तण्हं परिञ्ञायाति तण्हं इमाहि तीहि परिञ्ञाहि परिजानित्वा। अनासवाति चत्तारो आसवा - कामासवो, 
भवासवो, दिट्टासबो, अविज्जासवो। येसं इमे आसवा पहीना उच्छिन्नमूला तालावत्थुकता अनभावंकता आयतिं 
अनुप्पादधम्मा, ते वुच्चन्ति अनासवा अरहन्तो खीणासवा। तण्हं परिञ्ञाय अनासवासे, अहम्पि ते ओघतिण्णाति । 
बूमीति ये तण्हं परिञ्ञाय अनासवा, अहम्पि ते कामोघं तिण्णा भवोघं तिण्णा दिट्टोघं तिण्णा अविज्जोघं तिण्णा 
सब्बसंसारपथं तिण्णा उत्तिण्णा नित्तिण्णा अतिक्कन्ता समतिक्कन्ता वीतिवत्ताति बुमि वदामिति -- तण्हं परिञ्ञाय 
अनासवासे, अहम्पि ते ओघतिण्णाति बूमि । तेनाह सो ब्राह्मणो - 


“एताभिनन्दामि वचो महेसिनो, सुकित्तितं गोतमनूपधीकं । 
ये सीध दिं व सुतं मुतं वा, सीलब्बतं वापि पहाय सब्बं॥ 


अनेकरूपम्पि पहाय सब्बं, तण्हं परिञ्जाय अनासवासे। 
अहम्पि ते ओघतिण्णाति बूमी“ति॥ 

नन्दमाणवपुच्छानिद्देसो सत्तमो । 
८. हेमकमाणवपुच्छानिद्देसो 


५३. येमे पुब्बे वियाकंसु, [इच्चायस्मा हेमको] 


हरं गोतमसासना। 
इच्चासि इति भविस्सति, सब्बं तं इतिहीतिहं। 
सब्बं त तक्कवङृनं, नाहं तत्थ अभिरमि॥ 


ये मे पुब्बे वियाकंसूति यो च बावरी ब्राह्मणो ये चञ्ञे तस्स आचरिया, ते सकं दिट्टिं सकं खन्तिं सकं रुचि सकं 
लद्धिं सकं अज्झासयं सकं अधिप्पायं ब्याकंसु आचिक्खिंसु देसयिसु पञ्जपिंसु पट्ठपिंसु विवरिंसु विभजिसु उत्तानीअकंसु 
पकासेसुन्ति - ये मे पुब्बे वियाकंसु । इच्चायस्मा हेमकोति। इच्चाति पदसन्धि...पे०... पदानुपुब्बतापेतं - इच्चाति। 
आयस्माति पियवचनं..पे०... । हेमकोति तस्स ब्राह्मणस्स नामं...पे०.. अभिलापोति - इच्चायस्मा हेमको। 


हरं गोतमसासनाति हुरं गोतमसासना परं गोतमसासना पुरे गोतमसासना पठमतरं गोतमसासना बुद्धसासना 
जिनसासना तथागतसासना [तथागतसासना देवसासना (क०)] अरहन्तसासनाति - हुरं गोतमसासना | 


इच्चासि इति भविस्सतीति एवं किर आसि, एवं किर भविस्सतीति -- इच्चासि इति भविस्सति। 


सब्बं तं इतिहीतिहन्ति सब्बं तं इतिहीतिहं इतिकिराय परंपराय पिटकसम्पदाय तक्कहेतु नयहेतु 
आकारपरिवितक्केन दिड्िनिज्झानक्खन्तिया न सामं सयमभिज्ञातं न अत्तपच्चक्खधम्मं कथयिसृति - सब्बं तं 
इतिहीतिहं । 


सब्बं तं तक्कवइनन्ति सब्बं तं तक्कवइनं वितक्कवइनं सङ्कप्पवड्नं कामवितक्कवइनं ब्यापादवितक्कवडनं 
विहिंसावितक्कवडनं जातिवितक्कवडूनं जनपदवितक्कवङट्नं अमरावितक्कवङ्टनं परानुदयतापटिसंयुत्तवितक्कवङडुनं 
लाभसक्कारसिलोकपटिसंयृत्तवितक्कवडनं अनवञ्जत्तिपटिसंयुत्तवितक्कवट्टनन्ति - सब्बं तं तक्कवड्॒नं । 


नाहं तत्थ अभिरमिन्ति नाहं तत्थ अभिरमि न विन्दिं नाधिगच्छिं न पटिलभिन्ति - नाहं तत्थ अभिरमि। तेनाह सो 
ब्राह्मणो - 


“ये मे पुब्बे वियाकंसु, [इच्चायस्मा हेमको] 
हरं गोतमसासना। 

इच्चासि इति भविस्सति, सब्बं तं इतिहीतिहं । 
सब्बं तं तक्कवडनं, नाहं तत्थ अभिरमि"न्ति॥ 


५४. त्वञ्च मे धम्ममक्खाहि, तण्हानिग्घातनं मुनि। 
यं विदित्वा सतो चरं, तरे लोके विसत्तिकं॥ 


त्वञ्च मे धम्ममक्खाहीति | त्वन्ति भगवन्तं भणति । धम्ममकखाहीति । धम्मन्ति आदिकल्याणं मञ्झेकल्याणं 

परियोसानकल्याणं सात्थं सब्यञ्जनं केवलपरिपुण्णं परिसुद्धंब्रह्मचरियं, चत्तारो सतिपट्ठाने चत्तारो सम्मप्पधाने 
चत्तारो इद्धिपादे पञ्चिन्द्रियानि पञ्च बलानि सत्त बोज्झङ्गे अरियं अद्टङ्गिकं मग्गं निब्बानञ्च निब्बानगामिनिञ्च पटिपदं 
अक्खाहि आचिक्खाहि देसेहि पञ्ञपेहि पटुपेहि विवराहि विभजाहि उत्तानीकरोहि पकासेहीति - त्वञ्च मे धम्ममक्खाहि। 


तण्हानिग्घातनं मुनि । 


यं विदित्वा सतो चरन्ति यं विदितं कत्वा तुलयित्वा तीरयित्वा विभावयित्वा विभूतं कत्वा । “सब्बे सङ्घारा 


खन्धलोके धातुलोके आयतनलोके । तरे लोके विसत्तिकन्ति लोके वेसा विसत्तिका लोके वेतं विसत्तिकं सतो तरेय्यं 
उत्तरेय्यं पतरेय्यं समतिक्कमेय्यं वीतिवत्तेय्यन्ति - तरे लोके विसत्तिकं | तेनाह सो ब्राह्मणो - 


“त्वञ्च मे धम्ममकखाहि, तण्हानिग्घातनं मुनि। 
यं विदित्वा सतो चरं, तरे लोके विसत्तिक”न्ति॥ 


५५. इध दिट्टसुतमुतविञ्ञातेसु, पियरूपेसु हेमक। 
छन्दरागविनोदनं, निब्बानपदमच्चृतं॥ 


इध दिइुसुतमुतविञ्ञातेसूति। दिइन्ति चक्खुना दिट्ठं; सुतन्ति सोतेन सुतं; मुतन्ति घानेन घायितं जिव्हाय सायितं 
कायेन फुटुँ; विञ्ञातन्ति मनसा विञ्ञातन्ति _ इध दिट्टसुतमुतविञ्ञातेसु । 


पियरूपेसु हेमकाति किञ्च लोके पियरूपं सातरूपं? चक्खु [चक्खुं (स्या० क०)] लोके पियरूपं सातरूपं, सोतं 


लोके... गन्धा लोके... रसा लोके... फोडुब्बा लोके... धम्मा लोके पियरूपं सातरूपं; चक्खुविञ्जाणं लोके पियरूपं सातरूपं, 
सोतविञ्जञाणं लोके पियरूपं सातरूपं, घानविञ्जाणं लोके... जिव्हाविञ्ञाणं लोके... कायविञ्जाणं लोके... मनोविञ्ञाणं 
लोके पियरूपं सातरूपं, चक्खुसम्फस्सो लोके... सोतसम्फस्सो लोके... घानसम्फस्सो लोके... जिव्हासम्फस्सो लोके... 
कायसम्फस्सो लोके... मनोसम्फस्सो लोके पियरूपं सातरूपं; चक्खुसम्फस्सजा वेदना लोके पियरूपं सातरूपं... 
सोतसम्फस्सजा वेदना... घानसम्फस्सजा वेदना... जिव्हासम्फस्सजा वेदना... कायसम्फस्सजा वेदना... मनोसम्फस्सजा 
वेदना लोके पियरूपं सातरूपं; रूपसञ्जा लोके... सद्दसञ्जा लोके... गन्धसञ्जा लोके... रससञ्जा लोके... फोटुब्बसञ्ञा 
लोके... धम्मसञ्जा लोके पियरूपं सातरूपं, रूपसञ्चेतना लोके... सद्दसञ्चेतना लोके... गन्धसञ्चेतना लोके... 

रससञ्चेतना लोके... फोडुब्बसञ्चेतना लोके... धम्मसञ्चेतना लोके पियरूपं सातरूपं; रूपतण्हा लोके... सद्दतण्हा 
लोके... गन्धतण्हा लोके... रसतण्हा लोके ... फोडुब्बतण्हा लोके... धम्मतण्हा लोके पियरूपं सातरूपं; रूपवितक्को लोके... 
सद्दवितक्को लोके... गन्धवितक्को लोके... रसवितक्को लोके... फोट्टुब्बवितक्को लोके... धम्मवितक्को लोके पियरूपं 
सातरूपं; रूपविचारो लोके पियरूपं सातरूपं, सद्दविचारो लोके... गन्धविचारो लोके... रसविचारो लोके... फोड्रब्बविचारो 
लोके... धम्मविचारो लोके पियरूपं सातरूपन्ति - पियरूपेसु हेमक। 


छन्दरागविनोदनन्ति। छन्दरागोति यो कामेसु कामच्छन्दो कामरागो कामनन्दी कामतण्हा कामसिनेहो 
कामपरिळाहो काममुच्छा कामज्झोसानं कामोघो कामयोगो कामुपादानं कामच्छन्दनीवरणं । छन्दरागविनोदनन्ति 
छन्दरागप्पहानं छन्दरागवूपसमं छन्दरागपटिनिस्सग्गं छन्दरागपटिप्पस्सद्धं अमतं निब्बानन्ति - छन्दरागविनोदनं । 


निब्बानपदमच्चुतन्ति निब्बानपदं ताणपदं लेणपदं सरणपदं अभयपदं । अच्चुतन्ति निच्चं धुवं सस्सतं 
अविपरिणामधम्मन्ति - निब्बानपदमच्चुतं | तेनाह भगवा - 


“इध दिडुसुतमुतविञ्ञातेसु, पियरूपेसु हेमक । 
छन्दरागविनोदनं, निब्बानपदमच्चुत''न्ति॥ 


५६. एतदज्ञाय ये सता, दिटुधम्माभिनिब्बृता। 
उपसन्ता च ते सदा, तिण्णा लोके विसत्तिकं॥ 


एतदञ्ञाय ये सताति। एतन्ति अमतं निब्बानं। यो सो सब्बसङ्घारसमथो सब्बूपधिपटिनिस्सग्गो तण्हकखयो विरागो 
निरोधो निब्बानं । अञ्ञायाति अञ्ञाय जानित्वा तुलयित्वा तीरयित्वा विभावयित्वा विभूतं कत्वा। “सब्बे सङ्घारा 
अनिच्चा"ति अञ्ञाय जानित्वा तुलयित्वा तीरयित्वा विभावयित्वा विभूतं कत्वा। “सब्बे सङ्घारा दुक्खा' ति... “सब्बे 
धम्मा अनत्ता”ति...पे०... “यं किञ्चि समुदयधम्मं सब्बं तं निरोधधम्म'न्ति अञ्ञाय जानित्वा तुलयित्वा तीरयित्वा 
विभावयित्वा विभूतं कत्वा। येति अरहन्तो खीणासवा। सताति चतूहि कारणेहि सता - काये कायानुपस्सनासतिपट्ठानं 
भावितत्ता सता...पे०... ते बुच्चन्ति सताति - एतदञ्ञाय ये सता। 


दिट्टुधम्माभिनिब्बुताति । दिट्टुधम्माति दिट्ठधम्मा जातधम्मा तुलितधम्मा तीरितधम्मा विभूतधम्मा विभावितधम्मा। 
“सब्बे सङ्घारा अनिच्चा ति दिट्ठम्मा...पे०... “यं किञ्चि समुदयधम्मं सब्बं तं निरोधधम्म न्ति दिद्ुधम्मा जातधम्मा 
तुलितधम्मा तीरितधम्मा विभूतधम्मा विभावितधम्मा । अभिनिब्बृताति रागस्स निब्बापितत्ता निब्बुता, दोसस्स 
निब्बापितत्ता निब्बुता, मोहस्स निब्बापितत्ता निब्बुता, कोधस्स...पे०... उपनाहस्स... सब्बाकुसलाभिसङ्कारानं सन्तत्ता 
समितत्ता वूपसमितत्ता निज्झातत्ता निब्बुतत्ता विगतत्ता पटिप्पसद्भत्ता सन्ता उपसन्ता बूपसन्ता निब्बुता पटिप्पस्सद्धाति - 
दिट्ठधम्माभिनिब्बुता । 


उपसन्ता च ते सदाति। उपसन्ताति रागस्स उपसमितत्ता निब्बापितत्ता उपसन्ता...पे०... दोसस्स... मोहस्स... 
कोधस्स... उपनाहस्स...पे०... सब्बाकुसलाभिसङ्घारानं सन्तत्ता समितत्ता वूपसमितत्ता निज्झातत्ता निब्बुतत्ता विगतत्ता 
पटिप्पसद्भत्ता सन्ता उपसन्ता वूपसन्ता निब्बुता पटिप्पस्सद्धाति उपसन्ता। तेति अरहन्तो खीणासवा | सदाति सदा 
सब्बकालं निच्चकालं धुवकालं सततं समितं अब्बोकिण्णं पोङ्कानुपोङ्कं उदकूमिकजातं अवीचिसन्ततिसहितं फस्सितं 

पुरेभत्तं पच्छाभत्तं पुरिमयामं मज्झिमयामं पच्छिमयामं काळे जुण्हे वस्से हेमन्ते गिम्हे पुरिमे वयोखन्धे मञ्झिमे 
वयोखन्धे पच्छिमे वयोखन्धेति - उपसन्ता च ते सदा। 


लोके विसत्तिकन्ति लोके वेसा विसत्तिका लोके वेतं विसत्तिकं तिण्णा उत्तिण्णा नित्थिण्णा अतिक्कन्ता समतिक्कन्ता 
वीतिवत्ताति -- तिण्णा लोके विसत्तिकं । तेनाह भगवा - 


““एतदञ्ञाय ये सता, दिट्टधम्माभिनिब्बुता । 
उपसन्ता च ते सदा, तिण्णा लोके विसत्तिक''न्ति॥ 


सह गाथापरियोसाना...पे०... सत्था मे भन्ते भगवा, सावकोहमस्मीति। 
हेमकमाणवपुच्छानिद्देसो अट्ठमो। 
९. तोदेय्यमाणवपुच्छानिद्देसो 


५७. यस्मि कामा न वसन्ति, [इच्चायस्मा तोदेय्यो] 


तण्हा यस्स न विज्जति। 
कथंकथा च यो तिण्णो, विमोक्खो तस्स कीदिसो॥ 


यस्मि कामा न वसन्तीति यस्मि कामा न वसन्ति न संवसन्ति न आवसन्ति न परिवसन्तीति - यस्मि कामा न 


तण्हा यस्स न विज्जतीति तण्हा यस्स नत्थि न सति न संविज्जति नुपलब्भति ञाणग्गिना दड्ाति - तण्हा यस्स न 
विज्जति। 


कथंकथा च यो तिण्णोति कथंकथा च यो तिण्णो उत्तिण्णो नित्थिण्णो अतिक्कन्तो समतिक्कन्तो वीतिवत्तोति - 
कथंकथा च यो तिण्णो। 


विमोक्खो तस्स कीदिसोति विमोक्खो तस्स कोदिसो किंसण्ठितो किपकारो किपटिभागो इच्छितब्बोति विमोक्खं 
पुच्छतीति -- विमोक्खो तस्स कोदिसो । तेनाह सो ब्राह्मणो - 


“यस्मि कामा न वसन्ति, [इच्चायस्मा तोदेय्यो] 
तण्हा यस्स न विज्जति। 
कथंकथा च यो तिण्णो, विमोक्खो तस्स कौदिसो”ति॥ 


५८. यस्मि कामा न वसन्ति, [तोदेय्याति भगवा] 

तण्हा यस्स न विज्जति। 
कथकथा च यो तिण्णो, विमोक्खो तस्स नापरो॥ 


यस्मिं कामा न वसन्तीति | यस्मिन्ति यस्मिं पुग्गले अरहन्ते खीणासवे। कामाति उद्दानतो द्वे कामा - वत्थुकामा च 


कामा न वसन्ति न संबसन्ति न आवसन्ति न परिबसन्तीति - यस्मिं कामा न वसन्ति। 


तोदेय्याति भगवाति। तोदेय्याति भगवा तं ब्राह्मणं नामेन आलपति । भगवाति गारवाधिवचनमेतं..पे०.. सच्छिका 
पञ्ञत्ति, यदिदं भगवाति - तोदेय्याति भगवा। 


तण्हा यस्स न विज्जतीति। तण्हाति रूपतण्हा सहतण्हा गन्धतण्हा रसतण्हा फोट्डब्बतण्हा धम्मतण्हा । यस्साति 
अरहतो खीणासवस्स। तण्हा यस्स न विज्जतीति तण्हा यस्स नत्थि न सति न संविज्जति नुपलब्भति, पहीना समुच्छिन्ना 
बूपसन्ता पटिप्पस्सद्धा अभब्बुप्पत्तिका जाणग्गिना दड्ढाति - तण्हा यस्स न विज्जति। 


योति यो सो अरहं खीणासवो। कथंकथा च यो तिण्णोति कथंकथा च यो तिण्णो उत्तिण्णो नित्थिण्णो अतिक्कन्तो 
समतिक्कन्तो वीतिवत्तोति - कथंकथा च यो तिण्णो। 


विमोक्खो तस्स नापरोति नत्थि तस्स अपरो विमोक्खो। येन विमोक्खेन विमुच्चेय्य विमृत्तो सो। कतं तस्स 
विमोक्खेन करणीयन्ति - विमोक्खो तस्स नापरो। तेनाह भगवा - 


“यस्मिं कामा न वसन्ति, [तोदेय्याति भगवा] 
तण्हा यस्स न विज्जति। 
कथंकथा च यो तिण्णो, विमोक्खो तस्स नापरो”ति॥ 


५९. निराससो सो उद आससानो, पञ्जाणवा सो उद पञ्ञकप्पी। 
मुनि अहं सक्क यथा विजञ्ञं, तं मे वियाचिक्ख समन्तचक्खु॥ 


गन्धे... रसे... फोडब्बे... कुलं... गणं... आवासं... लाभं... यसं... पसंसं... सुखं... चीवरं... पिण्डपातं... सेनासनं... 
गिलानपच्चयभेसज्जपरिक्खारं... कामधातुं ... रूपधातुं.. अरूपधातुं... कामभवं... रूपभवं... अरूपभवं... सञ्जाभवं... 
असञ्जाभवं... नेवसञ्ञानासञ्जाभवं... एकवोकारभवं... चतुबोकारभवं... पञ्चबोकारभवं... अतीतं... अनागतं... 
पच्चुप्पन्नं... दिठ्टसुतमुतविञ्ञातब्बे धम्मे आसीसति सादियति पत्थेति पिहेति अभिजप्पतीति - निराससो सो उद 
आससानो। 


पञ्ञाणवा सो उद पञ्ञकणप्पीति। पञ्जाणवा सोति पण्डितो पञ्ञवा बुद्धिमा जाणी विभावी मेधावी। उद 
पञ्ञकप्पीति उदाहु अट्ठसमापत्तिजाणेन वा पञ्चाभिञ्ञाजाणेन वा मिच्छाजाणेन वा तण्हाकण्पं वा दिड्टिकप्पं वा कप्पेति 
जनेति सञ्जनेति निब्बत्तेति अभिनिब्बत्तेतीति - पञ्ञाणवा सो उद पञ्जकप्पी। 

मुनि अहं सक्क यथा विजञ्ञन्ति। सक्काति सक्को भगवा। सक्यकुला पब्बजितोतिपि सक्को। अथ वा, अड्डो 
महद्धनो धनवातिपि सक्को । तस्सिमानि धनानि, सेय्यथिदं - सद्भाधनं सीलधनं हिरिधनं ओत्तप्पधनं सुतधनं चागधनं 
पञ्ञाधनं सतिपट्ठानधनं सम्मप्पधानधनं इद्भिपादधनं इन्द्रियधनं बलधनं बोज्झङ्गधनं मग्गधनं फलधनं निब्बानधनन्ति। तेहि 
अनेकविधेहि धनरतनेहि अड्डो महद्भनो धनवातिपि सक्को । अथ वा, पह विसवी अलमत्तो सूरो वीरो विक्कन्तो अभीरू 
अच्छम्भी अनुत्रासी अपलायी पहीनभयभेरवो विगतलोमहंसोतिपि सक्को । मुनि अहं सक्क यथा विजञ्ञन्ति सक्क 
यथाहं मुनिं जानेय्यं आजानेय्यं विजानेय्यं पटिविजानेय्यं पटिविज्झेय्यन्ति - मुनिं अहं सक्क यथा विजज्जं। 


तं मे वियाचिक्ख समन्तचक्खूति । तन्ति यं पुच्छामि यं याचामि यं अज्झेसामि यं पसादेमि | वियाचिक्खाति 
आचिक्खाहि देसेहि पञ्ञपेहि पट्टपेहि विवराहि विभजाहि उत्तानीकरोहि पकासेहि । समन्तचक्खूति समन्तचक्खु वुच्चति 


“निराससो सो उद आससानो, पञ्जाणवा सो उद पञ्जकप्पी। 
मुनि अहं सक्क यथा विजञ्ञं, तं मे वियाचिक्ख समन्तचक्खू”ति॥ 


६०. निराससो सो न च आससानो, पञ्ञाणवा सो न च पञ्ञकप्पी। 
एवम्पि तोदेय्य मुनि विजान, अकिञ्चनं कामभवे असत्तं॥ 


निराससो सो न च आससानोति नित्तण्हो सो। न सो सतण्हो रूपे नासीसति। सहदे...पे०... गन्धे... 
दिटुसुतमुतविञ्ञातब्बे धम्मे नासीसति न इच्छति न सादियति न पत्थेति न पिहेति नाभिजप्पतीति - निराससो सो न च 
आससानो। 


पञ्ञाणवा सो न च पञ्ञकप्पीति। पञ्ञाणवाति पण्डितो पञ्जवा बुद्धिमा जाणी विभावी मेधावी। न च 
पञ्ञकप्पीति अट्टुसमापत्तिञाणेन वा पञ्चाभिञ्ञाञाणेन वा मिच्छाजाणेन वा तण्हाकप्पं वा न कप्पेति दिट्टिकप्पं वा न 
कप्पेति न जनेति न सञ्जनेति न निब्बत्तेति नाभिनिब्बत्तेतीति - पञ्जाणवा सो न च पञ्ञकप्पी। 


मुनिं विजानाति तोदेय्य, एवं मुनि जान पटिजान पटिविजान पटिविज्झाति -- एवम्पि तोदेय्य मुनि विजान । 
अकिञ्चनं कामभवे असत्तन्ति। अकिञ्चनन्ति रागकिञ्चनं दोसकिञ्चनं मोहकिञ्चनं मानकिञ्चनं दिट्टिकिञ्चनं 


किलेसकिञ्चनं दुच्चरितकिञ्चनं । यस्सेतानि [यस्सेते (स्या०)] किञ्चनानि [किञ्चना (स्या०)] पहीनानि समुच्छिन्नानि 
बूपसन्तानि पटिप्पस्सद्भानि अभन्बुप्पत्तिकानि जाणग्गिना दड्डानि, सो वुच्चति अकिञ्चनो। कामाति उद्दानतो द्वे कामा - 


अकिञ्चनं कामभवे असत्तन्ति अकिञ्चनं पुग्गलं कामे च भवे च असत्तं अलग्गं अलग्गितं अपलिबुद्धं निक्खन्तं 
निस्सटं विप्पमुत्तं विसञ्जुत्तं विमरियादिकतेन चेतसा विहरन्तन्ति - अकिञ्चनं कामभवे असत्तं। तेनाह भगवा - 


“निराससो सो न च आससानो, पञ्ञाणवा सो न च पञ्जकप्पी। 

एवम्पि तोदेय्य मुनि विजान, अकिञ्चनं कामभवे असत्तन्ति॥ 
सह गाथापरियोसाना...पे०... सत्था मे भन्ते भगवा, सावकोहमस्मीति। 
तोदेय्यमाणवपुच्छानिद्देसो नवमो। 
१०. कप्पमाणवपुच्छानिद्देसो 


६१. मज्झे सरस्मिं तिइुतं, [इच्चायस्मा कप्पो] 
आधे जाते महब्भये। 
जरामच्चुपरेतानं, दीपं पबूहि मारिस। 
त्वञ्च मे दीपमक्खाहि, यथायिदं नापरं सिया॥ 


मज्झे सरस्मिं तिट्ठतन्ति सरो वुच्चति संसारो आगमनं गमनं गमनागमनं कालं गति भवाभवो चुति च उपपत्ति च 
निब्बत्ति च भेदो च जाति च जरा च मरणञ्च। संसारस्स पुरिमापि कोटि न पञ्जायति, पच्छिमापि कोटि न पञ्ञायति; 
मज्झेव संसारे सत्ता ठिता पतिड्टिता अल्लीना उपगता अज्झोसिता अधिमृत्ता । 


कथं संसारस्स पुरिमा कोटि न पञ्ञायति? एत्तका जातियो वटं वत्ति, ततो परं न वत्ततीति हेवं नत्थि, एवम्पि 

संसारस्स पुरिमा कोटि न पञ्जायति। एत्तकानि जातिसतानि वटं वत्ति, ततो परं न वत्ततीति हेवं नत्थि, एवम्पि संसारस्स 
पुरिमा कोटि न पञ्ञायति । एत्तकानि जातिसहस्सानि वड वत्ति, ततो परं न वत्ततीति हेवं नत्थि, एवम्पि संसारस्स पुरिमा 
कोटि न पञ्जायति। एत्तकानि जातिसतसहस्सानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि 
न पञ्ञायति । एत्तका जातिकोटियो वटुँ वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। 
एत्तकानि जातिकोटिसतानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । 
एत्तकानि जातिकोटिसहस्सानि बट्॑ं वत्ति, ततो परं न वत्ततीति, हेवं नत्थि। एवम्पि संसारस्स पुरिमा कोटि न पञ्जायति। 
एत्तकानि जातिकोटिसतसहस्सानि वड वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। 


एत्तकानि वस्सानि वड़ं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । एत्तकानि 
वस्ससतानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
वस्ससहस्सानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
वस्ससतसहस्सानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । एत्तका 
वस्सकोटियो वड वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति। एत्तकानि 
वस्सकोटिसतानि वट्ट वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
वस्सकोटिसहस्सानि बटुं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । एत्तकानि 
वस्सकोटिसतसहस्सानि वड़ं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । 


एत्तकानि कप्पानि वं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
कप्पसतानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
कप्पसहस्सानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति । एत्तकानि 

कप्पसतसहस्सानि बढ वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । एत्तका 
कप्पकोटियो वट्ट वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्ञायति । एत्तकानि 
कप्पकोटिसतानि वटुँ वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति। एत्तकानि 
कप्पकोटिसहस्सानि वटं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति । एत्तकानि 
कप्पकोटिसतसहस्सानि वड़ं वत्ति, ततो परं न वत्ततीति हेवं नत्थि, एवम्पि संसारस्स पुरिमा कोटि न पञ्जायति । 


वुत्तञ्हेतं भगवता -- “अनमतग्गोयं, भिक्खवे, संसारो, पुब्बा कोटि न पञ्जायति अविज्जानीवरणानं सत्तानं 
तण्हासंयोजनानं सन्धावतं संसरतं। एवं दीघरत्तं खो, भिक्खवे, दुक्खं पच्चनुभूतं तिब्बं पच्चनुभूतं ब्यसनं पच्चनुभूतं, 
कटसी वड्डिता [कटसीववड्डितं (स्या०) पस्स सं० नि० २.१२४]। यावञ्चिदं, भिक्खवे, अलमेव सब्बसङ्कारेसु निब्बिन्दितुं 
अलं विरज्जितुं अलं विमुच्चितु''न्ति। एवम्पि संसारस्स पुरिमा कोटि न पञ्जायति। 


कथं संसारस्स पच्छिमा कोटि न पञ्जायति? एत्तका जातियो वड वत्तिस्सति, ततो परं न वत्तिस्सतीति हेवं नत्थि, 
एवम्पि संसारस्स पच्छिमा कोटि न पञ्ञायति। एत्तकानि जातिसतानि, एत्तकानि जातिसहस्सानि, एत्तकानि 
जातिसतसहस्सानि, एत्तका जातिकोटियो, एत्तकानि जातिकोटिसतानि, एत्तकानि जातिकोटिसहस्सानि, एत्तकानि 
जातिकोटिसतसहस्सानि, एत्तकानि वस्सानि, एत्तकानि वस्ससतानि, एत्तकानि वस्ससहस्सानि, एत्तकानि 
वस्ससतसहस्सानि, एत्तका वस्सकोटियो, एत्तकानि वस्सकोटिसतानि, एत्तकानि वस्सकोटिसहस्सानि, एत्तकानि 
वस्सकोटिसतसहस्सानि, एत्तकानि कप्पानि, एत्तकानि कप्पसतानि, एत्तकानि कप्पसहस्सानि, एत्तकानि 
कप्पसतसहस्सानि, एत्तका कप्पकोटियो, एत्तकानि कप्पकोटिसतानि, एत्तकानि कप्पकोटिसहस्सानि, एत्तकानि 
कप्पकोटिसतसहस्सानि वड़ं वत्तिस्सति, ततो परं न वत्तिस्सतीति हेवं नत्थि, एवम्पि संसारस्स पच्छिमा कोटि न 
पञ्ञायति । एवम्पि संसारस्स पुरिमापि कोटि न पञ्जायति, पच्छिमापि कोटि न पञ्जायति, मज्झेव संसारे सत्ता ठिता 
पतिट्ठिता अल्लीना उपगता अज्झोसिता अधिमुत्ताति - मज्झे सरस्मिं तिट्ठुतं । इच्चायस्मा कप्पोति । इच्चाति पदसन्धि... 
पे०... । आयस्माति पियवचनं...पे०... । कप्पोति तस्स ब्राह्मणस्स नामं...पे०... अभिलापोति - इच्चायस्मा कप्पो। 


ओघे जाते महब्भयेति कामोघे भवोघे दिट्टोघे अविज्जोघे जाते सञ्जाते निब्बत्ते अभिनिब्बत्ते पातुभूते। महब्भयेति 
जातिभये जराभये ब्याधिभये मरणभयेति - ओघे जाते महब्भये । 


जरामच्चुपरेतानन्ति जराय फुट्टानं परेतानं समोहितानं समन्नागतानं । मच्चुना फुट्ठानं परेतानं समोहितानं 
समन्नागतानं, जातिया अनुगतानं जराय अनुसटानं ब्याधिना अभिभूतानं मरणेन अब्भाहतानं अताणानं अलेणानं 
असरणानं असरणीभूतानन्ति - जरामच्चुपरेतानं । 


दीपं पबूहि मारिसाति दीपं ताणं लेणं सरणं गतिं परायनं [गतिपरायनं (स्या) एवमुपरिपि] बूहि आचिक्खाहि देसेहि 
पञ्ञपेहि पट्टुपेहि विवराहि विभजाहि उत्तानीकरोहि पकासेहि | मारिसाति पियवचनं गरुवचनं 
सगारवसप्पतिस्साधिवचनमेतं मारिसाति - दीपं पबूहि मारिस । 


त्वञ्च मे दीपमक्खाहीति | त्वन्ति भगवन्तं भणति। दीपमक्खाहीति दीपं ताणं लेणं सरणं गति परायनं अक्खाहि 
आचिक्खाहि देसेहि पञ्जपेहि पट्टुपेहि विवराहि विभजाहि उत्तानीकरोहि पकासेहीति - त्वञ्च मे दीपमक्खाहि। 

यथायिदं नापरं सियाति यथयिदं दुक्खं इधेव निरुज्झेय्य वूपसमेय्य अत्थं गच्छेय्य पटिप्पस्सम्भेय्य पुनपटिसन्धिकं 
दुक्खं न निब्बत्तेय्य, कामधातुया वा रूपधातुया वा अरूपधातुया वा कामभवे वा रूपभवे वा अरूपभवे वा सञ्जाभवे वा 
असञ्ञाभवे वा नेबसञ्ञानासञ्ञाभवे वा एकवोकारभवे वा चतुबोकारभवे वा पञ्चबोकारभवे वा पुनगतिया वा 
उपपत्तिया वा पटिसन्धिया वा भवे वा संसारे वा वड़े वा न जनेय्य न सञ्जनेय्य न निब्बत्तेय्य नाभिनिब्बत्तेय्य। इधेव 
निरुज्झेय्य वूपसमेय्य अत्थं गच्छेय्य पटिप्पस्सम्भेय्याति - यथायिदं नापरं सिया। तेनाह सो ब्राह्मणो - 


“मज्झे सरस्मि तिठ्ठतं, [इच्चायस्मा कप्पो] 

ओघे जाते महब्भये। 

जरामच्चुपरेतानं, दीपं पबूहि मारिस । 

त्वञ्च मे दीपमक्खाहि, यथायिदं नापरं सिया”ति॥ 


६२. मज्झे सरस्मि तिट्टुतं, [कप्पाति भगवा] 
ओघे जाते महब्भये। 
जरामच्चुपरेतानं, दीपं पबूमि कप्प ते॥ 


मज्झे सरस्मि तिट्ठतन्ति सरो वुच्चति संसारो आगमनं गमनं गमनागमनं कालं गति भवाभवो, चुति च उपपत्ति च 
निब्बत्ति च भेदो च जाति च जरा च मरणञ्च। संसारस्स पुरिमापि कोटि न पञ्जायति, पच्छिमापि कोटि न पञ्जायति। 
मज्झेव संसारे सत्ता ठिता पतिड्टिता अल्लीना उपगता अज्झोसिता अधिमृत्ता । 


कथं संसारस्स पुरिमा कोटि न पञ्ञजायति...पे०... एवं संसारस्स पुरिमा कोटि न पञ्ञायति। कथं संसारस्स पच्छिमा 
कोटि न पञ्जायति...पे०... एवं संसारस्स पच्छिमा कोटि न पञ्जायति। एवं संसारस्स पुरिमापि कोटि न पञ्ञायति, 
पच्छिमापि कोटि न पञ्जायति। मज्झेव संसारे सत्ता ठिता पतिड्टिता अल्लीना उपगता अज्झोसिता अधिमुत्ताति - मज्झे 
सरस्मिं तिट्ठतं। कप्पाति भगवाति। कण्पाति भगवा तं ब्राह्मणं नामेन आलपति । भगवाति गारवाधिवचनमेतं...पे०... 
सच्छिका पञ्ञत्ति, यदिदं भगवाति -- कप्पाति भगवा। 


ओघे जाते महब्भयेति कामोघे भवोघे दिट्टोघे अविज्जोघे जाते सञ्जाते निब्बत्ते अभिनिब्बत्ते पातुभूते। महब्भयेति 
जातिभये जराभये ब्याधिभये मरणभयेति - ओघे जाते महब्भये । 


जरामच्चुपरेतानन्ति जराय फुट्ठानं परेतानं समोहितानं समन्नागतानं, मच्चुना फुद्ठानं परेतानं समोहितानं 
समन्नागतानं जातिया अनुगतानं जराय अनुसटानं व्याधिना अभिभूतानं मरणेन अब्भाहतानं अताणानं अलेणानं 
असरणानं असरणीभूतानन्ति - जरामच्चुपरेतानं । 


दीपं पबूमि कप्प तेति दीपं ताणं लेणं सरणं गतिं परायनं बूमि आचिक्खामि देसेमि पञ्जपेमि पट्टपेमि विवरामि 
विभजामि उत्तानीकरोमि पकासेमीति - दीपं पबूमि कप्प ते। तेनाह भगवा -- 


“मज्झे सरस्मिं तिट्ठतं, [कप्पाति भगवा] 
ओघे जाते महब्मये । 
जरामच्चुपरेतानं, दीपं पबुमि कप्प ते"ति॥ 

६३. अकिञ्चनं अनादानं, एतं दीपं अनापरं। 
निब्बानं इति नं बूमि, जरामच्चुपरिक्खयं॥ 


अकिञ्चनं अनादानन्ति। किञ्चनन्ति - रागकिञ्चनं दोसकिञ्चनं मोहकिञ्चनं मानकिञ्चनं दिट्टिकिञ्चनं 
किलेसकिञ्चनं दुच्चरितकिञ्चनं; किञ्चनप्पहानं किञ्चनवूपसमं [किञ्चनवूपसमो (स्या) एवमीदिसेसु ठानेस्‌] 
किञ्चनपटिनिस्सग्गं [किञ्चनपटिनिस्सग्गो (स्या०)] किञ्चनपटिप्पस्सद्धि अमतं निब्बानन्ति - अकिञ्चनं । 
अनादानन्ति आदानं वुच्चति तण्हा। यो रागो सारागो...पे०... अभिज्झा लोभो अकुसलमूलं । आदानप्पहानं आदानवूपसमं 
आदानपटिनिस्सग्गं आदानपटिप्पस्सद्भि अमतं निब्बानन्ति - अकिञ्चनं अनादानं । 


एतं दीपं अनापरन्ति एतं दीपं ताणं लेणं सरणं गति परायनं। अनापरन्ति तम्हा परो अञ्ञो दीपो नत्थि। अथ खो सो 
एवं दीपो अग्गो च सेट्ठो च विसेट्ठो च पामोक्खो च उत्तमो च पवरो चाति - एतं दीपं अनापरं। 


निब्बानं इति नं बूमीति वानं वुच्चति तण्हा। यो रागो सारागो...पे०... अभिज्झा लोभो अकुसलमूलं । वानप्पहानं 
वानवूपसमं वानपटिनिस्सग्गं वानपटिप्पस्सद्धि अमतं निब्बानं । इतीति पदसन्धि पदसंसग्गो पदपारिपूरी अक्खरसमवायो 
ब्यञ्जनसिलिट्ठ॒ता पदानुपुब्बतापेतं -- इतीति । बूमीति बूमि आचिक्खामि देसेमि पञ्जपेमि पट्ठपेमि विवरामि विभजामि 
उत्तानौकरोमि पकासेमीति - निब्बानं इति नं बूमि। 


जरामच्चुपरिक्खयन्ति जरामरणस्स पहानं वूपसमं पटिनिस्सग्गं पटिप्पस्सद्धि अमतं निब्बानन्ति - 
जरामच्चुपरिक्खयं । तेनाह भगवा - 


“अकिञ्चनं अनादानं, एतं दीपं अनापरं । 
निब्बानं इति नं बूमि, जरामच्चुपरिक्खय'न्ति॥ 


६४. एतदञ्ञाय ये सता, दिट्टधम्माभिनिब्बुता । 
न ते मारवसानुगा, न ते मारस्स पद्धगू [पट्टगू (स्या० क०)] ॥ 


एतदञ्ञाय ये सताति। एतन्ति अमतं निब्बानं । यो सो सब्बसङ्घारसमथो सब्बूपधिपटिनिस्सग्गो तण्हकखयो विरागो 
निरोधो निब्बानं । अञ्जायाति अञ्जाय जानित्वा तुलयित्वा तीरयित्वा विभावयित्वा विभूतं कत्वा, “सब्बे सङ्घारा 
अनिच्चा"ति...पे०... “यं किञ्चि समृदयधम्मं, सब्बं तं निरोधधम्म'न्ति अञ्जाय जानित्वा तुलयित्वा तीरयित्वा 
विभावयित्वा विभूतं कत्वा। येति अरहन्तो खीणासवा। सताति चतूहि कारणेहि सता - काये कायानुपस्सनासतिपद्ठानं 
भावेन्ता [भावितत्ता (क०)] सता...पे०... ते बुच्चन्ति सताति -- एतदञ्जाय ये सता। 


दिट्टधम्माभिनिब्बृताति । दिट्टुधम्माति दिट्ठधम्मा जातधम्मा तुलितधम्मा तीरितधम्मा विभूतधम्मा विभावितधम्मा। 
अभिनिब्बृताति रागस्स निब्बापितत्ता निब्बुता, दोसस्स...पे०... सब्बाकुसलाभिसङ्घारानं सन्तत्ता समितत्ता वूपसमितत्ता 
निज्झातत्ता निब्बुतत्ता पटिप्पस्सद्भत्ता सन्ता उपसन्ता वूपसन्ता निब्बुता पटिप्पस्सद्भाति - दिट्ठधम्माभिनिब्बुता । 


न ते मारवसानुगाति। मारोति यो सो मारो कण्हो अधिपति अन्तगू नमुचि पमत्तबन्धु। न ते मारवसानुगाति न ते 
मारस्स वसे वत्तन्ति, नापि मारो तेसु वसं वत्तेति। ते मारञ्च मारपक्खञ्च मारपासञ्च मारबळिसञ्च [मारबलिसञ्च 

(क०)] मारामिसञ्च मारविसयञ्च मारनिवासञ्च मारगोचरञ्च मारबन्धनञ्च अभिभुय्य अभिभवित्वा 
अज्झोत्थरित्वा परियादियित्वा मद्दित्वा चरन्ति विहरन्ति इरियन्ति वत्तेन्ति पालेन्ति यपेन्ति यापेन्तीति - न ते मारवसानुगा । 


न ते मारस्स पद्धगूति न ते मारस्स पद्धा पद्धचरा [पट्टा पट्टचरा (स्या० क०)] परिचारिका सिया; बुद्धस्स ते भगवतो 
पद्धा पद्धचरा परिचारिका सियाति - न ते मारस्स पद्धगू । तेनाह भगवा - 


““एतदञ्ञाय ये सता, दिट्टथम्माभिनिब्बुता । 
न ते मारवसानुगा, न ते मारस्स पद्धगू'ति॥ 


सह गाथापरियोसाना...पे०... सत्था मे भन्ते भगवा, सावकोहमस्मीति । 
कप्पमाणवपुच्छानिद्देसो दसमो। 
११. जतुकण्णिमाणवपुच्छानिद्देसो 
६५. सुत्वानहं वीर अकामकार्मि, [इच्चायस्मा जतुकण्णि] 
ओघातिगं पुहुमकाममागमं। 
सन्तिपदं बूहि सहजनेत्त, यथातच्छं भगवा बरूहि मेतं॥ 


सुत्वानहं वीर अकामकामिन्ति सुत्वा सुणित्वा उग्गहेत्वा उपधारेत्वा उपलक्खयित्वा । इतिपि सो भगवा आरहं... 
पे०... बुद्धो भगवाति - सुत्वानहं। वीराति वीरो भगवा। वीरियवाति वीरो, पहूति वीरो, विसवीति वीरो, अलमत्तोति वीरो, 
सूरोति वीरो, विक्कन्तो अभीरू अच्छम्भी अनुत्रासी अपलायी पहीनभयभेरवो विगतलोमहंसोति वीरो। 


विरतो इध सब्बपापकेहि, निरयदुक्खं अतिच्च वीरियवा [विरियवा (स्या०) सु० नि० ५३६] सो। 
सो वीरियवा पधानवा, वीरो तादि पवुच्चते तथत्ताति॥ 


सुत्वानहं वीर। अकामकामिन्ति । कामाति उद्दानतो द्वे कामा - वत्थुकामा च किलेसकामा च...पे०... इमे वुच्चन्ति 


परिञ्ञातत्ता किलेसकामानं पहीनत्ता भगवा न कामे कामेति, न कामे पत्थेति, न कामे पिहेति, न कामे अभिजप्पति। ये 
कामे कामेन्ति, कामे पत्थेन्ति, कामे पिहेन्ति, कामे अभिजप्पन्ति, ते कामकामिनो रागरागिनो सञ्ञजासञ्जिनो। भगवा न 
कामे कामेति, न कामे पत्थेति, न कामे पिहेति, न कामे अभिजप्पति। तस्मा बुद्धो अकामो निक्कामो चत्तकामो वन्तकामो 
मुत्तकामो पहीनकामो पटिनिस्सट्टुकामो वीतरागो विगतरागो चत्तरागो वन्तरागो मुत्तरागो पहीनरागो पटिनिस्सट्टरागो 
निच्छातो निब्बुतो सीतिभूतो सुखप्पटिसंवेदी ब्रह्मभूतेन अत्तना विहरतीति - सुत्वानहं वीर अमकामकामि । 


सगारवसप्पतिस्साधिवचनमेतं आयस्माति। जतुकण्णीति तस्स ब्राह्मणस्स गोत्तं सङ्घा समञ्ञा पञ्जत्ति बोहारोति - 
इच्चायस्मा जतुकण्णि। 

ओघातिगं पुहुमकाममागमन्ति। ओघातिगन्ति ओघातिगं ओघं अतिक्कन्तं समतिक्कन्तं वीतिवत्तन्ति - 
ओघातिगं । पुदुन्ति पुटुं पुच्छितुं याचितुं अज्झेसितुं पसादेतुं । अकाममागमन्ति अकामं पुटुं निक्कामं चत्तकामं वन्तकामं 
मुत्तकामं पहीनकामं पटिनिस्सट्टुकामं वीतरागं विगतरागं चत्तरागं वन्तरागं मृत्तरागं पहीनरागं पटिनिस्सद्ुरागं आगम्हा 
आगतम्हा उपागतम्हा सम्पत्तम्हा तया सदधि समागतम्हाति - ओघातिगं पुठुमकाममागमं । 


सन्तिपदं बूहि सहजनेत्ताति। सन्तीति एकेन आकारेन सन्तिपि सन्तिपदम्पि [सन्तिपदन्ति (क०)] तंयेव अमतं 
निब्बानं । यो सो सब्बसङ्घारसमथो सब्बूर्पधिपटिनिस्सग्गो तण्हक्खयो विरागो निरोधो निब्बानं । वुत्तञ्हेतं भगवता - 
“सन्तमेतं पदं, पणीतमेतं पदं, यदिदं सब्बसङ्घारसमथो सब्बूपधिपटिनिस्सग्गो तण्हक्खयो विरागो निरोधो निब्बान''न्ति। 
अथापरेनाकारेन ये धम्मा सन्ताधिगमाय सन्तिफुसनाय सन्तिसच्छिकिरियाय संवत्तन्ति, सेय्यथिदं - चत्तारो सतिपट्ठाना 
चत्तारो सम्मप्पधाना चत्तारो इद्भिपादा पञ्चिन्द्रियानि पञ्च बलानि सत्त बोज्झङ्गा अरियो अट्टङ्गिको मग्गो - इमे वुच्चन्ति 
सन्तिपदा। सन्तिपदं ताणपदं लेणपदं सरणपदं अभयपदं अच्चुतपदं अमतपदं निब्बानपदं बूहि आचिक्खाहि देसेहि 
पञ्जपेहि पट्ठपेहि विवराहि विभजाहि उत्तानीकरोहि पकासेहि । सहजनेत्ताति नेत्तं वुच्चति सब्बञ्जुतञाणं । बुद्रस्स भगवतो 
नेत्तञ्च जिनभावो च बोधिया मूले अपुब्बं अचरिमं एकस्मिं खणे उप्पन्नो, तस्मा बुद्धो सहजनेत्तोति - सन्तिपदं बृहि 
सहजनेत्त। 


यथातच्छं भगवा बृहि मेतन्ति यथातच्छं वुच्चति अमतं निब्बानं...पे०... निरोधो निब्बानं । भगवाति गारवाधिवचनं... 
पे०... सच्छिका पञ्जत्ति, यदिदं भगवाति। बूहि मेतन्ति बूहि आचिक्खाहि..पे०... पकासेहीति -- यथातच्छं भगवा बृहि 
मेतं । तेनाह सो ब्राह्मणो - 


““सुत्वानहं वीर अकामकामिं, [इच्चायस्मा जतुकण्णि] 
ओघातिगं पुहुमकाममागमं । 
सन्तिपदं बूहि सहजनेत्त, यथातच्छं भगवा बृहि मेत"'न्ति॥ 


६६. भगवा हि कामे अभिभुय्य इरियति, आदिच्चोव पथवि तेजी तेजसा। 
परित्तपञ्ञस्स मे भूरिपञ्ञो, आचिक्ख धम्मं यमहं विजञ्ञं। 
जातिजराय इध विप्पहानं॥ 


भगवा हि कामे अभिभृय्य इरियतीति। भगवाति गारवाधिवचनं...पे०... सच्छिका पञ्जत्ति, यदिदं भगवाति। 
कामाति उद्दानतो द्वे कामा - वत्थुकामा च किलेसकामा च...पे०... इमे बुच्चन्ति वत्थुकामा...पे०... इमे वुच्चन्ति 
किलेसकामा । भगवा वत्थुकामे परिजानित्वा किलेसकामे पहाय अभिभुय्य अभिभवित्वा अज्झोत्थरित्वा परियादियित्वा 
चरति विहरति इरियति वत्तेति पालेति यपेति यापेतीति - भगवा हि कामे अभिभुस्य इरियति । 


आदिच्चोव पथविं तेजी तेजसाति आदिच्चो वुच्चति सूरियो [सुरियो (स्या०)]। पथवी वुच्चति जगती [जरा 
(स्या०)]। यथा सूरियो तेजी तेजेन समन्नागतो पथवि अभिभुय्य अभिभवित्वा अज्झोत्थरित्वा परियादियित्वा सन्तापयित्वा 
सब्बं आकासगतं तमगतं अभिविहच्च अन्धकारं विधमित्वा आलोकं दस्सयित्वा आकासे अन्तलिक्खे गगनपथे 
[गमनपथे (स्या०) अट्टुकथा ओलोकेतब्बा] गच्छति, एवमेव भगवा जाणतेजी जाणतेजेन समन्नागतो सब्बं 
अभिसङ्घारसमुदयं...पे०... किलेसतमं अविज्जन्धकारं विधमित्वा जाणालोकं दस्सेत्वा वत्थुकामे परिजानित्वा किलेसकामे 

पहाय अभिभुय्य अभिभवित्वा अज्झोत्थरित्वा परियादियित्वा मद्दित्वा चरति विहरति इरियति वत्तेति पालेति यपेति 
यापेतीति - आदिच्चोव पथवि तेजी तेजसा । 


परित्तपञ्ञस्स मे भूरिपञ्ञोति अहमस्मि परित्तपञ्जो ओमकपञ्ञजो लामकपञ्ञो छतुक्कपञ्ञो । त्वम्पि महापञ्जो 
पुथुपञ्जो हासपञ्जो जवनपञ्जो तिक्खपञ्जो निब्बेधिकपञ्ञो। भूरि वुच्चति पथवी। भगवा ताय पथविसमाय पञ्ञाय 
विपुलाय वित्थताय समन्नागतोति - परित्तपञ्ञस्स मे भूरिपञ्ञो। 


आचिक्ख धम्मं यमहं विजञ्ञन्ति। धम्मन्ति आदिकल्याणं मज्झेकल्याणं परियोसानकल्याणं सात्थं सब्यञ्जनं 


पञ्जपेहि पट्टपेहि विवराहि विभजाहि उत्तानीकरोहि पकासेहि। यमहं विजञ्ञन्ति यमहं जानेय्यं आजानेय्यं विजानेय्यं 
पटिजानेय्यं पटिविज्झेय्यं अधिगच्छेय्यं फस्सेय्यं सच्छिकरेय्यन्ति - आचिक्ख धम्मं यमहं विजञ्ञं । 


जातिजराय इध विप्पहानन्ति इधेव जातिजराय मरणस्स पहानं वूपसमं पटिनिस्सग्गं पटिप्पस्सद्भि अमतं 
निब्बानन्ति - जातिजराय इध विप्पहानं । तेनाह सो ब्राह्मणो - 


“भगवा हि कामे अभिभुय्य इरियति, आदिच्चोव पथवि तेजी तेजसा। 
परित्तपञ्ञस्स मे भूरिपञ्जो, आचिकख धम्मं यमहं विजञ्ञं । 
जातिजराय इध विप्पहान''न्ति॥ 


६७. कामेसु विनय गेधं, [जतुकण्णीति भगवा] 
नेक्खम्मं दहु खेमतो। 
उग्गहितं निरत्तं वा, मा ते विज्जित्थ किञ्चनं॥ 


पञ्जत्ति, यदिदं भगवाति -- जतुकण्णीति भगवा । 


नेक्खम्मं दटु खेमतोति। नेक्खम्मन्ति सम्मापटिपदं अनुलोमपटिपदं अपच्चनीकपटिपदं अन्वत्थपटिपदं 
धम्मानुधम्मपटिपदं सीलेसु परिपूरकारितं इन्द्रियेसु गुत्तद्वारतं भोजने मत्तञ्ञुतं जागरियानुयोगं सतिसम्पजञ्ञं चत्तारो 
सतिपट्टाने चत्तारो सम्मप्पधाने चत्तारो इद्धिपादे पञ्चिन्द्रियानि पञ्च बलानि सत्त बोज्झङ्गे अरियं अट्रङ्गिकं मग्गं निब्बानञ्च 
निब्बानगामिनिञ्च पटिपदं खेमतो ताणतो लेणतो सरणतो सरणीभूततो अभयतो अच्चुततो अमततो निब्बानतो दडुं 
पस्सित्वा तुलयित्वा तीरयित्वा विभावयित्वा विभूतं कत्वाति - नेक्खम्मं दहु खेमतो । 


उग्गहितं निरत्तं वाति। उग्गहितन्ति तण्हावसेन दिट्टिबसेन गहितं परामटुं अभिनिविट्टं अज्झोसितं अधिमृत्तं । निरत्तं 
वाति निरत्तं वा मुञ्चितब्बं विजहितब्बं विनोदितब्बं व्यन्तीकातब्बं अनभावं गमेतब्बन्ति -- उग्गहितं निरत्तं वा । 

मा ते विज्जित्थ किञ्चनन्ति रागकिञ्चनं दोसकिञ्चनं मोहकिञ्चनं मानकिञ्चनं दिड्विकिञ्चनं किलेसकिञ्चनं 
दुच्चरितकिञ्चनं । इदं किञ्चनं [इमे किञ्चना (क०)] तुय्हं मा विज्जित्थ मा पविज्जित्थ मा संविज्जित्थ पजह विनोदेहि 
ब्यन्तीकरोहि अनभावं गमेहीति - मा ते विज्जित्थ किञ्चनं | तेनाह भगवा -- 


“कामेसु विनय गेधं, [जतुकण्णीति भगवा] 
नेक्खम्मं दहु खेमतो । 
उग्गहितं निरत्तं वा, मा ते विज्जित्थ किञ्चन''न्ति॥ 


६८. यं पुब्बे तं विसोसेहि, पच्छा ते माह किञ्चनं। 
मज्झे चे नो गहेस्ससि, उपसन्तो चरिस्ससि॥ 


यं पुब्बे तं विसोसेहीति अतीते सङ्कारे आरब्भ ये किलेसा उप्पज्जेय्युं ते किलेसे सोसेहि विसोसेहि सुक्खापेहि 
विसुक्खापेहि अबीजं करोहि पजह विनोदेहि ब्यन्तीकरोहि अनभावं गमेहीति -- एवम्पि यं पुब्बे तं विसोसेहि। अथ वा, ये 
अतीता कम्माभिसङ्घारा अविपक्कविपाका ते कम्माभिसङ्कारे सोसेहि विसोसेहि सुक्खापेहि विसुक्खापेहि अबीजं [अवीजं 
(स्या०)] करोहि पजह विनोदेहि ब्यन्तीकरोहि अनभावं गमेहीति -- एवम्मि यं पुब्बे तं विसोसेहि । 


पच्छा ते माहु किञ्चनन्ति पच्छा वुच्चति अनागते सङ्घारे आरब्भ रागकिञ्चनं दोसकिञ्चनं मोहकिञ्चनं 
मानकिञ्चनं दिट्टिकिञ्चनं किलेसकिञ्चनं दुच्चरितकिञ्चनं । इदं किञ्चनं तुय्हं मा अहु मा अहोसि मा जनेसि [मा जनेहि 
(स्या) तथावसेसेसु द्वीसु पदेसुपि] मा सञ्जनेसि माभिनिब्बत्तेसि पजह विनोदेहि ब्यन्तीकरोहि अनभावं गमेहीति -- पच्छा 
ते माहु किञ्चनं । 


मज्झे चे नो गहेस्ससीति मज्झे वुच्चति पच्चुप्पन्नं रूपं वेदना सञ्ञा सङ्घारा विज्ञाणं । पच्चुप्पन्ने सङ्कारे 
तण्हावसेन दिड्टिवसेन न गहेस्ससि न तण्हिस्ससि न परामसिस्ससि न नन्दिस्ससि नाभिनन्दिस्ससि न अज्झोसिस्ससि। 
अभिनन्दनं अभिवदनं अज्झोसानं गाहं परामासं अभिनिवेसं पजहिस्ससि विनोदेस्ससि ब्यन्तीकरिस्ससि अनभावं 
गमेस्ससीति _ मज्झे चे नो गहेस्ससि। 


समितत्ता उपसमितत्ता वूपसमितत्ता निज्झातत्ता निब्बुतत्ता विगतत्ता पटिप्पस्सद्भत्ता सन्तो उपसन्तो वूपसन्तो निब्बुतो 
पटिप्पस्सद्भो चरिस्ससि विहरिस्ससि इरियिस्ससि वत्तिस्ससि पालेस्ससि यपेस्ससि यापेस्ससीति -- उपसन्तो चरिस्ससि। 
तेनाह भगवा - 


“*यं पुब्बे तं विसोसेहि, पच्छा ते माहु किञ्चनं । 
मज्झे चे नो गहेस्ससि, उपसन्तो चरिस्ससी”ति॥ 


६९. सब्बसो नामरूपस्मिं, वीतगेधस्स ब्राह्मण। 
आसवास्स न विज्जन्ति, येहि मच्चुवसं वजे॥ 


सब्बसो नामरूपस्मि वीतगेधस्स ब्राह्मणाति | सब्बसोति सब्बेन सब्बं सब्बथा सब्बं असेसं निस्सेसं 

परियादियनवचनमेतं सब्बसोति। नामन्ति चत्तारो अरूपिनो खन्धा । रूपन्ति चत्तारो च महाभूता चतुन्नञ्च 
महाभूतानं उपादाय रूपं । गेधो वुच्चति तण्हा। यो रागो सारागो...पे०... अभिज्झा लोभो अकुसलमूलं । सब्बसो 
नामरूपस्मिं वीतगेधस्स ब्राह्मणाति सब्बसो नामरूपस्मिं वीतगेधस्स विगतगेधस्स चत्तगेधस्स वन्तगेधस्स मृत्तगेधस्स 
पहीनगेधस्स पटिनिस्सटुगेधस्स वीतरागस्स विगतरागस्स चत्तरागस्स वन्तरागस्स मृत्तरागस्स पहीनरागस्स 
पटिनिस्सट्टरागस्साति - सब्बसो नामरूपस्मिं वीतगेधस्स ब्राह्मण । 


आसवास्स न विज्जन्तीति। आसवाति चत्तारो आसवा - कामासवो, भवासवो, दिट्ठासवो, अविज्जासवो। 
अस्साति अरहतो खीणासवस्स। न विज्जन्तीति इमे आसवा तस्स नत्थि न सन्ति न संविज्जन्ति नुपलब्मन्ति पहीना 
समुच्छिन्ना वूपसन्ता पटिप्पस्सद्भा अभन्बुप्पत्तिका जाणग्गिना दड्डाति - आसवास्स न विज्जन्ति। 


येहि मच्चुवसं वजेति येहि आसवेहि मच्चुनो वा वसं गच्छेय्य, मरणस्स वा वसं गच्छेय्य, मारपक्खस्स वा वसं 
गच्छेय्य; ते आसवा तस्स नत्थि न सन्ति न संविज्जन्ति नुपलब्भन्ति पहीना समुच्छिन्ना वूपसन्ता पटिप्पस्सद्भा 
अभब्बुप्पत्तिका ञाणग्गिना दड्ढाति - येहि मच्चुवसं बजे | तेनाह भगवा - 


“सब्बसो नामरूपस्मिं, वीतगेधस्स ब्राह्मण । 
आसवास्स न विज्जन्ति, येहि मच्चुवसं वजे”ति॥ 


सह गाथापरियोसाना...पे०... सत्था मे भन्ते भगवा, सावकोहमस्मीति। 
जतुकण्णिमाणवपुच्छानिद्देसो एकादसमो। 
१२. भद्रावुधमाणवपुच्छानिद्देसो 


७०. ओकञ्जहं तण्हच्छिदं अनेजं, [इच्चायस्मा भद्रावुधो] 
नन्दिञ्जहं ओघतिण्णं विमुत्तं। 
कप्पञ्जहं अभियाचे सुमेधं, सुत्वान नागस्स अपनमिस्सन्ति [अपगमिस्सन्ति (क०)] इतो॥ 


ओकञ्जहं तण्हच्छिदं अनेजन्ति। ओकञ्जहन्ति रूपधातुया यो छन्दो यो रागो या नन्दी या तण्हा ये उपायुपादाना 
[उपयुपादाना (क०)] चेतसो अधिट्ठानाभिनिवेसानुसया, ते बुद्भस्स भगवतो पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा । तस्मा बुद्धो ओकञ्जहो। वेदनाधातुया...पे०... सञ्ञजाधातुया... सङ्घारधातुया... 
विञ्जाणधातुया यो छन्दो यो रागो या नन्दी या तण्हा ये उपायुपादाना चेतसो अधिट्ठानाभिनिवेसानुसया, ते बुद्भस्स भगवतो 
पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो ओकञ्जहो । 


तण्हच्छिदन्ति। तण्हाति रूपतण्हा...पे०... धम्मतण्हा । सा तण्हा बुद्भस्स भगवतो छिन्ना उच्छिन्ना समुच्छिन्ना 
बूपसन्ता पटिप्पस्सद्धा अभब्बुप्पत्तिका जाणग्गिना दड्ठा । तस्मा बुद्धो तण्हच्छिदो। अनेजोति एजा वुच्चति तण्हा। यो रागो 
सारागो ...पे०... अभिज्झा लोभो अकुसलमूलं । सा एजा तण्हा बुद्धस्स भगवतो पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा । तस्मा बुद्धो अनेजो। एजाय पहीनत्ता अनेजो भगवा लाभेपि न इञ्जति, अलाभेपि न 
इञ्जति, यसेपि न इञ्जति, अयसेपि न इञ्जति, पसंसायपि न इञ्जति, निन्दायपि न इञ्जति, सुखेपि न इञ्जति, दुक्खेपि न 

इञ्जति न चलति न वेधति न पवेधति न सम्पवेधतीति। तस्मा बुद्धो अनेजोति - ओकज्जहं तण्हच्छिदं अनेजं । 


नन्दी सा तण्हा बुद्धस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो 
नन्दिञ्जहो। ओघतिण्णन्ति भगवा कामोघं तिण्णो भवोघं तिण्णो दिट्टोघं तिण्णो अविज्जोघं तिण्णो सब्बसंसारपथं तिण्णो 
उत्तिण्णो नित्थिण्णो अतिक्कन्तो समतिक्कन्तो वीतिवत्तो। सो वुत्थवासो चिण्णचरणो...पे०... जातिमरणसंसारो नत्थि 
तस्स पुनब्भवोति - नन्दिञ्जहं ओघतिण्णं । विमुत्तन्ति भगवतो रागा चित्तं मुत्तं विमुत्तं सुविमुत्तं, दोसा चित्तं... मोहा चित्तं... 
पे०... सब्बाकुसलाभिसङ्घारेहि चित्तं मुत्तं विमुत्तं सुविमुत्तन्ति - नन्दिञ्जहं ओघतिण्णं विमुत्तं । 


अयं दिड्टिकप्पो। बुद्धस्स भगवतो तण्हाकप्पो पहीनो दिड्टिकप्पो पटिनिस्सट्टो। तण्हाकप्पस्स पहीनत्ता दिड्िकप्पस्स 
पटिनिस्सद्त्ता तस्मा बुद्धो कप्पञ्जहो। अभियाचेति याचामि अभियाचामि अज्झेसामि सादियामि पत्थयामि पिहयामि 
जप्पामि अभिजप्पामि । सुमेधा वुच्चति पञ्ञा । या पञ्जा पजानना...पे०... अमोहो धम्मविचयो सम्मादिड्टि। भगवा इमाय 
मेधाय पञ्ञाय उपेतो समुपेतो उपागतो समुपागतो उपपन्नो समुपपन्नो समन्नागतो। तस्मा बुद्धो सुमेधोति - कप्पञ्जहं 
अभियाचे सुमेधं । 


सुत्वान नागस्स अपनमिस्सन्ति इतोति | नागस्साति नागो। भगवा आगुं न करोतीति नागो, न गच्छतीति नागो, न 


देसनं अनुसासनं अनुसिट्टं सुत्वा सुणित्वा उग्गहेत्वा उपधारयित्वा उपलक्खयित्वा इतो अपनमिस्सन्ति वजिस्सन्ति 
पक्कमिस्सन्ति दिसाविदिसं गमिस्सन्तीति - सुत्वान नागस्स अपनमिस्सन्ति इतो । तेनाह सो ब्राह्मणो - 


“ओकज्जहं तण्हच्छिदं अनेजं, [इच्चायस्मा भद्रावुधो] 
नन्दिञ्जहं ओघतिण्णं विमुत्तं। 
कप्पञ्जहं अभियाचे सुमेधं, सुत्वान नागस्स अपनमिस्सन्ति इतो”ति॥ 


७१. नानाजना जनपदेहि सङ्गता, तव वीर वाक्यं अभिकङ्कमाना। 
तेसं तुवं साधु वियाकरोहि, तथा हि ते विदितो एस धम्मो॥ 


नानाजना जनपदेहि सङ्घताति। नानाजनाति खत्तिया च ब्राह्मणा च वेस्सा च सुद्दा च गहट्टा च पब्बजिता च देवा च 
मनुस्सा च। जनपदेहि सङ्गताति अङ्गा च मगधा च कलिङ्गा च कासिया च कोसला च वज्जिया च मल्ला च चेतियम्हा च 
[चेतियम्हा च सागरम्हा च (स्या०)] बंसा च कुरुम्हा च पञ्चाला च मच्छा च सुरसेना च अस्सका च अवन्तिया च योना 
[योनका (क०) महानि० ५५] च कम्बोजा च। सङ्गताति सङ्गता समागता समोहिता सन्निपतिताति - नानाजना जनपदेहि 
सङ्गता। 


तव वीर वाक्यं अभिकङ्कमानाति। वीराति वीरो। भगवा वीरियवाति वीरो, पहूति वीरो, विसवीति वीरो, 

अलमत्तोति वीरो, विगतलोमहंसोतिपि वीरो। 


विरतो इध सब्बपापकेहि, निरयदुक्खं अतिच्च वीरियवा सो। 
सो वीरियवा पधानवा, वीरो तादि पवुच्चते तथत्ताति॥ 


तव वीर वाक्यं अभिकङ्कमानाति तुय्हं वचनं व्यप्पथं देसनं अनुसासनं अनुसिटुं। अभिकङ्कमानाति अभिकङ्खमाना 
इच्छमाना सादियमाना पत्थयमाना पिहयमाना अभिजप्पमानाति - तव वीर वाक्यं अभिकङ्कमाना। 


तेसं तुवं साधु वियाकरोहीति। तेसन्ति तेसं खत्तियानं ब्राह्मणानं वेस्सानं सुद्दानं गहद्ठानं पब्बजितानं देवानं 
मनुस्सानं | तुवन्ति भगवन्तं भणति। साधु वियाकरोहीति साधु आचिकखाहि देसेहि पञ्जपेहि पट्टपेहि विवराहि विभजाहि 
उत्तानीकरोहि पकासेहीति - तेसं तुवं साधु वियाकरोहि। 


तथा हि ते विदितो एस धम्मोति तथा हि ते विदितो तुलितो तीरितो विभूतो विभावितो एस धम्मोति - तथा हि ते 
विदितो एस धम्मो। तेनाह सो ब्राह्मणो - 


“नानाजना जनपदेहि सङ्गता, तव वीर वाक्यं अभिकङ्कमाना। 
तेसं तुवं साधु वियाकरोहि, तथा हि ते विदितो एस धम्मो "ति॥ 


७२. आदानतण्हं विनयेथ सब्ब, [भद्रादुधाति भगवा] 
उद्ध अधो तिरियञ्चापि मज्झे। 
यं यञ्हि लोकस्मिमुपादियन्ति, तेनेव मारो अन्वेति जन्तुं॥ 


सङ्कारे... विञ्ञाणं... गतिं... उपपत्ति... पटिसन्धिं... भवं... संसारं... बडे आदियन्ति उपादियन्ति गण्हन्ति परामसन्ति 
अभिनिविसन्ति । तंकारणा वुच्चति आदानतण्हा। आदानतण्हं विनयेथ सब्बन्ति सब्बं आदानतण्हं विनयेय्य 
पटिविनयेय्य पजहेय्य विनोदेय्य ब्यन्तीकरेय्य अनभावं गमेय्याति - आदानतण्हं विनयेथ सब्बं । भद्रावुधाति भगवाति। 


भद्राबुधाति भगवा । 


उद्धं अधो तिरियञ्चापि मज्झेति। उद्धन्ति अनागतं; अधोति अतीतं; तिरियञ्चापि मज्झेति पच्चुप्पन्नं । उद्धन्ति 
देवलोको; अधोति निरयलोको; तिरियञ्चापि मज्झेति मनुस्सलोको। अथ वा, उद्धन्ति कुसला धम्मा; अधोति अकुसला 
धम्मा; तिरियञ्चापि मज्झेति अब्याकता धम्मा। उद्धन्ति अरूपधातु; अधोति कामधातु; तिरियञ्चापि मज्झेति रूपधातु । 
उद्धन्ति सुखा वेदना; अधोति दुक्खा वेदना; तिरियञ्चापि मज्झेति अदुक्खमसुखा वेदना । उद्धन्ति उद्धं पादतला; अधोति 
अधो केसमत्थका; तिरियञ्चापि मज्झेति वेमज्झेति - उद्धं अधो तिरियञ्चापि मज्झे। 


यं यञ्हि लोकस्मिमुपादियन्तीति यं यं रूपगतं वेदनागतं सञ्जागतं सङ्घारगतं विञ्जाणगतं आदियन्ति उपादियन्ति 

तेनेव मारो अन्वेति जन्तुन्ति तेनेव कम्माभिसङ्घारवसेन पटिसन्धिको खन्धमारो धातुमारो आयतनमारो गतिमारो 
उपपत्तिमारो पटिसन्धिमारो भवमारो संसारमारो वट्टमारो अन्वेति अनुगच्छति अन्वायिको होति। जन्तुन्ति सत्तं जनं नरं 
माणवं [मानवं (स्या०)] पोसं पुग्गलं जीवं जागुं जन्तुं इन्दगुं मनुजन्ति - तेनेव मारो अन्वेति जन्तुं। तेनाह भगवा - 


““आदानतण्हं विनयेथ सब्बं, [भद्राबुधाति भगवा] 
उद्धं अधो तिरियञ्चापि मज्झे। 
यं यञ्हि लोकस्मिमुपादियन्ति, तेनेव मारो अन्वेति जन्तु" न्ति॥ 


७३. तस्मा पजानं न उपादियेथ, भिक्खु सतो किञ्चनं सब्बलोके। 
आदानसत्ते इति पेक्खमानो, पजं इमं मच्चुधेय्ये विसत्तं॥ 


तस्मा पजान न उपादियेथाति । तस्माति तस्मा तंकारणा तंहेतु तप्पच्चया तंनिदाना, एतं आदीनवं सम्पस्समानो 
आदानतण्हायाति - तस्मा। पजानन्ति जानन्तो पजानन्तो आजानन्तो विजानन्तो पटिविजानन्तो पटिविज्झन्तो “सब्बे 


पटिविजानन्तो पटिविज्झन्तो। न उपादियेथाति रूपं नादियेय्य न उपादियेय्य न गण्हेय्य न परामसेय्य नाभिनिविसेय्य; 
वेदनं...पे०... सञ्जं... सङ्कारे... विज्ञाणं... गतिं ... उपपत्ति... पटिसन्धिं... भवं... संसारं... बटुं नादियेय्य न उपादियेय्य न 
गण्हेय्य न परामसेय्य नाभिनिविसेय्याति - तस्मा पजानं न उपादियेथ। 


भिक्खु सतो किञ्चनं सब्बलोकेति। भिक्खूति पुथुज्जनकल्याणको वा भिक्खु, सेक्खो वा भिक्खु । सतोति चतूहि 


किञ्चि रूपगतं वेदनागतं सञ्जागतं सङ्घारगतं विञ्ञाणगतं | सब्बलोकेति सब्बअपायलोके सब्बमनुस्सलोके 
सब्बदेवलोके सब्बखन्धलोके सब्बधातुलोके सब्बआयतनलोकेति - भिक्खु सतो किञ्चनं सब्बलोके | 


आदानसत्ते इति पेक्खमानोति आदानसत्ता वुच्चन्ति ये रूपं आदियन्ति उपादियन्ति गण्हन्ति परामसन्ति 


पेक्खमानो दक्खमानो दिस्समानो पस्समानो ओलोकयमानो निज्झायमानो उपपरिक्खमानोति - आदानसत्ते इति 
पेक्खमानो । 


पजं इमं मच्चुधेय्ये विसत्तन्ति। पजाति सत्ताधिवचनं मच्चुधेय्या वुच्चन्ति किलेसा च खन्धा च अभिसङ्घारा च। 
पजा मच्चुधेय्ये मारधेय्ये मरणधेय्ये सत्ता विसत्ता आसत्ता लग्गा लग्गिता पलिबुद्धा । यथा भित्तिखिले वा नागदन्ते वा भण्डं 
सत्तं विसत्तं आसत्तं लग्गं लग्गितं पलिबुद्धं, एवमेव पजा मच्चुधेय्ये मारधेय्ये मरणधेय्ये सत्ता विसत्ता आसत्ता लग्गा 
लग्गिता पलिबुद्धाति - पजं इमं मच्चुधेय्ये विसत्तं । तेनाह भगवा - 


“तस्मा पजान न उपादियेथ, भिक्खु सतो किञ्चनं सब्बलोके । 
आदानसत्ते इति पेक्खमानो, पजं इमं मच्चुधेय्ये विसत्त*न्ति॥ 

सह गाथापरियोसाना...पे०... सत्था मे भन्ते भगवा, सावकोहमस्मीति । 
भद्रावुधमाणवपुच्छानिद्देसो द्वादसमो । 
१३. उदयमाणवपुच्छानिद्देसो 


७४. झायि विरजमासीन, [इच्चायस्मा उदयो] 
कतकिच्चं अनासवं। 
पारगुं सब्बधम्मानं, अत्थि पञ्हेन आगमं। 
अञ्ञाविमोक्खं पबृहि [संबूहि (स्या०)], अविज्जाय पभेदनं॥ 


झायिं विरजमासीनन्ति । झायिन्ति झायी भगवा । पठमेनपि झानेन झायी, दुतियेनपि झानेन झायी, ततियेनपि झानेन 
झायी, चतुत्थेनपि झानेन झायी, सवितक्कसविचारेनपि झानेन झायी, अवितक्कविचारमत्तेनपि झानेन झायी, 
अवितक्कअविचारेनपि झानेन झायी, सप्पीतिकेनपि झानेन झायी, निप्पीतिकेनपि झानेन झायी, सातसहगतेनपि झानेन 
झायी, उपेक्खासहगतेनपि झानेन झायी, सुञ्ञतेनपि झानेन झायी, अनिमित्तेनपि झानेन झायी, अप्पणिहितेनपि झानेन 
झायी, लोकियेनपि झानेन झायी, लोकुत्तरेनपि झानेन झायी झानरतो एकत्तमनुयृत्तो सदत्थगरुकोति -- झायिं। विरजन्ति 


पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो अरजो विरजो निरजो रजापगतो 
रजविप्पहीनो रजविप्पयृत्तो सब्बरजवीतिवत्तो। 


रागो रजो न च पन रेणु वुच्चति, 
रागस्सेतं अधिवचनं रजोति। 
एतं रजं विप्पजहित्वा [पटिविनोदित्वा (क०) महानि० २०९] चक्खुमा, तस्मा जिनो विगतरजोति वुच्चति॥ 


दोसो रजो न च पन रेणु वुच्चति, दोसस्सेतं अधिवचनं रजोति। 
एतं रजं विप्पजहित्वा चक्खुमा, तस्मा जिनो विगतरजोति वुच्चति॥ 


मोहो रजो न च पन रेणु वुच्चति, मोहस्सेतं अधिवचनं रजोति। 
एतं रजं विप्पजहित्वा चक्खुमा, तस्मा जिनो विगतरजोति वुच्चतीति॥ - 


विरजं ...पे०... । 
आसीनन्ति निसिन्नो भगवा पासाणके चेतियेति - आसीनो। 


नगस्स [नगरस्स (क०)] पस्से आसीनं, मुनिं दुक्खस्स पारगुं। 
सावका पयिरुपासन्ति, तेविज्जा मच्चुहायिनोति॥ 

जातिमरणसंसारो नत्थि तस्स पुनब्भवोति। एवम्पि भगवा आसीनोति - झायिं विरजमासीनं । 


इच्चायस्मा उदयोति। इच्चाति पदसन्धि...पे०... आयस्माति पियवचनं...पे०... उदयोति तस्स ब्राह्मणस्स नामं...पे०... 
अभिलापोति - इच्चायस्मा उदयो। 


कतकिच्चं अनासवन्ति बुद्भस्स भगवतो किच्चाकिच्चं करणीयाकरणीयं पहीनं उच्छिन्नमूलं तालावत्थुकतं 
अनभावंकतं आयतिं अनुप्पादधम्मं | तस्मा बुद्धो कतकिच्चो । 


यस्स च विसता [यस्स परिपता (स्या०) पस्स महानि० २०२] नत्थि, छिन्नसोतस्स भिक्खुनो । 
किच्चाकिच्चप्पहीनस्स, परिळाहो न विज्जतीति॥ 


कतकिच्चं अनासवन्ति। आसवाति चत्तारो आसवा - कामासवो, भवासवो, दिट्ठासवो, अविज्जासवो। ते आसवा 
बुद्धस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो अनासवोति - 
कतकिच्चं अनासवं। 


पारगुं सब्बधम्मानन्ति भगवा सब्बधम्मानं अभिञ्ञापारगू परिञ्ञापारगू पहानपारगू भावनापारगू सच्छिकिरियापारगू 
समापत्तिपारगू । अभिञ्ञापारगू सब्बधम्मानं, परिञ्ञापारगू सब्बदुक्खानं, पहानपारगू सब्बकिलेसानं, भावनापारगू चतुन्नं 
मग्गानं, सच्छिकिरियापारगू निरोधस्स, समापत्तिपारगू सब्बसमापत्तीनं। सो वसिप्पत्तो पारमिप्पत्तो अरियस्मिं सीलस्मि; 
बसिप्पत्तो पारमिप्पत्तो अरियस्मिं समाधिस्मि; बसिप्पत्तो पारमिप्पत्तो अरियाय पञ्ञाय; वसिप्पत्तो पारमिप्पत्तो अरियाय 
विमुत्तिया। सो पारगतो पारप्पत्तो अन्तगतो अन्तप्पत्तो कोटिगतो कोटिप्पत्तो परियन्तगतो परियन्तप्पत्तो वोसानगतो 
बोसानप्पत्तो ताणगतो ताणप्पत्तो लेणगतो लेणप्पत्तो सरणगतो सरणप्पत्तो अभयगतो अभयप्पत्तो अच्चुतगतो अच्चुतप्पत्तो 
अमतगतो अमतप्पत्तो निब्बानगतो निब्बानप्पत्तो। सो वुत्तवासो चिण्णचरणो...पे०... जातिमरणसंसारो नत्थि तस्स 
पुनब्भवोति - पारगुं सब्बधम्मानं । 


अत्थि पञ्हेन आगमन्ति पञ्हेन अत्थिको आगतोम्हि, पउ्हं पुच्छितुकामो आगतोम्हि, पञ्हं सोतुकामो 
आगतोम्हीति, एवम्पि अत्थि पञ्हेन आगमं । अथ वा, पञ्हत्थिकानं पञ्हं पुच्छितुकामानं पञ्हं सोतुकामानं आगमनं 
अभिक्कमनं उपसङ्कमनं पयिरुपासनं अत्थीति, एवम्पि अत्थि पञ्हेन आगमं । अथ वा, पञ्हागमो तुय्हं अत्थि, त्वम्पि पहु 
त्वमसि अलमत्तो मया पुच्छितं कथेतुं विसज्जेतुं, बहस्सेतं भारन्ति, एवम्पि अत्थि पञ्हेन आगमं । 


अञ्ञाविमोक्खं पबूहीति अञ्जाविमोवखो वुच्चति अरहत्तविमोक्खो। अरहत्तविमोक्खं पबूहि आचिकखाहि देसेहि 
पञ्जपेहि पटुपेहि विवराहि विभजाहि उत्तानीकरोहि पकासेहीति - अञ्ञजाविमोक्खं पबूहि । 


अविज्जाय पभेदनन्ति अविज्जाय भेदनं पभेदनं पहानं वूपसमं पटिनिस्सग्गं पटिप्पस्सद्धं अमतं निब्बानन्ति - 
अविज्जाय पभेदनं । तेनाह सो ब्राह्मणो - 


“झायि विरजमासीनं, [इच्चायस्मा उदयो] 
कतकिच्चं अनासवं। 
पारगुं सब्बधम्मानं, अत्थि पञ्हेन आगमं । 

अञ्जाविमोक्खं पबूहि, अविज्जाय पभेदन'न्ति॥ 
७५. पहानं कामच्छन्दानं, [उदयाति भगवा] 
दोमनस्सान चूभयं। 
थिनस्स [थीनस्स (स्या०)] च पनूदनं, कुक्कुच्चानं निवारणं॥ 


पहानं कामच्छन्दानन्ति। छन्दोति यो कामेसु कामच्छन्दो कामरागो कामनन्दी कामतण्हा कामसिनेहो कामपिपासा 
कामपरिळाहो काममुच्छा कामज्झोसानं कामोघो कामयोगो कामुपादानं कामच्छन्दनीवरणं। पहानं कामच्छन्दानन्ति 
कामच्छन्दानं पहानं वूपसमं पटिनिस्सग्गं पटिप्पस्सद्धि अमतं निब्बानन्ति _ पहानं कामच्छन्दानं। उदयाति भगवाति। 
उदयाति भगवा तं ब्राह्मणं नामेन आलपति । भगवाति गारवाधिवचनमेतं...पे०... सच्छिका पञ्जत्ति, यदिदं भगवाति - 
उदयाति भगवा। 


दोमनस्सान चूभयन्ति | दोमनस्साति यं चेतसिकं असातं चेतसिकं दुक्खं चेतोसम्फस्सजं असातं दुक्खं वेदयितं, 
चेतोसम्फस्सजा असाता दुक्खा वेदना । दोमनस्सान चूभयन्ति कामच्छन्दस्स च दोमनस्सस्स च उभिन्नं पहानं वूपसमं 
पटिनिस्सग्गं पटिप्पस्सद्धि अमतं निब्बानन्ति - दोमनस्सान चूभयं । 


थिनस्स च पनूदनन्ति। थिनन्ति या चित्तस्स अकल्यता अकम्मञ्जता ओलीयना सल्लीयना लीना लीयना 
लीयितत्तं थिनं थियना [थीनं थीयना (स्या०)] थियितत्तं चित्तस्स। पनूदनन्ति थिनस्स च पनूदनं पहानं वूपसमं पटिनिस्सग्गं 
पटिप्पस्सद्भि अमतं निब्बानन्ति - थिनस्स च पनूदनं । 


कुक्कुच्चानं निवारणन्ति। कुक्कुच्चन्ति हत्थकुक्कुच्चम्पि कुक्कुच्चं, पादकुक्कुच्चम्पि कुक्कुच्चं, 
हत्थपादकुक्कुच्चम्पि कुक्कुच्चं। अकप्पिये कप्पियसञ्जिता, कप्पिये अकप्पियसञ्जिता...पे०... अवज्जे वज्जसञ्जिता, 
बज्जे अवज्जसञ्जिता। यं एवरूपं कुक्कुच्चं कुक्कुच्चायना कुक्कुच्चायितत्तं चेतसो विप्पटिसारो मनोविलेखो, इदं 
बुच्चति कुक्कुच्चं। अपि च, द्वीहि कारणेहि उप्पज्जति कुक्कुच्चं चेतसो विप्पटिसारो मनोविलेखो - कतत्ता च अकतत्ता 
च। कथं कतत्ता च अकतत्ता च उप्पज्जति कुक्कुच्चं चेतसो विप्पटिसारो मनोविलेखो? “कतं मे कायदुच्चरितं, अकतं मे 
कायसुचरित”न्ति उप्पज्जति कुक्कुच्चं चेतसो विप्पटिसारो मनोविलेखो। “कतं मे वचीदुच्चरितं, अकतं मे 
वबचीसुचरित"'न्ति...पे०... “कतं मे मनोदुच्चरितं, अकतं मे मनोसुचरित"न्ति...पे०... “कतो मे पाणातिपातो, अकता मे 
पाणातिपाता वेरमणी"ति...पे०... “कतं मे अदिन्नादानं, अकता मे अदिन्नादाना वेरमणी"ति...पे०... “कतो मे 
कामेसुमिच्छाचारो, अकता मे कामेसुमिच्छाचारा वेरमणी* ति...पे०... “कतो मे मुसावादो, अकता मे मुसावादा 
वेरमणी”ति...पे०... “कता मे पिसुणा वाचा [पिसुणवाचा (क०)], अकता मे पिसुणाय वाचाय वेरमणी”ति...पे०... “कता मे 
फरुसा वाचा, अकता मे फरुसाय वाचाय वेरमणी”ति...पे०... “कतो मे सम्फप्पलापो, अकता मे सम्फप्पलापा 
वेरमणी”ति..पे०... “कता मे अभिज्झा, अकता मे अनभिज्झा"ति...पे०... “कतो मे ब्यापादो, अकतो मे अब्यापादो "ति... 
पे०... “कता मे मिच्छादिट्ठि, अकता मे सम्मादिट्टी”ति, उप्पज्जति कुक्कुच्चं चेतसो विप्पटिसारो मनोविलेखो । एवं कतत्ता 
च अकतत्ता च उप्पज्जति कुक्कुच्चं चेतसो विप्पटिसारो मनोविलेखो । 


अथ वा, “सीलेसुम्हि अपरिपूरकारी”ति उप्पज्जति कुक्कुच्चं चेतसो विप्पटिसारो मनोविलेखो; “इन्द्रियेसुम्हि 
अगुत्तद्वारो 'ति...पे०... “भोजने अमत्तञ्ञुम्ही”ति... “जागरियं अननुयृत्तोम्ही ति... “न सतिसम्पजञ्ञेन 
समन्नागतोम्ही”ति... “अभाविता मे चत्तारो सतिपद्ठानाति, चत्तारो सम्मप्पधानाति चत्तारो इद्धिपादाति, पञ्चिन्द्रियानीति, 

पञ्च बलानीति, सत्त बोज्झङ्गाति, अरियो अइुङ्गिको मग्गो"ति... “दुक्खं मे अपरिञ्ञातं, समुदयो मे अप्पहीनो, मग्गो 
मे अभावितो, निरोधो मे असच्छिकतो"ति उप्पज्जति कुक्कुच्चं चेतसो विप्पटिसारो मनोविलेखो । 


कुक्कुच्चानं निवारणन्ति कुक्कुच्चानं आवरणं नीवरणं पहानं उपसमं वूपसमं पटिनिस्सग्गं पटिप्पस्सद्भि अमतं 
निब्बानन्ति - कुक्कुच्चानं निवारणं । तेनाह भगवा - 


““पहानं कामच्छन्दानं, [उदयाति भगवा] 
दोमनस्सान चूभयं। 
थिनस्स च पनूदनं, कुक्कुच्चानं निवारण''न्ति॥ 


७६. उपेक्खासतिसंसुद्धं, धम्मतक्कपुरेजवं। 
अञ्ञाविमोक्खं पबूमि, अविज्जाय पभेदनं॥ 


उपेक्खासतिसंसुद्धन्ति। उपेक्खाति या चतुत्थे झाने उपेक्खा उपेक्खना अज्झुपेक्खना चित्तसमता [चित्तसमथो 
(स्या०) महानि० २०७] चित्तप्पस्सद्भता मज्झत्तता चित्तस्स। सतीति या चतुत्थे झाने उपेक्खं आरब्भ सति अनुस्सति... 
पे०... सम्मासति | उपेक्खासतिसंसुद्धन्ति चतुत्थे झाने उपेक्खा च सति च सुद्धा होन्ति विसुद्भा संसुद्धा परिसुद्भा 
परियोदाता अनङ्गणा विगतूपक्किलेसा मुदुभूता कम्मनिया ठिता आनेञ्जप्पत्ताति - उपेक्खासतिसंसुद्धं । 


धम्मतक्कपुरेजवन्ति धम्मतक्को वुच्चति सम्मासङ्कप्पो। सो आदितो होति, पुरतो होति, पुब्बङ्गमो होति 
अञ्ञाविमोकखस्साति, एवम्पि धम्मतक्कपुरेजवं। अथ वा, धम्मतक्को वुच्चति सम्मादिड्टि। सा आदितो होति, पुरतो होति, 
पुब्बङ्गमो होति अञ्ञाविमोकखस्साति, एवम्पि धम्मतक्कपुरेजवं। अथ वा, धम्मतक्को वुच्चति चतुन्नं मग्गानं 
पुब्बभागविपस्सना। सा आदितो होति, पुरतो होति, पुब्बङ्गमो होति अञ्ञाविमोक्खस्साति - एवम्पि धम्मतक्कपुरेजवं । 


अञ्ञाविमोक्खं पबूमीति अञ्जाविमोवखो वुच्चति अरहत्तविमोक्खो। अरहत्तविमोक्खं पबूमि आचिक्खामि देसेमि 
पञ्ञपेमि पट्टपेमि विवरामि विभजामि उत्तानीकरोमि पकासेमीति -- अञ्जाविमोकखं पबूमि । 


पभेदनं पहानं वूपसमं पटिनिस्सग्गं पटिप्पस्सद्भि अमतं निब्बानन्ति - अविज्जाय पभेदनं। तेनाह भगवा - 


“उपेक्खासतिसंसुद्धं, धम्मतक्कपुरेजवं । 
अञ्ञाविमोक्खं पबुमि, अविज्जाय पभेदन”न्ति॥ 


७७. किंसु संयोजनो लोको, किंसु तस्स विचारणं। 
किस्सस्स विप्पहानेन, निब्बानं इति वुच्चति॥ 


किसु संयोजनो लोकोति लोकस्स संयोजनं लग्गनं बन्धनं उपक्किलेसो। केन लोको युत्तो पयुत्तो आयृत्तो समायृत्तो 
लग्गो लग्गितो पलिबुद्धोति - किंसु संयोजनो लोको। 

किंसु तस्स विचारणन्ति किसु तस्स चारणं विचारणं पटिविचारणं। केन लोको चरति विचरति पटिविचरतीति - 
किंसु तस्स विचारणं । किस्सस्स विप्पहानेन निब्बानं इति वुच्चतीति किस्सस्स विप्पहानेन वूपसमेन पटिनिस्सग्गेन 
पटिप्पस्सद्धिया निब्बानं इति वुच्चति पवुच्चति कथीयति भणीयति दीपीयति बोहरीयतीति -- किस्सस्स विप्पहानेन 
निब्बानं इति वुच्चति । तेनाह सो ब्राह्मणो - 


“किंसु संयोजनो लोको, किसु तस्स विचारणं । 
किस्सस्स विप्पहानेन, निब्बानं इति बुच्चती”ति॥ 


७८. नन्दिसंयोजनो लोको, वितक्कस्स विचारणा। 
तण्हाय विप्पहानेन, निब्बानं इति वुच्चति॥ 


नन्दिसंयोजनो लोकोति नन्दी वुच्चति तण्हा। यो रागो सारागो...पे०... अभिज्झा लोभो अकुसलमूलं, अयं वुच्चति 
नन्दी। या नन्दी लोकस्स संयोजनं लग्गनं बन्धनं उपक्किलेसो, इमाय नन्दिया लोको युत्तो पयृत्तो आयृत्तो समायृत्तो लग्गो 
लग्गितो पलिबुद्धोति _ नन्दिसंयोजनो लोको । 


वितक्कस्स विचारणाति। वितक्काति नव वितक्का - कामवितक्को, ब्यापादवितक्को, विहिंसावितक्को, 
जातिवितक्को जनपदवितक्को, अमरावितक्को, परानुदयतापटिसंयुत्तो वितक्को, लाभसक्कारसिलोकपटिसंयुत्तो 
वितक्को, अनवञ्जत्तिपटिसंयुत्तो वितक्को । इमे वुच्चन्ति नव वितक्का । इमे नव वितक्का लोकस्स चारणा विचारणा 
पटिविचारणा। इमेहि नवहि वितक्केहि लोको चरति विचरति पटिविचरतीति - वितक्कस्स विचारणा । 


इति वुच्चतीति तण्हाय विप्पहानेन वूपसमेन पटिनिस्सग्गेन पटिप्पस्सद्भिया निब्बानं इति वुच्चति पवुच्चति कथीयति 
भणीयति दीपीयति बोहरीयतीति - तण्हाय विप्पहानेन निब्बानं इति वुच्चति । तेनाह भगवा - 


“नन्दिसंयोजनो लोको, वितक्कस्स विचारणा । 
तण्हाय विप्पहानेन, निब्बानं इति वुच्चती”ति॥ 


७९. कथं सतस्स चरतो, विञ्ञाणं उपरुज्झति। 
भगवन्तं पुदुमागमा, तं सुणोम वचो तव॥ 


कथ सतस्स चरतोति कथं सतस्स सम्पजानस्स चरतो विहरतो इरियतो वत्तयतो पालयतो यपयतो यापयतोति -- 
कथं सतस्स चरतो। 


विञ्ञाण उपरुज्झतीति विञ्ञाणं निरुज्झति वूपसम्मति अत्थं गच्छति पटिप्पस्सम्भतीति -- विञ्जाणं उपरुज्झति। 


भगवन्तं पुटुमागमाति बुद्धं भगवन्तं पुहुं पुच्छितुं याचितुं अज्झेसितुं पसादेतुं आगम्हा आगतम्हा उपागतम्हा 
सम्पत्तम्हा, “तया सद्धि समागतम्हा ति -- भगवन्तं पुटुमागमा । 

तं सुणोम वचो तवाति। तन्ति तुय्हं वचनं ब्यप्पथं देसनं अनुसासनं अनुसिट्ठं सुणोम उग्गण्हाम धारेम उपधारेम 
उपलक्खेमाति - तं सुणोम वचो तव। तेनाह सो ब्राह्मणो - 


“कथं सतस्स चरतो, विज्ञाणं उपरुज्झति । 
भगवन्तं पुहुमागमा, तं सुणोम वचो तवा"ति॥ 


८०. अज्झत्तञ्च बहिद्धा च, वेदनं नाभिनन्दतो। 
एवं सतस्स चरतो, विञ्ञाणं उपरुज्झति॥ 


अज्झत्तञ्च बहिद्धा च वेदनं नाभिनन्दतोति अज्झत्तं वेदनासु वेदनानुपस्सी विहरन्तो वेदनं नाभिनन्दति 
नाभिवदति न अज्झोसेति [न अज्झोसाय तिट्ठति (स्या०)], अभिनन्दनं अभिवदनं अज्झोसानं गाहं परामासं अभिनिवेसं 
पजहति विनोदेति ब्यन्तीकरोति अनभावं गमेति; बहिद्धा वेदनासु वेदनानुपस्सी विहरन्तो वेदनं नाभिनन्दति नाभिवदति न 
अज्झोसेति, अभिनन्दनं अभिवदनं अज्झोसानं गाह परामासं अभिनिवेसं पजहति विनोदेति ब्यन्तीकरोति अनभावं गमेति; 
अज्झत्तबहिद्धा वेदनासु वेदनानुपस्सी विहरन्तो वेदनं नाभिनन्दति नाभिवदति न अज्झोसेति, अभिनन्दनं अभिवदनं 
अज्झोसानं गाहं परामासं अभिनिवेसं पजहति विनोदेति ब्यन्तीकरोति अनभावं गमेति। अज्झत्तं समुदयधम्मानुपस्सी 
वेदनासु वेदनानुपस्सी [इदं पदं नत्थि स्या० पोत्थके] विहरन्तो वेदनं नाभिनन्दति नाभिवदति न अज्झोसेति, अभिनन्दनं 
अभिवदनं अज्झोसानं गाह परामासं अभिनिवेसं पजहति विनोदेति ब्यन्तीकरोति अनभावं गमेति; अज्झत्तं 


पे०... बहिद्धा समुदयधम्मानुपस्सी वेदनासु वेदनानुपस्सी विहरन्तो वेदनं नाभिनन्दति नाभिवदति न अज्झोसेति, अभिनन्दनं 
अभिवदनं अज्झोसानं गाह परामासं अभिनिवेसं पजहति विनोदेति ब्यन्तीकरोति अनभावं गमेति; बहिद्धा वयधम्मानुपस्सी 


अथ वा, वेदनं अनिच्चतो पस्सन्तो वेदनं नाभिनन्दति नाभिवदति न अज्झोसेति, अभिनन्दनं अभिवदनं अज्झोसानं 
गाहं परामासं अभिनिवेसं पजहति विनोदेति ब्यन्तीकरोति अनभावं गमेति। वेदनं दुक्खतो रोगतो गण्डतो सल्लतो अघतो 
आबाधतो...पे०... निस्सरणतो पस्सन्तो वेदनं नाभिनन्दति नाभिवदति न अज्झोसेति, अभिनन्दनं अभिवदनं अज्झोसानं 
गाहं परामासं अभिनिवेसं पजहति विनोदेति ब्यन्तीकरोति अनभावं गमेति। इमेहि चत्तालीसाय [द्वाचत्ताळीसाय (स्या०)] 
आकारेहि वेदनासु वेदनानुपस्सी विहरन्तो वेदनं नाभिनन्दति नाभिवदति न अज्झोसेति, अभिनन्दनं अभिवदनं अज्झोसानं 
गाहं परामासं अभिनिवेसं पजहति विनोदेति ब्यन्तीकरोति अनभावं गमेतीति - अज्झत्तञ्च बहिद्धा च वेदनं नाभिनन्दतो । 


एवं सतस्स चरतोति एवं सतस्स सम्पजानस्स चरतो विहरतो इरियतो वत्तयतो पालयतो यपयतो यापयतोति - एवं 
सतस्स चरतो। 


विञ्ञाणं उपरुज्झतीति पुञ्ञाभिसङ्घारसहगतं विज्ञाणं अपुञ्जाभिसङ्कघारसहगतं विञ्जाणं 

आनेञ्जाभिसङ्घारसहगतं विञ्ञाणं निरुज्झति वूपसम्मति अत्थं गच्छति पटिप्पस्सम्भतीति - विञ्ञाणं उपरुज्झती। 
तेनाह भगवा - 


““अज्झत्तञ्च बहिद्धा च, वेदनं नाभिनन्दतो। 
एवं सतस्स चरतो, विञ्ञाणं उपरुज्झती”ति॥ 


सह गाथापरियोसाना...पे०... सत्था मे, भन्ते भगवा, सावकोहमस्मीति। 
उदयमाणवपुच्छानिद्देसो तेरसमो। 
१४. पोसालमाणवपुच्छानिद्देसो 


८१. यो अतीतं आदिसति, [इच्चायस्मा पोसालो] 
अनेजो छिन्नसंसयो। 
पारगुं [पारगू (स्या? क०)] सब्बधम्मान, अत्थि पञ्हेन आगमं॥ 


यो अतीतं आदिसतीति। योति यो सो भगवा सयम्भू । अनाचरियको पुब्बे अननुस्सुतेसु धम्मेसु सामं सच्चानि 
अभिसम्बुज्झि, तत्थ च सब्बञ्जुतं पत्तो, बलेसु च वसीभावं | अतीतं आदिसतीति भगवा अत्तनो च परेसञ्च अतीतम्पि 
आदिसति, अनागतम्पि आदिसति, पच्चुप्पन्नम्पि आदिसति। 


कथं भगवा अत्तनो अतीतं आदिसति? भगवा अत्तनो अतीतं एकम्पि जाति आदिसति, द्रेपि जातियो आदिसति, 
तिस्सोपि जातियो आदिसति, चतस्सोपि जातियो आदिसति, पञ्चपि जातियो आदिसति, दसपि जातियो आदिसति, 
बीसम्पि जातियो आदिसति, तिंसम्पि जातियो आदिसति, चत्तालीसम्पि जातियो आदिसति, पञ्जासम्पि जातियो 
आदिसति, जातिसतम्पि...पे०... जातिसहस्सम्पि... जातिसतसहस्सम्पि... अनेकेपि संवटुकप्पे... अनेकेपि विबट्टकप्पे... 
अनेकेपि संबट्टविबट्टकप्पे आदिसति -- “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो इधूपपन्नो”ति। इति साकारं सउद्देसं अनेकविहितं पुब्बेनिवासं आदिसति। एवं भगवा 
अत्तनो अतीतं आदिसति। 


कथं भगवा परेसं अतीतं आदिसति? भगवा परेसं अतीतं एकम्पि जातिं आदिसति, द्रेपि जातियो आदिसति...पे०... 
अनेकेपि संबट्टविबट्टकप्पे आदिसति -- “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो अमुत्र उदपादि; तत्रापासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो इधूपपन्नो ति । इति साकारं सउद्देसं अनेकविहितं पुब्बेनिवासं आदिसति। एवं भगवा परेसं 
अतीतं आदिसति। 


भगवा पञ्च जातकसतानि भासन्तो अत्तनो च परेसञ्च अतीतं आदिसति, महापदानियसृत्तन्तं [महाधनियसुत्तं 
(स्या०)] भासन्तो अत्तनो च परेसञ्च अतीतं आदिसति, महासुदस्सनियसुत्तन्तं भासन्तो अत्तनो च परेसञ्च अतीतं 
आदिसति, महागोविन्दियसुत्तन्तं भासन्तो अत्तनो च परेसञ्च अतीतं आदिसति, मघदेवियसुत्तन्तं भासन्तो अत्तनो च 

परेसञ्च अतीतं आदिसति। 


वृत्तञ्हेतं भगवता -- “अतीत खो, चुन्द, अद्भानं आरब्भ तथागतस्स सतानुसारिजाणं [सतानुस्सरियजाणं (क०) 
पस्स दी० नि० ३.१८७] होति। सो यावतकं आकङ्कति तावतकं अनुस्सरति। अनागतञ्च खो, चुन्द...पे०... पच्चुप्पन्नञ्च 
खो, चुन्द, अद्धानं आरब्भ तथागतस्स बोधिजं जाणं उप्पज्जति - 'अयमन्तिमा जाति, नत्थिदानि पुनब्भवो”ति। 


इन्द्रियपरोपरियत्तञाणं [इन्द्रियपरोपरियत्तिजाणं (क०) अडुकथा ओलोकेतब्बा] तथागतस्स तथागतबलं, सत्तानं 
आसयानुसयजाणं तथागतस्स तथागतबलं, यमकपाटिहीरे जाणं [यमकपाटिहिरियजाणं (स्या०)] तथागतस्स तथागतबलं, 
महाकरुणासमापत्तिया जाणं तथागतस्स तथागतबलं, सब्बञ्जुतजाणं तथागतस्स तथागतबलं, अनावरणजाणं तथागतस्स 


तथागतबलं, सब्बत्थ असङ्गमप्पटिहतमनावरणजाणं तथागतस्स तथागतबलं। एवं भगवा अत्तनो च परेसञ्च अतीतम्पि 
आदिसति अनागतम्पि आदिसति पच्चुप्पन्नम्पि आदिसति आचिक्खति देसेति पञ्जपेति पड्टपेति विवरति विभजति 
उत्तानीकरोति पकासेतीति -- यो अतीतं आदिसति। 


इच्चायस्मा पोसालोति। इच्चाति पदसन्धि...पे०... आयस्माति पियवचनं...पे०... पोसालोति तस्स ब्राह्मणस्स नामं... 
पे०... अभिलापोति - इच्चायस्मा पोसालो। 


अनेजो छिन्नसंसयोति एजा वुच्चति तण्हा। यो रागो सारागो...पे०... अभिज्झा लोभो अकुसलमूलं । सा एजा तण्हा 
बुद्धस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो अनेजो। एजाय 
पहीनत्ता अनेजो। भगवा लाभेपि न इञ्जति...पे०... दुक्खेपि न इञ्जति न चलति न वेधति नप्पवेधति न सम्पवेधतीति 
अनेजो। छिन्नसंसयोति संसयो वुच्चति विचिकिच्छा। दुक्खे कङ्घा...पे०... छम्भितत्तं चित्तस्स मनोविलेखो। सो संसयो 
बुद्भस्स भगवतो पहीनो छिन्नो उच्छिन्नो समुच्छिन्नो वूपसन्तो पटिनिस्सग्गो पटिप्पस्सद्धो अभब्बुप्पत्तिको ञाणग्गिना दड्टो। 
तस्मा बुद्धो छिन्नसंसयोति -- अनेजो छिन्नसंसयो। 


पारगुं सब्बधम्मानन्ति भगवा सब्बधम्मानं अभिञ्ञापारगू परिञ्जापारगू पहानपारगू भावनापारगू सच्छिकिरियापारगू 
समापत्तिपारगू अभिञ्ञापारगू सब्बधम्मानं...पे०... जातिमरणसंसारो नत्थि तस्स पुनब्भवोति - पारगू सब्बधम्मानं । 


अत्थि पञ्हेन आगमन्ति पञ्हेन अत्थिको आगतोम्हि...पे०... “वहस्सेतं भार "न्ति - अत्थि पञ्हेन आगमं । तेनाह 
सो ब्राह्मणो - 


“यो अतीतं आदिसति, [इच्चायस्मा पोसालो] 
अनेजो छिन्नसंसयो। 
पारगुं सब्बधम्मानं, अत्थि पञ्हेन आगम"न्ति॥ 


८२. विभूतरूपसञ्जिस्स, सब्बकायप्पहायिनो। 
अञ्झत्तञ्च बहिद्धा च, नत्थि किञ्चीति पस्सतो। 
जाणं सक्कानुपुच्छामि, कथं नेय्यो तथाविधो॥ 


विभूतरूपसञ्जिस्साति कतमा रूपसञ्ञजा? रूपावचरसमापत्ति समापन्नस्स वा उपपन्नस्स वा 

दिटुधम्मसुखविहारिस्स वा सञ्ञा सञ्जानना सञ्जानितत्तं - अयं रूपसञ्ञा। विभूतरूपसञ्जिस्साति चतस्सो 
अरूपसमापत्तियो पटिलद्धस्स [लाभिस्स (स्या०)] रूपसञ्ञा विभूता होन्ति विगता अतिक्कन्ता समतिक्कन्ता 
बीतिवत्ताति - विभूतरूपसञ्जिस्स। 


सब्बकायप्पहायिनोति सब्बो तस्स पटिसन्धिको रूपकायो पहीनो, तदङ्गसमतिक्कमा विक्खम्भनप्पहानेन पहीनो 
तस्स रूपकायोति - सब्बकायप्पहायिनो। 


अज्झत्तञ्च बहिद्धा च, नत्थि किञ्चीति पस्सतोति। नत्थि किञ्चीति आकिञ्चञ्ञायतनसमापत्ति। किंकारणा? 
नत्थि किञ्चीति आकिञ्चञ्जायतनसमापत्ति। यं विञ्जाणञ्चायतनसमापत्ति सतो समापज्जित्वा ततो बुट्ुहित्वा तञ्ञजेव 
विञ्ञाणं अभावेति, विभावेति, अन्तरधापेति, “नत्थि किञ्ची”ति पस्सति - तंकारणा नत्थि किञ्चीति 
आकिञ्चञ्ञजायतनसमापत्तीति - अज्झत्तञ्च बहिद्धा च नत्थि किञ्चीति पस्सतो। 


जाणं सक्कानुपुच्छामीति। सक्काति - सक्को। भगवा सक्यकुला पब्बजितोतिपि सक्को ...पे०... पहीनभयभेरवो 
विगतलोमहंसोतिपि सक्को । जाणं सक्कानुपुच्छामीति तस्स जाणं पुच्छामि, पञ्जं पुच्छामि, सम्बुद्ध पुच्छामि । “कोदिसं 
किंसण्ठितं किंपकारं किंपटिभागं जाणं इच्छितब्ब"'न्ति - जाणं सक्कानुपुच्छामि । 


कथं नेय्यो तथाविधोति कथं सो नेतब्बो विनेतब्बो अनुनेतब्बो पञ्जपेतब्बो निज्झापेतब्बो पेक्खेतब्बो पसादेतब्बो? 
कथं तेन [कथमस्स (स्या०)] उत्तरि जाणं उप्पादेतब्बं? तथाविधोति तथाविधो तादिसो तस्सण्ठितो तप्पकारो तप्पटिभागो 
यो सो आकिञ्चञ्ञजायतनसमापत्तिलाभीति - कथं नेय्यो तथाविधो । तेनाह सो ब्राह्मणो - 


“Jविभूतरूपसञ्जिस्स, सब्बकायप्पहायिनो। 
अज्झत्तञ्च बहिद्धा च, नत्थि किञ्चीति पस्सतो। 
जाणं सक्कानुपुच्छामि, कथं नेय्यो तथाविधो"ति॥ 


८३. विञ्ञाणट्रितियो सब्बा, [पोसालाति भगवा] 
अभिजानं तथागतो। 
तिइुन्तमेनं जानाति, धिमृत्तं तप्परायणं। 


विज्ञाणद्वितियो सब्बाति भगवा अभिसङ्घारवसेन चतस्सो विञ्ञाणट्टितियो जानाति, पटिसन्धिवसेन सत्त 
विञ्ञाणट्टितियो जानाति । कथं भगवा अभिसङ्घारवसेन चतस्सो विञ्ञाणट्टितियो जानाति? वुत्तञ्हेतं भगवता -- “रूपुपयं 
[रूपूपायं (स्या० क०) पस्स सं० नि० ३.५३] वा, भिक्खवे, विञ्ञाणं तिट्ठुमान तिट्ठेय्य [तिट्ठति (स्या क०)], रूपारम्मणं 


सङ्कारुपयं वा, भिक्खवे, विञ्ञाणं तिट्ठुमानं तिड्टेय्य, सङ्घारारम्मणं सङ्कारप्पतिट्ं नन्दूपसेचनं वुद्धि विरूळिह वेपुल्लं 
आपज्जेय्या”ति। एवं भगवा अभिसङ्घारवसेन चतस्सो विञ्जाणद्वितियो जानाति। 


कथं भगवा पटिसन्धिवसेन सत्त विज्ञाणट्वितियो जानाति? वुत्तज्हेतं भगवता -- “सन्ति, भिक्खवे, सत्ता नानत्तकाया 
नानत्तसञ्जिनो - सेय्यथापि मनुस्सा एकच्चे च देवा एकच्चे च विनिपातिका। अयं पठमा विञ्ञाणड्टिति । 

“सन्ति, भिक्खवे, सत्ता नानत्तकाया एकत्तसञ्जिनो, सेय्यथापि देवा ब्रह्मकायिका पठमाभिनिब्बत्ता। अयं दुतिया 
विञ्जाणद्रिति। 


“सन्ति, भिक्खवे, सत्ता एकत्तकाया नानत्तसञ्जिनो, सेय्यथापि देवा आभस्सरा। अयं ततिया विज्ञाणट्ठिति। 


“सन्ति, भिक्खवे, सत्ता एकत्तकाया एकत्तसञ्जिनो, सेय्यथापि देवा सुभकिण्हा। अयं चतुत्थी [चतुत्था (स्या०) पस्स 
अ० नि० ७.४४] विञ्ञाणट्टिति । 


“सन्ति, भिकखवे, सत्ता सब्बसो रूपसञ्ञानं समतिक्कमा पटिघसञ्ञानं अत्थङ्गमा नानत्तसञ्ञानं अमनसिकारा, 
अनन्तो आकासोति आकासानञ्चायतनूपगा। अयं पञ्चमी [पञ्चमा (स्या०)] विज्ञाणदट्विति। 


“सन्ति, भिक्खवे, सत्ता सब्बसो आकासानञ्चायतनं समतिक्कम्म, अनन्तं विञ्ञाणन्ति विञ्ञाणञ्चायतनूपगा । 
अयं छट्टी [छट्टो (स्या०)] विज्ञाणट्विति। 


““सन्ति, भिक्खवे, सत्ता सब्बसो विञ्ञाणञ्चायतनं समतिक्कम्म, नत्थि किञ्चीति आकिञ्चञ्जायतनूपगा। अयं 
सत्तमी [सत्तमा (स्या०)] विञ्ञाणद्िति” । एवं भगवा पटिसन्धिवसेन सत्त विञ्ञाणट्टितियो जानातीति - विञ्ञाणड्टितियो 
सब्बा। 


पोसालाति भगवाति। पोसालाति भगवा तं ब्राह्मणं नामेन आलपति। भगवाति गारवाधिवचनमेतं...पे०... सच्छिका 
पञ्ञत्ति, यदिदं भगवाति - पोसालाति भगवा। 


अभिजानं तथागतोति। अभिजानन्ति अभिजानन्तो विजानन्तो पटिविजानन्तो पटिविज्झन्तो तथागतो । वृत्तञ्हेतं 
भगवता - “अतीतं चेपि खो, चुन्द, होति अभूतं अतच्छं अनत्थसञ्ितं, न तं तथागतो ब्याकरोति । अतीतं चेपि, चुन्द, 
होति भूतं तच्छं अनत्थसञ्हितं, तम्पि तथागतो न ब्याकरोति। अतीतं चेपि खो, चुन्द, होति भूतं तच्छं अत्थसज्हितं, तत्र 
कालञ्ञू तथागतो होति तस्सेव पञ्हस्स वेय्याकरणाय। अनागतं चेपि, चुन्द, होति...पे०... पच्चुप्पन्नं चेपि, चुन्द, होति 
अभूतं अतच्छं अनत्थसज्हितं, न तं तथागतो ब्याकरोति। पच्चुप्पन्नं चेपि, चुन्द, होति भूतं तच्छं अनत्थसञ्हितं, तम्पि 
तथागतो न ब्याकरोति। पच्चुप्पन्नं चेपि, चुन्द, होति भूतं तच्छं अत्थसञ्हितं, तत्र कालञ्ञू तथागतो होति तस्स पञ्हस्स 
वेय्याकरणाय। इति खो, चुन्द, अतीतानागतपच्चुप्पन्नेसु धम्मेसु तथागतो कालवादी भूतवादी अत्थवादी धम्मवादी 
विनयवादी। तस्मा तथागतोति वुच्चति। 


“यं खो, चुन्द, सदेवकस्स लोकस्स समारकस्स सब्रह्मकस्स सस्समणब्राह्मणिया पजाय सदेवमनुस्साय दिटुं सुतं मुतं 
बिञ्ञातं पत्तं परियेसितं अनुविचरितं मनसा, सब्बं तं तथागतेन अभिसम्बुद्धं । तस्मा तथागतोति वुच्चति । यञ्च, चुन्द, रत्ति 
तथागतो अनुत्तरं सम्मासम्बोधिं अभिसम्बुञ्झति, यञ्च रत्ति अनुपादिसेसाय निब्बानधातुया परिनिब्बायति, यं एतस्मिं 
अन्तरे भासति लपति निद्दिसति सब्बं तं तथेव होति नो अञ्ञथा । तस्मा तथागतोति वुच्चति। यथावादी, चुन्द, तथागतो 
तथाकारी; यथाकारी तथावादी। इति यथावादी तथाकारी, यथाकारी तथावादी। तस्मा तथागतोति बुच्चति। सदेवके, चुन्द, 
लोके समारके सब्रह्मके सस्समणब्राह्मणिया पजाय सदेवमनुस्साय तथागतो अभिभू अनभिभूतो अञ्जदत्थुदसो वसवत्ती । 
तस्मा तथागतोति वुच्चती' "ति - अभिजानं तथागतो। 

तिइुन्तमेनं जानातीति भगवा इधत्थञ्जेव [इधटुञ्ञेव (स्या०)] जानाति कम्माभिसङ्घारवसेन - “अयं पुग्गलो 
कायस्स भेदा परं मरणा अपायं दुग्गति विनिपातं निरयं उपपज्जिस्सती'ति। भगवा इधत्थञ्जेव जानाति 
कम्माभिसङ्घारवसेन -- “अयं पुग्गलो कायस्स भेदा परं मरणा तिरच्छानयोनि उपपज्जिस्सती 'ति। भगवा इधत्थञ्ञेव 
जानाति कम्माभिसङ्कारवसेन -- “अयं पुग्गलो कायस्स भेदा परं मरणा पेत्तिविसयं उपपज्जिस्सती"ति। भगवा 
इधत्थञ्ञेव जानाति कम्माभिसङ्घारवसेन -- “अयं पुग्गलो कायस्स भेदा परं मरणा मनुस्सेसु उप्पज्जिस्सती”ति। भगवा 
इधत्थञ्ञेव जानाति कम्माभिसङ्घारवसेन -- “अयं पुग्गलो सुप्पटिपन्नो कायस्स भेदा परं मरणा सुगति सग्गं लोकं 
उपपज्जिस्सती"ति। 


वृत्तञ्हेतं भगवता - “इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि -- “तथायं पुग्गलो 
पटिपन्नो, तथा च इरियति, तञ्च मग्गं समारूळहो, यथा कायस्स भेदा परं मरणा अपायं दुग्गतिं विनिपातं निरयं 
उपपज्जिस्सती'ति। 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि - 'तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा तिरच्छानयोनिं उपपज्जिस्सती'ति। 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि -- 'तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा पेत्तिविसयं उपपज्जिस्सती'ति। 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि -- 'तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा मनुस्सेसु उप्पज्जिस्सती'ति। 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि -- 'तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा सुगतिं सग्गं लोकं उपपज्जिस्सती'ति। 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि -- 'तथायं पुग्गलो पटिपन्नो तथा च इरियति 
तञ्च मग्गं समारूळहो, यथा आसवानं खया अनासवं चेतोविमृत्ति पञ्ञाविमुत्ति दिट्टेव धम्मे सयं अभिञ्ञा सच्छिकत्वा 
उपसम्पज्ज विहरती'”ति - तिट्ठन्तमेनं जानाति। 


धिमृत्तं तप्परायणन्ति | धिमुत्तन्ति आकिञ्चञ्ञायतनं । धिमुत्तन्ति विमोक्खेन धिमुत्तं तत्राधिमृत्तं तदधिमुत्तं 
तदाधिपतेय्यं । अथ वा, भगवा जानाति - “अयं पुग्गलो रूपाधिमुत्तो सद्दाधिमृत्तो गन्धाधिमृत्तो रसाधिमुत्तो फोटुब्बाधिमुत्तो 
कुलाधिमुत्तो गणाधिमुत्तो आवासाधिमृत्तो लाभाधिमृत्तो यसाधिमुत्तो पसंसाधिमुत्तो सुखाधिमुत्तो चीवराधिमुत्तो 
पिण्डपाताधिमुत्तो सेनासनाधिमुत्तो गिलानपच्चयभेसज्जपरिक्खाराधिमुत्तो सुत्तन्ताधिमुत्तो विनयाधिमुत्तो अभिधम्माधिमुत्तो 
आरञ्जकङ्गाधिमृत्तो पिण्डपातिकङ्गाधिमुत्तो पंसुकूलिकङ्गाधिमुत्तो तेचीवरिकङ्गाधिमृत्तो सपदानचारिकङ्गाधिमुत्तो 
खलृपच्छाभत्तिकङ्गाधिमुत्तो नेसज्जिकङ्गाधिमुत्तो यथासन्थतिकङ्गाधिमृत्तो पठमज्झानाधिमृत्तो दुतियज्झानाधिमृत्तो 
ततियज्झानाधिमुत्तो चतुत्थञ्झानाधिमुत्तोआकासानञ्चायतनसमापत्ताधिमुत्तो विञ्ञाणञ्चायतनसमापत्ताधिमृत्तो 
आकिञ्चञ्ञजायतनसमापत्ताधिमुत्तो नेवसञ्ञानासञ्ञजायतनसमापत्ताधिमुत्तो'तिधिमुत्तं । 

तप्परायणन्ति आकिञ्चञ्ञजायतनमयं तप्परायणं कम्मपरायणं विपाकपरायणं कम्मगरुकं पटिसन्धिगरुकं । अथ वा, 
भगवा जानाति - “अयं पुग्गलो रूपपरायणो...पे०... नेबसञ्जानासञ्जायतनसमापत्तिपरायणो”ति - धिमुत्तं तप्परायणं । 
तेनाह भगवा - 


“विज्ञाणद्वितियो सब्बा, [पोसालाति भगवा] 
अभिजानं तथागतो । 
तिटुन्तमेनं जानाति, धिमृत्तं तप्परायण”'न्ति॥ 


८४. आकिञ्चञ्जासम्भवं जत्वा, नन्दिसंयोजनं इति। 
एवमेतं अभिञ्ञाय, ततो तत्थ विपस्सति। 
एतं जाणं तथं तस्स, ब्राह्मणस्स वुसीमतो॥ 


आकिञ्चञ्जासम्भवं जत्वाति आकिञ्चञ्ञजासम्भवोति वुच्चति आकिञ्चञ्जायतनसंवत्तनिको कम्माभिसङ्घारो । 
आकिञ्चञ्जायतनसंवत्तनिकं कम्माभिसङ्घारं आकिञ्चञ्ञासम्भवोति जत्वा, लग्गनन्ति जत्वा, बन्धनन्ति जत्वा, 
पलिबोधोति जत्वा जानित्वा तुलयित्वा तीरयित्वा विभावयित्वा विभूतं कत्वाति - आकिञ्चञ्ञासम्भवं जत्वा। 


नन्दिसंयोजनं इतीति नन्दिसंयोजनं वुच्चति अरूपरागो। अरूपरागेन तं कम्मं लग्गं लग्गितं पलिबुद्धं अरूपरागं 
नन्दिसंयोजनन्ति जत्वा, लग्गनन्ति जत्वा, बन्धनन्ति जत्वा, पलिबोधोति जत्वा जानित्वा तुलयित्वा तीरयित्वा 
विभावयित्वा विभूतं कत्वा। इतीति पदसन्धि पदसंसग्गो पदपारिपूरी अकखरसमवायो ब्यञ्जनसिलिट्ठता पदानुपुब्बतापेतं 
इतीति - नन्दिसंयोजनं इति। 


एवमेतं अभिञ्ञायाति एवं एतं अभिञ्जाय जानित्वा तुलयित्वा तीरयित्वा विभावयित्वा विभूतं कत्वाति -- एवमेतं 
अभिञ्ञाय। 


ततो तत्थ विपस्सतीति । तत्थाति आकिञ्चञ्ञायतनं समापज्जित्वा ततो वुदुहित्वा तत्थ जाते चित्तचेतसिके धम्मे 
अनिच्चतो विपस्सति, दुकखतो विपस्सति, रोगतो...पे०... निस्सरणतो विपस्सति दक्खति ओलोकेति निज्झायति 
उपपरिक्खतीति - ततो तत्थ विपस्सति। 


एतं जाणं तथं तस्साति एतं जाणं तच्छं भूतं याथावं अविपरीतं तस्साति - एतं जाणं तथं तस्स। 


ब्राह्मणस्स वुसीमतोति । ब्राह्मणोति सत्तन्नं धम्मानं बाहितत्ता ब्राह्मणो...पे०... असितो तादि पवुच्चते स ब्रह्माति। 
ब्राह्मणस्स वुसीमतोति पुथुज्जनकल्याणं उपादाय सत्त सेक्खा अप्पत्तस्स पत्तिया अनधिगतस्स अधिगमाय 
असच्छिकतस्स सच्छिकिरियाय वसन्ति संवसन्ति आवसन्ति परिवसन्ति; अरहा बुसितवा कतकरणीयो ओहितभारो 
अनुप्पत्तसदत्थो परिकखीणभवसंयोजनो सम्मदञ्ञा विमृत्तो; सो वुत्थवासो चिण्णचरणो...पे०... जातिमरणसंसारो; नत्थि 
तस्स पुनब्भवोति - ब्राह्मणस्स वुसीमतो । तेनाह भगवा - 


आकिञ्चञ्जासम्भवं जत्वा, नन्दिसंयोजनं इति। 
एवमेतं अभिञ्ञाय, ततो तत्थ विपस्सति। 

एतं जाणं तथं तस्स, ब्राह्मणस्स वुसीमतो”ति॥ 
सह गाथापरियोसाना...पे०... सत्था मे, भन्ते भगवा, सावकोहमस्मीति। 
पोसालमाणवपुच्छानिद्देसो चुद्दसमो । 
१५. मोघराजमाणवपुच्छानिद्वेसो 


८५. द्वाहं सक्कं अपुच्छिस्सं, [इच्चायस्मा मोघराजा] 
न मे ब्याकासि चक्खुमा। 
यावततियञ्च देवीसि [देविसि (स्या०)], ब्याकरोतीति मे सुतं॥ 


द्वाहं सक्कं अपुच्छिस्सन्ति सो ब्राह्मणो द्विक्खत्तु बुद्धं भगवन्तं पञ्हं अपुच्छि। तस्स भगवा पज्हं पुट्ठो न ब्याकासि - 
“नतदन्तरा [चक्खुसमनन्तरा (स्या०)] इमस्स ब्राह्मणस्स इन्द्रियपरिपाको भविस्सती”ति। सक्कन्ति सक्को। भगवा 
सक्यकुला पब्बजितोतिपि सक्को। अथ वा, अड्डे महद्धनो धनवातिपि सक्को । तस्सिमानि धनानि, सेय्यथिदं - सद्भाधनं 
सीलधनं हिरिधनं ओत्तप्पधनं सुतधनं चागधनं पञ्जाधनं सतिपड्ठानधनं सम्मप्पधानधनं इद्भिपादधनं इन्द्रियधनं बलधनं 
बोज्झङ्गधनं मग्गधनं फलधनं निब्बानधनं । इमेहि अनेकविधेहि धनरतनेहि अड्डो महद्धनो धनवातिपि सक्को। अथ वा, 
सक्को पह विसवी अलमत्तो सूरो वीरो विक्कन्तो अभीरू अच्छम्भी अनुत्रासी अपलायी पहीनभयभेरवो 
विगतलोमहंसोतिपि सक्को । द्वाहं सक्कं अपुच्छिस्सन्ति द्वाहं सक्कं अपुच्छिस्सं अयाचिस्सं अज्झेसिस्सं पसादयिस्सन्ति 
- द्वाहं सक्कं अपुच्छिस्सं । 


इच्चायस्मा मोघराजाति। इच्चाति पदसन्धि...पे०... आयस्माति पियवचनं...पे०... मोघराजाति तस्स ब्राह्मणस्स 
नामं...पे०... अभिलापोति - इच्चायस्मा मोघराजा। 


न मे ब्याकासि चक्खुमाति । न मे ब्याकासीति न मे ब्याकासि न आचिक्खि न देसेसि न पञ्ञपेसि न पट्ठपेसि न 
विवरि न विभजि न उत्तानीअकासि न पकासेसि। चक्खुमाति भगवा पञ्चहि चक्खूहि चक्खुमा - मंसचक्खुनापि 
चक्खुमा, दिब्बचकखुनापि [दिब्बेन चक्खुनापि (क०)] चक्खुमा, पञ्ञाचक्खुनापि चक्खुमा, बुद्धचक्खुनापि चक्खुमा, 
समन्तचकखुनापि चक्खुमा । 


कथं भगवा मंसचक्खुनापि चक्खुमा? मंसचवखुम्हि भगवतो पञ्च वण्णा संविज्जन्ति - नीलो च वण्णो, पीतको च 
वण्णो, लोहितको च वण्णो, कण्हो च वण्णो, ओदातो च वण्णो। यत्थ च अक्खिलोमानि पतिट्टितानि तं नीलं होति सुनीलं 
पासादिकं दस्सनेय्यं उमापुप्फसमानं [उम्मारपुप्फसमानं (स्या) महानि० १५६]। तस्स परतो पीतकं होति सुपीतकं 
सुवण्णवण्णं पासादिकं दस्सनेय्यं कणिकारपुप्फसमानं । उभतो च अक्खिकूटानि भगवतो लोहितकानि होन्ति 
सुलोहितकानि पासादिकानि दस्सनेय्यानि इन्दगोपकसमानानि। मज्झे कण्हं होति सुकण्हं अलूखं सिनिद्धं पासादिकं 
दस्सनेय्यं अददारिडुकसमानं [अळारिटुकसमानं (स्या०)]। तस्स परतो ओदातं होति सुओदातं सेतं पण्डरं पासादिकं 
दस्सनेय्यं ओसधितारकसमानं । तेन भगवा पाकतिकेन मंसचक्खुना अत्तभावपरियापन्नेन पुरिमसुचरितकम्माभिनिब्बत्तेन 
समन्ता योजनं पस्सति दिवा चेव रत्तिञ्च। यदा हि चतुरङ्गसमन्नागतो अन्धकारो होति सूरियो च अत्थङ्गतो [अत्थङ्गमितो 
(स्या० क०)] होति; काळपक्खो च उपोसथो होति, तिब्बो च वनसण्डो होति, महा च काळमेघो [अकालमेघो (स्या० क०) 

पस्स महानि० १५६] अब्भुट्ठितो होति । एवरूपे चतुरङ्गसमन्नागते अन्धकारे समन्ता योजनं पस्सति। नत्थि सो कुट्टो 
वा कवाटं वा पाकारो वा पब्बतो वा गच्छो वा लता वा आवरणं रूपानं दस्सनाय। एकं चे तिलफलं निमित्तं कत्वा 
तिलवाहे पक्खिपेय्य, तंयेब तिलफलं उद्भरेय्य। एवं परिसुद्धं भगवतो पाकतिकं मंसचकखु । एवं भगवा मंसचक्खुनापि 
चकखुमा । 


कथं भगवा दिब्बेन चक्खुनापि चक्खुमा? भगवा दिब्बेन चक्खुना विसुद्धेन अतिक्कन्तमानुसकेन सत्ते पस्सति 
चवमाने उपपज्जमाने हीने पणीते सुवण्णे दुब्बण्णे; सुगते दुग्गते यथाकम्मूपगे सत्ते पजानाति -- “इमे वत भोन्तो सत्ता 
कायदुच्चरितेन समन्नागता वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिट्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिट्टिका 
सम्मादिड्टिकम्मसमादाना, ते कायस्स भेदा परं मरणा सुगतिं सग्गं लोकं उपपन्ना"ति। इति दिब्बेन चक्खुना विसुद्धेन 
अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते दुग्गते, यथाकम्मूपगे सत्ते 
पजानाति। आकङ्कमानो च भगवा एकम्पि लोकधातुं पस्सेय्य, द्वेपि लोकधातुयो पस्सेय्य, तिस्सोपि लोकधातुयो पस्सेय्य, 
चतस्सोपि लोकधातुयो पस्सेय्य, पञ्चपि लोकधातुयो पस्सेय्य, दसपि लोकधातुयो पस्सेय्य, वीसम्पि लोकधातुयो पस्सेय्य, 
तिसम्पि लोकधातुयो पस्सेय्य, चत्तालीसम्पि लोकधातुयो पस्सेय्य, पञ्जासम्पि लोकधातुयो पस्सेय्य, सतम्पि लोकधातुयो 
पस्सेय्य, सहस्सिम्पि चूळनिकं लोकधातुं पस्सेय्य, द्विसहस्सिम्पि मज्झिमिकं लोकधातुं पस्सेय्य, तिसहस्सिम्पि लोकधातुं 
पस्सेय्य, महासहस्सिम्पि [तिसहस्सि महासहस्सम्पि (क०)] लोकधातुं पस्सेय्य, यावतकं वा [यावता (सी० क०)] पन 
आकङ्केय्य तावतकं पस्सेय्य । एवं परिसुद्धं भगवतो दिब्बचक्खु । एवं भगवा दिब्बेन चक्खुनापि चक्खुमा । 


कथं भगवा पञ्ञजाचक्खुनापि चक्खुमा? भगवा महापञ्ञो पुथुपञ्जो जवनपञ्जो हासपञ्जो तिकखपञ्ञजो 
निब्बेधिकपञ्जो पञ्जापभेदकुसलो पभिन्नजाणो अधिगतपटिसम्भिदप्पत्तो चतुवेसारज्जप्पत्तो दसबलधारी पुरिसासभो 
पुरिससीहो पुरिसनागो पुरिसाजञ्ञो पुरिसधोरय्हो अनन्तञाणो अनन्ततेजो अनन्तयसो अड्डो महद्भनो धनवा नेता विनेता 
अनुनेता पञ्ञापेता निज्झापेता पेक्खेता पसादेता। सो हि भगवा अनुप्पन्नस्स मग्गस्स उप्पादेता असञ्जातस्स मग्गस्स 
सञ्जनेता अनक्खातस्स मग्गस्स अकखाता, मग्गञ्जू मग्गविदू मग्गकोविदो मग्गानुगा च पन एतरहि सावका विहरन्ति 
पच्छा समन्नागता। 


सो हि भगवा जानं जानाति, पस्सं पस्सति, चक्खुभूतो आणभूतो धम्मभूतो ब्रह्मभूतो वत्ता पवत्ता अत्थस्स निन्नेता 
अमतस्स दाता धम्मस्सामी [धम्मसामि (स्या० क०)] तथागतो। नत्थि तस्स भगवतो अञ्ञातं अदिटुं अविदितं 
असच्छिकतं अफस्सितं [अफुसितं (स्या० क०)] पञ्जाय। अतीतं अनागतं पच्चुप्पन्नं [अतीतानागतपच्चुप्पन्नं (स्या०)] 
उपादाय सब्बे धम्मा सब्बाकारेन बुद्भस्स भगवतो जाणमुखे आपाथं आगच्छन्ति। यं किञ्चि नेय्यं नाम अत्थि जानितब्बं 
[अत्थि धम्मं जानितब्बं (क०)] अत्तत्थो वा परत्थो वा उभयत्थो वा दिड्ुधम्मिको वा अत्थो सम्परायिको वा अत्थो उत्तानो 
वा अत्थो गम्भीरो वा अत्थो गूळहो वा अत्थो पटिच्छन्नो वा अत्थो नेय्यो वा अत्थो नीतो वा अत्थो अनवज्जो वा अत्थो 
निक्किलेसो वा अत्थो वोदानो वा अत्थो परमत्थो वा [परमत्थो वा अत्थो (क०)], सब्बं तं अन्तो बुद्धञाणे परिवत्तति। 


सब्बं कायकम्मं बुद्धस्स भगवतो जाणानुपरिवत्ति, सब्बं वचीकम्मं ञाणानुपरिवत्ति, सब्बं मनोकम्मं आणानुपरिवत्ति । 
अतीते बुद्धस्स भगवतो अप्पटिहतं जाणं, अनागते अप्पटिहतं जाणं, पच्चुप्पन्ने अप्पटिहतं जाणं, यावतकं नेय्यं तावतकं 

जाणं, यावतकं जाणं तावतकं नेय्यं । नेय्यपरियन्तिकं जाणं, जाणपरियन्तिकं नेय्यं, नेय्यं अतिक्कमित्वा जाणं 
नप्पवत्तति, जाणं अतिक्कमित्वा नेय्यपथो नत्थि। अञ्जमञ्जपरियन्तट्ठायिनो ते धम्मा। यथा द्विन्नं समुग्गपटलानं 
सम्माफुसितानं हेट्टिमं समुग्गपटलं उपरिमं नातिवत्तति, उपरिमं समुग्गपटलं हेड्िमं नातिवत्तति, अञ्ञमञ्ञपरियन्तट्टायिनो; 
एवमेव बुद्भस्स भगवतो नेय्यञ्च जाणञ्च अञ्ञमञ्ञपरियन्तट्ठायिनो | यावतकं नेय्यं तावतकं जाणं, यावतकं जाणं 
तावतकं नेय्यं, नेय्यपरियन्तिकं जाणं, जाणपरियन्तिकं नेय्यं । नेय्यं अतिक्कमित्वा जाणं नप्पवत्तति, जाणं अतिक्कमित्वा 
नेस्यपथो नत्थि। अञ्ञमञ्ञजपरियन्तद्ठायिनो ते धम्मा। 


सब्बधम्मेसु बुद्धस्स भगवतो जाणं पवत्तति । सब्बे धम्मा बुद्भस्स भगवतो आवज्जनपटिबद्भा आकङ्कपटिबद्धा 
मनसिकारपटिबद्भा चित्तुप्पादपटिबद्भा । सब्बसत्तेसु बुद्भस्स भगवतो जाणं पवत्तति। सब्बेसञ्च सत्तानं भगवा आसयं 
जानाति, अनुसयं जानाति, चरितं जानाति, अधिमुत्ति जानाति, अप्परजकखे महारजवखे तिक्खिन्द्रिये मुदिन््रिये स्वाकारे 
द्वाकारे सुविञ्जापये दुविञ्ञापये भब्बाभब्बे सत्ते जानाति। सदेवको लोको समारको सब्रह्मको सस्समणब्राह्मणी पजा 
सदेवमनुस्सा अन्तोबुद्धञाणे परिवत्तति। 


यथा ये केचि मच्छकच्छपा अन्तमसो तिमितिमिङ्गलं [तिमितिपिङ्गलं (क०)] उपादाय अन्तोमहासमुद्दे परिवत्तन्ति, 
एवमेव सदेवको लोको समारको लोको सब्रह्मको लोको सस्समणब्राह्मणी पजा सदेवमनुस्सा अन्तोबुद्धञाणे परिवत्तति। 
यथा ये केचि पक्खी अन्तमसो गरुळं वेनतेय्यं उपादाय आकासस्स पदेसे परिवत्तन्ति, एवमेव येपि ते सारिपुत्तसमा पञ्ञाय 
समन्नागता तेपि बुद्धञाणस्स पदेसे परिवत्तन्ति; बुद्धञाणं देवमनुस्सानं पञ्ञं फरित्वा अभिभवित्वा तिट्ठति। 


येपि ते खत्तियपण्डिता ब्राह्मणपण्डिता गहपतिपण्डिता समणपण्डिता निपुणा कतपरप्पवादा वालवेधिरूपा 
बोभिन्दन्ता [ते भिन्दन्ता (स्या क०)] मञ्ञे चरन्ति पञ्जागतेन दिद्विंगतानि, ते पञ्हे अभिसङ्करित्वा अभिसङ्करित्वा 
तथागतं उपसङ्कमित्वा पुच्छन्ति गूळहानि च पटिच्छन्नानि। कथिता विसज्जिता च ते पञ्हा भगवता [भगवतो (क०)] 
होन्ति निहिट्ठकारणा । उपक्खित्तका च ते भगवतो सम्पज्जन्ति। अथ खो भगवाव तत्थ अतिरोचति - यदिदं पञ्ञायाति। 
एवं भगवा पञ्जाचक्खुनापि चकखुमा । 


कथं भगवा बुद्धचक्खुनापि चक्खुमा? भगवा बुद्धचकखुना लोकं वोलोकेन्तो [ओलोकेन्तो (क०)] अद्दस सत्ते 
अप्परजकखे महारजकखे तिक्खिन्द्रिये मुदिन्द्रिये स्वाकारे द्वाकारे सुविञ्ञापये दुविञ्ञापये अप्पेकच्चे 
परलोकवज्जभयदस्साविनो [पर ... दस्साविने (क०)] विहरन्ते । सेय्यथापि नाम उप्पलिनियं वा पदुमिनियं वा 
पुण्डरीकिनियं वा अप्पेकच्चानि उप्पलानि वा पदुमानि वा पुण्डरीकानि वा उदके जातानि उदके संवड्डानि उदकानुग्गतानि 
अन्तोनिमुग्गपोसीनि [अन्तोनिम्मुग्गपोसीनि (क०)], अप्पेकच्चानि उप्पलानि वा पदुमानि वा पुण्डरीकानि वा उदके 
जातानि उदके संवड्डानि समोदकं ठितानि, अप्पेकच्चानि उप्पलानि वा पदुमानि वा पुण्डरीकानि वा उदके जातानि उदके 
संवड्डानि उदका अच्चुग्गम्म तिट्ठन्ति अनुपलित्तानि उदकेन; एवमेवं भगवा बुद्धचकखुना लोकं बोलोकेन्तो अद्दस सत्ते 
अप्परजकखे महारजकखे तिक्खिन्द्रिये मुदिन्द्रिये स्वाकारे द्वाकारे सुविञ्ञापये दुविञ्ञापये अप्पेकच्चे 
परलोकवज्जभयदस्साविनो विहरन्ते। जानाति भगवा - “अयं पुग्गलो रागचरितो, अयं दोसचरितो, अयं मोहचरितो, अयं 
वितक्कचरितो, अयं सद्भाचरितो, अयं जाणचरितो”ति। रागचरितस्स भगवा पुग्गलस्स असुभकथं कथेति; दोसचरितस्स 
भगवा पुग्गलस्स मेत्ताभावनं आचिक्खति; मोहचरितस्स भगवा पुग्गलस्स उद्देसे परिपुच्छाय कालेन धम्मस्सवने कालेन 
धम्मसाकच्छाय गरुसंवासे निवेसेति; वितक्कचरितस्स भगवा पुग्गलस्स आनापानस्सतिं आचिक्खति; सद्धाचरितस्स 

भगवा पुग्गलस्स पसादनीयं निमित्तं आचिक्खति बुद्धसुबोधि [बुद्भसुबुद्भतं (क०)] धम्मसुधम्मतं सङ्घसुप्पटिपत्ति 
सीलानि च; अत्तनो जाणचरितस्स भगवा पुग्गलस्स विपस्सनानिमित्तं आचिक्खति अनिच्चाकारं दुक्खाकारं अनत्ताकारं । 


“सेले यथा पब्बतमुद्भनिड्टितो, यथापि पस्से जनतं समन्ततो । 
तथूपमं धम्ममयं सुमेध, पासादमारुय्ह समन्तचकखु । 
सोकावतिण्णं [सोकावकिण्णं (स्या०)] जनतमपेतसोको, अवेक्खस्सु जातिजराभिभूत"न्ति॥ 


एवं भगवा बुद्धचकखुनापि चक्खुमा । 


कथं भगवा समन्तचक्खुनापि चकखुमा? समन्तचकखु वुच्चति सब्बञ्ञुतञाणं। भगवा सब्बञ्ञजुतञाणेन उपेतो 
समुपेतो उपागतो समुपागतो उपपन्नो समुपपन्नो समन्नागतो । 


“न तस्स अहिटुमिधत्थि किञ्चि, अथो अविञ्ञातमजानितब्बं । 
सब्बं अभिज्ञासि यदत्थि नेय्यं, तथागतो तेन समन्तचक्खू'ति॥ 


एवं भगवा समन्तचकखुनापि चक्खुमाति - न मे ब्याकासि चक्खुमा । 


यावततियञ्च देवीसि, ब्याकरोतीति मे सुतन्ति यावततियं बुद्धो सहधम्मिकं पञ्हं पुट्ठो ब्याकरोति नो संसारेतीति 
[सम्पायतीति (स्या०)] - एवं मया उग्गहितं, एवं मया उपधारितं, एवं मया उपलक्खितं । देवीसीति भगवा चेव इसि चाति 
- देवीसि। यथा राजा पब्बजिता वुच्चन्ति राजिसयो, ब्राह्मणा पब्बजिता वुच्चन्ति ब्राह्मणिसयो, एवमेव भगवा देवो चेव 
इसि चाति - देवीसि। 


अथ वा, भगवा पब्बजितोतिपि इसि। महन्तं सीलक्खन्धं एसी गवेसी परियेसीतिपि इसि। महन्तं समाधिक्खन्धं...पे०... 
महन्तं पञ्जाक्खन्धं... महन्तं विमुत्तिक्खन्धं... महन्तं विमुत्तिजाणदस्सनकखन्धं एसी गवेसी परियेसीतिपि इसि। महतो 
तमोकायस्स पदालनं एसी गवेसी परियेसीतिपि इसि महतो विपल्लासस्स पभेदनं एसी गवेसी परियेसीतिपि इसि। महतो 
तण्हासल्लस्स अब्बहनं... महतो दिड्रिसङ्घाटस्स विनिवेठनं... महतो मानदद्भजस्स पपातनं... महतो अभिसङ्घारस्स वूपसमं... 
महतो ओघस्स नित्थरणं... महतो भारस्स निक्खेपनं... महतो संसारबट्टस्स उपच्छेदं... महतो सन्तापस्स निब्बापनं... महतो 
परिळाहस्स पटिप्पस्सद्धि... महतो धम्मद्भजस्स उस्सापनं एसी गवेसी परियेसीतिपि इसि। महन्ते सतिपट्ठाने... महन्ते 
सम्मप्पधाने... महन्तानि इन्द्रियानि... महन्तानि बलानि... महन्ते बोज्झङ्गे... महन्तं अरियं अड्ङ्गिकं मग्गं... महन्तं 
परमत्थं £} १अतं निब्बानं एसी गवेसी परियेसीतिपि इसि। महेसक्खेहि वा सत्तेहि एसितो गवेसितो परियेसितो - “कहं 
बुद्धो, कहं भगवा, कहं देवदेवो, कहं नरासभो”तिपि इसीति -- यावततियञ्च देवीसि ब्याकरोतीति मे सुतं। तेनाह सो 
ब्राह्मणो - 


“'द्वाहं सक्कं अपुच्छिस्सं, [इच्चायस्मा मोघराजा] 
न मे ब्याकासि चक्खुमा । 
यावततियञ्च देवीसि, व्याकरोतीति मे सुत”न्ति॥ 


८६. अयं लोको परो लोको, ब्रह्मलोको सदेवको। 

दिट्टि ते नाभिजानाति, गोतमस्स यसस्सिनो॥ 


अयं लोको परो लोकोति। अयं लोकोति मनुस्सलोको। परो लोकोति मनुस्सलोकं ठपेत्वा सब्बो परो लोकोति - 
अयं लोको परो लोको । 


ब्रह्मलोको सदेवकोति सदेवको लोको समारको सब्रह्मको सस्समणब्राह्मणी पजा सदेवमनुस्साति - ब्रह्मलोको 
सदेवको । 


दिट्ठि ते नाभिजानातीति तुय्हं दिङ्कि खन्तिं रुचि लद्धि अज्झासयं अधिप्पायं लोको न जानाति -- “अयं एवंदिड्टिको 
एवंखन्तिको एवंरुचिको एवंलद्धिको एवंअज्झासयो एवंअधिप्पायो'ति न जानाति न पस्सति न दक्खति नाधिगच्छति न 
विन्दति न पटिलभतीति -- दिट्ठि ते नाभिजानाति। 


गोतमस्स यसस्सिनोति भगवा यसप्पत्तोति यसस्सी। अथ वा, भगवा सक्कतो गरुकतो मानितो पूजितो अपचितो 
लाभी चीवरपिण्डपातसेनासनगिलानपच्चयभेसज्जपरिक्खारानन्तिपि यसस्सीति - गोतमस्स यस्सिनो । तेनाह सो ब्राह्मणो 


“अयं लोको परो लोको, ब्रह्मलोको सदेवको । 
दिट्टि ते नाभिजानाति, गोतमस्स यसस्सिनो"ति॥ 


८७. एवं अभिक्कन्तदस्साविं, अत्थि पञ्हेन आगमं। 
कथं लोकं अवेक्खन्तं, मच्चुराजा न पस्सति॥ 


एवं अभिक्कन्तदस्साविन्ति एवं अभिक्कन्तदस्सावि अग्गदस्सावि सेदुदस्सावि विसेट्रुदस्सावि पामोक्खदस्सावि 
उत्तमदस्सावि परमदस्साविन्ति - एवं अभिक्कन्तदस्सावि। 


अत्थि पञ्हेन आगमन्ति पञ्हेन अत्थिको आगतोम्हि...पे०... वहस्सेतं भारन्ति, एवम्पि अत्थि पञ्हेन आगमं । 


कथं लोकं अवेक्खन्तन्ति कथं लोकं अवेक्खन्तं पच्चवेक्खन्तं तुलयन्तं तीरयन्तं विभावयन्तं विभूतं करोन्तन्ति - 
कथं लोकं अवेकखन्तं । 

मच्चुराजा न पस्सतीति मच्चुराजा न पस्सति न दक्खति नाधिगच्छति न विन्दति न पटिलभतीति - मच्चुराजा न 
पस्सति । तेनाह सो ब्राह्मणो - 


“एवं अभिक्कन्तदस्सावि, अत्थि पञ्हेन आगमं । 
कथं लोकं अवेक्खन्तं, मच्चुराजा न पस्सती”ति॥ 


८८. सुञ्ञतो लोकं अवेक्खस्सु, मोघराज सदा सतो। 


अत्तानुदिट्टि ऊहच्च, एवं मच्चुतरो सिया। 
एवं लोकं अवेक्खन्तं, मच्चुराजा न पस्सति॥ 

सुञ्ञतो लोकं अवेक्खस्सूति। लोकोति निरयलोको तिरच्छानलोको पेत्तिविसयलोको मनुस्सलोको देवलोको 
खन्धलोको धातुलोको आयतनलोको अयं लोको परो लोको ब्रह्मलोको सदेवको [सदेवको लोको (क०)]। अञ्ञतरो 
भिक्खु भगवन्तं एतदवोच - “लोको लोकोति, भन्ते, बुच्चति। कित्तावता नु खो, भन्ते, लोकोति वुच्चती "ति? 
““लुज्जतीति खो, भिक्खु, तस्मा लोकोति वुच्चति । किञ्च लुज्जति? चक्खु खो भिक्खु लुज्जति, रूपा लुज्जन्ति, 
चक्खुविञाणं लुज्जति, चकखुसम्फस्सो लुज्जति, यम्पिदं [यमिदं (क०) पस्स सं० नि० ४.८२] चक्खुसम्फस्सपच्चया 
उप्पज्जति वेदयितं सुखं वा दुक्खं वा अदुक्खमसुखं वा तम्पि लुज्जति; सोतं लुज्जति, गन्धा लुज्जन्ति...पे०... कायो 
लुज्जति, फोट्टब्बा लुज्जन्ति; मनो लुज्जति, धम्मा लुज्जन्ति, मनोविञ्ञाणं लुज्जति, मनोसम्फस्सो लुज्जति; यम्पिदं 
मनोसम्फस्सपच्चया उप्पज्जति वेदयितं सुखं वा दुक्खं वा अदुक्खमसुखं वा तम्पि लुज्जति। लुज्जतीति खो, भिक्खु, तस्मा 
लोकोति वुच्चति” । 


सुञ्ञतो लोकं अवेक्खस्सूति द्वीहि कारणेहि सुञ्जतो लोकं अवेक्खति - अवसियपवत्तसल्लक्खणवसेन 
[अवस्सियपवत्त ... (स्या०)] वा तुच्छसङ्कारसमनुपस्सनावसेन वा। कथं अवसियपवत्तसल्लक्खणवसेन सुञ्ञतो लोकं 
अवेक्खति? रूपे बसो न लब्भति, वेदनाय वसो न लब्भति, सञ्जाय वसो न लब्भति, सङ्घारेसु वसो न लब्भति, विञ्ञाणे 
वसो न लब्मति। वुत्तञ्हेतं भगवता [पस्स सं० नि० ३.५९] - “रूपं, भिक्खवे, अनत्ता। रूपञ्च हिदं, भिक्खवे, अत्ता 
अभविस्स, नयिदं रूपं आबाधाय संवत्तेय्य; लब्भेथ च रूपे - एवं मे रूपं होतु, एवं मे रूपं मा अहोसी'ति। यस्मा च खो, 
भिक्खवे, रूपं अनत्ता, तस्मा रूपं आबाधाय संवत्तति न च लब्भति रूपे - “एवं मे रूपं होतु, एवं मे रूपं मा अहोसी'ति। 


“वेदना अनत्ता। वेदना च हिदं, भिक्खवे, अत्ता अभविस्स, नयिदं वेदना आबाधाय संवत्तेय्य; लब्मेथ च वेदनाय -- 
“एवं मे वेदना होतु, एवं मे वेदना मा अहोसी'ति। यस्मा च खो, भिक्खवे, वेदना अनत्ता, तस्मा वेदना आबाधाय संवत्तति, 
न च लब्भति वेदनाय - “एवं मे वेदना होतु, एवं मे वेदना मा अहोसी'ति। 


“सञ्जा अनत्ता। सञ्ञा च हिदं, भिक्खवे, अत्ता अभविस्स, नयिदं सञ्ञा आबाधाय संवत्तेय्य; लब्भेथ च सञ्जाय 
- एवं मे सञ्ञा होतु, एवं मे सञ्जा मा अहोसी'ति। यस्मा च खो, भिक्खवे, सञ्ञा अनत्ता, तस्मा सञ्जा आबाधाय 
संवत्तति, न च लब्भति सञ्जाय -- “एवं मे सञ्जा होतु, एवं मे सञ्ञा मा अहोसी'ति। 


““सङ्खारा अनत्ता। सङ्घारा च हिदं, भिकखवे, अत्ता अभविस्संसु, नयिदं सङ्घारा आबाधाय संवत्तेय्युं; लब्भेथ च 
सङ्घारेसु - `एवं मे सङ्घारा होन्तु, एवं मे सङ्घारा मा अहेसु'न्ति। यस्मा च खो, भिक्खवे, सङ्घारा अनत्ता, तस्मा सङ्घारा 
आबाधाय संवत्तन्ति, न च लब्भति सङ्घारेसु - "एवं मे सङ्घारा होन्तु, एवं मे सङ्घारा मा अहेसु'न्ति। 


“विज्ञाणं अनत्ता। विञ्ञाणञ्च हिदं, भिक्खवे, अत्ता अभविस्स, नयिदं विज्ञाणं आबाधाय संवत्तेय्य; लब्भेथ च 
विञ्ञाणे - “एवं मे विञ्ञाणं होतु, एवं मे विञ्ञाणं मा अहोसी'ति। यस्मा च खो, भिक्खवे, विञ्ञाणं अनत्ता, तस्मा 
विज्ञाणं आबाधाय संवत्तति, न च लब्भति विञ्ञाणे - “एवं मे विञ्ञाणं होतु, एवं मे विञ्ञाणं मा अहोसी'”ति। 


वृत्तञ्हेतं भगवता - “नायं, भिक्खवे, कायो तुम्हाकं, नपि अञ्जेसं [परेसं (स्या०) पस्स सं० नि० २.३७]। 
पुराणमिदं, भिक्खवे, कम्मं अभिसङ्घतं अभिसञ्चेतयितं वेदनियं दडुब्बं । तत्र खो, भिक्खवे, सुतवा अरियसावको 
पटिच्चसमुप्पादंयेव साधुकं योनिसो मनसि करोति - इति इमस्मिं सति इदं होति, इमस्सुप्पादा इदं उप्पज्जति; इमस्मिं 
असति इदं न होति, इमस्स निरोधा इदं निरुज्झति, यदिदं - अविज्जापच्चया सङ्घारा, सङ्घारपच्चया बिञ्ञाणं, 

विञ्ञाणपच्चया नामरूपं, नामरूपपच्चया सळायतनं, सळायतनपच्चया फस्सो, फस्सपच्चया वेदना, वेदनापच्चया 
तण्हा, तण्हापच्चया उपादानं, उपादानपच्चया भवो, भवपच्चया जाति, जातिपच्चया जरामरणं 
सोकपरिदेवदुक्खदोमनस्सुपायासा सम्भवन्ति - एवमेतस्स केबलस्स दुक्खक्खन्धस्स समुदयो होति'” । 


“अविज्जाय त्वेव असेसविरागनिरोधा सङ्घारनिरोधो, सङ्घारनिरोधा विञ्ञाणनिरोधो ...पे०... जातिनिरोधा जरामरणं 
सोकपरिदेवदुक्खदोमनस्सुपायासा निरुज्झन्ति, एवमेतस्स केवलस्स दुक्खक्खन्धस्स निरोधो होती 'ति। एवं 
अवसियपवत्तसल्लकखणवसेन सुञ्ञतो लोकं अवेक्खति । 


कथं तुच्छसङ्कारसमनुपस्सनावसेन सुञ्ञतो लोकं अवेक्खति? रूपे सारो न लब्भति, वेदनाय सारो न लब्भति, 
सञ्जाय सारो न लब्भति, सङ्घारेसु सारो न लब्भति, बिञ्ञाणे सारो न लब्भति; रूपं अस्सारं निस्सारं सारापगतं 
निच्चसारसारेन वा सुखसारसारेन वा अत्तसारसारेन वा निच्चेन वा धुवेन वा सस्सतेन वा अविपरिणामधम्मेन वा | वेदना 
अस्सारा निस्सारा सारापगता...पे०... सञ्ञा अस्सारा निस्सारा सारापगता... सङ्घारा अस्सारा निस्सारा सारापगता... 
विज्ञाणं अस्सारं निस्सारं सारापगतं निच्चसारसारेन वा सुखसारसारेन वा अत्तसारसारेन वा निच्चेन वा धुवेन वा 
सस्सतेन वा अविपरिणामधम्मेन वा। यथा नळो अस्सारो निस्सारो सारापगतो, यथा च एरण्डो...पे०... यथा च उदुम्बरो 
अस्सारो निस्सारो सारापगतो, यथा च सेतगच्छो [सेतवच्छो (क०)] अस्सारो निस्सारो सारापगतो, यथा च पालिभद्दको 
[पाळिभइको (क०)] अस्सारो निस्सारो सारापगतो, यथा च फेणपिण्डो [फेणुपिण्डो (स्या०)] अस्सारो निस्सारो सारापगतो, 
यथा च उदकपुब्बुळं [पुब्बुलकं (स्या०)] अस्सारं निस्सारं सारापगतं, यथा च मरीचि अस्सारा निस्सारा सारापगता, यथा 
कदलिक्खन्धो अस्सारो निस्सारो सारापगतो, यथा माया अस्सारा निस्सारा सारापगता - एवमेव रूपं अस्सारं निस्सारं 
सारापगतं निच्चसारसारेन वा सुखसारसारेन वा अत्तसारसारेन वा निच्चेन वा धुवेन वा सस्सतेन वा अविपरिणामधम्मेन 
वा। वेदना अस्सारा निस्सारा सारापगता...पे०... सञ्ञा अस्सारा निस्सारा सारापगता... सङ्घारा अस्सारा निस्सारा 
सारापगता... विञ्ञाणं अस्सारं निस्सारं सारापगतं निच्चसारसारेन वा सुखसारसारेन वा अत्तसारसारेन वा निच्चेन वा 
धुवेन वा सस्सतेन वा अविपरिणामधम्मेन वा। एवं तुच्छसङ्कारसमनुपस्सनावसेन सुञ्जतो लोकं अवेक्खति। इमेहि द्वीहि 
कारणेहि सुञ्ञतो लोकं अवेक्खति। 


अपि च, छहाकारेहि सुञ्ञतो लोकं अवेक्खति | चक्खु सुञ्ञं [स्या० ... पोत्थके इमस्मिं ठाने अञ्ञथा दिस्सति] 
अत्तेन वा अत्तनियेन वा निच्चेन वा धुवेन वा सस्सतेन वा अविपरिणामधम्मेन वा, सोतं सुञ्ञं...पे०... घानं सुञ्जं... जिव्हा 
सुञ्ञा... कायो सुञ्जो... मनो सुञ्जो अत्तेन वा अत्तनियेन वा निच्चेन वा धुवेन वा सस्सतेन वा अविपरिणामधम्मेन वा। 
रूपा सुञ्जा...पे०... सद्दा सुञ्ञा... गन्धा सुञ्जा... रसा सुञ्जा... फोडुब्बा सुञ्जा... धम्मा सुञ्ञा अत्तेन वा अत्तनियेन वा 
निच्चेन वा धुवेन वा सस्सतेन वा अविपरिणामधम्मेन वा । चक्खुविञ्ञाणं सुञ्ञं...पे०... मनोविञ्ञाणं सुञ्जं... 
चक्खुसम्फस्सो सुञ्जो ... मनोसम्फस्सो सुञ्ञो... चक्खुसम्फस्सजा वेदना सुञ्जा... मनोसम्फस्सजा वेदना सुञ्ञा... 
रूपसञ्ञा सुञ्ञा... धम्मसञ्ञा सुञ्जा... रूपसञ्चेतना सुञ्ञा... धम्मसञ्चेतना सुञ्ञा... रूपतण्हा सुञ्ञा... रूपवितक्को 
सुञ्जो... रूपविचारो सुञ्जो... धम्मविचारो सुञ्ञो अत्तेन वा अत्तनियेन वा निच्चेन वा धुवेन वा सस्सतेन वा 
अविपरिणामधम्मेन वा। एवं छहाकारेहि सुञ्ञतो लोकं अवेक्खति। 


अपि च, दसहाकारेहि सुञ्जतो लोकं अवेक्खति । रूपं रित्ततो तुच्छतो सुञ्ञतो अनत्ततो असारकतो वधकतो 
विभवतो अघमूलतो सासवतो सङ्घततो; वेदनं...पे०... सञ्जं... सङ्कारे... विज्ञाणं... चुति... उपपत्ति... पटिसन्धि... भवं... 

संसारवटुं रित्ततो तुच्छतो सुञ्ञतो अनत्ततो असारकतो वधकतो विभवतो अघमूलतो सासवतो सङ्कततो। एवं 
दसहाकारेहि सुञ्ञतो लोकं अवेक्खति। 


अपि च, द्वादसहाकारेहि सुञ्ञतो लोकं अवेक्खति। रूपं न सत्तो न जीवो न नरो न माणवो न इत्थी न पुरिसो न अत्ता 
न अत्तनियं नाहं न मम न कोचि न कस्सचि; वेदना...पे०... सञ्ञा... सङ्घारा... विञ्ञाणं न सत्तो न जीवो न नरो न माणवो न 
इत्थी न पुरिसो न अत्ता न अत्तनियं नाहं न मम न कोचि न कस्सचि। एवं द्वादसहाकारेहि सुञ्ञतो लोकं अवेक्खति। 


वुत्तञ्हेतं भगवता -- “यं, भिक्खवे, न तुम्हाकं तं पजहथ। तं वो पहीनं दीघरत्तं हिताय सुखाय भविस्सति। किञ्च, 
भिक्खवे, न तुम्हाकं? रूपं, भिक्खवे, न तुम्हाकं; तं पजहथ। तं वो पहीनं दीघरत्तं हिताय सुखाय भविस्सति। वेदना, 
भिक्खवे, न तुम्हाकं; तं पजहथ। सा वो पहीना दीघरत्तं हिताय सुखाय भविस्सति। सञ्ञा, भिक्खवे, न तुम्हाकं; तं 
पजहथ। सा वो पहीना दीघरत्तं हिताय सुखाय भविस्सति। सङ्घारा, भिक्खवे, न तुम्हाकं; ते पजहथ। ते वो पहीना दीघरत्तं 
हिताय सुखाय भविस्सन्ति। विज्ञाणं, भिक्खवे, न तुम्हाकं; तं पजहथ। तं वो पहीनं दीघरत्तं हिताय सुखाय भविस्सति। 
सेय्यथापि [तं कि मञ्ञथ (स्या० क०) पस्स सं० नि० ३.३३], भिक्खवे, यं इमस्मिं जेतवने तिणकट्टसाखापलासं तं जनो 
हरेय्य वा डहेय्य वा यथापच्चयं वा करेय्य। अपि नु तुम्हाकं एवमस्स -- अम्हे जनो हरति वा डहति वा यथापच्चयं वा 
करोती'ति? "नो हेतं, भन्ते" । "तं किस्स हेतु? “न हि नो एतं, भन्ते, अत्ता वा अत्तनियं वाति। एवमेव खो, भिक्खवे, यं न 
तुम्हाकं तं पजहथ; तं वो पहीनं दीघरत्तं हिताय सुखाय भविस्सति। किञ्च, भिक्खवे, न तुम्हाकं? रूपं, भिक्खवे, न 
तुम्हाकं; तं पजहथ। तं वो पहीनं दीघरत्तं हिताय सुखाय भविस्सति। वेदना...पे०... सञ्ञा... सङ्कारा... विज्ञाणं, भिक्खवे, न 
तुम्हाकं; तं पजहथ। तं वो पहीनं दीघरत्तं हिताय सुखाय भविस्सती 'ति | एवम्पि सुञ्ञतो लोकं अवेक्खति । 


आयस्मा आनन्दो भगवन्तं एतदवोच - ““सुज्ञो [सुञ्जतो (क०) पस्स सं० नि० ४.८५] लोको, सुञ्ञजो लोको'ति, 
भन्ते, वुच्चति । कित्तावता नु खो, भन्ते, सुञ्जो लोकोति बुच्चती ति? “यस्मा च खो, आनन्द, सुञ्जं अत्तेन वा अत्तनियेन 
वा, तस्मा सुञ्जो लोकोति वुच्चति | किञ्चानन्द, सुञ्ञं अत्तेन वा अत्तनियेन वा? चक्खु खो, आनन्द, सुञ्ञं अत्तेन वा 
अत्तनियेन वा । रूपा सुञ्ञा...पे०... चक्खुविञ्ञाणं सुञ्ञं... चक्खुसम्फस्सो सुञ्ञो... यम्पिदं चक्खुसम्फस्सपच्चया 
उप्पज्जति वेदयितं सुखं वा दुक्खं वा अदुक्खमसुखं वा तम्मि सुञ्ञं अत्तेन वा अत्तनियेन वा | सोतं सुञ्जं... सद्दा सुञ्ञा... 
घानं सुञ्जं... गन्धा सुञ्ञा... जिव्हा सुञ्ञा... रसा सुञ्जा... कायो सुञ्ञो ... फोडुब्बा सुञ्ञजा... मनो सुञ्जो... धम्मा सुञ्ञा... 
मनोविञ्ञाणं सुञ्जं... मनोसम्फस्सो सुञ्ञो... यम्पिदं सुञ्ञं मनोसम्फस्सपच्चया उप्पज्जति वेदयितं सुखं वा दुक्खं वा 
अदुक्खमसुखं वा तम्पि सुञ्जं अत्तेन वा अत्तनियेन वा। यस्मा च खो, आनन्द, सुञ्जं अत्तेन वा अत्तनियेन वा, तस्मा 
सुञ्जो लोकोति वुच्चती"ति। एवम्पि सुञ्जतो लोकं अवेक्खति। 


“सुद्ध धम्मसमुप्पादं, सुद्धसङ्कारसन्ततिं। 
पस्सन्तस्स यथाभूतं, न भयं होति गामणि॥ 


“तिणकडुसमं लोकं, यदा पञ्ञाय पस्सति। 
नाञ्जं [न अञ्ञं (सी० स्या० क०)] पत्थयते किञ्चि, अञ्ञत्रप्पटिसन्धिया'ति॥ 


एवम्पि सुञ्ञतो लोकं अवेक्खति। 

वृत्तञ्हेतं भगवता [पस्स सं० नि० ४.२४६] - “एवमेव खो, भिक्खवे, भिक्खु रूपं समन्नेसति यावता रूपस्स गति, 
वेदनं समन्नेसति यावता वेदनाय गति, सञ्जं समन्नेसति यावता सञ्जाय गति, सङ्कारे समन्नेसति यावता सङ्घारानं गति, 
विञ्ञाणं समन्नेसति यावता विञ्ञाणस्स गति । तस्स रूपं [तस्स भिक्खुनो रूपं (स्या०)] समन्नेसतो यावता रूपस्स गति, 
वेदनं...पे०... सञ्जं... सङ्कारे... विज्ञाणं समन्नेसतो यावता विञ्ञाणस्स गति, यम्पिस्स तं होति अहन्ति वा ममन्ति वा 
अस्मीति वा, तम्पि तस्स न होती”ति। एवम्पि सुञ्जतो लोकं अवेक्खति । 


सुञ्ञतो लोकं अवेक्खस्सूति सुञ्ञतो लोकं अवेक्खस्सु पच्चवेक्खस्सु दक्खस्सु तुलेहि तीरेहि विभावेहि विभूतं 
करोहीति - सुञ्ञतो लोकं अवेक्खस्सु । 


मोघराज सदा सतोति। मोघराजाति भगवा तं ब्राह्मणं नामेन आलपति । सदाति सब्बकालं...पे०... पच्छिम 
वयोखन्धे | सतोति चतूहि कारणेहि सतो -- काये कायानुपस्सनासतिपट्ठानं भावेन्तो सतो...पे०... सो वुच्चति सतोति - 
मोघराज सदा सतो। 


अत्तानुदिट्रिं ऊहच्चाति अत्तानुदिद्ठि वुच्चति वीसतिवत्थुका सक्कायदिट्ठि। इध अस्सुतवा पुथुज्जनो अरियानं 
अदस्सावी अरियधम्मस्स अकोविदो अरियधम्मे अविनीतो सप्पुरिसानं अदस्सावी सप्पुरिसधम्मस्स अकोविदो 


सञ्जं... सङ्कारे... विञ्ञाणं अत्ततो समनुपस्सति विञ्ञजाणवन्तं वा अत्तानं अत्तनि वा विज्ञाणं विञ्ञाणस्मिं वा अत्तानं। या 
एवरूपा दिट्टि दिड्टिगतं दिड्टिगहनं दिड्टिकन्तारो दिड्टिविसृकायिकं दिट्टिविप्फन्दितं दिड्टिसंयोजनं गाहो पटिग्गाहो अभिनिवेसो 
परामासो कुम्मग्गो मिच्छापथो मिच्छत्तं तित्थायतनं विपरियेसग्गाहो विपरीतग्गाहो विपल्लासग्गाहो मिच्छागाहो 
अयाथावकस्मिं याथावकन्ति गाहो यावता द्वासट्टि दिट्टिगतानि, अयं अत्तानुदिट्टि। अत्तानुदिट्टि ऊहच्चाति अत्तानुदिट्ठि 
ऊहच्च समूहच्च [उहच्च समुहच्च (क०) सद्दनीतिया पन समेति] उद्धरित्वा समुद्धरित्वा उप्पाटयित्वा समुप्पाटयित्वा 
पजहित्वा विनोदेत्वा ब्यन्तीकरित्वा अनभावं गमेत्वाति - अत्तानुदिड्टिं ऊहच्च। 


एवं मच्चुतरो सियाति एवं मच्चुपि तरेय्यासि, जरापि तरेय्यासि, मरणम्पि तरेय्यासि उत्तरेय्यासि पतरेय्यासि 
समतिक्कमेय्यासि वीतिवत्तेय्यासीति - एवं मच्चुतरो सिया। 


एवं लोकं अवेक्खन्तन्ति एवं लोकं अवेक्खन्तं पच्चवेक्खन्तं तुलयन्तं तीरयन्तं विभावयन्तं विभूतं करोन्तन्ति - 
एवं लोकं अवेक्खन्तं । 


मच्चुराजा न पस्सतीति मच्चुपि मच्चुराजा, मारोपि मच्चुराजा, मरणम्पि मच्चुराजा। न पस्सतीति मच्चुराजा न 
पस्सती न दक्खति नाधिगच्छति न विन्दति न पटिलभति। वुत्तञ्हेतं भगवता - “सेय्यथापि, भिक्खवे, आरञ्जिको मिगो 
अरञ्ञे पवने चरमानो विस्सत्थो गच्छति विस्सत्थो [विस्सट्टो (क०)] तिट्ठति विस्सत्थो निसीदति विस्सत्थो सेय्यं कप्पेति। 
तं किस्स हेतु? अनापाथगतो [अनापातगतो (क०)], भिक्खवे, लुद्दस्स । एवमेव खो, भिक्खवे, भिक्खु विविच्चेव कामेहि 
विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। अयं वुच्चति, 
भिक्खवे, “भिक्खु अन्धमकासि [अन्तमकासि (क०) पस्स म० नि० १.२७१] मारं, अपदं वधित्वा मारचक्खुं अदस्सनं गतो 
पापिमतो । 

“पुन चपरं, भिक्खवे, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं...पे०... ततियं झानं... चतुत्थं झानं उपसम्पज्ज विहरति। अयं वुच्चति, भिकखवे, ‘भिक्खु 
अन्धमकासि मारं, अपदं वधित्वा मारचकखुं अदस्सनं गतो पापिमतो' । 


“पुन चपरं, भिक्खवे, भिक्खु सब्बसो रूपसञ्ञजानं समतिक्कमा, पटिघसञ्जानं अत्थङ्गमा, नानत्तसञ्ञानं 
अमनसिकारा, अनन्तो आकासोति आकासानञ्चायतनं उपसम्पज्ज विहरति । अयं वुच्चति, भिक्खवे, "भिक्खु 
अन्धमकासि मारं, अपदं बधित्वा मारचकखुं अदस्सनं गतो पापिमतो' । 


“पुन चपरं, भिक्खवे, भिक्खु सब्बसो आकासानञ्चायतनं समतिक्कम्म अनन्तं विञ्ञाणन्ति विञ्जाणञ्चायतनं 
उपसम्पज्ज विहरति...पे०... । 


“पुन चपरं, भिक्खवे, सब्बसो विञ्ञाणञ्चायतनं समतिक्कम्म नत्थि किञ्चीति आकिञ्चञ्जायतनं उपसम्पज्ज 
विहरति...पे०... । 


“पुन चपरं, भिक्खवे, सब्बसो आकिञ्चञ्जायतनं समतिक्कम्म नेवसञ्जानासञ्जायतनं उपसम्पज्ज विहरति...पे०... 


“पुन चपरं, भिक्खवे, सब्बसो नेवसञ्ञानासञ्ञायतनं समतिक्कम्म सञ्ञजावेदयितनिरोधं उपसम्पज्ज विहरति; 
पञ्ञाय चस्स दिस्वा आसवा परिक्खीणा होन्ति। अयं वुच्चति, भिक्खवे, "भिक्खु अन्धमकासि मारं, अपदं वधित्वा 
मारचकखुं अदस्सनं गतो पापिमतो, तिण्णो लोके विसत्तिक न्ति । सो विस्सत्थो गच्छति विस्सत्थो तिट्टुति विस्सत्थो 
निसीदति विस्सत्थो सेय्यं कप्पेति । तं किस्स हेतु? अनापाथगतो भिक्खु पापिमतो "ति - मच्चुराजा न पस्सति। तेनाह 
भगवा - 


““सुञ्ञतो लोकं अवेक्खस्सु, मोघराज सदा सतो। 
अत्तानुदिड्टिं ऊहच्च, एवं मच्चुतरो सिया। 


एवं लोकं अवेक्खन्तं, मच्चुराजा न पस्सती”ति॥ 
सह गाथापरियोसाना...पे०... सत्था मे, भन्ते भगवा, सावकोहमस्मीति। 


मोघराजमाणवपुच्छानिद्देसो पन्नरसमो । 
१६. पिङ्गियमाणवपुच्छानिद्देसो 
८९. जिण्णोहमस्मि अबलो वीतवण्णो [विवण्णो (स्या०)], [इच्चायस्मा पिङ्गियो] 
नेत्ता न सुद्धा सवनं न फासु। 


माहं नस्सं मोमुहो अन्तराव [अन्तराय (स्या० क०)], आचिक्ख धम्मं यमहं विजञ्ञं। 
जातिजराय इध विप्पहानं॥ 

जिण्णोहमस्मि अबलो वीतवण्णोति | जिण्णोहमस्मीति जिण्णो बुड्"ो महल्लको अद्धगतो बयोअनुपपत्तो 
वीसवस्ससतिको जातिया। अबलोति दुब्बलो अप्पबलो अप्पथामो । वीतवण्णोति वीतवण्णो विगतवण्णो 


विगच्छितवण्णो | या सा पुरिमा सुभा वण्णनिभा सा अन्तरहिता, आदीनवो पातुभूतोति -- जिण्णोहमस्मि अबलो 
बीतवण्णो। 


इच्चायस्मा पिङ्गियोति | इच्चाति पदसन्धि...पे०... । आयस्माति पियवचनं...पे०... । पिङ्गियोति तस्स ब्राह्मणस्स 
नामं...पे०... अभिलापोति - इच्चायस्मा पिङ्गियो। 


नेत्ता न सुद्धा सवनं न फासूति नेत्ता असुद्धा अविसुद्धा अपरिसुद्धा अवोदाता। नो तथा चक्खुना रूपे पस्सामीति 
- नेत्ता न सुद्धा। सवनं न फासूति सोतं असुद्धं अविसुद्धं अपरिसुद्धं अवोदातं । नो तथा सोतेन सह सुणोमीति - नेत्ता न 
सुद्धा सवनं न फासु। 


माहं नस्सं मोमुहो अन्तरावाति। माहं नस्सन्ति माहं नस्स माहं विनस्सं माहं पनस्सं | मोमुहोति मोहमुहो 
अविज्जागतो अञ्ञाणी अविभावी दुप्पञ्जो। अन्तरावाति तुय्हं धम्मं दिट्ठि पटिपदं मग्गं अनञ्ञाय अनधिगन्त्वा 
अविदित्वा अप्पटिलभित्वा अफस्सयित्वा असच्छिकरित्वा अन्तरायेव कालङ्करेय्यन्ति - माहं नस्सं मोमुहो अन्तराव। 


आचिक्ख धम्मं यमहं विजञ्ञन्ति। धम्मन्ति आदिकल्याणं मज्झेकल्याणं परियोसानकल्याणं सात्थं सब्यञ्जनं 
केवलपरिपुण्णं परिसुद्धं ब्रह्मचरियं, चत्तारो सतिपद्ठाने, चत्तारो सम्मप्पधाने, चत्तारो इद्धिपादे, पञ्चिन्द्रियानि, पञ्च बलानि, 
सत्त बोज्झङ्गे, अरियं अद्टङ्गिकं मग्गं, निब्बानञ्च निब्बानगामिनिञ्च पटिपदं आचिक्खाहि देसेहि पञ्जपेहि पट्टपेहि विवराहि 
विभजाहि उत्तानीकरोहि पकासेहीति - आचिक्ख धम्मं । यमहं विजञ्ञन्ति यमहं जानेय्यं आजानेय्यं विजानेय्यं 
पटिविजानेय्यं पटिविज्झेय्यं अधिगच्छेय्यं फस्सेय्यं सच्छिकरेय्यन्ति - आचिक्ख धम्मं यमहं विजञ्ञं। 


जातिजराय इध विष्पहानन्ति इधेव जातिजरामरणस्स पहानं वूपसमं पटिनिस्सग्गं पटिप्पस्सद्भि अमतं निब्बानन्ति 
-- जातिजराय इध विप्पहानं। तेनाह सो ब्राह्मणो - 


“'जिण्णोहमस्मि अबलो वीतवण्णो, [इच्चायस्मा पिङ्गियो] 
नेत्ता न सुद्धा सवनं न फासु। 

माहं नस्सं मोमुहो अन्तराव, आचिकख धम्मं यमहं विजञ्ञं । 
जातिजराय इध विप्पहान''न्ति॥ 


९०. दिस्वान रूपेसु विहञ्ञमाने, [पिङ्गियाति भगवा] 
रुष्पन्ति रूपेसु जना पमत्ता। 
तस्मा तुवं पिङ्गिय अप्पमत्तो, जहस्सु रूपं अपुनब्भवाय॥ 


दिस्वान रूपेसु विहञ्ञमानेति। रूपन्ति चत्तारो च महाभूता चतुन्नञ्च महाभूतानं उपादाय रूपं । सत्ता रूपहेतु 
रूपप्पच्चया रूपकारणा हञ्जन्ति विहञ्जन्ति उपहञ्जन्ति उपघातियन्ति [उपघातयन्ति (स्या क०)] । रूपे सति 
विविधकम्मकारणा [विविधकम्मकरणानि (क०)] कारेन्ति। कसाहिपि ताळेन्ति, वेत्तेहिपि ताळेन्ति, अड्टदण्डकेहिपि 
ताळेन्ति, हत्थम्पि छिन्दन्ति, पादम्पि छिन्दन्ति, हत्थपादम्पि छिन्दन्ति, कण्णम्पि छिन्दन्ति, नासम्पि छिन्दन्ति, कण्णनासम्पि 

छिन्दन्ति, बिलङ्गथालिकम्पि करोन्ति, सङ्घमुण्डिकम्पि करोन्ति, राहमुखम्पि करोन्ति, जोतिमालिकम्पि करोन्ति, 
हत्थपज्जोतिकम्पि करोन्ति, एरकवत्तिकम्पि करोन्ति, चीरकवासिकम्पि करोन्ति, एणेय्यकम्पि करोन्ति, बळिसमंसिकम्पि 
करोन्ति, कहापणिकम्पि करोन्ति, खारापतच्छिकम्पि [खारापटिच्छिकम्पि (क०)] करोन्ति, पलिघपरिवत्तिकम्पि करोन्ति, 
पलालपीठकम्पि करोन्ति, तत्तेनपि तेलेन ओसिञ्चन्ति, सुनखेहिपि खादापेन्ति, जीवन्तम्पि सूले उत्तासेन्ति, असिनापि सीसं 
छिन्दन्ति । एवं सत्ता रूपहेतु रूपप्पच्चया रूपकारणा हञ्जन्ति विहञ्ञन्ति उपहञ्जन्ति उपघातियन्ति। एवं हञ्ञमाने 
विहञ्ञमाने उपहञ्ञमाने उपघातियमाने दिस्वा पस्सित्वा तुलयित्वा तीरयित्वा विभावयित्वा विभूतं कत्वाति -- दिस्वान 
रूपेसु विहञ्ञमाने । 


पञ्जत्ति, यदिदं भगवाति - पिङ्गियाति भगवा। 


रुष्पन्ति रूपेसु जना पमत्ताति । रुप्पन्तीति रुप्पन्ति कुप्पन्ति पीळयन्ति [पीळियन्ति (स्या० क०)] घट्टयन्ति, 
ब्याधिता दोमनस्सिता होन्ति । चक्खुरोगेन रुप्पन्ति कुप्पन्ति पीळयन्ति घट्टयन्ति, ब्याधिता दोमनस्सिता होन्ति। सोतरोगेन... 


होन्तीति - रुप्पन्ति रूपेसु । 


अथ वा, चक्खुस्मिं हीयमाने हायमाने परिहायमाने वेमाने [विहायमाने (क०)] विगच्छमाने अन्तरधायमाने रुप्पन्ति... 
पे०... दोमनस्सिता होन्ति । सोतस्मिं...पे०... घानस्मिं... जिव्हाय... कायस्मिं... रूपस्मिं... सद्दस्मि... गन्धस्मिं... रसस्मि... 
फोडुब्बस्मिं... कुलस्मि... गणस्मिं.. आवासस्मिं... लाभस्मिं... यसस्मि... पसंसाय... सुखस्मिं... चीवरस्मिं... पिण्डपातस्मिं... 
सेनासनस्मिं... गिलानपच्चयभेसज्जपरिक्खारस्मिं हीयमाने हायमाने परिहायमाने वेमाने विगच्छमाने अन्तरधायमाने 
रुप्पन्ति कुप्पन्ति पीळयन्ति घट्टयन्ति, ब्याधिता दोमनस्सिता होन्तीति -- एवम्पि रुप्पन्ति रूपेसु । 


जनाति खत्तिया च ब्राह्मणा च वेस्सा च सुद्दा च गहट्ठा च पब्बजिता च देवा च मनुस्सा च। पमत्ताति पमादो वत्तब्बो 
कायदुच्चरितेन वा वचीदुच्चरितेन वा मनोदुच्चरितेन वा पञ्चसु कामगुणेसु चित्तस्स वोसग्गो वोसग्गानुप्पदानं कुसलानं 
वा धम्मानं भावनाय असक्कच्चकिरियता असातच्चकिरियता अनड्टितकिरियता ओलीनवुत्तिता निक्खित्तच्छन्दता 
निक्खित्तधुरता अनासेवना अभावना अबहुलीकम्मं [अबहुलिकम्मं (क०)] अनधिट्ठानं अननुयोगो पमादो। यो एवरूपो 
पमादो पमज्जना पमज्जितत्तं - अयं वुच्चति पमादो। इमिना पमादेन समन्नागता जना पमत्ताति - रुप्पन्ति रूपेसु जना 
पमत्ता। 


तस्मा तुवं पिङ्गिय अप्पमत्तोति। तस्माति तस्मा तंकारणा तहेतु तप्पच्चया तंनिदाना एवं आदीनवं सम्पस्समानो 
रूपेसूति - तस्मा तुवं पिङ्गिय। अप्पमत्तोति सक्कच्चकारी सातच्चकारी...पे०... अप्पमादो कुसलेसु धम्मेसूति - तस्मा 
तुवं पिङ्गिय अप्पमत्तो। 


जहस्सु रूपं अपुनब्भवायाति । रूपन्ति चत्तारो च महाभूता चतुन्नञ्च महाभूतानं उपादाय रूपं | जहस्सु रूपन्ति 
जहस्सु रूपं, पजहस्सु रूपं, विनोदेहि रूपं, ब्यन्तीकरोहि रूपं, अनभावं गमेहि रूपं। अपुनब्भवायाति यथा ते रूपं इधेव 
निरुज्झेय्य, पुनपटिसन्धिको भवो न निब्बत्तेय्य कामधातुया वा रूपधातुया वा अरूपधातुया वा, कामभवे वा रूपभवे वा 
अरूपभवे वा, सञ्जाभवे वा असञ्ञजाभवे वा नेवसञ्जानासञ्जाभवे वा, एकवोकारभवे वा चतुबोकारभवे वा 

पञ्चवोकारभवे वा, पुन गतिया वा उपपत्तिया वा पटिसन्धिया वा भवे वा संसारे वा वड़े वा न जनेय्य न सञ्जनेस्य न 
निब्बत्तेय्य नाभिनिब्बत्तेय्य, इधेव निरुज्झेय्य वूपसमेय्य अत्थं गच्छेय्य पटिप्पस्सम्भेय्याति - जहस्सु रूपं अपुनब्भवाय। 
तेनाह भगवा - 


“दिस्वान रूपेसु विहञ्ञमाने, [पिङ्गियाति भगवा] 
रुष्पन्ति रूपेसु जना पमत्ता। 
तस्मा तुवं पिङ्गिय अप्पमत्तो, जहस्सु रूपं अपुनब्मवाया'ति॥ 
९१. दिसा चतस्सो विदिसा चतस्सो, उद्धे अधो दस दिसा इमायो। 
न तुय्हं अदिट्ठुं अस्सुतं अमुतं, अथो अविज्ञातं किञ्चि नमत्थि लोके। 
आचिक्ख धम्मं यमहं विजञ्ञं, जातिजराय इध विप्पहानं॥ 


दिसा चतस्सो विदिसा चतस्सो, उद्धं अधो दस दिसा इमायोति दस दिसा। 


न तुय्हं अदिं अस्सुतं अमुतं, अथो अविज्ञातं किञ्चि नमत्थि लोकेति न तुय्हं अदिट्ठु अस्सुतं अमुतं 
अविञ्ञातं किञ्चि अत्तत्थो वा परत्थो वा उभयत्थो वा दिट्टधम्मिको वा अत्थो सम्परायिको वा अत्थो उत्तानो वा अत्थो 
गम्भीरो वा अत्थो गूळहो वा अत्थो पटिच्छन्नो वा अत्थो नेय्यो वा अत्थो नीतो वा अत्थो अनवज्जो वा अत्थो निक्किलेसो 
वा अत्थो बोदानो वा अत्थो परमत्थो वा नत्थि न सति न संविज्जति नुपलब्भतीति - न तुय्हं अदिटुं अस्सुतं अमृतं, अथो 
अविज्ञातं किञ्चि नमत्थि लोके । 


आचिक्ख धम्मं यमहं विजञ्ञन्ति। धम्मन्ति आदिकल्याणं...पे०... निब्बानञ्च निब्बानगामिनिञ्च पटिपदं 
आचिक्खाहि देसेहि पञ्जपेहि पट्टुपेहि विवराहि विभजाहि उत्तानीकरोहि पकासेहि। यमहं विजञ्ञन्ति यमहं जानेय्यं 
आजानेय्यं विजानेय्यं पटिविजानेय्यं पटिविज्झेय्यं अधिगच्छेय्यं फस्सेय्यं सच्छिकरेय्यन्ति - आचिक्ख धम्मं यमहं 
विजज्जं। 


जातिजराय इध विप्पहानन्ति इधेव जातिजरामरणस्स पहान॑ वूपसमं पटिनिस्सग्गं पटिप्पस्सद्धि अमतं निब्बानन्ति 
-- जातिजराय इध विप्पहानं। तेनाह सो ब्राह्मणो - 


“दिसा चतस्सो विदिसा चतस्सो, उद्धं अधो दस दिसा इमायो। 
न तुय्हं अदिट्ठु अस्सुतं अमृतं, अथो अविज्ञातं किञ्चि नमत्थि लोके । 
आचिक्ख धम्मं यमहं विजञ्ञं, जातिजराय इध विप्पहान''न्ति॥ 


९२. तण्हाधिपन्ने मनुजे पेक्खमानो, [पिङ्गियाति भगवा] 


सन्तापजाते जरसा परेते। 
तस्मा तुवं पिङ्गिय अप्पमत्तो, जहस्सु तण्हं अपुनब्भवाय॥ 


अधिपन्ने (क०)] तण्हानुगे तण्हानुगते तण्हानुसटे तण्हाय पन्ने पटिपन्ने अभिभूते परियादिन्नचित्ते। मनुजेति 
सत्ताधिवचनं | पेक्खमानोति पेक्खमानो दक्खमानो ओलोकयमानो निज्झायमानो उपपरिक्खमानोति - तण्हाधिपन्ने 

मनुजे पेकखमानो । पिङ्गियाति भगवाति | पिङ्गियाति भगवा तं ब्राह्मणं नामेन आलपति । भगवाति 
गारवाधिवचनमेतं...पे०... सच्छिका पञ्जत्ति, यदिदं भगवाति - पिङ्गियाति भगवा। 


सन्तापजाते जरसा परेतेति। सन्तापजातेति जातिया सन्तापजाते, जराय सन्तापजाते, ब्याधिना सन्तापजाते, 
मरणेन सन्तापजाते, सोकपरिदेवदुक्खदोमनस्सुपायासेहि सन्तापजाते, नेरयिकेन दुक्खेन सन्तापजाते...पे०... दिट्रि्यसनेन 
दुक्खेन सन्तापजाते ईतिजाते उपद्दबजाते उपसग्गजातेति - सन्तापजाते। जरसा परेतेति जराय फुडे परेते समोहिते 
समन्नागते। जातिया अनुगते जराय अनुसटे ब्याधिना अभिभूते मरणेन अब्भाहते अताणे अलेणे असरणे असरणीभूतेति 
-- सन्तापजाते जरसा परेते । 


तस्मा तुवं पिङ्गिय अप्पमत्तोति। तस्माति तस्मा तंकारणा तंहेतु तप्पच्चया तंनिदाना एवं आदीनवं सम्पस्समानो 
तण्हायाति - तस्मा तुवं पिङ्गिय। अप्पमत्तोति सक्कच्चकारी...पे०... अप्पमादो कुसलेसु धम्मेसूति - तस्मा तुवं पिङ्गिय 
अप्पमत्तो। 


जहस्सु तण्हं अपुनब्भवायाति | तण्हाति रूपतण्हा...पे०... धम्मतण्हा। जहस्सु तण्हन्ति जहस्सु तण्हं पजहस्सु तण्हं 
विनोदेहि तण्हं ब्यन्तीकरोहि तण्हं अनभावं गमेहि तण्हं । अपुनब्भवायाति यथा ते...पे०... पुनपटिसन्धिको भवो न 
निब्बत्तेय्य कामधातुया वा रूपधातुया वा अरूपधातुया वा, कामभवे वा रूपभवे वा अरूपभवे वा, सञ्ञजाभवे वा 
असञ्ञाभवे वा नेवसञ्ञजानासञ्ञजाभवे वा, एकवोकारभवे वा चतुबोकारभवे वा पञ्चबोकारभवे वा, पुनगतिया वा 
उपपत्तिया वा पटिसन्धिया वा भवे वा संसारे वा वड़े वा न जनेय्य न सञ्जनेय्य न निब्बत्तेय्य नाभिनिब्बत्तेय्य, इधेव 
निरुज्झेय्य वूपसमेय्य अत्थं गच्छेय्य पटिप्पस्सम्भेय्याति - जहस्सु तण्हं अपुनब्भवाय। तेनाह भगवा - 


“तण्हाधिपन्ने मनुजे पेक्खमानो, [पिङ्गियाति भगवा] 
सन्तापजाते जरसा परेते। 
तस्मा तुवं पिङ्गिय अप्पमत्तो, जहस्सु तण्हं अपुनब्भवाया'ति॥ 


सह गाथापरियोसाना ये ते ब्राह्मणेन सद्भि एकच्छन्दा एकपयोगा एकाधिप्पाया एकवासनवासिता, तेसं 
अनेकपाणसहस्सानं विरजं वीतमलं धम्मचक्खुं उदपादि - “यं किञ्चि समुदयधम्मं सब्बं तं निरोधधम्म''न्ति। तस्स च 
ब्राह्मणस्स विरजं वीतमलं धम्मचक्खुं उदपादि - “यं किञ्चि समुदयधम्मं सब्बं तं निरोधधम्म”न्ति। सह धम्मचक्खुस्स 
पटिलाभा अजिनजटावाकचीरतिदण्डकमण्डलुकेसा च मस्सू च अन्तरहिता भण्डुकासायवत्थवसनो सङ्घाटिपत्तचीवरधरो 
अन्वत्थपटिपत्तिया पञ्जलिको भगवन्तं नमस्समानो निसिन्नो होति -- “सत्था मे भन्ते भगवा, सावकोहमस्मी”ति। 


पिङ्गियमाणवपुच्छानिद्देसो [सिङ्गियपञ्हं (क०)] सोळसमो। 
१७. पारायनत्थुतिगाथानिद्देसो 


९३. इदमवोच भगवा मगधेसु विहरन्तो पासाणके चेतिये, परिचारकसोळसानं [परिचारितसोळसन्नं (स्या० 
क०)] ब्राह्मणानं अज्झिद्रो पुट्टो पुट्टो पञ्हं ब्याकासि। 


इदमवोच भगवाति इदं पारायनं अवोच। भगवाति गारवाधिवचनमेतं...पे०... सच्छिका पञ्ञत्ति, यदिदं भगवाति - 

इदमवोच भगवा । मगधेसु विहरन्तोति मगधनामके जनपदे विहरन्तो इरियन्तो वत्तेन्तो पालेन्तो यपेन्तो यापेन्तो । 
पासाणके चेतियेति पासाणकचेतियं वुच्चति बुद्धासनन्ति - मगधेसु विहरन्तो पासाणके चेतिये । परिचारकसोळसानं 
ब्राह्मणानन्ति पिङ्गियो [सिङ्गियो (क०)] ब्राह्मणो बावरिस्स ब्राह्मणस्स पद्धो पद्धचरो परिचारको [परिचारिको (स्या० क०)] 
सिस्सो। पिङ्गियेन [तेन (क०)] ते सोळसाति -- एवम्पि परिचारकसोळसानं ब्राह्मणानं । अथ वा, ते सोळस ब्राह्मणा बुद्धस्स 
भगवतो पद्धा पद्धचरा परिचारका सिस्साति - एवम्पि परिचारकसोळसानं ब्राह्मणानं । 


अज्यिट्टो पुट्टो पुट्टो पव्हं ब्याकासीति । अज्झिट्टोत अज्झिट्टो अज्झेसितो । पुट्टो पुट्टोति पुट्टो पुट्ठो पुच्छितो पुच्छितो 
याचितो याचितो अज्झेसितो अज्झेसितो पसादितो पसादितो । पज्हं ब्याकासीति पव्हं ब्याकासि आचिक्खि देसेसि 
पञ्ञपेसि पट्टपेसि विवरि विभजि उत्तानीआकासि पकासेसीति -- अञ्झिट्ठो पुट्टो पुद्टो पञ्ह ब्याकासि । तेनेतं वुच्चति - 


“इदमवोच भगवा मगधेसु विहरन्तो पासाणके चेतिये, परिचारकसोळसानं ब्राह्मणानं अज्झिट्टो पुठ्ठो पुठ्ठो 
पव्हं ब्याकासी”ति। 


९४. एकमेकस्स चेपि पञ्हस्स अत्थमञ्ञाय धम्ममज्ञाय धम्मानुधम्मं पटिपज्जेय्य, गच्छेय्येव जरामरणस्स 
पारं। पारङ्गमनीया इमे धम्माति। तस्मा इमस्स धम्मपरियायस्स “पारायन”न्तेव अधिवचनं। 


एकमेकस्स चेपि पञ्हस्साति एकमेकस्स चेपि अजितपञ्हस्स, एकमेकस्स चेपि तिस्समेत्तेय्यपञ्हस्स, एकमेकस्स 
चेपि पुण्णकपञ्हस्स, एकमेकस्स चेपि मेत्तगूपञ्हस्स, एकमेकस्स चेपि धोतकपञ्हस्स, एकमेकस्स चेपि उपसीवपञ्हस्स, 
एकमेकस्स चेपि नन्दकपञ्हस्स, एकमेकस्स चेपि हेमकपञ्हस्स, एकमेकस्स चेपि तोदेय्यपञ्हस्स, एकमेकस्स चेपि 
कप्पपञ्हस्स, एकमेकस्स चेपि जतुकण्णिपञ्हस्स, एकमेकस्स चेपि भद्राबुधपञ्हस्स, एकमेकस्स चेपि उदयपञ्हस्स, 
एकमेकस्स चेपि पोसालपञ्हस्स, एकमेकस्स चेपि मोघराजपञ्हस्स, एकमेकस्स चेपि पिङ्गियपञ्हस्साति - एकमेकस्स 
चेपि पञ्हस्स। 


अत्थमञ्ञाय धम्ममञ्ञायाति स्वेव पञ्हो धम्मो, विसज्जनं [विस्सज्जनं (क०)] अत्थोति अत्थं अञ्ञाय जानित्वा 
तुलयित्वा तीरयित्वा विभावयित्वा विभूतं कत्वाति - अत्थमञ्ञाय। धम्ममञ्ञायाति धम्मं अञ्ञाय जानित्वा तुलयित्वा 
तीरयित्वा विभावयित्वा विभूतं कत्वाति - धम्ममञ्जायाति - अत्थमञ्ञाय धम्ममञ्ञजाय । धम्मानुधम्मं पटिपज्जेय्याति 
सम्मापटिपदं अनुलोमपटिपदं अपच्चनीकपटिपदं अन्वत्थपटिपदं धम्मानुधम्मपटिपदं पटिपज्जेय्याति - धम्मानुधम्मं 
पटिपज्जेय्य । गच्छेय्येब जरामरणस्स पारन्ति जरामरणस्स पारं वुच्चति अमतं निब्बानं । यो सो सब्बसङ्कघारसमथो 
सब्बूपधिप्पटिनिस्सग्गो तण्हक्खयो विरागो निरोधो निब्बानं | गच्छेय्येव जरामरणस्स पारन्ति जरामरणस्स पारं गच्छेय्य, 
पारं अधिगच्छेय्य, पारं अधिफस्सेस्य, पारं सच्छिकरेय्याति - गच्छेय्येव जरामरणस्स पारं। पारङ्गमनीया इमे धम्माति 
इमे धम्मा पारङ्गमनीया। पारं पापेन्ति पारं सम्पापेन्ति पारं समनुपापेन्ति, जरामणस्स तरणाय [तारणाय (स्या०)] 
संवत्तन्तीति - पारङ्गमनीया इमे धम्माति। 


तस्मा इमस्स धम्मपरियायस्साति। तस्माति तस्मा तंकारणा तंहेतु तप्पच्चया तंनिदानाति - तस्मा । इमस्स 
धम्मपरियायस्साति इमस्स पारायनस्साति - तस्मा इमस्स धम्मपरियायस्स। पारायनन्तेव अधिवचनन्ति पारं वुच्चति 
अमतं निब्बानं...पे०... निरोधो निब्बानं। अयनं वुच्चति मग्गो, सेय्यथिदं - सम्मादिट्टि..पे०... सम्मासमाधि। अधिवचनन्ति 
सङ्घा समञ्ञा पञ्जत्ति वोहारो नामं नामकम्मं नामधेय्यं निरुत्ति व्यञ्जनं अभिलापोति - पारायनन्तेव अधिवचनं । तेनेतं 

वुच्चति - 


““एकमेकस्स चेपि पञ्हस्स अत्थमञ्ञाय धम्ममञ्ञाय धम्मानुधम्मं पटिपज्जेय्य, गच्छेय्येव जरामरणस्स पारं । 
पारङ्गमनीया इमे धम्माति। तस्मा इमस्स धम्मपरियायस्स 'पारायन'न्तेव अधिवचन''न्ति। 


९५. अजितो तिस्समत्तेय्यो, पुण्णको अथ मेत्तग्‌। 
धोतको उपसीवो च, नन्दो च अथ हेमको॥ 


९६. तोदेय्यकप्पा दुभयो, जतुकण्णी च पण्डितो। 
भद्रावुधो उदयो च, पोसालो चापि ब्राह्मणो। 
मोघराजा च मेधावी, पिङ्गियो च महाइसि॥ 


९७. एते बुद्धं उपागच्छुं, सम्पन्नचरणं इसि। 
पुच्छन्ता निपुणे पञ्हे, बुद्धसेदुं उपागमुं॥ 


एते बुद्ध उपागच्छुन्ति। एतेति सोळस पारायनिया ब्राह्मणा । बुद्धोति यो सो भगवा सयम्भू अनाचरियको पुब्बे 
अननुस्सुतेसु धम्मेसु सामं सच्चानि अभिसम्बुञ्झि, तत्थ च सब्बञ्ञुतं पत्तो बलेसु च वसीभावं । बुद्धोति केनट्ठेन बुद्धो? 
बुज्झिता सच्चानीति बुद्धो, बोधेता पजायाति बुद्धो, सब्बञ्जुताय बुद्धो, सब्बदस्साविताय बुद्धो, अभिञ्ञेय्यताय बुद्धो, 
विसविताय बुद्धो, खीणासवसङ्घातेन बुद्धो, निरुपलेपसङ्घातेन बुद्धो, एकन्तवीतरागोति बुद्धो, एकन्तवीतदोसोति बुद्धो, 
एकन्तवीतमोहोति बुद्धो, एकन्तनिक्किलेसोति बुद्धो, एकायनमग्गं गतोति बुद्धो, एको अनुत्तरं सम्मासम्बोधि 
अभिसम्बुद्धोति बुद्धो, अबुद्धिविहतत्ता बुद्धिपटिलाभाति बुद्धो । बुद्धोति नेतं नामं मातरा कतं न पितरा कतं न भातरा कतं 
न भगिनिया कतं न मित्तामच्चेहि कतं न जातिसालोहितेहि कतं न समणब्राह्मणेहि कतं न देवताहि कतं । 
विमोक्खन्तिकमेतं बुद्भानं भगवन्तानं बोधिया मूले सह सब्बञ्जुतञाणस्स पटिलाभा सच्छिका पञ्जत्ति, यदिदं बुद्धोति । 
एते बुद्धं उपागच्छुन्ति एते बुद्धं उपागमिंसु उपसङ्कमिंसु पयिरुपासिंसु परिपुच्छिसु परिपञ्हिंसृति - एते बुद्धं उपागच्छुं । 


सम्पन्नचरणं इसिन्ति चरणं वुच्चति सीलाचारनिब्बत्ति। सीलसंवरोपि चरणं, इन्द्रियसंवरोपि चरणं, भोजने 
मत्तञ्ञुतापि चरणं, जागरियानुयोगोपि चरणं, सत्तपि सद्भम्मा चरणं, चत्तारिपि झानानि चरणं । सम्पन्नचरणन्ति 
सम्पन्नचरणं सेट्टचरणं विसेद्टुचरणं [विसिट्टचरणं (क०)] पामोक्खचरणं उत्तमचरणं पवरचरणं | इसीति इसि भगवा महन्तं 


भगवा, कहं देवदेवो कहं नरासभो”ति - इसीति - सम्पन्नचरणं इसिं । 


पुच्छन्ता निपुणे पञ्हेति। पुच्छन्ताति पुच्छन्ता याचन्ता अज्झेसन्ता पसादेन्ता। निपुणे पञ्हेति गम्भीरे दुद्दसे 
दुरनुबोधे सन्ते पणीते अतक्कावचरे निपुणे पण्डितवेदनीये पञ्हेति - पुच्छन्ता निपुणे पज्हे। 


पामोक्खं उत्तमं पवरं बुद्धं उपागमुं उपागमिंसु उपसङ्कमिंसु पयिरुपासिंसु परिपुच्छिंसु परिपञ्हिंसूति - बुद्धसेट्टं उपागमुं । 
तेनेतं वुच्चति - 


www.tipitaka.org Vipassana Research Institute 


Page 127 sur 192 


“एते बुद्धं उपागच्छु, सम्पन्नचरणं इसि । 
पुच्छन्ता निपुणे पञ्हे, बुद्धसेठ्ठं उपागमु 'न्ति॥ 


९८. तेसं बुद्धो पब्याकासि, पञ्हं पुट्टो यथातथं। 
पज्हानं वेय्याकरणेन, तोसेसि ब्राह्मणे मुनि॥ 


पञ्जत्ति, यदिदं बुद्धोति | पब्याकासीति तेसं बुद्धो पव्याकासि आचिक्खि देसेसि पञ्ञपेसि पट्ठपेसि विवरि विभजि 
उत्तानीअकासि पकासेसीति - तेसं बुद्धो पब्याकासि। 


पव्हं पुट्ठो यथातथन्ति। पञ्हं पुट्टोति पउहं पुट्ठो पुच्छितो याचितो अज्झेसितो पसादितो। यथातथन्ति यथा 
आचिक्खितब्बं तथा आचिक्खि, यथा देसितब्बं तथा देसेसि, यथा पञ्ञपेतब्बं तथा पञ्जपेसि, यथा पट्टपेतब्बं तथा पट्टुपेसि, 
यथा विवरितब्बं तथा विवरि, यथा विभजितब्बं तथा विभजि, यथा उत्तानीकातब्बं तथा उत्तानीअकासि, यथा पकासितब्बं 
तथा पकासेसीति - पञ्हं पुट्ठो यथातथं । 


पज्हानं वेय्याकरणेनाति पञ्हानं वेय्याकरणेन आचिक्खनेन देसनेन पञ्ञपनेन पट्टुपनेन विवरणेन विभजनेन 
उत्तानीकम्मेन पकासनेनाति - पञ्हानं वेय्याकरणेन । 


तोसेसि ब्राह्मणे मुनीति । तोसेसीति तोसेसि वितोसेसि पसादेसि आराधेसि अत्तमने अकासि । ब्राह्मणेति सोळस 


“तेसं बुद्धो पब्याकासि, पञ्हं पुड्ो यथातथं । 
पज्हानं वेय्याकरणेन, तोसेसि ब्राह्मणे मुनी”ति॥ 


९९. ते तोसिता चक्खुमता, बुद्धेनादिच्चबन्धुना। 
ब्रह्मचरियमचरिंसु, वरपञ्ञस्स सन्तिके॥ 


ते तोसिता चक्खुमताति । तेति सोळस पारायनिया ब्राह्मणा । तोसिताति तोसिता वितोसिता पसादिता आराधिता 
अत्तमना कताति - ते तोसिता। चक्खुमताति भगवा पञ्चहि चक्खूहि चक्खुमा - मंसचक्खुनापि चक्खुमा, 
दिब्बचक्खुनापि चक्खुमा, पञ्जाचक्खुनापि चक्खुमा, बुद्भचक्खुनापि चक्खुमा, समन्तचक्खुनापि चक्खुमा। कथं भगवा 


आदिच्चो वुच्चति सूरियो। सो गोतमो गोत्तेन, भगवापि गोतमो गोत्तेन, भगवा सूरियस्स गोत्तजातको गोत्तबन्धु। तस्मा 
बुद्धो आदिच्चबन्धूति - बुद्धेनादिच्चबन्धुना । 


ब्रह्मचरियमचरिंसूति ब्रह्मचरियं वुच्चति असद्धम्मसमापत्तिया आरति विरति पटिविरति वेरमणी विरमणं अकिरिया 

अकरणं अनज्झापत्ति वेलाअनतिक्कमो सेतुघातो। अपि च, निप्परियायवसेन ब्रह्मचरियं वुच्चति अरियो अटुङ्गिको 
मग्गो, सेय्यथिदं - सम्मादिद्ठि, सम्मासङ्कप्पो, सम्मावाचा, सम्माकम्मन्तो, सम्माआजीवो, सम्मावायामो, सम्मासति, 
सम्मासमाधि । ब्रह्मचरियमचरिंसूति ब्रह्मचरियं चरिंसु अचरिंसु समादाय वत्तिसूति - ब्रह्मचरियमचरिंसु। 


वरपञ्ञस्स सन्तिकेति वरपञ्ञस्स अग्गपञ्ञस्स सेद्रुपञ्ञस्स विसेडुपञ्ञस्स पामोक्खपञ्ञस्स उत्तमपञ्ञस्स 
पवरपञ्जस्स। सन्तिकेति सन्तिके सामन्ता आसन्ने अविदूरे उपकट्रेति - वरपञ्ञस्स सन्तिके । तेनेतं वुच्चति - 


“ते तोसिता चकखुमता, बुद्रेनादिच्चबन्धुना । 
ब्रह्मचरियमचरिंसु, वरपञ्ञस्स सन्तिके”ति॥ 


१००.एकमेकस्स पञ्हस्स, यथा बुद्धेन देसितं। 
तथा यो पटिपज्जेय्य, गच्छे पारं अपारतो॥ 


एकमेकस्स पञ्हस्साति एकमेकस्स अजितपञ्हस्स, एकमेकस्स तिस्समेत्तेय्यपञ्हस्स...पे०... एकमेकस्स 
पिङ्गियपञ्हस्साति - एकमेकस्स पञ्हस्स। 


यथा बुद्धेन देसितन्ति | बुद्धोति यो सो भगवा सयम्भू...पे०... सच्छिका पञ्ञत्ति, यदिदं बुद्रोति। यथा बुद्धेन 
देसितन्ति यथा बुद्रेन आचिक्खितं देसितं पञ्ञपितं पट्टपितं विवरितं विभजितं [विभत्तं (स्या०)] उत्तानीकतं पकासितन्ति 
- यथा बुद्धेन देसितं । 


तथा यो पटिपज्जेय्याति सम्मापटिपदं अनुलोमपटिपदं अपच्चनीकपटिपदं अन्वत्थपटिपदं धम्मानुधम्मपटिपदं 
पटिपज्जेय्याति - तथा यो पटिपज्जेय्य। 


गच्छे पारं अपारतोति पारं वुच्चति अमतं निब्बानं...पे०... निरोधो निब्बानं; अपारं वुच्चन्ति किलेसा च खन्धा च 
अभिसङ्कारा च। गच्छे पारं अपारतोति अपारतो पारं गच्छेय्य, पारं अधिगच्छेय्य, पारं फस्सेस्य, पारं सच्छिकरेय्याति - 
गच्छे पारं अपारतो। तेनेतं वुच्चति - 


“एकमेकस्स पञ्हस्स, यथा बुद्धेन देसितं । 
तथा यो पटिपज्जेय्य, गच्छे पारं अपारतो”ति॥ 


१०१. अपारा पारं गच्छेय्य, भावेन्तो मग्गमुत्तमं। 
मग्गो सो पारं गमनाय, तस्मा पारायनं इति॥ 


अपारा पारं गच्छेय्याति अपारं वुच्चन्ति किलेसा च खन्धा च अभिसङ्घारा च; पारं वुच्चति अमतं निब्बानं...पे०.. 
तण्हकखयो विरागो निरोधो निब्बानं। अपारा पारं गच्छेय्याति अपारा पारं गच्छेय्य, पारं अधिगच्छेय्य, पारं फस्सेस्य, पारं 
सच्छिकरेय्याति -- अपारा पारं गच्छेय्य। 


भावेन्तो मग्गमुत्तमन्ति मग्गमृत्तमं वुच्चति अरियो अट्टङ्गिको मग्गो, सेय्यथिदं -- सम्मादिट्टि..पे०... सम्मासमाधि। 

मग्गमृत्तमन्ति मग्गं अग्गं सेटुं विसेटुँ पामोक्खं उत्तमं पवरं। भावेन्तोति भावेन्तो आसेवन्तो बहुलीकरोन्तोति - 
भावेन्तो मग्गमुत्तमं । 


मग्गो सो पारं गमनायाति - 


मग्गो पन्थो पथो पज्जो [अद्धो (क०)], अञ्जसं वटुमायनं । 
नावा उत्तरसेतु च, कुल्लो च भिसि सङ्कमो [सङ्गमो (स्या क०) पस्स-धातुमालायं मग्गधातुवण्णनायं]॥ 


पारं गमनायाति पारं गमनाय पारं सम्पापनाय पारं समनुपापनाय जरामरणस्स तरणायाति - मग्गो सो पारं गमनाय। 


तस्मा पारायनं इतीति । तस्माति तस्मा तंकारणा तंहेतु तप्पच्चया तंनिदाना। पारं वुच्चति अमतं निब्बानं...पे०... 
निरोधो निब्बानं । अयनं वुच्चति मग्गो। इतीति पदसन्धि...पे०... पदानुपुब्बतापेतं इतीति -- तस्मा पारायनं इति । तेनेतं 
बुच्चति - 


“अपारा पारं गच्छेय्य, भावेन्तो मग्गमुत्तमं । 
मग्गो सो पारं गमनाय, तस्मा पारायनं इती”ति॥ 


पारायनत्थुतिगाथानिद्देसो सत्तरसमो। 
१८. पारायनानुगीतिगाथानिद्देसो 


१०२.पारायनमनुगायिस्सं, [इच्चायस्मा पिङ्गियो] 
यथाद्क्खि तथाक्खासि, विमलो भूरिमेधसो। 
निक्कामो निब्बनो नागो, किस्स हेतु मुसा भणे॥ 


पारायनमनुगायिस्सन्ति गीतमनुगायिस्सं कथितमनुकथयिस्सं [कथितमनुगायिस्सं (स्या) एवं सब्बपदेसु 
अनुगायिस्सन्ति आगतं] भणितमनुभणिस्सं लपितमनुलपिस्सं भासितमनुभासिस्सन्ति -- पारायनमनुगायिस्सं । 
इच्चायस्मा पिङ्गियोति। इच्चाति पदसन्धि...पे०... पदानुपुब्बतापेतं - इच्चाति। आयस्माति पियवचनं गरुवचनं 
सगारवसप्पतिस्साधिवचनमेतं - आयस्माति। पिङ्गियोति तस्स थेरस्स नामं सङ्घा समञ्जा पञ्ञत्ति वोहारो नामं नामकम्मं 
नामधेय्यं निरुत्ति व्यञ्जनं अभिलापोति - इच्चायस्मा पिङ्गियो। 


यथाद्क्खि तथाक्खासीति यथा अद्क्खि तथा अक्खासि आचिक्खि देसेसि पञ्ञपेसि पट्टपेसि विवरि विभजि 
उत्तानीअकासि पकासेसि। “सब्बे सङ्घारा अनिच्चा”ति यथा अद्दक्खि तथा अक्खासि आचिक्खि देसेसि पञ्जपेसि 
पट्टपेसि विवरि विभजि उत्तानीअकासि पकासेसि। “सब्बे सङ्घारा दुक्खा”ति...पे०... “सब्बे धम्मा अनत्ता”ति... “यं किञ्चि 
समुदयधम्मं सब्बं तं निरोधधम्म'न्ति यथा अद्दक्खि तथा अक्खासि आचिक्खि देसेसि पञ्ञपेसि पट्टुपेसि विवरि विभजि 
उत्तानीअकासि पकासेसीति - यथाद्दक्खि तथाक्खासि। 


विमलो भूरिमेधसोति। विमलोति रागो मलं, दोसो मलं, मोहो मलं, कोधो... उपनाहो..पे०... सब्बाकुसलाभिसङ्घारा 

मला | ते मला बुद्भस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा। अमलो 
बुद्धो विमलो निम्मलो मलापगतो मलविप्पहीनो मलविमुत्तो सब्बमलवीतिवत्तो। भूरि वुच्चति पथवी। भगवा ताय [भगवा 


अमोहो धम्मविचयो सम्मादिट्टि। भगवा इमाय मेधाय पञ्ञाय उपेतो समुपेतो उपागतो समुपागतो उपपन्नो समुपपन्नो 
समन्नागतो, तस्मा बुद्धो सुमेधसोति - विमलो भूरिमेधसो । 


परिञ्जातत्ता किलेसकामानं पहीनत्ता। भगवा न कामे कामेति न कामे इच्छति न कामे पत्थेति न कामे पिहेति न कामे 
अभिजप्पति। ये कामे कामेन्ति कामे इच्छन्ति कामे पत्थेन्ति कामे पिहेन्ति कामे अभिजप्पन्ति ते कामकामिनो रागरागिनो 
सञ्ञसञ्जिनो। भगवा न कामे कामेति न कामे इच्छति न कामे पत्थेति न कामे पिहेति न कामे अभिजप्पति। तस्मा बुद्धो 
अकामो निक्कामो चत्तकामो वन्तकामो मुत्तकामो पहीनकामो पटिनिस्सट्ठकामो वीतरागो विगतरागो चत्तरागो वन्तरागो 
मुत्तरागो पहीनरागो पटिनिस्सड्॒रागो निच्छातो निब्बुतो सीतिभूतो सुखप्पटिसंवेदी ब्रह्मभूतेन अत्तना विहरतीति - 
निक्कामो । 


बुद्धस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा। तस्मा बुद्धो अवनो विवनो 
निब्बनो वनापगतो वनविप्पहीनो वनविमुत्तो सब्बवनवीतिवत्तोति - निब्बनो । नागोति नागो; भगवा आगुं न करोतीति 
नागो, न गच्छतीति नागो, न आगच्छतीति नागो...पे०... एवं भगवा न आगच्छतीति नागोति - निक्कामो निब्बनो नागो। 


किस्स हेतु मुसा भणेति। किस्स हेतूति किस्स हेतु किंहेतु किंकारणा किंनिदाना किंपच्चयाति - किस्स हेतु | मुसा 
भणेति मुसा भणेय्य कथेय्य दीपेय्य बोहरेय्य; मुसा भणेति मोसवज्जं भणेय्य, मुसावादं भणेय्य, अनरियवादं भणेय्य। 
इधेकच्चो सभागतो [सभग्गतो (स्या०)] वा परिसागतो [परिसग्गतो (स्या०)] वा जातिमज्झगतो वा पूगमज्झगतो वा 
राजकुलमज्झगतो वा अभिनीतो सक्खिपुद्ठो - “एहम्भो [एहि भो (स्या०) पस्स म० नि० ३.११२] पुरिस, यं जानासि तं 
बदेही”ति, सो अजानं वा आह - “जानामी”ति, जानं वा आह - “न जानामी"ति, अपस्सं वा आह - “पस्सामी”ति, 
पस्सं बा आह - “न पस्सामी”ति। इति अत्तहेतु वा परहेतु वा आमिसकिञ्चिक्खहेतु वा सम्पजानमुसा भासति, इदं 
बुच्चति मोसबज्जं । 


अपि च, तीहाकारेहि मुसावादो होति । पुब्बेवस्स होति - “मुसा भणिस्स" न्ति, भणन्तस्स होति - “मुसा 
भणामी”ति, भणितस्स होति - “मुसा मया भणित" न्ति - इमेहि तीहाकारेहि मुसावादो होति। अपि च, चतूहाकारेहि 
मुसावादो होति। पुब्बेवस्स होति - “मुसा भणिस्स''न्ति, भणन्तस्स होति - “मुसा भणामी"ति, भणितस्स होति - 


छहाकारेहि... सत्तहाकारेहि... अइ्टहाकारेहि मुसावादो होति । पुब्बेवस्स होति -- “मुसा भणिस्स''न्ति, भणन्तस्स होति - 
“मुसा भणामी”ति, भणितस्स होति - “मुसा मया भणित" न्ति, विनिधाय दिट्ठि, विनिधाय खन्तिं, विनिधाय रुचि, 
विनिधाय सञ्जं, विनिधाय भावं - इमेहि अट्टुहाकारेहि मुसावादो होति मोसवज्जं । किस्स हेतु मुसा भणेय्य कथेय्य दीपेय्य 
बोहरेय्याति - किस्स हेतु मुसा भणे। तेनाह थेरो पिङ्गियो - 

““पारायनमनुगायिस्सं, [इच्चायस्मा पिङ्गियो] 
यथाहक्खि तथाक्खासि, विमलो भूरिमेधसो। 
निक्कामो निब्बनो नागो, किस्स हेतु मुसा भणे"ति॥ 


१०३.पहीनमलमोहस्स, मानमक्खप्पहायिनो। 
हन्दाहं कित्तयिस्सामि, गिरं वण्णूपसंहितं॥ 


पहीनमलमोहस्साति। मलन्ति रागो मलं, दोसो मलं, मोहो मलं, मानो मलं, दिट्टि मलं, किलेसो मलं, सब्बदुच्चरितं 
मलं, सब्बभवगामिकम्मं मलं । 


मोहोति यं दुक्खे अञ्ञाणं...पे०... अविज्जालङ्गी मोहो अकुसलमूलं । अयं वुच्चति मोहो। मलञ्च मोहो च बुद्धस्स 
भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो पहीनमलमोहोति - 
पहीनमलमोहस्स । 


मानमक्खप्पहायिनोति । मानोति एकविधेन मानो - या चित्तस्स उन्नति [उण्णति (स्या० क०)]। दुविधेन मानो - 
अत्तुक्कंसनमानो, परवम्भनमानो। तिविधेन मानो - सेय्योहमस्मीति मानो, सदिसोहमस्मीति मानो, हीनोहमस्मीति मानो | 
चतुब्बिधेन मानो - लाभेन मानं जनेति, यसेन मानं जनेति, पसंसाय मानं जनेति, सुखेन मानं जनेति। पञ्चविधेन मानो - 
लाभिम्हि मनापिकानं रूपानन्ति मानं जनेति, लाभिम्हि मनापिकानं सह्दानं...पे०... गन्धानं... रसानं... फोडुब्बानन्ति मानं 


कायसम्पदाय... मनोसम्पदाय मानं जनेति। सत्तविधेन मानो - मानो, अतिमानो, मानातिमानो, ओमानो, अवमानो, 
अस्मिमानो, मिच्छामानो। अट्टुविधेन मानो - लाभेन मानं जनेति, अलाभेन ओमानं जनेति, यसेन मानं जनेति, अयसेन 
ओमानं जनेति, पसंसाय मानं जनेति, निन्दाय ओमानं जनेति, सुखेन मानं जनेति, दुक्खेन ओमानं जनेति। नवविधेन मानो 
-- सेय्यस्स सेय्योहमस्मीति मानो, सेय्यस्स सदिसोहमस्मीति मानो, सेय्यस्स हीनोहमस्मीति मानो, सदिसस्स 
सेय्योहमस्मीति मानो, सदिसस्स सदिसोहमस्मीति मानो, सदिसस्स हीनोहमस्मीति मानो, हीनस्स सेय्योहमस्मीति मानो, 
हीनस्स सदिसोहमस्मीति मानो, हीनस्स हीनोहमस्सीति मानो। दसविधेन मानो -- इधेकच्चो मानं जनेति जातिया वा गोत्तेन 
वा कोलपुत्तियेन वा वण्णपोक्खरताय वा धनेन वा अज्झेनेन वा कम्मायतनेन वा सिप्पायतनेन वा विज्जाट्टानेन 
[विज्जाठानेन (क०)] वा सुतेन वा पटिभानेन वा अञ्जतरञ्ञतरेन वा वत्थुना । यो एवरूपो मानो मञ्ञना मञ्चितत्तं 
उन्नति उन्नमो धजो सम्पग्गाहो केतुकम्यता चित्तस्स -- अयं वुच्चति मानो । 


मक्खोति यो मक्खो मक्खायना मक्खायितत्तं निट्ट्रियं निषट्ट्रियकम्मं [नित्थुरियकम्मं (क०) पस्स विभ० ८९२] - 
अयं वुच्चति मक्खो । बुद्भस्स भगवतो मानो च मक्खो च पहीना उच्छिन्नमूला तालावत्थुकता अनभावंकता आयतिं 
अनुप्पादधम्मा । तस्मा बुद्धो मानमक्खप्पहायीति ~ मानमक्खप्पहायिनो । 


हन्दाहं कित्तयिस्सामि गिरं वण्णूपसंहितन्ति। हन्दाहन्ति पदसन्धि पदसंसग्गो पदपारिपूरी अक्खरसमवायो 
ब्यञ्जनसिलिट्ठुता पदानुपुब्बतापेतं ¬ हन्दाहन्ति। कित्तयिस्सामि गिरं वण्णूपसंहितन्ति वण्णेन उपेतं समुपेतं उपागतं 
समुपागतं उपपन्नं समुपपन्नं समन्नागतं वाचं गिरं व्यप्पथं उदीरणं [ओदीरणं (स्या०)] कित्तयिस्सामि देसेस्सामि 
पञ्ञपेस्सामि पद्टपेस्सामि विवरिस्सामि विभजिस्सामि उत्तानीकरिस्सामि पकासेस्सामीति - हन्दाहं कित्तयिस्सामि गिरं 

वण्णूपसंहितं। तेनाह थेरो पिङ्गियो - 


“पहीनमलमोहस्स, मानमक्खप्पहायिनो | 
हन्दाहं कित्तयिस्सामि, गिरं वण्णूपसंहित''न्ति॥ 


१०४ तमोनुदो बुद्धो समन्तचक्खु, लोकन्तगू सब्बभवातिवत्तो। 
अनासवो सब्बदुक्खप्पहीनो, सच्चव्हयो ब्रह्मे उपासितो मे॥ 


तमोनुदो बुद्धो समन्तचक्खूति | तमोनुदोति रागतमं दोसतमं मोहतमं मानतमं दिट्टितमं किलेसतमं दुच्चरिततमं 
अन्धकरणं अञ्ञजाणकरणं पञ्जानिरोधिकं विघातपक्खिकं अनिब्बानसंवत्तनिकं नुदि पनुदि पजहि विनोदेसि 


सब्बञ्जुतजाणं..पे०... तथागतो तेन समन्तचक्खूति - तमोनुदो बुद्धो समन्तचकखु। 


लोकन्तगू सब्बभवातिवत्तोति । लोकोति एको लोको - भवलोको । द्वे लोका - भवलोको च सम्भवलोको च; 
सम्पत्तिभवलोको च सम्पत्तिसम्भवलोको च; विपत्तिभवलोको च विपत्तिसम्भवलोको च [द्वे लोका सम्पत्ति च भवलोको 
विपत्ति च भवलोको (स्या०)]। तयो लोका - तिस्सो वेदना। चत्तारो लोका - चत्तारो आहारा। पञ्च लोका - 
पञ्चुपादानक्खन्धा । छ लोका - छ अज्झत्तिकानि आयतनानि । सत्त लोका - सत्तविञ्ञाणट्रितियो। अट्ट लोका - अट्ट 
लोकधम्मा। नव लोका -- नव सत्तावासा। दस लोका -- दस आयतनानि । द्वादस लोका - द्वादसायतनानि। अट्ठारस 
लोका - अद्ठारस धातुयो। लोकन्तगूति भगवा लोकस्स अन्तगतो अन्तप्पत्तो कोटिगतो कोटिप्पत्तो... निब्बानगतो 
निब्बानप्पत्तो। सो वुत्थवासो चिण्णचरणो... जातिमरणसंसारो नत्थि तस्स पुनब्मबोति - लोकन्तगू। 


सब्बभवातिवत्तोति। भवाति द्वे भवा - कम्मभवो च पटिसन्धिको च पुनब्भवो। कतमो कम्मभवो? पुञ्ञजाभिसङ्घारो 
अपुञ्ञाभिसङ्घारो आनेञ्जाभिसङ्घारो - अयं कम्मभवो। कतमो पटिसन्धिको पुनब्भवो? पटिसन्धिका रूपा वेदना सञ्ञा 
सङ्घारा विञ्ञाणं - अयं पटिसन्धिको पुनब्भवो। भगवा कम्मभवञ्च पटिसन्धिकञ्च पुनब्भवं अतिवत्तो [उपातिवत्तो 
(क०)] अतिक्कन्तो वीतिवत्तोति - लोकन्तगू सब्बभवातिवत्तो। 


अनासवो सब्बदुक्खप्पहीनोति । अनासवोति चत्तारो आसवा -- कामासवो, भवासवो, दिद्ठासवो, अविज्जासवो । 
ते आसवा बुद्भस्स भगवतो पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा बुद्धो 
अनासवो। सब्बदुक्खप्पहीनोति सब्बं तस्स पटिसन्धिकं जातिदुक्खं जरादुक्खं ब्याधिदुक्खं मरणदुक्खं 
सोकपरिदेवदुक्खदोमनस्सुपायासदुक्खं ...पे०... दिटरिब्यसनदुकखं पहीनं समुच्छिन्नं वूपसन्तं पटिप्पस्सद्धं अभब्बुप्पत्तिकं 
जाणग्गिना दड । तस्मा बुद्धो सब्बदुक्खप्पहीनोति - अनासवो सब्बदुक्खप्पहीनो । 


सच्चव्हयो ब्रह्मे उपासितो मेति। सच्चव्हयोति सच्चव्हयो सदिसनामो सदिसव्हयो सच्चसदिसव्हयो। विपस्सी 
भगवा, सिखी भगवा, वेस्सभू भगवा, ककुसन्धो भगवा, कोणागमनो भगवा, कस्सपो भगवा । ते बुद्धा भगवन्तो 
सदिसनामा सदिसव्हया। भगवापि सक्यमुनि तेसं बुद्धानं भगवन्तानं सदिसनामो सदिसव्हयोति - तस्मा बुद्धो सच्चव्हयो। 


ब्रह्मे उपासितो मेति सो मया भगवा आसितो उपासितो पयिरुपासितो परिपुच्छितो परिपञ्हितोति -- सच्चव्हयो ब्रह्म 
उपासितो मे। तेनाह थेरो पिङ्गियो - 

“तमोनुदो बुद्धो समन्तचकखु, लोकन्तगू सब्बभवातिवत्तो। 
अनासवो सब्बदुक्खप्पहीनो, सच्चव्हयो ब्रह्मे उपासितो मे 'ति॥ 


१०५दिजो यथा कुब्बनकं पहाय, बहुप्फलं काननमावसेय्य। 
एवमहं अप्पदस्से पहाय, महोदधि हंसोरिव अज्झपत्तो [अज्ज पत्तो (क०)] ॥ 


दिजो यथा कुब्बनकं पहाय, बहुप्फलं काननमावसेय्याति। दिजो वुच्चति पक्खी। किकारणा दिजो वुच्चति 
पक्खी? द्रिकखत्तुं जायतीति दिजो, मातुकुच्छिम्हा च अण्डकोसम्हा च। तंकारणा दिजो वुच्चति पकखीति - दिजो। यथा 
कुब्बनकं पहायाति यथा दिजो कुब्बनकं परित्तवनकं अप्पफलं अप्पभकखं अप्पोदकं पहाय जहित्वा अतिक्कमित्वा 
समतिक्कमित्वा वीतिवत्तेत्वा अञ्जं बहुप्फलं बहुभकखं बहूदकं [बहुरुक्खं (स्या०)] महन्तं काननं वनसण्डं अधिगच्छेय्य 
विन्देय्य पटिलभेय्य, तस्मिञ्च बनसण्डे वासं कप्पेय्याति -- दिजो यथा कुब्बनकं पहाय बहुप्फलं काननं आवसेय्य। 


एवमहं अप्पदस्से पहाय, महोदधिं हंसोरिव अज्झपत्तोति। एवन्ति ओपम्मसम्पटिपादनं। अप्पदस्से पहायाति यो 
च बावरी ब्राह्मणो ये चञ्जे तस्स आचरिया बुद्धं भगवन्तं उपादाय अप्पदस्सा परित्तदस्सा थोकदस्सा ओमकदस्सा 
लामकदस्सा छतुक्कदस्सा [जतुक्कदस्सा (स्या०), जतुकदस्सा (सी० अट्टु०)] वा। ते अप्पदस्से परित्तदस्से थोकदस्से 
ओमकदस्से लामकदस्से छतुक्कदस्से पहाय पजहित्वा अतिक्कमित्वा समतिक्कमित्वा बीतिवत्तेत्वा बुद्धं भगवन्तं 
अप्पमाणदस्सं अग्गदस्सं सेट्टदस्सं विसेट्ठदस्सं पामोकखदस्सं उत्तमदस्सं पवरदस्सं असमं असमसमं अप्पटिसमं 
अप्पटिभागं अप्पटिपुग्गलं देवातिदेवं नरासभं पुरिससीहं पुरिसनागं पुरिसाजञ्जं पुरिसनिसभं पुरिसधोरय्हं दसबलधारिं 
[दसबलं तादिं (स्या०)] अधिगच्छिं वन्दिं पटिलभि | यथा च हंसो महन्तं मानसकं [मानुसकतं (स्या०)] वा सरं अनोतत्तं 
वा दहं महासमुद्दं वा अक्खोभं अमितोदकं जलरासि अधिगच्छेय्य विन्देय्य पटिलभेय्य, एवमेव बुद्धं भगवन्तं अकखोभं 
अमिततेजं पभिन्नजाणं विवटचकखुं पञ्जापभेदकुसलं अधिगतपटिसम्भिदं चतुवेसारज्जप्पत्तं सुद्भाधिमुत्तं सेतपच्चत्तं 
अद्वयभाणिं तादिं तथापटिञ्ञं अपरित्तं महन्तं गम्भीरं अप्ममेय्यं दुप्परियोगाहं पहूतरतनं सागरसमं छळङ्गृपेक्खाय 
समन्नागतं अतुलं विपुलं अप्पमेय्यं, तं तादिसं पवदतं मग्गवादिनं [पवरमग्गवादिनं (क०)] मेरुमिव नगानं गरुळमिव 
दिजानं सीहमिव मिगानं उदधिमिव अण्णवानं अधिगच्छिं, तं सत्थारं जिनपवरं महेसिन्ति - एवमहं अप्पदस्से पहाय 
महोदधिं हंसोरिव अञ्झपत्तो। तेनाह थेरो पिङ्गियो - 


“दिजो यथा कुब्बनकं पहाय, बहुप्फलं काननमावसेय्य। 
एवमहं अप्पदस्से पहाय, महोदधि हंसोरिव अज्झपत्तोति॥ 


१०६.ये मे पुब्बे वियाकंसु, 
हरं गोतमसासना “इच्चासि इति भविस्सति'। 
सब्बं तं इतिहीतिहं, सब्बं तं तक्कवडुनं॥ 


ये मे पुब्बे वियाकंसूति । येति यो च बावरी ब्राह्मणो ये चञ्ञे तस्स आचरिया, ते सकं दिट्ठिं सकं खन्तिं सकं रुचि 
सकं लद्धि सकं अज्झासयं सकं अधिप्पायं ब्याकंसु आचिक्खिंसु देसयिसु पञ्जपिंसु पट्ठपिंसु विवरिंसु विभजिसु 
उत्तानीअकंसु पकासेसुन्ति - ये मे पुब्बे वियाकंसु। 

हरं गोतमसासनाति हुरं गोतमसासना, परं गोतमसासना, पुरे गोतमसासना, पठमतरं गोतमसासना बुद्धसासना 
जिनसासना तथागतसासना [तथागतसासना देवसासना (स्या क०)] अरहन्तसासनाति - हुरं गोतमसासना । 


इच्चासि इति भविस्सतीति एवं किर आसि, एवं किर भविस्सतीति -- इच्चासि इति भविस्सति। 


सब्ब तं इतिहीतिहन्ति सब्बं तं इतिहीतिहं इतिकिराय परम्पराय पिटकसम्पदाय तक्कहेतु नयहेतु 
आकारपरिवितक्केन दिटड्टिनिज्झानक्खन्तिया न सामं सयमभिञ्ञातं न अत्तपच्चक्खं धम्मं यं कथयिंसूति - सब्बं तं 
इतिहीतिहं । 


सब्बं तं तक्कवइनन्ति सब्बं तं तक्‍्कवडुनं वितक्कवड्नं सङ्कप्पवड्ुनं कामवितक्कवडनं ब्यापादवितक्कवङनं 
विहिंसावितक्कवड्नं ञातिवितक्‍्कवडनं जनपदवितक्कवडूनं अमरावितक्कवडनं परानुदयतापटिसंयुत्तवितक्कवड्टनं 
लाभसक्कारसिलोकपटिसंयुत्तवितक्कवडूनं अनवञ्जत्तिपटिसंयुत्तवितक्कवड्टनन्ति -- सब्बं तं तक्कवहुनं । तेनाह थेरो 
पिङ्गियो - 


“ये मे पुब्बे वियाकंसु, हरं गोतमसासना। 
“इच्चासि इति भविस्स'ति। 
सब्बं तं इतिहीतिहं, सब्बं तं तक्कवइन”न्ति॥ 


१०७एको तमोनुदासीनो, जुतिमा सो पभङ्करो। 
गोतमो भूरिपञ्ञाणो, गोतमो भूरिमेधसो॥ 


एको तमोनुदासीनोति। एकोति भगवा पब्बज्जसङ्कातेन एको, अदुतियड्डेन एको, तण्हाय पहानड्रेन एको, 
एकन्तवीतरागोति एको, एकन्तवीतदोसोति एको, एकन्तवीतमोहोति एको, एकन्तनिक्किलेसोति एको, एकायनमग्गं 
गतोति एको, एको अनुत्तरं सम्मासम्बोधि अभिसम्बुद्रोति एको। 


कथं भगवा पब्बज्जसङ्घातेन एको? भगवा दहरोव समानो सुसु काळकेसो भद्रेन योब्बनेन समन्नागतो पठमेन वयसा 
अकामकानं मातापितूनं अस्सुमुखानं रोदन्तानं विलपन्तानं जातिसङ्घं सब्बं घरावासपलिबोधं छिन्दित्वा पुत्तदारपलिबोधं 
छिन्दित्वा जातिपलिबोधं छिन्दित्वा मित्तामच्चपलिबोधं छिन्दित्वा केसमस्सुं ओहारेत्वा कासायानि वत्थानि अच्छादेत्वा 
अगारस्मा अनगारियं पब्बजित्वा अकिञ्चनभावं उपगन्त्वा एको चरति विहरति इरियति वत्तेति पालेति यपेति यापेति। एवं 
भगवा पब्बज्जसङ्घातेन एको । 


कथं भगवा अदुतियट्ठेन एको? एवं पब्बजितो समानो एको अरञ्जवनपत्थानि पन्तानि सेनासनानि पटिसेवति 
अप्पसद्दानि अप्पनिग्घोसानि विजनवातानि मनुस्सराहस्सेय्यकानि [मनुस्सराहसेय्यकानि (स्या० क०)] 
पटिसल्लानसारुप्पानि [पटिसल्लाणसारुप्पानि (क०)] | सो एको गच्छति, एको तिट्टति, एको निसीदति, एको सेय्यं 
कप्पेति, एको गामं पिण्डाय पविसति, एको अभिक्कमति, एको पटिककमति, एको रहो निसीदति, एको चङ्कमं अधिट्ठाति, 
एको चरति विहरति इरियति वत्तेति पालेति यपेति यापेति। एवं भगवा अदुतियट्ेन एको । 


कथं भगवा तण्हाय पहानट्रेन एको? सो एवं एको अदुतियो अप्पमत्तो आतापी पहितत्तो विहरन्तो नज्जा नेरञ्जराय 

तीरे बोधिरुक्खमूले महापधानं पदहन्तो मारं ससेनं कण्हं नमुचि पमत्तबन्धुं विधमित्वा तण्हाजालिनिं [तण्हं जालिनि 
(स्या०)] विसटं [सरितं (स्या०) महानि० १९१] विसत्तिकं पजहि विनोदेसि व्यन्तीअकासि अनभावं गमेसि। 


“तण्हादुतियो पुरिसो, दीघमद्धान संसरं । 
इत्थभावञ्जथाभावं, संसारं नातिवत्तति॥ 


“एतमादीनवं [एवमादीनवं (क०) पस्स इतिवु० १५] जत्वा, तण्हं [तण्हा (स्या० क०) महानि० १९१] दुकखस्स 
सम्भवं । 
वीततण्हो अनादानो, सतो भिक्खु परिब्बजे"ति॥ 


एवं भगवा तण्हाय पहानद्रेन एको । 


कथं भगवा एकन्तवीतरागोति एको? रागस्स पहीनत्ता एकन्तवीतरागोति एको, दोसस्स पहीनत्ता एकन्तवीतदोसोति 
एको, मोहस्स पहीनत्ता एकन्तवीतमोहोति एको, किलेसानं पहीनत्ता एकन्तनिक्किलेसोति एको । 


कथं भगवा एकायनमग्गं गतोति एको? एकायनमग्गो वुच्चति चत्तारो सतिपट्ठाना...पे०... अरियो अट्टुङ्गको मग्गो। 


“एकायनं जातिखयन्तदस्सी, मग्गं पजानाति हितानुकम्पी । 
एतेन मग्गेन तरिंसु [अतरिंसु (क०) पस्स सं० नि० ५.४०९; महानि० १९१] पुब्बे, तरिस्सन्ति ये च तरन्ति 
ओघ'न्ति॥ 


एवं भगवा एकायनमग्गं गतोति एको। 


कथं भगवा एको अनुत्तरं सम्मासम्बोधि अभिसम्बुद्रोति एको । बोधि वुच्चति चतूसु मग्गेसु जाणं पञ्जा पञ्जिन्द्रियं 
पञ्ञाबलं धम्मविचयसम्बोज्झङ्गो वीमंसा विपस्सना सम्मादिट्वि। भगवा तेन बोधिजाणेन “सब्बे सङ्घारा अनिच्चा”ति 
बुज्झि, “सब्बे सङ्कारा दुक्खा”ति बुज्झि, “सब्बे धम्मा अनत्ता”ति बुज्झि...पे०... “यं किञ्चि समुदयधम्मं सब्बं तं 
निरोधधम्म'न्ति बुज्झि। अथ वा, यं बुञ्झितब्बं अनुबुज्झितब्बं पटिबुज्झितन्बं सम्बुज्झितब्बं अधिगन्तब्बं फस्सितब्बं 
सच्छिकातब्बं सब्बं तं तेन बोधिञाणेन बुज्झि अनुबुज्झि पटिबुज्झि सम्बुज्झि अधिगच्छि फस्सेसि सच्छाकासि। एवं भगवा 
एको अनुत्तरं सम्मासम्बोधि अभिसम्बुद्धोति एको । 


तमोनुदोति भगवा रागतमं दोसतमं मोहतमं दिट्टितमं किलेसतमं दुच्चरिततमं अन्धकरणं अचक्खुकरणं 
अञ्ञाणकरणं पञ्ञजानिरोधिकं विघातपक्खिकं अनिब्बानसंवत्तनिकं नुदि पनुदि पजहि विनोदेसि ब्यन्तीअकासि अनभावं 
गमेसि। आसीनोति निसिन्नो भगवा पासाणके चेतियेति - आसीनो [आसिनो (क०)]। 


नगस्स पस्से आसीनं, मुनिं दुकखस्स पारगुं। 
सावका पयिरुपासन्ति, तेविज्जा मच्चुहायिनोति॥ 


एवम्पि भगवा आसीनो...पे०... अथ वा, भगवा सब्बोस्सुक्कपटिप्पस्सद्भत्ता आसीनो सो वुत्थवासो चिण्णचरणो... 

पे०... जातिमरणसंसारो नत्थि तस्स पुनब्भवोति, एवम्पि भगवा आसीनोति -- एको तमोनुदासीनो । 


जुतिमा सो पभङ्करोति | जुतिमाति जुतिमा मतिमा पण्डितो पञ्ञवा बुद्धिमा जाणी विभावी मेधावी | पभङ्करोति 
पभङ्करो आलोककरो ओभासकरो दीपङ्करो पदीपकरो उज्जोतकरो पज्जोतकरोति -- जुतिमा सो पभङ्करो। 


गोतमो भूरिपञ्ञाणोति गोतमो भूरिपञ्ञाणो ञाणपञ्ञाणो पञ्ञाधजो पञ्ञाकेतु पञ्ञाधिपतेय्यो विचयबहुलो 
पविचयबहुलो ओक्खायनबहुलो समोक्खायनधम्मो विभूतविहारी तच्चरितो तब्बहुलो तग्गरुको तन्निन्नो तप्पोणो 
तप्पब्भारो तदधिमुत्तो तदधिपतेय्यो । 


धजो रथस्स पज्ञाणं, धूमो [धुमो (स्या०)] पञ्ञाणमग्गिनो । 
राजा रटुस्स पञ्ञाणं, भत्ता पञ्ञाणमित्थियाति॥ 


एवमेव गोतमो भूरिपञ्ञाणो जाणपञ्ञाणो पञ्ञाधजो पञ्ञाकेतु पञ्ञाधिपतेय्यो विचयबहुलो पविचयबहुलो 
ओक्खायनबहुलो समोक्खायनधम्मो विभूतविहारी तच्चरितो तब्बहुलो तग्गरुको तन्निन्नो तप्पोणो तप्पब्भारो तदधिमुत्तो 
तदधिपतेय्योति -- गोतमो भूरिपञ्ञाणो । 


गोतमो भूरिमेधसोति भूरि वुच्चति पथवी। भगवा ताय पथविसमाय पञ्ञाय विपुलाय वित्थताय समन्नागतो । मेधा 


समुपागतो उपपन्नो समुपपन्नो समन्नागतो, तस्मा बुद्धो सुमेधसोति [भूरिमेधसोति (स्या०) एवमुपरिपि] -- गोतमो 
भूरिमेधसो । तेनाह थेरो पिङ्गियो - 


“गएको तमोनुदासीनो, जुतिमा सो पभङ्करो। 
गोतमो भूरिपञ्जाणो, गोतमो भूरिमेधसो”ति॥ 


१०८.यो मे धम्ममदेसेसि, सन्दिट्रिकमकालिकं। 
तण्हक्खयमनीतिकं, यस्स नत्थि उपमा क्वचि॥ 


यो मे धम्मदेसेसीति। योति यो सो भगवा सयम्भू अनाचरियको पुब्बे अननुस्सुतेसु धम्मेसु सामं सच्चानि 
अभिसम्बुज्झि, तत्थ च सब्बञ्जुतं पत्तो बलेसु च वसीभावं। धम्ममदेसेसीति। धम्मन्ति आदिकल्याणं मज्झेकल्याणं 


निब्बानञ्च निब्बानगामिनिञ्च पटिपदं आचिक्खि देसेसि पञ्ञपेसि पद्ठपेसि विवरि विभजि उत्तानीअकासि पकासेसीति - 
यो मे धम्ममदेसेसि । 


सन्दिट्रिकमकालिकन्ति सन्दिट्टिकं अकालिकं एहिपस्सिकं ओपनेय्यिकं पच्चत्तं वेदितब्बं विज्जूहीति - एवं 
सन्दिद्विकं । अथ वा, यो दिड्रेव धम्मे अरियं अहुङ्गिकं मग्गं भावेति, तस्स मग्गस्स अनन्तरा समनन्तरा अधिगच्छतेव फलं 
विन्दति पटिलभतीति, एवम्पि सन्दिट्टिक । अकालिकन्ति यथा मनुस्सा कालिकं धनं दत्वा अनन्तरा न लभन्ति कालं 
आगमेन्ति, नेवायं धम्मो। यो दिट्ठेव धम्मे अरियं अद्टङ्गिकं मग्गं भावेति, तस्स मग्गस्स अनन्तरा समनन्तरा अधिगच्छतेव 
फलं विन्दति पटिलभति, न परत्थ न परलोके, एवं अकालिकन्ति - सन्दिट्टिकमकालिकं । 

तण्हक्खयमनीतिकन्ति। तण्हाति रूपतण्हा..पे०... धम्मतण्हा। तण्हक्खयन्ति तण्हक्खयं रागक्खयं दोसक्खयं 
मोहक्खयं गतिक्खयं उपपत्तिकखयं पटिसन्धिकखयं भवक्खयं संसारकखयं वट्टक्खयं । अनीतिकन्ति ईति वुच्चन्ति किलेसा 
च खन्धा च अभिसङ्घारा च । ईंतिप्पहानं ईतिवूपसमं ईतिपटिनिस्सग्गं ईतिपटिप्पस्सद्भि अमतं निब्बानन्ति - 
तण्हक्खयमनीतिकं । 


यस्स नत्थि उपमा क्वचीति। यस्साति निब्बानस्स। नत्थि उपमाति उपमा नत्थि, उपनिधा नत्थि, सदिसं नत्थि, 
पटिभागो नत्थि न सति न संविज्जति नुपलब्भति। क्वचीति क्वचि किम्हिचि कत्थचि अज्ञत्तं वा बहिद्धा वा 
अज्झत्तबहिदद्भा वाति - यस्स नत्थि उपमा क्वचि । तेनाह थेरो पिङ्गियो - 


“यो मे धम्ममदेसेसि, सन्दिड्िकिमकालिकं । 
तण्हक्खयमनीतिकं, यस्स नत्थि उपमा क्वची”ति॥ 


१०९.कि नु तम्हा विप्पवसि, मुहुत्तमपि पिङ्गिय। 
गोतमा भूरिपञ्ञाणा, गोतमा भूरिमेधसा॥ 


कि नु तम्हा विप्पवसीति कि नु बुद्धम्हा विप्पवसि अपेसि अपगच्छि [अपगच्छसि (स्या० क०)] विना होसीति - 
कि नु तम्हा विप्पवसि। 


मुहुत्तमपि पिङ्गियाति मुहुत्तम्पि खणम्पि लयम्पि बयम्पि अद्भम्पीति - मुहुत्तमपि। पिङ्गियाति बावरी तं नत्तारं नामेन 
आलपति। 


गोतमा भूरिपञ्ञाणाति गोतमा भूरिपञ्ञाणा जाणपञ्ञाणा पञ्ञाधजा पञ्ञाकेतुम्हा पञ्जाधिपतेस्यम्हा विचयबहुला 
पविचयबहुला ओक्खायनबहुला समोक्खायनधम्मा विभूतविहारिम्हा तच्चरिता तब्बहुला तग्गरुका तन्निन्ना तप्पोणा 
तप्पब्भारा तदधिमुत्ता तदधिपतेय्यम्हाति -- गोतमा भूरिपञ्ञजाणा । 


गोतमा भूरिमेधसाति भूरि वुच्चति पथवी। भगवा ताय पथविसमाय पञ्ञाय विपुलाय वित्थताय समन्नागतो। मेधा 
बुच्चति पञ्जा । या पञ्जा पजानना...पे०... अमोहो धम्मविचयो सम्मादिड्टि। भगवा इमाय मेधाय पञ्ञाय उपेतो समुपेतो 
उपागतो समुपागतो उपपन्नो समुपपन्नो समन्नागतो, तस्मा बुद्धो सुमेधसोति - गोतमा भूरिमेधसा। तेनाह सो ब्राह्मणो - 


“किंनु तम्हा विप्पवसि, मुहुत्तमपि पिङ्गिय। 
गोतमा भूरिपञ्जाणा, गोतमा भूरिमेधसा”ति॥ 


११०.यो ते धम्ममदेसेसि, सन्दिट्रिकिमकालिकं। 
तण्हक्खयमनीतिकं, यस्स नत्थि उपमा क्वचि॥ 


आदिकल्याणं मज्झेकल्याणं...पे०... निब्बानञ्च निब्बानगामिनिञ्च पटिपदं आचिक्खि देसेसि पञ्जपेसि पद्ठुपेसि विवरि 
विभजि उत्तानीअकासि पकासेसीति - यो ते धम्ममदेसेसि। 

सन्दिट्रिकमकालिकन्ति सन्दिट्टिकं अकालिकं एहिपस्सिकं ओपनेय्यिकं पच्चत्तं वेदितब्बं विज्जूहीति - एवं 
सन्दिट्टिकं । अथ वा, यो दिद्रेव धम्मे अरियं अद्रङ्गिकं मग्गं भावेति, तस्स मग्गस्स अनन्तरा समनन्तरा अधिगच्छतेव फलं 
विन्दति पटिलभतीति - एवम्पि सन्दिट्टिकं। अकालिकन्ति यथा मनुस्सा कालिकं धनं दत्वा अनन्तरा न लभन्ति, कालं 
आगमेन्ति, नेवायं धम्मो। यो दिड्रेव धम्मे अरियं अद्टङ्गिकं मग्गं भावेति; तस्स मग्गस्स अनन्तरा समनन्तरा अधिगच्छतेव 
फलं विन्दति पटिलभति, न परत्थ न परलोके, एवं अकालिकन्ति - सन्दिड्िकिमकालिकं । 


तण्हक्खयमनीतिकन्ति । तण्हाति रूपतण्हा...पे०... धम्मतण्हा। तण्हक्खयन्ति तण्हक्खयं रागक्खयं दोसक्खयं 
मोहक्खयं गतिक्खयं उपपत्तिकखयं पटिसन्धिकखयं भवक्खयं संसारकखयं वट्टक्खयं । अनीतिकन्ति ईति वुच्चन्ति किलेसा 
च खन्धा च अभिसङ्घारा च। ईंतिप्पहानं ईतिवूपसमं ईतिपटिनिस्सग्गं ईतिपटिप्पस्सद्भि अमतं निब्बानन्ति - 
तण्हक्खयमनीतिकं । 


यस्स नत्थि उपमा क्वचीति। यस्साति निब्बानस्स। नत्थि उपमाति उपमा नत्थि, उपनिधा नत्थि, सदिसं नत्थि, 
पटिभागो नत्थि न सति न संविज्जति नुपलब्भति। क्वचीति क्वचि किम्हिचि कत्थचि अज्ञत्तं वा बहिद्भा वा 
अज्झत्तबहिद्भा वाति - यस्स नत्थि उपमा क्वचि । तेनाह सो ब्राह्मणो - 


“यो ते धम्ममदेसेसि, सन्दिड्रिकमकालिकं । 
तण्हक्खयमनीतिकं, यस्स नत्थि उपमा क्वची”ति॥ 


१११. नाहं तम्हा विप्पवसामि, मुहुत्तमपि ब्राह्मण। 
गोतमा भूरिपञ्ञाणा, गोतमा भूरिमेधसा॥ 


नाहं तम्हा विप्पवसामीति नाहं बुद्धम्हा विप्पवसामि अपेमि अपगच्छामि विना होमीति - नाहं तम्हा विप्पवसामि। 


मुहुत्तमपि ब्राह्मणाति मुहुत्तम्पि खणम्पि लयम्पि बयम्पि अद्धम्पीति मुहुत्तमपि । ब्राह्मणाति गारवेन मातुलं 
आलपति। 


गोतमा भूरिपञ्ञाणाति गोतमा भूरिपञ्ञाणा जाणपञ्ञाणा पञ्जाधजा पञ्ञाकेतुम्हा पञ्ञाधिपतेय्यम्हा 
विचयबहुला पविचयबहुला ओक्खायनबहुला समोकखायनधम्मा विभूतविहारिम्हा तच्चरिता तब्बहुला तग्गरुका तन्निन्ना 
तप्पोणा तप्पब्मारा तदधिमुत्ता तदधिपतेय्यम्हाति - गोतमा भूरिपञ्ञाणा | 


गोतमा भूरिमेधसाति भूरि वुच्चति पथवी। भगवा ताय पथविसमाय पञ्ञाय विपुलाय वित्थताय समन्नागतो। मेधा 
बुच्चति पञ्ञा। या पञ्जा पजानना...पे०... अमोहो धम्मविचयो सम्मादिड्टि। भगवा इमाय मेधाय पञ्ञाय उपेतो समुपेतो 
उपागतो समुपागतो उपपन्नो समुपपन्नो समन्नागतो। तस्मा बुद्धो सुमेधसोति - गोतमा भूरिमेधसा। तेनाह थेरो पिङ्गियो 


““नाहं तम्हा विप्पवसामि, मुहुत्तमपि ब्राह्मण । 
गोतमा भूरिपञ्जाणा, गोतमा भूरिमेधसा”ति॥ 

११२.यो मे धम्ममदेसेसि, सन्दिट्रिकमकालिकं। 
तण्हक्खयमनीतिकं, यस्स नत्थि उपमा क्वचि॥ 


यो मे धम्ममदेसेसीति यो सो भगवा सयम्भू अनाचरियको पुब्बे अननुस्सुतेसु धम्मेसु सामं सच्चानि अभिसम्बुञ्झि, 
तत्थ च सब्बञ्ञुतं पत्तो बलेसु च वसीभावं । धम्ममदेसेसीति | धम्मन्ति आदिकल्याणं मज्झेकल्याणं परियोसानकल्याणं 
सात्थं सब्यञ्जनं केवलपरिपुण्णं परिसुद्धंब्रह्मचरियं, चत्तारो सतिपट्ठाने चत्तारो सम्मप्पधाने चत्तारो इद्धिपादे पञ्चिन्द्रियानि 
पञ्च बलानि सत्त बोज्झङ्गे अरियं अद्टङ्गिकं मग्गं निब्बानञ्च निब्बानगामिनिञ्च पटिपदं आचिक्खि देसेसि पञ्जपेसि 
पट्टुपेसि विवरि विभजि उत्तानीअकासि पकासेसीति - यो मे धम्ममदेसेसि। 


सन्दिट्रिकमकालिकन्ति सन्दिट्टिके अकालिकं एहिपस्सिकं ओपनेय्यिकं पच्चत्तं वेदितब्बं विञ्जूहीति, एवं 
सन्दिद्विकं । अथ वा, यो दिड्रेव धम्मे अरियं अडुङ्गिकं मग्गं भावेति, तस्स मग्गस्स अनन्तरा समनन्तरा अधिगच्छतेव फलं 
विन्दति पटिलभतीति, एवम्पि सन्दिद्टिके। अकालिकन्ति यथा मनुस्सा कालिकं धनं दत्वा अनन्तरा न लभन्ति, कालं 
आगमेन्ति, नेवायं धम्मो। यो दिड्टेव धम्मे अरियं अद्टङ्गिकं मग्गं भावेति, तस्स मग्गस्स अनन्तरा समनन्तरा अधिगच्छतेव 
फलं विन्दति पटिलभति, न परत्थ न परलोके, एवं अकालिकन्ति - सन्दिट्टिकमकालिकं। 


तण्हक्खयमनीतिकन्ति | तण्हाति रूपतण्हा...पे०... धम्मतण्हा | तण्हक्खयन्ति तण्हक्खयं रागकखयं दोसक्खयं 
मोहक्खयं गतिकखयं उपपत्तिकखयं पटिसन्धिकखयं भवक्खयं संसारक्खयं वटुक्खयं | अनीतिकन्ति ईति बुच्चन्ति किलेसा 
च खन्धा च अभिसङ्घारा च। ईतिप्पहानं ईतिवूपसमं ईतिपटिप्पस्सद्धि अमतं निब्बानन्ति - तण्हवखयमनीतिकं । 


यस्स नत्थि उपमा क्वचीति। यस्साति निब्बानस्स। नत्थि उपमाति उपमा नत्थि, उपनिधा नत्थि, सदिसं नत्थि, 
पटिभागो नत्थि न अत्थि न संविज्जति नुपलब्भति। क्वचीति क्वचि किम्हिचि कत्थचि अज्झत्तं वा बहिद्धा वा 
अज्झत्तबहिद्धा वाति - यस्स नत्थि उपमा क्वचि । तेनाह थेरो पिङ्गियो - 


“यो मे धम्ममदेसेसि, सन्दिड्रिकमकालिकं । 
तण्हक्खयमनीतिकं, यस्स नत्थि उपमा क्वची”ति॥ 


११३.पस्सामि नं मनसा चक्खुनाव, रत्तिन्दिवं ब्राह्मण अप्पमत्तो। 
नमस्समानो विवसेमि [नमस्समानोव वसेमि (सी० अट्ट०) ... विवसामि (स्या०)] रत्ति, तेनेव मञ्ञामि 
अविप्पवासं॥ 


पस्सामि नं मनसा चक्खुनावाति यथा चक्खुमा पुरिसो आलोके रूपगतानि पस्सेय्य दक्खेय्य ओलोकेय्य 
निज्झायेय्य उपपरिक्खेय्य, एवमेवाहं बुद्धं भगवन्तं मनसा पस्सामि दक्खामि ओलोकेमि निज्झायामि उपपरिक्खामीति - 
पस्सामि नं मनसा चक्खुनाव । 


रत्तिन्दिवं ब्राह्मण अप्पमत्तोति रत्तिञ्च दिवा च बुद्धानुस्सतिं मनसा भावेन्तो अप्पमत्तोति - रत्तिन्दिवं ब्राह्मण 
अप्पमत्तो। 


नमस्समानो विवसेमि रत्तिन्ति। नमस्समानोति कायेन वा नमस्समानो, वाचाय वा नमस्समानो, चित्तेन वा 

नमस्समानो, अन्वत्थपटिपत्तिया वा नमस्समानो, धम्मानुधम्मपटिपत्तिया वा नमस्समानो सक्कारमानो गरुकारमानो 
मानयमानो पूजयमानो रत्तिन्दिवं विवसेमि अतिनामेमि अतिक्कमेमीति - नमस्समानो विवसेमि रत्ति। 


तेनेव मञ्जामि अविप्पवासन्ति ताय बुद्भानुस्सतिया भावेन्तो अविप्पवासोति तं मञ्जामि, अविप्पवुट्ठोति तं 
मञ्जामि जानामि। एवं जानामि एवं आजानामि एवं विजानामि एवं पटिविजानामि एवं पटिविज्झामीति - तेनेव मञ्ञामि 
अविप्पवासं। तेनाह थेरो पिङ्गियो - 


“पस्सामि नं मनसा चक्खुनाव, रत्तिन्दिवं ब्राह्मण अप्पमत्तो। 
नमस्समानो वरिवसेमि रत्ति, तेनेव मञ्जामि अविप्पवास”न्ति॥ 


११४ सद्धा च पीति च मनो सति च, नापेन्तिमे गोतमसासनम्हा। 
यं यं दिसं वजति भूरिपञ्ञो, स तेन तेनेव नतोहमस्मि॥ 


सद्धा च पीति च मनो सति चाति। सद्धाति या च भगवन्तं आरब्भ सद्धा सद्दहना [सद्भहना (क०)] ओकणप्पना 
अभिप्पसादो सद्धा सद्धिन्द्रियं सद्धाबलं। पीतीति या भगवन्तं आरब्भ पीति पामोज्जं [पामुज्जं (स्या०)] मोदना आमोदना 
पमोदना हासो पहासो वित्ति तुद्ठि ओदग्यं अत्तमनता चित्तस्स। मनोति यञ्च भगवन्तं आरब्भ चित्तं मनो मानसं हदयं 
पण्डरं मनो मनायतनं मनिन्द्रियं विज्ञाणं विञ्ञजाणक्खन्धो तज्जा मनोविञ्ञाणधातु । सतीति या भगवन्तं आरब्भ सति 
अनुस्सति सम्मासतीति - सद्धा च पीति च मनो सति च। 


नापेन्तिमे गोतमसासनम्हाति इमे चत्तारो धम्मा गोतमसासना बुद्धसासना जिनसासना तथागतसासना 
अरहन्तसासना नापेन्ति न गच्छन्ति न विजहन्ति न विनासेन्तीति -- नापेन्तिमे गोतमसासनम्हा। 


यं यं दिसं वजति भूरिपञ्ञोति। यं यं दिसन्ति पुरत्थिमं वा दिसं पच्छिमं वा दिसं दक्खिणं वा दिसं उत्तरं वा दिसं 
वजति गच्छति कमति अभिक्कमति । भ्रिपञ्ञोति भूरिपञ्जो महापञ्जो तिक्खपञ्जो पुथुपञ्जो हासपञ्जो जवनपञ्ञजो 


निब्बेधिकपञ्ञो। भूरि वुच्चति पथवी। भगवा ताय पथविसमाय पञ्ञाय विपुलाय वित्थताय समन्नागतोति - यं यं दिसं 
बजति भूरिपञ्ञो। 


स तेन तेनेव नतोहमस्मीति सो येन बुद्धो तेन तेनेव नतो तन्निन्नो तप्पोणो तप्पब्भारो तदधिमुत्तो तदधिपतेय्योति - 
स तेन तेनेव नतोहमस्मि। तेनाह थेरो पिङ्गियो - 


“सद्धा च पीति च मनो सति च, नापेन्तिमे गोतमसासनम्हा । 
यं यं दिसं बजति भूरिपञ्ञो, स तेन तेनेव नतोहमस्मी”ति॥ 


११५.जिण्णस्स मे दुब्बलथामकस्स, तेनेव कायो न पलेति तत्थ। 
सङ्कप्पयन्ताय वजामि निच्चं, मनो हि मे ब्राह्मण तेन यृत्तो॥ 


जिण्णस्स मे दुब्बलथामकस्साति जिण्णस्स वुइस्स महल्लकस्स अद्धगतस्स वयोअनुप्पत्तस्स। 
दुब्बलथामकस्साति दुब्बलथामकस्स अप्पथामकस्स परित्तथामकस्साति - जिण्णस्स मे दुब्बलथामकस्स। 

तेनेव कायो न पलेति तत्थाति कायो येन बुद्धो तेन न पलेति न वजति न गच्छति नातिक्कमतीति - तेनेव कायो न 
पलेति तत्थ। 


सङ्कप्पयन्ताय वजामि निच्चन्ति सङ्कप्पगमनेन वितक्कगमनेन ञाणगमनेन पञ्ञागमनेन बुद्धिगमनेन वजामि 
गच्छामि अतिक्कमामीति - सङ्कप्पयन्ताय वजामि निच्चं । 


तेन युत्तोति मनो येन बुद्धो तेन युत्तो पयुत्तो संयुत्तोति -- मनो हि मे ब्राह्मण तेन युत्तो। तेनाह थेरो पिङ्गियो - 


““जिण्णस्स मे दुब्बलथामकस्स, तेनेव कायो न पलेति तत्थ। 
सङ्कप्पयन्ताय वजामि निच्चं, मनो हि मे ब्राह्मण तेन युत्तो*ति॥ 


११६.पड्के सयानो परिफन्दमानो, दीपा दीपं उपल्लविं। 
अथद्दसासि सम्बुद्ध, ओघतिण्णमनासवं॥ 


पङ्के सयानो परिफन्दमानोति। प्के सयानोति कामपङ्के कामकहमे कामकिलेसे कामबळिसे कामपरिळाहे 
कामपलिबोधे सेमानो सयमानो वसमानो आवसमानो परिवसमानो [अवसेमानो परिसेमानो (स्या०)] ति - पङ्के सयानो। 
परिफन्दमानोति तण्हाफन्दनाय फन्दमानो, दिट्टिफन्दनाय फन्दमानो, किलेसफन्दनाय फन्दमानो, पयोगफन्दनाय 
फन्दमानो, विपाकफन्दनाय फन्दमानो, मनोदुच्चरितफन्दनाय फन्दमानो, रत्तो रागेन फन्दमानो, दुड्ो दोसेन फन्दमानो, 
मूळहो मोहेन फन्दमानो, विनिबन्धो मानेन फन्दमानो, परामट्टो दिट्टिया फन्दमानो, विक्खेपगतो उद्भच्चेन फन्दमानो, 
अनिट्टङ्गतो विचिकिच्छाय फन्दमानो, थामगतो अनुसयेहि फन्दमानो, लाभेन फन्दमानो, अलाभेन फन्दमानो, यसेन 
फन्दमानो, अयसेन फन्दमानो, पसंसाय फन्दमानो, निन्दाय फन्दमानो, सुखेन फन्दमानो, दुक्खेन फन्दमानो, जातिया 
फन्दमानो, जराय फन्दमानो, ब्याधिना फन्दमानो, मरणेन फन्दमानो, सोकपरिदेवदुक्खदोमनस्सुपायासेहि फन्दमानो, 
नेरयिकेन दुक्खेन फन्दमानो, तिरच्छानयोनिकेन दुक्खेन फन्दमानो, पेत्तिविसयिकेन दुक्खेन फन्दमानो, मानुसिकेन 
दुक्खेन...पे०... गब्भोक्कन्तिमूलकेन दुक्खेन... गब्भट्टितिमूलकेन दुकखेन... गब्भवुट्ठानमूलकेन दुक्खेन... 
जातस्सूपनिबन्धकेन दुक्खेन... जातस्स पराधेय्यकेन दुक्खेन... अत्तूपक्कमेन दुक्खेन... परूपक्कमेन दुक्खेन... 
सङ्घारदुक्खेन... विपरिणामदुक्खेन... चक्खुरोगेन दुक्खेन... सोतरोगेन दुक्खेन... घानरोगेन दुक्खेन... जिव्हारोगेन दुक्खेन... 
कायरोगेन दुक्खेन... सीसरोगेन दुक्खेन... कण्णरोगेन दुक्खेन... मुखरोगेन दुकखेन... दन्तरोगेन दुखेन... ओद्टरोगेन 
दुक्खेन... कासेन... सासेन... पिनासेन... डाहेन [दाहेन (क०) महानि० ११] ... जरेन... कुच्छिरोगेन... मुच्छाय... 
पक्खन्दिकाय... सूलाय... विसूचिकाय... कुट्ठेन... ण्डेन... किलासेन... सोसेन... अपमारेन ... दद्दुया... कण्डुया... कच्छुया... 
रखसाय... वितच्छिकाय... लोहितपित्तेन [लोहितेन । पित्तेन (स्या० क०)] ... मधुमेहेन... अंसाय... पिळकाय... भगन्दलेन 
[भगन्दलाय (स्या०)] ... पित्तसमुद्ठानेन आबाधेन... सेम्हसमुट्ठानेन आबाधेन... वातसमुट्ठानेन आबाधेन... सन्निपातिकेन 
आबाधेन... उतुपरिणामजेन आबाधेन... विसमपरिहारजेन आबाधेन... ओपक्कमिकेन आबाधेन... कम्मविपाकजेन 
आबाधेन... सीतेन... उण्हेन... जिघच्छाय ... पिपासाय... उच्चारेन... पस्सावेन... डंसमकसवातातपसरीसपसम्फस्सेन 
दुक्खेन... मातुमरणेन दुक्खेन... पितुमरणेन दुक्खेन...पुत्तमरणेन दुक्खेन... धीतुमरणेन दुक्खेन... जातिब्यसनेन दुक्खेन... 
भोगब्यसनेन दुक्खेन... रोगब्यसनेन दुक्खेन... सीलब्यसनेन दुक्खेन... दिट्टिब्यसनेन दुक्खेन फन्दमानो परिफन्दमानो 
पवेधमानो सम्पवेधमानोति - पङ्के सयानो परिफन्दमानो । 

दीपा दीपं उपल्लविन्ति सत्थारतो सत्थारं धम्मक्खानतो धम्मक्खानं गणतो गणं दिट्टिया दिट्विं पटिपदाय पटिपदं 
मग्गतो मग्गं पल्लवि उपल्लवि सम्पल्लविन्ति - दीपा दीपं उपल्लवि। 


अथद्दसासिं सम्बुद्धन्ति। अथाति पदसन्धि पदसंसग्गो पदपारिपूरी अक्खरसमवायो ब्यञ्जनसिलिट्ठता 
पदानुपुब्बतापेतं - अथाति। अद्दसासिन्ति अददसं अद्दक्खि अपस्सिं पटिविज्झि । बुद्धोति यो सो भगवा सयम्भू 


जातिमरणसंसारो, नत्थि तस्स पुनब्भवोति - ओघतिण्णं | अनासवन्ति चत्तारो आसवा - कामासवो, भवासवो, 
दिट्ठासवो, अविज्जासवो। ते आसवा बुद्भस्स भगवतो पहीना उच्छिन्नमूला तालावत्थुकता अनभावंकता आयतिं 
अनुप्पादधम्मा । तस्मा बुद्धो अनासवाति - ओघतिण्णमनासवं । तेनाह थेरो पिङ्गियो - 


“पङ्के सयानो परिफन्दमानो, दीपा दीपं उपल्लविं। 
अथद्दसासि सम्बद्धं, ओघतिण्णमनासव''न्ति॥ 


११७.यथा अहू वक्कलि मुत्तसद्धो, भद्रावुधो आळविगोतमो च। 
एवमेव त्वम्पि पमुञ्चस्सु सद्ध, गमिस्ससि त्वं पिङ्गिय मच्चुधेय्यस्स पारं॥ 


यथा अहू वक्कलि मुत्तसद्धो, भद्रावुधो आळविगोतमो चाति यथा वक्कलित्थेरो [वक्कलि (स्या०)] सद्धो 
सद्भागरुको सद्धापुन्बङ्गमो सद्भाधिमुत्तो सद्भाधिपतेय्यो अरहत्तप्पत्तो, यथा भद्राबुधो थेरो सद्धो सद्धागरुको सद्धापुब्बङ्गमो 
सद्भाधिमृत्तो सद्भाधिपतेय्यो अरहत्तप्पत्तो, यथा आळविगोतमो थेरो सद्भो सद्धागरुको सद्भापुब्बङ्गमो सद्धाधिमुत्तो 
सद्भाधिपतेय्यो अरहत्तप्पत्तोति - यथा अहू वक्कलि मुत्तसद्धो भद्राबुधो आळविगोतमो च | 


एवमेव त्वम्पि पमुञ्चस्सु सद्धन्ति एवमेव त्वं सद्धं मुञ्चस्सु पमुञ्चस्सु सम्पमुञ्चस्सु अधिमुञ्चस्सु ओकप्पेहि । 
“सब्बे सङ्घारा अनिच्चा”ति सद्धं मुञ्चस्सु पमुञ्चस्सु सम्पमुञ्चस्सु अधिमुञ्चस्सु ओकप्पेहि । “सब्बे सङ्घारा दुक्खा”ति... 
पे०... “सब्बे धम्मा अनत्ता ति सद्धं मुञ्चस्सु पमुञ्चस्सु सम्पमुञ्चस्सु अधिमुञ्चस्सु ओकणप्पेहि... “यं किञ्चि समुदयधम्मं 
सब्बं तं निरोधधम्म'न्ति सद्धं मुञ्चस्सु पमुञ्चस्सु, सम्पमुञ्चस्सु अधिमुञ्चस्सु ओकप्पेहीति -- एवमेव त्वम्पि पमुञ्चस्सु 
सद्धं । 


गमिस्ससि त्वं पिङ्गिय मच्चुधेय्यस्स पारन्ति मच्चुधेय्यं वुच्चन्ति किलेसा च खन्धा च अभिसङ्घारा च। 
मच्चुधेय्यस्स पारं वुच्चति अमतं निब्बानं, यो सो सब्बसङ्घारसमथो सब्बूपधिपटिनिस्सग्गो तण्हकखयो विरागो निरोधो 
निब्बानं । गमिस्ससि त्वं पिङ्गिय मच्चुधेय्यस्स पारन्ति त्वं पारं गमिस्ससि, पारं अधिगमिस्ससि, पारं फस्सिस्ससि, पारं 
सच्छिकरिस्ससीति - गमिस्ससि त्वं पिङ्गिय मच्चुधेय्यस्स पारं । तेनाह भगवा - 


“यथा अहू वक्कलि मुत्तसद्धो, भद्रावुधो आळविगोतमो च। 
एवमेव त्वम्पि पमुञ्चस्सु सद्धं, 


www.tipitaka.org Vipassana Research Institute 


Page 143 sur 192 


गमिस्ससि त्वं पिङ्गिय मच्चुधेय्यस्स पार”न्ति॥ 


११८.एस भिय्यो पसीदामि, सुत्वान मुनिनो वचो। 
विवटच्छदो [विवटच्छदनो (क०) सद्दनीतिपदमाला ओलोकेतब्बा] सम्बुद्धो, अखिलो पटिभानवा 
[पटिभाणवा (स्या०)] ॥ 


एस भिय्यो पसीदामीति एस भिय्यो पसीदामि, भिय्यो भिय्यो सद्दहामि, भिय्यो भिय्यो ओकप्पेमि, भिय्यो भिय्यो 
अधिमुच्चामि; “सब्बे सङ्घारा अनिच्चा^ति भिय्यो भिय्यो पसीदामि, भिय्यो भिय्यो सद्दहामि, भिय्यो भिय्यो ओकप्पेमि, 


तुय्हं वचनं ब्यप्पथं देसनं अनुसासनं अनुसिट्टुं सुत्वान उग्गहेत्वान उपधारयित्वान उपलक्खयित्वानाति - सुत्वान मुनिनो 
वचो। 


विवटच्छदो सम्बुद्धोति । छदनन्ति पञ्च छदनानि - तण्हाछदनं, दिट्विछदनं, किलेसछदनं, दुच्चरितछदनं, 
अविज्जाछदनं । तानि छदनानि बुद्भस्स भगवतो विवटानि विद्धंसितानि समुग्घाटितानि पहीनानि समुच्छिन्नानि वूपसन्तानि 


पञ्जत्ति, यदिदं बुद्धोति - विवटच्छदो सम्बुद्धो । 


अखिलो पटिभानवाति। अखिलोति रागो खिलो, दोसो खिलो, मोहो खिलो, कोधो खिलो, उपनाहो...पे०... 
सब्बाकुसलाभिसङ्घारा खिला । ते खिला बुद्भस्स भगवतो पहीना उच्छिन्नमूला तालावत्थुकता अनभावंकता आयतिं 
अनुप्पादधम्मा । तस्मा बुद्धो अखिलो । 


पटिभानवाति तयो पटिभानवन्तो - परियत्ति पटिभानवा, परिपुच्छापटिभानवा, अधिगमपटिभानवा। कतमो 
परियत्तिपटिभानवा? इधेकच्चस्स बुद्धवचनं [पकतिया (क०)] परियापुतं [परियापुटं (स्या क०)] होति सृत्तं गेय्यं 
वेय्याकरणं गाथा उदानं इतिवुत्तकं जातकं अब्भुतधम्मं वेदल्लं । तस्स परियत्ति निस्साय पटिभाति [पटिभायति (क०)] ¬ 
अयं परियत्तिपटिभानवा । 


कतमो परिपुच्छापटिभानवा? इधेकच्चो परिपुच्छिता होति अत्थे च जाये च लक्खणे च कारणे च ठानाठाने च | तस्स 
परिपुच्छं निस्साय पटिभाति -- अयं परिपुच्छापटिभानवा। 


कतमो अधिगमपटिभानवा? इधेकच्चस्स अधिगता होन्ति चत्तारो सतिपट्टाना, चत्तारो सम्मप्पधाना, चत्तारो इद्भिपादा, 
पञ्चिन्द्रियानि, पञ्च बलानि, सत्त बोज्झङ्गा, अरियो अट्ड़िको मग्गो, चत्तारो अरियमग्गा, चत्तारि सामञ्ञफलानि, 
चतस्सो पटिसम्भिदायो, छ अभिञ्ञायो। तस्स अत्थो जातो, धम्मो जातो, निरुत्ति जाता । अत्थे ञाते अत्थो पटिभाति, 
धम्मे जाते धम्मो पटिभाति, निरुत्तिया जाताय निरुत्ति पटिभाति। इमेसु तीसु ञाणेसु जाणं पटिभानपटिसम्भिदा। भगवा 

इमाय पटिभानपटिसम्भिदाय उपेतो समुपेतो उपागतो समुपागतो उपपन्नो समुपपन्नो समन्नागतो । तस्मा बुद्धो 
पटिभानवा। यस्स परियत्ति नत्थि, परिपुच्छा नत्थि, अधिगमो नत्थि, कि तस्स पटिभायिस्सतीति - अखिलो पटिभानवा । 
तेनाह थेरो पिङ्गियो - 


“एस भिय्यो पसीदामि, सुत्वान मुनिनो वचो। 
विवटच्छदो सम्बुद्धो, अखिलो पटिभानवा”ति॥ 


११९. अधिदेवे [अतिदेवे (क°)] अभिज्ञाय, सब्बं वेदि परोपरं [परोवरं (सी० अट्टु०)] । 
पञ्हानन्तकरो सत्था, कङ्कीनं पटिजानतं॥ 
अधिदेवे अभिञ्ञायाति। देवाति तयो देवा - सम्मुतिदेवा [सम्मभिदेवा (स्या०)], उपपत्तिदेवा, विसुद्भिदेवा। कतमे 
सम्मुतिदेवा? सम्मुतिदेवा वुच्चन्ति राजानो [कतमे सम्मतिदेवा राजानो (स्या०) एवमुपरिपि] च राजकुमारो च देवियो च। 


ब्रह्मकायिका देवा, ये च देवा तदुत्तरि । इमे बुच्चन्ति उपपत्तिदेवा । कतमे विसुद्धिदेवा? विसुद्धिदेवा वुच्चन्ति तथागता 
तथागतसावका अरहन्तो खीणासवा, ये च पच्चेकसम्बुद्धा । इमे वुच्चन्ति विसुद्धिदेवा । भगवा सम्मुतिदेवे अधिदेवाति 
अभिञ्ञाय उपपत्तिदेवे अधिदेवाति अभिञ्जाय, विसुद्धिदेवे अधिदेवाति अभिञ्ञाय जानित्वा तुलयित्वा तीरयित्वा 
विभावयित्वा विभूतं कत्वाति - अधिदेवे अभिञ्ञाय । 


सब्बं वेदि परोपरन्ति भगवा अत्तनो च परेसञ्च अधिदेवकरे धम्मे वेदि अञ्जासि अफस्सि पटिविज्झि। कतमे 
अत्तनो अधिदेवकरा धम्मा? सम्मापटिपदा अनुलोमपटिपदा अपच्चनीकपटिपदा अन्वत्थपटिपदा धम्मानुधम्मपटिपदा 


धम्मा। एवं भगवा अत्तनो च परेसञ्च अधिदेवकरे धम्मे वेदि अञ्जासि अफस्सि पटिविज्झीति - सब्बं वेदि परोपरं । 


पञ्हानन्तकरो सत्थाति भगवा पारायनिकपञ्हानं अन्तकरो परियन्तकरो परिच्छेदकरो परिवटुमकरो; सभियपञ्हानं 


सुयामपज्हानं... भिक्खुपज्हानं... भिक्खुनीपञ्हानं... उपासकपज्हानं... उपासिकापउ्हानं... राजपज्हानं... खत्तियपज्हानं... 
ब्राह्मणपज्हानं... वेस्सपञ्हानं... सुद्दपञ्हानं... देवपउ्हानं...ब्रह्मपञ्हानं अन्तकरो परियन्तकरो परिच्छेदकरो परिवटुमकरोति 
= पञ्हानन्तकरो। सत्थाति भगवा सत्थवाहो। यथा सत्थवाहो सत्थे कन्तारं तारेति, चोरकन्तारं तारेति, वाळकन्तारं 
तारेति, दुन्मिकखकन्तारं तारेति, निरुदककन्तारं तारेति उत्तारेति नित्थारेति [नित्तारेति (स्या क०)] पतारेति, खेमन्तभूमि 
सम्पापेति; एवमेव भगवा सत्थवाहो सत्ते कन्तारं तारेति, जातिकन्तारं तारेति, जराकन्तारं...पे०... ब्याधिकन्तारं... 
मरणकन्तारं... सोकपरिदेवदुक्खदोमनस्सुपायासकन्तारं तारेति, रागकन्तारं तारेति, दोसकन्तारं... मोहकन्तारं... 
मानकन्तारं... दिट्टिकन्तारं.. किलेसकन्तारं... दुच्चरितकन्तारं तारेति, रागगहनं तारेति, दोसगहनं तारेति, मोहगहनं... 
दिद्टिगहनं... किलेसगहनं... दुच्चरितगहनं तारेति उत्तारेति नित्थारेति पतारेति; खेमन्तं अमतं निब्बानं सम्पापेतीति - एवम्पि 
भगवा सत्थवाहो। 

अथ वा, भगवा नेता विनेता अनुनेता पञ्जपेता निज्झापेता पेक्खता पसादेताति, एवं भगवा सत्थवाहो। अथ वा, 
भगवा अनुप्पन्नस्स मग्गस्स उप्पादेता, असञ्जातस्स मग्गस्स सञ्जनेता, अनक्खातस्स मग्गस्स अक्खाता, मग्गञ्ञू 
मग्गविदू मग्गकोविदो मग्गानुगा च पन एतरहि सावका विहरन्ति पच्छा समन्नागताति, एवम्पि भगवा सत्थवाहोति - 
पञ्हानन्तकरो सत्था । 


कङ्कीनं पटिजानतन्ति सकह्वा आगन्त्वा निक्कङ्का सम्पज्जन्ति, सल्लेखा आगन्त्वा निल्लेखा सम्पज्जन्ति, 
सद्वेळहका आगन्त्वा निद्वेळहका सम्पज्जन्ति, सविचिकिच्छा आगन्त्वा निब्बिचिकिच्छा सम्पज्जन्ति, सरागा आगन्त्वा 
वीतरागा सम्पज्जन्ति, सदोसा आगन्त्वा वीतदोसा सम्पज्जन्ति, समोहा आगन्त्वा वीतमोहा सम्पज्जन्ति, सकिलेसा 
आगन्त्वा निक्किलेसा सम्पज्जन्तीति - कङ्घीनं पटिजानतं । तेनाह थेरो पिङ्गियो - 


““अधिदेवे अभिञ्ञाय, सब्बं वेदि परोपरं । 
पञ्हानन्तकरो सत्था, कङ्घीनं पटिजानत ` न्ति॥ 


१२०.असंहीरं असंकुप्पं, यस्स नत्थि उपमा क्वचि। 
अद्धा गमिस्सामि न मेत्थ कङ्का, एवं मं धारेहि अधिमृत्तचित्तं॥ 


असंहीरं असंकुप्पन्ति असंहीरं वुच्चति अमतं निब्बानं। यो सो सब्बसङ्घारसमथो सब्बृपधिपटिनिस्सग्गो तण्हक्खयो 
विरागो निरोधो निब्बानं। असंहीरन्ति रागेन दोसेन मोहेन कोधेन उपनाहेन मक्खेन पळासेन इस्साय मच्छरियेन मायाय 
साठेय्येन थम्भेन सारम्भेन मानेन अतिमानेन मदेन पमादेन सब्बकिलेसेहि सब्बदुच्चरितेहि सब्बपरिळाहेहि सब्बासवेहि 
सब्बदरथेहि सब्बसन्तापेहि सब्बाकुसलाभिसङ्घारेहि असंहारियं निब्बानं निच्चं धुवं सस्सतं अविपरिणामधम्मन्ति - 
असंहीरं । 

असंकुप्पन्ति असंकुप्पं वुच्चति अमतं निब्बानं । यो सो सब्बसङ्घारसमथो...पे०... निरोधो निब्बानं । निब्बानस्स [यस्स 


(स्या०)] न उप्पादो पञ्जायति, वयो नत्थि, न तस्स अञ्ञथत्तं [तस्स अञ्जदत्थु (स्या०)] पञ्जायति। निब्बानं निच्चं धुवं 
सस्सतं अविपरिणामधम्मन्ति - असंहीरं असंकुप्पं । 


यस्स नत्थि उपमा क्वचीति। यस्साति निब्बानस्स। नत्थि उपमाति उपमा नत्थि, उपनिधा नत्थि, सदिसं नत्थि, 
पटिभागो नत्थि, न सति न संविज्जति नुपलब्भति। क्वचीति क्वचि किम्हिचि कत्थचि अज्ञत्तं वा बहिद्भा वा 
अज्झत्तबहिद्भा वाति -- यस्स नत्थि उपमा क्वचि। 


अद्धा गमिस्सामि न मेत्थ कङ्घाति। अद्धाति एकंसवचनं निस्संसयवचनं निक्कङ्कवचनं अद्रेज्झवचनं 
अद्रेळहकवचनं नियोगवचनं अपण्णकवचनं अविरद्भवचनं अवत्थापनवचनमेतं - अद्धाति। गमिस्सामीति गमिस्सामि 
अधिगमिस्सामि फस्सिस्सामि सच्छिकरिस्सामीति - अद्धा गमिस्सामि। न मेत्थ कङ्काति। एत्थाति निब्बाने कङ्का नत्थि, 
विचिकिच्छा नत्थि, द्रेळहकं नत्थि, संसयो नत्थि, न सति न संविज्जति नुपलब्भति, पहीनो समुच्छिन्नो वूपसन्तो 
पटिप्पस्सद्धो अभब्बुप्पत्तिको जाणग्गिना दड्डोति - अद्धा गमिस्सामि न मेत्थ कङ्घा। 


एवं मं धारेहि अधिमुत्तचित्तन्ति। एवं मं धारेहीति एवं मं उपलक्खेहि। अधिमृत्तचित्तन्ति निब्बाननिन्नं 

निब्बानपोणं निब्बानपब्भारं निब्बानाधिमुत्तन्ति - एवं मं धारेहि अधिमृत्तचित्तन्ति। तेनाह थेरो पिङ्गियो - 


“असंहीरं असंकुप्पं, यस्स नत्थि उपमा क्वचि। 
अद्धा गमिस्सामि न मेत्थ कङ्का, एवं मं धारेहि अधिमुत्तचित्त'न्ति॥ 


पारायनानुगीतिगाथानिद्देसो अट्ठारसमो । 


पारायनवग्गो समत्तो। 


खग्गविसाणसुत्तो 
खग्गविसाणसुत्तनिद्देसो 
पठमवग्गो 


१२१.सब्बेसु भूतेसु निधाय दण्डं, अविहेठयं अञ्ञतरम्पि तेसं। 
न पुत्तमिच्छेय्य कुतो सहायं, एको चरे खग्गविसाणकप्पो॥ 

सब्बेसु भूतेसु निधाय दण्डन्ति। सब्बेसूति सब्बेन सब्बं सब्बथा सब्बं असेसं निस्सेसं परियादियनवचनमेतं -- 
सब्बेसूति । भूतेसूति भूता वुच्चन्ति तसा च थावरा च। तसाति येसं तसिततण्हा अप्पहीना, येसञ्च भयभेरवा अप्पहीना । 
किंकारणा वुच्चन्ति तसा? ते तसन्ति उत्तसन्ति परितसन्ति भासन्ति सन्तासं आपज्जन्ति, तंकारणा वुच्चन्ति तसा । 
थावराति येसं तसिततण्हा पहीना, येसञ्च भयभेरवा पहीना । किंकारणा वुच्चन्ति थावरा? ते न तसन्ति न उत्तसन्ति न 
परितसन्ति न भायन्ति न सन्तासं आपज्जन्ति, तंकारणा वुच्चन्ति थावरा । दण्डन्ति तयो दण्डा - कायदण्डो वचीदण्डो 
मनोदण्डो। तिविधं कायदुच्चरितं कायदण्डो, चतुब्बिधं वचीदुच्चरितं वचीदण्डो, तिविधं मनोदुच्चरितं मनोदण्डो। सब्बेसु 
भूतेसु निधाय दण्डन्ति सब्बेसु भूतेसु दण्डं निधाय निदहित्वा । 


अविहेठयं अञ्ञतरम्पि तेसन्ति एकमेकम्पि सत्तं पाणिना वा लेडुना वा दण्डेन वा सत्थेन वा अन्दुया [अरुया 
(स्या०), अहुया (क०)] वा रज्जुया वा अविहेठयन्तो, सब्बेपि सत्ते पाणिना वा लेडुना वा दण्डेन वा सत्थेन वा अन्दुया वा 
रज्जुया वा अविहेठयन्तोति - अविहेठयं अञ्ञतरम्पि तेसं । 


न पुत्तमिच्छेय्य कुतो सहायन्ति। नाति पटिकखेपो; पुत्ताति चत्तारो पुत्ता - अत्रजो पुत्तो, खेत्तजो पृत्तो, दिन्नको 
पुत्तो, अन्तेवासिको पुत्तो । सहायन्ति सहाया वुच्चन्ति येहि सह आगमनं फासु, गमनं फासु, गमनागमनं फासु, ठानं फासु, 
निसज्जनं फासु, सयनं [निपज्जनं (स्या०)] फासु, आलपनं फासु, सल्लपनं फासु, उल्लपनं फासु, समुल्लपनं फासु । न 
पृत्तमिच्छेय्य कुतो सहायन्ति पुत्तम्पि न इच्छेय्य न सादियेय्य न पत्थयेय्य न पिहयेय्य नाभिजप्पेय्य, कुतो मित्तं वा सन्दिटुँ 
वा सम्भत्तं वा सहायं वा इच्छेय्य [इच्छिस्सति (स्या०) एवमीदिसेसु पदेसु अनागतविभत्तिया] सादियेय्य पत्थयेय्य पिहयेय्य 
अभिजप्पेस्याति - न पुत्तमिच्छेय्य कुतो सहायं । 


एको चरे खग्गविसाणकण्पोति | एकोति सो पच्चेकसम्बुद्भो पब्बज्जासङ्घातेन एको, अदुतियड्ेन एको, तण्हाय 
पहानद्वेन [तण्हापहानद्रेन (स्या०) महानि० १९१] एको, एकन्तवीतरागोति एको, एकन्तवीतदोसोति एको, 

एकन्तवीतमोहोति एको, एकन्तनिक्किलेसोति एको, एकायनमग्गं गतोति एको, एको अनुत्तरं पच्चेकसम्बोधि 
अभिसम्बुद्धोति एको । 


कथं सो पच्चेकसम्बुद्भो पब्बज्जासङ्घातेन एको? सो पच्चेकसम्बुद्धो सब्बं घरावासपलिबोधं छिन्दित्वा 
पुत्तदारपलिबोधं छिन्दित्वा जातिपलिबोधं छिन्दित्वा सन्निधिपलिबोधं छिन्दित्वा केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजित्वा अकिञ्चनभावं उपगन्त्वा एको चरति विहरति इरियति वत्तेति पालेति यपेति 
यापेतीति - एवं सो पच्चेकसम्बुद्धो पब्बज्जासङ्घातेन एको। 


कथं सो पच्चेकसम्बुद्भो अदुतियट्ठेन एको? सो एवं पब्बजितो समानो एको अरञ्ञवनपत्थानि पन्तानि सेनासनानि 
पटिसेवति अप्पसद्दानि अप्पनिग्घोसानि विजनवातानि मनुस्सराहस्सेय्यकानि पटिसल्लानसारुप्पानि। सो एको गच्छति, 
एको तिट्ठति, एको निसीदति, एको सेय्यं कप्पेति, एको गामं पिण्डाय पविसति, एको अभिक्कमति, एको पटिक्कमति, 
एको रहो निसीदति, एको चङ्कमं अधिट्ठाति, एको चरति विहरति इरियति वत्तेति पालेति यपेति यापेतीति - एवं सो 
पच्चेकसम्बुद्धो अदुतियट्ठेन एको । 


कथं सो पच्चेकसम्बुद्धो तण्हाय पहानट्ठेन एको? सो एवं एको अदुतियो अप्पमत्तो आतापी पहितत्तो विहरन्तो 
महापधानं पदहन्तो मारं ससेनकं नमुचि कण्हं पमत्तबन्धुं विधमेत्वा च तण्हाजालिनि विसरितं विसत्तिकं पजहि विनोदेसि 
ब्यन्तीअकासि अनभावंगमेसि । 


“तण्हादुतियो पुरिसो, दीघमद्धान संसरं । 
इत्थभावञ्ञथाभावं, संसारं नातिवत्तति॥ 


“एतमादीनवं जत्वा, तण्हं दुक्खस्स सम्भवं । 
वीततण्हो अनादानो, सतो भिक्खु परिब्बजे'ति॥ 


एवं सो पच्चेकसम्बुद्धो तण्हाय पहानट्रेन एको । 


कथं सो पच्चेकसम्बुद्गो एकन्तवीतरागोति एको? रागस्स पहीनत्ता एकन्तवीतरागोति एको, दोसस्स पहीनत्ता 
एकन्तवीतदोसोति एको, मोहस्स पहीनत्ता एकन्तवीतमोहोति एको, किलेसानं पहीनत्ता एकन्तनिक्किलेसोति एको। एवं 
सो पच्चेकसम्बुद्रो एकन्तवीतरागोति एको। 


कथं सो पच्चेकसम्बुद्भो एकायनमग्गं गतोति एको? एकायनमग्गो वुच्चति चत्तारो सतिपट्ठाना, चत्तारो सम्मप्पधाना, 
चत्तारो इद्भिपादा, पञ्चिन्द्रियानि, पञ्च बलानि, सत्त बोज्झङ्गा अरियो अट्ठड़िको मग्गो। 


“एकायनं जातिखयन्तदस्सी, मग्गं पजानाति हितानुकम्पी । 
एतेन मग्गेन तरिंसु पुब्बे, तरिस्सन्ति ये च तरन्ति ओघ'न्ति॥ 


एवं सो पच्चेकसम्बुद्धो एकायनमग्गं गतोति एको । 

कथं सो पच्चेकसम्बुद्भो एको अनुत्तरं पच्चेकसम्बोधि अभिसम्बुद्धोति एको? बोधि वुच्चति चतूसु मग्गेसु जाणं । 
पञ्जा पञ्जिन्द्रियं पञ्जाबलं धम्मविचयसम्बोज्झङ्गो वीमंसा विपस्सना सम्मादिट्टि। सो पच्चेकसम्बुद्धो मग्गपच्चेकसम्बुद्धो 
जाणपच्चेकसम्बुद्धो “सब्बे सङ्घारा अनिच्चा ति बुञ्झि, “सब्बे सङ्घारा दुक्खा' ति बुञ्झि, “सब्बे धम्मा अनत्ता"ति 
बुज्झि, “अविज्जापच्चया सङ्कारा"ति बुज्झि, “सङ्घारपच्चया विज्ञाण' न्ति बुज्झि, “विञ्ञाणपच्चया नामरूप"'न्ति 
बुज्झि, “नामरूपपच्चया सळायतन'न्ति बुञ्झि, “सळायतनपच्चया फस्सो”ति बुज्झि, “फस्सपच्चया वेदना"ति बुज्झि, 
““बेदनापच्चया तण्हा”ति बुज्झि, “तण्हापच्चया उपादान' न्ति बुज्झि, “उपादानपच्चया भवो"ति बुञ्झि, “भवपच्चया 
जाती ति बुज्झि, “जातिपच्चया जरामरण "न्ति बुज्झि; ` अविज्जानिरोधा सङ्घारनिरोधो"ति बुञ्झि, “सङ्घारनिरोधा 
विञ्जाणनिरोधो'ति बुज्झि, “विञ्जाणनिरोधा नामरूपनिरोधो”ति बुज्झि, “नामरूपनिरोधा सळायतननिरोधो”ति बुज्झि, 
“सळायतननिरोधा फस्सनिरोधो "ति बुञ्झि, “फस्सनिरोधा वेदनानिरोधो”ति बुञ्झि, “वेदनानिरोधा तण्हानिरोधो ति 
बुज्झि, “तण्हानिरोधा उपादाननिरोधो”ति बुज्झि, “उपादाननिरोधा भवनिरोधो"ति बुज्झि, “भवनिरोधा जातिनिरोधो”ति 
बुज्झि, “जातिनिरोधा जरामरणनिरोधो "ति बुज्झि; “इदं दुक्ख''न्ति बुञ्झि, “अयं दुक्खसमुदयो"ति बुञ्झि, “अयं 
दुक्खनिरोधो”'ति बुज्झि, “अयं दुक्खनिरोधगामिनी पटिपदा"ति बुज्झि; “इमे आसवा"ति बुज्झि, “अयं 


“इमे धम्मा पहातब्बा' ति बुज्झि, “इमे धम्मा सच्छिकातब्बा”ति बुज्झि, “इमे धम्मा भावेतब्बा”ति बुज्झि; छन्नं 
फस्सायतनानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च बुञ्झि, पञ्चन्नं उपादानक्खन्धानं 


बुज्झि, “यं किञ्चि समुदयधम्मं सब्बं तं निरोधधम्म”न्ति बुज्झि। 


अथ वा, यं बुज्झितब्बं अनुबुज्झितब्बं पटिबुज्झितब्बं सम्बुज्झितब्बं अधिगन्तब्बं फस्सितब्बं सच्छिकातब्बं, सब्ब तं 
तेन पच्चेकबोधिजाणेन बुज्झि अनुबुज्झि पटिबुञ्झि सम्बुज्झि अधिगच्छि फस्सेसि सच्छाकासीति एवं सो पच्चेकसम्बुद्धो 
एको अनुत्तरं पच्चेकसम्बोधि अभिसम्बुद्धोति - एको । 


चरेति अट्ट चरियायो - इरियापथचरिया, आयतनचरिया, सतिचरिया, समाधिचरिया, जाणचरिया, मग्गचरिया, 
पत्तिचरिया, लोकत्थचरिया। इरियापथचरियाति चतूसु इरियापथेसु। आयतनचरियाति छसु अज्झत्तिकबाहिरेसु 
आयतनेसु। सतिचरियाति चतूसु सतिपट्ठानेसु । समाधिचरियाति चतूसु झानेसु। । आणचरियाति चतूसु अरियसच्चेसु । 
मग्गचरियाति चतूसु अरियमग्गेसु। पत्तिचरियाति चतूसु सामञ्जफलेसु | लोकत्थचरियाति तथागतेसु अरहन्तेसु 
सम्मासम्बुद्धेसु पदेसतो पच्चेकसम्बुद्धेसु पदेसतो सावकेसु । इरियापथचरिया च पणिधिसम्पन्नानं, आयतनचरिया च 
इन्द्रियेसु गृत्तद्वारानं, सतिचरिया च अप्पमादविहारीनं, समाधिचरिया च अधिचित्तमनुयुत्तानं, जाणचरिया च बुद्धिसम्पन्नानं, 
मग्गचरिया च सम्मापटिपन्नानं, पत्तिचरिया च अधिगतफलानं, लोकत्थचरिया च तथागतानं अरहन्तानं सम्मासम्बुद्भानं 
पदेसतो पच्चेकबुद्धानं पदेसतो सावकानं । इमा अट्ट चरियायो। अपरापि अट्ट चरियायो - अधिमुच्चन्तो सद्भाय चरति, 
पग्गण्हन्तो वीरियेन चरति, उपट्टपेन्तो सतिया चरति, अविकखेपं करोन्तो समाधिना चरति, पजानन्तो पञ्ञाय चरति, 
विजानन्तो विञ्ञाणचरियाय चरति। एवं पटिपन्नस्स कुसला धम्मा आयापेन्तीति - आयतनचरियाय चरति। एवं 
पटिपन्नो विसेसमधिगच्छतीति - विसेसचरियाय चरति। इमा अट्ट चरियायो। 


अपरापि अट्टु चरियायो -- दस्सनचरिया च सम्मादिद्रिया, अभिरोपनचरिया च सम्मासङ्कप्पस्स, परिग्गहचरिया च 
सम्मावाचाय, समुट्ठानचरिया च सम्माकम्मन्तस्स, बोदानचरिया च सम्माआजीवस्स, पग्गहचरिया च सम्मावायामस्स, 

उपड्ठानचरिया च सम्मासतिया, अविकखेपचरिया च सम्मासमाधिस्स। इमा अट्ट चरियायो। 


खग्गविसाणकप्पोति यथा खग्गस्स नाम विसाणं एकं होति अदुतियं, एवमेव सो पच्चेकसम्बुद्धो तक्कप्पो 
तस्सदिसो तप्पटिभागो। यथा अतिलोणं वुच्चति लोणकणप्पो, अतितित्तकं वुच्चति तित्तकप्पो, अतिमधुरं वुच्चति 
मधुरकप्पो, अतिउण्हं वुच्चति अग्गिकप्पो, अतिसीतलं वुच्चति हिमकप्पो, महाउदकवकखन्धो वुच्चति समुद्दकप्पो, 
महाभिञ्ञाबलप्पत्तो सावको वुच्चति सत्थुकप्पोति; एवमेव सो पच्चेकसम्बुद्धो तत्थ तक्कप्पो तस्सदिसो तप्पटिभागो एको 
अदुतियो मुत्तबन्धनो सम्मा लोके चरति विहरति इरियति वत्तेति पालेति यपेति यापेतीति - एको चरे खग्गविसाणकप्पो। 
तेनाह सो पच्चेकसम्बुद्धो - 


“सब्बेसु भूतेसु निधाय दण्डं, अविहेठयं अञ्जतरम्पि तेसं । 
न पुत्तमिच्छेय्य कुतो सहायं, एको चरे खग्गविसाणकप्पो'ति॥ 


१२२.संसग्गजातस्स भवन्ति स्नेहा, ख्रेहन्वयं दुक्खमिदं पहोति। 
आदीनवं स्रेहजं पेक्खमानो, एको चरे खग्गविसाणकप्पो॥ 


संसग्गजातस्स भवन्ति ख्रेहाति। संसग्गाति द्वे संसग्गा - दस्सनसंसग्गो च सवनसंसग्गो च। कतमो 
दस्सनसंसग्गो? इधेकच्चो पस्सति इत्थिं वा कुमारिं वा अभिरूपं दस्सनीयं पासादिकं परमाय वण्णपोक्खरताय समन्नागतं । 
दिस्वा पस्सित्वा अनुब्यञ्जनसो निमित्तं गण्हाति - केसा वा सोभना [सोभणा (स्या०)] मुखं वा सोभनं अक्खी वा सोभना 
कण्णा वा सोभना नासा वा सोभना ओड्ठा वा सोभना दन्ता वा सोभना मुखं वा सोभनं गीवा वा सोभना थना वा सोभना उरं 
वा सोभनं उदरं वा सोभनं कटि वा सोभना ऊरू वा सोभना जङ्घा वा सोभना हत्था वा सोभना पादा वा सोभना अङ्गलियो 
वा सोभना नखा वा सोभनाति । दिस्वा पस्सित्वा अभिनन्दति अभिवदति अभिपत्थेति अनुप्पादेति [अनुस्सरति (क०)] 
अनुबन्धति रागबन्धनं - अयं दस्सनसंसग्गो। 


कतमो सवनसंसग्गो? इधेकच्चो सुणाति - “असुकस्पि नाम गामे वा निगमे वा इत्थी वा कुमारी वा अभिरूपा 
दस्सनीया पासादिका परमाय वण्णपोकखरताय समन्नागता ति । सुत्वा सुणित्वा अभिनन्दति अभिवदति अभिपत्थेति 
अनुप्पादेति अनुबन्धति रागबन्धनं - अयं सवनसंसग्गो। 


स््रेहाति द्वे स्रेहा - तण्हास्रेहो च दिडिस्रेहो च। कतमो तण्हाख्रेहो? यावता तण्हासङ्घातेन सीमकतं [सीमकतं 
मरियादिकतं (स्या०)] ओधिकतं परियन्तिकतं परिग्गहितं ममायितं -- “इदं मम, एतं मम, एत्तकं मम, एत्तावता मम” । 
रूपा सद्दा गन्धा रसा फोडुब्बा अत्थरणा पावुरणा दासिदासा अजेळका कुक्कुटसूकरा हत्थिगवास्सवळवा खेत्तं वत्थु 
हिरञ्ञं सुवण्णं गामनिगमराजधानियो रडुञ्च जनपदो च कोसो च कोड्ठागारञ्च, केवलम्पि महापथवि तण्हावसेन ममायति, 
यावता अट्टुसततण्हाविचरितं - अयं तण्हाख्रेहो। 


कतमो दिट्टिस्रेहो? वीसतिवत्थुका सक्कायदिट्टि, दसवत्थुका मिच्छादिड्टि, दसवत्थुका अन्तग्गाहिकादिट्टि। या 
एवरूपा दिट्टि दिड्टिगतं दिड्टिगहनं दिड्टिकन्तारो दिट्टिविसूकायिकं दिट्टिविप्फन्दितं दिड्टिसंयोजनं गाहो पटिग्गाहो [पतिट्ठाहो 
(क०)] अभिनिवेसो परामासो कुम्मग्गो मिच्छापथो मिच्छत्तं तित्थायतनं विपरियासग्गाहो विपरीतग्गाहो विपल्लासग्गाहो 
मिच्छागाहो अयाथावकस्मिं याथावकन्ति गाहो, यावता द्रासट्टि दिड्िगतानि -- अयं दिट्टिस्रेहो । 

संसग्गजातस्स भवन्ति स्नेहाति दस्सनसंसग्गपच्चया च सवनसंसग्गपच्चया च तण्हास्रेहो च दिद्रि्रेहो च भवन्ति 
सम्भवन्ति जायन्ति सञ्जायन्ति निब्बत्तन्ति अभिनिब्बत्तन्ति पातुभवन्तीति -- संसग्गजातस्स भवन्ति स्रेहा । 


स्नेहन्वयं दुक्खमिदं पहोतीति । स्त्रेहोति द्वे ख्रेहा - तण्हास्रेहो च दिट्टिस्रेहो च...पे०... अयं तण्हास्रेहो...पे०... अयं 
दिट्ठिस्रेहो। दुक्खमिदं पहोतीति इधेकच्चो कायेन दुच्चरितं चरति, वाचाय दुच्चरितं चरति, मनसा दुच्चरितं चरति, 
पाणम्पि हनति, अदिन्नम्पि आदियति, सन्धिम्पि छिन्दति, निल्लोपम्पि [विलोपम्पि (स्या०) पस्स महानि० १७०] हरति, 
एकागारिकम्पि करोति, परिपन्थेपि तिट्ठति, परदारम्पि गच्छति, मुसापि भणति। तमेनं गहेत्वा रञ्ञो दस्सेन्ति - “अयं, 
देव, चोरो आगुचारी। इमस्स यं इच्छसि तं दण्डं पणेही”ति। तमेनं राजा तं परिभासति। सो परिभासपच्चयापि दुक्खं 
दोमनस्सं [दुक्खदोमनस्सं (स्या०)] पटिसंवेदेति। एतं भयं दुक्खं दोमनस्सं कुतो जातं? तस्स स्रेहपच्चया च नन्दिपच्चया च 
रागपच्चया च नन्दिरागपच्चया च जातं । 


एत्तकेनपि राजा न तुस्सति। तमेनं राजा बन्धापेति -- अन्दुबन्धनेन वा रज्जुबन्धनेन वा सङ्घलिकबन्धनेन वा 
वेत्तबन्धनेन वा लताबन्धनेन वा पक्खेपबन्धनेन वा परिक्खेपबन्धनेन वा गामबन्धनेन वा निगमबन्धनेन वा रहुबन्धनेन वा 
जनपदबन्धनेन वा, अन्तमसो सवचनीयम्पि करोति -- “न ते लब्भा इतो पक्कमितु'न्ति। सो बन्धनपच्चयापि दुक्खं 
दोमनस्सं पटिसंवेदेति । एतं भयं दुक्खं दोमनस्सं कुतो जातं? तस्स स्रेहपच्चया च नन्दिपच्चया च रागपच्चया च 
नन्दिरागपच्चया च जातं । 


एत्तकेनपि राजा न तुस्सति। तमेनं राजा तस्सेव [तस्स (स्या०)] धनं आहरापेति -- सतं वा सहस्सं वा सतसहस्सं 
वा। सो धनजानिपच्चयापि दुक्खं दोमनस्सं पटिसंवेदेति । एतं भयं दुक्खं दोमनस्सं कुतो जातं? तस्स स्रेहपच्चया च 
नन्दिपच्चया च रागपच्चया च नन्दिरागपच्चया च जातं। 


एत्तकेनपि राजा न तुस्सति। तमेनं राजा विविधा कम्मकारणा [विविधानि कम्मकरणानि (क०)] कारापेति - 
कसाहिपि ताळेति, वेत्तेहिपि ताळेति, अड्डदण्डेहिपि ताळेति, हत्थम्पि छिन्दति, पादम्पि छिन्दति, हत्थपादम्पि छिन्दति, 
कण्णम्पि छिन्दति, नासम्पि छिन्दति, कण्णनासम्पि छिन्दति, बिलङ्गथालिकम्पि करोति, सङ्घमुण्डिकम्पि करोति, 
राहमुखम्पि करोति, जोतिमालिकम्पि करोति, हत्थपज्जोतिकम्पि करोति, एरकवत्तिकम्पि [एरकवट्टिकम्पि (स्या० क०) 
पस्स म० नि० १.१६९] करोति, चीरकवासिकम्पि करोति, एणेय्यकम्पि करोति, बळिसमंसिकम्पि करोति, कहापणिकम्पि 
करोति, खारापतच्छिकम्पि [खारापटिच्छिकम्पि (क०)] करोति, पलिघपरिवत्तिकम्पि करोति, पलालपीठकम्पि करोति, 
तत्तेनपि तेलेन ओसिञ्चति, सुनखेहिपि खादापेति, जीवन्तम्पि सूले उत्तासेति, असिनापि सीसं छिन्दति। सो 
कम्मकारणपच्चयापि दुक्खं दोमनस्सं पटिसंवेदेति। एतं भयं दुक्खं दोमनस्सं कुतो जातं? तस्स स्रेहपच्चया च नन्दिपच्चया 
च रागपच्चया च नन्दिरागपच्चया च जातं। राजा इमेसं चतुन्नं दण्डानं इस्सरो। 


सो सकेन कम्मेन कायस्स भेदा परं मरणा अपायं दुग्गतिं विनिपातं निरयं उपपज्जति। तमेनं निरयपाला 
पञ्चविधबन्धनं नाम कम्मकारणं करोन्ति [कारेन्ति (स्या क०) पस्स म० नि० ३.२६७] - तत्तं अयोखिलं हत्थे गमेन्ति, 
तत्तं अयोखिलं दुतिये हत्थे गमेन्ति, तत्तं अयोखिलं पादे गमेन्ति, तत्तं अयोखिलं दुतिये पादे गमेन्ति, तत्तं अयोखिलं मज्झे 
उरस्मिं गमेन्ति। सो तत्थ दुक्खा तिब्बा [तिप्पा (स्या०)] खरा कटुका वेदना वेदेति; न च ताव कालं करोति याव न तं 
पापकम्मं ब्यन्तीहोति । एतं भयं दुक्खं दोमनस्सं कुतो जातं? तस्स स्रेहपच्चया च नन्दिपच्चया च रागपच्चया च 
नन्दिरागपच्चया च जातं । 

तमेनं निरयपाला संवेसेत्वा [संवेसित्वा (स्या० क०) पस्स म० नि० ३.२६७] कुठारीहि [कुधारीहि (स्या? क०)] 
तच्छन्ति...पे०... तमेनं निरयपाला उद्धंपादं अधोसिरं गहेत्वा वासीहि तच्छन्ति | तमेनं निरयपाला रथे योजेत्वा आदित्ताय 
पथविया सम्पज्जलिताय सजोतिभूताय [सञ्जोतिभूताय (स्या०)] सारेन्तिपि पच्चासारेन्तिपि । तमेनं निरयपाला महन्तं 
अङ्गारपब्बतं आदित्तं सम्पज्जलितं सजोतिभूतं आरोपेन्तिपि ओरोपेन्तिपि । तमेनं निरयपाला उद्धंपादं अधोसिरं गहेत्वा 
तत्ताय लोहकुम्भिया पक्खिपन्ति आदित्ताय सम्पज्जलिताय सजोतिभूताय । सो तत्थ फेणुद्देहकं पच्चति। सो तत्थ 
फेणुद्देहकं पच्चमानो सकिम्पि उद्धं गच्छति, सकिम्पि अधो गच्छति, सकिम्पि तिरियं गच्छति । सो तत्थ दुक्खा तिब्बा खरा 
कटुका वेदना वेदेति; न च ताव कालङ्करोति याव न तं पापकम्मं ब्यन्तीहोति। एतं भयं दुक्खं दोमनस्सं कुतो जातं? तस्स 
स्रेहपच्चया च नन्दिपच्चया च रागपच्चया च नन्दिरागपच्चया च जातं। 


तमेनं निरयपाला महानिरये पक्खिपन्ति। सो खो पन महानिरयो - 


चतुक्कण्णो चतुद्वारो, विभत्तो भागसो मितो। 
अयोपाकारपरियन्तो, अयसा पटिकुज्जितो॥ 


तस्स अयोमया भूमि, जलिता तेजसा युता । 
समन्ता योजनसतं, फरित्वा तिट्ठति सब्बदा॥ 


कदरियातपना [कदरिया तापना (क०) महानि० १७०] घोरा, अच्चिमन्तो दुरासदा । 
लोमहंसनरूपा च, भेस्मा पटिभया दुखा॥ 


पुरत्थिमाय च भित्तिया, अच्चिक्खन्धो समुदितो । 
डहन्तो पापकम्मन्ते, पच्छिमाय पटिहञ्ञति॥ 


पच्छिमाय च भित्तिया, अच्चिक्खन्धो समुट्टितो। 
डहन्तो पापकम्मन्ते, पुरिमाय पटिहञ्ञति॥ 


दक्खिणाय च भित्तिया, अच्चिक्खन्धो समुट्टितो। 
डहन्तो पापकम्मन्ते, उत्तराय पटिहञ्ञति॥ 


उत्तराय च भित्तिया, अच्चिकखन्धो समुद्टितो । 
डहन्तो पापकम्मन्ते, दक्खिणाय पटिहञ्ञति॥ 


हेट्ठतो च समुट्ठाय, अच्चिकखन्धो भयानको। 
डहन्तो पापकम्मन्ते, छदनस्मिं पटिहञ्जति॥ 


छदनम्हा समुट्ठाय, अच्चिक्खन्धो भयानको । 
डहन्तो पापकम्मन्ते, भूमियं पटिहञ्ञति॥ 

अयोकपालमादित्तं, सन्तत्तं जलितं यथा। 
एवं अवीचिनिरयो, हेड्ठा उपरि पस्सतो॥ 


तत्थ सत्ता महालुद्दा, महाकिन्बिसकारिनो । 
अच्चन्तपापकम्मन्ता, पच्चन्ति न च मिय्यरे [मीयरे (क०)]॥ 


जातवेदसमो कायो, तेसं निरयवासिनं । 
पस्स कम्मानं दळहत्तं, न भस्मा होति नपि मसि॥ 


पुरत्थिमेनपि धावन्ति, ततो धावन्ति पच्छिमं । 
उत्तरेनपि धावन्ति, ततो धावन्ति दक्खिणं॥ 


यं यं दिसं पधावन्ति, तं तं द्वारं पिधीयति। 
अभिनिक्खमितासा ते, सत्ता मोकखगवेसिनो॥ 


न ते ततो निक्खमितुं, लभन्ति कम्मपच्चया । 
तेसञ्च पापकम्मन्तं, अविपक्कं कतं बहुन्ति॥ 


एतं भयं दुक्खं दोमनस्सं कुतो जातं? तस्स स्रेहपच्चया च नन्दिपच्चया च रागपच्चया च नन्दिरागपच्चया च जातं । 


यानि च नेरयिकानि दुक्खानि यानि च तिरच्छानयोनिकानि दुक्खानि यानि च पेत्तिविसयिकानि दुक्खानि यानि च 
मानुसिकानि दुक्खानि, तानि कुतो जातानि कुतो सञ्जातानि कुतो निब्बत्तानि कुतो अभिनिब्बत्तानि कुतो पातुभूतानि? 
तस्स स्रेहपच्चया च नन्दिपच्चया च रागपच्चया च नन्दिरागपच्चया च भवन्ति सम्भवन्ति जायन्ति सञ्जायन्ति निब्बत्तन्ति 
अभिनिब्बत्तन्ति पातुभवन्तीति - स्रेहन्वयं दुक्खमिदं पहोति । 


दिड्टिख्रेहो। आदीनवं स्रेहजं पेक्खमानोति तण्हाख्रेहो च दिट्टिखेहो च आदीनवं ख्रेहजं पेकखमानो दक्खमानो 
ओलोकयमानो निज्झायमानो उपपरिक्खमानोति - आदीनवं ख्रेहजं पेक्खमानो, एको चरे खग्गविसाणकप्पो। तेनाह सो 
पच्चेकसम्बुद्धो - 


““संसग्गजातस्स भवन्ति स्रेहा, ख्रेहन्वयं दुकखमिदं पहोति । 
आदीनवं स्रेहजं पेक्खमानो, एको चरे खग्गविसाणकप्पो'ति॥ 


१२३.मित्ते सुहज्जे अनुकम्पमानो, हापेति अत्थं पटिबद्धचित्तो [पटिबन्धचित्तो (क०)] । 
एतं भयं सन्थवे [सन्धवे (क०)] पेक्खमानो, एको चरे खग्गविसाणकप्पो॥ 


मित्ते सुहज्जे अनुकम्पमानो, हापेति अत्थं पटिबद्धचित्तोति । मित्ताति द्वे मित्ता - अगारिकमित्तो च 
अनागारिकमित्तो [पब्बजितमित्तो (क०) एवमुपरिपि] च। कतमो अगारिकमित्तो? इधेकच्चो दुद्ददं ददाति, दुच्चजं चजति, 

दुक्करं करोति, दुक्खमं खमति, गुय्हमस्स आचिक्खति, गुय्हमस्स परिगूहति [परिगुय्हति (स्या क०)], आपदासु न 
विजहति, जीवितम्पिस्स अत्थाय परिच्चत्तं होति, खीणे नातिमञ्ञति - अयं अगारिकमित्तो। 


कतमो अनागारिकमित्तो? इध भिक्खु पियो च होति मनापो च गरु च भावनीयो च वत्ता च वचनक्खमो च गम्भीरञ्च 
कथं कत्ता, नो च अट्टाने नियोजेति अधिसीले समादपेति, चतुन्नं सतिपट्ठानानं भावनानुयोगे समादपेति, चतुन्नं 


मग्गस्स भावनानुयोगे समादपेति - अयं अनागारिकमित्तो । 


सुहज्जा वुच्चन्ति येहि सह आगमनं फासु गमनं फासु ठानं फासु निसज्जनं [निसज्जा (क०)] फासु सयनं फासु 
आलपनं फासु सल्लपनं फासु उल्लपनं फासु समुल्लपनं फासु । मित्ते सुहज्जे अनुकम्पमानो हापेति अत्थन्ति मित्ते च 
सुहज्जे च सन्दि्ठे च सम्भत्ते च सहाये च अनुकम्पमानो अनुपेकखमानो अनुगण्हमानो अत्तत्थम्पि परत्थम्पि उभयत्थम्पि 
हापेति, दिट्ठधम्मिकम्पि अत्थं हापेति, सम्परायिकम्पि अत्थं हापेति, परमत्थम्पि हापेति पहापेति परिहापेति परिधंसेति 
परिवज्जेति [परिसज्जेति (स्या०)] अन्तरधापेतीति - मित्ते सुहज्जे अनुकम्पमानो हापेति अत्थं । 


पटिबद्धचित्तोति ट्रीहि कारणेहि पटिबद्धचित्तो होति - अत्तानं वा नीचं ठपेन्तो परं उच्चं ठपेन्तो पटिबद्धचित्तो होति, 
अत्तानं वा उच्चं ठपेन्तो परं नीचं ठपेन्तो पटिबद्धचित्तो होति। कथं अत्तानं नीचं ठपेन्तो परं उच्चं ठपेन्तो पटिबद्धचित्तो 
होति? तुम्हे मे बहूपकारा, अहं तुम्हे निस्साय लभामि चीवरपिण्डपातसेनासनगिलानपच्चयभेसज्जपरिकखारं । यम्पि [येपि 
(क०) एवं चूळनि० खग्गविसाणसुत्तनिद्देस १५१] मे अज्ञे दातुं वा कातुं वा मञ्जन्ति तुम्हे निस्साय तुम्हे सम्पस्सन्ता । 
यम्पि मे पोराणं मातापेत्तिकं नामगोत्तं, तम्पि मे अन्तरहितं। तुम्हेहि अहं जायामि - असुकस्स कुलुपको, असुकाय 
कुलुपकोति। एवं अत्तानं नीचं ठपेन्तो परं उच्चं ठपेन्तो पटिबद्भचित्तो होति। 


कथं अत्तानं उच्चं ठपेन्तो परं नीचं ठपेन्तो पटिबद्धचित्तो होति? अहं तुम्हाकं बहूपकारो, तुम्हे मं आगम्म बुद्धं सरणं 
गता, धम्मं सरणं गता, सङ्घं सरणं गता, पाणातिपाता पटिविरता, अदिन्नादाना पटिविरता, कामेसुमिच्छाचारा पटिविरता, 
मुसावादा पटिविरता, सुरामेरयमज्जपमादट्ठाना पटिविरता; अहं तुम्हाकं उद्देसं देमि, परिपुच्छं देमि, उपोसथं आचिक्खामि, 
नवकम्मं अधिड्ठामि। अथ पन तुम्हे मं उज्झित्वा [परिच्चजित्वा (स्या०)] अञ्ञे सक्करोथ गरुं करोथ मानेथ पूजेथाति। एवं 
अत्तानं उच्चं ठपेन्तो परं नीचं ठपेन्तो पटिबद्धचित्तो होतीति - मित्ते सुहज्जे अनुकम्पमानो, हापेति अत्थं पटिबद्धचित्तो। 


एतं भयं सन्थवे पेक्खमानोति। भयन्ति जातिभयं जराभयं व्याधिभयं मरणभयं राजभयं चोरभयं अग्गिभयं 
उदकभयं अत्तानुवादभयं परानुवादभयं दण्डभयं दुग्गतिभयं ऊमिभयं कुम्भिलभयं आवट्टभयं सुसुमारभयं [सुंसुमारभयं 
(स्या०)] आजीविकभयं असिलोकभयं परिससारज्जभयं मदनभयं भयानकं छम्मितत्तं लोमहंसो चेतसो उब्बेगो उत्रासो । 


सन्थवे पेक्खमानोति एतं भयं सन्थवे पेक्खमानो दक्खमानो ओलोकयमानो निज्झायमानो उपपरिक्खमानोति - एतं भयं 
सन्थवे पेक्खमानो, एको चरे खग्गविसाणकणप्पो। तेनाह सो पच्चेकसम्बुद्धो - 


““मित्ते सुहज्जे अनुकम्पमानो, हापेति अत्थं पटिबद्धचित्तो। 
एतं भयं सन्थवे पेक्खमानो, एको चरे खग्गविसाणकप्पो'ति॥ 

१२४वंसो विसालोव यथा विसत्तो, पुत्तेसु दारेसु च या अपेक्खा। 
वंसक्कळीरोव [वंसे कळीरोव (क०)] असज्जमानो, एको चरे खग्गविसाणकप्पो॥ 


बंसो विसालोव यथा विसत्तोति वंसो वुच्चति वेळुगुम्बो। यथा वेळुगुम्बस्मिं पोराणका वंसा सत्ता [वेळुगुम्बस्मि 
कण्टका जटिता संसिब्बिता (स्या०)] विसत्ता आसत्ता लग्गा लग्गिता पलिबुद्धा, एवमेव विसत्तिका वुच्चति तण्हा। यो 
रागो सारागो अनुनयो अनुरोधो नन्दी नन्दिरागो चित्तस्स सारागो इच्छा मुच्छा अज्झोसानं गेधो पलिगेधो सङ्गो पङ्को एजा 
माया जनिका सञ्जननी सिब्बिनी जालिनी सरिता विसत्तिका सुत्तं विसटा आयूहनी दुतिया पणिधि भवनेत्ति वनं वनथो 
सन्थवो सिनेहो अपेक्खा पटिबन्धु आसा आसीसना आसीसितत्तं रूपासा सद्दासा गन्धासा रसासा फोडुब्बासा लाभासा 
धनासा पुत्तासा जीवितासा जप्पा पजप्पा अभिजप्पा जप्पना जप्पितत्तं लोलुप्पं लोलुप्पायना लोलुप्पायितत्तं पुच्छञ्जिकता 
साधुकम्यता अधम्मरागो विसमलोभो निकन्ति निकामना पत्थना पिहना सम्पत्थना कामतण्हा भवतण्हा विभवतण्हा 
रूपतण्हा अरूपतण्हा निरोधतण्हा रूपतण्हा सद्दतण्हा गन्धतण्हा रसतण्हा फोइुब्बतण्हा धम्मतण्हा ओघो योगो गन्थो 
उपादानं आवरणं नीवरणं छदनं बन्धनं उपक्किलेसो अनुसयो परियुड्डानं लता वेविच्छं दुक्खमूलं दुक्खनिदानं दुक्खप्पभवो 
मारपासो मारबळिसं मारविसयो मारनिवासो मारबन्धनं तण्हानदी तण्हाजालं तण्हागहुलं तण्हासमुद्दो अभिज्झा लोभो 
अकुसलमूलं । 


विसत्तिकाति केनड्रेन विसत्तिका? विसालाति विसत्तिका विसताति विसत्तिका, विसटाति विसत्तिका, विसमाति 
विसत्तिका, विसक्कतीति विसत्तिका, विसंहरतीति विसत्तिका, विसंवादिकाति विसत्तिका, विसमूलाति विसत्तिका, 
विसफलाति विसत्तिका, विसपरिभोगाति विसत्तिका। विसाला वा पन तण्हा रूपे सद्दे गन्धे रसे फोदुब्बे कुले गणे आवासे 
लाभे यसे पसंसाय सुखे चीवरे पिण्डपाते सेनासने गिलानपच्चयभेसज्जपरिक्खारे कामधातुया रूपधातुया अरूपधातुया 
कामभवे रूपभवे अरूपभवे सञ्जाभवे असञ्जाभवे नेबसञ्जानासञ्ञाभवे एकवोकारभवे चतुवोकारभवे पञ्चवोकारभवे 
अतीते अनागते पच्चुप्पन्ने दिटटसुतमुतविञ्जातब्बेसु धम्मेसु विसता वित्थताति - विसत्तिकाति - वंसो विसालोव यथा 
विसत्तो। 


पृत्तेसु दारेसु च या अपेक्खाति। पुत्ताति चत्तारो पुत्ता - अत्रजो पृत्तो, खेत्तजो पुत्तो, दिन्नको पुत्तो, अन्तेवासिको 


पुत्तेसु दारेसु च या अपेक्खा । 


बंसक्कळीरोव असज्जमानोति वंसो वुच्चति वेळुगुम्बो। यथा वेळुगुम्बस्मिं तरुणका कळीरका [तरुणकळीरा 
(स्या०)] असत्ता अलग्गा अगधिता [अपलिवेट्टिता (स्या०)] अपलिबुद्धा निकखन्ता निस्सटा विप्पमुत्ता एवमेव । सज्जाति 
द्वे सज्जना - तण्हासज्जना च दिट्टिसज्जना च...पे०... अयं तण्हासज्जना...पे०... अयं दिट्टिसज्जना । तस्स 
पच्चेकसम्बुद्भस्स तण्हासज्जना पहीना, दिट्विसज्जना पटिनिस्सट्टा । तण्हासज्जनाय पहीनत्ता दिट्टिसज्जनाय पटिनिस्सट्नुत्ता 
सो पच्चेकसम्बुद्धो रूपे न सज्जति सद्दे न सज्जति गन्धे न सज्जति रसे न सज्जति फोडुब्बे न सज्जति कुले...पे०... गणे... 
आवासे... लाभे... यसे... पसंसाय... सुखे... चीवरे... पिण्डपाते... सेनासने... गिलानपच्चयभेसज्जपरिकखारे... कामधातुया... 
रूपधातुया... अरूपधातुया... कामभवे... रूपभवे... अरूपभवे... सञ्जाभवे... असञ्जाभवे... नेबसञ्जानासञ्जाभवे... 
एकवोकारभवे... चतुबोकारभवे... पञ्चवोकारभवे... अतीते... अनागते... पच्चुप्पन्ने... दिटटसुतमुतविञ्ञातब्बेसु धम्मेसु न 
सज्जति न गण्हाति न बज्झति न पलिबज्झति न मुच्छति; निक्खन्तो निस्सटो विप्पमृत्तो विसञ्ञुत्तो विमरियादिकतेन 

चेतसा विहरतीति - बंसक्कळीरोव असज्जमानो, एको चरे खग्गविसाणकणप्पो । तेनाह सो पच्चेकसम्बुद्धो - 


““वंसो विसालोव यथा विसत्तो, पुत्तेसु दारेसु च या अपेक्खा । 
वंसक्कळीरोव असज्जमानो, एको चरे खग्गविसाणकप्पो'ति॥ 


१२५मिगो अरञ्ञम्हि यथा अबद्धो [अबन्धो (स्या क०)], येनिच्छकं गच्छति गोचराय। 
विञ्ञू नरो सेरितं पेक्खमानो, एको चरे खग्गविसाणकप्पो॥ 


मिगो अरञ्ञम्हि यथा अबद्धो, येनिच्छकं गच्छति गोचरायाति। मिगोति द्वे मिगा - एणिमिगो च पसदमिगो च। 
यथा आरञ्जिको [आरञ्जको (स्या० क०)] मिगो अरञ्जे पवने चरमानो [अरञ्ञे वसमानो (स्या०)] विस्सत्थो गच्छति 
विस्सत्थो तिट्ठति विस्सत्थो निसीदति विस्सत्थो सेय्यं कप्पेति। 


वुत्तञ्हेतं भगवता -- ““सेय्यथापि, भिकखवे, आरञ्जिको मिगो अरञ्ञे पवने चरमानो विस्सत्थो गच्छति विस्सत्थो 
तिइति विस्सत्थो निसीदति विस्सत्थो सेय्यं कप्पेति। तं किस्स हेतु? अनापाथगतो, भिक्खवे, लुद्दस्स । एवमेव खो, 
भिक्खवे, भिक्खु विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं 
उपसम्पज्ज विहरति । अयं वुच्चति, भिकखवे, “भिक्खु अन्धमकासि मारं, अपदं [परं (क०) म० नि० १.२७१] वधित्वा 
मारचकखुं अदस्सनं गतो पापिमतो'। 


“पुन चपरं, भिक्खवे, भिक्खु वितककविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं उपसम्पज्ज विहरति। अयं वुच्चति, भिक्खवे, “भिक्खु अन्धमकासि मारं, अपदं वधित्वा 
मारचकखुं अदस्सनं गतो पापिमतो'। 


“पुन चपरं, भिक्खवे, भिक्खु पीतिया च विरागा उपेक्खको च विहरति सतो च सम्पजानो सुखञ्च कायेन 
पटिसंवेदेति, यं तं अरिया आचिकखन्ति “उपेक्खको सतिमा सुखविहारी'ति ततियं झानं उपसम्पज्ज विहरति। अयं वुच्चति, 
भिक्खवे, “भिक्खु अन्धमकासि मारं, अपदं वधित्वा मारचक्खुं अदस्सनं गतो पापिमतो'। 


“पुन चपरं, भिकखवे, भिक्खु सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। अयं वुच्चति, भिक्खवे, “भिक्खु अन्धमकासि 
मारं, अपदं वधित्वा मारचक्खुं अदस्सनं गतो पापिमतो'। 


“पुन चपरं, भिक्खवे, भिक्खु सब्बसो रूपसञ्जानं समतिक्कमा पटिघसञ्ञानं अत्थङ्गमा नानत्तसञ्ञानं 
अमनसिकारा “अनन्तो आकासो ति आकासानञ्चायतनं उपसम्पज्ज विहरति। अयं वुच्चति, भिक्खवे, ‘भिक्खु 
अन्धमकासि मारं, अपदं वधित्वा मारचक्खुं अदस्सनं गतो पापिमतो'। 


“पुन चपरं, भिक्खवे, भिक्खु सब्बसो आकासानञ्चायतनं समतिक्कम्म 'अनन्तं विञ्ञाण'न्ति विञ्ञाणञ्चायतनं 
उपसम्पज्ज विहरति...पे०... । 


“पुन चपरं, भिक्खवे, सब्बसो विञ्ञाणञ्चायतनं समतिक्कम्म 'नत्थि किञ्ची'ति आकिञ्चञ्जायतनं उपसम्पज्ज 

विहरति...पे०... । 


“पुन चपरं, भिक्खवे, सब्बसो नेवसञ्ञानासञ्ञायतनं समतिक्कम्म सञ्जावेदयितनिरोधं उपसम्पज्ज विहरति, 
पञ्ञाय चस्स दिस्वा आसवा परिकखीणा होन्ति। अयं वुच्चति, भिकखवे, "भिक्खु अन्धमकासि मारं, अपदं वधित्वा 
मारचकखुं अदस्सनं गतो पापिमतो', तिण्णो लोके विसत्तिकं । सो विस्सत्थो गच्छति विस्सत्थो तिट्ठति विस्सत्थो निसीदति 
विस्सत्थो सेय्यं कप्पेति । तं किस्स हेतु? अनापाथगतो, भिक्खवे, पापिमतो”ति - मिगो अरञ्ञम्हि यथा अबद्धो, 
येनिच्छकं गच्छति गोचराय। 


विञ्ञू नरो सेरितं पेक्खमानोति। विञ्ञूति पण्डितो पञ्जवा बुद्धिमा जाणी विभावी मेधावी । नरोति सत्तो माणवो 
पोसो पुग्गलो जीवो जागु जन्तु इन्दगु मनुजो। सेरीति द्वे सेरी - धम्मोपि सेरी पुग्गलोपि सेरी। कतमो धम्मो सेरी? चत्तारो 
सतिपद्ठाना चत्तारो सम्मप्पधाना चत्तारो इद्धिपादा पञ्चिन्द्रियानि पञ्च बलानि सत्त बोज्झङ्गा अरियो अदुङ्गिको मग्गो - 
अयं धम्मो सेरी। कतमो पुग्गलो सेरी? यो इमिना सेरिना धम्मेन समन्नागतो, सो वुच्चति पुग्गलो सेरी। विञ्ञू नरो सेरितं 
पेक्खमानोति विञ्ञू नरो सेरितं धम्मं पेकखमानो, दकखमानो ओलोकयमानो निज्झायमानो उपपरिक्खमानोति - विञ्ञू 
नरो सेरितं पेक्खमानो, एको चरे खग्गविसाणकप्पो। तेनाह सो पच्चेकसम्बुद्धो - 


“मिगो अरञ्ञम्हि यथा अबद्भो, येनिच्छकं गच्छति गोचराय । 
विञ्जू नरो सेरितं पेक्खमानो, एको चरे खग्गविसाणकप्पो”ति॥ 


१२६.आमन्तना होति सहायमज्झे, वासे ठाने गमने चारिकाय। 
अनभिज्झितं सेरितं पेक्खमानो, एको चरे खग्गविसाणकप्पो॥ 
आमन्तना होति सहायमज्झे, वासे ठाने गमने चारिकायाति सहाया वुच्चन्ति येहि सह आगमनं फासु गमनं फासु 
गमनागमनं फासु ठानं फासु निसज्जनं फासु सयनं फासु आलपनं फासु सल्लपनं फासु उल्लपनं फासु समुल्लपनं फासु । 
आमन्तना होति सहायमज्झे, वासे ठाने गमने चारिकायाति सहायमज्झे वासेपि ठानेपि गमनेपि चारिकायपि 
अत्तत्थमन्तना परत्थमन्तना उभयत्थमन्तना दिइधम्मिकत्थमन्तना सम्परायिकत्थमन्तना परमत्थमन्तना [उभयत्थमन्तना 
(क०)] ति - आमन्तना होति सहायमज्झे, वासे ठाने गमने चारिकाय। 


अनभिज्झितं सेरितं पेक्खमानोति अनभिञ्झितं एतं वत्थु बालानं असण्पुरिसानं तित्थियानं तित्थयसावकानं, यदिदं 
-- भण्डुकासायवत्थवसनता। अभिज्झितं एतं वत्थु पण्डितानं सप्पुरिसानं बुद्भसावकानं पच्चेकबुद्धानं, यदिदं - 
भण्डुकासायवत्थवसनता। सेरीति द्वे सेरी - धम्मोपि सेरी पुग्गलोपि सेरी। कतमो धम्मो सेरी? चत्तारो सतिपट्टाना ...पे०... 
अरियो अट्टङ्गिको मग्गो - अयं धम्मो सेरी। कतमो पुग्गलो सेरी? यो इमिना सेरिना धम्मेन समन्नागतो, सो वुच्चति 
पुग्गलो सेरी। अनभिज्झितं सेरितं पेक्खमानोति सरितं धम्मं पेकखमानो दकखमानो ओलोकयमानो निज्झायमानो 
उपपरिक्खमानोति - अनभिज्झितं सेरितं पेकखमानो, एको चरे खग्गविसाणकणप्पो। तेनाह सो पच्चेकसम्बुद्धो - 


““आमन्तना होति सहायमज्झे, वासे ठाने गमने चारिकाय। 

अनभिञ्झितं सेरितं पेक्खमानो, एको चरे खग्गविसाणकप्पो”ति॥ 


१२७खिट्टा [खिट्टा (क०)] रती होति सहायमज्झे, पृत्तेसु च विपुलं होति पेमं। 
पियविष्पयोगं [विप्पयोगम्पि (क०)] बिजिगुच्छमानो, एको चरे खग्गविसाणकप्पो॥ 


खिड्डा रती होति सहायमज्झेति । खिट्टाति द्रे खिड्डा - कायिका च खिट्टा वाचसिका च खिट्टा। कतमा कायिका 
खिड्डा? हत्थीहिपि कोळन्ति, अस्सेहिपि कीळन्ति, रथेहिपि कीळन्ति, धनूहिपि कोळन्ति, थरूहिपि कोळन्ति, अट्टुपदेहिपि 
कोळन्ति, दसपदेहिपि कोळन्ति, आकासेपि कीळन्ति, परिहारपथेपि कोळन्ति, सन्तिकायपि कीळन्ति, खलिकायपि 
कोळन्ति, घटिकायपि कीळन्ति, सलाकहत्थेनपि कोळन्ति, अक्खेनपि कीळन्ति, पङ्गचीरेनपि कीळन्ति, वङ्ककेनपि 
कोळन्ति, मोकखचिकायपि कोळन्ति, चिङ्गलकेनपि कोळन्ति, पत्ताळहकेनपि कोळन्ति, रथकेनपि कोळन्ति, धनुकेनपि 
कोळन्ति, अक्खरिकायपि कीळन्ति, मनेसिकायपि कीळन्ति, यथावज्जेनपि कोळन्ति। अयं कायिका खिड्डा। 


कतमा वाचसिका खिड्डा? मुखभेरिकं मुखालम्बरं मुर्खडण्डिमकं [मुखदेण्डिमकं (स्या०), मुखदिन्दिमकं (क०)] 
मुखचलिमकं मुखकेरकं [मुखभेरुकं (स्या०)] मुखदद्दरिकं नाटकं लासं गीतं दवकम्मं । अयं वाचसिका खिड्डा । 


रतीति अनुक्कण्ठिताधिवचनमेतं रतीति। सहाया वुच्चन्ति येहि सह आगमनं फासु गमनं फासु गमनागमनं फासु 
ठानं फासु निसज्जनं फासु सयनं फासु आलपनं फासु सल्लपनं फासु उल्लपनं फासु समुल्लपनं फासु। खिट्ठा रती होति 
सहायमज्झेति खिड्डा च रति च सहायमज्झे होतीति - खिट्टा रती होति सहायमज्झे । 


पुत्तेसु च विपुलं होति पेमन्ति। पृत्ताति चत्तारो पुत्ता - अत्रजो पुत्तो, खेत्तजो पुत्तो, दिन्नको पृत्तो, अन्तेवासिको 
पुत्तो। पृत्तेसु च विपुलं होति पेमन्ति पृत्तेसु च अधिमत्तं होति पेमन्ति - पुत्तेसु च विपुलं होति पेमं । 


पियविष्पयोगं विजिगुच्छमानोति द्वे पिया - सत्ता वा सङ्घारा वा। कतमे सत्ता पिया? इध यस्स ते होन्ति अत्थकामा 
हितकामा फासुकामा योगकखेमकामा माता वा पिता वा भाता वा भगिनी वा पुत्तो वा धीता वा मित्ता वा अमच्चा वा जाती 
वा सालोहिता वा, इमे सत्ता पिया। 


कतमे सङ्घारा पिया? मनापिका रूपा मनापिका सद्दा मनापिका गन्धा मनापिका रसा मनापिका फोदुब्बा, इमे सङ्घारा 
पिया | पियविष्पयोगं विजिगुच्छमानोति पियानं विप्पयोगं विजिगुच्छमानो अट्टियमानो हरायमानोति -- पियविप्पयोगं 
विजिगुच्छमानो, एको चरे खग्गविसाणकप्पो। तेनाह सो पच्चेकसम्बुद्धो - 


““खिड्डा रती होति सहायमज्झे, पुत्तेसु च विपुलं होति पेमं । 
पियविप्पयोगं विजिगुच्छमानो, एको चरे खग्गविसाणकप्पो'ति॥ 


१२८.चातुद्दिसो अप्पटिघो च होति, सन्तुस्समानो इतरीतरेन। 
परिस्सयानं सहिता अछम्भी, एको चरे खग्गविसाणकप्पो॥ 


चातुद्दिसो अप्पटिघो च होतीति। चातुद्दिसोति सो पच्चेकसम्बुद्भरो मेत्तासहगतेन चेतसा एकं दिसं फरित्वा विहरति, 
तथा दुतियं, तथा ततियं, तथा चतुत्थं । इति उद्भमधो तिरियं सब्बधि सब्बत्तताय सब्बावन्तं लोकं मेत्तासहगतेन चेतसा 

विपुलेन महग्गतेन अप्पमाणेन अवेरेन अब्यापज्जेन [अब्यापज्झेन (स्या०) पस्स दी० नि० ३.३०८] फरित्वा 


दिसाय सत्ता ते अप्पटिकूला [अप्पटिकुला (बहूसु)] होन्ति, ये दक्खिणाय दिसाय सत्ता ते अप्पटिकूला होन्ति, ये पच्छिमाय 
दिसाय सत्ता ते अप्पटिकूला होन्ति, ये उत्तराय दिसाय सत्ता ते अप्पटिकूला होन्ति, ये पुरत्थिमाय अनुदिसाय सत्ता ते 
अप्पटिकूला होन्ति, ये दक्खिणाय अनुदिसाय सत्ता ते अप्पटिकूला होन्ति, ये पच्छिमाय अनुदिसाय सत्ता ते अप्पटिकूला 
होन्ति, ये उत्तराय अनुदिसाय सत्ता ते अप्पटिकूला होन्ति, ये हेड्टिमाय दिसाय सत्ता ते अप्पटिकूला होन्ति, ये उपरिमाय 
दिसाय सत्ता ते अप्पटिकूला होन्ति, ये दिसासु विदिसासु सत्ता ते अप्पटिकूला होन्ति; करुणाय भावितत्ता मुदिताय 


अप्पटिकूला होन्तीति - चातुद्दिसो अप्पटिघो च होति। 


सन्तुस्समानो इतरीतरेनाति सो पच्चेकसम्बुद्भो सन्तुड्डो होति इतरीतरेन चीवरेन, इतरीतरचीवरसन्तुड्टिया च 
बण्णवादी, न च चीवरहेतु अनेसनं अप्पतिरूपं [अप्पटिरूपं (स्या०)] आपज्जति। अलद्भा च चीवरं न परितस्सति, लद्भा 
च चीवरं अगधितो अमुच्छितो अनज्झापसन्नो [अनज्झोपन्नो (स्या०)] आदीनवदस्सावी निस्सरणपञ्जो परिभुञ्जति। 
ताय च पन इतरीतरचीवरसन्तुट्टिया नेवत्तानुक्कंसेति न परं वम्भेति। यो हि तत्थ दक्खो अनलसो सम्पजानो पतिस्सतो, 
अयं वुच्चति पच्चेकसम्बुद्धो पोराणे अग्गञ्ञे अरियवंसे ठितो। सन्तुट्ठी होति इतरीतरेन पिण्डपातेन...पे०... 


इतरीतरगिलानपच्चयभेसज्जपरिक्खारसन्तुट्िया च बण्णवादी, न च गिलानपच्चयभेसज्जपरिक्खारहेतु अनेसनं 
अप्पतिरूपं आपज्जति। अलद्भा च गिलानपच्चयभेसज्जपरिक्खारानं न परितस्सति। लद्धा च 
गिलानपच्चयभेसज्जपरिक्खारं अगधितो अमुच्छितो अनज्झापन्नो आदीनवदस्सावी निस्सरणपञ्ञो परिभुञ्जति। ताय च 
इतरीतरगिलानपच्चयभेसज्जपरिक्खारसन्तुद्टिया नेवत्तानुक्कंसेति न परं वम्भेति। यो हि तत्थ दक्खो अनलसो सम्पजानो 
पतिस्सतो, अयं वुच्चति पच्चेकसम्बुद्भो पोराणे अग्गञ्जे अरियवंसे ठितोति - सन्तुस्समानो इतरीतरेन। 


परिस्सयानं सहिता अछम्भीति। परिस्सयाति द्वे परिस्सया - पाकटपरिस्सया च पटिच्छन्नपरिस्सया च। कतमे 
पाकटपरिस्सया? सीहा ब्यग्घा दीपी अच्छा तरच्छा कोका महिंसा [गोमहिसा (स्या०) महानि० ५] हत्थी अही विच्छिका 
सतपदी, चोरा वा अस्सु मानवा वा कतकम्मा वा अकतकम्मा वा, चकखुरोगो सोतरोगो घानरोगो जिव्हारोगो कायरोगो 
सीसरोगो कण्णरोगो मुखरोगो दन्तरोगो कासो सासो पिनासो डाहो जरो कुच्छिरोगो मुच्छा पक्खन्दिका सूला विसूचिका 
कुटु गण्डो किलासो सोसो अपमारो दद्दु कण्डु कच्छु रखसा वितच्छिका लोहितपित्तं मधुमेहो अंसा पिळका भगन्दला, 
पित्तसमुड्ञाना आबाधा सेम्हसमुट्ठाना आबाधा वातसमुड्ाना आबाधा सन्निपातिका आबाधा उतुपरिणामजा आबाधा 
विसमपरिहारजा आबाधा ओपक्कमिका आबाधा कम्मविपाकजा आबाधा, सीतं उण्हं जिघच्छा पिपासा उच्चारो पस्सावो 
डंसमकसवातातपसरीसपसम्फस्सा इति वा । इमे वुच्चन्ति पाकटपरिस्सया। 


कतमे पटिच्छन्नपरिस्सया? कायदुच्चरितं वचीदुच्चरितं मनोदुच्चरितं कामच्छन्दनीवरणं ब्यापादनीवरणं 
थिनमिद्धनीवरणं उद्धच्चकुक्कुच्चनीवरणं विचिकिच्छानीवरणं रागो दोसो मोहो कोधो उपनाहो मक्खो पळासो इस्सा 
मच्छरियं माया साठेय्यं थम्भो सारम्भो मानो अतिमानो मदो पमादो, सब्बे किलेसा सब्बे दुच्चरिता सब्बे दरथा सब्बे 

परिळाहा सब्बे सन्तापा सब्बाकुसलाभिसङ्कारा । इमे वुच्चन्ति पटिच्छन्नपरिस्सया। 


परिस्सयाति केनद्रेन परिस्सया? परिसहन्तीति परिस्सया, परिहानाय संवत्तन्तीति परिस्सया, तत्रासयाति परिस्सया। 
कथं परिसहन्तीति परिस्सया? ते परिस्सया तं पुग्गलं सहन्ति परिसहन्ति अभिभवन्ति अज्झोत्थरन्ति परियादियन्ति मद्दन्ति। 
एवं परिसहन्तीति -- परिस्सया। 


कथं परिहानाय संवत्तन्तीति परिस्सया? ते परिस्सया कुसलानं धम्मानं अन्तरायाय परिहानाय संवत्तन्ति। कतमेसं 
कुसलानं धम्मानं? सम्मापटिपदाय अनुलोमपटिपदाय अपच्चनीकपटिपदाय अन्वत्थपटिपदाय धम्मानुधम्मपटिपदाय 
सीलेसु परिपूरकारिताय इन्द्रियेसु गुत्तद्वारताय भोजने मत्तञ्ञुताय जागरियानुयोगस्स सतिसम्पजञ्जस्स चतुन्नं 
सतिपट्टानानं भावनानुयोगस्स, चतुन्नं सम्मप्पधानानं... चतुन्नं इद्धिपादानं... पञ्चन्नं इन्द्रियानं... पञ्चन्नं बानं... सत्तन्नं 
बोज्झङ्गानं... अरियस्स अटुङ्गिकस्स मग्गस्स भावनानुयोगस्स - इमेसं कुसलानं धम्मानं अन्तरायाय परिहानाय 
संवत्तन्ति। एवं परिहानाय संवत्तन्तीति -- परिस्सया। 


कथं तत्रासयाति परिस्सया? तत्थेते [तत्र ते (क०)] पापका अकुसला धम्मा उप्पज्जन्ति अत्तभावसन्निस्सया। यथा 
बिले बिलासया पाणा सयन्ति, दके दकासया [उदके उदकासया (स्या०)] पाणा सयन्ति, वने वनासया पाणा सयन्ति, रुक्खे 
रुक्खासया पाणा सयन्ति; एवमेव तत्थेते पापका अकुसला धम्मा उप्पज्जन्ति अत्तभावसन्निस्सयाति। एवम्पि तत्रासयाति 
- परिस्सया। 


वृत्तञ्हेतं भगवता - “सान्तेवासिको, भिक्खवे, भिक्खु साचरियको दुक्खं न फासु विहरति । कथञ्च, भिक्खवे, 
भिक्खु सान्तेवासिको साचरियको दुक्खं न फासु विहरति? इध, भिक्खवे, भिक्खु चकखुना रूपं दिस्वा उप्पज्जन्ति ये 
पापका अकुसला धम्मा, सरसङ्कप्पा संञ्जोजनीया [सञ्जोजनिका (क०)], त्यस्स अन्तो वसन्ति अन्वास्सवन्ति पापका 


अकुसला धम्माति। तस्मा सान्तेवासिको वुच्चति । तेन समुदाचरेन समुदाचरन्ति नं पापका अकुसला धम्माति। तस्मा 
साचरियकोति वुच्चति । 


“पुन चपरं, भिक्खवे, भिक्खुनो सोतेन सहं सुत्वा...पे०... घानेन गन्धं घायित्वा...पे०... जिव्हाय रसं सायित्वा...पे०... 
कायेन फोडुब्बं फुसित्वा...पे०... मनसा धम्मं विज्ञाय उप्पज्जन्ति ये पापका अकुसला धम्मा सरसङ्कप्पा संयोजनीया, त्यस्स 
अन्तो वसन्ति अन्वास्सवन्ति पापका अकुसला धम्माति। तस्मा सान्तेबासिकोति बुच्चति। तेन समुदाचरेन समुदाचरन्ति 
नं पापका अकुसला धम्माति। तस्मा साचरियकोति वुच्चति। एवं खो, भिक्खवे, भिक्खु सान्तेबासिको साचरियको दुक्खं 
न फासु विहरती"ति। एवम्पि, तत्रासयाति - परिस्सया। 


वृत्तञ्हेतं भगवता -- “तयोमे, भिक्खवे, अन्तरामला अन्तराअमित्ता अन्तरासपत्ता अन्तरावधका 
अन्तरापच्चत्थिका । कतमे तयो? लोभो, भिकखवे, अन्तरामलो [अन्तरामलं (स्या० क०) पस्स इतिवु० ८८] 
अन्तराअमित्तो अन्तरासपत्तो अन्तरावधको अन्तरापच्चत्थिको, दोसो, भिक्खवे...पे०... मोहो, भिक्खवे, अन्तरामलो 
अन्तराअमित्तो अन्तरासपत्तो अन्तरावधको अन्तरापच्चत्थिको। इमे खो, भिक्खवे, तयो अन्तरामला अन्तराअमित्ता 
अन्तरासपत्ता अन्तरावधका अन्तरापच्चत्थिका”ति। 


अनत्थजननो लोभो, लोभो चित्तप्पकोपनो। 

भयमन्तरतो जातं, तं जनो नावबुज्झति॥ 


लुद्धो अत्थं न जानाति, लुद्धो धम्मं न पस्सति। 
अन्धतमं तदा होति, यं लोभो सहते नरं॥ 


अनत्थजननो दोसो, दोसो चित्तप्पकोपनो । 
भयमन्तरतो जातं, तं जनो नावबुज्झति॥ 


दुद्ठो अत्थं न जानाति, दुड़ो धम्मं न पस्सति | 
अन्धतमं तदा होति, यं दोसो सहते नरं॥ 


अनत्थजननो मोहो, मोहो चित्तप्पकोपनो। 
भयमन्तरतो जातं, तं जनो नावबुज्झति॥ 


मूळहो अत्थं न जानाति, मूळहो धम्मं न पस्सति। 
अन्धतमं तदा होति, यं मोहो सहते नरन्ति॥ 


एवम्पि, तत्रासयाति - परिस्सया। 


वृत्तञ्हेतं भगवता -- “तयो खो, महाराज, पुरिसस्स धम्मा अज्झत्तं उप्पज्जमाना उप्पज्जन्ति अहिताय दुक्खाय 
अफासुविहाराय। कतमे तयो? लोभो खो, महाराज, पुरिसस्स धम्मो अज्झत्तं उप्पज्जमानो उप्पज्जति अहिताय दुक्खाय 
अफासुविहाराय; दोसो खो, महाराज...पे०... मोहो खो, महाराज, पुरिसस्स धम्मो अज्झत्तं उप्पज्जमानो उप्पज्जति अहिताय 
दुक्खाय अफासुविहाराय। इमे खो, महाराज, तयो पुरिसस्स धम्मा अज्झत्तं उप्पज्जमाना उप्पज्जन्ति अहिताय दुक्खाय 
अफासुविहाराय। 


“लोभो दोसो च मोहो च, पुरिसं पापचेतसं । 
हिंसन्ति अत्तसम्भूता, तचसारंव सम्फल'न्ति [सफलन्ति (क०) पस्स इतिवु० ५०]॥ 


एवम्पि, तत्रासयाति - परिस्सया। 
वृत्तञ्हेतं भगवता - 


“रागो च दोसो च इतोनिदाना, अरती रती लोमहंसो इतोजा। 
इतो समुट्ठाय मनोवितक्का, कुमारका धङ्कमिवोस्सजन्ती "ति [चङ्कमिबोस्सज्जन्तीति (स्या? क०) पस्स सु० 
नि० २७३-२७४]॥ 


एवम्मि, तत्रासयाति - परिस्सया। 


परिस्सयानं सहिताति परिस्सये सहिता आराधिता अज्झोत्थरिता परियादिता पटिनिस्सताति - परिस्सयानं सहिता। 

अछम्भीति सो पच्चेकसम्बुद्धो अभीरू अच्छम्भी अनुत्रासी अपलायी पहीनभयभेरवो विगतलोमहंसो विहरतीति -- 
परिस्सयानं सहिता अच्छम्भी, एको चरे खग्गविसाणकप्पो | तेनाह सो पच्चेकसम्बुद्धो - 


“चातुद्दिसो अप्पटिघो च होति, सन्तुस्समानो इतरीतरेन । 
परिस्सयानं सहिता अछम्भी, एको चरे खग्गविसाणकप्पो”ति॥ 


१२९.दुस्सङ्गहा पब्बजितापि एके, अथो गहट्ठा घरमावसन्ता। 
अप्पोस्सुक्को परपृत्तेसु हत्वा, एको चरे खग्गविसाणकप्पो॥ 


दुस्सङ्गहा पब्बजितापि एकेति पब्बजितापि इधेकच्चे निस्सयेपि दिय्यमाने उद्देसेपि दिय्यमाने परिपुच्छायपि 
[परिपुच्छेपि (क०)] दिस्यमाने चीवरेपि दिय्यमाने पत्तेपि दिय्यमाने लोहथालकेपि दिय्यमाने धम्मकरणेपि [धम्मकरकेपि 
(स्या०)] दिय्यमाने परिस्सावनेपि दिय्यमाने थविकेपि दिय्यमाने उपाहनेपि दिय्यमाने कायबन्धनेपि दिय्यमाने न सुणन्ति न 
सोतं ओदहन्ति न अञ्जाचित्तं उपट्टुपेन्ति, अनस्सवा अवचनकरा पटिलोमवुत्तिनो अज्जेनेव मुखं करोन्तीति - दुस्सङ्गहा 
पब्बजितापि एके । 


अञ्जाचित्तं उपट्ठपेन्ति, अनस्सवा अवचनकरा पटिलोमवुत्तिनो अज्जेनेव मुखं करोन्तीति - अथो गहट्ठा घरमावसन्ता। 


अप्पोस्सुक्को परपुत्तेसु हुत्वाति अत्तानं ठपेत्वा सब्बे इमस्मिं अत्थे परपृत्ता। तेसु परपृत्तेसु अप्पोस्सुक्को हुत्वा 
अब्यावटो हुत्वा अनपेक्खो हुत्वाति - अप्पोस्सुक्को परपृत्तेसु हत्वा, एको चरे खग्गविसाणकणप्पो। तेनाह सो 
पच्चेकसम्बुद्धो - 


““दुस्सङ्गहा पब्बजितापि एके, अथो गहट्टा घरमावसन्ता । 
अप्पोस्सुक्को परपुत्तेसु हृत्वा, एको चरे खग्गविसाणकणप्पो”ति॥ 


९३०.ओरोपयित्वा [वोरोपयित्वा (स्या०)] गिहिब्यञ्जनानि, सञ्छिन्नपत्तो [संसीनपत्तो (सी० अट्ट०)] यथा 
कोविळारो। 
छेत्वान वीरो गिहिबन्धनानि, एको चरे खग्गविसाणकप्पो॥ 


ओरोपयित्वा गिहिब्यञ्जनानीति गिहिब्यञ्जनानि वुच्चन्ति केसा च मस्सू च माला च गन्धञ्च विलेपनञ्च 
आभरणञ्च पिलन्धनञ्च वत्थञ्च पारुपनञ्च वेठनञ्च उच्छादनं परिमद्दनं न्हापनं [नहापनं (स्या०)] सम्बाहनं आदासं 
अञ्जनं मालागन्धविलेपनं मुखचुण्णं मुखलेपनं हत्थबन्धं सिखाबन्धं दण्डं नाळिकं [नालिकं (क०) पस्स दी० नि० १.१६] 
खग्गं छत्तं चितुपाहनं उण्हीसं मणिं वाळबीजनिं ओदातानि वत्थानि दीघदसानि [दीघरस्सानि (स्या०)] इति वा। 
ओरोपयित्वा गिहिब्यञ्जनानीति गिहिब्यञ्जनानि ओरोपयित्वा समोरोपयित्वा निक्खिपित्वा पटिपस्सम्भयित्वाति - 
ओरोपयित्वा गिहिब्यञ्जनानि। 


सञ्छिन्नपत्तो यथा कोविळारोति यथा कोविळारस्स पत्तानि छिन्नानि सञ्छिन्नानि पतितानि परिपतितानि, एवमेव 

तस्स पच्चेकसम्बुद्धस्स गिहिब्यञ्जनानि छिन्नानि सञ्छिन्नानि पतितानीति - सञ्छिन्नपत्तो यथा कोविळारो। 


छेत्वान वीरो गिहिबन्धनानीति। वीरोति वीरियवाति वीरो, पहूति वीरो, विसवीति वीरो, अलमत्तोति वीरो, सूरोति 
बीरो, विक्कन्तो अभीरू अच्छम्भी अनुत्रासी अपलायी पहीनभयभेरवोति वीरो, विगतलोमहंसोति वीरो। 


विरतो इध [आरतो इधेव (स्या०) पस्स सु० नि० ५३६] सब्बपाकेहि, निरयदुक्खं अतिच्च वीरियवा सो। 
सो वीरियवा पधानवा, धीरो [वीरो (स्या० क०) पस्स सु० नि० ५३६] तादि पवुच्चते तथत्ता॥ 


गिहिबन्धनानि वुच्चन्ति पुत्ता च भरिया च दासा च दासी च अजेळका च कुक्कुटसूकरा च हत्थिगवास्सवळवा च 
खेत्तञ्च वत्थु च हिरञ्जञ्च सुवण्णञ्च गामनिगमराजधानियो च रटुञ्च जनपदो च कोसो च कोड्टागारञ्च, यं किञ्चि 
रजनीयवत्थु। 


छेत्वान वीरो गिहिबन्धनानीति सो पच्चेकसम्बुद्धो वीरो गिहिबन्धनानि छिन्दित्वा समुच्छिन्दित्वा जहित्वा 
विनोदेत्वा ब्यन्तीकरित्वा अनभावं गमेत्वाति - छेत्वान वीरो गिहिबन्धनानि, एको चरे खग्गविसाणकप्पो। तेनाह सो 
पच्चेकसम्बुद्धो - 


“ओरोपयित्वा गिहिब्यञ्जनानि, सञ्छिन्नपत्तो यथा कोविळारो, 
छेत्वान वीरो गिहिबन्धनानि। 
एको चरे खग्गविसाणकप्पो'ति॥ 


पठमो वग्गो। 
दुतियवग्गो 


१३१.सचे लभेथ निपकं सहायं, सदधि चरं साधुविहारि धीरं। 
अभिभुय्य सब्बानि परिस्सयानि, चरेय्य तेनत्तमनो सतीमा॥ 


सचे लभेथ निपकं सहायन्ति सचे निपकं पण्डितं पञ्ञवन्तं बुद्धिमन्तं जाणि विभावि मेधावि सहायं लभेय्य 
पटिलभेय्य अधिगच्छेय्य विन्देय्याति - सचे लभेथ निपकं संहायं। 


सद्धि चरं साधुविहारि धीरन्ति। सद्धि चरन्ति एकतो चरं । साधुविहारिन्ति पठमेनपि झानेन साधुविहारिं, दुतियेनपि 


निरोधसमापत्तियापि साधुविहारिं, फलसमापत्तियापि साधुविहारिं। धीरन्ति धीरं पण्डितं पञ्जवन्तं बुद्धिमन्तं जाणि विभाविं 
मेधाविन्ति - सद्भि चरं साधुनिहारि धीरं । 

अभिभुय्य सब्बानि परिस्सयानीति सब्बे परिस्सये अभिभुय्य अभिभवित्वा अज्झोत्थरित्वा परियादियित्वा महित्वाति - 
अभिभुय्य सब्बानि परिस्सयानि। 


चरेय्य तेनत्तमनो सतीमाति सो पच्चेकसम्बुद्भो तेन निपकेन पण्डितेन पञ्ञवन्तेन बुद्भिमन्तेन जाणिना विभाविना 
मेधाविना सहायेन सद्धि अत्तमनो तुट्टमनो हटटुमनो पहट्टुमनो उदग्गमनो मुदितमनो चरेय्य निहरेय्य इरियेय्य वत्तेय्य पालेय्य 
यपेस्य यापेय्याति - चरेस्य तेनत्तमनो। सतीमाति सो पच्चेकसम्बुद्धो सतिमा होति परमेन सतिनेपक्केन समन्नागतो, 
चिरकतम्पि चिरभासितम्पि सरिता अनुस्सरिताति - चरेय्य तेनत्तमनो सतीमा । तेनाह सो पच्चेकसम्बुद्धो - 


“सचे लभेथ निपकं सहायं, सद्भि चरं साधुविहारि धीरं । 
अभिभुय्य सब्बानि परिस्सयानि, चरेय्य तेनत्तमनो सतीमा”ति॥ 


१३२.नो चे लभेथ निपकं सहायं, सद्धि चरं साधुविहारि धीरं। 
राजाव रटुं विजितं पहाय, एको चरे खग्गविसाणकप्पो॥ 


नो चे लभेथ निपकं सहायन्ति नो चे निपकं पण्डितं पञ्जवन्तं बुद्धिमन्तं जाणि विभावि मेधावि सहायं लभेय्य 
पटिलभेय्य अधिगच्छेय्य विन्देय्याति - नो चे लभेथ निपकं सहायं । 


निरोधसमापत्तियापि साधुविहारिं, फलसमापत्तियापि साधुविहारिं। धीरन्ति धीरं पण्डितं पञ्ञवन्तं बुद्धिमन्तं जाणि विभावि 
मेधाविन्ति - सद्भि चरं साधुनिहारि धीरं । 


राजाव रट्रुं विजितं पहायाति राजा खत्तियो मुद्धाभिसित्तो विजितसङ्गामो निहतपच्चामित्तो लद्धाधिप्पायो 
परिपृण्णकोसकोट्ठागारो रटुज्च जनपदञ्च कोसञ्च कोड्ठागारञ्च पहूतहिरञ्ञसुवण्णं नगरञ्च परिच्चजित्वा केसमस्सुं 
ओहारेत्वा कासायानि वत्थानि अच्छादेत्वा अगारस्मा अनगारियं पब्बजित्वा अकिञ्चनभावं उपगन्त्वा एको चरति 
विहरति इरियति वत्तेति पालेति यपेति यापेति। एवं पच्चेकसम्बुद्धोपि सब्बं घरावासपलिबोधं छिन्दित्वा पृत्तदारपलिबोधं 
छिन्दित्वा जातिपलिबोधं छिन्दित्वा मित्तामच्चपलिबोधं छिन्दित्वा केसमस्सुं ओहारेत्वा कासायानि वत्थानि अच्छादेत्वा 
अगारस्मा अनगारियं पब्बजित्वा अकिञ्चनभावं उपगन्त्वा एको चरति विहरति इरियति वत्तेति पालेति यपेति यापेतीति - 
राजाव रटुं विजितं पहाय, एको चरे खग्गविसाणकप्पो। तेनाह सो पच्चेकसम्बुद्धो - 


“नो चे लभेथ निपकं सहायं, सदधि चरं साधुविहारि धीरं । 
राजाव रहुं विजितं पहाय, एको चरे खग्गविसाणकप्पो”ति॥ 


१३३.अद्धा पसंसाम सहायसम्पदं, सेट्टा समा सेवितब्बा सहाया। 
एते अलद्धा अनवज्जभोजी, एको चरे खग्गविसाणकप्पो॥ 


अद्धा पसंसाम सहायसम्पदन्ति। अद्धाति एकंसवचनं निस्संसयवचनं निक्कङ्कवचनं अद्वेज्झवचनं अद्वेळहकवचनं 
नियोगवचनं अपण्णकवचनं अविरद्भवचनं अवत्थापनवचनमेतं -- अद्धाति | सहायसम्पदन्ति सहायसम्पदा वुच्चति यो 

सो सहायो असेक्खेन सीलक्खन्धेन समन्नागतो होति, असेक्खेन समाधिक्खन्धेन... असेक्खेन पञ्ञाक्खन्धेन ... 
असेक्खेन विमृत्तिकखन्धेन... असेक्खेन विमुत्तिजाणदस्सनक्खन्धेन समन्नागतो होति। अद्धा पसंसाम सहायसम्पदन्ति 
सहायसम्पदं पसंसाम थोमेम कित्तेम वण्णेमाति - अद्धा पसंसाम सहायसम्पदं । 


सेड्रा समा सेवितब्बा सहायाति सेट्टा होन्ति सहाया सीलेन समाधिना पञ्ञाय विमुत्तिया विमुत्तिजाणदस्सनेन; समा 
सदिसा होन्ति सहाया सीलेन समाधिना पञ्जाय विमृत्तिया विमुत्तिजाणदस्सनेन | सेट्ठा वा सहाया सदिसा वा सहाया 
सेवितब्बा भजितब्बा पयिरुपासितब्बा परिपुच्छितब्बा परिपञ्हितब्बाति - सेठ्ठा समा सेवितब्बा सहाया। 


एते अलद्धा अनवज्जभोजीति अत्थि पुग्गलो सावज्जभोजी अत्थि पुग्गलो अनवज्जभोजीति। कतमो च पुग्गलो 
सावज्जभोजी? इधेकच्चो पुग्गलो कुहनाय लपनाय नेमित्तिकताय निप्पेसिकताय लाभेन लाभं निजिगीसनताय 
[निजिगिंसनताय (स्या०)] दारुदानेन वेळुदानेन पत्तदानेन पुप्फदानेन फलदानेन सिनानदानेन चुण्णदानेन मत्तिकादानेन 
दन्तकट्टदानेन मुखोदकदानेन चाटुकम्यताय [पातुकम्यताय (स्या०) महानि० १५९] मुग्गसूप्यताय [मुग्गसूपताय (स्या०)] 
पारिभट्यताय पीठमद्दिकताय वत्थुविज्जाय तिरच्छानविज्जाय अङ्गविज्जाय नक्खत्तविज्जाय दूतगमनेन पहिणगमनेन 
जङ्घपेसनियेन वेज्जकम्मेन नवकम्मेन [दूतकम्मेन (स्या० क०) महानि० १५९] पिण्डपटिपिण्डकेन दानानुप्पदानेन, 
अधम्मेन विसमेन लद्धा लभित्वा अधिगन्त्वा विन्दित्वा पटिलभित्वा जीविकं [जीवितं (क०)] कप्पेति। अयं वुच्चति 
पुग्गलो सावज्जभोजी। 


कतमो च पुग्गलो अनवज्जभोजी? इधेकच्चो पुग्गलो न कुहनाय न लपनाय न नेमित्तिकताय न निप्पेसिकताय न 
लाभेन लाभं निजिगीसनताय न दारुदानेन न वेळुदानेन न पत्तदानेन न पुप्फदानेन न फलदानेन न सिनानदानेन न 
चुण्णदानेन न मत्तिकादानेन न दन्तकट्टदानेन न मुखोदकदानेन न चाटुकम्यताय न मुग्गसूप्यताय न पारिभट्यताय न 
पीठमद्दिकताय न वत्थुविज्जाय न तिरच्छानविज्जाय न अङ्गविज्जाय न नकखत्तविज्जाय न दूतगमनेन न पहिणगमनेन न 
जङ्घपेसनियेन न वेज्जकम्मेन न नवकम्मेन न पिण्डपटिपिण्डकेन न दानानुप्पदानेन, धम्मेन समेन लद्धा लभित्वा 
अधिगन्त्वा विन्दित्वा पटिलभित्वा जीविकं कप्पेति । अयं वुच्चति पुग्गलो अनवज्जभोजी। 


एते अलद्धा अनवज्जभोजीति एते अनवज्जभोजी अलद्धा अलभित्वा अनधिगन्त्वा अविन्दित्वा अप्पटिलभित्वाति 
-- एते अलद्धा अनवज्जभोजी, एको चरे खग्गविसाणकण्पो। तेनाह सो पच्चेकसम्बुद्धो - 


““अद्धा पसंसाम सहायसम्पदं, सेद्ठा समा सेवितब्बा सहाया । 
एते अलद्धा अनवज्जभोजी, एको चरे खग्गविसाणकप्पो"ति॥ 


१३४ दिस्वा सुवण्णस्स पभस्सरानि, कम्मारपृत्तेन सुनिट्रितानि। 
सङ्कट्रयन्तानि [संघट्टमानानि (सु० नि० ४८)] दुवे भुजस्मिं, एको चरे खग्गविसाणकप्पो॥ 


दिस्वा सुवण्णस्स पभस्सरानीति दिस्वा पस्सित्वा तुलयित्वा तीरयित्वा विभावयित्वा विभूतं कत्वा। 
सुवण्णस्साति जातरूपस्स। पभस्सरानीति परिसुद्धानि परियोदातानीति ~ दिस्वा सुवण्णस्स पभस्सरानि। 


कम्मारपृत्तेन सुनिट्रितानीति कम्मारपृत्तो वुच्चति सुवण्णकारो। कम्मारपृत्तेन सुनिट्रितानीति कम्मारपृत्तेन 

सुनिड्टितानि सुकतानि सुपरिकम्मकतानीति - कम्मारपृत्तेन सुनिद्धितानि। 


सङ्घट्टयन्तानि दुवे भृजस्मिन्ति भुजो वुच्चति हत्थो। यथा एकस्मिं हत्थे दवे नूपुरानि [धुवरानि (स्या०)] घट्टेन्ति 
[घटेन्ति (स्या०)]; एवमेव सत्ता तण्हावसेन दिट्टिवसेन निरये घड्ेन्ति, तिरच्छानयोनियं घड्ेन्ति, पेत्तिविसये घट्टेन्ति, 
मनुस्सलोके घड्टेन्ति, देवलोके घट्टेन्ति, गतिया गति उपपत्तिया उपपत्ति पटिसन्धिया पटिसन्धिं भवेन भवं संसारेन संसारं 
बट्टेन वट्टं घट्टेन्ति सङ्घट्टेन्ति सङ्घट्टेन्ता चरन्ति विहरन्ति इरियन्ति वत्तेन्ति पालेन्ति यपेन्ति यापेन्तीति - सङ्घट्टयन्तानि दुवे 
भुजस्मिं, एको चरे खग्गविसाणकप्पो। तेनाह सो पच्चेकसम्बुद्धो - 


“दिस्वा सुवण्णस्स पभस्सरानि, कम्मारपृत्तेन सुनिट्टितानि । 
सङ्घट्टयन्तानि दुवे भुजस्मिं, एको चरे खग्गविसाणकप्पो'॥ 


१३५.एवं दुतीयेन सहा ममस्स, वाचाभिलापो अभिसज्जना वा। 
एतं भयं आयतिं पेक्खमानो, एको चरे खग्गविसाणकप्पो॥ 


एवं दुतीयेन सहा ममस्साति तण्हादुतियो वा होति पुग्गलदुतियो वा। कथं तण्हादुतियो होति? तण्हाति रूपतण्हा... 
पे०... धम्मतण्हा। यस्सेसा तण्हा अप्पहीना, सो वुच्चति तण्हादुतियो। 


तण्हादुतियो पुरिसो, दीघमद्धान संसरं । 
इत्थभावञ्ञथाभावं, संसारं नातिवत्ततीति॥ 


एवं तण्हादुतियो वा होति। 


कथं पुग्गलदुतियो होति? इधेकच्चो न अत्थहेतु [अत्तहेतु (स्या०)] न कारणहेतु उद्धतो अवूपसन्तचित्तो एकस्स वा 
दुतियो होति, द्विन्नं वा ततियो होति, तिण्णं वा चतुत्थो होति । तत्थ बहुं सम्फप्पलापं पलपति; सेय्यथिदं - राजकथं 
चोरकथं महामत्तकथं सेनाकथं भयकथं युद्धकथं अन्नकथं पानकथं वत्थकथं सयनकथं मालाकथं गन्धकथं जातिकथं 
यानकथं गामकथं निगमकथं नगरकथं जनपदकथं इत्थिकथं [इत्थिकथं पुरिसकथं (स्या? क०) दी० नि० १.१७, २०१; सं० 
नि० ५.१०८० पस्सितब्बं] सूरकथं विसिखाकथं कुम्भट्ठानकथं पुब्बपेतकथं नानत्तकथं लोकक्खायिकं समुद्दक्खायिकं 
इतिभवाभवकथं कथेति। एवं पुग्गलदुतियो होतीति -- एवं दुतीयेन सहा ममस्स। 


वाचाभिलापो अभिसज्जना वाति वाचाभिलापो वुच्चति बात्तिस तिरच्छानकथा, सेय्यथिदं - राजकथं...पे०... 
इतिभवाभवकथं। अभिसज्जना वाति द्वे सज्जना - तण्हासज्जना च दिद्विसज्जना च...पे०... अयं तण्हासज्जना...पे०... 
अयं दिद्विसज्जनाति - वाचाभिलापो अभिसज्जना वा। 


एतं भयं आयतिं पेक्खमानोति । भयन्ति जातिभयं जराभयं व्याधिभयं मरणभयं राजभयं चोरभयं अग्गिभयं 
उदकभयं अत्तानुवादभयं परानुवादभयं दण्डभयं दुग्गतिभयं ऊमिभयं कुम्भिलभयं आवट्टभयं सुसुमारभयं आजीवकभयं 
असिलोकभयं परिससारज्जभयं मदनभयं भयानकं छम्भितत्तं लोमहंसो चेतसो उब्बेगो उत्रासो। एतं भयं आयतिं 
पेक्खमानोति एतं भयं आयतिं पेक्खमानो दक्खमानो ओलोकयमानो निज्झायमानो उपपरिक्खमानोति - एतं भयं 
आयतिं पेकखमानो, एको चरे खग्गविसाणकप्पो । तेनाह सो पच्चेकसम्बुद्धो - 


www.tipitaka.org Vipassana Research Institute 


Page 166 sur 192 


“एवं दुतीयेन सहा ममस्स, वाचाभिलापो अभिसज्जना वा। 
एतं भयं आयतिं पेक्खमानो, एको चरे खग्गविसाणकप्पो”॥ 


१३६.कामा हि चित्रा मधुरा मनोरमा, विरूपरूपेन मथेन्ति चित्तं। 
आदीनवं कामगुणेसु दिस्वा, एको चरे खग्गविसाणकप्पो॥ 


कामा हि चित्रा मधुरा मनोरमाति। कामाति उद्दानतो द्वे कामा - वत्थुकामा च किलेसकामा च...पे०.. इमे 
बुच्चन्ति बत्थुकामा...पे०... इमे वुच्चन्ति किलेसकामा । चित्राति नानावण्णा रूपा नानावण्णा सद्दा नानावण्णा गन्धा 
नानावण्णा रसा नानावण्णा फोडुब्बा इट्टा कन्ता मनापा पियरूपा कामूपसंहिता रजनीया । मधुराति वुत्तञ्हेतं भगवता [म० 
नि० १.१६७ पस्सितब्बं] - “पञ्चिमे, भिक्खवे, कामगुणा । कतमे पञ्च? चक्खुविञ्जेय्या रूपा इट्टा कन्ता मनापा 
पियरूपा कामूपसंहिता रजनीया, सोतविज्जेय्या सह्दा...पे०... घानविञ्जेय्या गन्धा... जिव्हाविञ्जेय्या रसा... कायविज्जेय्या 
फोडुब्बा इड्डा कन्ता मनापा पियरूपा कामूपसंहिता रजनीया । इमे खो, भिक्खवे, पञ्च कामगुणा । यं खो, भिक्खवे, इमे 
पञ्च कामगुणे पटिच्च उप्पज्जति सुखं सोमनस्सं, इदं वुच्चति कामसुखं मिळहसुखं [मीळहसुखं (पस्स म० नि० ३.३२८)] 
पुथुज्जनसुखं अनरियसुखं, न सेवितब्बं न भावेतब्बं न बहुलीकातब्बं, “भायितब्बं एतस्स सुखस्साःति वदामीति -- कामा 


कामा हि चित्रा मधुरा मनोरमा। 


विरूपरूपेन मथेन्ति चित्तन्ति नानावण्णेहि रूपेहि...पे०... नानावण्णेहि फोदुब्बेहि चित्तं मथेन्ति तोसेन्ति पहासेन्तीति 
-- विरूपरूपेन मथेन्ति चित्तं । 


आदीनवं कामगुणेसु दिस्वाति | वृत्तज्हेतं भगवता -- “को च, भिक्खवे, कामानं आदीनवो? इध, भिकखवे, 
कुलपृत्तो येन सिप्पट्ठानेन जीविकं कप्पेति, यदि मुद्दाय यदि गणनाय यदि सङ्घानेन यदि कसिया यदि वणिज्जाय यदि 
गोरक्खेन यदि इस्सत्थेन [इस्सट्ठेन (स्या०), इस्सत्तेन (क०) पस्स म० नि० १.१६७] यदि राजपोरिसेन यदि सिप्पञ्ञतरेन, 
सीतस्स पुरवखतो उण्हस्स पुरक्खतो डंसमकसवातातपसरीसपसम्फस्सेहि सम्फस्समानो [रिस्समानो (म० नि० १.१६७)] 
खुप्पिपासाय मीयमानो; अयं, भिक्खवे, कामानं आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं 
कामानमेव हेतु । 


“तस्स चे, भिकखवे, कुलपृत्तस्स एवं उड्टहतो घटतो वायमतो ते भोगा नाभिनिप्फज्जन्ति, सो सोचति किलमति 
परिदेवति उरत्ताळि कन्दति, सम्मोहं आपज्जति - “मोघं वत मे उट्ठानं, अफलो वत मे वायामो ति । अयम्पि, भिक्खवे, 
कामानं आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं कामानमेव हेतु । 


“तस्स चे, भिक्खवे, कुलपुत्तस्स एवं उट्टहतो घटतो वायमतो ते भोगा अभिनिप्फज्जन्ति, सो तेसं भोगानं 
आरक्खाधिकरणं दुक्खं दोमनस्सं [दुक्खदोमनस्सं (स्या० क०)] पटिसंवेदेति - किन्ति मे भोगे नेव राजानो हरेय्युं, न 
चोरा हरेय्युं, न अग्गि डहेय्य, न उदकं वहेय्य, न अप्पिया दायादा हरेय्यु'न्ति। तस्स एवं आरक्खतो गोपयतो ते भोगे राजानो 
वा हरन्ति चोरा वा हरन्ति अग्गि वा डहति उदकं वा बहति अप्पिया वा दायादा हरन्ति। सो सोचति...पे०... सम्मोहं 
आपज्जति - “यम्पि मे अहोसि तम्पि नो नत्थी'ति। अयम्पि, भिक्खवे, कामानं आदीनवो सन्दिट्टिको दुक्खक्खन्धो 
कामहेतु कामनिदानं कामाधिकरणं कामानमेव हेतु। 

“पुन चपरं, भिक्खवे, कामहेतु कामनिदानं कामाधिकरणं कामानमेव हेतु राजानोपि राजूहि विवदन्ति, खत्तियापि 
खत्तियेहि विवदन्ति, ब्राह्मणापि ब्राह्मणेहि विवदन्ति, गहपतीपि गहपतीहि विवदन्ति, मातापि पृत्तेन विवदति, पृत्तोपि मातरा 
विवदति, पितापि पुत्तेन विवदति, पृत्तोपि पितरा विवदति, भातापि भगिनिया विवदति, भगिनीपि भातरा विवदति, सहायोपि 
सहायेन विवदति । ते तत्थ कलहविग्गहविवादापन्ना अञ्जमञ्ञं पाणीहिपि उपक्कमन्ति लेडूहिपि उपक्कमन्ति दण्डेहिपि 
उपक्कमन्ति सत्थेहिपि उपक्कमन्ति। ते तत्थ मरणम्पि निगच्छन्ति मरणमत्तम्पि दुक्खं । अयम्पि, भिकखवे, कामानं 
आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं कामानमेव हेतु। 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु असिचम्मं गहेत्वा धनुकलापं सन्नय्हित्वा 
उभतोब्यूळहं [उभतोवियूळहं (स्या०) पस्स म° नि० १.१६८] सङ्गामं पक्खन्दन्ति, उसूसुपि खिप्पमानेसु सत्तीसुपि 
खिप्पमानासु असीसुपि विज्जोतलन्तेसु। ते तत्थ उसूहिपि विज्झन्ति सत्तीहिपि [सत्तियापि (म० नि० १.१६७, १७८)] 
विज्झन्ति असिनापि सीसं छिन्दन्ति। ते तत्थ मरणम्पि निगच्छन्ति मरणमत्तम्पि दुकखं । अयम्पि, भिक्खवे, कामानं 
आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं कामानमेव हेतु । 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु असिचम्मं गहेत्वा धनुकलापं सन्नय्हित्वा 
अह्दावलेपना [अद्भावलेपना (स्या०)] उपकारियो पक्खन्दन्ति, उसूसुपि खिप्पमानेसु सत्तीसुपि खिप्पमानासु, असीसुपि 
विज्जोतलन्तेसु। ते तत्थ उसृहिपि विज्झन्ति सत्तीहिपि विज्झन्ति छकणकायपि [छकणटियापि (स्या०), पक्कट्टिया (सी० 
अट्ट) पस्स म० नि० १.१६८] ओसिञ्चन्ति अभिवग्गेनपि ओमइन्ति असिनापि सीसं छिन्दन्ति। ते तत्थ मरणम्पि 
निगच्छन्ति मरणमत्तम्पि दुक्खं । अयम्पि, भिकखवे, कामानं आदीनवो सन्दिड्टिको दुक्खक्खन्धो कामहेतु कामनिदानं 
कामाधिकरणं कामानमेव हेतु। 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु सन्धिम्पि छिन्दन्ति निल्लोपम्पि हरन्ति 
एकागारिकम्पि करोन्ति परिपन्थेपि तिट्ठन्ति परदारम्पि गच्छन्ति । तमेनं राजानो गहेत्वा विविधा कम्मकारणा कारेन्ति - 


तत्थ मरणम्पि निगच्छन्ति मरणमत्तम्पि दुक्खं । अयम्पि, भिक्खवे, कामानं आदीनवो सन्दिड्ठिको दुक्खक्खन्धो कामहेतु 
कामनिदानं कामाधिकरणं कामानमेव हेतु । 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु कायेन दुच्चरितं चरन्ति वाचाय दुच्चरितं 
चरन्ति मनसा दुच्चरितं चरन्ति। ते कायेन दुच्चरितं चरित्वा वाचाय दुच्चरितं चरित्वा मनसा दुच्चरितं चरित्वा कायस्स 
भेदा परं मरणा अपायं दुग्गतिं विनिपातं निरयं उपपज्जन्ति। अयम्पि, भिक्खवे, कामानं आदीनवो सम्परायिको 
दुक्खक्खन्धो कामहेतु कामनिदानं कामाधिकरणं कामानमेव हेतु” । 


आदीनवं कामगुणेसु दिस्वाति कामगुणेसु आदीनवं दिस्वा पस्सित्वा तुलयित्वा तीरयित्वा विभावयित्वा विभूतं 
कत्वाति - आदीनवं कामगुणेसु दिस्वा, एको चरे खग्गविसाणकप्पो। तेनाह सो पच्चेकसम्बुदद्रो - 


“कामा हि चित्रा मधुरा मनोरमा, विरूपरूपेन मथेन्ति चित्तं। 
आवीनवं कामगुणेसु दिस्वा, एको चरे खग्गविसाणकप्पो'ति॥ 

१३७ईती च गण्डो च उपद्दवो च, रोगो च सल्लञ्च भयञ्च मेतं। 
एतं भयं कामगुणेसु दिस्वा, एको चरे खग्गविसाणकप्पो॥ 


ईती च गण्डो च उपद्दवो च, रोगो च सल्लञ्च भयञ्च मेतन्ति वुत्तज्हेतं भगवता - “भयन्ति, भिक्खवे, 
कामानमेतं अधिवचनं। दुक्खन्ति, भिकखवे, कामानमेतं अधिवचनं । रोगोति, भिक्खवे, कामानमेतं अधिवचनं । गण्डोति, 
भिक्खवे, कामानमेतं अधिवचनं। सल्लन्ति, भिक्खवे, कामानमेतं अधिवचनं। सङ्गोति, भिक्खवे, कामानमेतं अधिवचनं । 
पङ्कोति, भिक्खवे, कामानमेतं अधिवचनं। गब्भोति, भिक्खवे, कामानमेतं अधिवचनं। कस्मा च, भिक्खवे, भयन्ति 
कामानमेतं अधिवचनं? यस्मा च कामरागरत्तायं, भिकखवे, छन्दरागविनिबद्धो [छन्दरागविनिबन्धो (स्या? क०) पस्स अ० 
नि० ८.५६] दिट्टधम्मिकापि भया न परिमुच्चति, सम्परायिकापि भया न परिमुच्चति, तस्मा भयन्ति कामानमेतं अधिवचनं । 
कस्मा च, भिक्खवे, दुक्खन्ति...पे०... रोगोति... गण्डोति... सल्लन्ति... सङ्गोति... पङ्कोति... गब्भोति कामानमेतं अधिवचनं? 
यस्मा च कामरागरत्तायं, भिक्खवे, छन्दरागविनिबद्धो दिटुधम्मिकापि गब्भा न परिमुच्चति, सम्परायिकापि गब्भा न 
परिमुच्चति, तस्मा गब्भोति कामानमेतं अधिवचन''न्ति। 


भयं दुक्खञ्च रोगो च, गण्डो सल्लञ्च सङ्गो च। 
पङ्को गब्भो च उभयं, एते कामा पवुच्चन्ति | 
यत्थ सत्तो पुथुज्जनो॥ 


ओतिण्णो सातरूपेन, पुन गब्भाय गच्छति। 
यतो च भिक्खु आतापी, सम्पजञ्जं न रिच्चति [न रिञ्चति (स्या क०) सं० नि० ४.२५१]॥ 


सो इमं पलिपथं दुग्गं, अतिक्कम्म तथाविधो | 
पजं जातिजरूपेतं, फन्दमानं अवेक्खतीति॥ 


ईती च गण्डो च उपहबो च, रोगो च सल्लञ्च भयञ्च मेतं॥ 


एतं भयं कामगुणेसु दिस्वाति एतं भयं कामगुणेसु दिस्वा पस्सित्वा तुलयित्वा तीरयित्वा विभावयित्वा विभूतं 
कत्वाति - एतं भयं कामगुणेसु दिस्वा, एको चरे खग्गविसाणकप्पो। तेनाह सो पच्चेकसम्बुद्धो - 


“ईती च गण्डो च उपद्दवो च, रोगो च सल्लञ्च भयञ्च मेतं । 
एतं भयं कामगुणेसु दिस्वा, एको चरे खग्गविसाणकप्पो”ति॥ 


१३८.सीतञ्च उण्हञ्च खुदं पिपासं, वातातपे डंससरीसपे [डंससिरिंसपे (स्या०), डंसमकससरीसपे (क०)] च। 
सब्बानिपेतानि अभिसम्भवित्वा, एको चरे खग्गविसाणकप्पो॥ 


सीतञ्च उण्हञ्च खुद पिपासन्ति। सीतन्ति द्वीहि कारणेहि सीतं होति -- अब्भन्तरधातुप्पकोपवसेन वा सीतं होति 
बहिद्धा उतुवसेन वा सीतं होति। उण्हन्ति द्वीहि कारणेहि उण्हं होति - अब्भन्तरधातुप्पकोपवसेन वा उण्हं होति बहिद्धा 
उतुवसेन वा उण्हं होति । खुदा [खुद्दा (स्या० क०)] वुच्चति छातको। पिपासा वुच्चति उदकपिपासाति -- सीतञ्च उण्हञ्च 
खुदं पिपासं । 

वातातपे डंससरीसपे चाति। वाताति पुरत्थिमा वाता पच्छिमा वाता उत्तरा वाता दक्खिणा वाता सरजा वाता अरजा 
वाता सीता वाता उण्हा वाता परित्ता वाता अधिमत्ता वाता वेरम्भवाता पकखवाता सुपण्णवाता तालपण्णवाता 
[तालवण्डवाता (क०) चूळनि० उपसीवमाणवपुच्छानिद्देस ४३] विधूपनवाता। आतपो वुच्चति सूरियसन्तापो। डंसा 
बुच्चन्ति पिङ्गलमक्खिका । सरीसपा वुच्चन्ति अहीति - वातातपे डंससरीसपे च | 


सब्बानिपेतानि अभिसम्भवित्वाति अभिभवित्वा अज्झोत्थरित्वा परियादियित्वा मद्दित्वाति - सब्बानिपेतानि 
अभिसम्भवित्वा, एको चरे खग्गविसाणकप्पो। तेनाह सो पच्चेकसम्बुद्धो - 


““सीतञ्च उण्हञ्च खुदं पिपासं, वातातपे डंससरीसपे च । 
सब्बानिपेतानि अभिसम्भवित्वा, एको चरे खग्गविसाणकप्पो'ति॥ 


१३९.नागोव यूथानि विवज्जयित्वा, सञ्जातखन्धो पदुमी उळारो। 
यथाभिरन्तं विहरे [वीहरं (सु० नि० ५३)] अरञ्ञे, एको चरे खग्गविसाणकप्पो॥ 


नागोव यूथानि विवज्जयित्वाति नागो वुच्चति हत्थिनागो। पच्चेकसम्बुद्धोपि नागो। किंकारणा पच्चेकसम्बुद्धो 
नागो? आगुं न करोतीति नागो; न गच्छतीति नागो; न आगच्छतीति नागो। कथं सो पच्चेकसम्बुद्धो आगुं न करोतीति 
नागो? आगु वुच्चति पापका अकुसला धम्मा संकिलेसिका पोनोभविका सदरा दुक्खविपाका आयतिं जातिजरामरणिया। 


आगुं न करोति किञ्चि लोके, सब्बसंयोगे विसज्ज बन्धनानि । 
सब्बत्थ न सज्जति विमुत्तो, नागो तादि पवुच्चते तथत्ता॥ 


एवं सो पच्चेकसम्बुद्धो आगुं न करोतीति नागो। 


कथं सो पच्चेकसम्बुद्धो न गच्छतीति नागो? सो पच्चेकसम्बुद्धो न छन्दागतिं गच्छति, न दोसागति गच्छति, न 
मोहागतिं गच्छति, न भयागतिं गच्छति, न रागवसेन गच्छति, न दोसवसेन गच्छति, न मोहवसेन गच्छति, न मानवसेन 
गच्छति, न दिड्टििसेन गच्छति, न उद्धच्चवसेन गच्छति, न विचिकिच्छावसेन गच्छति, न अनुसयवसेन गच्छति, न वग्गेहि 
कप्पेहि यायति नीयति [निय्यति (स्या क०)] बुय्हति संहरीयति। एवं सो पच्चेकसम्बुद्धो न गच्छतीति नागो। 


कथं सो पच्चेकसम्बुद्गो न आगच्छतीति नागो? सोतापत्तिमग्गेन ये किलेसा पहीना ते किलेसे न पुनेति न पच्चेति न 


पच्चेति न पच्चागच्छति । एवं सो पच्चेकसम्बुद्धो न आगच्छतीति नागो। 


नागोव यूथानि विवज्जयित्वाति यथा सो हत्थिनागो यूथानि विवज्जेत्वा परिवज्जेत्वा अभिनिवज्जेत्वा एकोव 
अरञ्जवनमज्झोगाहेत्वा [अरञ्ञे वनमज्झस्स अज्झोगाहेत्वा (स्या०)] चरति विहरति इरियति वत्तेति पालेति यपेति 
यापेति, पच्चेकसम्बुद्धोपि गणं विवज्जेत्वा परिवज्जेत्वा अभिवज्जेत्वा एको [एको चरे खग्गविसाणकप्पो (स्या०)] 
अरञ्जवनपत्थानि पन्तानि सेनासनानि पटिसेवति अप्पसद्दानि अप्पनिग्घोसानि विजनवातानि मनुस्सराहस्सेय्यकानि 
पटिसल्लानसारुप्पानि। सो एको गच्छति एको तिट्ठति एको निसीदति एको सेय्यं कप्पेति एको गामं पिण्डाय पविसति एको 
पटिक्कमति एको रहो निसीदति एको चङ्कमं अधिट्ठाति एको चरति विहरति इरियति वत्तेति पालेति यपेति यापेतीति -- 

नागोव यूथानि विवज्जयित्वा । 


सञ्जातखन्धो पदुमी उळारोति यथा सो हत्थिनागो सञ्जातक्खन्धो सत्तरतनो वा होति अट्ठरतनो वा, 
पच्चेकसम्बुद्रोपि सञ्जातक्खन्धो असेक्खेन सीलक्खन्धेन असेक्खेन समाधिकखन्धेन असेक्खेन पञ्जाकखन्धेन 
असेक्खेन विमृत्तिकखन्धेन असेक्खेन विमुत्तिजाणदस्सनक्खन्धेन। यथा सो हत्थिनागो पदुमी, पच्चेकसम्बुद्गोपि सत्तहि 
बोज्झङ्गपुप्फेहि पदुमी, सतिसम्बोज्झङ्गपुप्फेन धम्मविचयसम्बोज्झङ्गपुप्फेन वीरियसम्बोज्झङ्गपुप्फेन पीतिसम्बोज्झङ्गपुप्फेन, 
पीतिसम्बोज्झङ्गपुप्फेन पस्सद्भिसम्बोज्झङ्गपुप्फेन समाधिसम्बोज्झङ्गपुप्फेन उपेक्खासम्बोज्झङ्गपुप्फेन । यथा सो हत्थिनागो 
उळारो थामेन बलेन जवेन सूरेन, पच्चेकसम्बुद्धोपि उळारो सीलेन समाधिना पञ्ञाय विमुत्तिया विमृत्तिजाणदस्सनेनाति - 
सञ्जातखन्धो पदुमी उळारो । 


यथाभिरन्तं विहरे अरञ्ञेति यथा सो हत्थिनागो यथाभिरन्तं अरञ्ञे विहरति, पच्चेकसम्बुद्गोपि यथाभिरन्तं अरञ्ञे 


यथाभिरन्तं अरञ्ञे विहरति; मेत्तायपि चेतोविमुत्तिया यथाभिरन्तं अरञ्ञे विहरति, करुणायपि चेतोविमृत्तिया... मुदितायपि 
चेतोविमृत्तिया... उपेक्खायपि चेतोविमुत्तिया यथाभिरन्तं अरञ्ञे विहरति; आकासानञ्चायतनसमापत्तियापि यथाभिरन्तं 
अरञ्जे विहरति, विञ्जाणञ्चायतनसमापत्तियापि... आकिञ्चञ्जायतनसमापत्तियापि... 
नेवसञ्जानासञ्ञजायतनसमापत्तियापि... निरोधसमापत्तियापि... फलसमापत्तियापि यथाभिरन्तं अरञ्ञे विहरतीति - 
यथाभिरन्तं विहरे अरञ्ञे, एको चरे खग्गविसाणकणप्पो। तेनाह सो पच्चेकसम्बुद्गो - 


“नागोव यूथानि विवज्जयित्वा, सञ्जातखन्धो पदुमी उळारो | 
यथाभिरन्तं विहरे अरञ्ञे, एको चरे खग्गविसाणकप्पो”ति॥ 


१४०अट्टानतं सङ्गणिकारतस्स, यं फस्सये [फुस्सये (स्या० क०)] सामयिकं [आसामायिकं (क०)] विमृत्ति। 
आदिच्चबन्धुस्स वचो निसम्म, एको चरे खग्गविसाणकप्पो॥ 


अट्टानतं सङ्गणिकारतस्स, यं फस्सये सामयिकं विमृत्तिन्ति वुत्तञ्हेतं भगवता -- “यावतानन्द [सो वतानन्द (म० 
नि० ३.१८६)], भिक्खु सङ्गणिकारामो सङ्गणिकरतो सङ्गणिकारामतं अनुयुत्तो, गणारामो गणरतो गणसम्मुदितो 
(गणारामतं अनुयृत्तो) [( ) नत्थि म° नि० ३.१८६], यं तं नेक्खम्मसुखं पविवेकसुखं उपसमसुखं सम्बोधिसुखं, तस्स 
सुखस्स निकामलाभी भविस्सति अकिच्छलाभी अकसिरलाभीति - नेतं ठानं विज्जति। यो च खो सो, आनन्द, भिक्खु 
एको गणस्मा वूपकट्टो विहरति, तस्सेतं भिक्खुनो पाटिकङ्कं । यं तं नेक्खम्मसुखं पविवेकसुखं उपसमसुखं सम्बोधिसुखं, 
तस्स सुखस्स निकामलाभी भविस्सति अकिच्छलाभी अकसिरलाभीति -- ठानमेतं विज्जति। यावतानन्द, भिक्खु 
सङ्गणिकारामो सङ्गणिकरतो सङ्गणिकारामतं अनुयुत्तो, गणारामो गणरतो गणसम्मुदितो (गणारामतं अनुयुत्तो,) सामायिकं 
[सामयिकं (स्या० क०)] वा कन्तं चेतोविमुत्ति उपसम्पज्ज विहरिस्सति, असामायिकं वा अकुप्पन्ति - नेतं ठानं विज्जति। 
यो च खो सो, आनन्द, भिक्खु एको गणस्मा वूपकट्टो विहरति, तस्सेतं भिक्खुनो पाटिकङ्वं सामायिकं वा कन्तं चेतोविमृत्ति 
उपसम्पज्ज विहरिस्सति, असामायिकं वा अकुप्पन्ति, ठानमेतं विज्जती”ति -- अट्टानतं सङ्गणिकारतस्स, यं फस्सये 
सामयिकं विमृत्ति। 


आदिच्चबन्धुस्स वचो निसम्माति आदिच्चो वुच्चति सूरियो। सो गोतमो गोत्तेन। पच्चेकसम्बुद्रोपि गोतमो गोत्तेन। 

सो पच्चेकसम्बुद्धो सूरियस्स गोत्तञातको गोत्तबन्धु, तस्मा पच्चेकसम्बुद्धो आदिच्चबन्धु । आदिच्चबन्धुस्स वचो 
निसम्माति आदिच्चबन्धुस्स वचनं ब्यप्पथं देसनं अनुसासनं अनुसिइं सुत्वा सुणित्वा उग्गहेत्वा उपधारयित्वा 
उपलक्खयित्वाति - आदिच्चबन्धुस्स वचो निसम्म, एको चरे खग्गविसाणकप्पो । तेनाह सो पच्चेकसम्बुद्धो - 


“अट्टानतं सङ्गणिकारतस्स, यं फस्सये सामयिकं विमुत्ति। 
आदिच्चबन्धुस्स वचो निसम्म, एको चरे खग्गविसाणकप्पो*ति॥ 


दुतियो वग्गो। 
ततियवग्गो 


१४९.दिट्टीविसूकानि उपातिवत्तो, पत्तो नियामं पटिलद्धमग्गो। 
उप्पन्नजाणोम्हि अनञ्ञनेय्यो, एको चरे खग्गविसाणकप्पो॥ 


दिट्टिविसूकानि उपातिवत्तोति दिट्टिविसूकानि वुच्चन्ति वीसतिवत्थुका सक्कायदिट्टी। इध अस्सुतवा पुथुज्जनो 
अरियानं अदस्सावी अरियधम्मस्स अकोविदो अरियधम्मे अविनीतो सप्पुरिसानं अदस्सावी सप्पुरिसधम्मस्स अकोविदो 


सञ्जं... सङ्कारे... विज्ञाणं अत्ततो समनुपस्सति विञ्ञाणवन्तं वा अत्तानं अत्तनि वा विज्ञाणं विञ्ञाणस्मिं वा अत्तानं। या 
एवरूपा दिट्टि दिट्टिगतं दिड्टिगहनं दिट्टिकन्तारो दिद्विविसूकायिकं दिट्टिविप्फन्दितं दिड्टिसंयोजनं गाहो पटिग्गाहो अभिनिवेसो 
परामासो कुम्मग्गो मिच्छापथो मिच्छत्तं तित्थायतनं विपरियेसग्गाहो विपरीतग्गाहो विपल्लासग्गाहो मिच्छागाहो, 
अयाथावकस्मिं याथावकन्ति गाहो, यावता द्वासट्ठि दिट्ठिगतानि - इमानि दिट्टिविसूकानि। दिड्रिविसूकानि उपातिवत्तोति 
दिट्टिविसृकानि उपातिवत्तो अतिक्कन्तो समतिक्कन्तो वीतिवत्तोति - दिट्टीविसूकानि उपातिवत्तो। 


पत्तो नियामं पटिलद्धमग्गोति नियामा वुच्चन्ति चत्तारो मग्गा; अरियो अट्टङ्गिको मग्गो, सेय्यथिदं _ सम्मादिट्टि 
सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधि। चतूहि अरियमग्गेहि 
समन्नागतो नियामं पत्तो सम्पत्तो अधिगतो फस्सितो सच्छिकतोति - पत्तो नियामं | पटिलद्धमग्गोति लद्भमग्गो 
पटिलद्धमग्गो अधिगतमग्गो फस्सितमग्गो सच्छिकतमग्गोति - पत्तो नियामं पटिलद्धमग्गो। 


उप्पन्नञाणोम्हि अनञ्ञनेय्योति तस्स पच्चेकसम्बुद्धस्स जाणं उप्पन्नं समुप्पन्नं निब्बत्तं अभिनिन्बत्तं पातुभूतं । 
“सब्बे सङ्घारा अनिच्चा ति जाणं उप्पन्नं समुप्पन्नं निब्बत्तं अभिनिब्बत्तं पातुभूतं, “सब्बे सङ्घारा दुक्खा ति...पे०... “सब्बे 
धम्मा अनत्ता”ति... “यं किञ्चि समृदयधम्मं सब्बं तं निरोधधम्म”न्ति जाणं उप्पन्नं समुप्पन्नं निब्बत्तं अभिनिब्बत्तं 
पातुभूतन्ति - उप्पन्नजाणोम्हि। अनञ्ञनेस्योति सो पच्चेकसम्बुद्धो न परनेय्यो 


न परप्पत्तियो न परप्पच्चयो न परपटिबद्धगू, यथाभूतं [तं (क०)] जानाति पस्सति असम्मूळहो सम्पजानो पटिस्सतो। 
“सब्बे सङ्घारा अनिच्चा"ति न परनेय्यो न परप्पत्तियो न परप्पच्चयो न परपटिबद्धगू, यथाभूतं जानाति पस्सति असम्मूळहो 


निरोधधम्म"न्ति न परनेय्यो न परप्पत्तियो न परप्पच्चयो न परपटिबद्धगू, यथाभूतं जानाति पस्सति असम्मूळहो सम्पजानो 
पटिस्सतोति - उप्पन्नञाणोम्हि अनञ्ञनेय्यो, एको चरे खग्गविसाणकप्पो। तेनाह सो पच्चेकसम्बुद्धो - 

““दिट्ठीविसूकानि उपातिवत्तो, पत्तो नियामं पटिलद्भमग्गो । 
उप्पन्नञाणोम्हि अनञ्ञनेय्यो, एको चरे खग्गविसाणकप्पो”ति॥ 


१४ २निल्लोलुपो निक्कुहो निप्पिपासो, निम्मक्खो निद्धन्तकसावमोहो। 
निराससो [निरासयो (सी० अट्ट?) सु० नि० ५६] सब्बलोके भवित्वा, एको चरे खग्गविसाणकप्पो॥ 


सा लोलुप्पा तण्हा तस्स पच्चेकसम्बुद्भस्स पहीना उच्छिन्नमूला तालावत्थुकता अनभावंकता आयतिं अनुप्पादधम्मा। 
तस्मा पच्चेकसम्बुद्धो निल्लोलुपो । 


निक्कुहोति तीणि कुहनवत्थूनि - पच्चयपटिसेवनसङ्कातं कुहनवत्थु, इरियापथसङ्कातं कुहनवत्थु, 
सामन्तजप्पनसङ्घातं कुहनवत्थु। 


कतमं पच्चयपटिसेवनसङ्घातं कुहनवत्थु? इध गहपतिका भिक्खु [भिक्खू (क०) महानि० ८७] निमन्तेन्ति 
चीवरपिण्डपातसेनासनगिलानपच्चयभेसज्जपरिक्खारेहि, सो पापिच्छो इच्छापकतो अत्थिको 
चीवरपिण्डपातसेनासनगिलानपच्चयभेसज्जपरिक्खारानं भिस्योकम्यतं उपादाय चीवरं पच्चक्खाति, पिण्डपातं 
पच्चक्खाति, सेनासनं पच्चक्खाति, गिलानपच्चयभेसज्जपरिक्खारं पच्चक्खाति। सो एवमाह - “कि समणस्स महग्घेन 
चीवरेन! एतं सारुप्पं यं समणो सुसाना वा सङ्कारकूटा वा पापणिका वा नन्तकानि उच्चिनित्वा सङ्घाटिकं करित्वा धारेय्य। 
कि समणस्स महग्घेन पिण्डपातेन! एतं सारुप्पं यं समणो उञ्छाचरियाय पिण्डियालोपेन जीविकं कप्पेय्य। कि समणस्स 
महग्घेन सेनासनेन! एतं सारुप्पं यं समणो रुक्खमूलिको वा अस्स सोसानिको वा अब्भोकासिको वा। कि समणस्स 
महग्घेन गिलानपच्चयभेसज्जपरिक्खारेन! एतं सारुप्पं यं समणो पूतिमुत्तेन वा हरितकौखण्डेन वा ओसधं करेय्या”ति। 
तदुपादाय लूखं चीवरं धारेति लूखं पिण्डपातं परिभुञ्जति लूखं सेनासनं पटिसेवति लूखं गिलानपच्चयभेसज्जपरिकखारं 
पटिसेवति | तमेनं गहपतिका एवं जानन्ति - “अयं समणो अप्पिच्छो सन्तुड्ठो पविवित्तो असंसट्टो आरद्भवीरियो 
धुतवादो ति । भिय्यो भिय्यो निमन्तेन्ति चीवरपिण्डपातसेनासनगिलानपच्चयभेसज्जपरिकखारेहि । सो एवमाह -- “तिण्णं 
सम्मुखीभावा सद्भो कुलपुत्तो बहुं पुञ्ञं पसवति, सद्धाय सम्मुखीभावा सद्धो कुलपृत्तो बहुं पुञ्ञं पसवति, देय्यधम्मस्स 
सम्मुखीभावा सद्धो कुलपुत्तो बहुं पुञ्जं पसवति, दक्खिणेय्यानं सम्मुखीभावा सद्धो कुलपुत्तो बहुं पुञ्ञं पसवति। 
तुम्हाकञ्चेवायं सद्धा अत्थि, देय्यधम्मो च संविज्जति, अहञ्च पटिग्गाहको। सचेहं न पटिग्गहेस्सामि, एवं तुम्हे पुञ्जेन 
परिबाहिरा भविस्सथ [भविस्सन्ति (महानि० ८७)]। न मय्हं इमिना अत्थो। अपि च, तुम्हाकंयेव अनुकम्पाय 
पटिग्गण्हामी”ति। तदुपादाय बहुम्पि चीवरं पटिग्गण्हाति, बहुम्पि पिण्डपातं पटिग्गण्हाति, बहुम्पि सेनासनं पटिग्गण्हाति, 
बहुम्पि गिलानपच्चयभेसज्जपरिक्खारं पटिग्गण्हाति। या एवरूपा भाकुटिका भाकुटियं कुहना कुहायना कुहितत्तं - इदं 
पच्चयपटिसेवनसङ्घातं कुहनवत्थु। 


कतमं इरियापथसङ्कातं कुहनवत्थु? इधेकच्चो पापिच्छो इच्छापकतो सम्भावनाधिप्पायो “एवं मं जनो 
सम्भावेस्सती”ति गमनं सण्ठपेति ठानं सण्ठपेति निसज्जं [निसञ्जनं (क०)] सण्ठपेति सयनं सण्ठपेति, पणिधाय गच्छति 
पणिधाय तिट्ठति पणिधाय निसीदति पणिधाय सेय्यं कप्पेति समाहितो विय गच्छति समाहितो विय तिट्ठति समाहितो विय 
निसीदति समाहितो विय सेय्यं कप्पेति, आपाथकज्झायीव [आपातकज्झायी च (क०)] होति या एवरूपा इरियापथस्स 
आठपना ठपना सण्ठपना भाकुटिका भाकुटियं कुहना कुहायना कुहितत्तं [कुहायितत्तं (स्या० क०), विसुद्धिमग्गट्टकथा 

ओलोकेतब्बा] -- इदं इरियापथसङ्कातं कुहनवत्थु । 


कतमं सामन्तजप्पनसङ्घातं कुहनवत्थु? इधेकच्चो पापिच्छो इच्छापकतो सम्भावनाधिप्पायो “एवं मं जनो 
सम्भावेस्सती"ति अरियधम्मे सन्निस्सितवाचं भासति। “यो एवरूपं चीवरं धारेति सो समणो महेसक्खो “ति भणति; यो 


धारेति... कायबन्धनं धारेति... आयोगं [आयोगबन्धनं (स्या क०) महानि० ८७] धारेति सो समणो महेसक्खोति भणति; 
““यस्स एवरूपा उपज्झायो सो समणो महेसक्खो”'ति भणति; यस्स एवरूपो आचरियो ...पे०... एबरूपा समानुपज्झायका... 
समानाचरियका... मित्ता... सन्दिट्ठा... सम्भत्ता... सहाया सो समणो महेसक्खोति भणति; यो एवरूपे विहारे वसति... अड्डयोगे 
बसति... पासादे बसति... हम्मिये बसति... गुहायं वसति... लेणे वसति... कुटियं बसति... कूटागारे बसति... अट्टे वसति... 
माळे बसति... उद्दण्डे [उट्टण्डे (क०)] बसति... उपड्ानसालायं वसति... मण्डपे बसति... रुक्खमूले बसति सो समणो 
महेसक्खो”ति भणति। 


अथ वा, कोरजिककोरजिको भाकुटिकभाकुटिको कुहककुहको लपकलपको मुखसम्भाविको “अयं समणो इमासं 
एवरूपानं सन्तानं विहारसमापत्तीनं लाभी "ति तादिसं गम्भीरं गूळहं निपुणं पटिच्छन्नं लोकुत्तरं सुञ्जतापटिसञ्चुत्तं कथं 
कथेति। या एवरूपा भाकुटिका भाकुटियं कुहना कुहायना कुहितत्तं, इदं सामन्तजप्पनसङ्कातं कुहनवत्थु । तस्स 
पच्चेकसम्बुद्भस्स इमानि तीणि कुहनवत्थूनि पहीनानि समुच्छिन्नानि वूपसन्तानि पटिप्पस्सद्भानि अभब्बुप्पत्तिकानि 
जाणग्गिना दड्डानि । तस्मा सो पच्चेकसम्बुद्धो निक्कुहो । 


तस्स पच्चेकसम्बुद्भस्स पहीना उच्छिन्नमूला तालावत्थुकता अनभावंकता आयतिं अनुप्पादधम्मा। तस्मा पच्चेकसम्बुद्धो 
निप्पिपासोति - निल्लोलुपो निक्कुहो निप्पिपासो। 


निम्मक्खो निद्धन्तकसावमोहोति । मक्खोति यो मक्खो मक्खायना [मक्खियना (क०) पस्स विभ० ८९२] 


मकखो... पळासो... सब्बाकुसलाभिसङ्घारा कसावा । मोहोति दुक्खे अञ्जाणं, दुकखसमुदये अञ्ञाणं, दुकखनिरोधे 
अञ्ञाणं, दुक्खनिरोधगामिनिया पटिपदाय अञ्जाणं, पुब्बन्ते अञ्जाणं, अपरन्ते अञ्ञाणं, पुब्बन्तापरन्ते अञ्ञाणं, 
इदप्पच्चयतापटिच्चसमुप्पन्नेसु धम्मेसु अज्ञाणं । यं एवरूपं अञ्ञाणं अदस्सनं अनभिसमयो अननुबोधो अप्पटिवेधो 
असंगाहना अपरियोगाहना असमपेक्खना अपच्चवेक्खणा अपच्चक्खकम्मं दुम्मेज्झं बाल्यं असम्पजञ्ञं मोहो पमोहो 
सम्मोहो अविज्जा अविज्जोघो अविज्जायोगो अविज्जानुसयो अविज्जापरियुद्ठानं अविज्जालङ्गी मोहो अकुसलमूलं । तस्स 
पच्चेकसम्बुद्भस्स मक्खो च कसावो च मोहो च वन्ता संवन्ता निद्धन्ता पहीना समुच्छिन्ना वूपसन्ता पटिप्पस्सद्धा 
अभन्बुप्पत्तिका जाणग्गिना दड्डाति । सो पच्चेकसम्बुद्धो निम्मक्खो निद्धन्तकसावमोहो। 


निराससो सब्बलोके भवित्वाति आसा वुच्चति तण्हा। यो रागो सारागो...पे०... अभिज्झा लोभो अकुसलमूलं । 
सब्बलोकेति सब्बअपायलोके सब्बमनुस्सलोके सब्बदेवलोके सब्बखन्धलोके सब्बधातुलोके सब्बआयतनलोके । 
निराससो सब्बलोके भवित्वाति सब्बलोके निराससो भवित्वा नित्तण्हो भवित्वा निप्पिपासो भवित्वाति - निराससो 
सब्बलोके भवित्वा, एको चरे खग्गविसाणकणप्पो। तेनाह सो पच्चेकसम्बुद्धो - 


www.tipitaka.org Vipassana Research Institute 


Page 174 sur 192 


““निल्लोलुपो निक्कुहो निप्पिपासो, निम्मक्खो निद्धन्तकसावमोहो। 
निराससो सब्बलोके भवित्वा, एको चरे खग्गविसाणकप्पो”ति॥ 


९४ ३यपापं सहायं परिवज्जयेथ, अनत्थदस्सि विसमे निविटुं। 
सयं न सेवे पसुतं पमत्तं, एको चरे खग्गविसाणकप्पो॥ 


पापं सहायं परिवज्जयेथाति। पापसहायो वुच्चति यो सो सहायो दसवत्थुकाय मिच्छादिड्टिया समन्नागतो - नत्थि 
दिन्नं, नत्थि यिं, नत्थि हुतं, नत्थि सुकतदुक्कटानं कम्मानं फलं विपाको, नत्थि अयं लोको, नत्थि परो लोको, नत्थि 
माता, नत्थि पिता, नत्थि सत्ता ओपपातिका, नत्थि लोके समणब्राह्मणा सम्मग्गता सम्मापटिपन्ना ये इमञ्च लोकं परञ्च 
लोकं सयं अभिञ्ञा सच्छिकत्वा पवेदेन्तीति। अयं पापसहायो। पापं सहायं परिवज्जयेथाति। पापं सहायं वज्जेय्य 
परिवज्जेय्याति - पापं सहायं परिवज्जयेथ। 


अनत्थदस्सिं विसमे निविट्टन्ति अनत्थदस्सी वुच्चति यो सो सहायो दसवत्थुकाय मिच्छादिट्टिया समन्नागतो - 


विसमे कायकम्मे निविटुं, विसमे वचीकम्मे निविट्ठं, विसमे मनोकम्मे निवि, विसमे पाणातिपाते निविदं, विसमे 
अदिन्नादाने निविटुं, विसमे कामेसुमिच्छाचारे निविटुं, विसमे मुसावादे निविट्ट, विसमाय पिसुणाय वाचाय [पिसुणवाचाय 
(क०)] निविदं, विसमाय फरुसाय वाचाय [फरुसवाचाय (क०)] निविट्ठं, विसमे सम्फप्पलापे निविदं, विसमाय अभिज्झाय 
निविट्ठं, विसमे ब्यापादे निविटुं, विसमाय मिच्छादिद्टिया निविट्ठं, विसमेसु सङ्घारेसु निविटुं विसमेसु पञ्चसु कामगुणेसु 
निविट्ठं, विसमेसु पञ्चसु नीवरणेसु निविट्ठं विनिविद्टं सत्तं अल्लीनं उपगतं अज्झोसितं अधिमुत्तन्ति - अनत्थदस्सिं विसमे 
निविद्टं । 


सयं न सेवे पसुतं पमत्तन्ति। पसुतन्ति योपि कामे एसति गवेसति परियेसति तच्चरितो तब्बहुलो तग्गरुको तन्निनो 
तप्पोणो तप्पब्भारो तदधिमुत्तो तदधिपतेय्यो, सोपि कामप्पसुतो। योपि तण्हावसेन रूपे परियेसति, सहे...पे०... गन्धे... रसे... 
फोडुब्बे परियेसति तच्चरितो तब्बहुलो तग्गरुको तन्निन्नो तप्पोणो तप्पब्भारो तदधिमुत्तो तदधिपतेय्यो, सोपि कामप्पसुतो । 
योपि तण्हाबसेन रूपे पटिलभति, सहे...पे०... गन्धे... रसे... फोडुब्बे पटिलभति तच्चरितो तब्बहुलो तग्गरुको तन्निन्नो 
तप्पोणो तप्पब्भारो तदधिमुत्तो तदधिपतेय्यो, सोपि कामप्पसुतो । योपि तण्हावसेन रूपे परिभुञ्जति, सहदे... पे०... गन्धे... रसे... 
फोडुब्बे परिभुञ्जति तच्चरितो तब्बहुलो तग्गरुको तन्निन्नो तप्पोणो तप्पब्भारो तदधिमृत्तो तदधिपतेय्यो, सोपि 
कामप्पसुतो। यथा कलहकारको कलहप्पसुतो, कम्मकारको कम्मप्पसुतो, गोचरे चरन्तो गोचरप्पसुतो, झायी झानप्पसुतो; 
एवमेव यो कामे एसति गवेसति परियेसति तच्चरितो तब्बहुलो तग्गरुको तन्निन्नो तप्पोणो तप्पब्भारो तदधिमुत्तो 


तण्हावसेन रूपे परिभुञ्जति, सद्दे...पे०... गन्धे... रसे... फोडुब्बे परिभुञ्जति तच्चरितो तब्बहुलो तग्गरुको तन्निन्नो तप्पोणो 
तप्पब्भारो तदधिमुत्तो तदधिपतेय्यो, सोपि कामप्पसुतो । पमत्तन्ति । पमादो वत्तब्बो कायदुच्चरिते वा वचीदुच्चरिते वा 
मनोदुच्चरिते वा पञ्चसु कामगुणेसु वा चित्तस्स वोसग्गो वोसग्गानुप्पदानं कुसलानं धम्मानं भावनाय असक्कच्चकिरियता 
असातच्चकिरियता अनट्टितकिरियता ओलीनवृत्तिता निक्खित्तच्छन्दता निक्खित्तधुरता अनासेवना अभावना 
अबहुलीकम्मं अनधिट्ठानं अननुयोगो, यो एवरूपो पमादो पमज्जना पमज्जितत्तं - अयं वुच्चति पमादो। 


सयं न सेवे पसुतं पमत्तन्ति पसुतं न सेवेय्य पमत्तञ्च सयं न सेवेय्य सामं न सेवेय्य न निसेवेय्य न संसेवेय्य न 

परिसंसेवेय्य न आचरेय्य न समाचरेय्य न समादाय वत्तेय्याति - सयं न सेवे पसुतं पमत्तं, एको चरे 
खग्गविसाणकप्पो। तेनाह सो पच्चेकसम्बुद्धो - 


“पापं सहायं परिवज्जयेथ, अनत्थदस्सिं विसमे निविटुं । 
सयं न सेवे पसुतं पमत्तं, एको चरे खग्गविसाणकणप्पो॥ 


१४ ४बहुस्सुतं धम्मधरं भजेथ, मित्तं उळारं पटिभानवन्तं। 
अञ्ञाय अत्थानि विनेय्य कङ्क, एको चरे खग्गविसाणकण्पो॥ 


बहुस्सुतं धम्मधरं भजेथाति बहुस्सुतो होति मित्तो सुतधरो सुतसन्निचयो। ये ते धम्मा आदिकल्याणा मज्झेकल्याणा 
परियोसानकल्याणा सात्थं सब्यञ्जनं [सत्था सब्यञ्जना (स्या०) पस्स म० नि० ३.८२] केबलपरिपुण्णं परिसुद्धं ब्रह्मचरियं 
अभिवदन्ति, तथारूपास्स धम्मा बहुस्सुता होन्ति धाता [धता (स्या०)] वचसा परिचिता मनसानुपेकिखिता दिट्टिया 
सुप्पटिविद्भा । धम्मधरन्ति धम्मं धारेन्तं [धारेति (क०)] ~ सुत्तं गेय्यं वेय्याकरणं गाथं उदानं इतिवुत्तकं जातकं अब्भुतधम्मं 
वेदल्लं । बहुस्सुतं धम्मधरं भजेथाति बहुस्सुतञ्च धम्मधरञ्च मित्तं भजेय्य संभजेय्य सेवेय्य निसेवेय्य संसेवेय्य 
पटिसेवेय्याति - बहुस्सुतं धम्मधरं भजेथ। 


मित्तं उळारं पटिभानवन्तन्ति उळारो होति मित्तो सीलेन समाधिना पञ्ञाय विमृत्तिया विमृत्तिजाणदस्सेन। 
पटिभानवन्तन्ति तयो पटिभानवन्तो - परियत्तिपटिभानवा, परिपुच्छापटिभानवा, अधिगमपटिभानवा। कतमो 
परियत्तिपटिभानवा? इधेकच्चस्स बुद्भवचनं परियापुतं [परियापुटं (स्या० क०) पस्स दी० नि० ३.२८२] होति सुत्तं गेय्यं 
वेय्याकरणं गाथा उदानं इतिवृत्तकं जातकं अब्भुतधम्मं वेदल्लं । तस्स परियत्ति निस्साय पटिभाति - अयं 
परियत्तिपटिभानवा । 


कतमो परिपुच्छापटिभानवा? इधेकच्चो परिपुच्छितोपि होति अत्थे च जाये च लक्खणे च कारणे च ठानाट्टाने च। 
तस्स परिपुच्छं निस्साय पटिभाति - अयं परिपुच्छापटिभानवा। 


कतमो अधिगमपटिभानवा? इधेकच्चस्स अधिगता होन्ति चत्तारो सतिपट्टाना चत्तारो सम्मप्पधाना चत्तारो इद्भिपादा 
पञ्चिन्द्रियानि पञ्च बलानि सत्त बोज्झङ्गा अरियो अट्ठड़िको मग्गो चत्तारो अरियमग्गा चत्तारि सामञ्ञजफलानि चतस्सो 
पटिसम्भिदायो छ अभिञ्ञायो [छळभिञ्जायो (स्या०)]। तस्स अत्थो जातो धम्मो जातो निरुत्ति जाता । अत्थे जाते अत्थो 
पटिभाति, धम्मे ञाते धम्मो पटिभाति, निरुत्तिया जाताय निरुत्ति पटिभाति। इमेसु तीसु जाणं पटिभानपटिसम्भिदा। सो 
पच्चेकसम्बुद्रो इमाय पटिभानपटिसम्भिदाय उपेतो समुपेतो उपागतो समुपागतो उपपन्नो समुपपन्नो समन्नागतो । तस्मा 
पच्चेकसम्बुद्धो पटिभानवा। यस्स परियत्ति नत्थि परिपुच्छा नत्थि अधिगमो नत्थि, कि तस्स पटिभायिस्सतीति - मित्तं 
उळारं पटिभानवन्तं । 


अञ्ञाय अत्थानि विनेय्य कङ्कन्ति अत्तत्थं अज्ञाय परत्थं अञ्ञाय उभयत्थं अञ्जाय दिट्ुधम्मिकत्थं अञ्जाय 
सम्परायिकत्थं अञ्जाय परमत्थं अञ्ञाय अभिञ्ञाय जानित्वा तुलयित्वा तीरयित्वा विभावयित्वा विभूतं कत्वा कद्ध 
विनेय्य पटिविनेय्य पजहेय्य विनोदेय्य ब्यन्तीकरेस्य अनभावं गमेय्याति - अञ्ञाय अत्थानि विनेय्य कङ्कं, एको चरे 
खग्गविसाणकप्पो | तेनाह सो पच्चेकसम्बुद्धो - 

““बहुस्सुतं धम्मधरं भजेथ, मित्तं उळारं पटिभानवन्तं । 
अञ्ञाय अत्थानि विनेय्य कङ्कं, एको चरे खग्गविसाणकप्पो"ति॥ 


१४ ५खिटं रतिं [रती (स्या०)] कामसुखञ्च लोके, अनलङ्करित्वा अनपेक्खमानो। 
विभूसट्टाना [विभूसनट्ठाना (स्या० क०), विभूसणट्टाना (सी० अट्टु०)] विरतो सच्चवादी, एको चरे 
खग्गविसाणकप्पो॥ 


खिइ रतिं कामसुखञ्च लोकेति। खिट्टाति द्रे खिड्डा - कायिका खिड्डा च वाचसिका खिड्डा च...पे०... अयं कायिका 
खिड्डा...पे०... अयं वाचसिका खिट्टा। रतीति अनुक्कण्ठिताधिवचनमेतं ~ रतीति । कामसुखन्ति वुत्तञ्हेतं भगवता [पस्स 
म० नि० २.२८०] - “पञ्चिमे, भिक्खवे, कामगुणा । कतमे पञ्च? चक्खुविञ्जेय्या रूपा इट्टा कन्ता मनापा पियरूपा 
कामूपसंहिता रजनीया, सोतविज्जेय्या सद्दा...पे०... घानविञ्ञेय्या गन्धा... जिव्हाविञ्ञेय्या रसा... कायविञ्जेय्या फोडुब्बा 
इट्टा कन्ता मनापा पियरूपा कामूपसंहिता रजनीया। इमे खो, भिक्खवे, पञ्च कामगुणा । यं खो, भिकखवे, इमे पञ्च 
कामगुणे पटिच्च उप्पज्जति सुखं सोमनस्सं, इदं वुच्चति कामसुखं ˆ । लोकेति मनुस्सलोकेति ~ खिड्ड रति कामसुखञ्च 
लोके। 


अनलङ्करित्वा अनपेक्खमानोति खिइञ्च रतिञ्च कामसुखञ्च लोके अनलङ्करित्वा अनपेक्खो हुत्वा पजहित्वा 
विनोदेत्वा ब्यन्तीकरित्वा अनभावं गमेत्वाति - अनलङ्करित्वा अनपेक्खमानो । 


विभूसट्टाना विरतो सच्चवादीति। विभूसाति द्वे विभूसा - अत्थि अगारिकविभूसा [अगारिकस्स विभूसा (क०) 
एवमुपरिपि] अत्थि अनागारिकविभूसा। कतमा अगारिकविभूसा? केसा च मस्सू च मालागन्धञ्च विलेपनञ्च 
आभरणञ्च पिलन्धनञ्च वत्थञ्च पारुपनञ्च [पसाधनञ्च (स्या), सयनासनञ्च (क०) चूळनि० खग्गविसाणसुत्तनिद्देस 
१३० नत्थि पाठनानत्तं] वेठनञ्च उच्छादनं परिमद्दन॑ न्हापनं सम्बाहनं आदासं अञ्जनं मालागन्धविलेपनं मुखचुण्णं 
मुखलेपनं हत्थबन्धं सिखाबन्धं दण्डं नाळिकं खग्गं छत्तं चितुपाहनं उण्हीसं मणिं वाळबीजनिं ओदातानि वत्थानि 
दीघदसानि इति वा - अयं अगारिकविभूसा। 


कतमा अनागारिकविभूसा? चीवरमण्डना पत्तमण्डना सेनासनमण्डना इमस्स वा पूतिकायस्स बाहिरानं वा 
परिक्खारानं मण्डना विभूसना केळना परिकेळना गद्भिकता गद्धिकत्तं [गेधिकता गेधिकत्तं (स्या०) पस्स विभ० ८५४] 
चपलता [चपलना (स्या०)] चापल्यं - अयं अनागारिकविभूसा । 


सच्चवादीति सो पच्चेकसम्बुद्धो सच्चवादी सच्चसन्धो थेतो पच्चयिको अविसंवादको लोकस्स, विभूसड्ठाना आरतो 
विरतो पटिविरतो निकखन्तो निस्सटो विप्पमुत्तो विसञ्ञुत्तो, विमरियादिकतेन चेतसा विहरतीति -- विभूसट्ठाना विरतो 
सच्चवादी, एको चरे खग्गविसाणकप्पो। तेनाह सो पच्चेकसम्बुद्धो - 


“खिट रति कामसुखञ्च लोके, अनलङ्करित्वा अनपेक्खमानो । 
विभूसट्टाना विरतो सच्चवादी, एको चरे खग्गविसाणकप्पो"ति॥ 


१४६पृत्तञ्च दारं पितरञ्च मातरं, धनानि धञ्ञानि च बन्धवानि। 
हित्वान कामानि यथोधिकानि, एको चरे खग्गविसाणकण्पो॥ 

पुत्तञ्च दारं पितरञ्च मातरन्ति। पुत्ताति चत्तारो पुत्ता - अत्रजो पुत्तो, खेत्तजो [खेत्रजो (स्या क०)] पुत्तो, दिन्नको 
पुत्तो, अन्तेवासिको पुत्तो। दारा बुच्चन्ति भरियायो। पिताति यो सो जनको । माताति या सा जनिकाति - पुत्तञ्च दारं 
पितरञ्च मातरं । 


धनानि धञ्ञानि च बन्धवानीति धनानि वुच्चन्ति हिरञ्ञं सुवण्णं मुत्ता मणि वेळुरियो सङ्घो सिला पवाळं रजतं 
जातरूपं लोहितङ्गो [लोहितको (?)] मसारगल्लं। धञ्ञानि वुच्चन्ति पुब्बण्णं अपरण्णं। पुब्बण्णं नाम सालि वीहि यवो 
गोधुमो कङ्गु वरको कुदूसको [कुदुसको (स्या०)]। अपरण्णं नाम सूपेय्यं । बन्धवानीति चत्तारो बन्धवा -- जातिबन्धवापि 
बन्धु, गोत्तबन्धवापि बन्धु, मित्तबन्धवापि बन्धु, सिप्पबन्धवापि बन्धृति - धनानि धञ्ञानि च बन्धवानि। 


हित्वान कामानि यथोधिकानीति । कामाति उद्दानतो द्वे कामा - वत्थुकामा च किलेसकामा च...पे०... इमे वुच्चन्ति 
वत्थुकामा...पे०... इमे वुच्चन्ति किलेसकामा । हित्वान कामानीति वत्थुकामे परिजानित्वा, किलेसकामे पहाय पजहित्वा 
विनोदेत्वा ब्यन्तीकरित्वा अनभावं गमेत्वा। हित्वान कामानि यथोधिकानीति सोतापत्तिमग्गेन ये किलेसा पहीना, ते 
किलेसे न पुनेति न पच्चेति न पच्चागच्छति; सकदागामिमग्गेन ये किलेसा पहीना...पे०... अनागामिमग्गेन ये किलेसा 
पहीना... अरहत्तमग्गेन ये किलेसा पहीना, ते किलेसे न पुनेति न पच्चेति न पच्चागच्छतीति -- हित्वान कामानि 
यथोधिकानि, एको चरे खग्गविसाणकणप्पो। तेनाह सो पच्चेकसम्बुद्रो - 


““पुत्तञ्च दारं पितरञ्च मातरं, धनानि धञ्ञानि च बन्धवानि । 
हित्वान कामानि यथोधिकानि, एको चरे खग्गविसाणकप्पो”ति॥ 


१४७सङ्गो एसो परित्तमेत्थ सोख्यं, अप्पस्सादो दुक्खमेत्थ भिस्यो। 
गळो एसो इति अत्वा मतिमा [मुतीमा (सु? नि० ६१)], एको चरे खग्गविसाणकप्पो॥ 


सङ्गो एसो परित्तमेत्थ सोख्यन्ति सङ्गति वा बळिसन्ति वा आमिसन्ति वा लग्गनन्ति वा पलिबोधोति वा, पञ्चन्नेतं 
कामगुणानं अधिवचनं। परित्तमेत्थ सोख्यन्ति वृत्तञ्हेतं भगवता - “पञ्चिमे, भिक्खवे, कामगुणा । कतमे पञ्च? 
चक्खुविञ्जेय्या रूपा इट्टा कन्ता मनापा पियरूपा कामूपसंहिता रजनीया...पे०... कायविञ्जेय्या फोटुब्बा इट्टा कन्ता मनापा 
पियरूपा कामूपसंहिता रजनीया। इमे खो, भिकखवे, पञ्च कामगुणा । यं खो, भिक्खवे, इमे पञ्च कामगुणे पटिच्च 
उप्पज्जति सुखं सोमनस्सं, इदं वुच्चति कामसुखं । अप्पकं एतं सुखं, परित्तकं एतं सुखं, थोककं एतं सुखं, ओमकं एतं 
सुखं, लामकं एतं सुखं, छतुक्कं एतं सुख "न्ति - सङ्गो एसो परित्तमेत्थ सोख्यं । 


अप्पस्सादो दुक्खमेत्थ भिय्योति अप्पस्सादा कामा वृत्ता भगवता [पस्स म० नि० १.२३७] बहुदुक्खा बहुपायासा 
[बहूपायासा (स्या०)]; आदीनवो एत्थ भिय्यो। अट्टिकङ्कलूपमा कामा वुत्ता भगवता, मंसपेसूपमा कामा वुत्ता भगवता, 
तिणुक्कूपमा कामा वुत्ता भगवता, अङ्गारकासूपमा कामा वुत्ता भगवता, सुपिनकूपमा कामा वुत्ता भगवता, याचितकूपमा 
कामा वुत्ता भगवता, रुक्खफलूपमा कामा वृत्ता भगवता, असिसूनूपमा कामा वुत्ता भगवता, सत्तिसूलूपमा कामा वृत्ता 
भगवता, सप्पसिरूपमा कामा वुत्ता भगवता बहुदुक्खा बहुपायासा, आदीनवो एत्थ भिय्योति - अप्पस्सादो दुक्खमेत्थ 
भिय्यो। 


गळो एसो इति जत्वा मतिमाति गळोति वा बळिसन्ति वा आमिसन्ति वा लग्गनन्ति वा बन्धनन्ति वा पलिबोधोति 

वा, पञ्चन्नेतं कामगुणानं अधिवचनं । इतीति पदसन्धि पदसंसग्गो पदपारिपूरी अक्खरसमवायो ब्यञ्जनसिलिट्टुता 
पदानुपुब्बतापेतं इतीति । मतिमाति पण्डितो पञ्ञवा बुद्धिमा जाणी विभावी मेधावी। गळो एसो इति जत्वा मतिमाति 
मतिमा गळोति जत्वा बळिसन्ति जत्वा आमिसं ति जत्वा लग्गनन्ति जत्वा बन्धनन्ति जत्वा पलिबोधोति जत्वा जानित्वा 
तुलयित्वा तीरयित्वा विभावयित्वा विभूतं कत्वाति - गळो एसो इति जत्वा मतिमा, एको चरे खग्गविसाणकण्पो। तेनाह 
सो पच्चेकसम्बुद्धो - 


“सङ्गो एसो परित्तमेत्थ सोख्यं, अप्पस्सादो दुक्खमेत्थ भिय्यो। 
गळो एसो इति जत्वा मतिमा, एको चरे खग्गविसाणकप्पो"ति॥ 


१४८सन्दालयित्वान संयोजनानि, जालंव भेत्वा सलिलम्बुचारी। 
अग्गीव दड अनिवत्तमानो, एको चरे खग्गविसाणकप्पो॥ 


सन्दालयित्वान संयोजनानीति दस संयोजनानि - कामरागसंयोजनं, पटिघसंयोजनं, मानसंयोजनं, दि्टिसंयोजनं, 
विचिकिच्छासंयोजनं, सीलब्बतपरामाससंयोजनं, भवरागसंयोजनं, इस्सासंयोजनं, मच्छरियसंयोजनं, अविज्जासंयोजनं । 
सन्दालयित्वान संयोजनानीति दस संयोजनानि दालयित्वा सन्दालयित्वा पजहित्वा विनोदेत्वा ब्यन्तीकरित्वा अनभावं 
गमेत्वाति - सन्दालयित्वान संयोजनानि। 


जालंव भेत्वा सलिलम्बुचारीति जालं वुच्चति सुत्तजालं | सलिलं वुच्चति उदकं । अम्बुचारी वुच्चति मच्छो। यथा 
मच्छो जालं भिन्दित्वा पभिन्दित्वा दालयित्वा पदालयित्वा सम्पदालयित्वा चरति विहरति इरियति वत्तेति पालेति यपेति 


गण्हाति न बज्झति न पलिबज्झति, निक्खन्तो निस्सटो विप्पमुत्तो विसञ्ञृत्तो विमरियादिकतेन चेतसा विहरतीति - 
जालंव भेत्वा सलिलम्बुचारी। 


अग्गीव दड अनिवत्तमानोति यथा अग्गि तिणकडुपादानं दहन्तो गच्छति अनिवत्तन्तो, एवमेव तस्स 
पच्चेकसम्बुद्भस्स सोतापत्तिमग्गेन ये किलेसा पहीना ते किलेसे न पुनेति न पच्चेति न पच्चागच्छति, सकदागामिमग्गेन... 
पे०... अनागामिमग्गेन... अरहत्तमग्गेन ये किलेसा पहीना ते किलेसे न पुनेति न पच्चेति न पच्चागच्छतीति - अग्गीव दडुं 
अनिवत्तमानो, एको चरे खग्गविसाणकप्पो। तेनाह सो पच्चेकसम्बुद्धो - 


“सन्दालयित्वान संयोजनानि, जालंव भेत्वा सलिलम्बुचारी । 
अग्गीव दड़ं अनिवत्तमानो, एको चरे खग्गविसाणकप्पो'ति॥ 


१४९.ओक्खित्तचक्खु न च पादलोलो, गुत्तिन्द्रियो रक्खितमानसानो। 
अनवस्सुतो अपरिडय्हमानो [अपरिदय्हमानो (क०)], एको चरे खग्गविसाणकप्पो॥ 


ओक्खित्तचक्खु न च पादलोलोति कथं खित्तचवखु होति? इधेकच्चो भिक्खु [नत्थि स्या० पोत्थके महानि० १५७] 

चक्खुलोलो चक्खुलोलियेन समन्नागतो होति। अदिटुं दक्खितब्बं दिटु समतिक्कमितब्बन्ति - आरामेन आरामं 
उय्यानेन उय्यानं गामेन गामं निगमेन निगमं नगरेन नगरं रट्टेन रटुँ जनपदेन जनपदं दीघचारिकं अनवड्टितचारिकं 
[अनवत्थचारिकं (स्या०)] अनुयुत्तो होति रूपदस्सनाय। एवं खित्तचक्खु होति। 


अथ वा, भिक्खु अन्तरघरं पविट्टो वीथि पटिपन्नो असंवुतो गच्छति । हत्थिं ओलोकेन्तो अस्सं ओलोकेन्तो रथं 
ओलोकेन्तो पत्ति ओलोकेन्तो कुमारके ओलोकेन्तो कुमारिकायो ओलोकेन्तो इत्थियो ओलोकेन्तो पुरिसे ओलोकेन्तो 
अन्तरापणं ओलोकेन्तो घरमुखानि ओलोकेन्तो उद्धं ओलोकेन्तो अधो ओलोकेन्तो दिसाविदिसं विपेकखमानो [पेक्खमानो 
(स्या० क०)] गच्छति । एवम्पि खित्तचकखु होति । 


अथ वा, भिक्खु चकखुना रूपं दिस्वा निमित्तग्गाही होति अनुब्यञ्जनग्गाही। यत्वाधिकरणमेनं चकखुन्द्रियं असंवुतं 
विहरन्तं अभिज्झादोमनस्सा पापका अकुसला धम्मा अन्वास्सवेय्युं, तस्स संवराय न पटिपज्जति, न रक्खति चकखुन्द्रियं, 
चकखुन्द्रिये न संवरं आपज्जति। एवम्पि खित्तचकखु होति । 


यथा वा पनेके भोन्तो समणब्राह्मणा सद्भादेय्यानि भोजनानि भुञ्जित्वा ते एवरूपं विसूकदस्सनं अनुयुत्ता विहरन्ति, 
सेय्यथिदं - नच्चं गीतं वादितं पेक्खं अकखानं पाणिस्सरं वेताळं कुम्भथूणं सोभनकं [सोभनगरकं (स्या०), सोभनकरणं 
(क०)] चण्डालं वंसं धोवनं हत्थियुद्धं अस्सयुद्धं महिंसयुद्धं [महिसयुद्धं (स्या०)] उसभयुद्धं अजयुद्धं मेण्डयुद्धं कुक्कुटयुद्धं 
वट्टकयुद्धं दण्डयुद्धं मुड़ियुद्धं निब्बुद्धं उय्योधिकं बलग्गं सेनाव्यूहं अनीकदस्सनं इति वा। इति एवरूपं विसूकदस्सनं 
अनुयृत्तो होति। एवम्पि खित्तचकखु होति । 


कथं ओक्खित्तचकखु होति? इधेकच्चो भिक्खु न चक्खुलोलो न चकखुलोलियेन समन्नागतो होति। अदिं 
दक्खितब्बं दिं समतिक्कमितब्बन्ति - न आरामेन आरामं न उय्यानेन उय्यानं न गामेन गामं न निगमेन निगमं न नगरेन 
नगरं न रट्टेन रटुं न जनपदेन जनपदं दीघचारिकं अनवट्टितचारिकं अनुयृत्तो होति रूपदस्सनाय। एवं ओक्खित्तचकखु 
होति। 


अथ वा, भिक्खु अन्तरघरं पविट्टो वीथि पटिपन्नो संवुतो गच्छति । न हत्थिं ओलोकेन्तो न अस्सं ओलोकेन्तो न रथं 
ओलोकेन्तो न पत्ति ओलोकेन्तो न कुमारके ओलोकेन्तो न कुमारिकायो ओलोकेन्तो न इत्थियो ओलोकेन्तो न पुरिसे 
ओलोकेन्तो न अन्तरापणं ओलोकेन्तो न घरमुखानि ओलोकेन्तो न उद्धं ओलोकेन्तो न अधो ओलोकेन्तो न दिसाविदिसं 
विपेक्खमानो गच्छति। एवम्पि ओक्खित्तचकखु होति। 


अथ वा, भिक्खु चकखुना रूपं दिस्वा न निमित्तग्गाही होति नानुब्यञ्जनग्गाही। यत्वाधिकरणमेनं चक्खुन्द्रियं असंवृतं 
विहरन्तं अभिज्झादोमनस्सा पापका अकुसला धम्मा अन्वास्सवेय्युं, तस्स संवराय पटिपज्जति, रक्खति चकखुन्द्रियं, 
चकखुन्द्रिये संवरं आपज्जति। एवम्पि ओक्खित्तचकखु होति। 


यथा वा पनेके भोन्तो समणब्राह्मणा सद्भादेय्यानि भोजनानि भुञ्जित्वा ते एवरूपं विसूकदस्सनं अनुयृत्ता विहरन्ति, 


ओक्खित्तचक्खु होति। 


www.tipitaka.org Vipassana Research Institute 


Page 180 sur 192 


न च पादलोलोति कथं पादलोलो होति? इधेकच्चो भिक्खु पादलोलो पादलोलियेन समन्नागतो होति - आरामेन 
आरामं उय्यानेन उय्यानं गामेन गामं निगमेन निगमं नगरेन नगरं रट्टेन रड जनपदेन जनपदं दीघचारिकं अनवड्टितचारिकं 
अनुयुत्तो होति। एवम्पि पादलोलो होति । 


अथ वा, भिक्खु अन्तोसङ्घारामे [अन्तोपि संघारामे (क०)] पादलोलो पादलोलियेन समन्नागतो होति, न अत्थहेतु न 
कारणहेतु उद्धतो अवूपसन्तचित्तो परिवेणतो परिवेणं गच्छति, बिहारतो विहारं गच्छति, अड्डयोगतो अड्डयोगं गच्छति, 
पासादतो पासादं गच्छति, हम्मियतो हम्मियं गच्छति, गुहतो गुहं गच्छति, लेणतो लेणं गच्छति, कुटिया कुटिं गच्छति, 
कूटागारतो कूटागारं गच्छति, अट्टतो अट्ट गच्छति, माळतो माळं गच्छति, उद्दण्डतो उद्दण्डं गच्छति [उददण्डं गच्छति, 
उद्भोसिततो उद्धोसितं गच्छति (स्या०) पस्स महानि० १७], उपट्ठानसालतो उपट्ठानसालं गच्छति, मण्डपतो मण्डपं गच्छति, 
रुक्खमूलतो रुक्खमूलं गच्छति, यत्थ वा पन भिक्खू निसीदन्ति वा गच्छन्ति वा, तत्थ एकस्स वा दुतियो होति, ट्विन्नं वा 


भवाभवकथं कथेति। एवम्पि पादलोलो होति। 


न च पादलोलोति सो पच्चेकसम्बुद्धो पादलोलिया आरतो विरतो पटिविरतो निक्खन्तो निस्सटो विप्पमुत्तो 
विसञ्ञृत्तो विमरियादिकतेन चेतसा पटिसल्लानारामो होति पटिसल्लानरतो अज्झत्तं चेतोसमथमनुयुत्तो अनिराकतज्झानो 
विपस्सनाय समन्नागतो बूहेता सुञ्जागारं झायी झानरतो एकत्तमनुयुत्तो सदत्थगरुकोति - ओक्खित्तचक्खु न च 
पादलोलो। 


गुत्तिन्द्रियो रक्खितमानसानोति । गुत्तिन्द्रियोति सो पच्चेकसम्बुद्रो चक्खुना रूपं दिस्वा न निमित्तग्गाही होति 
नानुब्यञ्जनग्गाही। यत्वाधिकरणमेनं चकखुन्द्रियं असंबुतं विहरन्तं अभिज्झादोमनस्सा पापका अकुसला धम्मा 


घानेन गन्धं घायित्वा... जिव्हाय रसं सायित्वा... कायेन फोडुब्बं फुसित्वा ... मनसा धम्मं विञ्ञाय न निमित्तग्गाही होति 
नानुब्यञ्जनग्गाही। यत्वाधिकरणमेनं मनिन्द्रियं असंबुतं विहरन्तं अभिज्झादोमनस्सा पापका अकुसला धम्मा 
अन्वास्सवेय्युं, तस्स संवराय पटिपज्जति, रक्खति मनिन्द्रियं, मनिन्द्रिये संवरं आपज्जतीति - गृत्तिन्द्रियो। 
रक्खितमानसानोति गोपितमानसानोति - गृत्तिन्द्रियो रक्खितमानसानो। 


अनवस्सुतो परिडय्हमानोति वुत्तञ्हेतं आयस्मता महामोग्गल्लानेन - “अवस्सुतपरियायञ्च [पस्स सं० नि० 
४.२४३] वो, आवुसो, देसेस्सामि अनवस्सुतपरियायञ्च। तं सुणाथ, साधुकं मनसिकरोथ; भासिस्सामी”ति। 
“एवमावुसो ति खो ते भिक्खू आयस्मतो महामोग्गल्लानस्स पच्चस्सोसुं। आयस्मा महामोग्गल्लानो [महामोग्गलानो 
(क°)] एतदवोच - 


“कथं चावुसो, अवस्सुतो होति? इधावुसो, भिक्खु चकखुना रूपं दिस्वा पियरूपे रूपे अधिमुच्चति, अप्पियरूपे रूपे 
ब्यापज्जति, अनुपद्ठितकायस्सति [अनुपड्टिकायसति (स्या० क०)] च विहरति परित्तचेतसो । तञ्च चेतोविमुत्ति 
पञ्जाविमुत्ति यथाभूतं नप्पजानाति, यत्थस्स [तत्थ ये (क०) पस्स सं० नि० ४.२४३] ते उप्पन्ना पापका अकुसला धम्मा 
अपरिसेसा निरुज्झन्ति। सोतेन सहं सुत्वा...पे०... मनसा धम्मं विञ्ञाय पियरूपे धम्मे अधिमुच्चति, अप्पियरूपे धम्मे 
ब्यापज्जति, अनुपद्ठितकायस्सति च विहरति परित्तचेतसो। तञ्च चेतोविमुत्ति पञ्जाविमुत्ति यथाभूतं नप्पजानाति, यत्थस्स 
ते उपपन्ना पापका अकुसला धम्मा अपरिसेसा निरुज्झन्ति। अयं बुच्चतावुसो, भिक्खु अवस्सुतो चक्खुविञ्जेय्येसु रूपेसु... 

पे०... अवस्सुतो मनोविञ्जेय्येसु धम्मेसु। एवंविहारिं चावुसो, भिक्खुं चक्खुतो चेपि नं मारो उपसङ्कमति, लभेथेव 
[लभतेव (स्या? क०) एवमुपरिपि] मारो ओतारं लभेथ [लभति (स्या० क०) एवमुपरिपि] मारो आरम्मणं, सोततो चेपि नं... 
पे०... मनतो चेपि नं मारो उपसङ्कमति, लभेथेव मारो ओतारं लभेथ मारो आरम्मणं। 


““सेय्यथापि, आवुसो, नळागारं वा तिणागारं वा सुक्खं कोळापं [कोलापं (स्या०) सं० नि० ४.२४३] तेरोवस्सिकं । 
पुरत्थिमाय चेपि नं दिसाय पुरिसो आदित्ताय तिणुक्काय उपसङ्कमेय्य, लभेथेव अग्गि ओतारं लभेथ अग्गि आरम्मणं; 


(क०)] चेपि नं दिसाय... उपरिमतो [उपरितो (स्या०), उपरिमाय (क०)] चेपि नं दिसाय... यतो कुतोचि चेपि नं पुरिसो 
आदित्ताय तिणुक्काय उपसङ्कमेय्य, लभेथेब अग्गि ओतारं लभेथ अग्गि आरम्मणं । एवमेव खो, आवुसो, एवंविहारिं 


नं मारो उपसङ्कमति, लभेथेव मारो ओतारं लभेथ मारो आरम्मणं। 


““एवंविहारि चावुसो, भिक्खु रूपा अधिभंसु [अभिभविसु (स्या०), अभिभंसु (क०) एवमृपरिपि], न भिक्खु रूपे 
अधिभोसि; सद्दा भिक्खु अधिभंसु, न भिक्खु सद्दे अधिभोसि; गन्धा भिकखुं अधिभंसु, न भिक्खु गन्धे अधिभोसि; रसा 
भिक्खु अधिभंसु, न भिक्खु रसे अधिभोसि; फोुब्बा भिकखुं अधिभंसु, न भिक्खु फोडुब्बे अधिभोसि; धम्मा भिक्खु 
अधिभंसु, न भिक्खु धम्मे अधिभोसि। अयं वुच्चतावुसो, भिक्खु रूपाधिभूतो सद्दाधिभूतो गन्धाधिभूतो रसाधिभूतो 
फोदुब्बाधिभूतो धम्माधिभूतो अधिभू अनधिभूतो अधिभंसु नं पापका अकुसला धम्मा संकिलेसिका पोनोभविका सदरा 
दुक्खविपाका आयतिं जातिजरामरणिया। एवं खो, आवुसो, अवस्सुतो होति। 


“कथं चावुसो, अनवस्सुतो होति? इधावुसो, भिक्खु चक्खुना रूपं दिस्वा पियरूपे रूपे नाधिमुच्चति, अप्पियरूपे रूपे 
न ब्यापज्जति, उपट्ठितकायस्सति च विहरति अप्पमाणचेतसो । तञ्च चेतोविमुत्ति पञ्ञाविमुत्ति यथाभूतं पजानाति, यत्थस्स 


नाधिमुच्चति, अप्पियरूपे धम्मे न ब्यापज्जति, उपट्टितकायस्सति च विहरति अप्पमाणचेतसो । तञ्च चेतोविमुत्ति 
पञ्ञाविमुत्ति यथाभूतं पजानाति, यत्थस्स ते उप्पन्ना पापका अकुसला धम्मा अपरिसेसा निरुज्झन्ति। अयं बुच्चतावुसो, 


मारो उपसङ्कमति, नेव लभेथ मारो आतारं, न लभेथ मारो आरम्मणं । 


“सेय्यथापि, आवुसो, कूटागारा वा कूटागारसाला [सन्थागारसाला (स्या०) पस्स सं० नि० ४.२४३] वा 
बहलमत्तिका अद्दावलेपना [अल्लाबलेपना (स्या०)] पुरत्थिमाय चेपि नं दिसाय पुरिसो आदित्ताय तिणुक्काय उपसङ्कमेय्य, 
नेव लभेथ अग्गि ओतारं, न लभेथ अग्गि आरम्मणं; पच्छिमाय चेपि नं दिसाय... उत्तराय चेपि नं दिसाय... दक्खिणाय चेपि 
नं दिसाय... हेड्टिमतो चेपि नं दिसाय... उपरिमतो चेपि नं दिसाय... यतो कुतोचि चेपि नं पुरिसो आदित्ताय तिणुक्काय 
उपसङ्कमेय्य, नेव लभेथ अग्गि ओतारं न लभेथ अग्गि आरम्मणं। एवमेव खो, आवुसो, एवंविहारिं भिक्खु चक्खुतो चेपि 


उपसङ्कमति नेव लभेथ मारो ओतारं न लभेथ मारो आरम्मणं। 


“एवंविहारी चावुसो, भिक्खु रूपे अधिभोसि [अभिभविसु (स्या), अभिभोसि (क०) पस्स सं० नि० ४.२४३], न 

रूपा भिक्खु अधिभंसु; सद्दे भिक्खु अधिभोसि, न सद्दा भिकखुं अधिभंसु; गन्धे भिक्खु अधिभोसि, न गन्धा भिकखुं 
अधिभंसु; रसे भिक्खु अधिभोसि, न रसा भिक्खु अधिभंसु; फोटुब्बे भिक्खु अधिभोसि, न फोट्टुब्बा भिक्खु अधिभंसु; धम्मे 
भिक्खु अधिभोसि, न धम्मा भिक्खु अधिभंसु । अयं बुच्चतावुसो, भिक्खु रूपाधिभू सहाधिभू गन्धाधिभू रसाधिभू 
फोट्टब्बाधिभू धम्माधिभू अधिभू अनधिभूतो [अनभिभूतो केहि चि किलेसेहि (क०) पस्स सं० नि० ४.२४३]। अधिभोसि ते 
पापके अकुसले धम्मे संकिलेसिके पोनोभविके सदरे दुकखविपाके आयति जातिजरामरणिये। एवं खो, आवुसो, 
अनवस्सुतो होतीति - अनवस्सुतो । 


अपरिडय्हमानोति रागजेन परिळाहेन अपरिडय्हमानो, दोसजेन परिळाहेन अपरिडय्हमानो, मोहजेन परिळाहेन 
अपरिडय्हमानोति - अनवस्सुतो अपरिडय्हमानो, एको चरे खग्गविसाणकण्पो। तेनाह सो पच्चेकसम्बुद्रो - 


“ओक्खित्तचक्खु न च पादलोलो, गुत्तिन्द्रियो रक्खितमानसानो । 
अनवस्सुतो अपरिडय्हमानो, एको चरे खग्गविसाणकप्पो”ति॥ 


९५०.ओहारयित्वा गिहिब्यञ्जनानि, सञ्छन्नपत्तो यथा पारिछत्तको। 
कासायवत्थो अभिनिक्खमित्वा, एको चरे खग्गविसाणकप्पो॥ 


ओहारयित्वा गिहिब्यञ्जनानीति गिहिब्यञ्जनानि ओरोपयित्वा समोरोपयित्वा निक्खिपित्वा पटिप्पस्सम्भित्वाति - 
ओहारयित्वा गिहिब्यञ्जनानि। 


सञ्छन्नपत्तो यथा पारिछत्तकोति यथा सो पारिछत्तको कोविळारो बहलपत्तपलासो [साखपत्तपलासो (क०)] 
सन्दच्छायो [सण्डच्छायो (स्या०), सन्तच्छायो (क०) पस्स म० नि० १.१५४], एवमेव सो पच्चेकसम्बुद्धो 
परिपुण्णपत्तचीवरधरोति -- सञ्छन्नपत्तो यथा पारिछत्तको । 


कासायवत्थो अभिनिक्खमित्वाति सो पच्चेकसम्बुद्धो सब्बं घरावासपलिबोधं छिन्दित्वा पुत्तदारं पलिबोधं छिन्दित्वा 
जातिपलिबोधं छिन्दित्वा मित्तामच्चपलिबोधं छिन्दित्वा सन्निधिपलिबोधं छिन्दित्वा केसमस्सुं ओहारेत्वा [ओहारयित्वा 
(स्या० क०)] कासायानि वत्थानि अच्छादेत्वा अगारस्मा अनगारियं पब्बजित्वा अकिञ्चनभावं उपगन्त्वा एको चरति 
विहरति इरियति वत्तेति पालेति यपेति यापेतीति - कासायवत्थो अभिनिक्खमित्वा, एको चरे खग्गविसाणकप्पो। तेनाह 
सो पच्चेकसम्बुद्धो - 


° ओहारयित्वा गिहिब्यञ्जनानि, सञ्छन्नपत्तो यथा पारिछत्तको। 
कासायवत्थो अभिनिक्खमित्वा, एको चरे खग्गविसाणकप्पो'ति॥ 


ततियो वग्गो। 
चतुत्थवग्गो 


१५१.रसेसु गेधं अकरं अलोलो, अनञ्ञपोसी सपदानचारी। 

कुले कुले अप्पटिबद्धचित्तो, एको चरे खग्गविसाणकप्पो॥ 


रसेसु गेधं अकरं अलोलोति। रसोति मूलरसो खन्धरसो तचरसो पत्तरसो पुप्फरसो फलरसो, अम्बिलं मधुरं तित्तकं 
कटुकं लोणिकं खारिकं लम्बिकं [लम्बिलं (स्या? क०) पस्स आयतनविभङ्गे] कसावो सादु असादु सीतं उण्हं । सन्तेके 
समणब्राह्मणा रसगिद्धा ते जिव्हग्गेन रसग्गानि परियेसन्ता आहिण्डन्ति। ते अम्बिलं लभित्वा अनम्बिलं परियेसन्ति, 
अनम्बिलं लभित्वा अम्बिलं परियेसन्ति; मधुरं लभित्वा अमधुरं परियेसन्ति, अमधुरं लभित्वा मधुरं परियेसन्ति; तित्तकं 
लभित्वा अतित्तकं परियेसन्ति, अतित्तकं लभित्वा तित्तकं परियेसन्ति; कटुकं लभित्वा अकुटकं परियेसन्ति, अकुटकं 
लभित्वा कटुकं परियेसन्ति; लोणिकं लभित्वा अलोणिकं परियेसन्ति, अलोणिकं लभित्वा लोणिकं परियेसन्ति; खारिकं 
लभित्वा अखारिकं परियेसन्ति, अखारिकं लभित्वा खारिकं परियेसन्ति; कसावं लभित्वा अकसावं परियेसन्ति, अकसावं 
लभित्वा कसावं परियेसन्ति; लम्बिकं लभित्वा अलम्बिकं परियेसन्ति, अलम्बिकं लभित्वा लम्बिकं परियेसन्ति; सादुं 
लभित्वा असादुं परियेसन्ति, असादुं लभित्वा सादुं परियेसन्ति; सीतं लभित्वा उण्हं परियेसन्ति, उण्हं लभित्वा सीतं 
परियेसन्ति। ते यं यं लभन्ति तेन तेन न तुस्सन्ति, अपरापरं परियेसन्ति। मनापिकेसु रसेसु रत्ता गिद्धा गथिता मुच्छिता 
अज्झोसन्ना लग्गा लग्गिता पलिबुद्धा। सा रसतण्हा तस्स पच्चेकसम्बुद्धस्स पहीना उच्छिन्नमूला तालावत्थुकता 
अनभावंकता आयति अनुप्पादधम्मा । तस्मा सो पच्चेकसम्बुद्धो पटिसङ्घा योनिसो आहारं आहारेति -- “नेव दवाय न 
मदाय न मण्डनाय न विभूसनाय; यावदेव इमस्स कायस्स ठितिया यापनाय विहिंसूपरतिया ब्रह्मचरियानुग्गहाय । इति 
पुराणञ्च वेदनं पटिहङ्कामि, नवञ्च वेदनं न उप्पादेस्सामि, यात्रा च मे भविस्सति अनवज्जता च फासुविहारो चा”ति। 


यथा वणं आलिम्पेय्य यावदेव आरुहणत्थाय [रोपनत्थाय (स्या०)], यथा वा अक्खं अब्भञ्जेय्य यावदेव भारस्स 
नित्थरणत्थाय, यथा पुत्तमंसं आहारं आहरेय्य यावदेव कन्तारस्स नित्थरणत्थाय; एवमेव सो पच्चेकसम्बुद्धो पटिसङ्घा 
योनिसो आहारं आहारेति -- “नेव दवाय न मदाय न मण्डनाय न विभूसनाय; यावदेव इमस्स कायस्स ठितिया यापनाय 
विहिंसूपरतिया ब्रह्मचरियानुग्गहाय। इति पुराणञ्च वेदनं पटिहङ्कामि, नवञ्च वेदनं न उप्पादेस्सामि, यात्रा च मे भविस्सति 
अनवज्जता च फासुविहारो चा"ति। रसतण्हाय आरतो विरतो पटिविरतो निकखन्तो निस्सटो विप्पमुत्तो विसञ्ञुत्तो 
विमरियादिकतेन चेतसा विहरतीति - रसेसु गेधं अकरं | 


पच्चेकसम्बुद्भस्स पहीना उच्छिन्नमूला तालावत्थुकता अनभावंकता आयति अनुप्पादधम्मा । तस्मा पच्चेकसम्बुद्धो 
अलोलोति - रसेसु गेधं अकरं अलोलो। 


अनञ्ञपोसी सपदानचारीति अनञ्ञपोसीति सो पच्चेकसम्बुद्रो अत्तानञ्ञेव पोसेति, न परन्ति। 


अनञ्जपोसिमञ्ञातं, दन्तं सारे पतिट्टितं [सारेसु सुपतिट्टितं (स्या० क०) पस्स उदा० ६]। 
खीणासवं वन्तदोसं, तमहं बुमि ब्राह्मणन्ति॥ 


अनञ्ञपोसी सपदानचारीति सो पच्चेकसम्बुद्धो पुब्बण्हसमयं [पुब्बन्हसमयं (क०)] निवासेत्वा पत्तचीवरमादाय 
गामं वा निगमं वा पिण्डाय पविसति रक्खितेनेव कायेन रक्खिताय वाचाय रक्खितेन चित्तेन उपट्टिताय सतिया संबुतेहि 
इन्द्रियेहि । ओक्खित्तचकखु इरियापथसम्पन्नो कुला कुलं अनतिक्कमन्तो पिण्डाय चरतीति - अनञ्ञपोसी सपदानचारी। 

कुले कुले अप्पटिबद्धचित्तोति द्वीहि कारणेहि पटिबद्धचित्तो होति - अत्तानं वा नीचं ठपेन्तो परं उच्चं ठपेन्तो 
पटिबद्धचित्तो होति, अत्तानं वा उच्चं ठपेन्तो परं नीचं ठपेन्तो पटिबद्धचित्तो होति। कथं अत्तानं नीचं ठपेन्तो परं उच्चं 
ठपेन्तो पटिबद्धचित्तो होति? “तुम्हे मे बहूपकारा, अहं तुम्हे निस्साय लभामि 
चीवरपिण्डपातसेनासनगिलानपच्चयभेसज्जपरिकखारं । यम्पि मे अज्ञे दातुं वा कातुं वा मञ्जन्ति तुम्हे निस्साय तुम्हे 
पस्सन्ता। यम्पि मे पोराणं मातापेत्तिकं नामगोत्तं तम्पि मे अन्तरहितं तुम्हेहि अहं जायामि -- 'असुकस्स कुलुपको, 
असुकाय कुलुपको'”ति। एवं अत्तानं नीचं ठपेन्तो परं उच्चं ठपेन्तो पटिबद्भचित्तो होति। 


कथं अत्तानं उच्चं ठपेन्तो परं नीचं ठपेन्तो पटिबद्धचित्तो होति? “अहं तुम्हाकं बहूपकारो, तुम्हे मं आगम्म बुद्धं सरणं 
गता धम्मं सरणं गता सङ्घं सरणं गता, पाणातिपाता पटिविरता, अदिन्नादाना पटिविरता, कामेसुमिच्छाचारा पटिविरता, 
मुसावादा पटिविरता, सुरामेरयमज्जपमादड्ठाना पटिविरता, तुम्हाकं अहं उद्देसं देमि परिपुच्छं देमि उपोसथं आचिक्खामि 
नवकम्मं अधिट्ठामि; अथ च पन तुम्हे मं उज्झित्वा अञ्ञे सक्करोथ गरु करोथ मानेथ पूजेथा”ति। एवं अत्तानं उच्चं 
ठपेन्तो परं नीचं ठपेन्तो पटिबद्भचित्तो होति। 


कुले कुले अप्पटिबद्धचित्तोति सो पच्चेकसम्बुद्धो कुलपलिबोधेन अप्पटिबद्धचित्तो होति, गणपलिबोधेन 
अप्पटिबद्धचित्तो होति, आवासपलिबोधेन अप्पटिबद्धचित्तो होति, चीवरपलिबोधेन अप्पटिबद्भचित्तो होति, 
पिण्डपातपलिबोधेन अप्पटिबद्धचित्तो होति, सेनासनपलिबोधेन अप्पटिबद्धचित्तो होति, 
गिलानपच्चयभेसज्जपरिक्खारपलिबोधेन अप्पटिबद्धचित्तो होतीति - कुले कुले अप्पटिबद्धचित्तो, एको चरे 
खग्गविसाणकप्पो | तेनाह सो पच्चेकसम्बुद्धो - 


“रसेसु गेधं अकरं अलोलो, अनञ्ञपोसी सपदानचारी। 
कुले कुले अप्पटिबद्भचित्तो, एको चरे खग्गविसाणकप्पो"ति॥ 


१५२.पहाय पञ्चावरणानि चेतसो, उपक्किलेसे ब्यपनुज्ज सब्बे। 
अनिस्सितो छेत्व [छेत्वा (स्या० क०)] सिनेहदोसं [स्रेहदोसं (स्या क०)], एको चरे खग्गविसाणकप्पो॥ 


पहाय पञ्चावरणानि चेतसोति सो पच्चेकसम्बुद्भो कामच्छन्दनीवरणं पहाय पजहित्वा विनोदेत्वा ब्यन्तीकरित्वा 
अनभावं गमेत्वा, ब्यापादनीवरणं... थिनमिद्धनीवरणं... उद्धभच्चकुक्कुच्चनीवरणं... विचिकिच्छानीवरणं पहाय पजहित्वा 
विनोदेत्वा ब्यन्तीकरित्वा अनभावं गमेत्वा विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं 
पीतिसुखं पठमं झानं उपसम्पज्ज विहरतीति -- पहाय पञ्चावरणानि चेतसो । 


उपक्किलेसे ब्यपनुज्ज सब्बेति रागो चित्तस्स उपक्किलेसो, दोसो चित्तस्स उपक्किलेसो, मोहो चित्तस्स 


सब्बे चित्तस्स उपक्किलेसे ब्यपनुज्ज पनुदित्वा पजहित्वा विनोदेत्वा ब्यन्तीकरित्वा अनभावं गमेत्वाति - उपक्किलेसे 
ब्यपनुज्ज सब्बे । 

दिट्विस्नेहो । दोसोति यो चित्तस्स आघातो पटिघातो पटिघं पटिविरोधो कोपो पकोपो सम्पकोपो दोसो पदोसो सम्पदोसो 
चित्तस्स ब्यापत्ति मनोपदोसो कोधो कुज्झना कुज्झितत्तं दोसो दुस्सना दुस्सितत्तं ब्यापत्ति ब्यापज्जना ब्यापज्जितत्तं 
चण्डिक्कं असुरोपो अनत्तमनता चित्तस्स। अनिस्सितो छेत्व सिनेहदोसन्ति सो पच्चेकसम्बुद्धो तण्हास्रेहञ्च दिट्टिखेहञ्च 
दोसञ्च छेत्वा उच्छिन्दित्वा समुच्छिन्दित्वा पजहित्वा विनोदेत्वा ब्यन्तीकरित्वा अनभावं गमेत्वा चक्खुं अनिस्सितो, सोतं 


निस्सटो विप्पमुत्तो विसञ्जुत्तो विमरियादिकतेन चेतसा विहरतीति -- अनिस्सितो छेत्व सिनेहदोसं, एको चरे 
खग्गविसाणकप्पो | तेनाह सो पच्चेकसम्बुद्धो - 


““पहाय पञ्चावरणानि चेतसो, उपक्किलेसे ब्यपनुज्ज सब्बे। 
अनिस्सितो छेत्व सिनेहदोसं, एको चरे खग्गविसाणकप्पो"ति॥ 


१५३विपिट्टिकत्वान सुखं दुखञ्च, पुब्बेव च सोमनस्सदोमनस्सं। 
लद्भानुपेक्ख समथं विसुद्ध, एको चरे खग्गविसाणकप्पो॥ 


विपिट्टिकत्वान सुखं दुखञ्च, पुब्बेव च सोमनस्सदोमनस्सन्ति सो पच्चेकसम्बुद्धो सुखस्स च पहाना दुक्खस्स च 
पहाना पुब्बेब सोमनस्सदोमनस्सानं अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरतीति - 
विपिट्ठिकत्वान सुखं दुखञ्च, पुब्बेब च सोमनस्सदोमनस्सं । 


लद्धानुपेक्खं समर्थ विसुद्धन्ति | उपेक्खाति या चतुत्थज्झाने उपेक्खा उपेक्खना अज्झुपेक्खना चित्तसमता 
चित्तप्पस्सद्धता [चित्तविसटता (क०) पस्स महानि० २०७] मज्झत्तता चित्तस्स । समथोति या चित्तस्स ठिति सण्ठिति 
अवट्दिति अविसाहारो [अविसंहारो (क०) पस्स ध० स० ११, १५] अविक्खेपो अविसाहटमानसता [अविसंहटमानसता 
(क०)] समथो समाधिन्द्रियं समाधिबलं सम्मासमाधि; चतुत्थज्झाने उपेक्खा च समथो च सुद्धा होन्ति विसुद्धा परियोदाता 
अनङ्गणा विगतूपक्किलेसा मुदुभूता कम्मनिया ठिता आनेञ्जप्पत्ता । लद्भानुपेक्ख समथ विसुद्धन्ति चतुत्थज्झानं 
उपेक्खञ्च समथञ्च लद्धा लभित्वा विन्दित्वा पटिलभित्वाति - लद्धानुपेक्खं समथं विसुद्धं, एको चरे खग्गविसाणकप्पो । 
तेनाह सो पच्चेकसम्बुद्धो - 


“विपिट्टिकत्वान सुखं दुखञ्च, पुब्बेब च सोमनस्सदोमनस्सं । 
लद्धानुपेक्खं समथं विसुद्भं, एको चरे खग्गविसाणकप्पो ति॥ 


१५४आरद्धवीरियो परमत्थपत्तिया, अलीनचित्तो अकुसीतवुत्ति। 
दळहनिक्कमो थामबलूपपन्नो, एको चरे खग्गविसाणकप्पो॥ 
आरद्धवीरियो परमत्थपत्तियाति परमत्थं वुच्चति अमतं निब्बानं । यो सो सब्बसङ्घारसमथो सब्बूपधिपटिनिस्सग्गो 
तण्हक्खयो विरागो निरोधो निब्बानं । परमत्थस्स पत्तिया लाभाय पटिलाभाय अधिगमाय फस्सनाय सच्छिकिरियाय 
आरद्भवीरियो विहरति अकुसलानं धम्मानं पहानाय कुसलानं धम्मानं सम्पदाय थामवा [थामसा (क०)] दळहपरक्कमो 
अनिक्खित्तधुरो कुसलेसु धम्मेसूति - आरद्भवीरियो परमत्थपत्तिया। 


अलीनचित्तो अकुसीतवुत्तीति सो पच्चेकसम्बुद्धो अनुप्पन्नानं पापकानं अकुसलानं धम्मानं अनुप्पादाय छन्दं 

जनेति वायमति वीरियं आरभति चित्तं पग्गण्हाति पदहति, उप्पन्नानं पापकानं अकुसलानं धम्मानं पहानाय...पे०... 


भावनाय पारिपूरिया [भावनापारिपूरिया (स्या०)] छन्दं जनेति वायमति वीरियं आरभति चित्तं पग्गण्हाति पदहतीति - एवं 
अलीनचित्तो अकुसीतवुत्ति। 


अथ वा, “कामं तचो च न्हारु च अट्डि च अवसिस्सतु [अवसुस्सतु (स्या०) म० नि० २.१८४; सं० नि० २.२२ 
पस्सितब्बं], सरीरे उपसुस्सतु मंसलोहितं, यं तं पुरिसथामेन पुरिसबलेन पुरिसवीरियेन पुरिसपरक्कमेन पत्तब्बं न तं 
अपापुणित्वा वीरियस्स सण्ठानं [विरियस्स ठानं (स्या०)] भविस्सती "ति चित्तं पग्गण्हाति पदहति। एवम्पि अलीनचित्तो 
अकुसीतवृत्ति। 


नासिस्सं न पिविस्सामि, विहारतो न निक्खमे । 
नपि पस्सं निपातेस्सं, तण्हासल्ले अनूहतेति॥ 


चित्तं पग्गण्हाति पदहति। एवम्पि अलीनचित्तो अकुसीतवुत्ति। 


“न तावाहं इमं पल्लङ्कं भिन्दिस्सामि याव मे न अनुपादाय आसवेहि चित्तं विमुच्चिस्सती "ति चित्तं पग्गण्हाति 
पदहति | एवम्पि अलीनचित्तो अकुसीतवुत्ति। 


“न तावाहं इमम्हा आसना वुट्टुहिस्सामि याव मे न अनुपादाय आसवेहि चित्तं विमुच्चिस्सती”ति चित्तं पग्गण्हाति 
पदहति। एवम्पि अलीनचित्तो अकुसीतवुत्ति। 


निक्खमिस्सामि... हम्मिया निक्खमिस्सामि... गुहाय निक्खमिस्सामि... लेणा निक्खमिस्सामि... कुटिया निक्खमिस्सामि... 
कूटागारा निक्खमिस्सामि... अट्टा निक्खमिस्सामि... माळा निक्खमिस्सामि... उद्दण्डा निक्खमिस्सामि ... उपड्ानसालाय 
निक्खमिस्सामि... मण्डपा निक्खमिस्सामि... रुक्खमूला निकखमिस्सामि याव मे न अनुपादाय आसवेहि चित्तं 
विमुच्चिस्सती' ति चित्तं पग्गण्हाति पदहति। एवम्पि अलीनचित्तो अकुसीतवुत्ति। 


“इमस्मियेव पुब्बण्हसमये [पुब्बण्हसमयं (क०) महानि० १७] अरियधम्मं आहरिस्सामि समाहरिस्सामि 
अधिगच्छिस्सामि फस्सयिस्सामि सच्छिकरिस्सामी' ति चित्तं पग्गण्हाति पदहति। एवम्पि अलीनचित्तो अकुसीतवुत्ति। 
इमस्मियेव मज्झन्हिकसमये...पे०... सायन्हसमये ...पे०... पुरेभत्तं... पच्छाभत्तं... पुरिमयामं... मज्झिमयामं... पच्छिमयामं... 
काळे... जुण्हे... वस्से... हेमन्ते ... गिम्हे... पुरिमे वयोखन्धे... मज्झिमे वयोखन्धे... पच्छिमे वयोखन्धे अरियधम्मं आहरिस्सामि 
समाहरिस्सामि अधिगच्छिस्सामि फस्सयिस्सामि सच्छिकरिस्सामीति चित्तं पग्गण्हाति पदहति | एवम्पि अलीनचित्तो 
अकुसीतवुत्ति। 


दळहनिक्कमो थामबलूपपन्नोति सो पच्चेकसम्बुद्धो दळहसमादानो अहोसि कुसलेसु धम्मेसु अवट्वितसमादानो 
कायसुचरिते वचीसुचरिते मनोसुचरिते दानसंविभागे सीलसमादाने उपोसथुपवासे मत्तेय्यताय [मेत्तेय्यताय (स्या? क०) 
मोग्गल्लानब्याकरणे ४.३९ सुत्तं ओलोकेतब्बं] पेत्तेय्यताय सामञ्ञताय ब्रह्मञ्जताय कुलेजेट्ठापचायिताय 

अञ्जतरञ्ञतरेसु अधिकुसलेसु धम्मेसूति - दळहनिक्कमो। थामबलूपपन्नोति सो पच्चेकसम्बुद्धो थामेन च बलेन 
च वीरियेन च परक्कमेन च पञ्ञाय च उपेतो होति समुपेतो उपागतो समुपागतो उपपन्नो समुपपन्नो समन्नागतोति - 
दळहनिक्कमो थामबलूपपन्नो, एको चरे खग्गविसाणकप्पो। तेनाह सो पच्चेकसम्बुद्धो - 


““आरद्धवीरियो परमत्थपत्तिया, अलीनचित्तो अकुसीतवृत्ति। 
दळहनिक्कमो थामबलूपपन्नो, एको चरे खग्गविसाणकप्पो"ति॥ 


१५५प्रटिसल्लाने झानमरिञ्चमानो, धम्मेसु निच्चं अनुधम्मचारी। 
आदीनवं सम्मसिता भवेसु, एको चरे खग्गविसाणकप्पो॥ 


पटिसल्लानं झानमरिञ्चमानोति सो पच्चेकसम्बुद्धो पटिसल्लानारामो होति पटिसल्लानरतो अज्झत्तं 
चेतोसमथमनुयुत्तो अनिराकतज्झानो विपस्सनाय समन्नागतो बूहेता सुञ्जागारं झायी झानरतो एकत्तमनुयुत्तो 
सदत्थगरुकोति पटिसल्लानं | झानमरिञ्चमानोति सो पच्चेकसम्बुद्धो द्वीहि कारणेहि झानं न रिञ्चति - अनुष्पन्नस्स वा 


वा ततियस्स झानस्स... अनुप्पन्नस्स वा चतुत्थस्स झानस्स उप्पादाय युत्तो पयुत्तो संयुत्तो आयुत्तो समायृत्तोति - एवम्पि 
झानं न रिञ्चति। 


झानं... उप्पन्नं वा चतुत्थं झानं आसेवति भावेति बहुलीकरोति । एवम्पि झानं न रिञ्चतीति - पटिसल्लानं 
झानमरिञ्चमानो | 


अनुधम्मा? सम्मापटिपदा अपच्चनीकपटिपदा अन्वत्थपटिपदा धम्मानुधम्मपटिपदा सीलेसु परिपूरकारिता इन्द्रियेसु 
गुत्तद्वारता भोजने मत्तञ्ञुता जागरियानुयोगो सतिसम्पजञ्ञं - इमे वुच्चन्ति अनुधम्मा। धम्मेसु निच्चं अनुधम्मचारीति 
धम्मेसु निच्चकालं धुवकालं सततं समितं अवोकिण्णं पोङ्खानुपोङ्खै उदकूमिकजातं [उदकुम्मिजातं (स्या०), 
उदकुम्मिकजातं (क०)] 


अवीचिसन्ततिसहितं फस्सितं पुरेभत्तं पच्छाभत्तं पुरिमयामं मञ्झिमयामं पच्छिमयामं काळे जुण्हे वस्से हेमन्ते गिम्हे 
पुरिमे वयोखन्धे मञ्झिमे वयोखन्धे पच्छिमे वयोखन्धे चरति विहरति इरियति वत्तेति पालेति यपेति यापेतीति - धम्मेसु 
निच्चं अनुधम्मचारी। 


आदीनवं सम्मसिता भवेसूति “सब्बे सङ्घारा अनिच्चा"ति आदीनवं सम्मसिता भवेसु, “सब्बे सङ्घारा दुक्खा”ति... 
आदीनवं सम्मसिता भवेसु, एको चरे खग्गविसाणकणप्पो। तेनाह सो पच्चेकसम्बुद्धो - 


““पटिसल्लानं झानमरिञ्चमानो, धम्मेसु निच्चं अनुधम्मचारी। 
आदीनवं सम्मसिता भवेसु, एको चरे खग्गविसाणकप्पो'ति॥ 

१५६तण्हक्खयं पत्थयमप्पमत्तो, अनेळमूगो [अनेलमूगो (स्या क०)] सुतवा सतीमा। 
सङ्घातधम्मो नियतो पधानवा, एको चरे खग्गविसाणकप्पो॥ 


तण्हक्खयं पत्थयमप्पमत्तोति। तण्हाति रूपतण्हा...पे०... धम्मतण्हा। तण्हक्खयन्ति रागकखयं दोसवखयं मोहवखयं 
गतिक्खयं उपपत्तिक्खयं पटिसन्धिक्खयं भवक्खयं संसारक्खयं वट्टक्खयं पत्थयन्तो इच्छन्तो सादियन्तो पिहयन्तो 
अभिजप्पन्तोति - तण्हक्खयं पत्थयं। अप्पमत्तोति सो पच्चेकसम्बुद्रो सक्कच्चकारी सातच्चकारी...पे०... अप्पमादो 
कुसलेसु धम्मेसृति -- तण्हकखयं पत्थयमप्पमत्तो। 


अनेळमूगो सुतवा सतीमाति। अनेळमूगोति सो पच्चेकसम्बुद्धो पण्डितो पञ्ञजवा बुद्धिमा जाणी विभावी मेधावी। 
सुतवाति सो पच्चेकसम्बुद्धो बहुस्सुतो होति सुतधरो सुतसन्निच्चयो। ये ते धम्मा आदिकल्याणा मज्झेकल्याणा 
परियोसानकल्याणा सात्थं सब्यञ्जनं केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति 
धाता वचसा परिचिता मनसानुपेक्खिता दिट्टिया सुप्पटिविद्धा । सतीमाति सो पच्चेकसम्बुद्धो सतिमा होति परमेन 
सतिनेपक्केन समन्नागतत्ता चिरकतम्पि चिरभासितम्पि सरिता अनुस्सरिताति - अनेळमूगो सुतवा सतीमा। 


सङ्घातधम्मो जातधम्मो तुलितधम्मो तीरितधम्मो विभूतधम्मो विभावितधम्मो। अथ वा, तस्स पच्चेकसम्बुद्भस्स च खन्धा 
संखित्ता धातुयो संखित्ता आयतनानि संखित्तानि गतियो संखित्ता उपपत्तियो संखित्ता पटिसन्धियो संखित्ता भवा संखित्ता 
संसारा संखित्ता वड़ा संखित्ता। अथ वा, सो पच्चेकसम्बुद्धो खन्धपरियन्ते ठितो धातुपरियन्ते ठितो आयतनपरियन्ते ठितो 
गतिपरियन्ते ठितो उपपत्तिपरियन्ते ठितो पटिसन्धिपरियन्ते ठितो भवपरियन्ते ठितो संसारपरियन्ते ठितो वट्टपरियन्ते ठितो 
सङ्कारपरियन्ते ठितो अन्तिमभवे [अन्तिमे भवे (क०) चूळनि० मेत्तगूमाणवपुच्छानिद्देस २८] ठितो अन्तिमसमुस्सये ठितो 
अन्तिमदेहधरो पच्चेकसम्बुद्भो । 


तस्सायं पच्छिमको भवो, चरिमोयं समुस्सयो। 
जातिमरणसंसारो [जातिजरामरणसंसारो (स्या०) एवमीदिसेसु ठानेसृ], नत्थि तस्स पुनब्भवोति॥ 


तंकारणा पच्चेकसम्बुद्धो सङ्घातधम्मो। नियतोति नियामा वुच्चन्ति चत्तारो अरियमग्गा। चतूहि अरियमग्गेहि 
समन्नागतोति नियतो। नियामं पत्तो सम्पत्तो अधिगतो फस्सितो सच्छिकतो पत्तो नियामं। पधानवाति पधानं वुच्चति 
वीरियं। सो चेतसो वीरियारम्भो निक्कमो परक्कमो उय्यामो वायामो उस्साहो उस्सोळही थामो धिति असिथिलपरक्कमो 
अनिक्खित्तच्छन्दता अनिक्खित्तधुरता धुरसम्पग्गाहो वीरियं वीरियिन्द्रियं वीरियबलं सम्मावायामो । सो पच्चेकसम्बुद्धो 
इमिना पधानेन उपेतो समुपेतो उपागतो समृपागतो उपपन्नो समुपपन्नो समन्नागतो। तस्मा सो पच्चेकसम्बुद्धो पधानवाति 
= सङ्घातधम्मो नियतो पधानवा, एको चरे खग्गविसाणकणप्पो। तेनाह सो पच्चेकसम्बुद्धो - 


“तण्हक्खयं पत्थयमप्पमत्तो, अनेळमूगो सुतवा सतीमा। 
सङ्घातधम्मो नियतो पधानवा, एको चरे खग्गविसाणकप्पो"ति॥ 

१५७सीहोव सद्देसु असन्तसन्तो, वातोव जालम्हि असज्जमानो। 
पदुमंव तोयेन अलिम्पमानो [अलिप्पमानो, सु० नि० ७१], एको चरे खग्गविसाणकप्पो॥ 


सीहोव सद्देसु असन्तसन्तोति यथा सीहो मिगराजा सद्देसु असन्तासी अपरिसन्तासी अनुत्रासी अनुब्बिग्गो 
अनुस्सङ्की [अनुस्सुकी (स्या०)] अनुत्रासो अभीरू अच्छम्भी अनुत्रासी अपलायी, पच्चेकसम्बुद्धोपि सद्देसु असन्तासी 
अपरिसन्तासी अनुत्रासी अनुब्बिग्गो अनुस्सङ्की अनुत्रासो अभीरू अच्छम्भी अनुत्रासी अपलायी पहीनभयभेरवो 
विगतलोमहंसो विहरतीति -- सीहोव सहेसु असन्तसन्तो । 


वातोव जालम्हि असज्जमानोति | वातोति पुरत्थिमा वाता पच्छिमा वाता उत्तरा वाता दक्खिणा वाता सरजा वाता 
अरजा वाता सीता वाता उण्हा वाता परित्ता वाता अधिमत्ता वाता वेरम्भवाता पक्खवाता [पक्खिवाता (स्या०) चूळनि० 
उपसीवमाणवपुच्छानिदेस ४३, खग्गविसाणसुत्तनिद्देस १३८ नत्थि पाठनानत्तं] सुपण्णवाता तालपण्णवाता विधूपनवाता । 
जालं वुच्चति सुत्तजालं। यथा वातो जालम्हि न सज्जति न गण्हाति न बज्झति न पलिबज्झति, एवमेव द्वे जाला - 


विप्पमुत्तो विसञ्ञुत्तो विमरियादिकतेन चेतसा विहरतीति -- वातोव जालम्हि असज्जमानो । 


पदुमंव तोयेन अलिम्पमानोति पदुमं वुच्चति पदुमपुण्फं । तोयं वुच्चति उदकं । यथा पदुमपुण्फं तोयेन न लिम्पति न 


लिम्पति न पलिम्पति न उपलिम्पति, अलित्तो अपलित्तो अनुपलित्तो निक्खन्तो निस्सटो विप्पमृत्तो विसञ्ञृत्तो 
विमरियादिकतेन चेतसा विहरतीति -- पदुमंव तोयेन अलिम्पमानो, एको चरे खग्गविसाणकणप्पो। तेनाह सो 
पच्चेकसम्बुद्धो - 


“सीहोव सद्देसु असन्तसन्तो, वातोव जालम्हि असज्जमानो । 
पदुमंव तोयेन अलिम्पमानो, एको चरे खग्गविसाणकप्पो'ति॥ 


१५८ सीहो यथा दाठबली पसय्ह, राजा मिंगानं अभिभुय्य चारी। 
सेवेथ पन्तानि सेनासनानि, एको चरे खग्गविसाणकप्पो॥ 


सीहो यथा दाठबली पसरह, राजा मिगानं अभिभुय्य चारीति यथा सीहो मिगराजा दाठबली दाठावुधो सब्बे 
तिरच्छानगते पाणे अभिभुय्य अभिभवित्वा अज्झोत्थरित्वा परियादियित्वा मददित्वा चरति विहरति इरियति वत्तेति पालेति 
यपेति यापेति, पच्चेकसम्बुद्रोपि पञ्जाबली पञ्ञावुधो सब्बपाणभूते पुग्गले पञ्ञाय अभिभुय्य अभिभवित्वा 
अज्झोत्थरित्वा परियादियित्वा मद्दित्वा चरति विहरति इरियति वत्तेति पालेति यपेति यापेतीति - सीहो यथा दाठबली 
पसय्ह, राजा मिगानं अभिभुय्य चारी । 

सेवेथ पन्तानि सेनासनानीति यथा सीहो मिगराजा अरञ्जवनमज्झोगाहेत्वा चरति विहरति इरियति वत्तेति पालेति 
यपेति यापेति, पच्चेकसम्बुद्धोपि अरञ्जवनपत्थानि पन्तानि सेनासनानि पटिसेवति अप्पसद्दानि अप्पनिग्घोसानि 
विजनवातानि मनुस्सराहस्सेय्यकानि पटिसल्लानसारुप्पानि। सो एको गच्छति एको तिट्ठति एको निसीदति एको सेय्यं 
कप्पेति एको गामं पिण्डाय पविसति एको पटिक्कमति एको रहो निसीदति एको चङ्कमं अधिट्ठाति एको चरति विहरति 
इरियति वत्तेति पालेति यपेति यापेतीति - सेवेथ पन्तानि सेनासनानि, एको चरे खग्गविसाणकप्पो। तेनाह सो 
पच्चेकसम्बुद्धो - 


“सीहो यथा दाठबली पसय्ह, राजा मिगानं अभिभुय्य चारी। 
सेवेथ पन्तानि सेनासनानि, एको चरे खग्गविसाणकप्पो”ति॥ 


१५९ मेत्त उपेक्खं करुणं विमृत्ति, आसेवमानो मुदितञ्च काले। 
सब्बेन लोकेन अविरुज्झमानो, एको चरे खग्गविसाणकप्पो॥ 


मेत्तं उपेक्खं करुणं विमृत्ति, आसेवमानो मुदितञ्च कालेति सो पच्चेकसम्बुद्भो मेत्तासहगतेन चेतसा एकं दिसं 
फरित्वा विहरति तथा दुतियं तथा ततियं तथा चतुत्थं, इति उद्धमधो तिरियं सब्बधि सब्बत्तताय सब्बावन्तं लोकं 


बिहरतीति - मेत्तं उपेक्खं करुणं विमृत्ति, आसेवमानो मुदितञ्च काले । 
सब्बेन लोकेन अविरुज्झमानोति मेत्ताय भावितत्ता ये पुरत्थिमाय दिसाय सत्ता ते अप्पटिकूला होन्ति, ये पच्छिमाय 


अनुदिसाय सत्ता... ये उत्तराय अनुदिसाय सत्ता... ये दक्खिणाय अनुदिसाय सत्ता... ये हेड्िमाय [अधोगमाय (स्या०)] दिसाय 
सत्ता... ये उपरिमाय दिसाय सत्ता... ये दससु दिसासु सत्ता ते अप्पटिकूला होन्ति। करुणाय भावितत्ता... मुदिताय 


लोकेन अविरुज्झमानोति सब्बेन लोकेन अविरुज्झमानो, अप्पटिविरुज्झमानो अनाघातियमानो [ अघट्टियमानो (स्या०)] 
अप्पटिहञ्ञमानोति - सब्बेन लोकेन अविरुज्झमानो, एको चरे खग्गविसाणकप्पो । तेनाह सो पच्चेकसम्बुद्धो - 


“मेत्तं उपेक्खं करुणं विमृत्ति, आसेवमानो मुदितञ्च काले । 
सब्बेन लोकेन अविरुज्झमानो, एको चरे खग्गविसाणकप्पो'ति॥ 


१६०.रागञ्च दोसञ्च पहाय मोह, सन्दालयित्वान संयोजनानि [संयोजनानि (क०)] । 
असन्तसं जीवितसङ्कयम्हि, एको चरे खग्गविसाणकप्पो॥ 


अकुसलमूलं । रागञ्च दोसञ्च पहाय मोहन्ति सो पच्चेकसम्बुद्धो रागञ्च दोसञ्च मोहञ्च पहाय पजहित्वा विनोदेत्वा 
ब्यन्तीकरित्वा अनभावं गमेत्वाति -- रागञ्च दोसञ्च पहाय मोहं । 

सन्दालयित्वान संयोजनानीति | दस संयोजनानि - कामरागसंयोजनं पटिघसंयोजनं...पे०... अविज्जासंयोजनं । 
सन्दालयित्वान संयोजनानीति दस संयोजनानि सन्दालयित्वा पदालयित्वा सम्पदालयित्वा पजहित्वा विनोदेत्वा 
ब्यन्तीकरित्वा अनभावं गमेत्वाति -- सन्दालयित्वान संयोजनानि । 


असन्तसं जीवितसङ्कयम्हीति सो पच्चेकसम्बुद्धो जीवितपरियोसाने असन्तासी अनुत्रासी अनुब्बिग्गो अनुस्सङ्की 
अनुत्रासो अभीरू अच्छम्भी अनुत्रासी अपलायी पहीनभयभेरवो विगतलोमहंसो विहरतीति -- असन्तसं जीवितसङ्घयम्हि, 
एको चरे खग्गविसाणकप्पो | तेनाह सो पच्चेकसम्बुद्धो - 


“रागज्च दोसञ्च पहाय मोहं, सन्दालयित्वान संयोजनानि । 
असन्तसं जीवितसङ्कयम्हि, एको चरे खग्गविसाणकप्पो”ति॥ 


१६१. भजन्ति सेवन्ति च कारणत्था, निक्कारणा दुल्लभा अज्ज मित्ता। 
अत्तत्थपञ्ञा [अत्तटुपञ्जा (क०)] असुची मनुस्सा, एको चरे खग्गविसाणकप्पो॥ 


भजन्ति सेवन्ति च कारणत्थाति अत्तत्थकारणा परत्थकारणा उभयत्थकारणा दिट्टुधम्मिकत्थकारणा 
सम्परायिकत्थकारणा परमत्थकारणा भजन्ति सम्भजन्ति सेवन्ति निसेवन्ति संसेवन्ति पटिसेवन्तीति - भजन्ति सेवन्ति च 
कारणत्था। 


निक्कारणा दुल्लभा अज्ज मित्ताति द्वे मित्ता - अगारिकमित्तो च अनागारिकमित्तो च...पे०... अयं अगारिकमित्तो... 
पे०... अयं अनागारिकमित्तो । निक्कारणा दुल्लभा अज्ज मित्ताति इमे द्वे मित्ता अकारणा निक्कारणा अहेतू अप्पच्चया 
दुल्लभा (दुल्लद्धा सुदुल्लद्धा) [( ) नत्थि स्या पोत्थके] ति -- निक्कारणा दुल्लभा अज्ज मित्ता। 


अत्तत्थपञ्ञा असुची मनुस्साति। अत्तत्थपञ्ञाति अत्तनो अत्थाय अत्तनो हेतु अत्तनो पच्चया अत्तनो कारणा 
भजन्ति सम्भजन्ति सेवन्ति निसेवन्ति संसेवन्ति पटिसेवन्ति आचरन्ति समाचरन्ति पयिरुपासन्ति परिपृच्छन्ति 
परिपञ्हन्तीति _ अत्तत्थपञ्जा। असुची मनुस्साति असुचिना कायकम्मेन समन्नागताति असुची मनुस्सा, असुचिना 
वचीकम्मेन समन्नागताति असुची मनुस्सा, असुचिना मनोकम्मेन समन्नागताति असुची मनुस्सा, असुचिना 
पाणातिपातेन...पे०... असुचिना अदिन्नादानेन... असुचिना कामेसुमिच्छाचारेन... असुचिना मुसावादेन... असुचिया पिसुणाय 
वाचाय समन्नागता... असुचिया फरुसाय वाचाय समन्नागता... असुचिना सम्फप्पलापेन समन्नागता... असुचिया 
अभिज्झाय समन्नागता... असुचिना ब्यापादेन समन्नागताति असुची मनुस्सा, असुचिया मिच्छादिड्टिया समन्नागताति 
असुची मनुस्सा, असुचिया चेतनाय समन्नागताति असुची मनुस्सा, असुचिया पत्थनाय समन्नागताति असुची मनुस्सा, 
असुचिना पणिधिना समन्नागताति असुची मनुस्सा, असुची हीना निहीना ओमका लामका छतुक्का परित्ताति - 
अत्तत्थपञ्ञा असुची मनुस्सा। 


एको चरे खग्गविसाणकण्पोति | एकोति सो पच्चेकसम्बुद्धो पब्बज्जासङ्कातेन एको...पे०... चरेति अट्ट चरियायो... 
पे०... खग्गविसाणकप्पोति यथा खग्गस्स नाम विसाणं एकं होति अदुतियं...पे०... एको चरे खग्गविसाणकणप्पो। तेनाह सो 
पच्चेकसम्बुद्धो - 


www.tipitaka.org Vipassana Research Institute 


Page 192 sur 192 


“भजन्ति सेवन्ति च कारणत्था, निक्कारणा दुल्लभा अज्ज मित्ता। 
अत्तत्थपञ्जा असुची मनुस्सा, एको चरे खग्गविसाणकणप्पो"ति॥ 


चतुत्थो वग्गो | 
खग्गविसाणसुत्तनिद्देसो निद्धितो। 


अजितो तिस्समेत्तेय्यो, पुण्णको अथ मेत्तगू। 
धोतको उपसीवो च, नन्दो च अथ हेमको॥ 


तोदेय्य-कप्पा दुभयो, जतुकण्णी च पण्डितो । 
भद्रावुधो उदयो च, पोसालो चापि ब्राह्मणो । 
मोघराजा च मेधावी, पिङ्गियो च महाइसि॥ 


सोळसानं [सोळसन्नं (स्या० क०)] पनेतेसं, ब्राह्मणानंव सासनं । 
पारायनानं निद्देसा, तत्तका च भवन्ति हि [वा (क०)]॥ 
खग्गविसाणसुत्तानं, निद्देसापि तथेव च। 

निद्देसा दुविधा जेय्या, परिपुण्णा सुलक्खिताति॥ 


चूळनिद्देसपाळि निडिता । 

